
Cuvânt Inainte 


Când se evocă spiritismul, cu cortegiul său de măsuţe ce valsează, 
transe ale mediumilor, fiori de dincolo de moarte şi vizitatori fantomatici, se 
provoacă mai curând ilaritate decât curiozitate ştiinţifică, chiar şi la cei mai 
fervenţi căutători ai misterului. Trebuie să recunoaştem că simpla rostire a 
formulelor consacrate de genul: „Spirit eşti acolo?” este asociată cu 
zeflemeaua sau hazul nebun. 

Totuşi spiritismul nu are nimic în comun cu o organizaţie ce caută să 
profite de tristeţea şi credulitatea unor văduve bogate, puţin cam isterice şi 
maniace, puţin cam obosite de operele de binefacere ale diocezei, şi sperând 
la experienţe spirituale mai tulburătoare, în marginea interdicţiei şi a 
clandestinităţii. Fapt semnificativ: nenumărați savanţi, scriitori, filozofi, şi 
nu dintre cei mai puţin importanţi, s-au aplecat cu pasiune asupra problemei 
-fizicianul Crookes, Victor Hugo, astronomul Flammarion, profesorul 
Richet, Beruson, Victorien Sardou, şi mulţi alţii tot atât de celebri. 

Ca multe alte mari curente religioase, spiritismul nu s-a dezvoltat cu 
adevărat decât departe de patria sa, Franţa, manifestându-se în întreaga 
plenitudine tocmai în Asia şi mai ales în America. Astfel în 1957 guvernul 
brazilian a emis un timbru cu efigia lui Allan Kardec pentru a marca 
centenarul primei ediţii a Cărţii Spiritelor. Or, chiar astăzi, aproape 
necunoscută marelui public european această lucrare este al doilea 
bestseller mondial după Biblie. 


Chiar de la publicarea acestui text, spiritismul a dezlănţuit atacuri 
furibunde din partea tuturor orizonturilor ideologice. Cei mai înverşunaţi 
adversari de odinioară au încheiat un fel de armistițiu tacit pentru a nimici 
intrusul. Şi astfel mână în mână scientismul şi biserica romană aruncă 
asupra lui anatemele cele mai feroce. Din autodafe-ul ordonat de episcopul 
de Barcelona se simt izurile neplăcute ale Inchiziției şi ale vremurilor pe 
care le credeam apuse. 

De ce atâta patimă şi înverşunare? Fără îndoială după iudaism, 
creştinism şi islamism, spiritismul apărea ca o diferenţă de proporţii: nu mai 
apare Dumnezeu (sau Iehova, sau Allah) care se adresează direct şi personal 
aleşilor săi. De data aceasta sunt spiritele, sufletele defuncţilor. Şi ele o fac 
într-un limbaj clar, simplu, accesibil tuturor. De unde poate proveni reacţia 
Bisericii? Să fie oare gelozia unui mare negustor care se teme de 
sustragerea clientelei sale şi de pierderea monopolului trecerii către celălalt 
tărâm? De altfel chiar spiritele îşi exasperează adversarul şi îi sporesc 
agresivitatea botezând Cartea Spiritelor „Al Treilea Testament”. 

Ca totdeauna în astfel de cazuri luptele fratricide sunt necruțătoare. 
Aceste divergente virulente maschează totuşi puncte principiale comune. 
Mai întâi un caracter popular, o vocaţie dogmatică şi universalistă, o 
fervoare militantă şi aspirații misionare. E. nevoie să se predice Cuvântul şi 
a patra religie revelată. Spiritismul nu este altceva decât o „şcoală de 
înţelepciune”: nici un secret ezoteric, nici un demers inițiatic. Spiritele 
pretind să aşeze credinţa lor pe o serie de evidențe experimentale, de 
constatări obiective, cvasiştiinţifice. Acestea fiind spuse, spiritismul 
ascunde un factor foarte puternic de reuşită şi de eficacitate ce constituie 
totodată originalitatea sa, specificitatea sa: incredibilul potenţial de speranţă 
consolatoare vehiculat de doctrina sa, într-un cuvânt ardentul optimism 
inseparabil de demersul său. Acesta este, cred, primul suport al 
prodigiosului său impact asupra conştiinţelor. 

Pe de altă parte, puţine credinţe pot să se rezume (fără a se trăda) la 
câteva certitudini clare şi percutante, adaptabile la toate formele şi la toate 
nivelurile de inteligenţă. 

Murind, omul se dezbracă de corpul său ca de un veşmânt uzat, 
grosier, o podoabă greoaie pentru a putea să plonjeze într-o euforică şi 
inepuizabilă lumină divină - desigur cu condiţia să fi dus o viaţă morală. În 
acest sens spiritismul îşi afirmă superioritatea faţă de teologia catolică. În 


ochii Bisericii, într-adevăr, moartea este un somn lung care, la sfârşitul 
mileniilor şi în Ziua Judecăţii, se va sfârşi cu o înviere a trupurilor cărora 
Christos triumfător le va acorda pedepse şi recompense. Ce aşteptare 
interminabilă şi incertă în putreziciunea cărnii şi în neant, ce de spaime şi 
angoase în perspectivă! în schimb spiritismul ne promite o eliberare 
imediată, prin care dragii noştri defuncţii imateriali ne înconjoară cu 
protecţia lor invizibilă şi cu tandreţea lor activă! Pentru câteva clipe doar, 
am dori să-i reîntâlnim prematur, înainte de ora fixată de Destin. 

Scăldându-se într-un climat evanghelic misionar, spiritismul nu se 
mulţumeşte să anunţe o doctrină mai mult sau mai puţin euforizantă. El 
revendică un rol şi o forţă mesianică. Prin tălmăcirea lui Allan Kardec, 
profetul fondator, se proclamă încoronarea unei noi epoci, a unui nou pact 
cu Dumnezeu, şi de aici cea mai mare revoluţie după izgonirea din paradis. 
În sfârşit a venit timpul când trebuie să se sfărâme acest perete impenetrabil 
ce separa până acum lumea spiritelor dematerializate de lumea celor vii, 
astfel încât datorită mesajelor de dincolo de mormânt omenirea suferindă să 
recapete curaj şi încredere. 

Faţă de scleroza bisericilor oficiale, de pretenţiile mărginite ale 
scientismului materialist şi de aroganţa intelectuală seacă a sectelor şi 
grupurilor de pseudo-iniţiaţi, spiritismul oferă singura speranţă autentică: 
„Moartea nu există. Totul este viaţă, numai formele şi vibraţiile diferă. Şi 
iată că se apropie momentul crucial când dialogul unei dimensiuni cu 
cealaltă va deveni lucru curent, cotidian. Ce salt înainte fantastic!” S-a 
sfârşit cu labirinturile mentale inextricabile unde psihismul se împotmolea, 
se rătăcea până la nebunie! Diferenţa dintre „cei vii” şi „cei morţi”? 

Simplă chestiune de deghizare, de garderobă, chiar de modă 
vestimentară. 

Un cuvânt despre omul care a creat mişcarea spiritistă. Nimic nu 
părea să-l facă pe Hippolyte-Leon-Denizard Rivail să urmeze straniul drum 
ce i-a fost hărăzit. Pe la douăzeci şi cinci de ani (1829) Rivail, care făcuse 
studii strălucite, devine propagatorul ideilor lui Pestalozzi - unul din 
creatorii pedagogiei moderne. În 1830 Rivail se instalează la Paris. El 
deschide aici, pe strada Sovres nr. 35, un aşezământ şcolar unde instituie 
principiile profesiei sale. În 1832 se căsătoreşte cu o femeie cu zece ani mai 
în vârstă, care va fi de o discreţie şi de o fidelitate cu totul exemplare. 


Asociatul său dând faliment, Rivail se vede constrâns să-şi vândă 
aşezământul pedagogic. Începe atunci să scrie tratate de popularizare, în 
special lucrări de contabilitate. Pe parcursul mai multor ani desfăşoară o 
activitate intensă, cuprinzând cursuri de gramatică, matematică, drept şi 
medicină. În 1849, este profesor de ştiinţe la un liceu parizian. Tot acest 
travaliu sfârşeşte prin ai procura o anumită prosperitate, care-i permite să se 
dedice liber noii sale pasiuni: magnetismul. 

Astfel că se introduce puţin câte puţin în unele cercuri unde asistă la 
experienţe cu mediumi. 

Hyppolite-Leon-Denizard Rivail are cincizeci de ani şi cuvântul 
spiritism încă nu există. Prietenii săi: Carlotti, Victorien Sardou, Rene 
Taillandier, editorul Didier, şi alţi câţiva, îi încredinţează o treabă deosebit 
de delicată. Fi au adunat o imensă documentaţie provenind din toate 
colturile Europei şi Americii despre fenomenele paranormale. Acestui 
morman de hârtie iau mai adăugat vreo cincizeci de caiete în care sunt 
descrise cu minuţiozitate experienţele urmărite pe parcursul a cinci ani de 
zile. I-au cerut lui Rivail să încerce să organizeze toată această harababură, 
să extragă anumite principii, să realizeze o sinteză. 

Începutul este pe cât se poate de dificil. Rivail analizează 
documentele obscure, adesea absurde, şi dacă acceptă să continue este 
numai datorită complezenţei amicale. 

În timpul unei şedinţe, un mediu afirmă că Rivail a fost într-o viaţă 
anterioară un druid cu numele de Allan Kardec. Îi mai spune că spiritele îl 
vor călăuzi în viaţa actuală pentru a aduce umanităţii o nouă doctrină 
salvatoare. Rivail este frapat de aceste declaraţii. Ca urmare, capătă 
convingerea că este ajutat, inspirat în cercetările sale. O certitudine îl 
stăpâneşte: Spiritele au o existenţă reală, verificabilă. Mii de probe s-au 
acumulat de-a lungul istoriei pentru a demonstra prezenta lor invizibilă şi 
câteodată intervenţiile lor. 

Aceasta este credinţa ridicată la nivel de dogmă pe care-şi edifică 
întreaga filozofie. Şi începe să redacteze cu febrilitate Cartea Spiritelor. 
Textul este semnat Allan Kardec. Sub acest nume fondatorul spiritismului 
va deveni curând celebru. 

La | ianuarie 1858, Kardec înfiinţează un ziar, Revista Spiritistă, care 
mai există şi astăzi. Apoi până în 1868 publică succesiv Cartea mediumilor, 
Evanghelia după spiritism, Geneza. 


Atins de surmenaj cardiac, Allan Kardec moare la 31 martie 1869. 
Înhumat în cimitirul PereLachaise el rămâne şi astăzi obiectul unui veritabil 
cult: mausoleul său este plin de flori în orice anotimp. 

Patrick Ravignant 

Notă de lectură 

În legătură cu redactarea textului cărţii, se impun câteva precizări: 

- întrebările adresate Spiritelor sunt redate prin caractere italice; 

- textul plasat între ghilimele urmând întrebărilor este răspunsul dat de 
către Spirite. 

- pentru remarcile şi dezvoltările autorului s-a folosit un alt caracter, 
pentru că ar fi existat posibilitatea de a le confunda cu textul răspunsului. 
Când acestea formează capitole întregi, confuzia nefiind posibilă, s-a păstrat 
caracterul obişnuit. 


CARTEA ÎNTÂI - Cauzele prime 
CAPIIOLUL II 


Dumnezeu 

1. Dumnezeu şi infinitul 

2. Probe ale existenţei lui Dumnezeu 
3. Atributele Divinităţii 

4. Panteismul. 


1. Dumnezeu şi infinitul 
1. Ce este Dumnezeu? 

„Dumnezeu este inteligenţa supremă, cauza primă a tuturor 
lucrurilor”. 

2. Ce se înţelege prin infinit? 

„Ceea ce nu are nici început, nici sfârşit; necunoscutul; tot ceea ce 
este necunoscut e infinit”. 

3. S-ar putea spune că Dumnezeu este infinit? 

„Definiţie incompletă. Limbajul oamenilor este prea sărac pentru a 
putea defini lucrurile care sunt mai presus de inteligenţa lor”. 

Dumnezeu este infinit în perfecțiunea sa dar infinitul e o abstracţie; a 
spune că Dumnezeu este infinit, înseamnă a considera atributul în loc de 
lucrul însuşi şi a defini un lucru care nu este cunoscut printr-un alt lucru 
care nu înseamnă nimic mai mult. 

2. Probe ale existenţei lui Dumnezeu 

4. Se poate găsi proba existenţei lui Dumnezeu ? 

„Printr-o axiomă pe care o aplicaţi ştiinţelor voastre se spune: nu 
există efect fără cauză. Căutaţi cauza a tot ce nu este opera omului şi 
raţiunea voastră vă va răspunde”. 

Pentru a crede în Dumnezeu, este suficient să-ţi arunci ochii asupra 
operelor creaţiei. Universul există, el are deci o cauză. A te îndoi de 
existenţa lui Dumnezeu este ca şi cum ai nega că orice efect are o cauză, şi 
a avansa ideea că din nimic s-a putut face ceva. 


5. Ce consecinţă se poate trage din sentimentul intuitiv al existenţei 
lui Dumnezeu pe care orice om îl poartă în el însuşi? 

„Că Dumnezeu există; căci de unde i-ar veni acest sentiment dacă el 
nu se clădeşte pe nimic? Este încă o consecinţă a principiului că nu există 
efect fără cauză”. 

6. Sentimentul intim al existenţei lui Dumnezeu pe care-l avem în noi 
înşine este oare acţiunea educaţiei sau produsul ideilor acumulate? 

„Dacă ar fi aşa, de ce sălbaticii ar avea şi ei acest sentiment?” 

Dacă sentimentul existenţei unei ființe supreme nu ar fi decât 
produsul unei învățături, atunci el nu ar fi universal, şi nu ar exista, conform 
noţiunilor ştiinţei, decât la cei care ar fi putut primi această învăţătură. 

7. S-ar putea găsi cauza primă a creaţiei lucrurilor în proprietăţile 
intime ale materiei? 

„Dar atunci care ar fi cauza acestor proprietăţi? Trebuie să existe 
întotdeauna o cauză primă”. 

A atribui creaţia primordială a lucrurilor unor proprietăţi intime ale 
materiei înseamnă a lua efectul drept cauză, căci aceste proprietăţi sunt ele 
însele un efect ce trebuie să aibă o cauză. 

8. Ce părere aveţi despre concepţia care atribuie creaţia primordială 
unei Combinații întâmplătoare a materiei, altfel spus hazardului? 

„Altă absurditate! Care om de bun simt poate privi hazardul ca o 
fiinţă inteligentă? Şi apoi, ce este hazardul? Nimic”. 

Armonia care reglează resorturile universului pune în evidentă 
combinaţii determinate şi, prin aceasta, revelează o putere inteligentă. A 
atribui creaţia primordială hazardului ar fi un nonsens, căci hazardul este 
orb şi nu poate produce efecte inteligente. Un hazard inteligent nu ar mai fi 
hazard. 

9. Unde se vede în cauza primă o inteligenţă supremă şi superioară 
tuturor inteligenţelor? 

„Voi aveţi un proverb care spune: „într-o operă se recunoaşte 
creatorul”. Ei bine! Priviţi opera şi căutaţi creatorul. Orgoliul este cel ce 
zămisleşte necredinţa. Omul orgolios nu vrea nimic deasupra lui, deoarece 
se consideră un spirit puternic. Biată fiinţă, Dumnezeu te poate dobori cu o 
singură adiere!” 

Puterea unei inteligente se judecă prin operele sale; întrucât nici o 
fiinţă umană nu poate crea ceea ce natura zămisleşte, cauza primă este 


aşadar o inteligenţă superioară umanităţii. Oricât de grandioase ar fi 
minunile înfăptuite de inteligenţa umană - inteligenţă ce are ea însăşi o 
cauză -, cu atât cauza primă trebuie să fie mai grandioasă. Este acea 
inteligenţă-cauză primă a tuturor lucrurilor, oricare ar fi numele sub care 
omul a desemnat-o. 

3. Atributele Divinităţii 

10. Poate omul să înțeleagă natura intimă a lui Dumnezeu? „Nu; este 
o înţelegere care îi scapă”, 

11. Va exista o zi dată omului pentru a înţelege misterul Divinităţii ? 

„Când spiritul său nu va mai fi întunecat de materie şi când, prin 
perfecţiune, se va apropia de el, atunci îl va vedea şi-l va înţelege”. 

Inferioritatea facultăţilor omului nu-i permite să înţeleagă natura 
intimă a lui Dumnezeu. În copilăria umanităţii, omul îl confundă adesea cu 
o fiinţă căreia îi atribuie lipsuri, dar pe măsură ce simţul moral se dezvoltă 
în om, gândirea sa pătrunde mai bine în miezul lucrurilor şi el îşi face o idee 
mai justă şi mai conformă cu o judecată sănătoasă, deşi întotdeauna 
incompletă. 

12. Dacă putem înţelege natura intimă a lui Dumnezeu, am putea 
avea idee despre unele desăvârşiri ale sale? 

„Da, despre unele. Omul le înţelege mai bine pe măsură ce se ridică 
deasupra materiei; le întrezăreşte prin gândire”. 

13. Atunci când spunem că Dumnezeu este etern, infinit, imuabil, 
imaterial, unic, atotputernic, drept şi bun în cel mai înalt grad, oare nu 
avem o idee completă despre atributele sale? 

„Din punctul vostru de vedere, da, deoarece credeţi că totul poate fi 
cuprins, dar ştiţi bine că există lucruri mai presus de inteligenţa omului cel 
mai inteligent, şi pentru care limbajul vostru, mărginit de ideile şi senzațiile 
voastre, este incapabil să le exprime. Rațiunea vă spune, într-adevăr, că 
Dumnezeu trebuie să aibă aceste desăvârşiri de nivel suprem, căci dacă ar 
avea una singură mai puţin perfectă, sau dacă nu ar fi de nivel suprem, el nu 
ar fi superior tuturor lucrărilor, şi, în consecinţă, nu ar fi Dumnezeu. 

Pentru a fi mai presus de toate lucrurile, Dumnezeu nu trebuie să 
suporte nici o vicisitudine şi să nu posede nici una dintre imperfecţiunile pe 
care imaginaţia le poate concepe”. 


Dumnezeu este etern; dacă ar fi avut un început ar fi ieşit din neant, 
care ar fi fost creat de o fiinţă anterioară. Şi aşa din aproape în aproape ne 
îndreptăm spre infirm şi eternitate. 

El este imuabil; dacă ar fi fost subiect al schimbărilor, legile ce 
guvernează universul nu ar fi avut nici o stabilitate. 

E] este imaterial; adică natura sa diferă de tot ceea ce numim materie, 
altfel nu ar fi imuabil, căci ar fi subiect al transformărilor materiei. 

EI este unic; dacă ar fi existat mai mulţi Dumnezeu, nu ar fi fost nici 
unitate de vedere, nici unitate de dominație în ordinea universului. 

El este atotputernic, pentru că este unic. Dacă nu ar fi avut putere 
absolută, ar fi existat ceva mai puternic sau tot atât de puternic ca şi el; nu 
ar fi fost făcute lucrurile şi cele ce nu ar fi fost făcute ar constitui opera unui 
alt Dumnezeu. 

EI este drept şi bun în cel mai înalt grad. Înţelepciunea providenţială 
a legilor divine se revelează în cele mai mici ca şi în cele mai mari lucruri, 
şi această înţelepciune ne permite să nu ne îndoim nici de dreptatea şi nici 
de bunătatea sa. 

4. Panteismul 

14. Este Dumnezeu o fiinţă distinctă, sau, după cum spun unii, el este 
rezultatul tuturor forţelor şi inteligenţelor reunite ale universului? 

„Dacă ar fi fost aşa, Dumnezeu nu ar fi existat, căci ar reprezenta 
efectul şi nu cauza: nu poate fi în acelaşi timp şi una şi alta”. 

„Dumnezeu există şi nu trebuie să vă îndoiţi - acest lucru este 
esenţial. Credeţi-mă, nu mergeţi mai departe, nu vă rătăciţi într-un labirint 
din care nu veţi mai putea ieşi; nu veţi obţine nimic în plus, poate mai multe 
orgolii, pentru că veţi crede că ştiţi, şi în realitate nu veţi şti nimic. Lăsaţi 
deci deoparte toate aceste sisteme; aţi fost înrobiţi de lucruri care vă ating 
prea direct; începeţi cu voi înşivă; studiaţi propriile voastre slăbiciuni spre a 
vă debarasa de ele, aceasta ar fi mai util decât să doriţi a pătrunde ceea ce 
este de nepătruns”. 

15. Ce gândiţi despre opinia conform căreia toate corpurile din 
natură, toate fiinţele, toate planetele universului ar fi părţi ale Divinităţii şi 
ar constitui, în ansamblu, însăşi divinităţi - altfel spus ce părere aveţi 
despre doctrina panteistă? 


„Omul neputând deveni Dumnezeu, vrea cel puţin să fie o parte din 
EI”. 

16. Cei ce profesează această doctrină pretind că află în ea 
confirmarea unora dintre atributele lui Dumnezeu. Lumile fiind infinite, 
Dumnezeu este prin urmare infinit; vidul sau neantul nefiind nicăieri, 
Dumnezeu este peste tot. Dumnezeu fiind pretutindeni, de vreme ce totul 
este parte integrantă din el, el dă tuturor fenomenelor din natură o rațiune 
de fiinţă inteligentă. Ce se poate opune acestui raţionament? 

„Rațiunea; cugetaţi adânc şi nu vă va fi greu să-i recunoaşteţi 
absurditatea”. 

Această doctrină face din Dumnezeu o fiinţă materială care, deşi 
dotată cu o inteligenţă supremă, ar fi în mare ceea ce noi suntem în mic. Or, 
materia transformându-se fără încetare, nici Dumnezeu nu ar avea nici o 
stabilitate; ar fi subiectul tuturor vicisitudinilor, tuturor nevoilor ca şi 
umanitatea; astfel ar fi lipsit de unul dintre atributele esenţiale ale 
Divinităţii: imuabilitatea. Proporţiile materiei nu pot fi alăturate ideii de 
Dumnezeu fără a o cobori la nivelul gândirii noastre, şi toate subtilităţile 
sofismului nu vor ajunge să rezolve problema naturii sale intime. Noi nu 
ştim tot ce EI este, dar ştim ceea ce El nu poate să nu fie şi această logică 
este în contradicţie cu proprietăţile sale esenţiale; se confundă creatorul cu 
creaţia, ca şi cum s-ar pretinde că o maşină ingenioasă este parte integrantă 
a mecanicului care a conceput-o. Inteligența lui Dumnezeu se revelează în 
operele sale ca şi cea a unui pictor în tabloul său; dar operele lui nu sunt 
mai mult decât Dumnezeu însuşi, aşa cum tabloul nu este pictorul care l-a 
conceput. 


CAPITOLUL II - Elementele generale ale 
universului 


1. Cunoaşterea principiului lucrurilor. 
2. Spirit şi materie. 

3. Proprietăţi ale materiei. 

4. Spaţiul universal. 


1. Cunoaşterea principiului lucrurilor 

17. Îi este dat omului să cunoască principiul lucrurilor? 

„Nu. Dumnezeu nu îngăduie ca totul să-i fie revelat omului aici, pe 
pământ”. 

18. Oare omul va pătrunde într-o zi misterul lucrurilor care acum îi 
sunt ascunse? 

„Vălul se ridică pe măsură ce omul se purifică; dar pentru a înţelege 
anumite lucruri, i-ar fi necesare facultăţi pe care el încă nu le posedă”. 

19. Oare omul nu poate, prin investigaţiile ştiinţei, să pătrundă unele 
dintre secretele naturii? 

„Ştiinţa i-a fost dată pentru a progresa în toate privinţele, dar el nu 
poate depăşi limitele fixate de Dumnezeu”. 

Cu cât îi este dat omului să avanseze în aceste mistere, cu atât mai 
mult admiraţia sa pentru puterea şi înțelepciunea Creatorului trebuie să fie 
mare; dar, fie datorită orgoliului, fie datorită slăbiciunii, chiar inteligenţa sa 
îl transformă adesea într-o jucărie a iluziei; el adună teorii după teorii şi 
fiecare zi îi arată câte erori a acumulat în loc de adevăruri, şi câte adevăruri 
a respins ca fiind erori. Tot atâtea decepţii pentru orgoliul său. 

20. În afară de investigaţiile ştiinţei, îi este dat omului să primească 
comunicările unei instanțe mai înalte despre ceea ce scapă evidenţei 
simţurilor sale? 

„Da, dacă Dumnezeu crede că este util, el poate revela ceea ce prin 
ştiinţă nu se poate afla”. 

Dumnezeu revelează prin acele comunicări pe care omul le ia, în 
anumite limite, drept cunoaştere a trecutului său şi a soartei sale viitoare. 


2. Spirit şi materie 


21. Este materia eternă ca şi Dumnezeu, sau a fost creată de acesta 
într-un timp anume? 

„Singur Dumnezeu ştie. Totuşi, dacă există ceva ce raţiunea voastră 
trebuie să vă arate, este că Dumnezeu, întruchipare a dragostei şi milei, nu a 
fost niciodată inactiv. Oricât de îndepărtat v-aţi putea reprezenta începutul 
acţiunii sale, îl puteţi oare concepe pe Dumnezeu într-un moment de 
nelucrare? 

22. În general se defineşte materia ca fiind ceea ce are întindere, ceea 
ce face impresie asupra simţurilor noastre; ceea ce este impenetrabil - sunt 
aceste definiţii exacte? 

„Din punctul vostru de vedere, este exact, pentru că voi nu vorbiţi 
decât în funcţie de ceea ce cunoaşteţi. Însă materia există sub formă de stări 
ce vă sunt necunoscute; ea poate fi, de exemplu, atât de pură şi de subtilă 
încât să nu facă nici o impresie asupra simţurilor, şi totuşi este materie, dar 
pentru voi nu însemnă nimic”. 

23. Ce definiţie puteţi da materiei? 

„Materia este lanţul ce leagă spiritul; este instrumentul care-l fixează 
şi asupra căruia, în acelaşi timp, spiritul îşi exercită acţiunea”. 

Din acest punct de vedere, se poate spune că materia este agentul, 
intermediarul cu ajutorul căruia şi pentru care acţionează spiritul. 

24. Ce este spiritul? 

„Principiul inteligent al universului”. 

Care este natura intimă a spiritului ? 

„Nu este uşor de analizat spiritul în limbajul vostru. Pentru voi, el nu 
este nimic, pentru că nu e un lucru palpabil; dar pentru noi este ceva. O ştiţi 
bine, nimicul este neantul, şi neantul nu există”. 

25. Este spiritul sinonim cu inteligența? 

„Inteligența este un atribut esenţial al spiritului, dar amândouă se 
confundă într-un principiu comun, încât pentru voi este acelaşi lucru”. 

26. Este spiritul independent de materie sau nu este decât o 
proprietate a ei, aşa cum culorile sunt proprietăţi ale luminii şi sunetul o 
proprietate a aerului? 

„Spiritul şi materia sunt distincte; dar trebuie realizată unirea 
spiritului cu materia pentru a da inteligenţă materiei”. 

Este unirea aceasta necesară pentru manifestarea spiritului? 
(înțelegem, aici, prin spirit principiul inteligenţei, făcând abstracţie de 


individualităţile desemnate sub acest nume). 

„Unirea este necesară pentru voi, deoarece nu sunteţi astfel alcătuiți 
încât să percepeţi spiritul fără materie, simţurile voastre sunt făcute pentru 
aceasta”. 

27. Se poate concepe spiritul fără materie şi materia fără spirit? 

„Se poate, fără îndoială, prin gândire”. 

28. Ar exista astfel două elemente generale în univers: materia şi 
spiritul? 

„Da, şi deasupra tuturor Dumnezeu creatorul, tatăl tuturor lucrurilor; 
aceste trei lucruri reprezintă principiul a tot ceea ce există, trinitatea 
universală. Dar elementului material trebuie să i se adauge fluidul universal 
ce joacă rol de intermediar între spirit şi materie, prea grosieră pentru ca 
spiritul să poată avea o acţiune asupra ei. Deşi, dintr-un anumit punct de 
vedere, se poate considera că fluidul universal este element material, el se 
distinge prin proprietăţi speciale; dacă ar fi în mod cert materie, nu ar mai fi 
logic să nu fie şi Spirit de asemenea. 

El e plasat între spirit şi materie; este fluid, aşa cum materia este 
materie; susceptibil, prin nenumăratele sale combinaţii cu aceasta, şi sub 
acţiunile spiritului, de a produce infinita varietate a lucrurilor din care nu 
cunoaşteţi decât o mică parte. Acest fluid universal, sau primordial, sau 
elementar, agent utilizat de spirit, este principiul fără de care materia ar fi în 
permanentă stare de divizare şi nu ar obţine niciodată proprietăţile date de 
gravitație”. 

29. Acest fluid este ceea ce desemnăm noi sub numele de 
electricitate ? 

„Am spus că este susceptibil de nenumărate combinaţii; ceea ce 
denumiți fluid electric, fluid magnetic, sunt modificări ale fluidului 
universal, care nu este, vorbind mai clar, decât o materie mai perfectă, mai 
subtilă, şi pe care o putem privi ca independentă”. 

30. De vreme ce spiritul este el însuşi ceva, nu ar fi mai exact şi mai 
puţin subiect de confuzie dacă s-ar desemna cele două elemente generale 
prin cuvintele: materie inertă şi materie inteligentă ? 

„Cuvintele contează mai puţin, vă priveşte cum formulaţi într-un 
limbaj conform înţelegerii voastre. Disputele voastre vin aproape 
întotdeauna din ceea ce nu înţelegeţi din cuvinte, deoarece limbajul vostru 


este incomplet pentru a descrie lucrurile care nu vă impresionează 
simţurile”. 

Un fapt evident domină toate ipotezele; vedem materia care nu este 
inteligentă; vedem un principiu inteligent independent de materie. Originea 
şi conexiunea acestor două lucruri ne sunt necunoscute. Că au sau nu o 
sursă comună, puncte de contact necesare; că inteligenţa are existenţă 
proprie, că ea este o proprietate, un efect; că ea-însăşi este, după opinia 
unora, o emanaţie a Divinităţii, sunt lucruri pe care nu le cunoaştem, dar ele 
ne apar distinct şi de aceea admitem că formează cele două principii 
constitutive ale universului. Vedem în cele spuse şi în toate acestea o 
inteligenţă care domină toate celelalte lucruri, care guvernează totul, care se 
distinge prin atribute esenţiale - este inteligenţa supremă pe care o numim 
Dumnezeu. 


3. Proprietăţi ale materiei 

31. Este ponderabilitatea un atribut esenţial al materiei? 

„Al materiei pe care o percepeţi, da; dar nu pentru materia considerată 
ca fluid universal. Materia pură şi subtilă ce formează acest fluid este 
imponderabilă pentru voi, ceea ce înseamnă mai mult decât principiul 
materiei voastre gravitaționale”. 

Gravitaţia este o proprietate relativă; în afara zonelor de atracţie ale 
plantelor, nu există gravitație, tot aşa cum nu există nici sus nici jos. 

32. Este materia formată dintr-un singur sau din mai multe elemente? 

„Un singur element originar. Corpurile pe care le priviţi ca pe nişte 
corpuri simple nu sunt elemente adevărate, ci transformări ale materiei 
originale”. 

33. De unde provin diferitele proprietăţi ale materiei? 

„Sunt modificări de molecule elementare în urma asocierii lor în 
anumite circumstanţe”. 

34. Apoi gusturile, mirosurile, culorile, sunetul, proprietăţile dăunătoare 
sau benefice ale corpurilor, nu vor fi decât transformări ale singurei şi 
aceleiaşi substanţe originare? 

„Da, fără îndoială, şi care nu există decât prin aptitudinea organelor 
destinate să le perceapă”. 

Acest principiu este demonstrat de faptul că nu toată lumea percepe 
calităţile corpurilor în acelaşi mod: unul găseşte un lucru agreabil în gust, 


altul nu; unii văd albastru ceea ce alţii văd roşu; ceea ce este rău pentru unii, 
este inofensiv sau salutar pentru alţii. 
35. Aceeaşi materie elementară este susceptibilă de a suferi toate 
modificările şi de a dobândi toate proprietăţile? 

„Da, este ceea ce trebuie să înţelegem când spunem că totul este în 
tot”. 

Oxigenul, hidrogenul, azotul, carbonul şi toate corpurile pe care le 
privim ca fiind simple nu sunt decât transformări ale unei substanţe 
originare. În imposibilitatea în care suntem în prezent de a ajunge până la 
această materie altfel decât prin gândire, aceste corpuri sunt pentru noi 
veritabile elemente şi putem, fără a trage vreo consecinţă, să le considerăm 
ca atare până la o nouă ordine. 

Teoria pare să dea dreptate opiniei celor care nu admit materiei decât 
două proprietăţi esenţiale: forța şi mişcarea, şi care gândesc că toate 
celelalte proprietăţi nu sunt decât efecte secundare variind numai 
intensitatea forţei şi direcţia mişcării. 

„Această opinie este exactă. Trebuie să se schimbe de asemenea 
dispunerea moleculelor, după cum doreşti, de exemplu, într-un corp opac ce 
poate deveni transparent, şi reciproc”. 

36. Au moleculele o formă determinată? 

„Fără îndoială, moleculele au formă dar aceasta nu poate fi apreciată 
de voi”. 

Forma lor este constantă sau variabilă? 

„Constantă prin moleculele elementare originare, dar variabilă pentru 
moleculele secundare care nu sunt decât aglomerări ale primelor, căci ceea 
ce voi denumiți moleculă este încă departe de molecula elementară. 


4. Spaţiul universal 
37. Spaţiul universal este infinit sau limitat? 

„Infinit. Imaginează-i nişte limite, ce-ar fi mai departe? Asta 
confundă raţiunea ta, ştiu bine, şi totuşi raţiunea îţi spune că nu poate să fie 
altfel. Este acelaşi infinit în toate lucrurile; însă mintea voastră nu-l poate 
înţelege”. 

Dacă se presupune o limită a spaţiului, o oarecare întindere pe care 
gândirea o poate concepe, tot raţiunea spune că mai departe de această 


limită există ceva, şi astfel din aproape în aproape până la infinit; căci acest 
ceva, chiar vid absolut este tot spaţiu. 
38. Există vid absolut într-o anumită parte a spaţiului universal? 
„Nu, nimic nu e vid; ceea ce este vid pentru tine este ocupat de o 
materie care scapă simţurilor şi instrumentelor tale”. 


CAPITOLUL III — Creaţia 


1. Facerea lumilor. 

2. Formarea entităţilor vii. 

3. Popularea pământului. Adam. 

4. Diversitatea raselor umane. 

5. Pluralitatea lumilor. 

6. Concordanţe biblice referitoare la creaţie. 


1. Facerea lumilor 

Universul cuprinde infinitatea lumilor văzute şi a celor nevăzute, 
totalitatea entităţilor însufleţite şi neînsufleţite, totalitatea astrelor ce se 
mişcă în spaţiu precum şi fluidele ce umplu acest spaţiu. 

39. Universul a fost creat, sau există dintotdeauna ca şi Dumnezeu? 

„Fără îndoială, nu s-a putut face de unul singur, căci dacă ar fi fost 
etern ca şi Dumnezeu nu ar fi putut fi opera lui Dumnezeu”. 

Rațiunea ne spune că universul nu s-a putut crea de la sine şi, 
neputând fi opera hazardului, trebuie să fie opera lui Dumnezeu. 

40. Cum a creat Dumnezeu universul? 

„Într-un cuvânt, prin Voința Sa. Nimic nu ilustrează mai bine această 
voinţă atotputernică decât frumoasele cuvinte ale Genezei: „Dumnezeu a 
spus: Să fie lumină! şi se făcu lumină”. 

41. Putem cunoaşte modul deformare a lumilor? 

„Tot ce se poate spune, şi ceea ce puteţi înțelege, este că lumile se 
formează prin condensarea materiei răspândite în spaţiu”. 

42. Ar fi cometele, aşa cum se concepe acum, un început de condensare 
a materiei şi de lumi pe cale de formare? 

„Exact, dar ceea ce este absurd, este să crezi în influenţa lor. Vreau să 
spun influenţa care li se atribuie în mod vulgar, căci toate corpurile cereşti 
au partea lor de influenţă în anumite fenomene psihice”. 

43. O lume complet constituită poate dispărea şi materia ce o alcătuieşte 
se împrăştie din nou în spaţiu? 

„Da, Dumnezeu reînnoieşte lumile tot aşa cum reînnoieşte entităţile 


» 


vii”. 


44. Putem cunoaşte durata de formare a lumilor: a pământului, de 
exemplu ? 
„Nu pot să-ţi spun, căci singur Creatorul o ştie, şi doar un biet nebun 
poate pretinde că ştie numărul secolelor necesare acestei creaţii”. 


2. Formarea entităţilor vii 
45. Când a început să fie populat pământul ? 

„La început totul era haos; elementele era amestecate. Puţin câte 
puţin, fiecare lucru a căpătat locul său, atunci au apărut entităţile vii 
adaptate stării de atunci a globului terestru”. 

46. De unde au apărut fiinţele vii pe pământ? 

„Pământul închidea germenii care aşteptau momentul favorabil pentru 
a se dezvolta. Principiile organice se adunară de îndată ce încetă forţa ce le 
ţinea depărtate, şi ele formară germenii tuturor ființelor vii. Germenii 
rămaseră în stare latentă şi inertă, asemenea crisalidelor şi seminţelor 
plantelor până în momentul propice ecloziunii fiecărei specii; atunci, 
entităţile din fiecare specie se adunară şi se multiplicară”. 

47. Unde erau elementele organice înainte deformarea pământului ? 

„Se găseau, ca să spunem aşa, în stare de fluid în spaţiu, în mijlocul 
Spiritelor, sau pe alte planete, aşteptând vremea pământului pentru a începe 
o nouă existenţă pe o planetă nouă”. 

Chimia ne prezintă moleculele corpurilor organice unindu-se pentru a 
forma cristale de o regularitate constantă, specifică fiecărei specii, de îndată 
ce există condiţiile cerute. Cea mai mică tulburare a acestor condiţii este 
suficientă pentru a împiedica reunirea elementelor sau, cel puţin, dispunerea 
regulată ce constituie cristalul. De ce n-ar fi la fel şi cu elementele 
organice? Conservăm ani de zile seminţele plantelor şi animalelor care nu 
se dezvoltă decât la o temperatură dată şi într-un mediu propice; s-au văzut 
grăunte de grâu germinând după mai multe secole. Există în aceste seminţe 
un principiu potent de vitalitate care nu aşteaptă decât o circumstanţă 
favorabilă pentru a se dezvolta. 

Ceea ce se petrece zilnic sub ochii noştri n-ar putea exista tocmai de 
la începuturile planetei noastre? Constituirea entităţilor vii ieşind din haos 
prin însăşi forţa naturii micşorează cu ceva grandoarea lui Dumnezeu? 
Departe de aceasta, ea răspunde mai bine ideii ce ne-o facem despre puterea 
Sa exercitându-se asupra unor lumi infinite prin legi eteme. Teoria nu 


rezolvă, este adevărat, problema elementelor vitale, însă Dumnezeu are 
tainele sale şi impune limite cercetărilor noastre. 

48. Se mai află încă fiinţe care se nasc de la sine? 

„Da, dar germenele primar există deja în stare latentă. Sunteţi 
neîncetat martori ai acestui fenomen. Ţesuturile omului şi ale animalelor nu 
conţin germenii unei multitudini de bacterii care aşteaptă fermentația de 
putrefacție necesară existenţei lor? Este o mică lume ce dormitează şi se 
creează”. 

49. Oare specia umană se găsea printre elementele organice conţinute de 
globul terestru? 

„Da, şi ea a venit la timpul său; ceea ce a făcut să se spună că omul 
avea să fie format din lut. 

50. Putem cunoaşte perioada apariţiei omului şi a altor fiinţe pe pământ? 

„Nu, toate calculele voastre sunt simple himere”. 

51. Dacă germenii speciei umane se găsesc printre elementele organice 
ale pământului, de ce nu apar de la sine oamenii ca în perioada 
începutului ? 

„Principiul lucrurilor aparţine lui Dumnezeu; totuşi se poate spune că 
oamenii, odată răspândiţi pe suprafaţa pământului, au absorbit elementele 
necesare formării lor pentru a le transforma potrivit cu legile reproducerii. 
Acelaşi lucru este valabil şi pentru diferitele specii de fiinţe”. 


3. Popularea pământului. Adam 
52. Specia umană a început printr-un singur om? 

„Nu; cel pe care voi îl numiţi Adam nu a fost nici primul, nici 
singurul care popula pământul”. 

53. Putem şti în ce epocă a trăit Adam? 

„Aproape de cea pe care aţi stabilit-o, cam cu patru mii de ani înainte 
de Christos”. 

Omul pe care tradiţia l-a păstrat sub numele de Adam a fost unul 
dintre cei care au supravieţuit, într-o anumită regiune, după marile 
cataclisme ce au zguduit scoarţa pământului în diverse epoci, şi a devenit 
strămoşul unei seminţii de oameni care trăiesc şi astăzi. Unii îl consideră pe 
Adam un mit sau o alegorie personificând primele vârste ale omenirii. 


4. Diversitatea raselor umane 
54. De unde vin diferențele psihice şi morale care disting varietatea 
raselor de oameni pe pământ? 

„Climatul, viaţa şi obiceiurile. Este ca în cazul a doi copii de la 
aceeaşi mamă care, crescuţi departe unul de altul şi în mod diferit, nu vor 
semăna de loc din punct de vedere moral”. 

55. Omul a luat naştere în mai multe puncte de pe glob? 

„Da, şi în diverse epoci, aceasta fiind una din cauzele diversităţii 
raselor; apoi oamenii, dispersându-se în diferite zone climaterice şi 
amestecându-se cu alte rase, au format noi tipuri umane”. 

Aceste diferenţe conduc la specii distincte? 

„Cu siguranţă, nu toate sunt din aceeaşi familie: oare diferitele 
varietăţi ale aceluiaşi fruct le împiedică să aparţină aceleiaşi specii?” 

56. Dacă specia umană nu-şi trage obârşia dintr-un singur om, n-ar trebui 
ca oamenii să înceteze în a se privi ca fraţi? 

„Toţi oamenii sunt fraţi întru Dumnezeu, deoarece sunt animați de 
spirit şi tind către acelaşi scop. Voi luaţi întotdeauna cuvintele ad litteram”. 


5. Pluralitatea lumilor 
57. Oare toate planetele din spaţiu sunt locuite? 

„Da, şi omul pământean este departe de a fi, aşa cum pretinde, primul 
în inteligenţă, în bunătate şi în perfecţiune. Există totuşi oameni care se cred 
foarte importanţi, şi care îşi închipuie că micuțul glob pământesc este 
singurul privilegiat cu fiinţe gânditoare. Orgoliu şi vanitate! Şi ei cred că 
Dumnezeu a creat universul doar pentru ei”. 

Dumnezeu a populat lumile cu fiinţe care concură la scopul final al 
Providenţei. A crede că suntem singurele fiinţe în univers, înseamnă a pune 
la îndoială înţelepciunea lui Dumnezeu care nu a făcut nimic inutil; el a 
dorit să fixeze acestor lumi un scop mai serios decât acela de a distra 
privirea noastră. Nimic de altfel, nici în poziţie, nici în volum, nici în 
alcătuirea fizică a pământului, nimic nu poate să ne facă să presupunem în 
mod rezonabil că globul terestru este singurul ce are privilegiul de a fi 
locuit, excluzând atâtea mii de lumi asemănătoare. 

58. Este alcătuirea fizică a diferitelor planete pretutindeni aceeaşi ? 

„Nu; ele nu se aseamănă de loc”. 


59. Alcătuirea fizică a lumilor nefiind identică, se poate presupune pentru 
entităţile care le locuiesc o structură diferită? 
„Fără îndoială, aşa cum peştii sunt făcuţi să trăiască în apă şi păsările 
în aer”. 
60. Sunt lumile cele mai depărtate de Soare private de lumina şi de 
căldura lui, deoarece Soarele li se arată sub aparenţa unei stele? 
„Credeţi aşadar că nu ar exista alte surse de lumină şi de căldură decât 
soarele, şi nesocotiţi electricitatea care, în anumite lumi, joacă un rol mult 
mai important decât pe pământ? De altfel, nu toate fiinţele sunt constituite 
din aceeaşi materie ca şi voi, cu organe identice cu cele ale oamenilor”. 
Condiţiile de existenţă ale fiinţelor ce populează diferitele lumi 
trebuie să fie apropiate mediului în care trăiesc. Dacă nu am vedea niciodată 
peşti nu vom înţelege cum fiinţele pot trăi în apă. Iot aşa cu celelalte lumi 
care conţin elemente ce ne sunt necunoscute. Oare nu vedem, pe pământ, 
lungi nopţi polare luminate de electricitatea aurorelor boreale? Ar fi cumva 
imposibil ca, în anumite lumi, electricitatea să fie mai abundentă decât pe 
pământ şi să joace un rol general ale cărui efecte să nu le putem înţelege? 
Aceste lumi pot deci cuprinde în ele căldura şi lumina necesare 
propriilor locuitori. 


6. Concordanţe biblice referitoare la creaţie 

61. Oamenii şi-au făcut idei foarte divergente despre creaţie, potrivit 
nivelului cunoştinţelor lor. Rațiunea aplecată spre ştiinţă a recunoscut 
neverosimilitatea anumitor teorii. Teoria oferită de Spirite confirmă opinia 
de mult timp admisă de către oamenii cei mai luminaţi. 

Obiecţia ce se poate face acestei teorii, este că intră în contradicţie cu 
textul cărţilor sacre; dar o examinare serioasă face să se recunoască faptul 
că această contradicţie este mai mult aparentă decât reală, şi că rezultă din 
interpretarea dacă unui sens adesea alegoric. 

Problema primului om în persoana lui Adam, ca unic strămoş al 
omenirii, nu este singurul punct asupra căruia credinţele religioase ar trebui 
să se modifice. Mişcarea pământului a părut, într-o anumită epocă, atât de 
opusă textului sacru, încât nu a existat persecuție în care teoria aceasta să nu 
fi fost folosită ca pretext, şi totuşi pământul se învârteşte în ciuda tuturor 
anatemelor, lucru ce nu ar fi contestat nici astăzi fără a ignora propria 
judecată. 


Biblia spune de asemenea că lumina a fost creată în şase zile şi 
fixează data în jur de 4000 ani înainte de era creştină. Înainte de aceasta 
pământul nu exista; a fost scos din neant; textul este formal; iată că ştiinţa 
pozitivă vine să probeze contrariul. Formarea globului pământesc este 
înscrisă în caractere imprescriptibile în lumea fosilă, şi este dovedit că cele 
şase zile ale creaţiei sunt tot atât de bine perioade, fiecare putând însemna 
mai multe sute de mii de ani. Nu este poziţia unui sistem, a unei doctrine, a 
unei opinii izolate, este un fapt constatat ca şi mişcarea pământului, şi pe 
care teologia nu poate refuza să-l admită, probă evidentă a erorii în care poţi 
cădea luând ad litteram expresiile unui limbaj adesea figurat. Se poate 
conchide că Biblia este o eroare? Nicidecum; doar că oamenii s-au înşelat 
în interpretarea ei. 

Ştiinţa, cercetând prin arhivele pământului, a admis ordinea în care 
diferitele fiinţe au apărut pe suprafaţa lui, şi această ordine este în acord cu 
cea indicată de Geneză, cu diferenţa că această operă, în loc de a fi ieşit în 
mod miraculos din mâinile lui Dumnezeu în câteva ore, s-a îndeplinit, 
oricum din voinţa sa, dar prin legea forţelor naturii, în câteva milioane de 
ani. Este atunci Dumnezeu mai puţin mare şi mai puţin puternic? Este astfel 
opera sa mai puţin sublimă neavând prestigiul instantaneităţii? Evident, nu; 
ar trebui să ne facem despre Divinitate o idee foarte redusă pentru a nu 
recunoaşte atotputernicia sa în legile eterne pe care le-a stabilit în a conduce 
lumile. Ştiinţa, departe de a diminua opera divină, ne-o arată sub un aspect 
mai grandios şi mai conform cu noţiunile pe care le avem despre puterea şi 
măreţia lui Dumnezeu, în aceea că a fost înfăptuită fără abatere de la legile 
naturii. 

Ştiinţa, ca şi Moise de altfel, plasează omul ca fiind ultimul în ordinea 
creaţiei fiinţelor, dar Moise plasează potopul universal în anul 1654 de la 
facerea lumii, în timp ce geologia ne prezintă marele cataclism anterior 
apariţiei omului, dat fiind că până la acea dată nu se găseşte în straturile 
primitive nici o urmă de prezenţă a sa, şi nici a vreunui animal cu structură 
fizică asemănătoare; dar nimic nu dovedeşte că ar fi imposibil; câteva 
descoperiri recente au făcut să apară dubii în această privinţă; se poate deci 
dintr-un moment în altul să se obţină certitudinea materială a anteriorităţi 
speciei umane, şi atunci se va admite că, şi din acest puncte de vedere, ca şi 
din altele, textul biblic are un sens figurat. Problema este de a şti dacă şi 
cataclismul geologic este acelaşi cu cel din vremea lui Noe; or, durata 


necesară formării straturilor primitive nu permite a fi confundate, şi din 
moment ce se vor găsi urmele existenţei omului înainte de marea catastrofă, 
se va demonstra că Adam nu este primul om, iar facerea omului se pierde în 
noaptea timpului. Împotriva evidenţei nu există argumente posibile, şi va 
trebui să se accepte aceasta, tot aşa cum au fost acceptate mişcarea 
pământului şi cele şase perioade ale formării sale. 

Existenţa omului înainte de potopul universal este, într-adevăr, încă 
ipotetică, dar nu înseamnă puţin lucru. Admiţând că omul a apărut pe 
suprafaţa pământului cu 4000 ani înainte de Christos, dacă 1650 ani mai 
târziu specia umană a fost distrusă cu excepţia unei singure familii, rezultă 
că popularea Terrei datează din vremea lui Noe, adică cu 2350 ani înaintea 
erei noastre. Or, în timp ce evreii emigrau în Egipt în secolul al 
optsprezecelea, ei găseau ţara foarte populată şi foarte avansată ca 
civilizaţie. Istoria dovedeşte că în această epocă India şi alte regiuni erau tot 
atât de înfloritoare, fără a mai ţine cont de cronologia anumitor popoare 
care trimit către o epocă mult mai îndepărtată. Ar fi trebuit deci ca între 
secolele douăzeci şi patru şi optsprezece, adică pe parcursul a 600 de ani, 
urmaşii unui singur om să fi putut popula toate ţinuturile imense cunoscute 
atunci, presupunând că alţii nu o făcuseră până atunci, şi în acest scurt 
interval specia umană să fi putut să se ridice de la ignoranţa absolută a stării 
primitive la cel mai înalt grad de dezvoltare intelectuală, ceea ce contrazice 
toate legile antropologiei. 

Diversitatea raselor vine în sprijinul acestei opinii. Climatul şi 
obiceiurile produc fără îndoială modificări ale caracterului fizic, dar se 
cunoaşte până unde poate merge influenţa acestor cauze, iar examenul 
fiziologic probează că există între anumite rase diferenţe de constituţie mai 
profunde decât cele produse de climat. Încrucişarea raselor produce tipuri 
intermediare; tinde să şteargă caracterele extreme, dar nu le produce; nu 
creează decât varietăţi; or, pentru a se produce încrucişarea raselor, era 
nevoie să existe rase distincte, şi cum s-ar explica existenţa lor dacă li se 
atribuie o tulpină comună şi mai ales atât de apropiată în timp? Cum să 
admiţi că în câteva secole unii descendenţi al lui Noe s-au transformat în 
strămoşi ai rasei etiopiene, de exemplu; o asemenea metamorfoză nu este 
mai admisibilă decât ipoteza unei tulpini comune pentru lup şi oaie, elefant 
şi purice, pasăre şi peşte. Încă o dată, nimic nu ar şti să prevaleze împotriva 
evidenţei faptelor. “Totul se explică, din contră, admițând existenţa omului 


înainte de epoca ce i-a fost în mod obişnuit fixată; diversitatea strămoşilor; 
Adam care trăia acum 6000 ani, populând un ţinut încă nelocuit; potopul lui 
Noe ca o catastrofă parţială confundată cu cataclismul geologic; ţinând cont 
în sfârşit de forma alegorică în special în stil oriental, şi care se regăseşte în 
cărţile sacre ale tuturor popoarelor. De aceea este prudent a nu contesta cu 
foarte mare uşurinţă doctrinele ce pot mai devreme sau mai târziu, ca de 
atâtea ori, să dea o dezminţire celor care le combat. Ideile religioase, 
departe de a se pierde, cresc odată cu ştiinţa. 


CAPITOLUL IV - Principiul vital 


1. Entităţi organice şi anorganice. 
2. Viaţa şi moartea. 
3. Inteligență şi instinct. 


1. Entităţi organice şi anorganice 

Entităţile organice sunt cele care conţin o sursă de activitate intimă ce 
le dă viaţă; ele se nasc, cresc, se reproduc şi mor; ele sunt prevăzute cu 
organe speciale pentru îndeplinirea diferitelor funcțiuni ale vieţii, adaptate 
necesităţilor de conservare. Cuprind oamenii, animalele şi plantele. 
Entităţile anorganice sunt cele care nu au nici vitalitate, nici mişcare 
proprie, şi sunt formate doar prin agregarea materiei; acestea sunt 
mineralele, apa, aerul etc. 

62. Aceeaşi forță uneşte elementele materiale în corpurile organice şi în 
corpurile anorganice? 

„Da, legea atracției este aceeaşi pentru toate corpurile”. 

63. Există vreo diferenţă între materia corpurilor organice şi cea a 
corpurilor anorganice? 

„Întotdeauna este aceeaşi materie, dar în corpurile organice ea este 
animată”. 

64. Care este cauza animării materiei? 

„Unirea sa cu principiul vital”. 

65. Principiul vital constă într-un agent specific, sau nu este decât o 
proprietate a materiei organice; într-un cuvânt, este un efect sau o 
cauză? 

„Şi una şi cealaltă. Viaţa este un efect produs prin acţiunea unui agent 
asupra materiei; acest agent, fără materie, nu este viaţă, la fel cum materia 
nu poate trăi fără acest agent. El dă viaţă tuturor fiinţelor care-l absorb şi-l 
asimilează”. 

66. Am văzut că spiritul şi materia sunt două elemente constitutive ale 
universului; principiul vital este cel de-al treilea element? 

„Este, fără îndoială, unul dintre elementele necesare în constituirea 
universului, avându-şi sursa în materia universală modificată; este un 


element asemenea oxigenului şi hidrogenului, care nefiind totuşi elemente 
primare, sunt cu toate acestea parte a aceluiaşi principiu”. 

Pare să rezulte de aici că principiul vitalităţii nu constă într-un agent 
primar distinct, ci într-o proprietate specială a materiei universale, 
datorată anumitor modificări. 

„Este consecinţa a ceea ce am spus”. 

67. Oare principiul vital rezidă într-unul din corpurile cunoscute? 

„EI îşi are sursa în fluidul universal; este ceea ce voi denumiți fluid 
magnetic sau fluid electric de animare. Este intermediarul, liantul între 
spirit şi materie. 

68. Principiul vital este acelaşi pentru toate entităţile organice? 

„Da, modificat după tipul speciei. Este ceea ce le dă mişcare şi 
activitate şi le distinge de materia inertă. Căci mişcarea materiei nu este 
viaţă, materia primeşte această mişcare”. 

69. Este vitalitatea un atribut permanent al agentului vital, sau această 
vitalitate nu se dezvoltă decât prin acţiunea organelor? 

„Ea nu se dezvoltă decât prin corp. N-am spus că acest agent fără 
materie nu este viaţă? Este necesară reunirea celor două elemente pentru a 
se produce viaţă”. 

Se poate spune că vitalitatea rămâne în stare latentă, până când 
agentul vital nu s-a unit cu corpul? 

„Da, aşa este”. 

Ansamblul organelor constituie un fel de mecanism ce primeşte 
impulsul activităţii intime sau principiul vital existent în ele. Principiul vital 
este forţa motrice a corpurilor organice, în timp ce agentul vital dă impulsul 
organelor, acţiunea organelor întreţine şi dezvoltă activitatea agentului vital, 
aşa cum frecarea dezvoltă căldura. 


2. Viaţa şi moartea 
70. Care este cauza morţii entității organice? 
„E.puizarea organelor”. 
S-ar putea compara moartea cu încetarea mişcării la o maşină 
dezorganizată? 
„Da, dacă maşina este rău montată, resortul se rupe; dacă şi corpul 
este bolnav, viaţa se duce”. 


71. Din ce motiv o leziune a inimii, mai mult decât a altor organe, 
cauzează moartea? 

„Inima este un mecanism al vieţii, dar ea nu reprezintă singurul organ 
a cărui leziune provoacă moartea; nu e decât una din rotitele esenţiale”. 

72. Ce devin materia şi principiul vital ale entităţilor organice odată cu 
moartea lor? 

„Materia inertă se descompune şi ia forme noi; principiul vital se 
reîntoarce la sursă”. 

La moartea unei fiinţe organice, elementele din care aceasta este 
formată suferă noi combinaţii, alcătuind noi fiinţe. Acestea iau de la sursa 
universală principiul vieţii şi al acţiunii pe care îl absorb şi îl asimilează 
pentru a-l reda sursei atunci când încetează să mai existe. 

Aşadar, organele sunt impregnate de fluid vital. Acest fluid dă tuturor 
părţilor organismului o activitate ce le apropie în cazul anumitor leziuni şi 
restabileşte funcţiile momentan suspendate. Când însă elementele esenţiale 
din activitatea organelor sunt distruse, sau foarte profund alterate, fluidul 
vital este neputincios în a le transmite mişcarea vieţii, şi atunci fiinţa moare. 

Organele acţionează mai mult sau mai puţin unele asupra altora; 
acţiunea lor reciprocă rezultă din armonia ansamblului lor. Atunci când o 
cauză oarecare distruge această armonie, funcţiile lor se opresc asemenea 
mişcărilor unui mecanism ale cărui rotiţe esenţiale sunt defecte, sau 
asemenea unui orologiu care se uzează cu timpul, sau se distruge prin 
accident şi pentru care forţa motrice este neputincioasă în a-l pune din nou 
în mişcare. 

Găsim o imagine mai exactă a vieţii şi morţii într-un aparat electric. 
Acesta aparat conţine electricitate în stare latentă asemenea tuturor 
corpurilor din natură. Fenomenele electrice se manifestă doar când fluidul 
este activat de o cauză specială; atunci s-ar putea spune că aparatul este viu. 
Cauza activităţii încetând, fenomenul încetează; aparatul reintră în starea de 
inerție. Corpurile organice seamănă cu nişte pile sau aparate electrice în 
care activitatea fluidului produce fenomenul vieţii, încetarea activităţii 
însemnând moartea. 

Cantitatea de fluid vital nu este la nivel maxim în toate entităţile 
organice; ea variază în funcţie de specii, şi nu are un nivel constant nici 
măcar la indivizii aceleiaşi specii. S-ar putea ca unii să-l aibă la un nivel de 


saturație, în timp ce alţii abia au o cantitate suficientă; de aici pentru unii o 
viaţă mai activă, mai tenace şi într-un fel supraabundentă. 

Cantitatea de fluid vital se epuizează; ea poate deveni insuficientă 
pentru întreţinerea vieţii dacă nu este reînnoită prin absorbţia şi asimilarea 
substanţelor ce îl conţin. 

Fluidul vital se transmite de la un individ la alt individ. Cel care are 
mai mult poate ceda celui ce are mai puţin şi, în unele cazuri, el poate să 
readucă viaţa, împiedicând-o să se stingă. 


3. Inteligență şi instinct 
73. Este inteligenţa un atribut al principiului vital? 

„Nu, de vreme ce plantele trăiesc dar nu gândesc; ele nu au decât 
viaţă organică. Inteligența şi materia sunt independente, deoarece un corp 
poate trăi fără inteligenţă, însă inteligenţa nu se poate manifesta decât prin 
intermediul organelor materiale. Este necesară o unire cu spiritul pentru ca 
o materie animată să devină inteligentă”. 

Inteligența este o facultate specială proprie anumitor clase de entităţi 
organice, care dă acestora, odată cu raţiunea, dorinţa de a acţiona, 
consecinţă a existenţei şi individualităţii lor, precum şi mijloacele de a 
stabili raporturi cu lumea exterioară, de a se îngriji de propriile necesităţi. 

Astfel, se pot distinge: l- entităţi neanimate formate numai din 
materie, fără vitalitate şi inteligenţă: acestea sunt corpurile brute; 2 - entităţi 
animate negânditoare, formate din materie şi dotate cu vitalitate, dar lipsite 
de inteligenţă; 3 - entităţi animate gânditoare, formate din materie, dotate cu 
vitalitate şi având în plus un principiu inteligent ce le dă facultatea de a 
gândi. 

74. Care este sursa inteligenţei ? 

„Am mai spus-o: inteligenţa universală”. 

S-ar putea spune că fiecare fiinţă ia o parte de inteligenţă din sursa 
universală şi îşi asimilează principiul vieţii materiale? 

„Nu e decât o comparaţie, şi nu este exactă, deoarece inteligenţa este 
o facultate proprie fiecărei fiinţe şi constituie individualitatea sa morală. În 
rest, o ştiţi, sunt lucruri de nepătruns pentru om, numeroase pentru 
moment”. 

75. Este instinctul independent de inteligenţă? 


„Nu, nu tocmai, căci el este o specie a inteligenţei. Instinctul este o 
inteligenţă negânditoare, prin aceea că toate fiinţele se îngrijesc de propriile 
lor necesităţi. 

76. Se poate stabili o limită între instinct şi inteligenţă ? Mai precis, unde 
sfârşeşte primul şi unde începe cealaltă? 

„Nu, căci se confundă adeseori; dar se pot foarte bine distinge actele 
ce aparţin instinctului de cele aparţinând inteligenţei”. 

77. Este ca şi cum am spune că facultăţile instinctive se diminuează pe 
măsură ce cresc facultăţile intelectuale? 

„Nu, instinctul există neîncetat, dar omul îl neglijează. Instinctul 
poate să vă conducă la bine; el vă ghidează aproape întotdeauna şi câteodată 
mai sigur decât raţiunea; el nu greşeşte niciodată. 

De ce raţiunea nu este întotdeauna un ghid infailibil? 

„Ar fi fost infailibilă dacă nu era denaturată de educaţia greşită, de 
orgoliu şi de egoism. Instinctul nu raţionează; raţiunea dă omului liberul 
arbitru”. Instinctul este o inteligenţă rudimentară ce diferă de inteligenţa 
propriu-zisă prin aceea că manifestările sale sunt aproape întotdeauna 
spontane, în timp ce manifestările inteligenţei sunt rezultatul unor 
combinaţii şi a unui act deliberat 

Instinctul şi manifestările sale variază în funcţie de specii şi de 
necesităţile lor. La ființele care au conştiinţa şi percepţia lucrurilor 
exterioare, el se combină cu inteligenţa deci cu voinţa şi libertatea”. 


CARTEA A DOUA - Lumea 
spiritistă sau spiritele 


CAPITOLUL 1 - Spiritele 


. Originea şi natura Spiritelor. 

. Lumea primitivă. 

. Forma şi ubicuitatea Spiritelor. 
. Perispirit. 

. Diferitele ordine ale spiritelor. 
„ Scara spirituală. 

. Progresul Spiritelor. 

. Îngeri şi demoni. 


O ANU PNR 


1. Originea şi natura spiritelor 

76. Ce definiţie se poate da Spiritelor*? 

* Cuvântul Spirit este întrebuințat aici pentru a desemna 
individualităţile entităţilor extracorporale, ca şi elementul inteligent 
universal. 

„Se poate spune că Spiritele sunt entităţile inteligente ale creaţiei. Ele 
populează universul aflat dincolo de lumea materială”. 

78. Spiritele sunt existenţe distincte ale Divinităţii, sau doar emanaţii sau 
componente ale Divinităţii numite, din acest motiv, fii sau copii ai lui 
Dumnezeu ? 

„Sunt opera lui Dumnezeu, asemeni unui om ce construieşte o 
maşină; această maşină este opera omului, dar nu el însuşi. Ştii că atunci 
când omul face un lucru frumos, util, îl numeşte copilul său, creaţia sa. Ei 
bine! acelaşi lucru este şi cu Dumnezeu: noi suntem copiii săi, de vreme ce 
suntem opera sa”. 

79. Au avut Spiritele un început sau există, asemenea lui Dumnezeu, 
dintotdeauna ? 

„Dacă spiritele nu ar fi avut un început, ele ar fi fost egale cu 
Dumnezeu, în timp ce ele sunt creaţia sa şi întru totul supuse voinţei divine. 


Dumnezeu este dintotdeauna, incontestabil; dar nu ştim nimic despre 
cum şi când nea creat. Poţi spune că suntem fără început dacă înţelegi prin 
aceasta că Dumnezeu, fiind etern, a trebuit să creeze fără odihnă; dar cum şi 
când a fost făcut fiecare dintre noi. Îţi repet, nimeni nu ştie; aici este 
misterul”. 

80. Din moment ce în univers există două elemente generale, elementul 
inteligent şi elementul material, s-ar putea spune că Spiritele sunt 
formate din elementul inteligent, aşa cum corpurile inerte sunt formate 
din elementul material? 

„Evident; Spiritele sunt individualizarea principiului inteligent, aşa 
cum corpurile reprezintă individualizarea principiului material; însă vremea 
şi modul formării lor sunt necunoscute”. 

81. Este creaţia Spiritelor permanentă, sau ea a avut loc doar o singură 
dată la originea timpurilor? 

„Este permanentă, căci Dumnezeu nu a încetat niciodată să creeze”. 

82. Spiritele se formează spontan, sau îşi trag obârşia unele din altele? 

„Dumnezeu le creează ca şi pe celelalte creaturi, prin voinţa sa; dar, 
încă odată, originea lor este un mister”. 

83. Este exact să spunem că Spiritele sunt imateriale? 

„Cum s-ar putea defini un lucru când lipseşte termenul de comparaţie, 
şi avem un limbaj insuficient? Un orb din naştere poate defini lumina? 
Imaterial nu este cuvântul; incorporai ar fi mai exact, căci trebuie să înţelegi 
bine că Spiritul fiind o creaţie trebuie să fie ceva; este o materie foarte 
subtilă, dar fără echivalentă pentru voi, şi atât de eterată că nu poate 
impresiona simţurile voastre”. 

Spunem că Spiritele sunt imateriale, deoarece esenţa lor diferă de tot 
ceea ce cunoaştem sub numele de materie. Un popor de orbi n-ar avea 
termeni de exprimare pentru lumină şi efectele sale. Orbul din naştere crede 
că are toate percepțiile prin auz, miros, gust şi pipăit; nu înţelege părerile 
despre simţul care-i lipseşte. 

La fel, pentru esenţa entităţilor supraumane noi suntem adevăraţi orbi. 
Nu ni le putem defini decât prin comparații întotdeauna imperfecte, sau 
printr-un efort de imaginaţie. 

84. Au Spiritele un sfârşit? Se înţelege că principiul de unde emană este 
etern, dar ceea ce întrebăm, este dacă individualitatea lor are un 
sfârşit şi, într-un timp dat, mai lung sau mai scurt, elementul din care 


sunt formate nu se risipeşte şi nu revine la tot, aşa cum se întâmplă cu 
corpurile materiale. Este greu să înţelegi că un lucru care are început 
poate să nu se sfârşească. 

„Există desigur lucruri pe care voi nu le înţelegeţi, deoarece 
inteligenţa voastră este limitată, dar ăsta nu e un motiv pentru a le respinge. 
Copilul nu înţelege tot ceea ce înţelege tatăl său, nici ignorantul ceea ce 
înţelege savantul. Spunem că existenţa spiritelor nu are sfârşit; este tot ceea 
ce putem să-ti spunem acum”. 


2. Lumea primitivă 
85. Oare Spiritele constituie o lume aparte, în afara celei pe care o 
vedem? 
„Da, lumea Spiritelor sau a inteligentelor incorporale. 
86. Care din cele două, lumea spirituală sau lumea corporală, este 
dominantă în rânduiala lucrurilor? 
„Lumea spiritistă; este preexistentă şi supraviețuitoare tuturor”. 
87. Ar putea lumea corporală să-şi înceteze existenţa fără să altereze 
esența lumii spiritiste? 
„Da, cele două lumi sunt independente şi totuşi legătura lor este 
neîntreruptă, căci ele acţionează neîncetat una asupra celeilalte”. 
88. Ocupă Spiritele o zonă determinată şi circumscrisă în spațiu ? 
„Spiritele sunt peste tot; spatiile infinite sunt populate de ele la infinit. 
Ele sunt fără îndoială alături de voi, vă observă şi acţionează asupra voastră 
fără a vă da de ştire, deoarece Spiritele sunt una dintre forţele naturii şi 
instrumentele de care Dumnezeu se serveşte pentru îndeplinire voilor sale 
providenţiale; dar nu toate Spiritele se găsesc peste tot, căci există zone 
interzise celor mai puţin avansate”. 


3. Forma şi ubicuitatea Spiritelor 
89. Au Spiritele o formă determinată, limitată şi constantă? 
„Pentru voi, nu; pentru noi, da. Forma lor este, dacă doriţi, o văpaie, o 
licărire sau o scânteie eternă”. 
Această văpaie sau scânteie are o culoare anume? 
„Pentru voi, ea variază, de la întunecată la strălucitoare ca rubinul, 
după cum Spiritul este mai mult sau mai puţin pur”. 


În mod obişnuit geniile se reprezintă ca având o văpaie sau o stea în 
frunte; este o alegorie care aminteşte natura esenţială a Spiritelor. Este 
amplasată în vârful capului, deoarece acolo este sediul inteligenţei. 

90. Au Spiritele nevoie de un timp oarecare pentru a se deplasa în spaţiu? 
„Da, dar ele se mişcă la fel de rapid ca gândurile”. 

Gândul nu este chiar sufletul ce se mişcă? 

„Când gândul este într-un anumit loc, şi sufletul este acolo, deoarece 
sufletul este cel ce gândeşte. Gândirea este un atribut. 

91. Spiritul care se mişcă dintr-un loc în altul are conştiinţa distanţei 
parcurse şi a spaţiilor traversate sau este transportat subit în locul 
unde vrea să meargă? 

„Şi una şi alta. Spiritul poate foarte bine, dacă doreşte, să-şi facă un 
calcul al distanţei pe care o parcurge sau distanţa se poate şterge complet; 
depinde de voinţa sa, şi de asemenea de natura sa mai mult sau mai puţin 
epurată. 

92. Constituie materia un obstacol pentru Spirite? 

„Nu, ele penetrează totul; aerul, pământul, apele, chiar focul - toate le 
sunt accesibile în mod egal”. 

93. Au Spiritele darul ubicuităţii; altfel spus, acelaşi Spirit poate să se afle 
în mai multe locuri deodată? 

„Nu se poate să existe o divizare a aceluiaşi Spirit; dar fiecare este un 
centru ce radiază în diferite direcţii, şi de aceea pare a f i în mai multe locuri 
odată. De exemplu, Soarele nu este decât unul, şi totuşi radiază de jur 
împrejur şi-şi trimite razele până departe; totuşi el nu se divide”. 

94. Toate Spiritele radiază cu aceeaşi putere? 

„ Nici pe departe; depinde de gradul lor de puritate”. 

Fiecare Spirit este o unitate indivizibilă, dar fiecare îşi poate extinde 
gândirea în diverse direcţii fără ca astfel să se dividă. Numai în acest sens 
trebuie înţeles darul ubicuităţii atribuit Spiritelor. Asemeni unei stele ce-şi 
proiectează lumina şi poate fi zărită de pe linia orizontului; sau asemeni 
unui om care, fără a-şi schimba locul şi fără a se împărţi, poate transmite 
ordine, semnale şi mişcarea în diferite locuri. 


4. Perispiritul 
95. Spiritul propriu-zis este descoperit, sau este, aşa cum pretind unii, 
înconjurat de o substanţă oarecare? 


„Spiritul este înconjurat de o substanţă vaporoasă pentru tine, dar 
foarte grosieră pentru noi; destul de vaporoasă încât să se poată ridica în 
atmosferă şi să se ducă acolo unde doreşte”. 

Aşa cum germenele unui fruct e înconjurat de perisperm, Spiritul 
propriu-zis este înconjurat de un înveliş care, prin comparaţie, se poate 
numi perispirit. 

96. De unde îşi ia Spiritul învelişul său semimaterial? 

„Din fluidul universal al fiecărei lumi. Căci învelişul nu este acelaşi în 
toate lumile; trecând de la o lume la alta Spiritul îşi schimbă învelişul, aşa 
cum voi vă schimbaţi veşmintele”. 

97. Atunci când Spiritele care locuiesc în lumi superioare vin printre noi, 
iau un perispirit mai grosier? 

„Trebuie să se îmbrace în materia voastră, am mai spus-o”. 

98. Învelişul semi-material al spiritului ia cumva forme determinate şi 
poate fi perceptibil? 

„Da, o formă după voinţa Spiritului, astfel că el vă apare câteodată fie 
în visuri, fie în stare de veghe, şi poate lua formă vizibilă şi chiar 
palpabilă”. 


5. Diferitele ordine ale Spiritelor 
99. Sunt Spiritele egale între ele sau există o ierarhie oarecare? 

„Există diferite ordine după gradul de perfecţiune la care au ajuns 
Spiritele”. 

100. Există un număr determinat de ordine sau grade de perfecţiune pentru 
Spirite? 

„Numărul este nelimitat, deoarece nu există între ordine o linie de 
demarcaţie trasată ca o barieră, astfel că se pot multiplica sau restrânge 
diviziunile după voie; totuşi, dacă se consideră caracterele generale, se 
poate reduce numărul ordinelor principale la trei. 

Se pot situa în primul rând cele care au ajuns la perfecţiune: Spiritele 
pure; cele din al doilea ordin sunt situate la mijlocul scării: preocuparea lor 
este dorinţa de bine. Cele de grad inferior sunt încă la baza scării: Spiritele 
imperfecte sunt caracterizate prin ignorantă, dorinţă de rău şi toate pornirile 
rele ce le întârzie evoluţia”. 

101. Spiritele de ordinul doi nu au decât dorinţa de bine; au şi puterea de 
a-l face? 


„Au această putere după gradul lor de perfecţiune: unele au ştiinţa, 
altele au înţelepciunea şi bunătatea, dar toate mai au încă încercări de 
trecut”. 

102. Spiritele de ordinul trei sunt toate rele prin esenţă? 

„Nu, unele nu fac nici bine nici rău; altora, din contra, le place răul şi 
sunt satisfăcute când găsesc ocazia de a-l face. Şi apoi, mai există Spiritele 
uşuratice sau nebunatice, mai mult aiurite decât răutăcioase, cărora le plac 
mai degrabă glumele răutăcioase decât răutatea, şi care găsesc plăcerea în a 
păcăli şi a cauza mici necazuri de care să râdă apoi”. 


6. Scara spiritistă 

100. Observaţii preliminare. - Clasificarea Spiritelor este bazată pe 
gradul lor de evoluţie, pe calităţile dobândite şi pe imperfecţiunile de care 
trebuie să scape. În rest, această clasificare nu are nimic absolut; fiecare 
categorie nu prezintă un caracter net decât în ansamblul său; dar de la un 
grad la celălalt tranziţia este insesizabilă şi, la limită, nuanțele se şterg ca şi 
în natură, precum culorile curcubeului sau diferitele perioade din viaţa 
omului. Se poate forma deci un număr mai mare sau mai mic de clase, după 
unghiul de vedere din care se consideră problema. Se întâmplă aici acelaşi 
lucru ca în sistemele de clasificări ştiinţifice: aceste sisteme pot fi mai mult 
sau mai puţin complete, mai mult mai puţin raţionale, mai mult sau mai 
puţin accesibile inteligenţei; dar, indiferent cum ar fi, nu schimbă cu nimic 
fondul ştiinţei. 

Spiritele interogate asupra acestui lucru au putut deci oferi un număr 
variat de categorii, fără a trage o consecinţă. Suntem puşi deci în gardă 
asupra acestei contradicții aparente, fără a ne gândi să dăm o oarecare 
importanţă unei convenţii pure; pentru ele, gândirea este totul; în rest, 
forma, alegerea termenilor, clarificările - într-un cuvânt, sistemele - sunt ale 
noastre. 

Să adăugăm acestei consideraţii un lucru ce nu trebuie niciodată 
pierdut din vedere: printre Spirite ca şi printre oameni există multă 
ignoranță, şi ar trebui o punere în gardă împotriva tendinței de a crede că 
toate trebuie să ştie tot pentru că sunt Spirite. Orice clasificare pretinde 
metodă, analiza şi cunoaşterea aprofundată a subiectului. Or, în lumea 
spiritelor, cele care au cunoştinţe limitate sunt, ca şi aici-jos, ignorante, 
incapabile să construiască un ansamblu, să formuleze un sistem; ele nu 


cunosc sau nu înţeleg decât imperfect orice clasificare oarecare; pentru ele, 
toate Spiritele care le sunt superioare sunt de ordinul întâi, neputând aprecia 
nuanțele cunoştinţelor, capacităţii şi moralității ce le disting, ca şi omul 
necioplit în privinţa oamenilor civilizaţi. Chiar şi aceia care sunt capabili 
pot să oscileze în opiniile lor conform propriului punct de vedere, mai ales 
dacă o clasificare nu are nimic absolut. Linne, Jussien, Tourmefort, au avut 
fiecare metoda lor, şi totuşi botanica nu s-a schimbat pentru asta; nu ei au 
inventat plantele, şi nici caracterele lor; ei au observat analogiile după care 
au format grupele sau clasele de plante. 

În acelaşi fel am procedat şi noi; n-am inventat nici Spiritele şi nici 
caracterele lor, ne-am mulţumit să le observăm, le-am judecat după 
cuvintele şi actele lor, apoi le-am clasificat după similitudini, bazându-ne pe 
datele furnizate. 

Spiritele admit în general trei categorii principale sau trei mari 
diviziuni. Pe ultimul loc sunt cele aflate la baza scării - Spiritele imperfecte, 
caracterizate prin predominarea materiei asupra Spiritului şi înclinarea către 
rău. Cele din a doua categorie sunt caracterizate prin predominarea 
spiritului asupra materiei şi prin dorinţa de bine - sunt Spiritele bune. Pe 
locul întâi, în sfârşit, sunt Spiritele pure, cele care au atins supremul grad de 
perfecţiune. 

Această împărţire pare perfect raţională şi prezintă caracteristici 
distincte; nu ne rămânea decât să reliefăm, printr-un număr suficient de 
subdiviziuni, principalele nuanţe ale ansamblului - este ceea ce am făcut cu 
concursul Spiritelor, ale căror instrucţiuni binevoitoare nu ne-au lipsit 
niciodată. 

Cu ajutorul acestui tablou, va fi uşor să determinăm rangul şi gradul 
de superioritate sau de inferioritate al Spiritelor cu care vom putea intra în 
legătură şi, prin urmare, gradul de încredere şi stimă meritate; este într-un 
fel spus cheia ştiinţei spiritiste, căci poate ţine cont de anomaliile prezentate 
de comunicările cu ele, lămurind-ne asupra inegalităţilor intelectuale şi 
morale ale Spiritelor. Vom observa, totodată, că Spiritele nu aparţin 
totdeauna în exclusivitate uneia şi aceleiaşi clase; progresul lor nu se 
realizează decât în mod gradat, şi pot reuni caracterele mai multor categorii, 
ceea ce este uşor de apreciat după limbaj şi acte. 


ORDINUL AL TREILEA. SPIRITELE IMPERFECTE 


101. Caractere generale - Predominarea materiei asupra spiritului, 
înclinarea către rău. Ignoranţa, orgoliul, egoismul şi toate relele pasiuni care 
le urmează. Au intuiţia lui Dumnezeu, dar nu-l înțeleg. 

Nu toate sunt prin esenţă rele; la unele există mai multă uşurinţă, 
inconsecventă, şi dorinţa de glume răutăcioase decât o răutate adevărată. 
Unele nu fac nici bine nici rău; dar singur fapt că nu fac bine de loc, denotă 
inferioritatea lor. Altora din contră, le place răul, şi sunt satisfăcute când 
găsesc ocazia de a-l face. 

Pot să adauge inteligenţei răutatea sau dorinţa de glume răutăcioase; 
dar oricare le-ar fi dezvoltarea intelectuală, ideile lor sunt puţin elevate, iar 
sentimentele mai mult sau mai puţin abjecte. 

Cunoştinţele lor despre lumea spiritistă sunt limitate, şi puţinul pe 
care-l ştiu se confundă cu ideile şi prejudecățile din viaţa corporală. Nu ne 
pot da decât noţiuni false şi incomplete; dar observatorul atent găseşte 
adesea în comunicările lor, chiar imperfecte, confirmarea marilor adevăruri 
afirmate de Spiritele superioare. 

Li se cunoaşte caracterul prin limbaj. Orice Spirit care, în 
comunicările sale, trădează o gândire rea, poate fi considerat de ordinul al 
treilea; prin urmare, întreaga gândire negativă ce ne este sugerată vine de la 
un Spirit din acest ordin. 

Ele văd fericirea celor buni şi această vedere este un zbucium 
neîncetat, căci suferă toate angoasele produse de invidie şi gelozie. Ele 
păstrează amintirea şi percepţia suferințelor din viaţa corporală şi această 
impresie este adesea mai dureroasă decât în realitate. Ele suferă deci cu 
adevărat atât relele pe care le-au îndurat cât şi pe cele făcute altora; şi cum 
suferă mult timp, ele cred că vor suferi pentru totdeauna; pentru a le 
pedepsi, Dumnezeu vrea ca ele să creadă astfel. 

Pot fi împărţite în cinci clase principale. 

102. Clasa a zecea. SPIRITELE IMPURE. - Sunt predispuse la rău şi răul 
formează obiectul preocupărilor lor. Ca Spirite, ele dau sfaturi perfide, 
insuflă discordia şi neîncrederea, şi iau toate măştile posibile pentru a 
înşela mai bine. Se ataşează de caracterele mai slabe pentru a le face să 
cedeze sugestiilor lor şi a le împinge la pierzanie, satisfăcute de a le 
putea întârzia progresul, făcându-le să se piardă în probele la care sunt 
supuse. 


Le poţi recunoaşte în manifestări prin limbajul lor: trivialitatea şi 
grosolănia în expresii, la spirite ca şi la oameni, este întotdeauna un indice 
al inferiorităţii morale, dacă nu intelectuale. Comunicările lor vădesc 
josnicia înclinațiilor şi dacă vor să pară altfel vorbind cu bun simţ, ele nu-şi 
pot susţine mult timp rolul, sfârşind întotdeauna prin a-şi trăda originea. 

Unele popoare le consideră divinităţi făcătoare de rău, altele le 
desemnează sub numele de demoni, genii rele, Spirite ale răului. 

Entităţile vii pe care le animă, atunci când se încamează, sunt 
înclinate către toate viciile zămislite de pasiunile josnice şi degradante: 
senzualitatea, cruzimea, perfidia, ipocrizia, lăcomia, avariţia sordidă. Ele 
săvârşesc răul din plăcerea de a-l face, cel mai adesea fără motive şi, din ură 
faţă de bine, şi îşi aleg aproape întotdeauna victimele printre oamenii 
cinstiţi. Aceştia devin un flagel pentru omenire, oricărei clase sociale i-ar 
aparţine, şi lustrul civilizaţiei nu-i apără de oprobiu şi ruşine. 

103. Clasa a noua. SPIRITELE UŞURATICE. - Sunt ignorante, 
răutăcioase, inconsecvente şi batjocoritoare. Se amestecă în toate, 
răspund la toate, fără a se sinchisi de adevăr. Le place să cauzeze mici 
necazuri şi neplăceri, să producă dezordini, să inducă în eroare cu 
maliţiozitate prin mistificări şi tot felul de pozne. Acestei clase îi 
aparţin Spiritele desemnate în mod obişnuit sub numele de gnomi, 
Spiriduşi şi drăcuşori. Ele sunt dependente de Spiritele superioare, care 
le utilizează adesea aşa cum facem noi cu servitorii. 

În comunicările cu oamenii, limbajul lor este câteodată spiritual şi 
glumeţ, dar aproape întotdeauna fără profunzime; transpun defectele şi 
ridicolul exprimate în trăsături corozive şi satirice. Dacă-şi împrumută 
nume false, o fac cel mai adesea din dorinţa de glume răutăcioase decât din 
răutate adevărată. 

104. Clasa a opta. SPIRITELE PSEUDO-SAVANTE. Cunoştinţele lor sunt 
destul de întinse, dar cred că ştiu mai mult decât ştiu în realitate. 
Realizând un progres oarecare în anumite privinţe, limbajul lor are un 
caracter serios ce poate înşela în privinţa capacităţilor şi cunoştinţelor 
lor; dar cel mai adesea nu reprezintă decât o reflectare a prejudecăţilor 
şi ideilor din viaţa terestră; este un amestec de adevăruri cu erori dintre 
cele mai absurde, din mijlocul cărora răzbat îngâmfarea, orgoliul, 
gelozia şi încăpăţânarea de care nu au putut să se dezbare. 


105. Clasa a şaptea. SPIRITELE NEUTRE. - Nu sunt nici atât de bune 
pentru a face binele, nici atât de rele pentru a face răul; ele pendulează 
când către unul când către celălalt şi nu se ridică mai sus de condiţia 
obişnuită a umanităţii atât ca morală cât şi ca inteligenţă. Ţin la 
lucrurile acestei lumi, regretând bucuriile grosiere. 

106. Clasa a şasea. SPIRITELE FRAPANTIE ŞI PERTURBATOARE. 
Aceste Spirite nu formează, la drept vorbind, o clasă distinctă, având 
în vedere calităţile personale; pot aparţine oricărei clase din ordinul al 
treilea. Îşi manifestă adesea prezenţa prin efecte fizice ce 
impresionează, cum ar fi loviturile, mişcarea şi deplasarea anormală a 
corpurilor solide, agitația aerului etc. Apar, mai mult decât alte spirite, 
ataşate de materie; par a fi principalii agenţi ai vicisitudinilor 
elementelor naturii, fie când acţionează asupra aerului, apei, focului, 
corpurilor dure, fie când lucrează în măruntaiele pământului. Se 
recunoaşte că aceste fenomene nu sunt deloc datorate unei cauze fizice 
întâmplătoare, când de fapt au un caracter premeditat şi inteligent. 
Toate Spiritele pot provoca aceste fenomene, dar Spiritele elevate le 
lasă în general în sarcina Spiritelor subalterne, mai apte pentru 
lucrurile materiale decât pentru cele inteligente. Când consideră că 
manifestările de acest fel sunt utile, ele se servesc de aceste Spirite ca 
auxiliare. 


ORDINUL AL DOILEA. SPIRITELE BUNE 


107. Caractere generale. - Predominare a spiritului asupra materiei; dorinţa 
de bine. Calitățile şi puterea lor de a face bine sunt în concordantă cu 
gradul de perfecţiune la care au ajuns: multe au ştiinţa, altele 
înţelepciunea şi bunătatea; cele mai avansate reunesc ştiinţa cu 
calităţile morale. Nefiind încă dematerializate complet, păstrează mai 
mult sau mai puţin, după rang, trăsăturile existenţei corporale, fie în 
forma limbajului, fie în obiceiurile lor unde se regăsesc unele dintre 
pasiunile avute; altfel ar fi Spirite perfecte. 

Ele îl înțeleg pe Dumnezeu şi infinitul, şi se bucură deja de fericirea 
celor buni. Sunt fericite de binele pe care-l fac şi de răul pe care-l 
împiedică. Dragostea ce le uneşte este pentru ele izvorul unei fericiri 
inefabile nealterată nici de invidie, nici de remuşcări, nici de pasiunile rele 


ce dau zbuciumul Spiritelor imperfecte; însă toate mai au încă probe de 

trecut până când să atingă perfecțiunea absolută. 

Ca Spirite, suscită gândurile bune, stăvileşte dorinţa de rău a 
oamenilor, protejează în viaţă pe cei se sunt demni, şi neutralizează 
influenţa Spiritelor imperfecte faţă de cei ce nu se complac în supunere. 

Cei în care se încarnează sunt buni şi binevoitori cu semenii lor; nu se 
pierd în orgoliu, egoism sau ambiţie; nu încearcă nici ură, nici ranchiună, 
nici invidie, nici gelozie, şi fac binele de dragul binelui, 

Acestui ordin îi aparţin Spiritele desemnate în credinţele populare sub 
numele de genii bune, genii protectoare, Spirite ale binelui. În epocile de 
superstiții şi ignoranță sunt cunoscute ca divinităţi făcătoare de bine, 

Pot fi împărţite în patru grupe principale: 

108. Clasa a cincea. SPIRITELE BINEVOITOARE. - Calitatea dominantă 
este bunătatea; le place să se pună în serviciul oamenilor şi să-i 
protejeze, dar ştiinţa lor este limitată: progresul lor este mai realizat în 
sens moral decât în sens intelectual. 

109. Clasa a patra. SPIRITELE SAVANTE. - Ceea ce le distinge în mod 
special este întinderea cunoştinţelor lor. Se preocupă mai puţin de 
problemele morale decât de cele ştiinţifice, pentru care au aptitudine 
mai mare; dar nu consideră ştiinţa decât din punct de vedere al utilității 
şi nu o amestecă cu niciuna din pasiunile ce reprezintă însuşirea 
Spiritelor imperfecte. 

110. Clasa a treia. SPIRITELE ÎNŢELEPTE. - Calitățile morale de cel mai 
înalt grad formează caracterul lor distinctiv. Fără a avea cunoştinţe 
nelimitate, sunt dotate cu o capacitate intelectuală ce le dă o judecată 
sănătoasă despre oameni şi despre lucruri. 

111. Clasa a doua. SPIRITELE SUPERIOARE. - Reunesc ştiinţa, 
înţelepciunea şi bunătatea. Limbajul lor nu denotă decât bunăvoință; 
este demn, elevat, adesea sublim. 

Superioritatea le face mai apte decât celelalte de a ne da noţiunile cele 
mai juste despre lucrurile lumii incorporale, în limitele în care îi este permis 
omului să le cunoască. 

Ele comunică bucuros cu aceia care caută adevărul bunei-credinţe, şi 
al căror suflet este îndeajuns de eliberat de legăturile pământeşti pentru a-l 
înţelege; dar se îndepărtează de cei animați de simpla curiozitate, sau dacă 
influenţa materiei îi întoarce de la practicarea binelui. 


Când, în mod excepţional, se încarnează pe pământ, o fac pentru a 
îndeplini o misiune de progres, şi atunci ne oferă tipul de perfecţiune la care 
umanitatea poate aspira aici, jos. 


ORDINUL ÎNTÂI. SPIRITELE PURE 


112. Caractere generale Influenţa nulă a materiei. Superioritatea morală şi 
intelectuală absolută în raport cu Spiritele din alte ordine. 

113. Clasa întâi. Clasă unică. - Au parcurs toate nivelurile scării şi s-au 
debarasat de toate impurităţile materiei. Atingând plenitudinea 
perfecțiunii de care este susceptibilă fiinţa, nu mai au de trecut probe 
sau ispăşiri. Nemaifiind subiecte ale reîncarnării în corpuri perisabile, 
îşi petrec viaţa eternă la sânul lui Dumnezeu. 

Se îmbată de o bucurie inalterabilă, căci nu mai sunt subiecte pentru 
nevoile sau vicisitudinile vieţii materiale; dar această fericire nu este cea a 
unei monotone trândăveli petrecută într-o contemplaţie perfectă. Ele sunt 
mesagerii şi slujitorii lui Dumnezeu căruia îi execută ordinele pentru 
menţinerea armoniei universale. Comandă tuturor Spiritelor ce le sunt 
inferioare, le ajută să se perfecţioneze şi le fixează misiunea. A asista 
oamenii în nenorocirea lor, a-i îndemna la bine sau la ispăşirea păcatelor ce- 
i îndepărtează de fericirea supremă este pentru ele o ocupaţie plăcută. 

Sunt desemnată câteodată sub numele de îngeri, arhangheli sau 
serafimi. Oamenii pot intra în comunicare cu ele, dar ar fi un încrezut cel ce 
ar pretinde că le poate avea la ordinele sale. 


6. Progresul Spiritelor 

114. Sunt Spiritele bune sau rele prin propria natură, sau nu sunt decât 

aceleaşi Spirite care se îmbunătăţesc? 

„Sunt aceleaşi Spirite care se îmbunătăţesc: pe măsură ce se 
îmbunătăţesc, trec dintr-un ordin inferior în altul superior”. 
115. Unele Spirite au fost create de la început bune, iar altele rele? 

„Dumnezeu a creat toate Spiritele simple şi ignorante, adică fără 
ştiinţă. A dat fiecăruia o misiune în scopul de a le lumina, de a le face să 
înainteze progresiv spre perfecţiune prin cunoaşterea adevărului, şi de a le 
apropia de el însuşi. Fericirea etemă şi deplină există pentru ele în această 
perfecţiune. Spiritele cuceresc aceste cunoştinţe trecând prin probele 


impuse de Dumnezeu. Unele acceptă cu supunere probele şi ating mai rapid 
scopul ce le-a fost destinat; altele nu se supun decât cârtind şi rămân aşa, 
prin propria greşeală, îndepărtate de perfecțiunea şi fericirea promise”. 

Din cele spuse, Spiritele par a fi la origine ignorante şi fără 
experienţă, asemenea copiilor, dar acumulează puţin câte puţin cunoştinţele 
ce le lipsesc prin parcurgerea diferitelor etape ale vieţii. 

„Da, comparaţia e destul de corectă, copilul neascultător rămâne 
ignorant şi imperfect, profitul depinde mai mult sau mai puţin de supunerea 
sa, dar viaţa omului are o limită pe când cea a Spiritelor se întinde la 
infinit”. 

116. Există Spirite care vor rămâne de-a pururi în ranguri inferioare? 

„Nu, toate vor deveni perfecte; ele se schimbă dar într-un timp 
îndelungat; căci, aşa cum am mai spus şi altă dată, un tată drept şi milos nu- 
şi poate respinge la nesfârşit copii. Ai dori ca Dumnezeu, atât de mare, atât 
de bun şi de drept, să fi făcut un rău mai mare decât cel pe care voi înşivă 
nu l-aţi făcut”! 

117. Depinde de Spirite accelerarea progresului lor către perfecţiune? 

„Cu siguranţă, ele vor ajunge acolo mai repede sau mai încet în 
funcţie de dorinţa şi de supunerea lor faţă de voinţa lui Dumnezeu. Oare un 
copil ascultător nu se instruieşte mai repede decât unul îndărătnic? 

118. Este posibil ca Spiritele să degenereze? 

„Nu; pe măsură ce avansează, ele înţeleg ce anume le îndepărtează de 
perfecţiune. Când un Spirit a sfârşit o probă, capătă şi cunoaştere şi el nu 
uită asta. Poate rămâne staționar, dar nu dă înapoi”. 

119. Nu putea Dumnezeu să scutească Spiritele de probele la care trebuie 
să se supună pentru a ajunge de prim rang? 

„Dacă ar fi fost create perfecte, ele s-ar fi bucurat fără merit de 
binefacerile acestei perfecţiuni. Unde ar fi meritul fără luptă? De altfel 
inegalitatea ce există între ele este necesară personalităţilor lor; şi apoi 
misiunea pe care o îndeplinesc în diferite stadii este prevăzută de 
Providenţă pentru armonia universului”. 

De vreme ce, în viaţa socială, orice om poate ajunge în cele mai înalte 
funcţii, tot aşa ne-am putea întreba de ce suveranul unei ţări nu face 
generali din fiecare dintre ostaşii săi; de ce nu toţi funcţionarii subalterni nu 
sunt funcţionari superiori; de ce nu toţi şcolarii nu sunt profesori; or, există 
această diferenţă între viaţa socială şi viaţa spirituală, aceea că prima este 


limitată şi nu permite totdeauna să se atingă toate gradele, în timp ce a doua 

este indefinită şi lasă fiecăruia posibilitatea de a se ridica la rangul suprem. 

120. Toate Spiritele trec prin filiera râului pentru a ajunge la bine? 

„Nu prin filiera răului, ci prin cea a ignorantei”. 

121. De ce anumite Spirite au urmat calea binelui, iar altele pe cea a 
răului? 

„Nu au avut liberul arbitru? Dumnezeu nu a creat de loc Spirite rele, 
le-a creat simple şi ignorante, având mai degrabă aptitudinea pentru bine 
decât pentru rău; cele ce sunt rele au devenit astfel prin voinţa lor”. 

122. La început, când Spiritele nu aveau conştiinţa de sine, puteau să aibă 
libertatea de a alege între bine şi rău? Există în ele un principiu, o 
tendinţă oarecare, care le duce pe o cale sau pe cealaltă? 

„Liberul arbitru se dezvoltă pe măsură ce spiritul capătă conştiinţa de 
sine. Nu ar mai fi fost libertate dacă alegerea era determinată de o cauză 
independentă de voinţa Spiritului. Cauza nu este în el, este în afara lui, în 
influenţele cărora le cedează în virtutea liberei sale voințe. Este marele 
adevăr al căderii omului şi al păcatului originar: unii au cedat tentaţiilor, 
alţii au rezistat”. 

123. De unde provin influenţele ce se exercită asupra lui? 

„Sunt Spirite imperfecte care caută să-l ia în stăpânire, să-l domine, şi 
care se bucură de doborârea lui. Este ceea ce s-a dorit să se descrie prin 
figura lui Satan”. 

124. Influenţa se exercită asupra Spiritului numai la început? 

„ÎL urmăreşte în viaţa sa de Spirit până când pune stăpânire pe el, în 
aşa măsură încât răul nu-l mai obsedează”. 

125. De ce Dumnezeu a permis Spiritelor să poată urma calea răului ? 

„Cum îndrăzniţi să cereţi socoteală lui Dumnezeu de actele sale? 
Gândiţi că puteţi pătrunde intenţiile sale? Vă puteţi spune totuşi: 
înţelepciunea lui Dumnezeu constă în libertatea ce o lasă fiecăruia de a 
alege, căci fiecare capătă răsplata actelor sale”. 

126. De vreme ce există Spirite care, din principiu, urmează drumul binelui 
absolut, iar altele pe cel al răului absolut, există fără îndoială gradaţii 
între cele două extreme. 

„Da, desigur, în marea majoritate”. 

127. Spiritele care au urmat calea răului ar putea să ajungă la acelaşi nivel 
de superioritate ca şi celelalte? 


„Da, dar eternităţile vor fi mai lungi pentru ele”. 

Prin cuvântul eternităţile trebuie să se înţeleagă ideea ce o au Spiritele 
inferioare despre veşnicia suferințelor lor, căci nu le este dat să le vadă 
sfârşitul, precum şi faptul că ideea se reînnoieşte prin probele care fac 
Spiritele să sucombe. 

128. Spiritele ajunse la nivelul suprem, după ce au trecut prin rău, sunt 
oare mai puţin merituoase în ochii lui Dumnezeu? 

„Dumnezeu contemplă rătăciţii cu aceiaşi ochi şi îi iubeşte pe toţi cu 
aceeaşi inimă. Sunt rele pentru că s-au pierdut: la început nu erau decât 
nişte Spirite simple”. 

129. Spiritele sunt create cu acelaşi nivel al facultăţilor intelectuale? 

„Sunt create în mod identic, dar neştiind de unde vin, trebuie ca 
liberul arbitru să-şi urmeze cursul. Ele progresează mai mult sau mai puţin 
rapid în inteligenţă ca şi în moralitate”. 

Spiritele care urmează din principiu calea binelui nu sunt din acest 
motiv Spirite perfecte; dacă nu au tendinţe rele, nu le lipseşte mai puţin 
tendinţa de a acumula experienţa şi cunoştinţele necesare pentru a atinge 
perfecțiunea. Le putem compara cu copiii care, cu toată bunătatea 
instinctelor lor naturale, au nevoie de a se dezvolta, de a se instrui şi nu 
ajung direct din copilărie la vârsta maturității; aşa după cum există oameni 
care sunt buni, şi alţii care sunt răi pomind din copilărie; tot aşa Spiritele 
sunt bune sau rele după principiul lor, cu deosebirea capitală că la copii 
intenţiile sunt formate în întregime, în timp ce Spiritul, în transformare, nu 
este mai mult rău decât bun; el conţine toate tendinţele, dar o ia într-o 
direcţie sau alta prin efectul liberului său arbitru. 

7. Îngeri şi demoni 
130. Spiritele pe care le numim îngeri, arhangheli, serafimi formează o 
categorie specială de natură diferită de celelalte Spirite? 

„Nu, sunt Spiritele pure; cele care se află pe treapta cea mai înaltă a 
scării şi reunesc toate perfecţiunile. 

Cuvântul înger evocă la modul general ideea perfecțiunii morale; în 
acelaşi timp se aplică adesea tuturor fiinţelor bune şi rele care există în afara 
omenirii. Se spune: înger bun şi rău; înger al luminii şi înger al tenebrelor; 
în acest caz, este sinonim cu Spirit sau geniu. În cazul de faţă se consideră 
sensul cel bun al termenului. 


131. Oare îngerii au parcurs toate gradele pană la perfecţiune? 

„Am parcurs toate gradele, dar aşa cum am mai spus-o, unii şi-au 
acceptat fără murmur misiunea şi au ajuns mai repede; altora le-a luat mai 
mult sau mai puţin timp pentru a atinge perfecțiunea”. 

132. Dacă opinia care admite existența entităţilor create perfecte şi 
superioare este eronată, cum se face că se întâlneşte în tradiţia 
majorităţii popoarelor? 

„Ştii bine că lumea ta nu există dintotdeauna şi că, mult timp înainte 
ca ea să fi existat, Spiritele atinseseră gradul suprem al evoluţiei; de aceea 
oamenii au putut crede că ele fuseseră astfel din veşnicie”. 

133. Există demoni în sensul propriu zis al cuvântului ? 

„Dacă ar fi existat demoni, ei ar fi fost opera lui Dumnezeu şi oare 
Dumnezeu ar mai fi fost drept şi bun dacă ar fi creat făpturi închinate pentru 
eternitate răului şi nenorocirilor? Dacă există demoni, atunci aparţin lumii 
tale inferioare şi altora asemănătoare ei; sunt acei oameni ipocriţi care fac 
dintr-un Dumnezeu drept un Dumnezeu rău şi răzbunător, şi cred că-i sunt 
agreabili prin ticăloşiile ce le comit în numele său”. 

Cuvântul demon nu implică ideea de Spirit rău ca în accepțiunea 
modernă, deoarece cuvântul grec daimon din care derivă semnifică geniu, 
inteligenţă, şi desemnează existenţe incorporale, bune sau rele, fără 
distincţie. 

Demonii, în accepțiunea comună a cuvântului, presupun entităţi în 
esenţă răufăcătoare; ar fi ca şi celelalte lucruri, creaţia lui Dumnezeu; or, 
Dumnezeu care este în exclusivitate drept şi bun nu ar fi putut crea făpturi 
dedicate răului prin propria natură şi condamnate pentru eternitate. Dacă nu 
erau opera lui Dumnezeu, ei ar fi existat ca şi el de o eternitate, astfel încât 
ar fi existat mai multe puteri absolute. 

Prima condiţie a oricărei doctrine este de a fi logică; or, cea a 
demonilor păcătuieşte tocmai prin această lipsă esenţială. Este recunoscut 
faptul că anumite credinţe ale popoarelor primitive admit divinităţi 
răufăcătoare, demoni; însă pentru oricine face din bunătatea lui Dumnezeu 
un atribut prin excelentă, este ilogic şi contradictoriu să presupună că el ar 
fi putut crea făpturi destinate să săvârşească veşnic răul, căci aceasta ar 
însemna negarea bunătăţii sale. Partizanii demonilor se sprijină pe 
cuvintelor lui Christos; noi nu contestăm aici autoritatea învăţăturii sale, pe 
care am dori să o vedem mai mult în inimă decât pe buzele oamenilor, dar 


trebuie interpretat corect înţelesul pe care el îl dădea cuvântului demon. Se 
ştie doar că forma alegorică este una dintre caracteristicile distinctive ale 
limbajului său. Oare tot ceea ce cuprinde Evanghelia trebuie luat ad 
litteram? Drept probă redăm următorul pasaj: „Îndată după aceste zile de 
durere, Soarele se va întuneca, şi luna nu va mai da lumina sa, stelele vor 
cădea din cer şi tăriile cerului se vor dezlănţui. Adevărat vă spun vouă că 
această seminţie nu va dispărea până când toate cele arătate nu se vor 
înfăptui”. 

Nu am văzut „forma” textului biblic contrazisă de ştiinţă în ceea ce 
priveşte formarea şi mişcarea pământului? Nu acelaşi lucru reprezintă unele 
simboluri utilizate de Christos care trebuie să vorbească potrivit timpului şi 
locurilor? Christos nu a putut spune cu bună ştiinţă un lucru fals; aşadar, 
dacă în cuvintele sale există lucruri ce par a şoca raţiunea, este pentru că noi 
nu le înţelegem sau pentru că nu le interpretăm corect. Oamenii au făcut cu 
demonii ceea ce au făcut cu îngerii; aşa cum au considerat că primii sunt 
entităţi perfecte pentru eternitate, la fel au considerat Spiritele inferioare ca 
entităţi veşnic rele. Prin cuvântul demoni trebuie deci să se înţeleagă 
Spiritele impure, cu care adesea sunt identificate, cu deosebirea că starea lor 
nu este decât tranzitorie. 

Sunt Spirite imperfecte ce cârtesc împotriva probelor la care sunt 
supuse, şi de aceea le îndură perioadă îndelungată, dar care vor deveni bune 
la rândul lor pe măsură ce vor avea voinţa necesară. S-ar putea deci accepta 
cuvântul demon cu această restricţie; dar sensul în care este acum folosit ar 
putea induce în eroare, făcând să se creadă în existenţa entităţilor special 
create pentru rău. 

În privinţa lui Satan, evident personificarea răului sub formă 
alegorică, s-ar admite a fi o făptură malefică luptând cu toate forţele 
împotriva Divinităţii, şi a cărui singură preocupare ar fi aceea de ai se 
opune. 

Cum omului îi trebuie figuri şi imagini pentru a frapa imaginaţia, el a 
descris atunci entităţi incorporale sub o formă materială cu atribute 
amintind de calităţile şi defectele lui. Astfel că anticii, dorind să personifice 
timpul, l-au descris prin figura unui bătrân cu clepsidră şi coasă; figura unui 
tânăr ar fi fost contraindicată; acelaşi lucru este valabil pentru reprezentările 
alegorice ale norocului, adevărului etc. Modernii şi-au reprezentat îngerii 
sau Spiritele pure printr-o figură strălucitoare cu aripi albe, emblemă a 


purității; Satan, cu coarne, gheare şi atributele bestialităţii, embleme ale 
pasiunilor josnice. Omul de rând, care ia lucrurile ad literam, a văzut în 
aceste embleme un individ real, aşa cum altădată îl văzuse pe Satum în 
alegoria 'Timpului. 


CAPITOLUL II - Încarnarea spiritelor 


1. Scopul încarnării 
2. Despre suflet 
3. Materialism. 


1. Scopul încarnării 
134. Care este scopul încarnării Spiritelor? 

„Le este impus de Dumnezeu pentru a le face să atingă perfecțiunea; 
pentru unele este o ispăşire; pentru altele o misiune. Dar, pentru a atinge 
perfecțiunea, ele trebuie să sufere toate vicisitudinile existenţei corporale: 
aceasta este ispăşirea. Încarnarea mai are şi un alt scop: acela de a face 
spiritele să contribuie fiecare cu partea sa la opera de creaţie. Pentru a se 
desăvârşi, în fiecare lume, ele îşi iau o constituţie în armonie cu materia 
esenţială a fiecărei lumi pentru a executa aici, din acest punct de vedere, 
ordinele lui Dumnezeu; astfel încât participând la opera generală, avansează 
şi ele însele. 

Acţiunea făpturilor corporale este necesară în mersul universului; dar 
Dumnezeu, în înţelepciunea sa, a dorit ca şi în această acţiune ele să 
găsească un mijloc de a progresa şi a se apropia de el. Astfel încât, în 
virtutea unei legi admirabile în providenţa sa, totul în natură se înlănţuie, 
toate părţile sunt solidare. 

135. Spiritele care, din principiu, au urmat calea binelui, mai au nevoie de 
încarnare? 

„Toate sunt create simple şi ignorante; ele se instruiesc în decursul 
luptelor şi frământărilor vieţii corporale. Dumnezeu, care este drept, nu 
putea să le facă pe unele fericite, fără suferinţă şi fără trudă şi, în 
consecinţă, fără merit”. 

136. Dar atunci, la ce serveşte Spiritelor faptul de a fi urmat calea binelui, 
dacă aceasta nu le scuteşte de suferinţele vieţii corporale? 

„Ele ajung mai repede la ţel; şi apoi, suferinţele vieţii sunt adesea 
consecinţa imperfecţiunii Spiritului; cu cât e mai puţină imperfecţiune, cu 
atât e mai puţin zbucium; cel ce nu este nici invidios, nici gelos, nici avar, 
nici ambițios, nu va avea zbuciumul născut de aceste defecte”. 


2. Despre suflet 


137. Ce este sufletul? 

„Un Spirit încarmat”. 

Ce era sufletul înainte de a se uni cu corpul? „Spirit”. 

Sufletele şi Spiritele sunt deci identice? 

„Desigur; sufletele sunt Spirite, înainte de a se uni cu trupul, sufletul 
este una din entităţile inteligente care populează lumea invizibilă şi care 
îmbracă temporar un înveliş carnal pentru a se purifica şi lumina”. 

138. Există în om şi alt lucru în afară de suflet şi corp? 

„Există liantul ce uneşte sufletul cu trupul”. 

139. Care este natura acestui liant? 

„Semi-materială, adică intermediară între Spirit şi corp. Şi este 
necesar pentru ca ele să poată comunica unul cu celălalt. Prin acest liant 
Spiritul însufleţeşte materia, şi reciproc”. 

Omul este format din trei părţi esenţiale: Corpul sau făptura materială 
asemănătoare cu cea a animalelor şi însufleţită de acelaşi principiu vital; 
Sufletul Spiritul încarnat căruia trupul îi serveşte de locuinţă; Principiul 
intermediar sau prespiritual, substanţa semi-materială care serveşte drept 
prim înveliş al Spiritului şi uneşte sufletul cu trupul, întocmai ca într-un 
fruct, avem sămânţa, pulpa şi coaja. 

140. Este sufletul independent de principiul vital? 

„Corpul nu este decât învelişul, o repetăm mereu”. 
141. Poate corpul să existe fără suflet? 

„Da, şi totuşi de îndată ce corpul încetează să trăiască, sufletul îl 
părăseşte. Înainte de naştere, nu există încă o unire definitivă între suflet şi 
COIp; după ce această unire a fost stabilită, moartea corpului rupe legăturile 
ce-l uneau cu sufletul, şi sufletul îl părăseşte. Viaţa organică poate anima un 
corp fără suflet, dar sufletul nu poate locui într-un corp lipsit de viaţa 
organică”. 

142. Ce ar fi fost corpul nostru dacă nu ar fi avut suflet? 

„O masă de came fără inteligentă, sau tot ceea ce doriţi, cu excepţia 
omului adevărat”. 

143. Acelaşi Spirit se poate încarna în acelaşi timp în două corpuri 
diferite? 

„Nu, Spiritul este indivizibil şi nu poate anima simultan două făpturi 
diferite”. 


144. Ce gândiţi despre opinia celor care privesc sufletul ca principiu al 
vieţii materiale? 

„E. o chestiune de cuvinte, nu ţinem la asta; începeţi prin a înţelege cu 
propria voastră minte”. 

145. Anumite Spirite, înaintea anumitor filozofi, au definit sufletul: „o 
scânteie sufletească emanată din marele TOT”; de ce această 
contradicţie? 

„Nu există o contradicţie; depinde de accepţia cuvintelor. De ce nu 
aveţi câte un cuvânt pentru fiecare lucru?” 

Cuvântul suflet este utilizat pentru a exprima lucruri foarte diferite. 
Unii numesc astfel principiul vieţii, şi în această accepţiune este exact a 
spune la figurat că: sufletul este o scânteie sufletească emanată din marele 
TOT. Ultimele cuvinte desemnează sursa universală a principiului vital din 
care fiecare existenţă absoarbe o parte şi care reintră în tot după moarte. 
Ideea nu exclude de loc pe cea a unei entităţi morale distincte, independente 
de materie care îşi păstrează individualitatea. Este acea entitate numită 
suflet, şi în această accepţie se poate spune că sufletul este un Spirit 
încarnat. 

Dând sufletului definiţii diferite, Spiritele au vorbit funcţie de 
sensurile acceptate ale cuvântului, şi potrivit ideilor pământene de care încă 
erau mai mult sau mai puţin pătrunse. Lucrul ţine de insuficienţa limbajului 
uman ce nu are câte un cuvânt pentru fiecare idee şi de aici sursa mulţimii 
de confuzii şi distincţii; iată de ce spiritele superioare ne cer să înțelegem 
mai întâi sensul cuvintelor. 

146. Ce gândiţi despre teoria sufletului subdivizat în tot atâtea părţi câţi 
muşchi există şi dirijând astfel fiecare dintre funcțiunile corpului? 
„Depinde încă de sensul ataşat cuvântului suflet: dacă se înţelege 

fluidul vital, este adevărat; dacă se consideră Spiritul încarnat, nu e corect. 

După cum am mai spus, Spiritul este indivizibil; el transmite mişcarea 

organelor prin fluidul intermediar, fără ca pentru aceasta să se divizeze”. 

147. Totuşi, există Spirite care au dat această definiţie. 

„Spiritele ignorante pot lua efectul drept cauză”. 

Sufletul acţionează prin intermediul organelor, iar organele sunt 
animate prin fluidul vital ce se repartizează între ele, mai abundent către 
cele ce sunt centre sau focare ale mişcării. Însă explicaţia nu poate conveni 


în cazul sufletului considerat Spirit ce locuieşte în trup în timpul vieţii şi pe 

care îl părăseşte la moarte. 

148. Există ceva adevăr în opinia celor care socotesc că sufletul este 
exterior şi înconjoară corpul? 

„Sufletul nu este de loc închis în corp precum pasărea într-o colivie; 
el radiază şi se manifestă în afară asemenea luminii ce traversează un glob 
de sticlă sau ca sunetul împrejurul unui centru sonor; aşa încât se poate 
spune că este exterior, dar nu face parte din învelişul corpului. 

Sufletul are două învelişuri: unul subtil şi uşor, primul, cel pe care-l 
numiţi perispirit; altul grosier, material şi greu: corpul. Sufletul este centrul 
acestor învelişuri, ca şi sămânţa într-un sâmbure”. 

149. Ce spuneţi despre o altă teorie după care, la copii, sufletul se 
completează în fiecare perioadă a vieţii? 

„Spiritul nu este decât unul singur; el este întreg la copil ca şi la adult; 
ceea ce se dezvoltă sau completează sunt organele sau instrumentele 
manifestărilor sufletului. A nu se confunda iarăşi cauza cu efectul”. 

150. De ce Spiritele nu definesc sufletul în acelaşi mod? 

„Nu toate Spiritele sunt lămurite în privinţa acestor lucruri. Există 
Spirite încă limitate, care nu înţeleg lucrurile abstracte - aşa cum sunt 
printre voi copiii; există de asemenea Spirite pseudo-savante, care fac 
paradă de cuvinte pentru a se impune; ca de altfel, unii dintre voi. lar apoi, 
chiar Spiritele luminate se pot exprima în termeni diferiţi, ce au în fond 
aceeaşi valoare, mai ales când este vorba de lucruri pentru care limbajul 
vostru este neputincios în a le reda cu claritate; sunt necesare simboluri, 
comparații pentru a vă reda realitatea”. 

151. Ce trebuie să se înțeleagă prin sufletul lumii? 

„Este principiul universal al vieţii şi inteligenţei de unde se nasc 
individualităţile. 

Dar cei care se servesc de aceste cuvinte nu se înțeleg adesea nici 
măcar pe ei înşişi. 

Cuvântul suflet e atât de elastic încât fiecare îl interpretează pe planul 
visurilor sale. 

Câteodată a fost atribuit unui suflet - Pământului; trebuie înţeles prin 
aceasta ansamblul Spiritelor devotate ce vă dirijează acţiunile pe o cale 
bună atunci când le ascultați, şi care într-un fel sunt locotenenţii lui 
Dumnezeu pe lângă planeta voastră”. 


152. Cum se face că atâţia filozofi antici şi moderni au studiat vreme 
îndelungată filozofia şi psihologia fără a fi ajuns la adevăr? 

„Aceşti oameni erau antemergătorii doctrinei spiritiste eterne; ei au 
pregătit drumul. Frau oameni, şi au putut să se înşele, deoarece au 
considerat propriile idei drept adevăruri; dar chiar şi erorile fac să reiasă 
adevărul arătând argumentele pro şi contra; de altminteri printre aceste erori 
se găsesc marile adevăruri pe care un studiu comparativ vă face să le 
înţelegeţi”. 

153. Are sufletul un sediu determinat şi circumscris de corp? 

„Nu, dar el este localizat mai ales la cap la marile genii şi la toţi cei ce 
gândesc mult, şi la inimă la oamenii mai sensibili ale căror acţiuni se 
îndreaptă spre întreaga omenire”. 

154. Ce gândiţi despre opinia celor ce plasează sufletul într-un centru 
vital? 

„Adică de a spune că Spiritul locuieşte mai degrabă această parte a 
structurii voastre deoarece acolo conduc toate senzațiile. Cei ce-l plasează 
în ceea ce consideră a fi centrul vitalităţii îl confundă cu fluidul sau 
principiul vital. “Totuşi, se poate spune că sediul sufletului e mai ales în 
organele ce servesc manifestărilor intelectuale şi morale”. 


3. Materialism 

155. De ce anatomiştii, fiziologii şi în general cei ce aprofundează ştiinţele 
naturii sunt atât de des înclinați către materialism? 

„Fiziologul raportează totul la ceea ce vede. Orgoliu al oamenilor ce 
cred că ştiu totul şi nu admit ceva ce poate depăşi înţelegerea lor! însăşi 
ştiinţa lor le dă înfumurarea; ei gândesc că natura nu poate avea nimic de 
ascuns pentru ei”. 

156. Nu este inoportun să considerăm materialismul o consecinţă a 
studiilor ce ar trebui, din contră, să arate omului superioritatea 
inteligenţei care guvernează lumea? În concluzie, sunt aceste studii 
periculoase? 

„Nu-i adevărat că materialismul e o consecinţă a acestor studii; 
oamenii trage această falsă concluzie, pentru că ei pot abuza de tot, chiar de 
cele mai bune lucruri. De altfel, neantul îi înspăimântă mai mult decât ar voi 
să pară, şi firile putemice sunt adesea mai mult lăudăroase decât brave. 
Majoritatea sunt materialişti pentru că nu au nimic cu care să umple abisul 


ce se cască în faţa lor; arătaţi-le o ancoră de salvare, şi ei se vor agăța strâns 
de ea”. 

Printr-o aberaţie a inteligenţei, există oameni care nu văd în făpturile 
organice decât acţiunea materiei şi raportează la ea toate actele noastre. Ei 
nu au văzut în corpul omenesc decât maşina electrică; nu au studiat 
mecanismul vieţii decât prin jocul organelor; au văzut adesea întinzându-se 
prin ruptură un fir, şi nu au văzut nimic altceva decât acest fir; au căutat 
dacă rămâne ceva, şi cum nu au găsit decât materie devenită inertă, căci nu 
au văzut sufletul ce ieşea şi nu l-au putut sesiza, au conchis că totul consta 
în proprietăţile materiei, şi că astfel după moarte nu există decât neantul 
gândirii; tristă consecinţă dacă ar fi fost aşa, căci atunci binele şi răul ar fi 
fost fără scop; omul ar fi fost clădit să nu se gândească decât la el şi să pună 
deasupra tuturor satisfacerea plăcerilor sale materiale, legăturile sociale ar fi 
fost rupte, afectele cele mai sănătoase îndepărtate fără întoarcere. Din 
fericire, aceste idei sunt departe de a fi generale; se poate chiar spune că ele 
sunt foarte circumscrise, şi nu constituie decât opinii individuale, c aci 
nicăieri nu au fost ridicate la rangul de doctrină. O societate fondată pe 
aceste baze ar purta în sine germenele distrugerii sale, şi membrii săi s-ar 
sfâşia între ei ca animalele feroce. 

Omul are în mod instinctiv gândul că totul, pentru el, nu se sfârşeşte 
odată cu viaţa; el are oroare de neant; el se străduieşte în zadar să se opună 
gândului despre viitor, când vine momentul suprem, deoarece nu sunt putini 
cei care se întreabă ce se va alege de ei; căci ideea de a părăsi viaţa fără 
întoarcere are în ea ceva dureros. Cine ar putea, în adevăr, să privească în 
fată cu indiferentă o despărţire absolută, eternă de tot ceea ce a iubit? Cine 
ar putea să vadă fără spaimă deschizându-se în faţa sa abisul imens al 
neantului, unde ar fi înghiţite pentru totdeauna toate talentele noastre, toate 
speranţele noastre şi să-şi spună: Cum! după mine, nimic, nimic mai mult 
decât vidul; totul este sfârşit, fără întoarcere; câteva zile şi amintirea mea va 
fi ştearsă din memoria celor ce-mi supraviețuiesc; curând nu va mai rămâne 
nici o umbră din trecerea mea pe pământ; chiar şi binele pe care l-am făcut 
va fi uitat de ingraţii pe care i-am îndatorat; şi nimic pentru a compensa 
toate acestea, nici o altă perspectivă decât aceea a corpului meu ros de 
viermi! 

Acest tablou nu are ceva oribil, glacial? Religia ne arată că nu poate fi 
aşa, şi raţiunea ne-o confirmă; dar această existenţă viitoare, vagă şi 


nedefinită, nu are nimic care să satisfacă dragostea noastră de certitudine; 
este ceea ce, la unii insuflă îndoiala. Avem un suflet, fie; dar ce este acest 
suflet? Are o formă, o aparentă oarecare? Este o făptură limitată sau una 
nedefinită? Unii spun că este un suflu al lui Dumnezeu, alţii o scânteie, alţii 
o parte a marelui TOT, principiul vieţii şi al inteligenţei; dar ştim noi oare 
ce sunt toate acestea? Ce importantă mai are să ai un suflet dacă după noi el 
se cufundă în imensitate ca şi picăturile de apă în ocean! Pierderea 
individualităţii noastre nu este ca şi neantul? Se mai spune că este 
imaterială; dar un lucru imaterial nu ar şti să aibă proporţii diferite; pentru 
noi acesta nu e nimic. 

Religia ne învaţă de asemenea că vom fi fericiţi sau nefericiţi, după 
binele sau răul pe care le vom face; dar ce este fericirea care ne aşteaptă la 
sânul lui Dumnezeu? Este o beatitudine, o contemplaţie eternă, fără altă 
preocupare decât de a aduce laude Creatorului? Flăcările iadului sunt o 
realitate sau un simbol? Însăşi biserica îl acceptă în această ultimă accepţie, 
dar care sunt aceste suferinţe? Unde este acest loc de supliciu? Într-un 
cuvânt ce se face, ce se vede în această lume care ne aşteaptă pe toţi? 
Nimeni, se spune, nu a revenit pentru a ne da socoteală. Este o eroare, şi 
misiunea spiritismului este tocmai de a ne lămuri asupra acestui viitor, de a 
ne face, până într-un anumit punct, să-l atingem cu mâna şi ochiul, nu 
numai prin raţionament, ci şi prin fapte. Graţie comunicărilor spiritiste, 
aceasta nu mai este o prezumție, o probabilitate asupra căreia fiecare 
brodează după plac, pe care poeţii o înfrumuseţează cu ficţiunile lor sau 
răspândesc imagini alegorice care ne înşeală, ci este realitatea ce ne apare. 
Însăşi entităţile de dincolo de moarte care vin să ne descrie situaţia lor, să ne 
spună ceea ce fac, să ne permită să asistăm pentru a povesti astfel peripeţiile 
din noua lor viaţă şi, prin acest mijloc, să ne arate soarta inevitabilă care ne 
este rezervată după meritele şi faptele noastre rele. Există aici ceva 
antireligios? Cu totul împotrivă, de vreme ce incredulii găsesc aici credinţa 
iar nepăsătorii o reînnoire a fervorii şi încrederii. Spiritismul este deci cel 
mai puternic auxiliar al religiei. De vreme ce este acest lucru, Dumnezeu 
este cel care îl îngăduie, şi îl îngăduie tocmai pentru a reînsufleţi speranţele 
noastre şovăielnice, şi pentru a ne readuce pe calea binelui din perspectiva 
viitorului. 


CAPITOLUL III - Reîntoarcerea de la 
viaţa corporală la viaţa spirituală 


1. Sufletul după moarte, individualitatea sa. Viaţa eternă. 
2. Separarea sufletului de corp. 
3.Spiritul tulburat. 


1. Sufletul după moarte 
157. Ce devine sufletul îndată după moarte? 

„Redevine Spirit, adică reintră în lumea Spiritelor pe care o părăsise 
pentru puţin timp”. 

158. Sufletul îşi păstrează după moarte individualitatea? 

„Fireşte, nu şi-o pierde niciodată. Ce ar fi fost el dacă nu şi-ar fi 
păstrat-o?” 

159. Cum îşi constată sufletul individualitatea, din moment ce nu mai are 
un corp material? 

„EI mai are încă fluidul ce-i este propriu, extras din atmosfera planetei 
sale, şi care reprezintă opera ultimei sale încarnări: perispiritul său”. 

160. Sufletul nu duce cu sine nimic de aici, de pe pământ? 

„Nimic altceva decât amintirea şi dorinţa de a merge într-o lume mai 
bună. Această amintire este plină de dulceaţă sau de amărăciune după felul 
în care s-a folosit de viaţă; cu cât este mai pur, cu atât înţelege mai bine 
inutilitatea celor lăsate pe pământ”. 

161. Ce gândiţi despre opinia conform căreia, după moarte, sufletul reintră 
în totul universal? 

„Dar ansamblul Spiritelor nu formează un întreg? Nu este tot o lume? 
Când eşti într-o adunare, faci parte integrantă din acea adunare, şi totuşi ai 
în permanentă propria individualitate”. 

162. Ce dovadă putem avea cu privire la păstrarea individualităţii 
sufletului după moarte? 

„Nu aveţi dovada prin comunicările pe care le obţineţi? Dacă nu 
sunteţi orbi, veţi vedea; şi dacă nu sunteţi surzi, veţi auzi, căci foarte des o 
voce vă vorbeşte şi vă revelează existenţa unei entităţi de dincolo de voi”. 


Cei ce gândesc că la moarte sufletul reintră în totul universal cad în 
greşeală dacă înţeleg prin aceasta că, asemănător unei picături de apă ce 
cade în ocean el îşi pierde individualitatea; au dreptate dacă înţeleg prin 
„totul universal” ansamblul entităţilor incorporale în care fiecare suflet sau 
Spirit este un element distinct. Dacă sufletele ar fi fost amestecate într-o 
masă, nu ar fi avut decât calităţile ansamblului, nu ar fi avut nici inteligenţă, 
nici calităţi proprii; în timp ce, în toate comunicările, ele lasă să se întrevadă 
o conştiinţă şi o voinţă distincte; diversitatea infinită ce ne-o prezintă sub 
toate raporturile este chiar consecinţa individualităţilor. Dacă după moarte 
nu ar fi existat decât ceea ce se numeşte marele TOT absorbind toate 
individualităţile, acest TOT ar fi uniform, şi ca urmare toate comunicările 
ce s-ar primi din lumea invizibilă ar fi identice. De vreme ce se întâlnesc 
entităţi bune, altele rele, savante şi ignorante, fericite şi nefericite; care au 
toate tipurile de caractere: vesele şi triste, nefericite şi profunde etc., este 
evident că acestea sunt existenţe distincte. Individualitatea devine şi mai 
evidentă atunci când aceste existenţe îşi probează identitatea prin semne 
incontestabile, detalii personale referitoare la viaţa lor terestră ce se pot 
constata; ea nu poate fi pusă la îndoială când Spiritele se manifestă la 
vedere prin apariţii. Individualitatea sufletului nu era indicată, în teorie, ca 
un articol de credinţă; într-un fel, spiritismul are şi o certificare materială. 
163. În ce fel trebuie înţeleasă viaţa eternă? 

„Viaţa Spiritului este eternă; cea a corpului este tranzitorie şi 
pasageră. Când corpul moare, sufletul reintră în viaţa eternă”. 

164. Nu ar fi mai exact să se numească viaţă eternă cea a Spiritelor pure, a 
celor care atingând gradul suprem de perfecţiune nu mai au de trecut 
prin încercări? 

„Mai degrabă fericirea eternă; dar este o chestiune de cuvinte, numiţi 
lucrurile cum doriţi, numai să înţelegeţi”. 


2. Separarea sufletului de corp 
165. Separarea sufletului de corp este dureroasă? 
„Nu, corpul adesea suferă mai mult în timpul vieţii decât în momentul 
morţii: 
sufletul deloc. Suferințele prin care trece câteodată în momentul 
morţii sunt un prilej de bucurie pentru Spirit, care vede sosind sfârşitul 
exilului său”. 


În moartea naturală, ce survine prin epuizarea organelor ca urmare a 
vârstei, omul părăseşte viaţa fără a băga de seamă: ca o lampă ce se stinge 
nemaifiind alimentată. 

166. Cum se realizează separarea sufletului de corp? 

„Legăturile ce-l reţineau fiind rupte, el se eliberează”. 

167. Separarea este instantanee şi prin tranziţie bruscă? Există o linie de 
demarcaţie net trasată între viaţă şi moarte? 

„Nu, sufletul se eliberează gradat şi nu fuge ca o pasăre captivă 
repusă subit în libertate. Cele două stări se ating, se amestecă, astfel că 
Spiritul se degajă puţin câte puţin de legăturile sale: ele se desfac, nu se 
rup”. 

În timpul vieţii, Spiritul este ţinut de corp prin învelişul său semi- 
material sau perispirit; moartea înseamnă doar distrugerea corpului şi nu şi 
a celui de al doilea înveliş ce se separă de corp când în acesta încetează 
viaţa organică. Observaţia probează că în momentul morţii desprinderea 
peri-spiritului nu se face subit; ea nu se realizează decât gradat, cu o 
lentoare foarte variabilă depinzând de individ; la unii este foarte rapidă, şi 
se poate spune că între momentul morţii şi cel al eliberării sunt câteva ore; 
dar la alţii, mai ales la cei a căror viaţă a fost exclusiv materială şi senzuală, 
dezlegarea este mai puţin rapidă şi durează câteodată zile, săptămâni şi 
chiar luni, ceea ce nu implică o mai mică vitalitate a corpului, nici 
posibilitatea unei reîntoarceri la viaţă, ci o simplă afinitate între corp şi 
Spirit, în raport cu superioritatea acordată, în viaţă, de către spirit materiei. 
E. raţional să concepi, într-adevăr, cu cât Spiritul s-a identificat cu materia, 
cu atât îi vine mai greu la separare; în timp ce activitatea intelectuală şi 
morală, elevația gândirii, operează un început de desprindere chiar în timpul 
vieţii corpului, iar atunci când soseşte moartea desprinderea este aproape 
instantanee. Acesta este rezultatul studiilor făcute pe toţi indivizii observați 
în momentul morţii. Observațiile mai probează că afinitatea ce persistă, la 
anumiţi indivizi, între suflet şi corp, este câteodată foarte dureroasă 
deoarece Spiritul poate simţi oroare faţă de descompunere. Cazul este 
excepţional şi specific anumitor feluri de viaţă şi anumitor feluri de moarte, 
apare şi la câţiva sinucigaşi. 

168. Separarea definitivă dintre suflet şi corp poate avea loc înainte de 
încetarea completă a vieţii organice? 


„La agonie, sufletul a părăsit câteodată corpul: nu mai există decât 
viaţă organică. 

Omul nu mai are conştiinţa sinelui şi totuşi îi rămâne un suflu de 
viaţă. 

Corpul este o maşină pe care inima o face să se pună în mişcare; el 
există doar atâta timp cât inima face sângele să circule prin vene, şi pentru 
asta nu e nevoie de suflet”. 

169. În momentul morţii, sufletul nu are câteodată o aspirație sau un extaz 
ce-l face să întrevadă lumea unde va merge? 

„Deseori sufletul ştie să desfacă legăturile ce-l ataşează de corp; în 
acest caz face toate eforturile pentru a le rupe în întregime. Deja degajat în 
parte de materie, el vede derulându-se viitorul în faţa sa şi se bucură, prin 
anticipare, de starea de spirit”. 

170. Exemplul omizii care, mai întâi, se târăşte pe pământ, după aceea se 
închide în crisalida sa într-o moarte aparentă, pentru a renaşte apoi 
într-o existenţă strălucitoare, ne poate da o idee a vieţii terestre, apoi a 
morţii, şi în sfârşit a noii noastre existenţe? 

„O idee în mic. Comparaţia este bună, dar n-ar trebui totuşi luată ad 
Litteram, cum se întâmplă de obicei”. 

171. Ce senzaţie încearcă sufletul în momentul când se regăseşte în lumea 
Spiritelor? 

„Depinde, dacă ai făcut rău din dorinţa de a-l face, te simţi în primul 
moment cu totul ruşinat de cele făcute. Pentru cel drept, senzaţia este foarte 
diferită: ca uşurarea de o mare greutate, căci el nu se teme de nici o privire 
scrutătoare”. 

172. Spiritul regăseşte imediat pe cei cunoscuţi pe pământ şi care au murit 
înaintea lui? 

„Da, în funcţie de afecțiunea avută pentru el; adesea, ei vin să-l 
primească la reintrarea în lumea Spiritelor, şi îl ajută să se degajeze de 
scutecele materiei; ca astfel să regăsească multe din cele pierdute din vedere 
în timpul şederii sale pe pământ; vede pe cei rătăcitori; merge să viziteze pe 
cei ce sunt încarnaţi”. 

173. În moartea violentă şi accidentală, atunci când organele nu au fost 
încă slăbite de vârstă sau de boli, separarea sufletului şi încetarea 
vieţii au loc simultan? 

„În general aşa este, însă clipa ce le separă este foarte scurtă”. 


174. După decapitare, de exemplu, omul păstrează timp de câteva momente 
conştiinţa de sine? 

„Adesea, o păstrează timp de câteva minute până când viaţa organică 
se stinge complet. Dar tot adesea teama de moarte l-a făcut să-şi piardă 
această conştiinţă înainte de momentul supliciului”. 

Nu este vorba aici decât de conştiinţa pe care cel ce suportă supliciul 
o poate avea despre sine însuşi, ca om şi prin intermediul organelor, şi nu ca 
Spirit. Dacă nu a pierdut această conştiinţă înainte de supliciu, poate deci să 
O păstreze câteva clipe - o foarte scurtă durată -, şi ea încetează neapărat 
odată cu viaţa organică a creierului, ceea ce nu implică faptul că, pentru 
aceasta, perispiritul să fie în întregime degajat de corp, ci din contră: în 
toate cazurile de moarte violentă, când nu vine prin stingerea treptată a 
forţelor vitale, legăturile ce unesc corpul cu perispiritul sunt mai persistente, 
şi eliberarea completă este mai lentă. 


3. Spiritul tulburat 
175. Sufletul părăsind corpul, are imediat conştiinţa de sine? 

„Conştiinţa imediată nu este cuvântul potrivit; el este câtva timp în 
tulburare”. 

176. Toate spiritele încearcă, în acelaşi grad şi pe aceeaşi durată, 
tulburarea ce urmează separării sufletului de corp? 

„Nu, depinde de elevația lor. Cel ce este deja purificat se recunoaşte 
aproape imediat, deoarece este eliberat de materie încă din timpul vieţii 
corpului, în timp ce omul carnal, a cărui conştiinţă nu este pură, păstrează 
foarte mult timp impresia acestei materii”. 

177. Cunoaşterea  spiritismului exercită vreo influenţă asupra duratei 
tulburării, mai mult sau mai puţin lungă? 

„O influenţă foarte mare, de vreme ce Spiritul înţelege cu anticipație 
situaţia sa, dar practica binelui şi conştiinţa pură au cea mai mare 
influenţă”. 

În momentul morţii, totul este mai întâi confuz; sufletului îi trebuie 
ceva timp pentru a se recunoaşte; este cam dezorientat, şi în starea unui om 
ieşind dintr-un somn profund care caută să-şi dea seama de situaţia sa. 
Luciditatea ideilor şi memoria trecutului îi revin pe măsură ce se şterge 
influența materiei de care tocmai s-a eliberat, şi care se împrăştie ca un fel 
de ceată ce întuneca gândurile sale. 


Durata tulburării ce urmează morţii este foarte variabilă; poate fi de 
câteva ore, de mai multe luni, şi chiar de câţiva ani. Cei la care durata este 
mai puţin lungă sunt cei ce s-ar identifica încă din timpul vieţii cu starea lor 
viitoare, deoarece atunci îşi înţeleg imediat poziţia. 

Această tulburare prezintă circumstanţe deosebite după caracterul 
indivizilor şi mai ales după felul morţii. În morţile violente - sinucidere, 
supliciu, accident, apoplexie, răniri etc.-, Spiritul este surprins, uimit şi nu 
crede a fi mort; şi o susţine cu încăpățânare. Totuşi îşi vede corpul, ştie că 
acest corp este al său, şi nu înţelege să fie separat de acesta; se îndreaptă 
către persoanele pe care le iubeşte, le vorbeşte, şi nu înţelege de ce acestea 
nu-l aud. Iluzia durează până la completa desprindere a perispiritului; atunci 
numai Spiritul se recunoaşte şi înţelege că nu mai face parte dintre cei vii. 
Fenomenul se explică cu uşurinţă. Surprins de moarte pe neaşteptate, 
Spiritul este derutat de schimbarea bruscă petrecută; pentru el, moartea este 
încă sinonimă cu distrugerea, neantizarea; or, aşa cum gândeşte, după ceea 
ce vede, după ceea ce aude. În sensul său nu este mort; ceea ce îi sporeşte 
iluzia, este faptul că el se vede un corp asemănător celui precedent prin 
formă, a cărui natură eternă nu a mai avut timp să o studieze; îl crede solid 
şi compact precum primul corp; şi când îşi îndreaptă atenţia asupra acestui 
lucru, se miră de ce nu se putea pipăi. Fenomenul este analog cu ceea ce se 
petrece cu somnambulii mai recenți care nu cred că dorm. Pentru ei, somnul 
este sinonim cu suspendarea facultăţilor intelectuale; or, dacă ei gândesc 
liber şi deoarece văd, înseamnă pentru ei că nu dorm. Anumite Spirite 
prezintă aceeaşi particularitate, cu toate că moartea nu a sosit inopinat, dar 
este mai vagă la cei care, deşi bolnavi, nu se gândesc că vor muri. Se vede 
atunci spectacolul neobişnuit al unui Spirit asistând la propriul cortegiu 
funebru ca la al unui străin, şi vorbind despre asta ca despre un lucru ce nu-l 
priveşte, până în momentul când înţelege adevărul. 

Tulburarea ce urmează morţii nu are nimic dureros pentru omul de 
bine. E] este într-o stare de calm întru torul asemănătoare celei ce însoţeşte 
o trezire liniştită. Însă cel ce nu are conştiinţa pură, este cuprins de anxietate 
şi angoasă care sporesc pe măsură ce Spiritul se recunoaşte. 

În cazul morţii colective, s-a observat că nu toţi cei ce pier în acelaşi 
timp se revăd întotdeauna imediat. În tulburarea ce urmează morţii, fiecare 
merge pe drumul său, unde nu se preocupă decât de cei care-l interesează. 


CAPITOLUL IV - Pluralitatea 
existenţelor 


. Despre reîncarnare. 

. Justeţea reîncarnării. 

. Încarnarea în diferitelor lumi. 
. Transmigraţia progresivă. 

„ Soarta copiilor după moarte. 

„ Sexele Spiritelor. 

. Rudenie, filiaţie. 

„ Similitudini. 

. Idei înnăscute. 


O OA NU BP WIN 


1. Despre reîncarnare 
178. Cum poate sufletul care n-a putut atinge perfecțiunea în timpul vieţii 
corporale, să-şi termine purificarea? 

„Suportând proba unei noi existenţe”. 

179. Cum desăvârşeşte sufletul această nouă existență”? Prin transformarea 
sa în Spirit? 

„Sufletul, purificându-se, suferă fără îndoială o transformare, dar 
pentru aceasta îi este necesară proba vieţii corporale”. 

180. Deci sufletul are mai multe existenţe corporale? 

„Da, noi toţi avem mai multe existenţe. Cei ce vă spun contrariu vor 
să vă menţină în ignoranţa în care se găsesc ei înşişi; este dorinţa lor”. 

Pare a rezulta din acest principiu că sufletul după ce a părăsit un 
corp, îşi ia altul; altfel spus, el se reîncarnează într-un nou corp. „Evident”. 
181. Care este scopul reîncarnării ? 

„Ispăşirea, ameliorarea progresivă a umanităţii, fără de care n-ar 
exista dreptate”. 

182. Numărul existenţelor corporale ale unui Spirit este limitat, sau Spiritul 
se reîncarnează pe veşnicie? 

„Cu fiecare existenţă nouă, Spiritul face un pas pe drumul 
progresului; când s-a debarasat de toate impurităţile sale, nu mai are nevoie 
de probele vieţii corporale”. 

183. Numărul încarnărilor este acelaşi pentru toate Spiritele? 


„Nu; cel ce avansează repede este cruțat de încercări. Totodată, aceste 
încarnări succesive sunt întotdeauna foarte numeroase, căci progresul este 
aproape infinit”. 

184. Ce devine Spiritul după ultima sa încarnare? 

„Spirit preafericit; este Spiritul pur”. 


2. Justeţea reîncarnării 
185. Pe ce este fondată dogma reîncarnării? 

„Pe dreptatea lui Dumnezeu şi pe revelaţie, căci noi vă repetăm fără 
încetare: Un tată bun lasă întotdeauna copiilor săi o poartă deschisă căinţei. 
Nu-ţi spune raţiunea că ar fi nedrept să privezi definitiv de fericirea eternă 
pe toţi cei a căror îmbunătăţire nu depinde de ei? Nu sunt toţi oamenii copiii 
lui Dumnezeu, chiar dacă printre cei egoişti se întâlnesc nedreptatea, ura 
implacabilă şi pedepsele fără milă?” 

Toate Spiritele tind spre perfecţiune şi Dumnezeu le dă mijloacele 
prin probele vieţii corporale Dar în dreptatea sa, el le hărăzeşte să 
desăvârşească în noi existenţe ceea ce n-au putut face sau termina într-o 
primă încercare. 

Nici dreptatea şi nici bunătatea lui Dumnezeu nu impresionează 
pentru totdeauna pe cei ce au putut întâlni obstacole în ameliorarea lor, 
chiar în mediul în care se găsesc, în afară de voinţa lor. Dacă soarta omului 
era irevocabil fixată după moartea sa, Dumnezeu nu ar fi cântărit de loc 
acţiunile tuturor în aceeaşi balanţă, şi nu le-ar fi tratat de loc cu 
imparţialitate. 

Doctrina reîncarnării, care constă în a admite omului mai multe 
existențe succesive, este singura ce răspunde ideii că dreptatea lui 
Dumnezeu se face şi în privinţa oamenilor aflaţi într-o condiţie morală 
inferioară. Această doctrină este singura care poate să ne explice viitorul şi 
să îndreptăţească speranţele noastre, de vreme ce ea ne arată mijlocul de a 
ne răscumpăra greşelile prin noi încercări. Rațiunea ne-o sugerează şi 
Spiritele ne-o înfăţişează. 

Omul care are Conştiinţa inferiorităţii sale capătă prin doctrina 
reîncarnării o speranţă consolatoare. Dacă el crede în dreptatea lui 
Dumnezeu, nu poate spera să fie pentru eternitate egalul acelor ce au făcut 
mai mult bine decât el. Gândul că această inferioritate nu-l dezmoşteneşte 
pentru totdeauna de binele suprem, şi că îl va putea cuceri prin noi eforturi, 


ăl susţine şi îl reanimă curajul. Cine este cel care, la sfârşitul carierei sale, 
nu regretă că a căpătat prea târziu o experienţă de care nu mai poate profita? 
Această experienţă tardivă nu este de loc pierdută; o va folosi într-o nouă 
viaţă. 


3. Încarnarea în diferitele lumi 
186. Diferitele noastre existenţe corporale se realizează toate pe pământ? 
„Nu, nu toate, ci în diferitele lumi: cea de aici nu este nici prima şi 
nici ultima, ci este una dintre cele mai materiale şi mai îndepărtate de 
perfecţiune”. 
187. Sufletul la fiecare nouă existenţă corporală, trece dintr-o lume într- 
alta, sau poate realiza mai multe existenţe pe aceeaşi planetă? 
„Poate reînvia de mai multe ori pe aceeaşi planetă, dacă nu este 
suficient de avansat pentru a trece într-o lume superioară”. 
188. Astfel putem reapărea de mai multe ori pe pământ? 
„Cu certitudine”. 
189. Putem reveni pe pământ după ce am viețuit în alte lumi? 
„Desigur; aţi putut deja trăi şi în altă parte şi pe pământ”. 
190. Există necesitatea de a retrăi pe pământ? 
„Nu; dar dacă nu avansați, puteţi merge într-o altă lume în care nu 
este mai bine şi în care poate fi mai rău”. 
191. Există un avantaj în a reveni să locuieşti pe pământ? 
„Nici un avantaj deosebit, în afară de a te afla în misiune; atunci se 
avansează, aici ca şi în altă parte”. 
192. Nu ar fi mai fericit cel ce ar rămâne Spirit? 
„Nu, nu, ar rămâne staționar; or, ceea ce se doreşte este apropierea de 
Dumnezeu”. 
193. După ce au fost încarnate în alte lumi, pot Spiritele să apară acolo 
unde nu au fost vreodată? 
„Da, aşa cum aţi fost şi voi, în altele. "Toate lumile sunt solidare: ce nu 
se îndeplineşte într-una se îndeplineşte în alta”. 
194. Există oameni care se află pe pământ pentru prima dată? 
„Există în multe şi diverse feluri”. 
195. Se poate recunoaşte după un semn oarecare când un Spirit este la 
prima sa apariţie pe pământ? 
„Nu ar fi de nici un folos”. 
196. Pentru a atinge perfecțiunea şi fericirea supremă - care este scopul 
final al tuturor oamenilor - este oare nevoie ca Spiritul să treacă prin 
filiera tuturor lumilor existente în univers? 


„Nu, căci există multe lumi de acelaşi grad, şi unde Spiritul nu ar 
învăţa nimic nou”. 

Cum se explică atunci pluralitatea existențelor sale pe aceeaşi 
planetă? 

„Spiritul poate să se găsească acolo de fiecare dată în poziţii foarte 
diferite, care reprezintă pentru el tot atâtea ocazii de a acumula experienţă”. 
197. Pot Spiritele să retrăiască corporal într-o lume relativ inferioară celei 

în care au vieţuit deja? 

„Da, când au de îndeplinit o misiune de favorizare a progresului, şi 
atunci acceptă cu bucurie frământările acestei existenţe, deoarece le oferă 
un mijloc de a avansa”. 

198. Acest lucru nu poate avea loc prin ispăşire? Dumnezeu nu poate 
trimite Spiritele rebele în lumi inferioare? 

„Spiritele pot rămâne staţionare, dar nu retrogradează, şi atunci 
pedeapsa lor e de a nu avansa şi de a reîncepe existenţele rău folosite în 
mediul ce convine naturii lor”. 

199. Care sunt Spiritele nevoite să reînceapă aceeaşi existență? 

„Cele care greşesc în misiunea sau în încercările lor”. 

200. Entităţile care populează fiecare lume au ajuns la acelaşi grad de 
perfecţiune? 

„Nu, este ca pe pământ: unele sunt mai avansate, altele mai puţin 
avansate”. 

201. Trecând din această lume în alta, Spiritul îşi păstrează inteligenţa ce o 
avea în lumea noastră? 

„Fără îndoială, inteligenţa nu se pierde, dar poate să nu aibă aceleaşi 
mijloace de manifestare; depinde de superioritatea sa şi de starea corpului 
pe care-l va lua”. 

202. Entităţile care populează diferitele lumi au corpuri asemănătoare cu 
ale noastre? 

„Fără îndoială, au corpuri, căci trebuie ca spiritul să fie reînveşmântat 
în materie pentru a acţiona asupra materiei; dar acest înveliş este mai mult 
sau mai puţin material după gradul de puritate atins de Spirite, şi aceasta dă 
diferenţa între lumile pe care trebuie să le străbatem; căci există mai multe 
lăcaşuri ale “Tatălui nostru şi de aici mai multe grade. Unii o ştiu şi au 
conştiinţa faptului pe acest pământ, alţii nu o au de loc”. 


203. Putem cunoaşte cu exactitatea starea fizică şi morală a diferitelor 
lumii ? 

„Noi, Spiritele, vă putem răspunde că această cunoaştere depinde de 
gradul de puritate la care vă aflaţi; adică noi nu trebuie să revelăm aceste 
lucruri tuturor, căci nu toţi sunt în stare să le înţeleagă şi aceasta i-ar 
tulbura”. 

Pe măsură ce spiritul se purifică, corpul ce-l înveşmântează se apropie 
de asemenea de natura Spiritelor. Materia este mai puţin densă, el nu se mai 
târăşte cu greutate la suprafaţa solului, necesităţile fizice sunt mai puţin 
grosolane, entităţile vii nu mai au nevoie de a se devora între ele pentru a se 
hrăni. Spiritul este mai liber şi are pentru lucrurile îndepărtate percepții ce 
ne sunt necunoscute: el vede prin ochii corpului ceea ce noi nu vedem decât 
prin gândire. 

Purificarea  Spiritelor aduce făpturilor în care sunt încarnate 
perfecţionarea morală. Pasiunile animalice slăbesc şi egoismul face loc 
sentimentului fratern. Astfel încât, în lumile superioare celei pământene, 
războaiele sunt necunoscute: ura şi discordia sunt acolo fără obiect, căci 
nimeni nu se gândeşte să facă rău aproapelui său. Intuiţia ce o au despre 
viitor, securitatea dată de o conştiinţă lipsită de remuşcări, face ca moartea 
să nu le mai provoace nici o teamă; o văd venind fără frică, o văd ca o 
simplă transformare. 

Durata vieţii, în diferitele lumi, pare a fi proporţională cu gradul de 
superioritate fizică şi morală a acestor lumi, şi este perfect raţional. Cu cât 
corpul este mai puţin material, cu atât el este subiectul vicisitudinilor care îl 
dezorganizează; cu cât Spiritul este mai pur, cu atât are mai puţine pasiuni 
ce-l macină. Este aici încă o binefacere a Providenţei ce vrea astfel să 
reducă suferinţele. 

204. Trecând dintr-o lume în alta, Spiritul trece printr-o nouă copilărie? 

„Copilăria e pretutindeni o tranziţie necesară, dar nu este peste tot atât 
de stupidă ca la voi”. 

205. Spiritul poate alege noua lume unde trebuie să locuiască? 

„Nu întotdeauna, dar o poate cere, şi o poate obţine dacă o merită; 
căci lumile nu sunt accesibile Spiritelor decât după gradul lor de elevaţie”. 
206. Dacă Spiritul nu cere nimic, cine hotărăşte lumea unde se va 

reîncarna? 

„Gradul său de elevaţie”. 


207. Starea fizică şi morală a entităţilor vii este perpetuu aceeaşi pe fiecare 
planetă? 

„Nu, lumile sunt de asemenea supuse legii progresului. Toate au 
început ca şi a voastră prin a fi într-o condiţie inferioară, şi pământul însuşi 
va suporta o transformare asemănătoare; el va deveni un paradis terestru 
atunci când oamenii vor fi devenit buni”. 

Astfel seminţiile care populează astăzi pământul vor dispărea într-o zi 
şi vor fi înlocuite de făpturi din ce în ce mai perfecte; aceste seminţii 
transformate vor urma celor actuale, tot aşa cum acestea au succedat altora 
şi mai primitive. 

208. Există lumi unde spiritul, căutând să locuiască într-un corp material, 
nu are ca înveliş decât perispiritul? 

„Da, şi acest înveliş devine atât de eterat, încât pentru voi e ca şi cum 
n-ar exista; este starea spiritelor pure”. 

Pare a rezulta de aici că nu există o demarcaţie netă între starea 
ultimelor încarnări şi cea a Spiritului pur? 

„Această demarcaţie nu există; diferenţa ştergându-se puţin câte puţin, 
devine insesizabilă precum întunericul ce se şterge în faţa primelor lumini 
ale zilei”. 

209. Substanţa perispiritului este aceeaşi pe toate planetele? 

„Nu, este mai mult sau mai puţin eterată. Trecând de la o lume la alta, 
Spiritul se acoperă cu materia proprie fiecărei lumi; dar aceasta durează mai 
puţin decât o scânteiere”. 

210. Spiritele pure locuiesc în anumite lumi, sau mai degrabă ele există în 
spaţiul universal fără a fi ataşate unei lumi mai mult decât alteia? 

„Spiritele pure locuiesc în anumite lumi, dar acolo ele nu sunt izolate 
asemenea oamenilor de pe pământ; ele pot să fie pretutindeni” (Conform 
Spiritelor, dintre toate planetele ce compun sistemul nostru planetar, 
Pământul este una dintre cele ai căror locuitori sunt cel mai puţin avansați 
din punct de vedere fizic şi moral; Marte i-ar fi inferior, iar Jupiter cu mult 
superior în toate privințele. Soarele nu ar fi o lume locuită de entităţi 
corporale, ci un loc de întâlnire pentru Spiritele superioare care, de acolo, 
radiază prin gândire către alte lumi pe care le dirijează prin mijlocirea 
Spiritelor mai puţin elevate cărora li se transmite prin intermediul fluidului 
universal. Constituţia fizică a Soarelui ar fi cea a unei vetre de electricitate. 
Toţi Sorii ar putea să fie într-o poziţie identică. 


Volumul şi depărtarea de Soare nu au o legătură necesară cu gradul 
de avansare al lumilor, de vreme ce ar părea că Venus este mai avansat 
decât Pământul, şi Saturn inferior lui Jupiter. Mai multe Spirite care au 
animat persoane cunoscute pe pământ au afirmat că au fost reîncarnate pe 
Jupiter, una din lumile cele mai apropiate de perfecţiune, şi s-au mirat 
văzând pe această planetă atât de avansată oameni a căror opinie nu-i 
aşeza la acest nivel aici, pe pământ. Nimic nu trebuie să surprindă dacă se 
consideră că anumite Spirite locuind această planetă au putut fi trimise pe 
pământ pentru a îndeplini o misiune care, în ochii noştri, nu le situa în 
primă poziţie; în al doilea rând, că între existenţa lor terestră şi cea de pe 
Jupiter am putut avea şi altele intermediare, în care s-au ameliorat; în al 
treilea rând, că în această lume, ca şi în a noastră, există diferite grade de 
dezvoltare, şi între aceste grade poate exista aceeaşi distanţă ce separă la 
noi sălbaticul de omul civilizat. Astfel, despre cel ce locuieşte pe Jupiter nu 
s-ar spune că este la nivelul celor mai avansate făpturi, aşa cum cineva nu 
este la nivelul unui academician doar pentru că locuieşte la Paris. 
Condiţiile de longevitate nu sunt peste tot aceleaşi ca şi pe pământ, şi 
vârsta nu se poate compara. O persoană decedată de câţiva ani, fiind 
evocată, spunea că s-a încarnat de şase luni într-o lume al cărei nume ne 
este complet necunoscut. Interogată asupra vârstei avute în acea lume, 
răspunse: 

„Nu pot aprecia, deoarece noi nu numărăm ca voi; apoi modul de 
existenţă nu mai este acelaşi; dezvoltarea este aici mult mai rapidă; totuşi, 
deşi nu am împlinit decât şase luni de ale voastre, pot spune că, în privința 
inteligenţei, am treizeci de ani din vârsta ce o aveam pe pământ”. Multe 
răspunsuri asemănătoare au fost date şi de alte Spirite, şi aici nu e nimic 
neverosimil. Nu vedem pe pământ o mulţime de animale obţinând în câteva 
luni dezvoltarea lor normală? De ce nu ar fi la fel cu omul în alte sfere? 
Remarcăm în plus că dezvoltarea obţinută de om pe pământ la vârsta de 
treizeci de ani nu poate fi decât un fel de copilărie, comparativ cu cea care 
trebuie atinsă. Înseamnă a avea vederea foarte scurtă considerându-ne 
superiori fată de toate celelalte tipuri ale creaţiei, şi a umili Divinitatea 
crezând că în afară de noi nimic nu i-ar mai fi cu putinţă). 


4. Transmigraţia progresivă 


211. Pornind de la principiul formării sale, se bucură Spiritul de 
plenitudinea facultăţilor sale? 

„Nu, căci Spiritul, asemenea omului, îşi are copilăria sa. La origine, 
Spiritele nu au decât o existenţă instinctivă şi o palidă conştiinţă de sine şi 
de actele lor; abia după aceea inteligenţa lor se dezvoltă treptat”. 

212. Care este starea sufletului la prima sa încarnare? 

„Starea copilăriei vieţii corporale; inteligenţa sa abia pâlpâie: el face 
proba vieţii”. 

213. Sufletele sălbaticilor sunt oare suflete în starea de copilărie? 

„Copilărie relativă, dar sunt suflete deja dezvoltate; ele au pasiuni”. 
214. Pasiunile sunt deci un semn al dezvoltării? 

„Al dezvoltării, da, dar nu al perfecțiunii; sunt un semn al activităţii şi 
al conştiinţei eului în timp ce în sufletul primitiv inteligenţa şi viaţa sunt în 
stare de germen”. 

Viaţa Spiritului, în ansamblul său, parcurge aceleaşi faze pe care le 
vedem în viaţa corporală. El trece în mod gradat de la starea de embrion la 
cea de copilărie, pentru a ajunge printr-o succesiune de perioade la starea de 
adult, care este cea a perfecțiunii, cu următoarele diferenţe: că nu există 
declin şi decrepitudine ca în viaţa corporală; că viaţa sa, care a avut un 
început, nu va avea sfârşit; că îi trebuie un timp nemărginit, din punctul 
nostru de vedere, pentru a trece de la copilăria spiritistă la o dezvoltare 
completă; şi că progresul său se realizează, nu pe o singură planetă, ci 
trecând prin lumi diverse. 

Viaţa spiritului se compune astfel dintr-o serie de existenţe corporale 
încât fiecare este pentru el o ocazie de progres, aşa cum fiecare existenţă 
corporală se compune dintr-o serie de zile şi în fiecare zi omul obţine un 
spor de experienţă şi instrucţie. Dar, aşa după cum, în viaţa omului, există 
zile ce nu aduc nici un rod, în cea a Spiritului sunt existenţe corporale 
rămase fără rezultat, pentru că el nu a ştiut să profite de ele. 

215. Se poate, încă din această viaţă, printr-o conduită exemplară, să se 
sară peste toate gradele şi să se devină Spirit pur fără a trece prin alte 
stadii intermediare? 

„Nu, căci ceea ce crede omul a fi perfect este departe de perfecţiune; 
există calităţi ce-i sunt necunoscute şi pe care nu le poate înţelege. Astfel 
poate fi perfect potrivit naturii sale terestre, dar aceasta nu este perfecțiunea 
absolută. 


Tot aşa un copil oricât de precoce ar fi, trebuie să treacă prin tinereţe 
înainte de a ajunge la vârsta matură; tot aşa bolnavul trece prin 
convalescenţă înainte de a-şi recăpăta sănătatea în totalitate. Şi apoi, 
Spiritul trebuie să avanseze în ştiinţă şi moralitate; dacă nu a progresat 
decât într-un sens, el trebuie să progreseze şi în celălalt pentru a atinge 
înălţimea scării spiritiste; dar cu cât omul avansează mai mult în viaţa sa 
prezentă, cu atât probele următoare vor fi mai puţin lungi şi grele”. 

216. Cel puţin omul îşi poate asigura încă din această viaţă o existenţă 
viitoare mai puţin plină de amărăciune? 

„Da, fără îndoială, pot reduce lungimea şi dificultăţile drumului. 
Singur nepăsătorul se găseşte întotdeauna în acelaşi punct”. 

217. Un om, în noile sale existenţe, poate cobori mai jos decât a fost? „Ca 
poziţie socială, da; ca Spirit, nu”. 

218. Sufletul unui om caritabil poate, într-o nouă încarnare, să anime 
corpul unui scelerat? 

„Nu, întrucât el nu poate degenera”. 

219. Sufletul unui om pervers poate deveni cel al unui om caritabil? 

„Da, dar numai dacă s-a căit, şi atunci starea aceasta devine o 
recompensă”. 

Drumul spiritelor este progresiv şi niciodată retrograd; ele se ridică în 
mod gradat în ierarhie, şi nu coboară deloc din rangul la care au ajuns. În 
diferitele lor existenţe corporale ele pot cobori ca oameni, dar nicidecum ca 
Spirite. Astfel sufletul unui puternic al zilei poate mai târziu să anime cel 
mai umil lucrător, şi invers; căci rangul printre oameni este adesea în raport 
invers cu elevația sentimentelor morale. Irod era rege şi lisus dulgher. 

220. Posibilitatea de a se ameliora într-o altă existenţă nu poate face ca 
anumite persoane să persevereze pe un drum greşit prin gândul că vor 
putea întotdeauna să se corijeze mai târziu? 

„Cel ce gândeşte astfel nu crede în nimic; ideea unei pedepse eterne 
nu-l reţine mai mult, căci raţiunea lui o respinge, şi această idee conduce la 
neîncredere în toate. 

Dacă nu s-ar fi folosit doar mijloace raţionale pentru a conduce 
oamenii, nu ar fi fost atâţia sceptici. Un Spirit imperfect poate, într-adevăr, 
să gândească aşa cum ai spus în timpul vieţii sale corporale; dar odată 
degajat de materie, el gândeşte altfel, căci observă curând că a făcut un 
calcul fals, şi aceasta îi dă, într-o nouă existenţă, un sentiment contrar. 


Astfel se realizează progresul şi iată de ce pe pământ unii oameni sunt 
mai avansați decât alţii; unii au deja o experienţă pe care alţii nu o au încă, 
dar o vor obţine puţin câte puţin. Depinde de ei să-şi accelereze progresul 
sau să-l amâne la nesfârşit”. 

Omul care are o poziţie rea doreşte să o schimbe, făcând tot ce este 
posibil. Cel ce este convins că frământările din această viaţă sunt consecinţa 
imperfecţiunilor sale va căuta să-şi asigure o existenţă mai puţin 
împovărătoare; şi acest gând îl va întoarce mai degrabă de pe calea răului 
decât gândul focului etern în care nu crede. 

221. Spiritele, neputându-se ameliora decât suportând frământările vieţii 
corporale, ar rezulta că viaţa materială ar fi un fel de sită deasă sau 
purificatoare pe unde trebuie să treacă făpturile lumii spiritiste pentru 
a ajunge la perfecțiune. 

„Da, e bine spus. Ele se ameliorează în aceste încercări evitând răul şi 
practicând binele. Dar numai după mai multe încamări sau purificări 
succesive, ele ating într-un timp mai mult sau mai puţin lung, şi conform 
eforturilor depuse, scopul către care tind”. 

222. Corpul este cel ce influenţează Spiritul spre a se ameliora, sau Spiritul 
este cel ce influenţează corpul? 

„Spiritul tău este totul; corpul pe care îl posezi e un veşmânt ce se 
strică: asta-i tot”. 

O comparaţie materială pentru diferitele grade de purificare a 
sufletului o găsim în mustul viței de vie. Acesta conţine licoarea numită 
alcool, dar amestecată cu o mulţime de materii străine ce îi alterează esenţa; 
mustul nu ajunge la puritatea absolută decât după mai multe distilări, la 
fiecare dintre acestea depunându-se câteva impurități. Alambicul este 
corpul în care sufletul trebuie să intre pentru a se epura; materiile străine 
sunt asemenea perispiritului care se epurează el însuşi pe măsură ce Spiritul 
se apropie de perfecţiune. 


5. Soarta copiilor după moarte 
223. Spiritul unui copil mort la vârstă fragedă este tot atât de avansat ca 
cel al adultului ? 
„Câteodată şi mai mult, căci este posibil ca el să fi trăit mult mai mult 
şi să aibă mai multă experienţă, mai ales dacă a progresat”. 
224. Spiritul unui copil poate fi astfel mai avansat decât cel al tatălui său? 


„Se întâmplă destul de frecvent; nu observați aceasta voi înşivă 
adesea pe pământ?” 

225. Spiritul copilului care moare la vârstă fragedă, neputând deci face 
rău, aparţine nivelurilor superioare? 

„Este adevărat că el nu a făcut rău de loc, dar nu a făcut nici bine, şi 
Dumnezeu nu-l scuteşte de încercările la care trebuie să se supună. Dacă 
este pur, nu se datorează faptului că e un prunc, ci pentru că era mai 
avansat”. 

226. Din ce motiv viaţa cuiva este adeseori întreruptă încă din timpul 
copilăriei ? 

„Durata de viaţă a copilului poate fi pentru Spiritul încarmnat în el 
completarea unei existenţe întrerupte înainte de termenul scadent; adeseori, 
moartea sa trebuie văzută şi ca o încercare sau o ispăşire pentru părinţi”. 
227. Ce devine Spiritul unui copil care moare la vârstă fragedă? 

„Reîncepe o nouă existenţă”. 

Dacă omul nu ar avea decât o singură existenţă, şi dacă după această 
existenţă soarta sa viitoare ar fi fixată pentru eternitate, care ar fi meritul 
unei jumătăţi din specia umană care moare la vârstă fragedă, pentru a se 
bucura de fericire eternă, şi cu ce drept ar fi eliberată de condiţiile adesea 
atât de dure impuse celeilalte jumătăţi? O astfel de ordine a lucrurilor nu ar 
fi conformă dreptăţii lui Dumnezeu. 

Prin reîncarnare, egalitatea este pentru toţi, viitorul aparţine tuturor 
fără excepţie şi fără favorizarea nimănui; cei ce vin ultimii nu se pot face 
răspunzători decât pentru ei înşişi. Omul trebuie să aibă răsplata actelor 
sale, aşa cum are şi responsabilitatea lor. 

De altfel nu este raţional a considera copilăria ca o stare normală a 
inocenţei. Oare nu se întâlnesc copii dotați cu cele mai rele instincte la o 
vârstă când educaţia nu a putut să-şi exercite de loc influenţa? Nu par ei să 
arate de la început viclenie, prefăcătorie, chiar instinctul furtului şi al 
omorului, în ciuda exemplelor bune de care sunt înconjurați? Legea civilă le 
absolvă faptele rele, deoarece, zice ea, au acţionat fără discernământ; are 
dreptate, căci într-adevăr ei acţionează mai mult din instinct decât 
premeditat; dar de unde pot proveni aceste instincte atât de diferite la copii 
de aceeaşi vârstă, crescuţi în aceleaşi condiţii şi supuşi aceloraşi influenţe? 
De unde vine această perversitate precoce, dacă nu din inferioritatea 
Spiritului, de vreme ce educaţia nu înseamnă nimic? Cei care sunt vicioşi 


datorează aceasta Spiritului lor ce a progresat mai puţin, şi atunci a suferit 
consecinţele, nu pentru actele sale de copil, ci pentru cele ale existenţelor 
sale anterioare, şi astfel legea este aceeaşi pentru toţi şi dreptatea lui 
Dumnezeu se exercită asupra întregii omeniri 


6. Sexele Spiritelor 
228. Spiritele au sex? 

„Nu în sensul în care înţelegeţi voi, căci sexele depind de alcătuire, 
între spirite există dragoste şi simpatie, dar bazate pe similitudinea 
sentimentelor”. 

229. Spiritul care a animat corpul unui bărbat poate, într-o nouă existenţă, 
să anime pe cel al unei femei, şi reciproc? 

„Da, sunt aceleaşi Spirite care animă bărbaţii şi femeile”. 

230. În starea de Spirit, acesta preferă a fi încarnat în corpul unui bărbat 
sau al unei femei? 

„Pentru Spirit importă mai puţin; dar de aici apar probele la care 
trebuie să se supună”. 

Spiritele se încarnează bărbaţi sau femei, deoarece ele nu au sexe; dar 
cum ele trebuie să progreseze, fiecare sex, ca şi fiecare poziţie socială le 
oferă încercări şi îndatoriri speciale şi ocazia de a căpăta experienţă. Cel 
care va fi întotdeauna bărbat nu va şti decât ceea ce ştiu bărbaţii. 


7. Paternitate, filiaţie 
231. Părinţii transmit copiilor o parte din sufletul lor, sau nu fac decât să le 
dea viaţa trupească căreia un suflet nou vine mai târziu să-i adauge 
viaţa morală? 

„Doar viaţa trupească, întrucât sufletul este indivizibil. Un tată stupid 
poate avea copii talentaţi, şi viceversa”. 

232. Întrucât noi am avut mai multe existenţe, paternitatea vine din epoca 
anterioară existenţei noastre actuale? 

„Nu putea fi altfel. Succesiunea existenţelor corporale stabileşte între 
Spirite legături ce urcă spre existenţele voastre anterioare; de aici apar 
adesea motive de simpatie între voi şi anumite Spirite care vă par străine”. 
233. În ochii anumitor persoane, doctrina reîncarnării pare să distrugă 

legăturile de familie făcându-le să urce dincolo de existenţa actuală. 


„Le întinde, dar nu le distruge. Paternitatea fiind fondată pe 
afecțiunile anterioare, legăturile ce unesc membrii unei aceleiaşi familii 
sunt mai stabile. Sporesc astfel îndatoririle fraterne, de vreme ce, în vecinul 
vostru, sau în servitorul vostru, se poate găsi un Spirit legat de voi prin 
legături de sânge”. 

Ea diminuează în acelaşi timp importanţa pe care unii o dau filiaţiei 
lor, de vreme ce se poate să fi avut drept tată un Spirit aparţinând unei alte 
seminţii, sau vieţuind în oricare altă condiţie. 

„Este adevărat, căci această importantă este bazată pe orgoliu; ceea ce 
majoritatea onorează la strămoşii lor sunt titlurile, rangul, norocul. Astfel că 
ar roşi dacă ar fi avut drept bunic un cizmar onest, şi s-ar lăuda că descind 
dintr-un gentilom dezmăţat. Dar indiferent de ceea ce ar spune şi ar face, nu 
vor împiedica lucrurile să fie ceea ce sunt, căci Dumnezeu nu a rânduit 
legile naturii după vanitatea lor”. 

234. Deoarece nu există filiaţie între Spiritele descendenților unei aceleiaşi 
familii, înseamnă că şi cultul strămoşilor este un lucru ridicol? 

„Cu siguranţă nu, căci trebuie să fii fericit dacă aparţii unei familii în 
care s-au încarnat Spiritele elevate. Deşi Spiritele nu se trag unele din altele, 
nu au mai putină afecţiune pentru cei care ţin la ele prin legături de familie, 
căci aceste Spirite sunt adesea atrase de cutare sau cutare familie prin 
motive de simpatie sau prin legături anterioare; dar fiţi convinşi că Spiritele 
strămoşilor voştri nu sunt de loc onorate de cultul întreţinut de voi din 
orgoliu; meritul lor nu se răsfrânge asupra voastră atâta timp cât nu vă 
străduiţi să urmaţi exemplul bun pe care vi l-au dat, şi doar atunci amintirea 
voastră poate nu numai să fie agreabilă, ci chiar utilă”. 


8. Similitudini fizice şi morale 
235. Părinţii transmit adesea copiilor lor o asemănare fizică. Le transmit şi 
o asemănare morală? 

„Nu, de vreme ce au suflete sau Spirite diferite. Corpul purcede din 
corp, dar Spiritul nu purcede din Spirit, între descendenţii neamurilor nu 
există decât consangvinitate”. 

236. De unde provin asemănările morale ce există câteodată între părinţi şi 
copiii lor? 

„Sunt Spirite care se atrag prin similitudinea predispoziţiilor lor”. 


237. Spiritul părinţilor mai are vreo influenţă asupra spiritului copilului 
după ce acesta se naşte? 

„Una foarte mare. După cum am spus, Spiritele trebuie să conlucreze 
pentru a progresa. Ei bine, Spiritul părinţilor are misiunea de a-l dezvolta pe 
cel al copiilor lor prin educaţie; aceasta reprezintă pentru el o sarcină: dacă 
nu O face, este vinovat”. 

238. De ce părinţii buni şi cinstiţi dau naştere unor copii de natură 
perversă? Altfel spus, de ce bunele calităţi ale părinților nu atrag 
întotdeauna, prin simpatie, un Spirit bun pentru a anima copilul lor? 

„Un Spirit rău poate cere părinţi buni, în speranţa că sfaturile lor îl vor 
îndrepta pe o cale mai bună, şi adesea Dumnezeu îl încredinţează acestora”. 
239. Părinţii pot, prin gândurile şi rugăciunile lor, să atragă în trupul 

copilului lor un Spirit bun mai degrabă decât un Spirit inferior? 

„Nu, dar pot să amelioreze Spiritul copilului pe care l-au făcut să se 
nască şi care le-a fost încredinţat; este datoria lor, copiii răi sunt o încercare 
pentru părinţi”. 

240. De unde provine similitudinea caracterului ce există adesea între doi 
fraţi, mai ales la gemeni? 

„Spiritele simpatice care se apropie prin similitudinea sentimentelor 
lor şi care sunt fericite de a fi împreună”. 

241. În copiii ale căror corpuri sunt lipite şi care au anumite organe 
comune, există două Spirite? altfel spus, două suflete? 

„Da, dar asemănarea lor izbitoare vă face adeseori să nu vedeţi decât 
unul”. 

242. De vreme ce Spiritele se încarnează în gemeni prin simpatie, de unde 
vine aversiunea ce se constată uneori între aceştia? 

„Nu este o regulă că gemenii au doar spirite care se simpatizează; 
Spiritele rele pot dori să lupte împreună pe scena vieţii”. 

243. Ce se gândeşte despre poveştile cu copii ce se bat încă de la sânul 
mamei? 

„Poezii! Pentru a descrie că ura lor era înrădăcinată, i-au stabilit 
obârşia înainte de naşterea lor. În general, nu trebuie să ţineţi cont de 
expresiile poetice”. 

244. De unde provine caracterul distinctiv ce se remarcă la fiecare popor? 

„Spiritele au de asemenea familii formate prin similitudinea 
înclinaţilor lor, mai mult sau mai puţin purificate după elevația lor. Ei bine, 


un popor este o mare familie unde se adună Spirite care se simpatizează. 
Tendinţa pe care o au membrii acestor familii de a se reuni este sursa 
asemănării existente în caracterul distinctiv al fiecărui popor. Crezi că 
Spiritele bune şi umane vor umbla după un popor dur şi grosolan? Nu, 
Spiritele simpatizează cu masele, aşa cum ele simpatizează cu indivizii; 
acolo, ele sunt în mijlocul lor” 

245. Oare omul păstrează, în noile sale existenţe, trăsături ale caracterului 

moral din existenţele sale anterioare? 

„Da, poate veni cu el; dar ameliorându-l, îl schimbă. Poziţia sa socială 
poate de asemenea să nu mai fie aceeaşi; dacă din stăpân devine sclav, 
gusturile sale vor fi cu totul diferite şi va fi greu să-l recunoaşteţi. Spiritul 
fiind acelaşi în diversele încarnări, manifestările sale pot avea de la un caz 
la altul anumite analogii, modificate, totuşi, de obiceiurile din noua sa 
poziţie, până când o perfecţionare notabilă să fi schimbat complet caracterul 
său, căci din orgolios şi meschin poate deveni modest şi uman, dacă s-a 
căit”. 

246. Omul, în diferitele sale încarnări, păstrează trăsături ale caracterului 
fizic din existenţele anterioare? 

„Corpul este distrus şi cel nou nu are nici o legătură cu cel vechi. 
Totuşi, Spiritul se reflectă în corp; desigur, corpul nu e decât materie, dar cu 
toate acestea el este modelat după capacităţile Spiritului ce îi imprimă un 
anumit caracter, mai ales asupra figurii, şi astfel cu adevărat ochii au fost 
denumiți oglinda sufletului. Căci persoana urâtă în mod excesiv are totuşi 
ceva ce place atunci când este învelişul unui Spirit bun, înţelept, uman, în 
timp ce există figuri foarte frumoase care te fac să nu simţi nimic, sau faţă 
de care să încerci repulsie. Ai putea crede că nu există decât corpuri bine 
făcute ce constituie învelişul celor mai complete Spirite, în timp ce 
întâlneşti în fiecare zi oameni de bine cu înfăţişări diforme. Fără a avea o 
asemănare pronunţată, similitudinea gusturilor şi înclinațiilor poate aşadar 
să dea ceea ce se numeşte un aer de familie”. 

Corpul îmbrăcat de suflet într-o nouă încamare neavând nici o 
legătură necesară cu cel părăsit, de vreme ce provine din cu totul altă sursă, 
ar fi absurd să concepi o succesiune de existenţe cu o asemănare care nu 
este decât fortuită. Totuşi calităţile Spiritului modifică adesea organele ce 
servesc manifestărilor sale şi imprimă asupra figurii, şi chiar asupra 
modului de comportament, o notă distinctivă. 


Astfel încât sub învelişul cel mai umil, se poate întâlni expresia 
grandorii şi a demnităţii, în timp ce sub veşmântul unui mare senior se vede 
câteodată expresia josniciei şi ticăloşiei. Anumite persoane provenite din 
medii sociale modeste împrumută fără efort obiceiurile şi manierele lumii 
înalte. Ele par că se află aici în elementul lor, în timp ce altele, în ciuda 
naşterii şi a educaţiei, întotdeauna se simt aici stinghere. Cum se explică 
acest fapt altfel decât ca un reflex a ceea ce a fost spiritul? 


9. Ideile înnăscute 
247. Spiritul încarnat nu păstrează nici o urmă a percepţiilor avute şi a 
cunoştinţelor acumulate în existenţele sale anterioare? 

„Îi rămâne o vagă amintire ce-i dă ceea ce numim idei înnăscute”. 
248. Deci teoria ideilor înnăscute nu este o iluzie. 

„Nu, cunoştinţele acumulate în fiecare existenţă nu se pierd; Spiritul, 
degajat de materie, şi le aminteşte întotdeauna, în timpul încarnării, el poate 
să le uite parţial şi momentan, dai intuiţia ce-i rămâne ajută la înaintarea sa; 
fără aceasta, ar trebui întotdeauna să o ia de la capăt. Cu fiecare nouă 
existență, Spiritul ia ca punct de plecare pe cel de unde a rămas în 
precedenta sa existenţă”. 

249. Trebuie astfel să vedem aici o mare conexiune între două existenţe 
succesive? 

„Niciodată atât de mare pe cât ai putea crede, căci poziţiile sunt 
adesea foarte diferite şi în intervalul dintre ele Spiritul a putut progresa”. 
250. Care este originea facultăţilor neobişnuite ale indivizilor care, fără 

studiu prealabil, par a avea intuiţia anumitor cunoştinţe cum ar fi 
limbile străine, calculul matematic etc. ? 

„Amintirea trecutului; progresul anterior al sufletului, dar despre care 
acesta nu are cunoştinţă. De unde vrei să vină? Corpul se schimbă, dar 
Spiritul nu se schimbă, cu toate că-şi schimbă veşmântul”. 

nemaiavând, de exemplu, gustul pentru arte? 

„Da, dacă această inteligenţă a fost pătată, sau i s-a dat o rea 
întrebuințare, într-adevăr, o facultate intelectuală poate fi latentă în timpul 
unei existenţe, deoarece Spiritul vrea să-şi exercite o alta cu care aceasta nu 
are nici o legătură; atunci ea rămâne în stare latentă pentru a apărea din nou 
mai târziu. 


252. Este o amintire retrospectivă căreia omul îi datorează, chiar în stare 
de sălbăticie, sentimentul instinctiv al existenţei lui Dumnezeu, şi 
presentimentul vieţii viitoare? 

„E. o amintire despre ceea ce ştia, ca Spirit, înainte de a fi încarnat; 
însă orgoliul înăbuşă adesea acest sentiment”. 

253. Este aceeaşi amintire căreia îi sunt datoare anumite credinţe ale 
doctrinei spiritiste, şi pe care o reîntâlnim la toate popoarele? 

„Doctrina e tot atât de veche ca şi lumea; şi deoarece se regăseşte 
pretutindeni, constituie o probă că este adevărată. Spiritul încarnat, păstrând 
intuiţia stării sale de Spirit, are conştiinţa instinctivă a lumii invizibile, dar 
adesea aceasta e denaturată de prejudecăţi şi ignorantă în amestec cu 
superstiţia”. 


CAPITOLUL V - Consideraţii despre 
pluralitatea existenţelor 


255. Dogma reîncarnării, spun anumite persoane, nu este deloc nouă; 
ea a fost reînviată de Pitagora. Noi n-am susţinut niciodată că doctrina 
spiritistă a fost o descoperire modernă; spiritismul fiind o lege a naturii 
trebuie să fi existat încă de la începutul timpurilor, şi nu e nevoie să 
dovedim mereu că urmele sale se regăsesc în antichitatea cea mai 
îndepărtată. Pitagora, după cum se ştie, nu este autorul sistemului 
metempsihozei; el l-a împrumutat de la filozofii indieni şi egipteni, aici 
existând din timpuri imemorabile. Ideea transmigraţiei sufletelor era deci o 
credință populară, admisă şi de oamenii cei mai instruiți. Pe ce cale le-a 
parvenit? Prin revelaţie sau prin intuiţie? Nu ştim; dar este binecunoscut 
faptul că o idee nu străbate timpurile şi nu este acceptată de elite fără a avea 
un temei serios. 

Prin urmare, străvechimea acestei doctrine ar fi mai degrabă o probă 
decât o obiecţie. 'Totuşi, după cum se ştie, între metempsihoză anticilor şi 
doctrina modernă a reîncarnării există această mare diferenţă, pe care 
Spiritele o resping în maniera cea mai categorică, şi anume transmigraţia de 
la om la animale, şi reciproc. 

Ştiinţele, învăţându-ne dogma pluralităţii existenţelor corporale, 
reînnoiesc deci o doctrină ce a luat naştere în zorii omenirii, şi s-a păstrat 
până în zilele noastre în intimitatea gândirii multor persoane, numai că ele 
ne-o prezintă dintr-un punct de vedere mai raţional, mai conform legilor 
progresiste ale naturii şi mai în armonie cu înțelepciunea Creatorului, 
debarasând-o de toate accesoriile superstiţiei. O circumstanţă demnă de 
remarcat este aceea că în ultima vreme Spiritele nu am transmis doctrina 
numai prin această carte; încă înainte de publicarea sa, numeroase 
comunicări de aceeaşi natură au fost obţinute, în diverse locuri, iar ulterior 
s-au înmulţit considerabil. Ar fi poate cazul aici să examinăm de ce nu toate 
Spiritele par de acord în legătură cu acest punct de vedere; dar vom reveni 
asupra lui ceva mai târziu. 

Să examinăm problema dintr-un alt punct de vedere şi, făcând 
abstracţie de orice intervenţie a Spiritelor, să le dăm de-o parte pentru un 
moment; să presupunem că această teorie nu le aparţine; să presupunem 


chiar că n-a fost vorba niciodată de Spirite. Să ne situăm deci momentan pe 
un teren neutru, admițând un acelaşi grad de probabilitate ambelor ipoteze, 
adică: pluralitatea şi unicitatea existenţelor corporale, şi să observăm în ce 
parte ne va duce raţiunea şi propriul nostru interes. 

Unele persoane resping ideea reîncarnării pentru simplul motiv că nu 
le convine, spunând că le este prea suficientă o singură existenţă şi că nu ar 
mai dori să se reîncarneze; ştim că numai gândul reapariţiei pe pământ le 
face să sară în sus de furie. Nu avem decât un lucru să le întrebăm, şi anume 
dacă gândesc că Dumnezeu trebuia să le fi cerut părerea şi să fi consultant 
bunul lor plac pentru a pune ordine în univers. Or, din aceste două lucruri 
unul este adevărat - sau reîncarnarea există, sau nu există; dacă există, 
degeaba îi supără, vor trebui să o suporte, Dumnezeu nu le va cere 
permisiunea E ca şi cum un bolnav ar spune: „Am suferit destul astăzi, nu 
mai vreau să sufăr mâine”. Oricare ar fi reaua lui dispoziţie, el nu va trebui 
să sufere mai puţin poimâine şi în zilele următoare, până când se va fi 
vindecat; deci, dacă trebuie să reînvie corporal, ei vor reînvia, se vor 
reîncarna; degeaba se vor revolta asemenea unor copii ce nu vor să mai 
meargă la şcoală, sau unor condamnaţi la închisoare, vor trebui să treacă şi 
prin asta. 

Obiecţii asemănătoare sunt prea copilăroase pentru a merita un 
examen mai serios. Le spunem totuşi, pentru a-i linişti, că doctrina spiritistă 
despre reîncarnare nu este atât de groaznică cum cred ei, şi dacă ar fi 
studiat-o în fond nu ar fi fost atât de înspăimântați. Ar şti că starea acestei 
noi existenţe depinde de ei - va fi fericită sau nenorocită în funcţie de ceea 
ce ei vor fi făcut aici-jos, şi ei pot încă din această viaţă să se ridice atât de 
sus, încât nu se vor mai teme de recăderea în mlaştină. 

Presupunem că vorbim unor oameni care cred într-un oarecare viitor 
după moarte, şi nu celor care se dau neantului în perspectivă, sau care vor 
să le dispară sufletul într-un tot universal, fără individualitate, precum 
picăturile de ploaie în ocean, ceea ce înseamnă aproape acelaşi lucru. Dacă, 
aşadar, credeţi într-un viitor oarecare, nu admiteţi că acesta este acelaşi 
pentru toţi? Altfel unde ar fi utilitatea binelui? De ce să ne reținem? De ce 
să nu ne satisfacem toate pasiunile rele, toate dorinţele rele, chiar şi cele pe 
spezele aproapelui, de vreme ce nu va fi nici mult nici puţin? Credeţi că 
acest viitor va fi mai mult sau mai puţin fericit sau nefericit, conform celor 
ce vom face în timpul vieţii; aveţi atunci dorinţa de a fi tot atât de fericiţi pe 


cât posibil, de vreme ce va fi pentru eternitate? Veţi avea, prin hazard, 
pretenţia de a fi unul dintre cei mai nefericiţi oameni ce au existat pe 
suprafaţa pământului, şi de a avea astfel dreptul dintr-o dată la fericirea 
aleşilor? Nu. Admiteţi astfel că există oameni care valorează mai mult decât 
voi, şi care au dreptul la un loc mai bun, fără ca prin aceasta să fiţi printre 
condamnaţi. Ei bine! Puneţi-vă un moment prin gândire în această situaţie 
de mijloc ce va fi a voastră, de vreme ce conveniţi şi presupuneţi că nu 
oricine vine şi vă spune: „Suferiţi, nu sunteţi tot atât de fericit pe cât aţi 
putea fi, în timp ce în faţă aveţi făpturi care se bucură de o fericire deplină; 
doriţi să schimbaţi poziţia cu a lor?” 

- Fără îndoială, spuneţi, ce trebuie să fac? 

- Mai nimic; luaţi de la capăt ceea ce aţi făcut rău şi străduiţi-vă să faceţi 
mai bine. Veţi ezita să acceptaţi acest lucru cu preţul mai multor existenţe 
de probă? Să luăm o comparaţie mai prozaică. Dacă unui om care nu se 
află în cea mai neagră mizerie, dar încearcă totuşi privaţiuni datorită 
precarităţii resurselor sale, i s-ar spune: „lată un noroc uriaş, poţi să te 
bucuri, dar va trebui pentru aceasta să munceşti în condiţii dure timp de un 
minut”. Fie el cel mai leneş de pe pământ, va spune fără ezitare: „Muncesc 
un minut, două minute, o oră, o zi, dacă trebuie; ce înseamnă asta dacă îmi 
termin viaţa în belşug? Or, ce este durata vieţii corporale faţă de eternitate? 
Mai puţin decât un minut, mai puţin ca o secundă. 

Am înţeles să facem următorul raţionament: Dumnezeu, care este de o 
bunătate absolută, nu poate impune omului să reînceapă o viaţă de sărăcie şi 
zbucium. Ar mai exista, prin hazard, un maximum de bunătate în 
condamnarea omului la o suferinţă perpetuă pentru câteva clipe de greşeală, 
mai degrabă decât să i se dea mijloacele de a-şi repara greşelile? „Doi 
fabricanți aveau fiecare un muncitor ce putea aspira să devină asociatul 
şefului. Se întâmplă că veni o zi când cei doi muncitori lucrară foarte rău şi 
meritară să fie concediaţi. Unul din cei doi fabricanți îşi izgoni muncitorul, 
cu toate rugăminţile acestuia, şi acesta negăsind de lucru muri în mizerie. 
Celălalt spuse muncitorului său: „Ai pierdut o zi, îmi datorezi una în 
compensație; ţi-ai făcut rău treaba, îmi datorezi reparaţie; îţi permit să o iei 
de la început; dă-ţi silinţa de a o face bine şi te voi păstra şi vei putea 
întotdeauna să aspiri la poziţia superioară pe care ţi-am promis-o”. Este 
nevoie să mai întrebăm care din cei doi fabricanți a fost mai omenos? 
Dumnezeu, cu aceeaşi clemenţă, ar fi mai neînduplecat decât un om? 


Gândul că soarta noastră a fost fixată pentru veşnicie în câţiva ani de 
încercări, că nu depinde întotdeauna de noi să atingem perfecțiunea pe 
pământ, are în el ceva sfâşietor, în timp ce ideea contrară este eminamente 
consolatoare: ea ne lasă speranţa. 

Astfel, fără a ne pronunţa pentru sau contra pluralităţii existenţelor, 
fără a admite o ipoteză mai mult decât cealaltă, spunem că, dacă vom avea 
de ales, nu este nimeni care să nu prefere o judecată fără cusur. Un filozof a 
spus că dacă Dumnezeu nu ar exista, ar fi trebuit inventat pentru fericirea 
speciei umane; la fel s-ar putea spune despre pluralitatea existenţelor. Dar, 
aşa cum am spus mai înainte, Dumnezeu nu ne cere permisiunea; el nu 
consultă bunul nostru plac - aşa da, aşa nu. Să vedem care sunt posibilităţile 
şi să analizăm lucrurile din alt unghi, întotdeauna făcând abstracţie de 
învăţătura Spiritelor. 

Dacă nu există reîncarnare, nu există decât o singură existenţă 
corporală, este evident; dacă existenţa noastră corporală actuală este 
singura, sufletul fiecărui om este creat la naşterea sa, afară de cazul când se 
admite anterioritatea sufletului, în care caz s-ar pune întrebarea ce era 
sufletul înainte de naştere, şi dacă această stare nu constituie o existenţă sub 
o formă oarecare. Nu există cale de mijloc: sufletul ori exista, ori nu exista 
înaintea corpului; dacă exista, care era situaţia lui? Avea sau nu conştiinţă 
de sine? dacă nu avea conştiinţă, aproape ca şi cum nu exista; dacă avea 
individualitatea sa, aceasta era progresivă sau staţionară; şi într-unul şi în 
celălalt caz, în ce mod este ataşat corpului? 

Admiţând, conform credinţei populare, că sufletul ia naştere odată cu 
trupul, sau - ceea ce conduce la acelaşi lucru - că anterior încarnării sale el 
nu are decât aptitudini negative, punem următoarele întrebări: 

1. De ce sufletul dovedeşte aptitudini atât de diverse şi independente de 
ideile acumulate prin educaţie? 

2. De unde provine aptitudinea neobişnuită a anumitor copii de vârstă 
fragedă pentru cutare artă sau cutare ştiinţă, în timp ce alţii rămân 
inferiori sau mediocri întreaga lor viaţă? 

3. De unde apar la unii ideile înnăscute sau intuitive ce nu există la alţii? 

4. De unde provin, la unii copii, instinctele precoce legate de viciu şi 
virtute, sentimentele înnăscute de demnitate sau josnicie ce 
contrastează cu mediul în care s-au născut? 


5. De ce anumiţi oameni, făcând abstracţie de educaţie, sunt mai avansați 
decât alţii? 

6. De ce există sălbatici şi oameni civilizaţi? Dacă luaţi un copil hotentot 
de la sânul mamei şi-l creşteţi la liceele noastre cele mai renumite, veţi 
face vreodată din el un Laplace sau un Newton? 

Ne întrebăm care este filozofia sau teozofia ce poate rezolva aceste 
probleme. Sufletele la naştere sunt egale sau sunt inegale, ceea ce este 
îndoielnic. Dacă sunt egale, de unde aceste aptitudini atât de diverse? Se va 
spune că depinde de organism? Dar atunci este doctrina cea mai 
monstruoasă şi cea mai imorală. Omul nu este mai mult decât o maşină, o 
jucărie a materiei; el nu mai are responsabilitatea actelor sale, poate arunca 
toată vina pe imperfecţiunile sale fizice. Dacă sunt inegale, este pentru că 
Dumnezeu le-a creat astfel; dar atunci de ce această superioritate înnăscută 
acordată unora? Această părtinire este conformă cu dreptatea sa şi cu 
dragostea egală ce o poartă tuturor creaturilor sale? 

Să admitem, din contră, o succesiune de existenţe anterioare 
progresive şi totul este explicat. Oamenii aduc la naştere intuiţia a ceea ce 
au acumulat; ei sunt mai mult sau mai puţin avansați, în funcţie de numărul 
existenţelor parcurse, după cum sunt mai mult sau mai puţin depărtaţi de 
punctul de plecare; ca şi la o reunire a indivizilor de toate vârstele, fiecare 
va avea o dezvoltare proporţională cu numărul anilor împliniţi; existenţele 
succesive vor fi, pentru viaţa sufletului, ceea ce anii sunt pentru viaţa 
corpului. Adunați la un loc într-o zi o mie de indivizi având vârste cuprinse 
între un an şi optzeci; presupuneţi că un văl a fost aruncat asupra tuturor 
zilelor ce au precedat întâlnirea, şi că, în ignoranţa voastră îi credeţi pe toţi 
născuţi în aceeaşi zi; veţi întreba natural cum se face că unii sunt mari şi 
alţii mici, unii bătrâni şi alţii tineri, unii instruiți şi alţii încă ignoranţi; dar 
dacă norul care vă ascunde trecutul lor se ridică, dacă veţi afla că toţi au 
parcurs un timp mai scurt sau mai lung, totul vă va fi explicat. 

Dumnezeu, în dreptatea sa, nu a putut crea sufletele mai mult sau mai 
puţin perfecte, dar, cu pluralitatea existenţelor, inegalitatea ce o vedem nu 
mai are nimic împotriva echităţii celei mai riguroase; aceasta şi datorită 
faptului că nu vedem decât prezentul şi nu trecutul. Este raţionamentul 
acesta clădit pe un sistem, pe o supoziţie gratuită? Nu, noi pornim de la un 
fapt evident, incontestabil: inegalitatea aptitudinilor şi dezvoltării 
intelectuale şi morale, şi găsim acest fapt inexplicabil prin toate teoriile 


cunoscute, în timp ce explicaţia lui este simplă, naturală, logică, printr-o 
altă teorie. Este raţional să o preferi pe cea care nu explică în locul celei 
care explică? 

În privinţa celei de a şasea probleme, se va spune fără îndoială că 
hotentotul aparţine unui neam inferior; atunci vom întreba dacă hotentotul 
este sau nu om. Dacă este om, de ce Dumnezeu l-a dezmoştenit, pe el şi 
neamul lui, de privilegiile acordate neamului caucazian? Dacă nu este om, 
de ce căutăm să-l facem creştin? Doctrina spiritistă este mult mai generoasă 
decât celelalte: pentru ea, nu există mai multe feluri de oameni, nu există 
decât oameni al căror spirit este mai mult sau mai puţin înapoiat, dar 
susceptibil de a progresa: aceasta nu e mai conform dreptăţii lui Dumnezeu? 

Am văzut până acum sufletul în trecutul şi în prezentul său; dacă îl 
considerăm în viitor, întâmpinăm aceleaşi dificultăţi. 

1. Dacă existenţa noastră actuală trebuie să decidă singură asupra sortii 
ce ne aşteaptă, care este, în viaţa viitoare, poziţia respectivă a 
sălbaticului şi a omului civilizat? Sunt ei la acelaşi nivel, sau sunt 
distanţaţi pe ansamblu în raport cu fericirea eternă? 

2. Omul care a lucrat întreaga sa viaţă pentru a se îmbunătăţi se află la 
acelaşi nivel cu cel ce a rămas inferior, nu prin greşeala sa, ci pentru că 
nu a avut nici timp, nici posibilitatea să se îmbunătăţească? 

3. Omul care face rău, deoarece nu s-a putut lumina, este posibil de o 
stare de lucruri ce nu a depins de el? 

4. Se lucrează pentru a lumina oamenii, pentru a-i face morali, pentru a-i 
civiliza; dar pentru unul ce a fost luminat, există milioane care mor în 
fiecare zi înainte ca lumina să fi ajuns până la ei; care este soarta 
acestora? Sunt trataţi ca nişte condamnaţi? În caz contrar, ce au făcut 
să merite a fi la acelaşi nivel cu ceilalţi? 

5. Care este soarta copiilor morţi la vârsta fragedă înainte de a putea face 
bine sau rău? Dacă sunt printre cei aleşi, de ce această favoare fără a fi 
făcut nimic pentru a o merita? Prin ce privilegiu sunt scutiţi de 
frământările vieţii? 

Oare există o doctrină ce ar putea să rezolve aceste probleme? 
Admiteţi existenţele consecutive, şi totul este explicat în conformitate cu 
dreptatea lui Dumnezeu. Ceea ce nu s-a putut face într-o existenţă, se va 
face în alta; astfel nimeni nu scapă legii progresului, fiecare va fi 


recompensat după meritul său real, şi nimeni nu este exclus de la fericirea 
supremă, la care poate aspira, oricare ar fi obstacolele întâlnite în drum. 

Aceste probleme ar putea fi amplificate la infinit, căci problemele 
psihologice şi moral ce nu-şi găsesc soluţionarea decât în pluralitatea 
existenţelor sunt nenumărate; noi ne-am limitat la cele mai generale. S-ar 
putea răspunde că doctrina reîncarnării nu este de loc admisă de Biserică; ar 
fi deci o răsturnare a religiei. Scopul nostru nu este de a trata această 
problemă acum; ne este suficient de a fi demonstrat că ea este eminamente 
morală şi raţională; or, ceea ce este moral şi raţional nu poate fi împotriva 
unei religii care proclamă prin excelentă Dumnezeul bunătăţii şi al raţiunii. 

Ce s-ar fi întâmplat cu religia dacă, împotriva opiniei universale şi 
dovezilor ştiinţei, s-ar fi împotrivit evidenţei şi ar fi alungat de la sânul său 
pe oricine nu ar fi crezut în mişcarea soarelui sau în cele şase zile ale 
creaţiei? Ce credit ar fi meritat, şi ce autoritate ar fi avut, la popoarele 
luminate, o religie fondată pe greşeli evidente socotite drept articole de 
credinţă? 

Când evidenţa a fost demonstrată, Biserica a trecut cu înţelepciune de 
partea evidenţei. Dacă s-a dovedit că lucrurile existente sunt imposibile fără 
reîncarnare, dacă unele părţi ale dogmei nu pot fi explicate decât prin acest 
mijloc, ar fi bine să se admită şi să se recunoască faptul că antagonismul 
dintre această doctrină şi dogme nu este decât aparent. Mai târziu, vom 
arăta că religia este poate mai puţin depărtată de ea, aşa cum se gândeşte, şi 
că nu va suferi datorită ei mai mult decât a suferit la descoperirea mişcării 
pământului şi a perioadelor geologice care, la început, au părut că dezmint 
textele sacre. Principiul reîncarnării reiese de altfel din mai multe pasaje ale 
Scripturilor şi se găseşte în special formulat într-o manieră explicită în 
Evanghelie: 

„Când coborau de la munte (după transfigurare), lisus dădu această 
poruncă şi spuse: „Nu vorbiţi nimănui despre ceea ce tocmai aţi văzut, până 
când fiul omului nu va fi înviat din morţi”. 

-Discipolii săi întrebară atunci, şi el le spuse: „De ce spun Scribii că 
mai înainte trebuie să vină Ilie?” - Dar lisus le răspunse: „Este adevărat că 
Ilie trebuie să vină şi că va îndrepta toate lucrurile. Dar eu vă spun că Ilie a 
venit deja, şi ei nu l-au cunoscut de loc, dar l-au făcut să sufere aşa cum au 
vrut. Tot aşa îl vor face să moară pe fiul omului. Atunci discipolii săi 
înţeleseră că cel ce le vorbise era loan Botezătorul”. (Matei, Cap. XVII). De 


vreme ce loan Botezătorul era Ilie, înseamnă că a avut loc reîncarnarea 
Spiritului sau sufletului lui Ilie în corpul lui loan Botezătorul. 

Care să fie, în rest, opinia ce trebuie să ne-o facem despre reîncarnare, 
ce să acceptăm şi ce să nu acceptăm? Opinia este că trebuie să o acceptăm 
deoarece ea există, în ciuda oricărei credinţe contrare; esenţialul constă în 
aceea că, învăţătura Spiritelor este eminamente creştină; ea se întemeiază pe 
nemurirea sufletului, pe recompensele şi pedepsele viitoare, pe dreptatea lui 
Dumnezeu, pe liberul arbitru al omului, pe morala creştină; deci ea nu este 
antireligioasă. 

Am raţionat, după cum am spus, făcând abstracţie de întreaga 
învăţătură Spiritistă care, pentru anumite persoane, nu e o autoritate. Dacă 
am adoptat, ca atâţia alţii, opinia pluralităţii existenţelor, este nu numai 
pentru că provine de la Spirite, ci pentru că ni s-a părut cea mai logică, fiind 
singura ce rezolvă probleme până atunci insolubile. Chiar dacă ar fi 
provenit de la un simplu muritor am fi adoptat-o de asemenea, şi în plus am 
renunţa fără ezitare la propriile noastre idei în care o eroare este 
demonstrată - amorul propriu are mai mult de pierdut decât de câştigat 
încăpătânându-se într-o idee falsă. La fel, am fi respins orice ar fi provenit 
de la Spirite, dacă ne-ar fi părut contrar raţiunii, aşa cum am respins atâtea 
altele; căci ştim din experienţă că nu trebuie să acceptăm orbeşte tot ceea ce 
vine din partea lor, mai mult decât ceea ce vine din partea oamenilor. 

În ochii noştri prima sa calitate este înainte de toate de a fi logică; ea 
mai are şi o alta, aceea de a fi confirmată de fapte - fapte pozitive -pe care 
un studiu atent şi raţional le poate releva oricui îşi dă osteneala de a observa 
cu răbdare şi perseverentă, şi după care nu mai este permisă nici o îndoială. 
Când aceste fapte vor fi popularizate la fel ca cele referitoare la formarea şi 
mişcarea pământului, vor trebui să accepte evidenţa chiar şi opozanţii, 
oricare ar fi fost eforturile lor în a o contrazice. 

Să recunoaştem deci, în rezumat, că doctrina pluralităţii existenţelor 
explică singură ceea ce, fără ea, este inexplicabil, că ea este eminamente 
consolatoare şi conformă celei mai severe dreptăţi, şi că ea este pentru om 
ancoră de salvare pe care Dumnezeu i-a dat-o în marea sa milă. Chiar 
cuvintele lui lisus nu lasă îndoieli în această privinţă. lată aici ce se spune în 
Evanghelia după loan, cap. III: 

3. lisus, răspunzând lui Nicodim, spune: „Adevărat, adevărat îţi spun 
că, dacă un om nu se naşte din nou, el nu poate avea împărăţia lui 


» 


Dumnezeu : 

4. Nicodim îi spune: „Cum se poate naşte un om de vreme ce este viu? Se 
poate întoarce în pântecele mamei sale, şi să se nască a doua oară?” 

5. lisus răspunde: „Adevărat, adevărat îţi spun că dacă cineva nu se naşte 
din apă şi din spirit, nu poate intra în împărăţia lui Dumnezeu. Ce este 
născut din carne este carne, şi ce este născut din spirit este spirit. Nu te 
mira de loc de cele ce ţi-am spus: Trebuie să vă naşteţi din nou”. 


CAPITOLUL VI - Viaţa spiritistă 


„ Spirite rătăcitoare. 

. Lumi tranzitorii. 

. Percepţiile, senzațiile şi suferinţele Spiritelor. 
. Eseu despre senzaţie la Spirite. 

. Alegerea probelor. 

. Relaţii de dincolo de moarte. 

. Raporturi de simpatie şi antipatie la Spirite. 

. Amintirea existenţei corporale 

. Comemorarea morţilor. Funeraliile. 

1. Spirite rătăcitoare 

256. După separarea sa de corp, sufletul se reîncarnează imediat? 

„Câteodată imediat, dar cel mai adesea la intervale mai mult sau mai 
puţin lungi, în lumile superioare reîncamarea este aproape întotdeauna 
imediată; materia corporală fiind aici mai puţin grosieră, Spiritul încarnat în 
ea se bucură de aproape toate facultăţile sale; starea sa normală este cea a 
somnambulilor voştri lucizi”. 

257. Ce devine sufletul în intervalul dintre încarnări? 

„Spirit rătăcitor care aspiră la noua sa destinaţie”. 

258. Care poate fi durata acestor intervale? 

„De la câteva ore la câteva mii de secole, în rest, la propriu vorbind, 
nu există de loc limită extremă asociată stării rătăcitoare, căci ea se poate 
prelungi un timp foarte lung, dar totuşi ea nu este niciodată perpetuă; 
Spiritul este în stare oricând, mai curând sau mai târziu, să reînceapă o 
existenţă care serveşte purificării existenţelor sale precedente”. 

259. Această durată este subordonată voinţei Spiritului, sau poate fi 
impusă ca o ispăşire? 

„Este o consecinţă a liberului arbitru; Spiritele ştiu perfect ce au făcut, 
dar există unele dintre ele pentru care durata este o pedeapsă impusă de 
Dumnezeu; altele cer a fi prelungită pentru învățături ale căror roade nu pot 
fi culese decât în starea de Spirit”. 

260. Este starea rătăcitoare, prin ea însăşi, un semn de inferioritate a 
Spiritelor? 


„Nu, căci există Spirite rătăcitoare de toate gradele. Încarnarea este o 
stare tranzitorie, am mai spus-o: în starea sa normală, Spiritul este desprins 
de materie”. 

261. Se poate spune că toate Spiritele neîncarnate sunt rătăcitoare? 

„Cele care trebuie să se reîncarneze, da; dar spiritele pure, care au 
ajuns la perfecţiune nu sunt rătăcitoare: starea lor este definitivă”. 

Sub raportul calităţilor intime, Spiritele sunt de diferite ordine sau 
grade pe care le parcurg în mod succesiv pe măsură ce se purifică. Ca stare, 
ele pot fi: încarnate, adică ataşate unui corp; rătăcitoare, adică degajate de 
corpul material şi aşteptând o nouă încarnare pentru a se ameliora; Spirite 
pure, adică perfecte, nemaiavând nevoie de încarnare. 

262. În ce mod se instruiesc Spiritele rătăcitoare? Fără îndoială, nu o fac 
în acelaşi mod ca şi noi. 

„Ele îşi studiază trecutul şi caută mijloacele de a se înălța. Ele văd, 
observă ceea ce se petrece în locurile parcurse; ascultă discursurile 
oamenilor luminaţi şi părerile Spiritelor superioare lor, şi aceste lucruri le 
dau idei pe care nu le aveau”. 

263. Păstrează Spiritele câteva pasiuni omeneşti ? 

„Spiritele îmbunătăţite, pierzând învelişul lor, abandonează pasiunile 
rele şi nu păstrează decât pe cele bune; dar Spiritele inferioare le păstrează; 
altfel, ar fi de ordinul întâi”. 

264. De ce Spiritele părăsind pământul nu lasă aici toate pasiunile rele, de 
vreme ce le văd inconvenientele ? 

„Iu vezi în această lume oameni care sunt invidioşi; crezi că de îndată 
ce o părăsesc pierd acest defect? El rămâne şi după plecarea de aici, mai 
ales la cei ce au avut pasiuni bine conturate, un fel de atmosferă care îi 
înconjoară şi le lasă toate aceste lucruri rele, căci Spiritul nu este în 
întregime degajat; el nu întrevede adevărul decât pentru moment, adevăr 
care să-i arate drumul cel bun”. 

265. Poate Spiritul să progreseze în starea rătăcitoare? 

„Se poate îmbunătăţi mult, întotdeauna după voinţa şi dorinţa sa; dar 
în existenţa corporală în care pune în aplicare ideile noi pe care le-a 
acumulat”. 

266. Spiritele rătăcitoare sunt fericite sau nefericite? 

„Mai mult sau mai puţin, după meritul lor. Ele suferă datorită 

pasiunilor dacă le-au păstrat esenţa, sau sunt fericite în funcţie de gradul de 


materializare. În starea rătăcitoare Spiritul întrevede ceea ce îi lipseşte 
pentru a fi mai fericit şi atunci începe să caute mijloacele pentru a deveni 
astfel. Dar dacă nu-i este permis întotdeauna să se reîncarneze după plac, 
atunci aceasta este o pedeapsă”. 

267. În starea rătăcitoare, Spiritul poate merge în toate lumile? 

„Depinde; atunci când Spiritul a părăsit corpul, el nu este complet 
degajat de materie, şi aparţine încă lumii în care a vieţuit, sau unei lumi de 
acelaşi grad, afară de cazul când, în timpul vieţii sale, nu s-ar fi îmbunătăţit, 
şi acesta este scopul către care trebuie să tindă, fără aceasta nu se va 
perfecționa niciodată. El poate totuşi să meargă în anumite lumi superioare, 
dar atunci este acolo ca un străin; altfel spus el nu face decât să le întrevadă, 
şi acest lucru îi dă dorinţa de a se îmbunătăţi pentru a fi demn de fericirea 
de care se va bucura acolo, şi de a putea locui mai târziu în ele”. 

268. Spiritele deja purificate vin în lumile inferioare? 

„Vin adesea pentru a le ajuta să progreseze; fără călăuzele atât de 

necesare îndrumării lor, lumile ar fi părăsite”. 


2. Lumi tranzitorii 
269. Există, aşa după cum s-a mai spus, lumi ce servesc Spiritelor 
rătăcitoare drept staţii şi locuri de repaus? 

„Da, există lumi destinate în mod special entităţilor rătăcitoare, lumi 
în care acestea pot locui temporar; un fel de tabere de odihnă după o lungă 
şi obositoare rătăcire. Acestea au poziţii intermediare printre celelalte lumi, 
cu anumite deosebiri în funcţie de natura Spiritelor ce pot ajunge aici, şi 
care se bucură de mai multă sau mai puţină bunăstare”. 

270. Spiritele care populează aceste lumi pot să le părăsească după voinţă? 

„Da, Spiritele aflate în aceste lumi se pot desprinde pentru a merge 
acolo unde trebuie să ajungă. Închipuiţi-vă păsări călătoare abătându-se 
asupra unei insule, aşteptând să-şi refacă forţele pentru a ajunge la 
destinaţie”. 

271. Progresează Spiritele în timpul staţionărilor în lumile tranzitorii ? 

„Cu siguranţă; cele ce se reunesc astfel, o fac în scopul de a se instrui, 
de a putea obţine mai uşor permisiunea de a ajunge în locurile mai bune, şi 
de a parveni într-o poziţie pe care o obţin doar cei aleşi”. 

272. Sunt lumile tranzitorii veşnice şi, prin natura lor specială, destinate 
Spiritelor rătăcitoare? 


„Nu, starea lor nu este decât temporară”. 

273. Sunt locuite în acelaşi timp şi de entităţi corporale? 

„Nu, suprafaţa lor este sterilă. Cei care le populează nu au nevoie de 
nimic”. 

274. Această sterilitate este permanentă şi ţine de natura lor specială? 

„Nu, sunt sterile în timpul tranziţiei”. 

275. Atunci aceste lumi trebuie să fie lipsite de frumuseți naturale? 

„Natura se traduce în frumuseți ale nemărginirii ce nu sunt mai puţin 
admirabile decât acelea pe care le numiţi frumuseți naturale”. 

276. De vreme ce starea acestor lumi este tranzitorie, într-o zi şi pământul 
nostru se va număra printre ele? 

„EI a fost”. 

277. În ce epocă? 

„În timpul formării sale”. 

Nimic nu este inutil în natură; fiecare lucru are scopul său, destinaţia 
sa. Nimic nu este gol, totul este populat, viaţa este peste tot. Astfel, în 
timpul lungii succesiuni de secole scurse până la apariţia perioadei de 
tranziţie atestate de straturile geologice, înainte chiar de formarea primelor 
fiinţe organice, pe această masă informă, în acest arid haos unde elementele 
erau cufundate, viaţa nu era absentă. Entităţi care nu aveau nici nevoile, nici 
senzațiile noastre fizice aflau aici un refugiu, însă Dumnezeu a dorit ca 
lumea aceasta, chiar în stare imperfectă, să servească la ceva. 

Cine ar putea să spună că, dintre miliardele de lumi care circulă în 
imensitatea universului, doar una singură, una dintre cele mai mici, pierdută 
în mulţime, a avut privilegiul exclusiv de a fi populată? Care ar fi fost deci 
utilitatea celorlalte? Dumnezeu nu le-ar fi făcut decât pentru plăcerea 
ochilor noştri? Supoziţie absurdă, incompatibilă cu înţelepciunea divină ce 
străluminează în toate operele, şi inadmisibilă când se reflectează la ceea ce 
noi nu putem întrezări. Nimeni nu va contesta că există, conform acestei 
idei, lumi încă improprii vieţii materiale, şi totuşi populate de entităţi vii 
adaptate acestui mediu. 


3. Percepţiile, senzațiile şi suferinţele Spiritelor 
278. Sufletul odată intrat în lumea Spiritelor, mai are încă percepțiile pe 
care le avea în timpul vieţii ? 


„Da, şi altele pe care nu le avea, deoarece corpul său era ca un văl ce 
le întuneca. Inteligența este un atribut al spiritului, dar se manifestă mai 
liber atunci când nu are piedici”. 

279. Percepţiile şi cunoştinţele Spiritelor sunt infinite, cu alte cuvinte 
cunosc ele toate lucrurile? 

„Cu cât se apropie de perfecţiune, cu atât cunosc mai mult; dacă sunt 
Spirite superioare, au cunoştinţe vaste”. 

280. Înţeleg Spiritele principiul primordial al lucrurilor? 

„Aceasta depinde de nivelul lor de elevare şi puritate. Spiritele 
inferioare nu ştiu mai mult decât oamenii”. 

281. Oare Spiritele percep timpul, durata ca şi noi? 

„Nu; de aceea voi nu puteţi să ne înţelegeţi întotdeauna atunci când e 
vorba de a stabili date sau epoci”. 

Spiritele trăiesc în afara timpului aşa cum îl înţelegem noi; durata 
pentru ele se anulează şi secolele atât de lungi pentru noi, nu sunt în ochii 
lor decât clipe ce se pierd în eternitate, aşa cum neregularităţile solului se 
şterg şi dispar pentru cel ce se înalţă în văzduh. 

282. Spiritele au despre prezent o idee mai precisă şi mai justă decât noi? 

„Aşa cum cel ce vede clar are o idee mai justă despre lucruri decât un 
orb. Spiritele văd ceea ce voi nu vedeţi; ele judecă deci altfel decât voi, dar 
încă odată aceasta depinde de elevația lor”. 

283. Cum au Spiritele cunoştinţă despre trecut, şi dacă această cunoaştere 
este fără limite? 

„Trecutul, când ne ocupăm de el, este un prezent, aşa cum îţi 
aminteşti negreşit un lucru ce te-a frapat în decursul exilului. Numai că, 
nemaiavând vălul material ce întuneca inteligenţa, ne reamintim lucruri ce 
sunt şterse pentru tine, dar nu totul este cunoscut de spirite: mai întâi 
facerea lor”. 

284. Cunosc Spiritele viitorul? 

„Depinde tot de gradul lor de perfecţiune; adesea ele nu fac decât să-l 
întrevadă, dar nu le este permis întotdeauna să-l reveleze; când îl văd, li se 
pare prezent. Spiritul vede viitorul cu atât mai clar pe măsură ce se apropie 
de Dumnezeu. După moarte, sufletul vede şi îmbrăţişează dintr-o privire 
călătoriile trecute, dar nu poate vedea ce îi pregăteşte Dumnezeu”. 

285. Spiritele ajunse la perfecțiunea absolută au o cunoaştere completă a 
viitorului ? 


„Completă nu e cuvântul potrivit, căci singur Dumnezeu este stăpânul 
suveran, şi nimeni nu-l poate egala”. 

286. Spiritele îl văd pe Dumnezeu? 

„Doar Spiritele superioare îl văd şi-l înţeleg; Spiritele inferioare îl 
simt şi îl intuiesc”. 

287. Când un Spirit inferior spune că Dumnezeu îi interzice sau îi permite 
un lucru, cum ştie că aceasta vine de la el? 

„EI nu-l vede pe Dumnezeu, dar îi simte suveranitatea şi, atunci când 
un lucru nu trebuie făcut sau un cuvânt nu trebuie spus, îl resimte ca pe o 
intuiţie, ca pe un avertisment invizibil ce îi interzice să le facă. Oare nu 
aveţi voi înşivă presentimente ce sunt ca nişte avertismente secrete de a face 
sau de a nu face cutare sau cutare lucru? La fel este şi pentru noi, numai că 
la un nivel superior, căci esenţa spiritelor fiind mai subtilă decât a voastră, 
ele pot să primească mai bine avertismentele divine”. 

288. Ordinul îi este transmis direct de către Dumnezeu, sau prin 
intermediul altor Spirite? 

„Nu-i vine direct de la Dumnezeu; pentru a i se comunica, trebuie să 
fie demn de aceasta. Dumnezeu îi transmite ordinele prin Spiritele cele mai 
elevate în perfecţiune şi instrucţie”. 

289. Vederea, la spirite, este circumscrisă, ca şi la făpturile corporale? 
„Nu, ea rezidă în ele însele”. 

290. Au Spiritele nevoie de lumină pentru a vedea? 

„Ele văd prin ele însele şi nu au nevoie de lumină exterioară; pentru 
ele nu există tenebre, în afară de cele în care se pot găsi prin ispăşire”. 

291. Au nevoie Spiritele să se deplaseze în două puncte diferite de pe 
Pământ pentru a vedea? Pot ele să vadă, de exemplu, simultan în cele 
două emisfere ale globului? 

„Deoarece Spiritul se deplasează cu rapiditatea gândului, se poate 
spune că el vede pretutindeni dintr-o dată. Gândirea sa se poate propaga şi 
transmite în acelaşi timp în mai multe puncte, dar această facultate depinde 
de puritatea sa; cu cât este mai puţin purificat, cu atât vederea sa este mai 
limitată; numai Spiritele superioare pot cuprinde întregul”. 

Facultatea de a vedea, la Spirite, este o proprietate inerentă naturii lor, 
şi care rezidă în toată fiinţa lor, aşa cum lumina rezidă în toate părţile unui 
corp luminos; este un fel de luciditate universală ce se întinde peste tot, ce 
îmbrăţişează dintr-o dată spaţiul şi timpul şi pentru care nu există nici 


tenebre, nici obstacole materiale. Se subînţelege că trebuie să fie astfel; la 
oameni, vederea operând prin jocul unui organ impresionat de lumină, fără 
lumină el se află în obscuritate; la Spirit, facultatea de a vedea fiind un 
atribut propriu, abstracţie făcând de orice agent exterior, vederea este 
independentă de lumină. 

292. Vede Spiritul lucrurile tot atât de clar ca şi noi? 

„Mult mai clar, căci vederea sa penetrează ceea ce voi nu puteţi 
penetra; nimic nu o întunecă”. 

293. Oare Spiritul percepe sunetele? 

„Da, şi în plus percepe ceea ce simţurile voastre mărginite nu pot 
percepe”. 

294. Facultatea de a înțelege aparţine întregii fiinţe, ca şi facultatea de a 
vedea? 

„Ioate percepțiile sunt atribute ale Spiritului şi fac parte din fiinţa sa; 
cât timp este înveşmântat într-un corp material, percepțiile îi parvin prin 
canalele organelor; dar în stare de libertate ele nu mai sunt localizate”. 

295. Percepţiile fiind atribute ale Spiritului însuşi, acesta li se poate 
sustrage? 

„Spiritul nu vede şi nu înţelege decât ceea ce vrea. Aceasta în general 
vorbind, dar mai ales pentru Spiritele elevate, căci spiritele imperfecte 
înţeleg şi văd adesea fără voia lor ceea ce poate fi util pentru propria 
îmbunătăţire”. 

296. Sunt Spiritele sensibile la muzică? 

„Vrei să spui la muzica voastră? Ce este ea fată de muzica celestă? 
Fată de această armonie despre care nimic de pe pământ nu vă poate da o 
idee? Una fată de alta reprezintă ceea ce este cântecul sălbaticului fată de 
suava melodie. 'Totuşi, Spiritele comune pot încerca o anumită plăcere în 
perceperea muzicii voastre, deoarece nu le este dat încă să înțeleagă una 
mai sublimă. Muzica are pentru Spirite un farmec infinit, datorită calităţilor 
senzitive foarte dezvoltate; muzica celestă este tot ceea ce imaginaţia 
spirituală poate concepe mai frumos şi mai suav”. 

297. Sunt Spiritele sensibile la frumuseţile naturii? 

„Frumuseţile naturii planetelor sunt atât de diferite, încât trebuie mult 
pentru a le cunoaşte. Da, sunt sensibile la aceste frumuseți după aptitudinea 
lor în a le aprecia şi înţelege; pentru Spiritele elevate există frumuseți de 


ansamblu fată de care se estompează, ca să spunem aşa, frumuseţile de 
detaliu”. 
298. Încearcă Spiritele nevoile şi suferinţele noastre fizice? 

„Le cunosc, deoarece le-au suportat, dar nu le încearcă material, ca 
voi; ele sunt spirite”. 

299. Încearcă Spiritele oboseala şi nevoia de repaus? 

„Nu pot resimţi oboseala aşa cum o înţelegeţi voi şi, în consecinţă, nu 
au nevoie de repausul vostru corporal, de vreme ce nu au organe ale căror 
forţe trebuie să fie refăcute; dar Spiritul se odihneşte în sensul că nu se 
găseşte într-o activitate constantă; nu acţionează într-o manieră materială; 
acţiunea sa este întru totul intelectuală, iar repausul său întru totul moral; 
adică există momente când gândirea sa încetează de a mai fi atât de activă şi 
nu se mai îndreaptă asupra unui obiect bine determinat; este un veritabil 
repaus, dar care nu este comparabil cu cel al corpului. Oboseala pe care o 
pot încerca Spiritele se datorează inferiorităţii lor; căci cu cât sunt mai 
elevate, cu atât mai puţin repausul le este necesar”. 

300. Atunci când un Spirit suferă, de ce natură este suferinţa pe care o 
încearcă? 

„Angoase morale ce le torturează mai dureros decât suferinţele 
fizice”. 

301. De unde provine atunci faptul că Spiritele se plâng de suferinţa 
provocată de frig sau căldură? 

„Amintire a ceea ce au îndurat în timpul vieţii; tot atât de dureros ca şi 
în realitate; este adesea o comparaţie prin care, în lipsă de altceva, îşi 
exprimă situaţia. Când îşi amintesc de corpul lor, încearcă un fel de 
senzaţie, ca atunci când lepezi o haină, şi crezi că încă o mai porţi un timp 
după aceea”. 


4. Eseu despre senzaţie la Spirite 

302. Corpul este instrumentul durerii; este sinonim cu cauza primă, 
dar mai puţin cu cauza imediată. Sufletul are percepţia acestei dureri; 
percepţia este efectul. Amintirea pe care i-o păstrează poate fi foarte 
dureroasă, dar nu poate avea acţiune fizică. În adevăr, nici frigul şi nici 
căldura nu pot dezorganiza urzeala sufletului; sufletul nu poate nici îngheţa, 
nici arde. Nu vedem în fiecare zi amintirea sau teama de un rău fizic 
producând un efect în realitate, ocazionând chiar moartea? întreaga lume 


ştie că persoane amputate resimt durerea în membru chiar când acesta nu 
mai există. Cu siguranţă, acest membru nu este de loc sediul, nici chiar 
punctul de plecare al durerii; creierul i-a păstrat impresia, aceasta-i totul. Se 
poate crede că există ceva analog în suferinţele Spiritului după moarte. Un 
studiu mai aprofundat al perispiritului, ce joacă un rol atât de important în 
toate fenomenele spiritiste, apariţiile ceţoase sau tangibile, starea Spiritului 
în momentul morţii, ideea atât de frecventă la cel ce este încă viu, tabloul 
atât de emoţionant al sinucigaşilor, torturaţilor, al oamenilor ce sunt 
absorbiți de bucuriile materiale, şi atâtea alte fapte au aruncat o lumină 
asupra acestei chestiuni şi au făcut loc explicaţiilor pe care le redăm aici în 
rezumat. 

Perispiritul este liantul ce uneşte Spiritul cu materia corpului; el apare 
din mediul ambiant, din fluidul universal; el ţine în acelaşi timp de 
electricitate, de fluidul magnetic şi, până într-un anumit punct, de materia 
inertă. S-ar putea spune că este o chintesenţă a materiei; este principiul 
vieţii organice, dar nu şi al vieţii intelectuale; viaţa intelectuală este în 
Spirit. Este, în plus, agentul senzaţiilor exterioare. În corp, aceste senzaţii 
sunt localizate în organe care le servesc drept canale. Corpul fiind distrus, 
senzațiile sunt vagi. lată de ce Spiritul nu spune că suferă mai degrabă de 
cap decât de picioare. În rest, trebuie să ne ferim a confunda senzațiile 
perispiritului, rămas independent, de cele ale corpului; nu le putem lua pe 
ultimele nici ca termen de comparaţie şi nici ca analogie. Eliberat de corp, 
Spiritul poate suferi, dar această suferinţă nu este cea a corpului; nu este 
totuşi o suferinţă în exclusivitate morală, ca remuşcarea, de vreme ce se 
plâng de frig şi de căldură; ele nu suferă mai mult în iarnă decât în vară; le- 
am văzut trecând prin mijlocul flăcărilor fără a încerca nici o senzaţie de 
durere; deci temperatura nu are asupra lor nici o influenţă. 

Durerea pe care o resimt nu este deci o durere fizică propriu-zisă; este 
un vag sentiment intim despre care Spiritul însuşi nu-şi dă seama perfect 
întotdeauna, tocmai pentru că durerea nu este localizată şi nu e produsă de 
agenţi exteriori; e mai degrabă o amintire a unei realităţi, dar o amintire tot 
atât de dureroasă. Câteodată totuşi este mai mult decât o amintire, e ca şi 
cum am vedea-o. 

Experienţa ne învaţă că în momentul morţii perispiritul se eliberează 
mai repede sau mai încet de corp. În primele clipe, Spiritul nu-şi explică 
situaţia; nu crede că este mort şi se simte viu; vede corpul său alături, ştie că 


este al lui, şi nu înţelege că s-au separat; această stare durează atâta timp cât 
există o legătură între corp şi perispirit. Un sinucigaş ne spunea: „Nu, nu 
sunt mort”, şi adăuga: „Şi totuşi simt viermii care mă rod”. Or, cu siguranţă, 
viermii nu rodeau perispiritul, cu atât mai puţin Spiritul, nu rodeau decât 
corpul. Dar cum separarea corpului şi perispiritului nu era completă, rezulta 
de aici un fel de repercusiune morală ce-i transmitea senzaţia a ceea ce se 
petrecea în corp. Poate nu repercursiune să fie cuvântul, căci ar putea face 
să creadă că este un efect foarte material, e mai degrabă vederea a ceea ce 
se petrece în corpul de care era legat perispiritul, şi care îi producea o iluzie 
luată drept realitate. Aceasta nu era o amintire, din moment ce, în timpul 
vieţii, nu fusese ros de către viermi; era sentimentul actualităţii. 

Se observă deci deducţiile ce se pot trage din fapte, atunci când sunt 
observate cu atenţie. În timpul vieţii, corpul primeşte impresiile exterioare 
şi le transmite Spiritului prin intermediul perispiritului ce constituie, 
probabil, ceea ce numeşte fluid nervos. Corpul fiind mort nu mai resimte 
nimic, pentru că nu mai există în el nici Spirit nici perispirit. Perispiritul, 
eliberat de corp, încearcă senzaţia; dar cum ea nu-i mai parvine printr-un 
canal limitat, este vagă. Or, cum este în realitate doar un agent de 
transmisie, de vreme ce Spiritul este cel ce are conştiinţă, rezultă că dacă ar 
putea exista un perispirit fără Spirit, el nu ar simţi mai mult decât corpul 
după moarte. La fel, dacă spiritul nu ar avea de loc perispirit, ar fi 
inaccesibil tuturor senzaţiilor dureroase; aceasta se întâmplă la Spiritele 
complet purificate. Ştiu că pe măsură ce se purifică esenţa perispiritului 
devine din ce în ce mai eterată; urmează deci că influenţa materială se 
diminuează pe măsură ce Spiritul progresează, adică pe măsură ce însuşi 
perispiritul devine mai puţin grosier. 

Dar, se va spune, senzațiile agreabile sunt transmise Spiritului prin 
perispirit, ca şi senzațiile dezagreabile; or, dacă spiritul pur este inaccesibil 
unora, trebuie să fie în mod egal şi celorlalte. Da, fără îndoială, pentru cele 
ce provin doar din influenţa materiei pe care o cunoaştem; sunetul 
instrumentelor noastre, parfumul florilor nu-i fac nici o impresie, şi totuşi 
are senzaţii intime de un farmec nedefinit, despre care nu ne putem face nici 
o idee, deoarece suntem în această privinţă ca orbii din naştere faţă de 
lumină; ştim că aceasta există; dar prin ce mijloc? Ştiinţa noastră se opreşte 
aici. 


Ştim că există percepții, senzaţii, audiții, viziuni; că aceste facultăţi 
sunt atribuite întregii fiinţe, şi nu, ca la om, doar unei părţi a fiinţei; dar încă 
O dată, prin ce intermediar? Nu cunoaştem. Spiritele însele nu ne pot face să 
înţelegem, deoarece limbajul nostru nu este făcut pentru a exprima idei pe 
care nu le avem, aşa cum în limbajele sălbaticilor nu există termeni pentru a 
exprima artele, ştiinţele şi înaltele doctrine filozofice. 

Spunând că Spiritele sunt inaccesibile impresiilor date de materia 
noastră, vrem să vorbim despre spiritele foarte elevate al căror înveliş eterat 
nu are ceva analog aici-jos. Nu sunt la fel cu cele al căror perispirit este mai 
dens; cele dintâi percep sunetele şi mirosurile noastre dar nu printr-o parte 
limitată a individualităţii, ca în timpul vieţii. 

S-ar putea spune că vibraţiile moleculare se fac simţite în întreaga lor 
fiinţă şi ajung astfel la senzorium comun care este însuşi Spiritul, deşi într- 
un mod diferit, şi poate astfel cu o impresie diferită, ceea ce produce o 
modificare în percepţie. Ele aud sunetul vocii noastre, şi totuşi ne înţeleg 
fără ajutorul cuvântului, prin simpla transmisie a gândului; şi ceea ce vine 
în sprijinul celor spuse de noi, este că această penetraţie este cu atât mai 
uşoară cu cât Spiritul este mai dematerializat. Cât despre vedere, ea este 
independentă de lumina noastră. 

Facultatea de a vedea este un atribut esenţial al sufletului: pentru 
vedere nu există obscuritate; dar ea este mai întinsă, mai penetrantă la 
Spiritele purificate. Sufletul, sau Spiritul, are prin urmare în el însuşi 
facultatea tuturor percepţiilor; în viaţa corporală, ele sunt obturate de 
grosolănia organelor proprii; în viaţa extracorporală, percepțiile cresc puţin 
câte puţin pe măsură ce învelişul semi-material se luminează. 

Ivită în mediul ambiant, acest înveliş variază după natura lumilor. 
Trecând dintr-o lume în alta, Spiritele îşi schimbă învelişul aşa cum noi ne 
schimbăm îmbrăcămintea trecând din iarnă în vară, sau de la pol la ecuator. 
Spiritele cele mai elevate, atunci când vin să ne viziteze, adoptă deci 
perispiritul terestru şi ca urmare percepțiile lor operează ca şi la Spiritele 
noastre obişnuite; dar toate, inferioare sau superioare, nu înţeleg şi nu simt 
decât ceea ce vor să înţeleagă sau să simtă. Fără a avea organe senzitive, ele 
îşi pot face după voinţă active sau nule percepțiile; nu există decât un singur 
lucru pe care sunt forţate să-l asculte, şi anume sfaturile Spiritelor bune. 
Vederea este întotdeauna activă, dar ele pot în mod reciproc să se facă 
invizibile unele faţă de celelalte. În funcţie de rangul ocupat, se pot ascunde 


de cele ce le sunt inferioare, dar nu şi de cele ce le sunt superioare. În 
primele momente ce urmează morţii, vederea Spiritului este întotdeauna 
tulbure şi confuză; ea se luminează pe măsură ce Spiritul se eliberează, şi 
poate obţine aceeaşi claritate ca şi în timpul vieţii, independent de 
penetraţia prin corpurile ce sunt opace pentru noi. Cât despre extensia sa de- 
a lungul spaţiului infinit, în viitor şi în trecut, aceasta depinde de puritatea şi 
de elevația Spiritului. 

Toată această teorie, s-ar spune, nu este liniştitoare de loc. Am gândi 
că odată debarasaţi de învelişul grosier, instrument al durerilor noastre, nu 
vom mai suferi, şi iată că ne arătaţi că încă suferim; că are loc într-un mod 
sau altul, nu înseamnă că suferi mai puţin. Oh! da, mai putem suferi încă, şi 
mult, şi timp îndelungat, dar putem de asemenea să nu mai suferim, chiar 
din momentul când părăsim această viaţă corporală. 

Suferințele de aici-jos sunt câteodată independente de noi, dar totuşi 
multe sunt consecinţe ale voinţei noastre. Dacă s-ar merge la surse s-ar 
vedea că majoritatea suferințelor reprezintă urmarea unor cauze pe care le- 
am fi putut evita. Atâtea rele, atâtea infirmităţi, pe care omul le datorează 
exceselor ambiţiei, pasiunilor sale! Omul care ar fi trăit întotdeauna cu 
sobrietate, care nu ar fi abuzat cu nimic, care ar fi fost întotdeauna simplu în 
gusturi, modest în dorinţe, ar fi fost mai cruțat de zbucium. 

La fel se întâmplă cu Spiritul; suferinţele pe care le îndură sunt 
întotdeauna consecinţa modului în care a vieţuit pe pământ; fără îndoială, el 
nu ar avea gută sau reumatism, dar ar avea alte suferinţe ce nu sunt cu nimic 
mai bune. Am văzut că aceste suferinţe sunt rezultatul legăturilor ce 
continuă să existe între el şi materie; cu cât este mai degajat de influenţa 
materiei, sau altfel spus este dematerializat, cu atât are mai puţine senzaţii 
dureroase. 

Or, depinde de el de a se elibera de această influenţă încă din timpul 
vieţii; îi aparţine liberul arbitru şi, în consecinţă, alegerea între a face şi a nu 
face; dacă i se îmblânzesc pasiunile animalice, dacă nu are nici ură, nici 
invidie, nici gelozie, nici orgoliu; dacă nu este dominat de egoism; dacă îşi 
purifică sufletul prin sentimente bune; dacă face ceea ce este bine; dacă nu 
atribuie lucrurilor din această lume decât importanţa ce o merită, atunci 
chiar sub învelişul său corporal, el este deja purificat, este deja desprins de 
materie, şi atunci când părăseşte acest înveliş, nu-i mai suferă influenţa; 
suferințele fizice pe care le-a încercat nu-i mai lasă nici o amintire 


dureroasă; nu-i mai rămâne nici o impresie dezagreabilă, deoarece nu i-a 
fost afectat decât corpul, nu şi Spiritul; este fericit de a se fi eliberat, şi 
calmul conştiinţei sale îl dezleagă de întreaga suferință morală. 

În legătură cu aceasta am întrebat mii de spirite ce au aparţinut tuturor 
nivelurilor societăţii, tuturor poziţiilor sociale; le-am studiat pe parcursul 
perioadelor vieţii lor spiritiste, chiar din momentul părăsirii corpului; le-am 
urmărit pas cu pas în această viaţă de dincolo de moarte pentru a observa 
schimbările ce se petreceau cu ele, în ideile, în senzațiile lor, şi sub acest 
raport oamenii cei mai comuni nu sunt cei ce ne-au furnizat subiectele de 
studiu mai puţin preţioase. 

Or, am văzut întotdeauna că suferinţele sunt în raport cu conduita 
căreia îi suportă consecinţele, şi că această nouă existenţă este sursa unei 
fericiri inefabile pentru cei ce au urmat calea cea bună; de unde decurge că 
cei ce suferă o fac pentru că au binevoit-o, şi că trebuie să se facă 
răspunzători pe ei înşişi, tot atât în cealaltă lume cât şi în cea de aici. 


5. Alegerea probelor 
303. Aflat în stare rătăcitoare, şi având de început o nouă existenţă 
corporală, are Spiritul conştiinţa şi previziunea lucrurilor ce i se vor 
întâmpla în timpul vieţii? 
„Alege el însuşi felul probelor pe care vrea să le îndure, şi în aceasta 
constă liberul său arbitru”. 
304. Nu Dumnezeu este cel care îi impune zbuciumul vieţii ca pedeapsă? 
„Nimic nu se face fără permisiunea lui Dumnezeu, căci el este cel ce a 
stabilit legile ce conduc universul. Întrebaţi deci de ce a făcut astfel legea şi 
nu altfel. Dând Spiritului libertatea alegerii, Dumnezeu îi lasă întreaga 
responsabilitate a actelor sale şi a consecinţelor lor, nimic nu împiedică 
viitorul său; ale lui sunt şi calea binelui şi cea a răului. Dacă sucombă, îi 
mai rămâne o consolare, aceea că nu s-a sfârşit totul pentru el, şi că 
Dumnezeu, în bunătatea sa, îl lasă liber să ia de la capăt ceea ce a făcut rău. 
De altfel trebuie să se facă distincţie între ceea ce este opera voinţei lui 
Dumnezeu, şi ce este opera omului. Dacă vă ameninţă un pericol, nu voi 
sunteţi cei care aţi creat acest pericol, ci Dumnezeu, dar voi aveţi voinţa de 
a vă expune acestui pericol, deoarece aţi văzut în el un mijloc de avansare, 
iar Dumnezeu o permite”. 


305. Dacă spiritului îi aparţine alegerea felului probei pe care trebuie să o 
suporte, urmează că toate frământările pe care le încercăm în viaţă au 
fost prevăzute şi alese de noi? 

„Ioate” nu este cuvântul potrivit, căci nu înseamnă că aţi ales şi 
prevăzut tot ceea ce vi se întâmplă în lume până la cele mai neînsemnate 
lucruri. Voi aţi ales doar felul probei, faptele de detaliu sunt consecinţa 
poziţiei şi adesea propriilor voastre acţiuni. Dacă Spiritul a dorit să se nască 
printre răufăcători, de exemplu, ştia căror acţiuni se expunea, dar nu ştia 
fiecare dintre actele ce le va săvârşi; aceste acte sunt efectul voinţei sale sau 
liberul său arbitru. 

Alegând cutare cale, Spiritul ştie că va avea cutare fel de luptă de dus; 
el ştie deci natura vicisitudinilor pe care le va întâlni, dar nu ştie dacă va 
apărea mai degrabă un anumit eveniment decât altul. Evenimentele de 
detaliu se nasc din circumstanţe şi prin forţa lucrurilor. Nu există decât mari 
evenimente, cele ce influenţează destinul, care sunt prevăzute. Dacă o iei pe 
un drum plin de vehicule, ştii că trebuie să-ţi iei precauţiile de rigoare, căci 
ai şansa să te răstorni, dar nu ştii în ce parte vei cădea, şi se poate chiar să 
nu cazi, dacă eşti destul de prudent. Dacă mergând pe drum îţi cade o piatră 
în cap, nu trebuie să crezi că aşa era scris, după cum se spune în mod 
obişnuit. 

306. Cum pot dori Spiritele să se nască printre oameni cu o viaţă urâtă? 

„Trebuie ca ele să fie trimise într-un mediu unde să poată îndura 
proba pe care au cerut-o. Ei bine! trebuie deci să existe o analogie; pentru a 
lupta împotriva instinctului de tâlhărie, ele trebuie să se găsească printre 
oameni de acest fel”. 

Dacă nu s-ar găsi oameni cu o viaţă urâtă pe pământ, Spiritul nu ar 
putea deci să găsească aici mediul necesar anumitor probe? 

„Ar trebuie să vă plângeţi pentru asta? Lucrul acesta se întâmplă în 
lumile superioare unde răul nu are acces, căci acolo nu există decât Spirite 
bune. Astfel va fi curând şi pe pământul vostru”. 

307. În încercările pe care trebuie sa le suporte pentru a atinge 
perfecțiunea, Spiritul trebuie să resimtă tot fel de tentaţii; e nevoie ca 
el să treacă prin toate circumstanțele ce îi pot excita orgoliul, invidia, 
avariţia, senzualitatea etc.? 

„Cu siguranţă nu, de vreme ce ştiţi că există unele care, încă de la 
început, o iau pe o cale ce le eliberează de o parte din probe; dar cel ce se 


lasă antrenat pe o cale greşită încearcă toate pericolele acestei căi. Un 

Spirit, de exemplu, poate cere bogăţie, şi aceasta poate să-i fie acordată; 

atunci, după caracterul său, ar putea deveni avar sau risipitor, egoist sau 

generos, sau se va abandona tuturor bucuriilor date de senzualitate; dar asta 
nu înseamnă că va trebui să treacă prin forţa lucrurilor prin filiera tuturor 
acestor predispoziţii”. 

308. Cum poate Spiritul care, la originea sa, este simplu, ignorant şi fără 
experiență, să aleagă o existență în cunoştinţă de cauză, şi să fie 
responsabil de această alegere? 

„Dumnezeu suplineşte lipsa de experienţă a Spiritului trasându-i calea 
pe care trebuie să o urmeze, aşa cum faci cu un copil încă din leagăn; dar îi 
lasă puţin câte puţin libertatea de a alege pe măsură ce liberul său arbitru se 
dezvoltă, şi atunci se întâmplă ca el să se rătăcească luând-o pe o cale 
greşită dacă nu ascultă sfaturile bune - este ceea ce s-ar putea numi 
decăderea omului”. 

309. Atunci când Spiritul se bucură de liberul arbitru, alegerea existenţei 
corporale depinde întotdeauna în exclusivitate de voinţa sa, sau 
această existenţă îi poate fi impusă de voinţa lui Dumnezeu ca 
ispăşire? 

„Dumnezeu ştie să aştepte, el nu se grăbeşte cu pedeapsa. Totuşi 
Dumnezeu poate impune o existenţă unui Spirit atunci când acesta, datorită 
inferiorităţii sale sau relei voințe, nu este apt să înţeleagă ceea ce i-ar putea 
fi mai util, şi atunci când vede că această existenţă îi poate servi Spiritului 
la purificare şi în perfecţionare, găsind în acelaşi timp în ea şi o ispăşire”. 
310. Alegerea Spiritului se face imediat după moarte? 

„Nu, unii cred într-o eternitate a suferințelor; vi s-a mai spus, este o 
pedeapsă”. 

311. Cine îndrumă Spiritul în alegerea probelor pe care vrea să le suporte? 

„EI le alege pe acelea care pot fi pentru el o ispăşire, după natura 
greşelilor sale, şi care îl fac să avanseze mai repede. Unele îşi pot deci 
impune o viaţă de mizerie şi de privaţiuni pentru a încerca să o suporte cu 
curaj; altele ar dori să se pună la încercare prin tentaţiile norocului şi ale 
puterii, cu atât mai periculoase prin abuzul şi reaua utilizare ce li se pot da, 
şi prin pasiunile abjecte pe care le dezvoltă; altele, în sfârşit, vor să se pună 
la încercare prin lupta ce o au de susţinut la contactul cu viciul”. 


312. Dacă anumite Spirite aleg contactul cu viciul ca probă, există în 
aceasta ceva ce le face să aleagă prin simpatie şi prin dorinţa de a trăi 
într-un mediu conform gusturilor lor, sau pentru a se putea abandona 
în mod absolut predispoziţiilor materiei ? 

„Există şi aceasta, în anumite cazuri, dar numai la Spiritele al căror 
simţ moral este încă puţin dezvoltat; proba vine de fapt din ele însele şi o 
suportă în timp mult mai lung. Mai devreme sau mai târziu, înțeleg că 
potolirea pasiunilor brutale are pentru ele consecinţe deplorabile pe care le 
vor suporta un timp ce li se va părea etern, şi că Dumnezeu le-ar putea lăsa 
în această stare până când şi-au înţeles greşelile, şi dacă ele însele vor să şi- 
o răscumpere prin încercări profitabile”. 

313. Nu pare natural în a alege încercările mai puţin dureroase? 

„Pentru voi, da; pentru Spirit, nu. Atunci când este eliberat de 
materie, iluzia încetează şi el gândeşte altfel”. 

Omul pe pământ, aflat sub influenţa ideilor cărnii, nu vede în aceste 
încercări decât partea dureroasă, de aceea i se pare natural să aleagă pe cele 
care, din punctul său de vedere, pot să genereze bucuriile materiale. Dar în 
viaţa spirituală, el compară aceste bucurii trecătoare şi grosolane cu 
fericirea inalterabilă pe care o întrevede - ca urmare, cu ce-l afectează cele 
câteva suferinţe trecătoare? Spiritul poate deci alege proba cea mai dură, şi, 
în consecinţă, existenţa cea mai dureroasă în speranţa ajungerii mai rapide 
la o stare mai bună, aşa cum bolnavul alege adesea remediul cel mai 
dezagreabil pentru a căuta să se vindece mai repede. Cel ce vrea să-şi lege 
numele de descoperirea unui tărâm necunoscut nu alege o cale uşoară; 
cunoaşte pericolele care-l pândesc, dar cunoaşte şi gloria ce-l aşteaptă dacă 
reuşeşte. 

Doctrina libertăţii în alegerea existenţelor noastre şi a probelor la care 
trebuie să ne supunem încetează de a mai părea extraordinară, dacă se 
consideră că Spiritele eliberate de materie apreciază lucrurile într-un mod 
diferit, aşa cum noi înşine nu o facem. Ele zăresc scopul, ce li se pare foarte 
grav fată de bucuriile fugare ale lumii; după fiecare existenţă, ele văd pasul 
pe care l-au făcut şi înţeleg ceea ce le lipseşte încă în puritate pentru a-l 
atinge. 

lată motivul pentru care ele se supun de bunăvoie tuturor 
vicisitudinilor vieţii corporale cerând ele însele ceea ce le poate face să-şi 
atingă scopul mai repede. Deci pe nedrept ne mirăm de a nu vedea Spiritul 


având preferinţă pentru existenţa cea mai plăcută. Această viaţă scuteşte de 
amărăciune, dar el nu se poate bucura în starea sa de imperfecţiune; o 
întrevede şi pentru a ajunge la ea caută să se îmbunătăţească. 

De altfel, nu avem zilnic sub ochi exemplul unei alegeri 
asemănătoare? Pentru omul care munceşte o parte a vieţii sale fără încetare 
pentru a aduna cele ce aduc bunăstarea, ce înseamnă asta, dacă nu o sarcină 
ce şi-o impune în vederea unui viitor mai bun? Soldatul care suferă într-o 
misiune primejdioasă, călătorul ce înfruntă mari pericole în interesul ştiinţei 
sau soartei sale, ce sunt toate astea, dacă nu încercări voluntare ce le 
procură glorie şi profit dacă vor reuşi? La ce nu se supune şi nu se expune 
omul pentru interesul şi gloria sa? Toate concursurile nu sunt oare probe 
voluntare cărora li se supune în vederea avansării în cariera pe care şi-a 
ales-o? Nu se ajunge într-o poziţie socială decât avansând prin ştiinţe, arte, 
industrie, decât trecând prin filiera poziţiilor inferioare ce sunt tot atâtea 
probe. 

Viaţa omenească este astfel copia vieţii spirituale; regăsim la ea în 
mic incidente de acelaşi fel. Prin urmare, dacă în viaţă alegem adesea 
încercările cele mai dure în vederea unui scop mai înalt, de ce Spiritul care 
vede mai departe decât corpul, şi pentru care viaţa corpului nu este decât un 
incident trecător, nu ar alege o existenţă dureroasă şi laborioasă, dacă ea 
trebuie să-l conducă la o fericire eternă? Cei ce spun că, dacă oamenii şi-ar 
alege existenţa, atunci ar cere să fie prinți sau milionari, sunt asemenea 
miopilor care nu văd decât ceea ce ating, sau precum copiii gurmanzi pe 
care dacă-i întrebi ce ar dori să fie, răspund: patiser sau cofetar. 

La fel este şi călătorul care, aflat pe fundul unei văi acoperite de 
ceată, nu vede nici lungimea şi nici capătul drumului său; dar odată ajuns în 
vârful muntelui, el cuprinde cu privirea drumul deja parcurs, şi ceea ce i-a 
mai rămas. Vede ţinta sa, obstacolele ce le mai are de trecut, şi-şi poate 
alege mai sigur mijloacele pentru a izbândi. 

Spiritul încarnat e asemeni călătorului aflat la poalele muntelui; odată 
debarasat de legăturile pământeşti, el domină ca şi cel aflat în vârful 
muntelui. Pentru călător, scopul este repausul după oboseală; pentru Spirit, 
e fericirea supremă după frământări şi încercări. 

Toate Spiritele afirmă că în starea rătăcitoare ele caută, studiază, 
observă pentru a alege. Nu avem un exemplu de acest fel în viaţa corporală? 
Nu căutăm adesea pe parcursul anilor carierea la care ne fixăm în mod liber 


alegerea, deoarece credem că este cea mai bună pentru a ne face să reuşim 
în viaţă? Dacă eşuăm într-una, încercăm în alta. Fiecare carieră pe care o 
îmbrăţişăm este o fază, o perioadă a vieţii. Fiecare zi nu este oare utilizată 
pentru a chibzui ce vom face în ziua următoare? Or, ce sunt diferitele 
existenţe corporale pentru spirit, dacă nu faze, perioade, zile pentru viaţa sa 
spiritistă, care este, aşa cum ştim, viaţa sa normală, viaţa corporală nefiind 
decât trecătoare? 

314. Ar putea spiritul să facă alegerea sa în timpul stării corporale? 

„Dorinţa sa poate fi influenţată; depinde de intenţie, dar când este 
Spirit el vede adesea lucrurile cu totul diferit. Dar încă o dată, el o poate 
face şi în această viaţă materială, căci Spiritul este întotdeauna independent 
de materia pe care o animă”. 

315. Mulţi oameni îşi doresc grandori şi bogății ceea ce, cu siguranţă, nu 
reprezintă nici ispăşiri şi nici încercări. 

„Fără îndoială, materia este cea care doreşte această grandoare pentru 
a se bucura de ea, iar Spiritul o doreşte pentru a-i cunoaşte vicisitudinile”. 
316. Până în clipa când ajunge la starea de puritate perfectă, Spiritul are 

de trecut încercări în mod continuu ? 

„Da, dar nu sunt cele pe care le ştiţi voi; voi numiţi încercări 
frământările materiale. Or, Spiritul ajuns la un anumit nivel, fără a fi 
perfect, nu mai are de îndurat din pricina aceasta; dar el are întotdeauna 
îndatoriri care-l ajută să se perfecţioneze, ce nu au nimic dureros pentru el, 
astfel că ajutând pe alţii se perfecţionează el însuşi”. 

317. Se poate înşela Spiritul asupra eficacităţii probei alese? 

„EI poate să aleagă o încercare mai presus de puterile sale şi, atunci, 
sucombă. El poate de asemenea să aleagă una după care să nu profite de loc 
- când îşi caută un fel de viaţă trândavă şi inutilă; dar o dată intrat în lumea 
Spiritelor, el întrezăreşte că nu a câştigat nimic şi cere să recupereze timpul 
pierdut”. 

318. De ce ţine vocaţia anumitor persoane şi voinţa lor de a urma o carieră 
mai degrabă decât alta? 

„Mi se pare că puteţi răspunde voi înşivă la această întrebare. Nu este 
consecinţa a tot ce am spus despre alegerea încercărilor şi despre progresul 
realizat într-o existenţă anterioară? 

319. Odată ajuns în starea rătăcitoare, studiind diversele condiţii în care ar 
putea să progreseze, cum gândeşte Spiritul că ar putea să o facă 


născându-se, de exemplu, printre canibali? 

„Cele care se nasc printre canibali nu sunt defel spirite avansate, ci 
Spirite având o natură asemănătoare cu a canibalilor, sau care le sunt 
inferioare”. 

Ştiu că antropofagii nu sunt chiar de ultim grad, şi că există lumi unde 
abrutizarea şi ferocitatea nu au analogie pe pământ. Aceste Spirite sunt deci 
inferioare chiar şi celor mai inferioare Spirite din lumea noastră, şi venirea 
lor printre sălbatici este pentru ele un progres, aşa cum ar fi un progres 
pentru antropofagi să exercite o profesie care i-ar obliga să verse sânge. 

Dacă nu năzuiesc mai sus, este pentru că inferioritatea lor morală nu 
le permite să realizeze un progres mai complet. Spiritul nu poate avansa 
decât gradual; el nu poate acoperi dintr-un salt distanţa ce separă barbaria 
de civilizaţie, şi vedem şi în aceasta una din necesităţile reîncarnării, ceea 
ce este cu adevărat conform dreptăţii lui Dumnezeu. De altfel, ce vor deveni 
aceste milioane de fiinţe care mor în fiecare zi în ultima stare de degradare, 
dacă nu ar avea mijloacele de a atinge superioritatea? De ce i-ar dezmoşteni 
Dumnezeu de favorurile acordate altor oameni? 

320. Spiritele venind dintr-o lume inferioară pământului, sau dintr-un 
popor foarte înapoiat, cum ar fi canibalii, de exemplu, ar putea să se 
nască printre popoarele civilizate? 

„Da, există unele Spirite care se rătăcesc dorind să urce prea sus; dar 
atunci ele arată un comportament aberant, căci au obiceiuri şi instincte 
deosebite de ale noastre”. 

321. Un om aparținând unui neam civilizat ar putea, prin ispăşire, să fie 
reîncarnat în mijlocul unui neam sălbatic? 

„Da, dar depinde de felul ispăşirii; un stăpân care va fi fost dur cu 
sclavii săi va putea deveni sclav la rândul său şi va fi făcut să îndure cele 
mai rele tratamente. Cel ce a condus într-o epocă poate, într-o nouă 
existenţă, să asculte chiar de cei ce se înclinau în faţa voinţei sale. Este o 
ispăşire dacă el a abuzat de puterea sa, şi Dumnezeu i-o poate impune. Un 
Spirit bun poate de asemenea să aleagă o existenţă influentă printre aceste 
popoare, pentru a le face să avanseze, şi atunci este o misiune”. 


6. Relaţiile de dincolo de moarte 
322. Diferitele ordine ale Spiritelor stabilesc între ele o ierarhie de putere? 
Cu alte cuvinte, există între ele subordonare şi autoritate? 


„Da, foarte mare; Spiritele au unele fată de altele o autoritate relativă 
conformă superiorității lor, pe care o exercită printr-un ascendent moral 
irezistibil”. 

323. Spiritele inferioare se pot sustrage autorităţii spiritelor care le sunt 
superioare? 

„Am spus: irezistibil!”. 

324. Autoritatea şi consideraţia de care s-a bucurat un om pe pământ îi 
conferă o supremație în lumea Spiritelor? 

„Nu, căci cei umili se vor ridica şi cei mari se vor umili. Citeşte 
Psalmii”. 

325. Cum trebuie să înţelegem această ridicare şi această umilire? 

„Nu ştii că Spiritele sunt de diferite ordine în funcţie de meritul lor? 
Ei bine, cel mai mare de pe pământ poate să se situeze la ultimul nivel 
printre Spirite, în timp ce servitorul său va fi primul. Înţelegi asta? Oare n-a 
spus lisus: Oricine se coboară se va înălța, şi oricine se ridică se va coborî?” 
326. Cel ce a fost mare pe pământ şi se găseşte inferior printre Spirite, 

încearcă din acest motiv o umilire? 

„Adesea una foarte mare, mai ales dacă era orgolios şi invidios”. 

327. Soldatul care, după bătălie, îşi regăseşte generalul în lumea Spiritelor, 
îl mai recunoaşte ca superior al său? 

„Titlul nu înseamnă nimic, superioritatea reală este totul”. 

328. Spiritele de diferite ordine stau laolaltă? 

„Da şi nu; adică se frecventează, dar se disting unele de altele. Se 
evită sau se împacă, după analogia sau antipatia sentimentelor lor, aşa cum 
este şi printre voi. Este o întreagă lume faţă de care a voastră este o 
reflectare întunecată. Cele de acelaşi rang se reunesc printr-un fel de 
afinitate şi formează grupuri sau familii de Spirite unite prin simpatie şi un 
ţel comun: cele bune prin dorinţa de a face bine, cele rele prin nesaţul de a 
face rău şi dorinţa de a se regăsi printre fiinţe asemănătoare lor”. 

La fel ca într-un mare oraş unde oamenii de toate rangurile şi de toate 
condiţiile sociale se frecventează şi se întâlnesc fără a sta laolaltă; unde 
societăţile se formează prin analogia gusturilor; unde viciul şi virtutea stau 
alături fără a comunica. 

329. Au toate Spiritele acces în mod reciproc unele la celelalte? 

„Cele bune merg peste tot, şi trebuie să fie aşa pentru a-şi putea 

exercita influenţa asupra celor rele; dar zonele locuite de cele bune sunt 


interzise Spiritelor imperfecte, pentru ca acestea să nu poată aduce aici 
tulburarea dată de pasiunile nefaste”. 
330. Care este natura relaţiilor dintre Spiritele bune şi cele rele? 

„Cele bune îşi dau silinţa de a combate înclinațiile rele ale celorlalte, 
pentru a le ajuta să se ridice; este o misiune”. 

331. De ce le place Spiritelor inferioare să ne împingă spre rău? 

„Din invidia de a nu fi meritat să se numere printre Spiritele bune. 
Câtă vreme continuă să fie spirite neexperimentate, dorinţa lor este să 
împiedice pe oricine să ajungă la binele suprem; vor să-i facă şi pe alţii să 
încerce ceea ce încearcă ele însele. Nu vedeţi acelaşi lucru şi printre voi?” 
332. Cum comunică Spiritele între ele? 

„Se văd şi se înţeleg; cuvântul este material, este o reflectare a 
Spiritului. Fluidul universal stabileşte între ele o comunicare constantă; este 
vehiculul transmisiei gândului, aşa cum pentru voi aerul este vehiculul 
sunetului; un fel de telegraf universal ce leagă toate lumile şi permite 
Spiritelor să corespondeze dintr-o lume în alta”. 

333. Pot Spiritele să-şi tăinuiască reciproc gândurile; se pot ascunde unele 
de altele? 

„Nu, pentru ele totul este la vedere, mai ales atunci când sunt 
perfecte. Ele pot să se îndepărteze dar se frecventează întotdeauna. Nu este 
totuşi de loc o regulă absolută, căci anumite Spirite pot foarte bine să 
devină invizibile pentru alte spirite, dacă ele consideră că este util să o 
facă”. 

334. Cum pot Spiritele care nu mai au corp, să-şi constate individualitatea 
şi să se distingă de alte entităţi spirituale ce le înconjoară? 

„Îşi constată individualitatea prin perispiritul care le face existenţe 
distincte unele fată de altele, aşa cum face corpul printre oameni”. 

335. Spiritele se cunosc dacă au coabitat pe pământ? Fiul îşi recunoaşte 
tatăl, prietenul pe prieten? 

„Da, şi tot aşa din generaţie în generaţie”. 

336. Cum se recunosc în lumea Spiritelor oamenii care s-au cunoscut pe 
pământ? 

„Vedem viaţa noastră trecută şi citim în ea ca într-o carate; văzând 
trecutul prietenilor noştri şi al inamicilor noştri vedem întreaga lor trecere 
de la viaţă la moarte”. 


337. Spiritul părăsind rămăşiţele pământeşti se întâlneşte imediat cu 
părinţii şi prietenii ce i-au precedat în lumea Spiritelor? 

„Imediat nu este întotdeauna cuvântul potrivit: căci, aşa cum am mai 
spus-o, îi trebuie ceva timp pentru a se regăsi şi a scutura vălul material”. 
338. Cum este întâmpinat sufletul la întoarcerea în lumea Spiritelor? 

„Spiritul celui drept, ca un frate mult-iubit aşteptat vreme îndelungată; 
spiritul celui rău, ca o fiinţă pe care o dispreţuieşti”. 

339. Ce sentiment încearcă Spiritele impure la vederea unui alt Spirit rău 
care soseşte? 

„Cele rele sunt satisfăcute să vadă fiinţe asemănătoare lor şi lipsite, ca 
şi ele, de fericirea infinită, aşa cum ar fi pe pământ un escroc printre cei de- 
o seamă cu el”. 

340. Părinţii şi prietenii noştri vin câteodată să ne reîntâlnească atunci 
când părăsim pământul? 

„Da, vin în întâmpinarea sufletului pe care-l iubesc; îl felicită ca la 
reîntoarcerea dintr-o călătorie dacă a scăpat de pericolele drumului, şi îl 
ajută să se elibereze de legăturile corporale. Este o favoare pentru Spiritele 
bune atunci când cei pe care i-au iubit vin să le întâlnească. În timp ce acela 
care este pătat rămâne în izolare sau nu este înconjurat decât de Spirite 
asemănătoare lui; este o adevărată pedeapsă”. 

341. Părinţii şi prietenii sunt întotdeauna reuniți după moarte? 

„Depinde de elevația lor şi de drumul urmat pentru progresul propriu. 
Dacă unul dintre ei este mai avansat şi înaintează mai repede decât altul, nu 
va putea rămâne împreună; se vor putea vedea câteodată, dar nu vor fi 
întotdeauna împreună decât dacă vor putea merge împreună, sau când vor fi 
atins acelaşi nivel al perfecțiunii. Şi apoi, privaţiunea de a-şi vedea părinţii 
şi prietenii este câteodată o pedeapsă”. 


7. Raporturile de simpatie şi antipatie ale Spiritelor. „Jumătăţile” 
eterne. 
342. Dincolo de simpatia generală bazată pe similitudine, au Spiritele între 
ele relaţii de afecţiune deosebite? 
„Da, ca şi oamenii, dar legătura ce uneşte Spiritele este mult mai 
puternică când corpul este absent, deoarece nu mai este supusă 
vicisitudinilor pasiunii. 


343. Există ură între Spirite? 

„Există numai printre Spiritele impure, şi acestea sunt cele ce vă 
insuflă duşmăniile şi disensiunile” 

344. Două fiinţe ce vor fi fost inamice pe pământ vor păstra resentimentul 
uneia faţă de cealaltă şi în lumea Spiritelor? 

„Nu, vor înţelege că ura lor era stupidă şi subiectul pueril. Spiritele 
imperfecte păstrează o parte de animozitate până când se vor fi epurat. Dacă 
nu era decât un interes material ceea ce le-a divizat, ele nu se vor mai gândi 
la el, decât până când se dematerializează. Dacă nu mai există antipatie 
între ele, nemaiexistând subiect de discuţie, pot să se revadă cu plăcere - aşa 
cum doi şcolari ajunşi la vârsta raţiunii recunosc puerilitatea certurilor avute 
în copilărie şi încetează să-şi mai poarte pică”. 

345. Amintirea faptelor rele pe care le-au putut săvârşi doi oameni unul 
fată de celălalt este un obstacol pentru simpatia reciprocă? 

„Da, îi duce la antipatie”. 

346. Ce sentimente încearcă după moarte oamenii cărora le-am făcut rău 
aici-jos? 

„Dacă sunt buni, ei iartă în raport cu căinţa voastră. Dacă sunt răi, pot 
să-şi păstreze resentimentul şi, câteodată, vă urmăresc până în cealaltă 
existenţă. Dumnezeu le-o poate permite ca pedeapsă”. 

347. lubirile individuale ale Spiritelor sunt susceptibile de denaturare? 

„Nu, căci nu se pot înşela; ele nu mai au masca sub care se ascund 
ipocriţii; de aceea, atunci când Spiritele sunt pure iubirile lor sunt 
inalterabile. Dragostea ce le uneşte este pentru ele izvorul unei fericiri 
supreme”. 

348. Dragostea ce şi-au împărţit-o două fiinţe pe pământ continuă 
întotdeauna în lumea Spiritelor? 

„Da, fără îndoială, dacă este fondată pe o simpatie adevărată; dar când 
cauzele fizice ocupă o parte mai mare decât simpatia, dragostea încetează. 
Iubirile dintre Spirite sunt mai durabile decât pe pământ, nefiind 
subordonate capriciilor intereselor materiale şi orgoliului”. 

349. Sufletele ce trebuie să se unească sunt cumva predestinate acestei uniri 
încă de la originea lor? Oare fiecare dintre noi are undeva în univers 
jumătatea sa cu care într-o zi va fi în mod inevitabil reunit? 

„Nu, nu există o unire specială şi inevitabilă între două suflete. Unire 
există între toate Spiritele, dar de diferite grade în raport cu rangul pe care-l 


ocupă, adică după perfecțiunea atinsă; cu cât sunt mai perfecte, cu atât sunt 

mai unite. Din discordie se nasc toate relele omeneşti; din concordie rezultă 

fericirea desăvârşită”. 

350. În ce sens trebuie înţeles cuvântul „jumătate ” de care anumite Spirite 
se servesc pentru a desemna Spiritele cu care simpatizează? 

„Expresia este inexactă; dacă un Spirit ar fi fost jumătatea altuia, 
separat de aceasta, ar fi fost incomplet”. 

351. Două Spirite perfect simpatice, odată reunite, o fac pentru veşnicie, 
sau mai pot să se separe şi să se unească şi cu alte Spirite? 

„Ioate Spiritele sunt unite între ele; vorbesc de cele ajunse la 
perfecţiune. În sferele inferioare, atunci când un Spirit se ridică, nu mai 
există aceeaşi simpatie pentru cele pe care le-a părăsit”. 

352. Două Spirite simpatice sunt complementare unul altuia, sau mai bine 
spus este această simpatie rezultatul unei identități perfecte? 

„Simpatia ce atrage un spirit către altul este rezultatul unei perfecte 
concordanţe între înclinațiile şi instinctele lor; dacă unul trebuia să-l 
completeze pe celălalt, îşi pierdea propria individualitate”. 

353. Identitatea necesară pentru simpatia perfectă constă în similitudinea 
gândurilor şi a sentimentelor, sau mai degrabă în uniformitatea 
cunoştinţelor acumulate? 

„În egalitatea nivelurilor de elevaţie”. 

354. Spiritele care nu sunt simpatice astăzi, pot deveni mai târziu? 

„Da, toate vor fi. Astfel, Spiritul care astăzi este într-o anumită sferă 
inferioară, perfecţionându-se, va ajunge într-o sferă unde rezidă un altul. 
Întâlnirea lor va avea loc mai prompt dacă Spiritul mai elevat, suportând 
greu probele la care este supus, a rămas în aceeaşi stare”. 

355. Două Spirite simpatice pot înceta de a mai fi astfel? 

„Desigur, dacă unul este leneş”. 

Teoria jumătăţilor eterne este o figură de stil ce descrie unirea a două 
Spirite simpatice; este o expresie uzitată chiar în limbajul obişnuit şi care nu 
trebuie de loc luată ad litteram, Spiritele care au generat-o nu aparţin cu 
siguranţă ordinului cel mai elevat; sfera ideilor lor este în mod necesar 
limitată, şi ele şi-au putut lua gândurile prin intermediul termenilor de care 
se vor fi servit în timpul vieţii lor corporale. Trebuie deci să respingem 
această idee după care Spiritele create unul pentru altul trebuie în mod 


inevitabil să se reunească într-o zi pentru eternitate, după ce au fost separate 
un interval de timp mai lung sau mai scurt. 


8. Amintirea existenţei corporale 
356. Îşi aminteşte Spiritul de existenţa sa corporală? 

„Da, adică vieţuind de câteva ori ca om, el îşi aminteşte apoi ce a fost 
şi te asigur că uneori râde cu îngăduinţă de sine însuşi”. 

Ca şi omul care, atingând vârsta raţiunii, râde de nebuniile tinereţii 
sale sau de năzdrăvăniile copilăriei sale. 

357. Amintirea existenţei corporale se prezintă Spiritului în mod complet şi 
dintr-o dată după moarte? 

„Nu, îi revine puţin câte puţin, asemenea unui lucru ce iese din ceată, 
şi pe măsură ce iese îi fixează atenţia”. 

358. Spiritul îşi aminteşte amănunţit toate evenimentele vieţii sale; dar oare 
cuprinde el şi ansamblul într-o privire retrospectivă? 

„Îşi aminteşte de lucruri datorită consecinţelor pe care acestea le au 
asupra stării sale ca Spirit; dar îţi închipui că există circumstanţe în viaţa sa 
cărora nu le acordă nici o importanţă, şi despre care nici nu încearcă să-şi 
amintească”. 

359. Şi le-ar putea aminti dacă ar dori? 

„El poate să-şi amintească detalii şi incidente dintre cele mai 
amănunțite, fie despre evenimente, fie chiar despre gândurile sale; dar când 
acestea sunt fără folos, nu o face”. 

360. Întrevede oare scopul vieţii pământene în raport cu viaţa viitoare? 

„Cu siguranţă îl vede şi înţelege mai bine decât în timpul vieţii 
corpului; înţelege nevoia de purificare pentru a ajunge la infinit, şi ştie că în 
fiecare existenţă lasă o parte din necurăţenia sa”. 

361. În ce fel evocă memoria Spiritului viaţa trecută? Printr-un efort al 
imaginaţiei sale sau ca un tablou ce se află în f aţa ochilor? 

„Şi una şi alta; toate acţiunile despre care are interes să-şi amintească 
sunt pentru el ca şi cum ar fi prezente; celelalte sunt mai mult sau mai puţin 
vagi în gândire, sau date complet uitării. Cu cât este mai dematerializat, cu 
atât mai puţin dă importantă lucrurilor materiale. Tu evoci adesea un Spirit 
rătăcitor care tocmai a părăsit pământul şi care nu-şi mai aminteşte numele 
persoanelor iubite, nici prea multe detalii care, pentru tine, păreau 
importante; lui îi pasă prea puţin şi acestea cad în uitare. Ceea ce îşi 


aminteşte foarte bine sunt faptele principale ce-l ajută să se 

îmbunătăţească”. 

362. Îşi aminteşte Spiritul toate existenţele ce au precedat ultima existenţă 
pe care tocmai o părăseşte? 

„ot trecutul său se derulează în faţa lui, ca nişte etape parcurse de un 
călător; dar, am mai spus-o, el nu-şi aminteşte într-o manieră absolută toate 
actele sale; îşi aminteşte în raport de influenţa pe care acestea o au asupra 
stării sale prezente. Cât despre primele existenţe, cele ce pot fi privite ca o 
copilărie a Spiritului, acestea se pierd în gol şi dispar în noaptea uitării”. 
363. Cum consideră Spiritul corpul pe care tocmai îl părăseşte? 

„Ca pe o haină nepotrivită care îl jena şi de care este fericit să se 
debaraseze”. 

364. Ce sentiment resimte la vederea corpului său aflat în descompunere? 

„Aproape întotdeauna indiferentă, ca şi pentru un lucru la care nu mai 
tine”. 

365. La sfârşitul unei perioade de timp, Spiritul recunoaşte osemintele sau 
alte obiecte ca aparţinându-i? 

„Câteodată; însă depinde de punctul de vedere mai mult sau mai puţin 
elevat sub care consideră lucrurile terestre”. 

366. Respectul purtat lucrurilor materiale ce rămân în urma Spiritului îi 
atrage acestuia atenţia asupra obiectelor respective? Vede el cu 
plăcere acest respect? 

„Spiritul este întotdeauna fericit de amintirea ce dăinuie despre el; 
lucrurile păstrate de la el sunt readuse în memorie, dar ceea ce îl atrage la 
voi este amintirea, şi nicidecum aceste obiecte”. 

367. Păstrează Spiritele amintirea suferințelor îndurate în timpul ultimei lor 
existenţe corporale? 

„Deseori, ele o păstrează şi această amintire le face să simtă mai mult 
preţul fericirii de care se pot bucura ca Spirite”. 

368. Omul care a fost fericit aici-jos regretă bucuriile sale atunci când a 
părăsit pământul? 

„Doar Spiritele inferioare pot regreta bucuriile ce concordă cu 
impuritatea naturii lor şi pentru care ispăşesc prin suferinţe. Pentru Spirite 
elevate, fericirea eternă este de mii de ori preferabilă plăcerilor efemere ale 
pământului”. 


369. Cel care a început mari lucrări într-un scop înalt, şi care se vede 
întrerupt de către moarte, regretă, în cealaltă lume, că le-a lăsat 
neterminate ? 

„Nu, căci vede că alţii sunt destinaţi să le termine. Din contră, el îşi dă 
silinţa să influenţeze alte Spirite omeneşti să le continue. Scopul său, pe 
pământ, era binele umanităţii; scopul în lumea Spiritelor este acelaşi”. 

370. Cel ce a lăsat lucrări de artă sau de literatură păstrează pentru 
operele sale dragostea ce o avea în timpul vieţii? 

„În raport cu elevația sa, el le judecă sub un alt punct de vedere şi, 
adesea, desfide ceea ce admira mai mult”. 

371. Spiritele se mai interesează de lucrările ce se fac pe pământ, de 
progresul artelor şi al ştiinţelor? 

„Depinde de elevația lor sau de misiunea ce o au de îndeplinit. Ceea 
ce vouă vă apare magnific reprezintă adesea foarte puţin pentru unele 
Spirite; ele îl admiră aşa cum savantul admiră lucrarea unui şcolar. Însă ele 
examinează tot ce poate dovedi elevația Spiritelor încarnate şi progresul 
lor”. 

372. După moarte, mai păstrează Spiritele dragostea de patrie? 
„Întotdeauna acelaşi principiu: pentru Spiritele elevate patria este 

universul; pe pământ ea este acolo unde există cele mai multe persoane cu 

care simpatizează”. 

Situaţia Spiritelor şi modul lor de a vedea lucrurile variază la nesfârşit 
în raport de gradul dezvoltării lor morale şi intelectuale. În general, Spiritele 
dintr-un ordin elevat nu fac pe pământ decât popasuri foarte scurte; tot ceea 
ce se face aici este atât de meschin în comparaţie cu grandorile infinitului! 
Lucrurile cărora oamenii le dau cea mai mare importantă sunt atât de 
puerile în ochii lor, încât se simt prea puţin atrase, în afară de cazul când 
sunt chemate să conlucreze la progresul omenirii. 

Spiritele dintr-un ordin mediu rămân pe pământ mai frecvent; deşi 
consideră lucrurile dintr-un punct de vedere mai elevat, ele sunt aici într-un 
fel sedentare, şi constituie mulţimea populaţiei lumii invizibile; ele au 
păstrat aproape aceleaşi idei, gusturi şi înclinații ce le aveau în învelişul 
corporal; se amestecă în întâlnirile, afacerile şi distracţiile oamenilor, la care 
iau parte mai mult sau mai puţin activ, după caracterul lor. Neputându-şi 
satisface pasiunile, ele se bucură de cei care se abandonează acestora şi îi 


excită. În mulţimea lor există şi unele mai serioase care văd şi ascultă 
pentru a se instrui şi perfecționa. 
373. Ideile Spiritelor se modifică în starea de spirit? 

„Mult; ele suferă foarte mari modificări pe măsură ce Spiritul se 
dematerializează; Spiritul poate rămâne câteodată mult timp cu aceleaşi 
idei, dar puţin câte puţin influenţa materiei se diminuează, şi el vede 
lucrurile mai clar; atunci caută mijloacele de a se îmbunătăţi”. 

374. De vreme ce Spiritul a trăit deja viaţa spiritistă înainte de încarnarea 
sa, de unde-i provine mirarea la revenirea în lumea Spiritelor? 

„Nu este decât efectul primului moment şi al tulburării ce urmează 
trezirii, mai târziu, el se recunoaşte perfect pe măsură ce îi revine amintirea 
trecutului şi se şterge impresia vieţii terestre”. 


9. Comemorarea morţilor. Funeraliile 

375. Sunt Spiritele sensibile la amintirea celor pe care i-au iubit pe 
pământ? 

„Mult mai mult decât puteţi crede; această amintire se adaugă fericirii 
lor dacă sunt fericite; dacă sunt nefericite, este pentru ele o alinare”. 

376. Ziua comemorării morţilor are ceva mai solemn pentru Spirite? Se 
pregătesc oare să-i viziteze pe cei care urmează să vină să se roage la 
mormintele lor? 

„În ziua aceea, la locurile respective Spiritele prezente sunt mai 
numeroase, deoarece numărul persoanelor care le invocă este mar. mare; 
dar fiecare dintre ele vine aici pentru prieteni, şi nu pentru mulţimea 
indiferenţilor”. 

377. Sub ce formă vin aici şi cum ar fi posibil ca să se facă vizibile? 

„În acea formă în care au fost cunoscute în timpul vieţii lor”. 

378. Spiritele uitate şi la care nimeni nu vine să le viziteze mormintele vin 
totuşi aici şi încearcă regretul de a nu vedea nici măcar un prieten 
evocându-le memoria? 

„Ce le oferă pământul? Tot ce ţine de el se face prin inimă. Dacă 
dragoste nu există, nu există nimic care să lege Spiritul; întregul univers 
este al lui”. 

379. Oare vizita la mormânt îi dă Spiritului o satisfacţie mai mare decât o 
rugăciune făcută pentru sine? 


„Vizita la mormânt e un mod de manifestare a faptului că ne gândim 
la Spiritul absent: este un simbol. V-am spus, rugăciunea este cea care 
sfinţeşte actul amintirii; puţin importă locul, dacă este spusă din inimă”. 
380. Spiritele persoanelor cărora li se ridică statui sau monumente asistă la 

aceste inaugurări, şi le frecventează cu plăcere? 

„Multe vin atunci când pot, dar sunt mai puţin sensibile la onoarea ce 
li se face decât la amintire”. 

381. De unde provine dorinţa anumitor persoane de a fi înmormântate într- 
un anumit loc? Oare ele revin aici cu mai mare bucurie după moarte - 
este această importanţă acordată unui lucru material un semn de 
inferioritate al unui Spirit? 

„Afecţiunea Spiritului pentru anumite locuri dovedeşte o inferioritate 
morală. Ce contează un colt de pământ fată de altul pentru Spiritul elevat? 
Nu ştie că sufletul său va fi reunit cu ale celor pe care îi iubeşte, chiar când 
oasele lor sunt separate?”. 

382. Reunirea rămăşiţelor pământeşti ale tuturor membrilor unei aceleaşi 
familii trebuie să fie considerată ca un lucru fără valoare? 

„Nu; este o deprindere pioasă şi o mărturie de simpatie pentru cei pe 
care i-am iubit. Dacă această reunire este puţin importantă pentru Spirit, 
înseamnă că este utilă oamenilor: amintirile sunt laolaltă”. 

383. Sufletul, reintrând în viaţa spirituală, este sensibil la onorurile aduse 
rămăşiţelor sale pământeşti? 

„Când Spiritul a ajuns deja la un anumit grad de perfecţiune, el nu 
mai are vanitate terestră, şi înţelege inutilitatea tuturor acestor lucruri. Dar 
ştii bine că adesea există Spirite care, în primul moment de la moartea lor 
materială, simt o mare plăcere faţă de onorurile ce li se aduc, sau o supărare 
la abandonarea învelişului lor; căci ele încă mai păstrează unele prejudecăţi 
avute aici-jos”. 

384. Asistă Spiritul la cortegiul său funerar? 

„Foarte adesea asistă, dar câteodată nu înţelege ce se petrece, fiind 
încă în stare de tulburare”. 

385. Este flatat de mulțimea asistenței la cortegiul său funerar? 

„Mai mult sau mai puţin în raport cu sentimentele avute”. 

386. Spiritul celui care tocmai a murit asistă oare la întrunirile 
moştenitorilor săi? 


„Aproape întotdeauna; Dumnezeu o doreşte pentru propria lui 
învăţătură şi pedepsirea vinovaţilor. Acolo toate sentimentele sunt la vedere, 
iar decepţia încercată văzând lăcomia celor care îşi împart moştenirea sa îl 
luminează asupra sentimentelor acestora; căci va veni şi rândul lor”. 

387. Respectul instinctiv pe care omul îl dovedeşte pentru morţi este un 
efect al intuiţiei ce o are despre existenţa viitoare? 

„Da, este o consecinţă firească a acestei intuiţii, fără ea şi respectul ar 
fi fără obiect”. 


CAPITOLUL VII - Reîntoarcerea la viaţa 
corporală 


. Preludiul reîntoarcerii. 

. Unirea sufletului cu corpul. Avorturile. 

. Facultăţile morale şi intelectuale ale omului. 
. Influenţa organismului. 

. Idioţenia, nebunia. 

. Copilăria. 

„ Simpatii şi antipatii pământene. 

. Uitarea trecutului. 


O ANU PN 


1. Preludiul reîntoarcerii 

388. Cunosc Spiritele perioada în care vor fi reîncarnate? 

„Li se arată, aşa cum un orb simte focul de care se apropie. Ele ştiu că 
trebuie să recapete un corp, tot aşa cum voi ştiţi că va trebui să muriţi într-o 
zi, dar fără să ştiţi când va sosi ziua aceea”. 

389. Reîncarnarea este deci o necesitate a vieţii spiritiste, aşa cum moartea 
este o necesitate a vieţii corporale? 

„Cu siguranţă, aşa este”. 

390. Toate Spiritele se preocupă de reîncarnare? 

„Există şi unele care nu se gândesc de loc, care nici măcar nu o 
înţeleg; depinde de natura lor mai puţin sau mai puţin avansată. Pentru 
unele incertitudinea cu privire la propriul viitor e o adevărată pedeapsă”. 
391. Spiritul poate apropia sau întârzia momentul reîncarnării sale? 

„ÎL poate apropia apelând la dorinţele sale; îl poate de asemenea 
îndepărta dacă dă înapoi în faţa încercărilor, căci printre Spirite există de 
asemenea laşi şi indiferenți, dar nu o face nepedepsit; de aceea el suferă ca 
şi cel care dă înapoi în faţa leacului salutar cel poate vindeca”. 

392. Dacă un Spirit s-ar găsi destul de fericit într-o condiţie medie printre 
Spiritele rătăcitoare, şi dacă nu ar avea ambiția de a mai urca, ar 
putea el să prelungească starea aceasta la nesfârşit? 

„Nu; progresul este o necesitate pentru Spirite; toate trebuie să urce, 
acesta-i destinul lor”. 


393. Unirea sufletului cu cutare sau cutare corp este predestinată, sau se 
realizează în ultimul moment? 

„Spiritul este întotdeauna desemnat cu anticipație. Alegându-şi proba 
pe care vrea să o suporte, Spiritul cere să se reîncarneze; or Dumnezeu, care 
ştie şi vede totul, a ştiut şi văzut cu anticipație modul în care un anumit 
suflet se va uni cu un anumit corp”. 

394. Îi aparţine Spiritului alegerea corpului în care trebuie să intre, sau 
numai afetului de viaţă ce trebuie să-i servească de încercare? 

„EI poate să-şi aleagă corpul, deoarece imperfecţiunile acestui corp 
sunt pentru el încercări care îl ajută să progreseze dacă depăşeşte 
obstacolele întâlnite; însă alegerea nu depinde întotdeauna de el, el o poate 
cere”. 

395. Ar putea Spiritul, în ultimul moment, să refuze intrarea în corpul ales 


pentru el? 
„Dacă ar refuza, ar suferi mai mult decât cel ce nu ar fi încercat nici o 
probă”. 


396. S-ar putea ajunge în situaţia ca un copil ce urmează să se nască să nu 
găsească un Spirit care să vrea să se încarneze în el? 

„Dumnezeu a prevăzut şi aceasta. Copilul, atunci trebuie să se nască 
viu, este întotdeauna predestinat să aibă un suflet; nimic nu a fost creat fără 
a fi gândit”. 

397. Unirea Spiritului cu un anumit corp poate fi impusă de Dumnezeu? 

„Poate fi impusă chiar de diferitele încercări, mai ales când Spiritul nu 
este încă apt să facă o alegere în cunoştinţă de cauză. Ca ispăşire, Spiritul 
poate fi constrâns să se unească cu corpul cutărui copil care, prin naşterea 
sa şi poziţia ce o avea în societate, va putea deveni pentru el un subiect de 
pedeapsă”. 

398. Dacă s-ar ajunge ca mai multe Spirite să se prezinte pentru un acelaşi 
corp ce trebuie să se nască, cine ar decide între ele? 

„O pot cere mai multe Spirite, dar numai Dumnezeu hotărăşte care 
este cel mai capabil să împlinească misiunea căreia îi este destinat copilul; 
dar, am spus-o, Spiritul este desemnat înaintea momentului când trebuie să 
se unească cu corpul. 

399. Este momentul încarnării însoţit de o tulburare asemănătoare cu cea 
care are loc la părăsirea corpului? 


„Mult mai mare şi mai ales mai lungă. La moarte, Spiritul iese din 
sclavie; la naştere, intră în ea”. 

400. Momentul în care un Spirit trebuie să se încarneze este pentru el un 
moment solemn? Îndeplineşte acest act ca pe ceva grav şi important 
pentru el? 

„Este ca un călător ce se îmbarcă pentru o traversare periculoasă, 
neştiind dacă nu-şi va afla moartea printre talazurile ce le înfruntă”. 

Călătorul care se îmbarcă ştie căror pericole se expune, dar nu ştie 
dacă va fi naufragiu; la fel stau lucrurile cu Spiritul - cunoaşte probele 
cărora li se supune, dar nu ştie dacă va sucomba. Aşa cum moartea corpului 
este un fel de renaştere a Spiritului, reîncarnarea este pentru el un fel de 
moarte, sau mai degrabă un exil sau o claustrare. Părăseşte lumea Spiritelor 
pentru lumea corporală, aşa cum omul părăseşte lumea corporală pentru 
lumea Spiritelor. 

Spiritul ştie că se va reîncarna, aşa cum omul ştie că va muri; dar, ca 
şi aceasta, nu are cunoştinţă de faptul întrupării decât în ultimul moment, 
când a venit sorocul; în acel moment suprem, tulburarea coboară asupra lui, 
ca şi la omul aflat în agonie, şi această tulburare persistă până când noua 
existență se alcătuieşte clar. Apropierea reîncarnării e un fel de agonie 
pentru Spirit. 

401. Incertitudinea în care se găseşte Spiritul în legătură cu eventualitatea 
trecerii cu succes a probelor pe care le va suporta în viaţă, este o 
cauză a anxietăţii sale înainte de încarnare? 

„O anxietate foarte mare, de vreme ce probele existenţei sale îl vor 
întârzia sau avansa, după cum le-a suportat mai bine sau mai rău”. 

330. În momentul reîncarnării Spiritul este însoţit de alte Spirite ale 
prietenilor săi care vin să asiste la plecarea sa din lumea spiritistă, 
aşa cum vin să-l primească la reîntoarcere? 

„Depinde de sfera locuită de Spirit. Dacă se află în sferele unde 
domneşte dragostea, spiritele care-l iubesc îl însoțesc până în ultimul 
moment, îl încurajează, şi adesea chiar îl urmează în viaţă”. 

402. Spiritele prietene ce ne urmează în viaţă sunt câteodată cele pe care le 
vedem în vis, ce ne mărturisesc dragoste, şi ni se prezintă sub trăsături 
necunoscute ? 

„Foarte adesea sunt acestea; ele vin să vă viziteze, aşa cum voi 
mergeţi să vedeţi un prizonier aflat după gratii”. 


2. Unirea sufletului cu corpul 

403. În ce moment se uneşte sufletul cu corpul? 

„Unirea începe odată cu concepţia, dar nu este completă decât în 
momentul naşterii. Din momentul concepţiei, Spiritul desemnat să locuiască 
în acel corp se uneşte cu el printr-o legătură fluidă ce se strânge din ce în ce 
mai mult până în momentul când copilul vede lumina zilei; strigătul ce 
scapă copilului anunţă că el face parte dintre cei vii şi slujitori ai lui 
Dumnezeu”. 

404. Unirea dintre Spirit şi corp este definitivă din momentul concepţiei? în 
timpul acestei prime perioade, Spiritul ar putea renunţa să locuiască 
corpul desemnat? 

„Unirea este definitivă, şi în acest sens un alt Spirit nu l-ar putea 
înlocui pe cel ce a fost destinat acestui trup. Dar cum legăturile ce le ţin 
laolaltă sunt foarte fragile, ele sunt uşor de rupt, şi pot fi rupte prin voinţa 
Spiritului care dă înapoi în faţa probei alese; dar atunci copilul nu mai 
trăieşte”. 

405. Ce ajunge Spiritul, atunci când corpul pe care I-a ales a murit înainte 
de naştere? 

„Alege un alt corp”. 

406. Care poate fi utilitatea acestor morţi premature? 

„Imperfecţiunile materiei sunt cel mai adesea cauzele acestor morţi”. 
407. Ce utilitate poate avea pentru un Spirit încarnarea într-un trup care 

moare la puţine zile după naştere? 

„Fiinţa nu are conştiinţa existenţei sale suficient de dezvoltată; 
importanţa morţii e aproape nulă; adesea, aşa cum am mai spus, constituie o 
încercare pentru părinţi”. 

408. Spiritul ştie de la început când corpul ales nu are şansă de viaţă? 

„Câteodată o ştie, dar dacă îl alege pentru acest motiv, este pentru că 
el dă înapoi în faţa încercării”. 

409. Atunci când pentru Spirit o încarnare este greşită, dintr-o cauză 
oarecare, ea este înlocuită imediat printr-o altă existenţă? 

„Nu întotdeauna imediat; Spiritului îi trebuie timp pentru a alege din 
nou, afară de cazul când reîncarnarea instantanee nu provine dintr-o 
determinare anterioară”. 


410. Spiritul, odată unit cu trupul unui copil, şi atunci când nu se mai poate 
dezice de acesta, regretă câteodată alegerea făcută? 

„Vrei să spui că, asemenea omului, se plânge de viaţa ce o are? Că ar 
dori o alta? Odată încarnat, Spiritul nu poate regreta o alegere de care nu are 
cunoştinţă; dar poate găsi sarcina prea grea, şi dacă o consideră mai presus 
de forţele sale, recurge la sinucidere”. 

411. În intervalul dintre concepţie şi naştere, Spiritul se bucură de toate 
facultăţile? 

„Mai mult sau mai puţin după o anumită perioadă, căci el încă nu este 
încarnat, ci ataşat. Încă din momentul concepţiei, tulburarea începe să 
sesizeze Spiritul avertizând astfel că a venit momentul să înceapă o nouă 
existență. Această tulburare merge în crescendo până la naştere; în acest 
interval, starea sa este foarte apropiată de cea pe care Spiritul încarnat o are 
în timpul somnului corpului. Pe măsură ce momentul naşterii se apropie, 
ideile sale se şterg, astfel că, odată intrat în viaţă, el nu mai are cunoştinţă 
de amintirea trecutului său ca om; însă această amintire îi revine puţin câte 
puţin în memorie în starea sa de Spirit”. 

412. În momentul naşterii, Spiritul redobândeşte imediat plenitudinea 
facultăţilor sale? 

„Nu, ele se dezvoltă gradual odată cu organele. Pentru el este o nouă 
existenţă; trebuie să înveţe să se servească de instrumentele sale; ideile îi 
revin puţin câte puţin ca unui om ce se trezeşte din somn şi se găseşte într-o 
stare diferită de cea avută în starea de veghe”. 

413. Unirea Spiritului cu corpul nefiind complet şi definitiv consumată 
decât după naştere, se poate considera fetusul ca având un suflet? 

„Spiritul ce trebuie să-l anime există într-un fel în afara lui; fetusul nu 
are deci un suflet propriu-zis, de vreme ce încarnarea este doar pe cale de a 
se efectua; dar este legat de cel ce trebuie să-l aibă”. 

414. Cum se explică viaţa intra-uterină? 

„Este ca cea a unei plante ce vegetează. Copilul trăieşte viaţa animală. 
Omul are în el viaţa animală şi viaţa vegetală completate la naştere cu viaţa 
Spirituală”. 

415. Există, aşa cum indică ştiinţa, copii care, încă de la sânul mamei, sunt 
hărăziţi morţii. În ce scop se petrece acest lucru? 

„Se întâmplă adeseori; Dumnezeu permite aceasta ca probă, fie pentru 
părinţi, fie pentru Spiritul desemnat să-i ia locul”. 


416. Există copii născuţi morţi, care nu au fost deloc destinaţi încarnării 
unui Spirit? 

„Da, există unii care nu au avut niciodată un Spirit destinat trupului 
lor: pentru ei nu trebuie să se facă nimic. Acest copil a venit atunci doar 
pentru părinţi”. 

417. O fiinţă de această natură poate veni la termen? 

„Da, câteodată, dar atunci nu trăieşte”. 

418. Orice copil care supravieţuieşte naşterii are deci neapărat un Spirit 
încarnat în el? 

„Ce ar fi fără el? Nu ar mai fi o fiinţă umană”. 

419. Care sunt, pentru Spirit, consecinţele avortului ? 

„O existenţă fără valoare de reînceput”. 

420. Avortul voluntar este o crimă, indiferent care ar fi perioada de la 
concepţie? 

„Avortul este întotdeauna o crimă din moment ce încălcaţi legea lui 
Dumnezeu. Mama, sau oricine altcineva va comite întotdeauna o crimă 
luând viaţa copilului înainte de naştere, căci împiedică sufletul să suporte 
probele pentru care corpul trebuie să fie instrumentul”. 

421. În cazul în care viaţa mamei ar fi în pericol prin naşterea copilului, 
este o crimă de a sacrifica copilul pentru a salva mama? 

„Este mai bine să sacrifici fiinţa care nu există în favoarea celei ce 
există”. 

422. Este raţional de a acorda aceeaşi atenţie unui fetus ca şi corpului unui 
copil ce ar fi trăit? 

„În toate acestea, vedeţi voinţa şi lucrarea lui Dumnezeu; nu trataţi 
deci cu uşurinţă lucruri pe care ar trebui să le respectaţi. De ce să nu 
respectăm operele creaţiei ce sunt incomplete câteodată prin voinţa 
Creatorului? Toate acestea intră în proiectele sale pe care nimeni nu are 
dreptul să le judece”. 


3. Facultăţi morale şi intelectuale 
423. De unde-i vin omului calităţile sale morale, bune sau rele? 
„Sunt calităţile spiritului încarnat în el - cu cât Spiritul este mai pur, 
cu atât omul este condus spre bine”. 
424. Pare a rezulta de aici că omul de bine este încarnarea unui Spirit bun, 
şi omul vicios a unui Spirit rău? 


„Da, dar spune mai degrabă un Spirit imperfect, altfel s-ar putea crede 
în Spirite rele pentru totdeauna, cele pe care le denumiți demoni”. 

425. Care este caracterul indivizilor în care se încarnează Spiritele 
nebunatice şi uşuratice? 

„Zăpăciţi, nebunatici, şi câteodată fiinţe răufăcătoare”. 

426. Au Spiritele pasiuni ce nu aparţin omenirii ? 

„Dacă ar fi altele vi le-ar fi comunicat”. 

427. Acelaşi Spirit dă omului atât calităţile morale cât şi cele legate de 
inteligenţă ? 

„Cu siguranţă, este acelaşi spirit, şi este în funcţie de gradul la care a 
ajuns. Omul nu are două Spirite în el”. 

428. De ce oamenii foarte inteligenţi, ceea ce denotă la ei un Spirit 
superior, sunt câteodată foarte vicioşi? 

„Deoarece Spiritul încarnat nu este suficient de pur, şi omul cedează 
influenţei altor Spirite mai rele. Spiritul progresează pe nesimţite printr-un 
marş ascendent, dar progresul nu se realizează simultan în toate sensurile; 
într-o anumită perioadă el se poate să avanseze în ştiinţă, în alta în 
moralitate”. 

429. Ce gândeşti despre opinia conform căreia diferitele facultăţi 
intelectuale şi morale ale omului ar fi în aceeaşi măsură produsul 
diferitelor Spirite încarnate în d, şi având fiecare o aptitudine 
specială? 

„Reflectând la ea, să recunoaştem că este absurdă. Spiritul trebuie să 
aibă toate aptitudinile; pentru a putea progresa, îi trebuie o voinţă unică; 
dacă omul ar fi un amalgam de Spirite, această voinţă nu ar exista, şi nu ar 
exista de loc pentru el o individualitate, fiindcă la moartea sa toate aceste 
Spirite ar fi ca un zbor de păsări scăpate dintr-o colivie. Omul se plânge 
adesea că nu înţelege anumite lucruri, şi este curios să vezi cum amplifică 
dificultăţile, în timp ce are la îndemână o explicaţie atât de simplă şi de 
naturală. Aceea de a lua efectul drept cauză; de a face cu omul ceea ce 
păgânii făceau cu Dumnezeu. Credeau în tot atâţia dumnezei ai 
fenomenelor din univers, dar printre ei oamenii cu judecată nu vedeau în 
aceste fenomene decât efecte având drept cauză un Dumnezeu unic”. 

Lumea fizică şi lumea morală ne oferă în legătură cu acest subiect 
numeroase puncte de comparaţie. S-a crezut în existenţa multiplă a 
materiei, atâta timp cât ne-am oprit la aparenţa fenomenelor; astăzi se 


înţelege că aceste fenomene atât de variate pot foarte bine să nu fie decât 
modificări ale unei materii elementare unice. Diversele facultăţi sunt 
manifestări ale unei aceleiaşi cauze care este sufletul, sau spiritul încarnat, 
şi nu a mai multor suflete, aşa cum diferitele sunete ale orgii sunt produsul 
aceluiaşi fel de aer, şi nu mai multe feluri de aer există în aceeaşi măsură în 
sunetele ei. Ar rezulta din acest raţionament că atunci când un om pierde 
sau câştigă anumite aptitudini, anumite înclinații, aceasta s-ar datora în 
aceeaşi măsură Spiritelor care vin sau pleacă, ceea ce ar face din el o fiinţă 
multiplă fără individualitate, şi, prin urmare, fără responsabilitate. Mai 
mult, el este contrazis de exemplele atât de numeroase ale manifestărilor 
prin care Spiritele probează personalitatea şi identitatea lor. 


4. Influenţa organismului 

430. Spiritul, odată unit cu corpul se identifică oare cu materia? 

„Materia nu este decât învelişul Spiritului, aşa cum costumul este 
învelişul corpului. Spiritul, unindu-se cu trupul, păstrează atributele naturii 
spirituale”. 

431. Facultăţile Spiritului se exercită în toată libertatea după unirea sa cu 
trupul? 

„Exercitarea facultăţilor depinde de organele care le servesc drept 
instrument; ele sunt slăbite de caracterul grosier al materiei”. 

432. După cele spuse, anvelopa materială ar fi un obstacol pentru libera 
manifestare a facultăţilor Spiritului aşa cum o sticlă opacă se opune 
propagării libere a luminii ”? 

„Da, chiar foarte opacă”. 

Se mai poate compara acţiunea materiei grosiere a corpului asupra 
Spiritului cu cea a unei ape noroioase care împiedică mişcările corpului ce 
se află cufundat în ea. 

433. Libera exercitare a facultăţilor sufletului este subordonată dezvoltării 
organelor? 

„Organele sunt instrumentele manifestării facultăţilor sufletului; 
această manifestare este subordonată dezvoltării şi gradului de perfecţionare 
a acestor organe aşa cum calitatea muncii este subordonată calităţii 
uneltelor”. 


434. În legătură cu influența organelor - se poate deduce un raport între 
dezvoltarea organelor cerebrale şi dezvoltarea facultăţilor morale şi 
intelectuale? 

„Nu confundați efectul cu cauza. Spiritul are întotdeauna facultăţi 
proprii; or, nu organele sunt cele ce dau facultăţile, ci facultăţile sunt cele 
care accelerează dezvoltarea organelor”. 

435. În consecinţă, diversitatea aptitudinilor omului ţin doar de starea 
Spiritului ? 

„Nu este întru totul exact; calităţile Spiritului, care poate fi mai mult 
sau mai puţin avansat - acolo trebuie văzut principiul, însă trebuie ţinut 
seama de influenţa materiei ce împiedică mai mult sau mai puţin exercitarea 
facultăţilor sale”. 

Spiritul, încarnându-se, poartă anumite predispoziţii, şi dacă se admite 
pentru fiecare un organ corespondent în creier, dezvoltarea acestor organe 
ar fi un efect şi nu o cauză. Dacă facultăţile şi-ar avea principiul în organe, 
omul ar fi o maşină fără liber arbitru, şi fără responsabilitatea actelor sale. 
Ar trebui să admitem că cele mai mari genii, savanţi, poeţi, artişti, nu sunt 
genii decât pentru că hazardul i-a înzestrat cu organe speciale de unde ar 
rezulta, că fără aceste organe, aceştia nu ar mai fi fost genii, şi că ultimul 
imbecil ar putea fi un Newton, un Rafael, sau un Vergiliu dacă ar fi fost 
dotat cu anumite organe; supoziţie şi mai absurdă când se aplică şi 
calităţilor morale. Astfel conform acestei logici, sfântul Vincent de Paul, 
dotat de natură cu cutare sau cutare organ, ar fi putut fi un scelerat, şi nu ar 
lipsi celui mai mare scelerat decât un organ pentru a fi un sfânt Vincent de 
Paul. Admiţând din contră că organele speciale, atâtea câte există, sunt 
consecutive, că se dezvoltă prin exercitarea facultăţii, ca şi muşchii prin 
mişcare, nu veţi avea nimic irațional. Să luăm o comparaţie vulgară în 
sprijinul adevărului: în anumite trăsături fizionomice, recunoaşteţi omul 
dedat băuturii; sunt aceste semne cele ce-l fac beţivan, sau beţia este cea 
care dă naştere acestor trăsături? Se poate spune că organele primesc 
amprenta facultăţilor. 


5. Idioţenia, nebunia 
436. Opinia după care cretinii şi idioţii ar avea un suflet de o natură 
inferioară este fondată? 


„Nu; ei au un suflet omenesc, adesea mai inteligent decât gândiţi, şi 
care suferă datorită insuficienţei mijloacelor ce le are la dispoziţie pentru a 
comunica, aşa cum cel mut suferă că nu poate să vorbească”. 

437. Care este scopul Providenţei atunci când creează fiinţe nenorocite, aşa 
cum sunt cretinii şi idioţii? 

„Spiritele pedepsite sunt cele care locuiesc în trupurile idioţilor. 
Aceste Spirite suferă datorită constrângerii încercate şi neputinței în care se 
află, adică de a se manifesta prin intermediul unor organe nedezvoltate sau 
stricate”. 

438. Nu este aşadar exact să spui că organele sunt fără influență asupra 
facultăţilor? 

„Nu am spus niciodată că organele sunt fără influenţă; ele au una 
foarte mare asupra manifestării facultăţilor, dar ele nu creează facultăţile; 
aici este diferenţa. Un bun muzician cu un instrument necorespunzător nu 
va face o muzică bună, dar acest lucru nu-l va împiedica să fie un bun 
muzician”. 

Trebuie să distingem starea normală de starea patologică, în starea 
normală, ceea ce este moral depăşeşte obstacolul pus de materie; dar sunt 
cazuri când materia oferă o astfel de rezistenţă încât manifestările sunt 
împiedicate sau denaturate, ca în cazul idioţeniei sau nebuniei; acestea sunt 
cazuri patologice. În aceste stări, sufletul, nebucurându-se de întreaga sa 
libertate, legea omenească îl eliberează de responsabilitatea actelor sale. 
439. Care poate fi meritul existenţei pentru făpturile ce nu pot progresa, 

neputând face nici binele nici răul, aşa cum sunt idioţii şi cretinii? 

„Este o ispăşire impusă datorită abuzului făcut faţă de anumite 
facultăţi; este un timp de staţionare”. 

440. Corpul unui idiot poate astfel să închidă un Spirit ce ar fi animat un 
om de geniu într-o existenţă anterioară? 

„Da, geniul devine câteodată un adevărat flagel când se abuzează de 
el”. 

Superioritatea morală nu este întotdeauna în acord cu superioritatea 
intelectuală, şi cele mai mari genii au mult de ispăşit; de aici, adesea o 
existență inferioară pentru ele faţă de cea pe care au efectuat-o deja, şi o 
cauză a suferințelor; piedicile pe care Spiritul le încearcă în manifestările 
sale sunt pentru el asemenea lanțurilor ce împiedică mişcările unui om 


viguros. Se poate spune că idiotul şi cretinul sunt handicapaţi la creier, aşa 
cum şchiopul este la picioare, şi orbul la ochi. 
373. În starea de Spirit, are idiotul conştiinţa stării sale mentale? 

„Da, foarte adesea; el înțelege că lanţurile ce împiedică zborul său 
sunt o încercare şi o ispăşire”. 

441. Care este situaţia Spiritului în nebunie? 

„Spiritul, în stare de libertate, primeşte direct impresiile sale şi îşi 
exercită direct acţiunea asupra materiei; dar, încarnat, se găseşte în condiţii 
total diferite şi în necesitatea de a nu o face decât cu ajutorul organelor 
speciale. Dacă o parte sau întregul acestor organe sunt denaturate, acţiunea 
sau impresiile sale, în ceea ce priveşte aceste organe, sunt întrerupte. Dacă- 
şi pierde ochii, devine orb, dacă-i auzul, devine surd etc. Imaginează-ţi 
acum că organele ce dirijează efectele inteligenţei şi ale voinţei sunt parţial 
sau în întregime atacate sau modificate, şi-ţi va fi uşor să înţelegi că 
Spiritul, nemaiavând în serviciul său decât organe incomplete sau 
denaturate, trebuie să rezulte de aici o perturbare despre care Spiritul, prin 
el însuşi şi în forul său interior, are perfect conştiinţă, dar nu este stăpân să-i 
oprească cursul”. 

442. Atunci întotdeauna corpul şi nicidecum Spiritul este dezorganizat? 

„Da, dar nu trebuie pierdut din vedere că, tot aşa cum Spiritul 
acţionează asupra materiei, şi aceasta reacţionează asupra lui într-o anumită 
măsură, şi că Spiritul se poate găsi momentan impresionat de alterarea 
organelor prin care se manifestă şi-şi primeşte impresiile. 

Se poate ajunge cu timpul ca, atunci când nebunia a durat mult timp, 
repetarea aceloraşi acte să sfârşească prin a avea asupra Spiritului o 
influenţă de care nu se eliberează decât după completa separare de întreaga 
impresie a materiei”. 

443. De unde provine faptul că uneori nebunia duce la sinucidere? 

„Spiritul suferă de constrângerea încercată şi de neputinţa de a se 
manifesta liber, şi de aceea caută în moarte un mijloc de a-şi rupe lanţurile”. 
444. Spiritul alienatului se resimte după moarte datorită dezordinii 

facultăţilor sale? 

„Se poate resimţi câtva timp după moarte până când se va fi degajat 
de materie, tot aşa cum omul care se trezeşte se resimte câtva timp datorită 
tulburării în care l-a aruncat somnul”. 


445. Cum este posibil ca, după moarte, alterarea creierului să acţioneze 
asupra Spiritului ? 

„Este o amintire; o greutate asupra Spiritului, şi cum el nu a avut 
priceperea a tot ceea ce s-a întâmplat în timpul nebuniei sale, îi trebuie un 
anumit timp pentru a se pune la curent; de aceea cu cât mai mult a durat 
nebunia în timpul vieţii, cu atât mai mult durează chinul, constrângerea 
după moarte. 

Spiritul degajat de corp continuă să resimtă un timp oarecare impresia 
lanțurilor sale”. 


6. Despre copilărie 

446. Spiritul care animă corpul unui copil este tot atât de dezvoltat ca şi cel 
al unui adult? 

„Poate fi mai dezvoltat dacă a progresat mai mult; ceea ce îl 
împiedică să se manifeste sunt numai organele imperfecte. Este vorba într- 
adevăr despre instrumentul cu ajutorul căruia el poate să se manifeste”. 

447. La un copil de vârstă fragedă, Spiritul, în afara obstacolului pus 
liberei sale manifestări de către imperfecţiunea organelor, gândeşte ca 
un copil sau ca un adult? 

„În perioada copilăriei, când organele inteligenţei nu sunt prea 
dezvoltate, Spiritul nu posedă întreaga intuiţie a unui adult; el are, într- 
adevăr, inteligenţa foarte limitată, aşteptând ca vârsta să-i maturizeze 
raţiunea. Tulburarea ce însoţeşte încarnarea nu încetează subit în momentul 
naşterii; ea nu se risipeşte decât treptat, odată cu dezvoltarea organelor”. 

O observaţie vine în sprijinul acestui răspuns: aceea că visurile unui 
copil nu au aceleaşi caracteristici cu cele ale unui adult; obiectul lor este 
aproape întotdeauna pueril, ceea ce este un indiciu al naturii preocupărilor 


Spiritului. 
448. Este adevărat că la moartea copilului Spiritul îşi reia imediat vigoarea 
iniţială? 


„Evident, de vreme ce s-a debarasat de învelişul său carnal; totuşi el 
nu-şi reia luciditatea sa iniţială decât în momentul când separarea este 
completă, adică atunci când nu mai există nici o legătură între Spirit şi 
corp”. 

449. Spiritul încarnat suferă, în timpul copilăriei, datorită constrângerii 
impuse de imperfecţiunea organelor sale? 


„Nu, această stare este o necesitate, există în natură şi e conformă 
vederilor Providenţei: este un timp de odihnă pentru Spirit”. 

450. Care credeţi că este, pentru un Spirit, utilitatea trecerii prin starea 
copilăriei? 

„Spiritul încarnându-se în vederea perfecţionării este mai accesibil, în 
acest răstimp, impresiilor receptate care au menirea să-l ajute în progresul 
său; la dezvoltarea lui trebuie să contribuie toţi cei care sunt însărcinaţi cu 
educaţia sa”. 

451. De ce primele strigăte ale copilului sunt planşetele? 

„Pentru a stârni interesul mamei şi a atrage îngrijirile ce-i sunt 
necesare. Nu înţelegi că dacă nu ar avea decât strigăte de bucurie când nu 
ştie încă să vorbească, ar nelinişti puţin în legătură cu ceea ce are nevoie? 
Admiraţi în toată înţelepciunea Providenţei!” 

452. De unde provine schimbarea ce apare în caracter la o anumită vârstă, 
şi în mod special la sfârşitul adolescenţei? Spiritul este cel ce se 
schimbă? 

„Este Spiritul care îşi reia natura şi arată ceea ce era. Voi nu 
cunoaşteţi secretul ascuns de copii în inocenţa lor; nu ştiţi ce sunt, nici ce au 
fost; şi totuşi îi iubiţi. Îi îndrăgiţi ca şi cum ar fi o parte din voi înşivă, astfel 
încât dragostea unei mame pentru copiii săi este socotită drept cea mai mare 
dragoste pe care o poate nutri o fiinţă pentru altă fiinţă. De unde vine 
această duioasă afecţiune, această tandră bunăvoință pe care chiar şi străinii 
o încearcă pentru un copil? Tocmai asta vreau să vă explic. 

Copiii sunt fiinţe pe care Dumnezeu le trimite în noi existenţe şi 
pentru ca ei să nu-i poată reproşa o severitate prea mare, le dăruieşte 
întreaga nevinovăție a inocenţei; chiar la un copil de o răutate naturală, 
relele sale sunt apărate de lipsa de conştiinţă a faptelor săvârşite. Această 
inocentă nu este o superioritate reală asupra a ceea ce erau înainte; nu, este 
imaginea a ceea ce ar trebui să fie, şi dacă nu sunt, ele singure recad în 
suferinţă. 

Dar nu numai pentru ei le-a dat Dumnezeu acest aspect, ci mai ales 
pentru părinţii a căror dragoste este necesară slăbiciunii lor, şi această 
dragoste va fi mult diminuată la vederea unui caracter arţăgos şi ursuz, în 
timp ce, crezându-şi copiii buni şi drăguţi, părinţii le oferă întreaga lor 
dragoste, şi îi înconjoară cu atenţiile cele mai gingaşe. Dar când copiii nu 
mai au nevoie de această protecţie ce le-a fost acordată vreme de 15-20 ani, 


caracterul lor real şi individual reapare în întreaga sa nuditate: rămâne bun 
dacă era fundamentul bun; dar este irizat întotdeauna de nuanțele ascunse în 
prima copilărie. Vedeţi cum căile Domnului sunt întotdeauna cele mai bune, 
şi că atunci când există o inimă curată, este uşor de imaginat şi o explicaţie? 

Într-adevăr, gândiţi bine că Spiritul copiilor care se nasc printre voi 
poate veni dintr-o lume de unde a luat obiceiuri cu totul diferite; cum aţi 
dori să fie în mijlocul vostru această nouă fiinţă care vine cu porniri total 
diferite de cele avute de voi, cu înclinații, cu gusturi opuse întru totul celor 
ale voastre? 

Cum aţi dori să se integreze în rândurile voastre în alt fel decât aşa 
cum a dorit-o Dumnezeu, adică prin sita copilăriei? Acolo vin să se 
amestece toate părerile, toate caracterele, toate varietățile de entităţi produse 
de această mulţime de lumi în care cresc fiinţe. Şi voi înşivă, murind, vă 
veţi găsi într-un fel de copilărie, în mijlocul noilor fraţi; şi în noua existenţă 
non-pământeană, veţi ignora obiceiurile, moravurile, raporturile acestei 
lumi noi pentru voi, veţi folosi cu teamă o limbă cu care nu veţi fi obişnuiţi 
să o vorbiţi, limbă mai vie decât este astăzi gândirea voastră. 

Copilăria mai are şi o altă utilitate. Spiritele nu intră în viaţa corporală 
decât pentru a se perfecționa, pentru a se îmbunătăţi; slăbiciunea vârstei 
tinere le face flexibile, accesibile sfaturilor experienţei şi celor ce trebuie 
să-i facă să progreseze; atunci li se poate reforma caracterul şi li se pot 
reprima pomirile rele - aceasta este datoria conferită de Dumnezeu 
părinţilor lor, misiunea sacră de care vor fi răspunzători. 

În acest fel copilăria este nu numai utilă, necesară, indispensabilă, ci 
şi consecinţa naturală a legilor stabilite de Dumnezeu şi care conduc 
universul”. 


7. Simpatii şi antipatii terestre 
453. Două fiinţe care s-au cunoscut şi s-au iubit se pot întâlni şi recunoaşte 
într-o altă existență corporală? 

„Să se recunoască, nu; dar să fie atrase una faţă de alta, da; şi adeseori 
legături intime fondate pe o afecţiune sinceră nu au o altă cauză. Două fiinţe 
sunt atrase una faţă de cealaltă prin circumstanţe fortuite în aparenţă, dar de 
fapt este atracţia a două Spirite ce se caută în mijlocul mulţimii”. 

454. Nu ar fi mai agreabil pentru ele să se recunoască? 


„Nu întotdeauna; amintirea existenţelor trecute ar avea inconveniente 
mai mari decât credeţi. După moarte, ele se vor recunoaşte şi vor şti timpul 
petrecut împreună”. 

455. Este simpatia întotdeauna principiul unei cunoştinţe anterioare? 

„Nu, două Spirite care se plac se caută în mod natural fără să se fi 
cunoscut ca oameni”. 

456. Întâlnirile ce se întâmplă câteodată anumitor persoane şi care sunt 
atribuite hazardului, nu ar fi efectul unui fel de raport de simpatie? 

„Există între fiinţele gânditoare legături pe care nu le cunoaşteţi încă. 
Magnetismul este călăuza acestei ştiinţe pe care o veţi înţelege mai bine 
ceva mai târziu”. 

457. De unde provine repulsia instinctivă încercată faţă de anumite 
persoane de la prima vedere? 

„Spiritele antipatice care se ghicesc şi se recunosc fără a-şi vorbi”. 
458. Antipatia instinctivă este întotdeauna un semn al relei naturi? 

„Două Spirite nu sunt neapărat rele, antipatia se poate naşte dintr-o 
lipsă de similitudine în gândire; dar pe măsură ce ele se înalță, nuanțele se 
şterg şi antipatia dispare”. 

459. Antipatia între două persoane se naşte în primul rând la cele al căror 
Spirit este mai rău sau mai bun? 

„Şi la unele şi la celelalte, dar cauzele şi efectele sunt diferite. Un 
Spirit rău are antipatie faţă de oricine îl poate judeca şi demasca; văzând o 
persoană pentru prima dată, el ştie că va fi dezaprobat; repulsia lui se 
preschimbă în ură, în invidie şi-i inspiră dorinţa de a face rău. Spiritul bun 
are repulsie pentru cel rău, deoarece ştie că nu va fi înţeles şi pentru că nu 
împărtăşesc aceleaşi sentimente; dar, întărit de superioritatea sa, el nu are 
împotriva celuilalt nici ură, nici invidie: se mulţumeşte să-l evite şi să-l 
compătimească”. 


8. Uitarea trecutului 
460. Din ce motiv Spiritul încarnat pierde amintirea trecutului său? 

„Omul nu poate şi nu trebuie să ştie totul; în înţelepciunea sa, 
Dumnezeu a dorit astfel. Fără vălul ce-i ascunde anumite lucruri omul ar fi 
orbit; ca şi cel ce trece brusc de la întuneric la lumină. Prin uitarea 
trecutului, el este mai mult el însuşi”. 


461. Cum poate omul să fie responsabil de actele sale şi să-şi răscumpere 
greşelile de care nu-şi aminteşte? Cum poate profita de experienţa 
acumulată în existenţele căzute în uitare? S-ar concepe că 
frământările vieţii ar fi o lecţie pentru el dacă-şi amintea de ceea ce a 
putut să-l atragă; dar din moment ce nu şi le aminteşte, fiecare 
existenţă este pentru el ca şi cum ar fi prima, şi astfel întotdeauna o ia 
de la început. Cum împăcaţi acestea cu dreptatea lui Dumnezeu? 

„Cu fiecare existenţă nouă omul are mai multă inteligenţă şi poate 
mai bine să distingă binele şi răul. Unde ar fi meritul, dacă-şi amintea tot 
trecutul? Când Spiritul reintră în viaţa sa primordială (viaţa spiritistă), 
întreaga viaţă trecută se derulează în faţa lui, vede greşelile comise şi 
cauzele suferinței sale şi ceea ce l-ar fi putut împiedica să le comită; 
înţelege că starea ce-i este dată este justă şi caută atunci existenţa ce ar 
putea să o îndrepte pe cea care tocmai s-a scurs. Caută încercări 
asemănătoare celor prin care a trecut, sau prilejuri pe care le crede potrivite 
pentru progresul său, şi cere Spiritelor superioare lui să-l ajute în această 
nouă misiune pe care o întreprinde, căci el ştie că Spiritul ce-i va fi dat 
drept călăuză în această nouă existenţă va căuta să-l facă să-şi îndrepte 
greşelile dându-i un fel de intuiţie despre cele comise. 

Acelaşi fel de intuiţie este în gândul, dorinţa criminală ce vă încearcă 
adesea şi căreia îi rezistaţi instinctiv, atribuind de obicei rezistenţa voastră 
principiilor primite de la părinţi, în timp ce vocea conştiinţei este cea care 
vă vorbeşte şi această voce este amintirea trecutului, voce ce vă avertizează 
să nu recădeţi în greşelile deja săvârşite. Spiritul intrat în această nouă 
existenţă, dacă suportă şi rezistă cu curaj acestor încercări, creşte şi se ridică 
în ierarhia Spiritelor, atunci când revine printre ele”. 

Dacă în timpul vieţii corporale nu avem o amintire precisă despre 
ceea ce am fost, şi despre ceea ce am făcut bine sau rău în existenţele 
noastre anterioare, avem totuşi intuiţia lor. Tendinţele noastre instinctive 
sunt o reminiscență a trecutului nostru, cărora conştiinţa noastră, care este 
dorinţa de a nu mai comite aceleaşi greşeli, ne avertizează să rezistăm. 

462. În lumi mai avansate decât a noastră, unde nu există deloc chinul 
tuturor nevoilor noastre fizice, al infirmităţilor noastre, oare înțeleg 
oamenii că sunt mai fericiţi decât noi? Fericirea, în general, este 
relativă; se simte prin comparaţie cu o stare mai puţin fericită. În 
definitiv, cei care locuiesc în aceste lumi (lumi care, chiar dacă sunt 


mai bune decât a noastră, nu sunt totuşi în starea de perfecţiune) ar 
trebui să aibă în felul lor şi motive de plictiseală. În lumea noastră 
bogatul, care nu are nelinişti provocate de nevoile materiale, nu are 
totuşi mai puţin zbucium ce-i face viaţa amară. Or, întreb dacă nu 
cumva locuitorii acestor lumi se consideră tot atât de nefericiţi ca şi 
noi şi nu se plâng de soarta lor, neavând amintirea unei existenţe 
inferioare pentru comparaţie. 

„Pentru aceasta trebuie să dăm două răspunsuri diferite. Există lumi, 
despre care şi tu vorbeşti, ai căror locuitori au o amintire foarte clară şi 
precisă cu privire la existenţele lor trecute. Ei pot şi ştiu să aprecieze 
fericirea pe care Dumnezeu le-a permis să o guste. Dar există şi alte lumi 
unde locuitorii aflaţi acolo, aşa cum spui, în condiţii mai bune decât ale 
voastre, au unele necazuri, nenorociri chiar; aceia nu apreciază fericirea lor 
datorită faptului că nu au amintirea unei stări mai nefericite. Dacă nu o 
apreciază ca oameni o apreciază ca Spirite”. 

Oare nu există în uitarea acestor existenţe trecute, mai ales când sunt 
foarte dureroase, ceva providenţial, şi în care se revelează înţelepciunea 
divină? Aşa şi în lumile superioare, amintirea existenţelor nefericite, dacă 
apare în memorie, nu este mai mult decât un vis urât. În lumile inferioare, 
relele prezente nu ar fi agravate de amintirea tuturor celor îndurate? 
Concluzionăm de aici că tot ceea ce Dumnezeu a făcut este bine făcut şi nu 
suntem în măsură să criticăm operele sale, şi să spunem cum ar fi trebuit să 
pună ordine în univers. 

Amintirea individualităţilor noastre anterioare ar avea inconveniente 
foarte grave; ar putea în anumite cazuri, să ne umilească în mod ciudat; 
între altele, să ne exalte orgoliul, şi prin acest lucru să împiedice liberul 
nostru arbitru. Dumnezeu ne-a dat pentru a ne îmbunătăţi, tot ceea ce ne 
este necesar şi poate să ne ajungă: vocea conştiinţei şi tendinţele noastre 
instinctive; a îndepărtat tot ceea ce ne putea face rău. Să mai adăugăm că 
dacă aveam amintirea actelor noastre personale anterioare, am fi avut-o în 
mod egal şi pe cea a actelor celorlalţi, şi această consecinţă ar fi putut avea 
cele mai neplăcute efecte asupra relaţiilor sociale; neavând întotdeauna 
motiv să ne mândrim cu trecutul nostru, adesea este mai bine ca un văl să 
fie aruncat asupra lui. Acest lucru concordă perfect cu doctrina Spiritelor 
despre lucrurile superioare lumii noastre. În aceste lumi, unde nu domneşte 
decât binele, amintirea trecutului nu are nimic neplăcut; iată de ce ele îşi 


amintesc de existenţa precedentă ca şi cum noi ne-am aminti de ceea ce am 

făcut în ajun. Cât despre şederea posibilă în lumile inferioare, aşa cum am 

spus, nu este mai mult decât un vis rău. 

463. Putem avea unele revelații despre existenţele noastre anterioare? 

„Nu întotdeauna. Unii ştiu totuşi ce au fost şi ce făceau; dacă le-ar fi 
permis s-o spună pe faţă, ar face revelații originale despre trecut”. 

464. Anumite persoane cred că au o vagă amintire a unui trecut 
necunoscut, ce li se prezintă ca o imagine fugitivă a unui vis pe care 
încearcă în van să-l înţeleagă. Această idee nu este decât o iluzie? 

„Câteodată este real; dar adesea nu este decât o iluzie împotriva căreia 
trebuie să fim puşi în gardă, căci poate fi efectul unei imaginaţii 
surescitate”. 

465. În existenţele corporale de o natură mai elevată decât a noastră, 
amintirea existenţelor anterioare este mai precisă? 

„Da, pe măsură ce corpul este mai puţin material îţi aminteşti mai 
bine. Amintirea trecutului este mai clară pentru cei care locuiesc în lumile 
de ordin superior”. 

466. Tendinţele instinctive ale omului fiind o reminiscență a trecutului său, 
rezultă că, prin studiul acestor tendinţe, se pot cunoaşte faptele 
săvârşite de el? 

„Fără îndoială, până la un anumit punct; dar trebuie ţinut cont de 
ameliorarea ce s-a putut efectua în Spirit şi de hotărârile ce le-a luat în 
starea rătăcitoare; existenţa actuală poate fi mult mai bună decât 
precedenta”. 

467. Oare poate fi mai rea? Adică omul poate săvârşi într-o existenţă 
greşeli necomise în existenţa precedentă? 

„Aceasta depinde de progresul său; dacă nu ştie să reziste încercărilor, 
poate fi antrenat în noi greşeli; dar, în general, aceste greşeli acuză mai 
degrabă o stare staţionară decât o stare retrogradă, căci Spiritul poate să 
avanseze sau să se oprească, dar nu dă înapoi”. 

468. Vicisitudinile vieţii corporale fiind în acelaşi timp o ispăşire pentru 
greşelile trecute şi probe pentru viitor, rezultă că, în funcţie de natura 
acestor vicisitudini s-ar putea deduce modul existenţei anterioare? 

„Foarte adesea, de vreme ce fiecare este pedepsit pentru ceea ce a 
greşit. În acelaşi timp, nu trebuie să se facă din aceasta o regulă absolută; 


tendinţele instinctive sunt un indice mai sigur, căci încercările suferite de 
Spirit sunt atât pentru viitor cât şi pentru trecut”. 

Ajuns la termenul stabilit de Providenţă pentru viaţa normală, Spiritul 
îşi alege el însuşi probele cărora vrea să li se supună pentru a grăbi 
progresul său, adică felul de existenţă pe care o crede mai favorabilă lui, să- 
i furnizeze mijloacele, şi aceste probe sunt întotdeauna în raport direct cu 
greşelile pentru care trebuie să ispăşească. Dacă triumfă, se ridică; dacă 
sucombă, reîncepe. 

Spiritul se bucură întotdeauna de liberul său arbitru; în virtutea acestei 
libertăţi pe care o are în starea de Spirit el alege încercările vieţii corporale, 
hotărăşte ce va face şi ce nu va face în starea de încarnare şi alege între bine 
şi rău. A tăgădui omului liberul arbitru, ar însemna să-l reduci la starea de 
maşină. Reintrat în viaţa corporală, Spiritul pierde pe moment amintirea 
existenţelor sale anterioare, ca şi cum un văl le-ar ascunde; totuşi, el are 
câteodată despre ele o vagă conştiinţă; şi ele îi pot fi chiar revelate în 
anumite circumstanţe; dar atunci numai prin voinţa Spiritelor superioare ce 
o fac în mod spontan, într-un scop util, şi niciodată pentru a satisface o 
curiozitate deşartă. Existenţele viitoare nu pot fi revelate, deoarece ele 
depind de felul în care se săvârşeşte existenţa prezentă, şi de alegerea 
ulterioară a Spiritului. 

Uitarea greşelilor comise nu este un obstacol în îmbunătăţirea 
Spiritului, căci dacă el nu are o amintire precisă, cunoaşterea ce o avea în 
starea rătăcitoare şi dorinţa de a le îndrepta îl ghidează prin intuiţie şi îi dau 
raţiunea de a rezista răului; această rațiune este vocea conştiinţei, în care 
este secondat de către Spiritele ce-l asistă dacă ascultă inspiraţiile potrivite 
ce-i sunt sugerate. 

Dacă omul nu cunoaşte actele săvârşite în existenţele sale anterioare, 
ele poate întotdeauna să ştie de ce fapte s-a făcut vinovat şi care era 
caracterul său dominant. Îi este suficient să se studieze pe sine însuşi, şi 
poate judeca ceea ce a fost, dar nu prin ceea ce este, ci prin tendinţele sale. 

Vicisitudinile vieţii corporale sunt în acelaşi timp o ispăşire pentru 
greşelile trecute şi probe pentru viitor. Ele ne purifică şi ne înalţă, dacă le 
suportăm cu resemnare şi fără murmur. 

Natura vicisitudinilor şi încercărilor pe care le suportăm poate de 
asemenea să ne lămurească cu privire la ceea ce am fost şi ce am făcut, aşa 
cum aici-jos judecăm faptele unui vinovat prin pedeapsa impusă de lege. 


Astfel, cutare va fi pedepsit în orgoliul său prin umilinţa unei existenţe 
inferioare, bogatul rău şi avar, prin mizerie; cel care a fost dur cu alţii, prin 
durităţile ce le va suporta; tiranul, prin sclavie; copilul rău, prin 
ingratitudinea copiilor săi; leneşul, prin muncă forţată etc. 


CAPITOLUL VIII - Emanciparea 
sufletului 


. Somnul şi visurile. 

„. Vizite spiritiste între persoanele în viaţă. 

. Transmisia ocultă a gândului. 

. Letargie, catalepsie. Morți aparente. 

„ Somnambulism. 

. Extazul. 

. Al doilea văz. 

. Rezumat despre somnambulism, extaz şi cel de-al doilea văz. 


O ANU PV N 


1. Somnul şi visurile 
469. Spiritul încarnat locuieşte bucuros sub învelişul său corporal? 

„E ca şi cum ai întreba dacă prizonierului îi place că este închis. 
Spiritul încarnat aspiră fără încetare la eliberare, şi cu cât învelişul este mai 
grosier, cu atât doreşte să se debaraseze mai repede de el”. 

470. În timpul somnului sufletul se odihneşte şi el asemenea corpului? 

„Nu, Spiritul nu este niciodată inactiv, în timpul somnului, legăturile 
ce-l unesc cu trupul sunt slăbite, şi corpul neavând nevoie de el, Spiritul 
parcurge spaţiul, şi intră în relaţie mai directă cu alte Spirite”. 

471. Cum putem judeca libertatea Spiritului în timpul somnului ? 

„Prin visuri. Deci corpul se odihneşte, Spiritul are mai multe facultăţi 
decât în starea de veghe; are amintirea trecutului şi câteodată previziunea 
viitorului; obţine mai multă putere şi poate intra în comunicare cu alte 
Spirite, fie în această lume fie în alta. Adesea, spui: am avut un vis bizar, un 
vis oribil, dar care nu e verosimil. Te înşeli; adesea visul este o amintire a 
locurilor şi lucrurilor pe care le-ai văzut sau le vei vedea într-o altă existenţă 
sau într-un alt moment. Corpul fiind amorţit, Spiritul îşi dă silinţa să-şi rupă 
lanţul scrutând în trecut sau în viitor”. 

„Bieţi oameni, ce puţin cunoaşteţi chiar şi cele mai obişnuite 
fenomene ale vieţii! Credeţi că sunteţi foarte savanţi, şi cele mai banale 
lucruri vă încurcă; ca şi aceste întrebări ale tuturor copiilor: Ce facem când 
dormim? Ce sunt visele? vă lasă zăpăciţi”. 


„Somnul eliberează în parte sufletul de corp. Când dormi, te găseşti 
momentan într-o stare de înțepenire ca şi după moarte. Spiritele care s-au 
degajat degrabă de materie la moartea lor au avut de mai multe ori un somn 
inteligent; acestea când dorm, regăsesc societatea altor entităţi superioare 
lor; călătoresc, stau de vorbă şi se instruiesc împreună cu ele; realizează 
chiar lucruri pe care, după ce mor, le găsesc întru totul împlinite. Toate 
acestea trebuie să vă înveţe o dată în plus să nu vă temeţi de moarte, de 
vreme ce, după spusa unui sfânt, muriţi în fiecare zi”. 

„Cele arătate sunt pentru Spiritele elevate; dar pentru marea masă a 
oamenilor care, la moarte, trebuie să rămână ore întregi în acea stare de 
tulburare. În acea incertitudine despre care v-am vorbit, aceştia merg, fie în 
lumile inferioare pământului, unde le recheamă vechi afecţiuni, fie caută 
poate plăceri şi mai triviale decât cele de aici; ei dau la iveală doctrine şi 
mai josnice, mai mârşave decât cele practicate în mijlocul vostru”. 

Şi ceea ce provoacă simpatia pe pământ nu este altceva decât faptul 
de a se simţi, în vis, apropiat prin inimă de cei cu care tocmai a petrecut opt 
sau nouă ore de fericire sau plăcere. Ceea ce explică de altfel aceste 
antipatii de neînvins, este faptul că se ştie în adâncul inimii că oamenii de 
acolo au o altă conştiinţă decât a noastră, deoarece îi cunoşti fără să-i fi 
văzut vreodată cu ochii. Acelaşi lucru explică indiferența, de vreme ce nu se 
insistă în legarea de noi prietenii, atunci când se ştie că există alţii care ne 
iubesc şi ne îndrăgesc. Într-un cuvânt, somnul vă influenţează viaţa mai 
mult decât gândiţi”. 

„Prin efectul somnului, Spiritele încarnate sunt întotdeauna în 
legătură cu lumea spiritelor, ceea ce face ca Spiritele superioare să 
consimtă, fără prea multă repulsie, să se încarneze printre voi. Dumnezeu a 
dorit ca în timpul contactului lor cu viciul, ele să poată merge să se călească 
la izvorul binelui, pentru a nu greşi şi ele însele, ele care vin să instruiască 
pe alţii. Somnul este poarta pe care Dumnezeu le-a deschis-o către prietenii 
lor din cer; este recrearea de după muncă, în aşteptarea marii eliberări, 
eliberarea finală care trebuie să le redea mediului lor adevărat”. 

„Visul este amintirea a ceea ce Spiritul vostru a văzut în timpul 
somnului; dar remarcaţi că nu visaţi întotdeauna, deoarece nu vă amintiţi 
întotdeauna ceea ce aţi văzut, sau nu tot ceea ce aţi văzut. Acesta nu este 
sufletul vostru în întreaga lui dezvoltare; adesea nu este decât tulburarea ce 
însoţeşte plecarea sau întoarcerea voastră, la care se adaugă cea provocată 


de ceea ce aţi făcut sau vă preocupă în starea de veghe; fără acestea, cum 
veţi explica visurile absurde pe care le au atât savanții cât şi oamenii 
simpli? Spiritele rele se servesc astfel de visuri pentru a chinui sufletele 
slabe şi fricoase”. 

„De altfel, veţi vedea imediat dezvoltându-se o altă categorie de 
visuri; este tot atât de veche ca şi cea pe care o cunoaşteţi, dar o ignoraţi. 
Visul lui Ioan, al lui Iacob, visul profeților evrei şi a unor înţelepţi indieni: 
visul acesta este amintirea sufletului complet eliberat de corp, amintirea 
celei de a doua vieţi despre care vă voi vorbi imediat”. 

„Căutaţi să distingeţi bine cele două feluri de visuri atunci când vă 
amintiţi; fără aceasta veţi cădea în contradicții sau erori funeste credinţei 
voastre”. 

Visurile sunt produsul emancipării sufletului devenit mai independent 
prin încetarea vieţii active şi a legăturii cu trupul. De aici un fel de 
clarviziune indefinită ce se extinde asupra locurilor cele mai îndepărtate sau 
nemaivăzute vreodată, şi câteodată chiar asupra altor lumi. 

Tot de aici amintirea ce evocă memoria evenimentelor înfăptuite în 
existenţa prezentă sau în existenţele anterioare; ciudăţenia imaginilor despre 
ceea ce petrece sau s-a petrecut în lumi necunoscute, amestecate cu lucruri 
din lumea actuală, formează ansambluri bizare şi confuze ce nu au nici sens 
şi nici coerenţă. 

Incoerenţa acestor visuri se mai explică prin lacunele produse de 
amintirea incompletă a ceea ce ne-a apărut în vis. Ca şi o povestire din care 
s-ar fi scos la întâmplare fraze sau părţi de fraze; fragmentele ce ar rămâne 
reunite şi-ar pierde toată semnificaţia raţională. 

472. De ce nu ne amintim întotdeauna visele? 

„Ceea ce tu numeşti somn nu este decât repausul corpului, căci 
Spiritul este întotdeauna în mişcare; acolo, el îşi regăseşte puţin libertatea, 
şi comunică, fie în lumea aceasta fie în alte lumi, cu cei ce-i sunt dragi; dar 
cum trupul este o materie greoaie şi grosieră, el păstrează cu dificultate 
impresiile culese de spirit, deoarece Spiritul nu le-a perceput prin organele 
corpului”. 

473. Ce gândiţi despre semnificaţia atribuită visurilor? 

„Visurile nu sunt de loc adevărate aşa cum le interpretează 
prezicătorii, căci este absurd să crezi că a visa cutare lucru prevesteşte acel 
lucru. Sunt adevărate în sensul că prezintă imagini reale pentru Spirit, dar 


adesea nu au legătură cu ceea ce se petrece în viaţa corporală; astfel adesea, 

după cum am mai spus-o, ele sunt o amintire; câteodată pot fi un 

presentiment al viitorului, dacă Dumnezeu o permite, sau viziunea a ceea ce 
se petrece în acest moment într-un alt loc, acolo unde se deplasează sufletul. 

Nu aveţi numeroase exemple în care persoane apar în vis şi vin să-şi 

avertizeze părinţii sau prietenii despre ceea ce li se întâmplă? Ce să fie 

aceste apariţii dacă nu sufletul sau Spiritul acestor persoane care vine să 
comunice cu voi? 

Când căpătaţi certitudinea că ceea ce aţi văzut a avut loc în realitate, 
nu este şi o dovadă că imaginaţia nu apare din nimic, mai ales dacă acest 
lucru nu există deloc în gândirea voastră în timpul stării de veghe?” 

474. Adesea se văd în vis lucruri ce par presentimente şi care nu se 
îndeplinesc: de unde vin ele? 

„Se îndeplinesc pentru Spirit, dacă nu pentru corp, adică Spiritul vede 
lucrul pe care-l doreşte deoarece caută să-l găsească. Nu trebuie uitat că, în 
timpul somnului, sufletul este întotdeauna mai mult sau mai puţin sub 
influenţa materiei; şi că în consecinţă nu se eliberează niciodată complet de 
ideile pământene. Ar rezulta că preocupările stării de veghe pot da celor 
văzute aparenţa celor dorite sau a celor crezute; este cu adevărat ceea ce se 
poate numi un efect al imaginaţiei. Atunci când eşti preocupat foarte mult 
de o idee îi ataşezi tot ceea ce vezi”. 

475. Atunci când vedem în vis persoane în viaţă, pe care le cunoaştem 
perfect, săvârşind fapte la care ele nici nu visează, nu este aceasta un 
efect al purei imaginaţii? 

„La care ele nici nu visează - ce ştii tu despre asta? Spiritul lor poate 
veni să-l viziteze pe al tău, aşa cum al tău îl poate vizita pe al lor, şi tu nu 
ştii întotdeauna la ce se gândesc. Şi apoi aplicaţi astfel unor persoane 
cunoscute, şi potrivit dorințelor voastre, ceea ce s-a petrecut sau se petrece 
în alte existenţe”. 

476. Este somnul profund necesar pentru emanciparea Spiritului ? 

„Nu, Spiritul îşi recapătă libertatea atunci când simţurile amorţesc; el 
profită, pentru a se emancipa, de toate momentele de răgaz lăsate de corp. 
Din momentul când există o apatie a forţelor vitale, Spiritul se degajă, şi cu 
cât trupul este mai neajutorat cu atât Spiritul e mai liber”. 

Tot aşa şi somnul superficial, sau o simplă amorţire a simţurilor, 
prezintă adesea aceleaşi imagini ca şi visul. 


477. Ni se pare uneori că auzim în noi înşine cuvinte pronunţate distinct şi 
care nu au nici o legătură cu ceea ce ne preocupă; de unde vin? 

478. „Da, chiar şi fraze întregi, mai ales când simţurile încep să amorţească. 
Câteodată este un ecou slab al unui Spirit care vrea să comunice cu 
tine”. 

479. Adesea, într-o stare ce nu este încă un somn superficial, atunci când 
avem ochii închişi, vedem imagini distincte, figuri cărora le sesizăm 
cele mai minuţioase detalii; este un efect al viziunii sau al imaginaţiei ? 

„Corpul fiind amorţit, Spiritul caută să-şi rupă lanţurile: se deplasează 
şi vede; dacă somnul era profund, ar fi un vis”. 

480. Există câteodată în timpul somnului sau al somnului superficial idei ce 
par foarte bune, şi care, cu toate eforturile făcute pentru a ni le aminti, 
se şterg din memorie: de unde vin aceste idei? 

„Sunt rezultatul libertăţii Spiritului ce se emancipează şi se bucură de 
mai multe facultăţi în acel moment. Adesea sunt şi sfaturi date de alte 
Spirite”. 

La ce servesc aceste idei şi aceste sfaturi de vreme ce li se pierde 
amintirea şi de care nu se poate profita? 

„Ideile aparţin câteodată mai mult lumii Spiritelor decât lumii 
corporale; dar cel mai adesea, dacă trupul uită, Spiritul îşi aminteşte, şi 
ideea revine la momentul necesar ca o inspiraţie de moment”. 

481. Spiritul încarnat, în clipa când e degajat de materie şi acţionează ca 
Spirit, cunoaşte perioada morţii sale? 

„Adesea o presimte; câteodată are o conştiinţă foarte clară despre ea, 
şi este ceea ce, în stare de veghe, îi dă intuiţia ei; de aici provine faptul că 
anumite persoane îşi prevăd moartea cu o mare exactitate”. 

482. Activitatea spiritului în timpul repausului sau al somnului poate face 
ca trupul să încerce oboseala? 

„Da, căci Spiritul ţine de trup asemenea unei mingi care e legată de un 
stâlp; or, aşa cum mişcările mingii zdruncină stâlpul, activitatea Spiritului 
are efect asupra trupului şi îl poate face să încerce oboseala”. 


2. Vizite spiritiste între persoanele aflate în viaţă 
483. Din principiul eliberării sufletului în timpul somnului, pare să rezulte 
că avem simultan o dublă existenţă: cea a corpului, care ne dă viaţă în 


relaţia exterioară, şi cea a sufletului, care ne dă viaţă în relaţia ocultă; 
este exact? 

„În starea de eliberare viaţa corpului cedează locul vieţii sufletului; 
dar nu sunt la 

drept vorbind două existenţe: sunt mai degrabă două faze ale aceleiaşi 
existenţe, căci omul nu vieţuieşte în două moduri”. 

484. Două persoane care se cunosc pot oare să se viziteze în timpul 
somnului ? 

„Da, şi chiar multe persoane care cred că nu se cunosc se întâlnesc şi 
îşi vorbesc. Voi puteţi avea, fără îndoială, prieteni într-o altă tară. Faptul de 
a merge, în timpul somnului, să vă vizitaţi prietenii, părinţii, cunoştinţele, 
oamenii care vă pot fi utili, este atât de frecvent, încât îl realizaţi voi înşivă 
aproape în fiecare noapte” 

485. Care poate fi utilitatea acestor vizite nocturne, de vreme ce nu ne 
amintim nimic după aceea? 

„Rămâne în mod obişnuit o intuiţie a visului, şi aceasta este adesea 
originea anumitor idei ce ne vin în mod spontan fără a ni le explica, şi care 
nu sunt altele decât cele ivite în aceste conversații”. 

486. Omul poate provoca vizite spiritiste prin voinţa sa? De exemplu, poate 
spune în timp ce adoarme: în noaptea asta vreau să mă întâlnesc prin 
Spirit cu cutare persoană, să-i vorbesc şi să-i spun cutare lucru? 

„lată ce se întâmplă. Omul adormind, Spiritul său se trezeşte, şi ceea 
ce omul hotărâse, Spiritul este adesea departe de a urma, căci viaţa omului 
interesează prea puţin Spiritul atunci când este eliberat de materie. Aceasta 
la oamenii deja suficient de elevaţi, ceilalţi petrecându-şi în cu totul alt mod 
existenţa spirituală; se dedau pasiunilor sau rămân în inactivitate. Se poate 
deci ca, după motivul pe care şi-l propune, Spiritul să meargă să viziteze 
persoanele dorite; dar voinţa pe care o are fiind treaz, nu este un argument 
pentru ceea ce face”. 

487. Un anumit număr de Spirite încarnate pot astfel să se întâlnească şi să 
aibă întruniri? 

„Fără nici o îndoială; legăturile de prietenie, mai vechi sau mai noi, 
reunesc adesea astfel diferite Spirite fericite de a se găsi împreună”. 

Prin cuvântul „vechi”, trebuie să se înţeleagă legăturile de prietenie 
din existenţele anterioare. 


Atribuim visului intuiţia ideilor ivite în aceste întruniri oculte, dar a 
căror sursă o ignorăm. 

488. O persoană care şi-ar crede unul dintre prieteni mort în timp ce el nu 
ar fi, ar putea să-l întâlnească prin Spirit şi astfel să ştie că este viu? 
Ar putea, în acest caz, să aibă această intuiţie la trezire? 

„Ca Spirit, el poate cu siguranţă să-şi vadă şi să-şi cunoască soarta; 
dacă nu-i este impusă ca probă credinţa în moartea prietenului său, el ar 
avea un presentiment al existenţei sale, aşa cum ar putea avea pe cel al 
morţii sale”. 


3. Transmiterea ocultă a gândului 
489. De unde provine faptul că aceeaşi idee, cea a unei descoperiri, de 
exemplu, apare în mai multe locuri deodată? 

„Am afirmat deja că în timpul somnului spiritele comunică între ele. 
Ei bine, când corpul se trezeşte Spiritul îşi aminteşte ce a învăţat, şi omul 
crede că el este cel care a inventat. Astfel, mai multe persoane pot descoperi 
acelaşi lucru deodată. Când spuneţi că o idee pluteşte în aer, este o figură de 
stil mult mai adevărată decât credeţi; fiecare contribuie la răspândire fără a 
bănui”. 

Spiritul nostru revelează astfel adesea el însuşi altor spirite şi 
necunoaşterii noastre ceea ce părea obiectul preocupărilor noastre în timpul 
stării de veghe. 

490. Pot Spiritele să comunice între ele dacă trupul este complet treaz? 

„Spiritul nu este închis în corp ca într-o cutie, el radiază de jur 
împrejur; de aceea poate comunica şi cu alte Spirite chiar şi în stare de 
veghe, cu toate că o face mai greu”. 

491. De unde vine faptul că două persoane perfect treze au adesea 
instantaneu acelaşi gând? 

„Sunt două Spirite simpatice ce-şi comunică şi-şi văd reciproc gândul, 
chiar când trupul nu doarme”. 

Există între Spiritele care se întâlnesc o comunicare a gândurilor ce 
face ca două persoane să se vadă şi să se înţeleagă fără a avea nevoie de 
semnele exterioare ale limbajului. S-ar putea spune că îşi vorbesc în 
limbajul Spiritelor. 


4. Letargie, catalepsie, morţi aparente 


492. Letargicii şi catalepticii văd şi aud în general ceea ce se petrece în 
jurul lor, dar nu o pot arăta; o fac prin ochii şi urechile corpului? 

„Nu, prin Spirit; Spiritul se orientează, dar nu o poate comunica”. 
493. De ce nu o poate comunica? 

„IL se opune starea corpului; această stare deosebită a organelor vă dă 
dovada că la om mai există şi altceva decât corpul, de vreme ce corpul nu 
mai funcţionează şi Spiritul acţionează”. 

494. În letargie, Spiritul se poate separa în întregime de corp, încât să dea 
acestuia toate aparentele morţii şi poate apoi reveni la el? 

„În letargie, corpul nu este mort, de vreme ce mai există funcțiuni 
active; vitalitatea există în stare latentă în el, ca la crisalide, şi nu este deloc 
distrusă; or, Spiritul este unit cu corpul atâta timp cât acesta vieţuieşte; 
odată legăturile rupte prin moartea reală şi dezagregarea organelor, 
separarea este completă şi Spiritul nu mai revine în corp. Dacă un om cu 
aparentele morţii revine la viaţă, înseamnă că moartea nu era completă”. 
495. Se pot reînnoda, prin îngrijiri acordate în timp util, legăturile gata să 

se rupă şi se poate reda vieţii o fiinţă care, lipsită de ajutoare, ar muri 
definitiv? 

„Da, fără îndoială, şi dovada o aveţi în fiecare zi. Magnetismul este 
adesea un mijloc puternic, deoarece dă corpului fluidul vital ce-i lipseşte şi 
care e necesar pentru întreţinerea activităţii organelor”. 

Letargie şi catalepsia au acelaşi principiu: pierderea momentană a 
sensibilităţii şi mişcării datorită unei cauze fiziologice încă neexplicată. Ele 
diferă prin aceea că, în letargie, suspendarea forţelor vitale este generală şi 
dă corpului toate aparentele morţii; în catalepsie, ea este localizată şi poate 
afecta o parte mai mult sau mai puţin întinsă a corpului, încât să lase 
inteligenţa să se manifeste liber, ceea ce nu permite să fie confundată cu 
moartea. Letargia este întotdeauna naturală; catalepsia este câteodată 
spontană, dar poate fi provocată şi disipată artificial prin acţiune magnetică. 


5. Somnambulismul 
496. Somnambulismul natural are vreo legătură cu visurile? Cum poate fi 
explicat? 
„Este o independenţă mai mare a sufletului decât în vis, şi atunci 
facultăţile sale sunt mai dezvoltate; sufletul are percepții neavute în vis, vis 
ce este o stare de somnambulism imperfect. 


În somnambulism, Spiritul îşi aparţine în întregime sieşi; organele 
materiale, aflate într-un fel de catalepsie nu mai primesc impresii exterioare. 
Această stare se manifestă mai ales în somn; este momentul când Spiritul 
poate părăsi provizoriu corpul, abandonat unui repaus indispensabil 
materiei. Cauzele de somnambulism se produc deoarece Spiritul, preocupat 
de un lucru sau altul, se abandonează unei acţiuni oarecare ce necesită uzul 
corpului său, de care se serveşte atunci într-un mod analog utilizării date 
unei table sau altui obiect material în fenomenul manifestărilor fizice, sau 
chiar utilizării mâinilor voastre în cel al comunicărilor scrise. 

În visurile în care ai conştiinţă, organele - înțelegând aici pe cele ale 
memoriei - încep să se trezească; acestea primesc în mod imperfect 
impresiile produse de obiecte sau de cauze exterioare şi le comunică 
Spiritului care, aflat atunci el însuşi în repaus, nu percepe decât senzaţii 
confuze şi adesea dezlânate, şi fără nici o aparentă rațiune de a fi, 
amestecate cu vagi amintiri, fie ale acestei existenţe, fie ale existenţelor 
anterioare. Atunci este uşor să înţelegi de ce somnambulii nu au nici o 
amintire, şi de ce visurile, păstrate de memorie, nu au de cele mai multe ori 
nici un sens. Am spus-o adesea, se întâmplă ca ele să fie consecinţa unei 
amintiri exacte a evenimentelor dintr-o viaţă anterioară, şi câteodată chiar 
un fel de intuiţie a viitorului”. 

497. Somnambulismul aşa-zis magnetic are vreo legătură cu 
somnambulismul natural? 

„Este acelaşi lucru, numai că este provocat”. 

498. Care este natura agentului numit fluid magnetic? 

„Fluid vital, electricitate de natură animală ce sunt modificări ale 

fluidului universal”. 
499. Care este cauza clarviziunii somnambulului ? 

„Am spus-o: sufletul care vede”. 

500. Cum poate să vadă somnambulul prin corpurile opace? 

„Există corpuri opace doar pentru organele voastre grosiere; nu am 
spus că, pentru Spirit, materia nu este de loc un obstacol, de vreme ce o 
traversează liber? Adesea el vă spune că vede prin frunte, prin genunchi etc, 
deoarece voi, fiind în întregime alcătuiți din materie, nu înţelegeţi că el 
poate vedea fără ajutorul organelor. El însuşi, datorită dorinţei pe care o 
aveţi, crede că are nevoie de aceste organe, dar dacă-l lăsaţi liber, va 


înţelege că vede prin toate părţile corpului său; mai bine spus, el vede 

dincolo de corpul său”. 

501. Clarviziunea somnambulului fiind cea a sufletului sau Spiritului său, 
de ce acesta nu vede tot, şi de ce adesea se înşală? 

„Mai întâi nu este dat Spiritelor imperfecte să vadă şi să cunoască 
totul; ştii bine că ele participă încă la erorile şi prejudecățile voastre; şi apoi, 
câtă vreme sunt ataşate de materie, ele nu se bucură de toate facultăţile lor 
de spirit. Dumnezeu a dat omului această facultate într-un scop util şi serios, 
şi nu pentru a-l învăţa ceea ce nu trebuie să ştie; iată de ce somnambulii nu 
pot spune totul”. 

502. Care este sursa ideilor înnăscute ale somnambulului, şi cum poate 
vorbi el cu exactitate despre lucruri ignorate în stare de veghe, care 
sunt chiar mai presus de capacitatea sa intelectuală? 

„Se întâmplă ca somnambulul să aibă mai multe cunoştinţe decât ai 
tu, numai că ele somnolează, învelişul său este prea imperfect ca el să şi le 
poată aminti. Dar în definitiv, ce este el? Asemenea nouă, Spirit încarnat în 
materie pentru a-şi îndeplini misiunea, iar starea în care intră este trezirea 
din această letargie. Am spus adesea că noi trăim de câteva ori; această 
schimbare îl face să piardă din punct de vedere material ceea ce a putut 
învăţa într-o existenţă precedentă; intrând într-o stare pe care o numeşti 
criză, el îşi aminteşte, dar nu întotdeauna într-un mod complet; ştie, dar nu 
ar putea spune de unde ştie, şi nici cum dobândeşte aceste cunoştinţe. Criza 
trecând, întreaga amintire se şterge şi el reintră în obscuritate”. 

Experienţa arată că somnambulii primesc şi comunicări ale altor 
Spirite care le transmit ceea ce ei trebuie să spună, şi suplinesc astfel 
incapacitatea lor. Acest lucru se observă mai ales în prescripţiile medicale: 
Spiritul somnambulului vede răul, nu altul îi indică remediul. Această dublă 
acţiune este câteodată evidentă, şi se revelează, în plus, prin aceste expresii 
foarte frecvente: „îmi spune să spun”, sau „îmi interzice să spun cutare 
lucru”. În ultimul caz, este întotdeauna periculos să se insiste în obţinerea 
unei revelații refuzate, deoarece atunci te expui Spiritelor uşuratice care 
flecăresc despre toate fără scrupule şi fără a se sinchisi de adevăr. 

503. Cum explicaţi vederea la distantă a anumitor somnambuli ? 

„Oare sufletul nu se deplasează în timpul somnului? Este acelaşi lucru 
în somnambulism”. 


504. Dezvoltarea mai mare sau mai mică a clarviziunii somnambulice ţine 
de organizarea fizică sau de natura Spiritului încarnat? 

„Şi de una şi de alta; există predispoziţii fizice ce permit Spiritului să 
se desprindă mai mult sau mai puţin uşor de materie”. 

505. Facultăţile de care se bucură somnambulul sunt aceleaşi cu cele ale 
Spiritului de după moartea sa? 

„Până la un anumit punct, căci trebuie să se ţină seama de influenţa 
materiei de care încă este legat”. 

506. Poate somnambulul să vadă alte Spirite? 

„Majoritatea le văd foarte bine; depinde de gradul de evoluţie şi de 
natura lucidităţii lor; dar câteodată nu ţin cont de ele, şi le consideră drept 
fiinţe corporale. Aceasta se întâmplă mai ales celor care nu au nici o 
cunoştinţă despre spiritism; ei nu înţeleg încă esenţa Spiritelor; aceste 
lucruri îi uimesc, şi de aceea ei cred că văd fiinţe vii”. 

Acelaşi efect se produce în momentul morţii la cei ce se cred încă în 
viaţă. Nimic în jurul lor nu li se pare schimbat. Spiritele lor par a avea 
corpuri ca ale noastre şi ei iau aparenţa propriului lor corp drept un corp 
real. 

425. Somnambulul care vede la distanţă, vede din locul unde este corpul 
său, sau din cel al sufletului său? 

„De ce această întrebare, de vreme ce sufletul este cel care vede şi nu 
corpul?” 

507. Întrucât sufletul este cel ce se deplasează, cum poate încerca 
somnambulul prin corpul său senzațiile de cald şi frig din locul unde 
se găseşte sufletul său, şi care se găseşte câteodată foarte departe de 
corp? 

„Sufletul nu a părăsit în întregime corpul; el ţine de acesta 
întotdeauna prin legătura care-i uneşte; această legătură este conductorul 
senzaţiilor. Când două persoane corespondează dintr-un oraş în altul prin 
electricitate, această electricitate este legătura dintre gândurile lor; de aceea 
ele comunică ca şi cum ar fi una lângă cealaltă”. 

508. Utilizarea dată de un somnambul facultăţilor sale influenţează asupra 
stării Spiritului său după moarte? 

„Mult, în funcţie de utilizarea bună sau rea a tuturor facultăţilor date 
de Dumnezeu omului”. 


6. Extazul 

509. Ce diferenţă există între extaz şi somnambulism? 

„Este un somnambulism mai epurat; sufletul extaticului este şi mai 
independent”. 

510. Spiritul extaticului pătrunde cu adevărat în lumile superioare? 

„Da, el le vede şi înţelege fericirea celor aflaţi acolo; de aceea ar dori 
să rămână şi el acolo, dar se găseşte în lumi inaccesibile Spiritelor 
insuficient de purificate”. 

511. Atunci când extaticul exprimă dorința de a părăsi pământul vorbeşte 
sincer, nu este reţinut de instinctul de conservare? 

„Depinde de gradul de purificare al Spiritului; dacă vede că starea lui 
viitoare este mai bună decât viaţa prezentă, el face eforturi pentru a-şi rupe 
legăturile ce-l leagă de pământ”. 

512. Dacă extaticul s-ar abandona total sufletul său şi-ar părăsi corpul 
definitiv? 

„Da, el poate muri; de aceea trebuie să-i reamintim tot ce-l poate lega 
aici-jos, făcându-l mai ales să întrevadă că dacă rupe lanţul ce-l reţine aici, 
acesta ar fi adevăratul mijloc de a nu rămâne acolo unde vede că ar fi 
fericit”. 

513. Există lucruri pe care extaticul pretinde că le vede, şi care sunt în mod 
evident produsul unei imaginaţii condiţionate de credinţele şi 
prejudecățile pământene. 'Iot ceea ce el vede nu este deci real? 

„Ceea ce vede este real pentru el; dar cum Spiritul său este 
întotdeauna sub influenţa ideilor pământene, o poate vedea în felul său, sau, 
pentru a fi mai clari, o poate exprima într-un limbaj apropiat prejudecăţilor 
sale şi ideilor cu care a crescut, sau cu ale voastre, pentru a se face mai bine 
înţeles; mai ales în acest sens se poate înşela”. 

514. Ce grad de încredere se poate acorda revelaţiilor extaticilor? 

„Foarte adesea extaticul se poate înşela, mai ales când vrea să 
pătrundă ceea ce trebuie să rămână un mister pentru om, căci atunci el se 
abandonează propriilor sale idei şi devine jucăria Spiritelor înşelătoare, care 
profită de entuziasmul său pentru a-l fascina”. 

515. Ce consecinţe se pot trage din fenomenele de somnambulism şi de 
extaz ? Nu ar fi un fel de iniţiere în viața viitoare? 


„Sau pentru a spune mai complet, în viaţa trecută şi în viaţa viitoare 
pe care le întrevede omul. Dacă studiază aceste fenomene, va găsi aici 
soluţia cel mult a unui mister pe care raţiunea sa încearcă în mod inutil să-l 
pătrundă”. 

516. Fenomenele de somnambulism şi de extaz s-ar putea concilia cu 
materialismul ? 

„Cel ce le studiază cu bună credinţă şi fără constrângere nu poate fi 
nici materialist, nici ateu”. 


7. Al doilea văz 
517. Fenomenul desemnat sub numele de „al doilea văz” are legătură cu 
visul şi somnambulismul? 

„Nu este acelaşi lucru; ceea ce tu numeşti al doilea văz, este tot 
Spiritul, care este mai liber, deşi corpul nu doarme. Al doilea văz este văzul 
sufletului”. 

518. Al doilea văz este permanent? 

„Facultatea, da; exercitarea, nu. În lumile mai puţin materiale decât a 
voastră, Spiritele se eliberează mai uşor şi intră în comunicare prin 
intermediul gândului, fără a exclude, totuşi, limbajul articulat; astfel 
vederea dublă este pentru majoritatea o facultate permanentă; starea lor 
normală poate fi comparată cu cea a somnambulilor voştri lucizi, şi este 
raţiunea pentru care se manifestă faţă de voi cu mai multă uşurinţă decât 
cele ce sunt încarnate în corpuri mai grosiere”. 

519. Al doilea văz se dezvoltă în mod spontan sau după voința celui ce este 
înzestrat cu el? 

„Cel mai adesea dezvoltarea este spontană, dar uneori şi voinţa joacă 
un mare rol. Astfel, ia ca exemplu anumiţi oameni numiţi prezicători dintre 
care unii au această putere, şi vei vedea că voinţa este cea care-i ajută să 
capete acest al doilea văz şi să intre în ceea ce tu numeşti viziune”. 

520. Al doilea văz este susceptibil a se dezvolta prin exerciţiu ? 

„Da, exerciţiul aduce cu sine întotdeauna progresul, şi vălul ce 
acoperă lucrurile se luminează”. 

521. Această facultate ţine de organizarea fizică? 

„Desigur, organizarea joacă un rol; dar există şi organizări care sunt 
rebele”. 


522. De unde provine faptul că al doilea văz pare ereditar în anumite 
familii? 

„Similitudinea organizării care se transmite, precum şi alte calităţi 
fizice; şi apoi dezvoltarea facultăţii printr-un fel de educaţie ce se transmite 
de asemenea de la unul la celălalt”. 

523. Este adevărat că anumite circumstanţe dezvoltă al doilea văz? 

„Boala, apropierea unui pericol, o mare emoție pot să le dezvolte. 
Corpul este câteodată într-o stare specifică care permite Spiritul să vadă 
ceea ce voi nu puteţi vedea cu ochii corpului”. 

Timpurile de criză şi de calamităţi, marile emoţii, toate cauzele care 
surescită moralul, provoacă câteodată dezvoltarea celui de al doilea văz. 
Pare că Providența, în prezenţa pericolului, ne oferă mijlocul de a-l 
îndepărta ca prin farmec. Toate sectele şi toate partidele persecutate ne oferă 
numeroase exemple în acest sens. 

524. Persoanele înzestrate cu al doilea văz au întotdeauna conştiinţa 
acestui lucru? 

„Nu întotdeauna; pentru ele este un lucru întru totul natural, şi multe 
cred că dacă toţi oamenii s-ar observa pe ei înşişi, fiecare ar trebui să fie la 
fel”. 

525. S-ar putea numi „al doilea văz” perspicacitatea anumitor persoane 
care, fără a avea nimic extraordinar, judecă lucrurile cu mai multă 
precizie decât altele? 

„Întotdeauna sufletul este cel ce radiază mai liber şi care judecă mai 
bine decât sub vălul materiei”. 

526. Această facultate poate, în anumite cazuri, să dea prezicerea 
lucrurilor? 

„Da, ea dă de asemenea şi presentimentele, căci există mai multe 
grade în această facultate, şi chiar subiectul respectiv poate avea toate 
gradele, sau nu poate avea decât câteva”. 


8. Rezumat despre somnambulism, extaz şi cel de-al doilea văz 
Fenomenele somnambulismului natural se produc în mod spontan şi 
sunt independente de toate cauzele exterioare cunoscute; dar la anumite 
persoane dotate cu o organizare specială ele pot fi provocate în mod 
artificial prin acţiunea agentului magnetic. 


Starea desemnată sub numele de somnambulism magnetic nu diferă 
de somnambulismul natural decât prin aceea că una este provocată, în timp 
ce cealaltă este spontană. Somnambulismul natural este un fapt notoriu pe 
care nimeni nu se gândeşte să-l pună la îndoială, cu tot supranaturalul 
fenomenelor pe care le prezintă. Ce are deci mai extraordinar sau mai 
irațional somnambulismul magnetic, deoarece este produs artificial, ca 
atâtea alte lucruri? 

Se zice că şarlatanii l-au exploatat; încă un motiv în plus de a nu-l lăsa 
în mâinile lor. 

Când ştiinţa şi-l va fi apropiat, şarlatanismul va avea foarte puţin 
credit la mase; dar până atunci, cum somnambulismul natural sau artificial 
este un fapt, şi cum împotriva unui fapt nu există obiecţie posibilă, el se 
impune cu toată reaua voinţă a unora, chiar în ştiinţă unde intră printr-o 
multitudine de mici porţi în loc să treacă prin cea mare; când va exista din 
plin, va trebui să i se acorde drept de cetăţenie. Pentru spiritism, 
somnambulismul e mai mult decât un fenomen fiziologic, este o lumină 
aruncată asupra psihologiei; deoarece acolo poate fi studiat sufletul, 
lăsându-se descoperit. Or, unul dintre fenomenele prin care se 
caracterizează, este clarviziunea independentă de organele obişnuite ale 
vederii. 

Cei care contestă acest fapt se bazează pe aceea că somnambulul nu 
vede întotdeauna, şi la voinţa experimentatorului, ca şi cu ochii. Trebuie să 
ne mire faptul că mijloacele fiind diferite, efectele nu mai sunt aceleaşi? 
Oare este raţional să ceri efecte identice când instrumentul nu mai există? 
Sufletul are proprietăţile sale, ochiul le are pe ale sale; trebuie să le judecăm 
prin ele însele, şi nicidecum prin analogie. Cauza clarviziunii 
somnambulului magnetizat şi a somnambulului natural este în mod identic 
aceeaşi; este un atribut al sufletului, o facultate inseparabilă de toate părţile 
entității incorporate aflate în noi, şi care nu are drept limite decât acelea 
care sunt fixate sufletului însuşi. El vede pretutindeni unde sufletul său se 
poate deplasa, oricare ar fi distanţa. 

În vederea la distanţă, somnambulul nu vede lucrurile din locul unde 
este corpul său, şi ca printr-un efect telescopic. El le vede prezente ca şi 
cum s-ar afla în locul unde ele există, deoarece în realitate sufletul său este 
acolo; de aceea corpul său este ca pierdut şi pare lipsit de sentiment, până în 
momentul când sufletul vine să-l reia în stăpânire. Această separare parţială 


a sufletului de corp este o stare anormală ce poate avea o durată mai mult 
sau mai puţin lungă, dar nu nedefinită; este şi cauza oboselii încercate de 
corp după un anumit timp, mai ales când sufletul se angajează într-o muncă 
activă. 

Vederea sufletului sau Spiritului nefiind circumscrisă şi neavând un 
sediu determinat, este explicabil de ce somnambulii nu-i pot fixa un organ 
special. Ei văd pentru că văd, fără a şti nici pentru ce şi nici cum, vederea 
neavând reşedinţă proprie pentru ei ca Spirit. Dacă se raportează la corpul 
lor, această reşedinţă li se pare a fi în centrele unde activitatea vitală este 
cea mai mare, în principal în creier, în regiunea epigastrică, sau în organul 
care, pentru ei, este punctul de legătură cel mai strâns între Spirit şi corp. 

Puterea lucidităţii somnambulice nu este de loc nedefinită. Spiritul, 
chiar complet liber, este mărginit în facultăţile sale şi în cunoştinţele sale 
conform nivelului de perfecţiune la care a ajuns; şi mai mult atunci când 
este legat de materia a cărei influenţă o suferă. Aceasta este cauza pentru 
care clarviziunea somnambulică nu e nici universală nici infailibilă. Cu atât 
mai puţin se poate înţelege infailibilitatea sa dacă este deturnat de la scopul 
propus de natură, şi dacă este făcut un obiect de curiozitate şi de 
experimentare. 

În starea de eliberare în care se găseşte Spiritul somnambulului, el 
intră în comunicare mai uşor cu alte Spirite încarnate sau neîncarnate; 
această comunicare se stabileşte prin contactul fluidelor ce compun 
perispiritele şi servesc transmiterii gândului precum un fir electric. Aşadar, 
somnambulul nu are nevoie ca gândul să fie articulat în cuvânt, el îl simte 
şi-l prevede; este ceea ce îl face eminamente impresionabil şi accesibil 
influențelor atmosferei morale în care se găseşte plasat. Şi este astfel 
deoarece o mulţime numeroasă de spectatori, îndeosebi de curioşi mai mult 
sau mai puţin răutăcioşi, dăunează în mod esenţial dezvoltării facultăţilor 
sale, ce se retrag în ele însele ca să spunem aşa, şi nu se etalează în toată 
libertatea decât în intimitate şi într-un mediu de simpatie. Prezenţa 
persoanelor răutăcioase sau antipatice produc asupra lui efectul de contact 
al mâinii cu mimoza. 

Somnambulul vede în acelaşi timp propriul Spirit şi corpul său; 
acestea sunt, ca să spunem aşa, două entităţi ce îi reprezintă dubla existenţă 
spirituală şi corporală, care totuşi se confundă prin legăturile ce le unesc. 
Somnambulul nu ţine seama întotdeauna de această situaţie şi această 


dualitate îl face să vorbească adesea despre el ca şi când ar vorbi despre o 
persoană străină; este când entitatea corporală care vorbeşte entității 
spirituale, când entitatea spirituală care vorbeşte entității corporale. 

Spiritul obţine un spor de cunoaştere şi de experienţă în fiecare dintre 
existenţele sale corporale. Le uită în parte în timpul încarnării sale într-o 
materie mai grosieră, dar şi le aminteşte ca spirit. Astfel anumiţi 
somnambuli revelează cunoştinţe superioare nivelului lor de instruire şi 
chiar capacităţilor lor intelectuale aparente. Inferioritatea intelectuală şi 
ştiinţifică a somnambulului în stare de veghe nu prejudiciază deci cu nimic 
cunoştinţelor pe care le poate revela în stare lucidă. 

În funcţie de circumstanţele şi de scopul propus, aceste cunoştinţe îi 
pot apărea în experienţa proprie, în clarviziunea lucrurilor prezente sau în 
sfaturile primite de la alte Spirite. Cum însă propriul Spirit poate fi mai 
mult sau mai puţin avansat, el poate spune lucruri mai mult sau mai puţin 
juste. 

Prin fenomenele somnambulismului, fie natural fie magnetic, 
Providența ne dă proba irecuzabilă a existenţei şi independenţei sufletului, 
şi ne face să asistăm la spectacolul sublim al emancipării sale; prin aceasta 
ne deschide cartea destinului. 

Când somnambulul descrie ceea ce se petrece la distanţă, este foarte 
evident că el vede, dar nu prin ochii corpului; el însuşi se vede acolo, şi se 
simte dus acolo; există deci acolo ceva al lui, şi acel ceva, nefiind corpul, nu 
poate fi decât sufletul sau Spiritul său. În timp ce omul se pierde în 
subtilităţile unei metafizici abstracte şi neinteligibile în căutarea cauzelor 
existenţei noastre morale, Dumnezeu aşează zilnic sub ochii săi şi la 
îndemâna sa mijloacele cele mai simple şi cele mai evidente pentru studiul 
psihologiei experimentale. Extazul este starea în care independenţa 
sufletului şi a corpului se manifestă în modul cel mai sensibil şi devine 
palpabilă într-un fel. 

În starea de vis şi în somnambulism, sufletul rătăceşte prin lumile 
pământene; în extaz, el pătrunde într-o lume necunoscută, în cea a Spiritelor 
eterate cu care intră în comunicare, fără a putea totodată să depăşească 
anumite limite de care nu ar şti să treacă fără a rupe în totalitate legăturile 
cu corpul. O situaţie strălucitoare cu totul nouă îl înconjoară, armonii 
necunoscute pe pământ îl încântă, o tihnă nelămurită îl pătrunde; se bucură 


prin anticipare de beatitudinea celestă, şi se poate spune că este cu un picior 
în pragul etemităţii. 

În starea de extaz, slăbiciunea corpului este aproape completă, nu mai 
are decât, să spunem aşa, viaţă organică, şi se simte că sufletul nu mai este 
legat de el decât printr-un fir subţire pe care un efort în plus l-ar face să se 
rupă definitiv. 

În starea aceasta toate gândurile pământene dispar pentru a face loc 
sentimentului purificat ce este esenţa însăşi a ființei noastre imateriale. 
Aflat în întregime în această contemplaţie sublimă, extaticul nu priveşte 
viaţa decât ca pe o haltă momentană; pentru el, bunele şi relele, bucuriile 
brute şi nenorocirile de aici-jos nu sunt decât incidente futile ale unei 
călătorii al cărei sfârşit se bucură să-l vadă. 

Există extatici şi somnambuli a căror luciditate poate fi mai mult sau 
mai puţin perfectă, şi propriul lor Spirit, după cum este mai mult sau mai 
puţin elevat, este de asemenea mai mult sau mai puţin apt să cunoască şi să 
înţeleagă lucrurile. Există uneori la unii dintre ei mai multă exaltare decât 
veritabilă luciditate, sau, ca să spunem mai clar, exaltarea dăunează 
lucidităţii; de aceea revelaţiile lor sunt adesea un amestec de adevăruri şi de 
erori, de lucruri sublime şi de lucruri absurde sau chiar ridicole. 

Spiritele inferioare profită adesea de această exaltare, ce este 
întotdeauna o cauză de slăbiciune când nu poate fi stăpânită, pentru a 
domina extaticul, şi în această realizare, îmbracă în ochii lor aparentele ce-l 
întreţin în ideile şi prejudecățile sale din stare de veghe. Există acolo un 
obstacol, dar nu toate sunt la fel: depinde de noi să judecăm la rece şi să 
cântărim revelaţiile lor în balanţa raţiunii. 

Emanciparea sufletului se manifestă câteodată în stare de veghe şi 
produce fenomenul desemnat sub numele de al doilea văz, conferă celor ce 
sunt dotați cu el facultatea de a vedea, de a auzi şi de a simţi dincolo de 
limitele simţurilor noastre. Ei percep lucruri nevăzute oriunde sufletul îşi 
întinde influenţa; ei le văd, ca să spunem aşa, dincolo de vederea obişnuită, 
ca într-un fel de miraj. 

În momentul când se produce fenomenul celui de al doilea văz, starea 
fizică este sensibil modificată; ochiul are ceva vag: priveşte fără să vadă; 
întreaga fizionomie reflectă un fel de exaltare. Se constată că organele 
vederii sunt străine de aceasta, în sensul că viziunea persistă chiar în cazul 
acoperirii ochilor. La cei ce se bucură de ea, această facultate pare la fel de 


naturală ca cea a vederii; pentru ei reprezintă un atribut al fiinţei lor, şi nu li 
se pare că ar fi o excepţie. Uitarea urmează cel mai adesea acestei lucidităţi 
pasagere a cărei amintire, din ce în ce mai vagă, sfârşeşte prin a dispărea 
precum un vis. 

Puterea celui de-al doilea văz variază de la senzaţia confuză până la 
percepţia clară şi netă a lucrurilor prezente sau absente. În stare 
rudimentară, ea dă anumitor oameni tactul, perspicacitatea, un fel de 
siguranţă în acţiunile lor, siguranţă ce se poate numi precizia privirii morale. 
Dezvoltată, ea trezeşte  presentimentele; şi mai dezvoltată, arată 
evenimentele săvârşite sau pe punct de înfăptuire. 

Somnambulismul natural şi cel artificial, extazul şi cel de-al doilea 
văz nu sunt decât varietăţi sau modificări ale aceleiaşi cauze. Aceste 
fenomene, chiar şi visurile, există în natură; de aceea ele au existat din toate 
timpurile; istoria ne arată că au fost cunoscute, şi chiar exploatate, încă din 
antichitatea cea mai îndepărtată, şi că în ele se găseşte explicaţia pentru o 
mulţime de fapte privite ca supranaturale datorită prejudecăţilor. 


CAPITOLUL IX - Intervenţia Spiritelor 
în lumea corporala 


. Pătrunderea gândirii noastre printre Spirite. 

. Influenţa ocultă a spiritelor asupra gândurilor şi acţiunilor noastre. 
. Posedaţii. 

. Convulsionarii. 

. Afecţiunea spiritelor pentru anumite persoane. 

. Îngeri păzitori. Spirite protectoare, familiale sau simpatice. 
. Presentimentele 

. Influenţa Spiritelor în evenimentele vieţii. 

. Acţiunea Spiritelor asupra fenomenelor naturii 

10. Spiritele în timpul luptelor. 

11. Pactele cu spiritele. 

12. Puterea ocultă. Talismane. 

13. Binecuvântare şi blestem. 


O OA NU BP WIN 


1. Pătrunderea gândirii noastre printre Spirite 

527. Văd Spiritele tot ceea ce facem? 

„Fireşte, din moment ce sunt permanent în preajma voastră, însă 
fiecare Spirit nu vede decât lucrurile de care îi este atrasă atenţia; căci ea 
nu-i este reţinută de lucrurile cei sunt indiferente”. 

528. Pot Spiritele să cunoască cele mai tainice gânduri ale noastre? 

„Adesea, ele cunosc chiar şi ceea ce voi aţi dori să ascundeţi de voi 
înşivă - nici fapte nici gânduri nu le pot fi tăinuite”. 

529. Dacă ne luăm după cele spuse, ar părea că este mai uşor să ascunzi 
un lucru unei persoane în viaţă, decât o putem face aceleiaşi persoane 
după moartea sa? 

„Fără îndoială, şi atunci când vă credeţi foarte ascunşi, aveţi adeseori 
alături de voi o mulţime de Spirite care vă observă”. 

530. Ce gândesc despre noi Spiritele care sunt împrejurul nostru şi ne 
observă? 

„Depinde. Spiritele nebunatice râd de micile necazuri ce vi le fac şi îşi 
bat joc de enervările voastre. Spiritele serioase vă compătimesc pentru 
defectele voastre şi se străduiesc să vă ajute”. 


2. Influenţa ocultă a Spiritelor asupra gândurilor şi acţiunilor 
noastre 
531. Influenţează Spiritele gândurile şi acţiunile noastre? 

„Din acest punct de vedere, influenţa lor este mai mare decât credeţi, 
căci foarte adesea ele sunt cele ce vă conduc”. 

532. Avem gânduri ce ne sunt proprii, şi altele ce ne sunt sugerate? 

„Sufletul vostru este un Spirit care gândeşte; nu ignoraţi că mai multe 
gânduri vă vin în acelaşi timp despre acelaşi subiect, şi adesea chiar 
contrarii unele cu altele. Ei bine, sunt întotdeauna de-ale voastre şi de-ale 
noastre; aceasta vă pune în îndoială, deoarece aveţi două idei ce se combat”. 
533. Cum putem sa distingem gândurile proprii de cele sugerate? 

„Atunci când un gând este sugerat, este ca o voce ce vă vorbeşte. 
Gândurile proprii sunt în general cele ale primului imbold. De altfel, nu 
există un mare interes pentru voi în această distincţie, şi adesea este util să 
nu o ştiţi: omul acţionează mai liber; dacă se decide pentru bine, o face mai 
bucuros; dacă o ia pe drumul greşit, nu are decât mai multă 
responsabilitate”. 

534. La oamenii deosebiți şi la cei de geniu ideile apar întotdeauna din 
propria lor substanţă? 

„Câteodată ideile provin de la propriul Spirit dar adesea le sunt 
sugerate de alte Spirite, care îi consideră capabili să le înţeleagă şi demni de 
a le fi transmise. Când nu le găsesc în ei, fac apel la inspiraţie; este o 
evocare făcută fără a bănui”. 

Dacă ar fi fost util ca noi să putem distinge cu claritate gândurile 
proprii de cele ce ne sunt sugerate, Dumnezeu ne-ar fi dat şi această 
posibilitate, aşa cum ne dă posibilitatea de a distinge ziua de noapte. Când 
un lucru este nedesluşit, trebuie să rămână astfel pentru binele general”. 
535. Se spune uneori că primul imbold este întotdeauna bun; este exact? 

„Poate fi bun sau rău în raport cu natura Spiritului încamat. Este 
întotdeauna bun Ia cel ce ascultă de inspiraţiile potrivite”. 

536. Cum distingem dacă un gând sugerat vine de la un spirit bun sau de la 
unul rău? 

„Învăţaţi acest lucru! Spiritele bune nu îndeamnă decât la bine; voi 
trebuie să-l distingeţi”. 

537. În ce scop Spiritele imperfecte ne împing la rău? 


Pentru a vă face să suferiţi ca şi ele”. 
538. Diminuează aceasta suferinţele lor? 

„Nu, dar vederea Unor fiinţe mai fericite le provoacă invidia”. 
539. Ce fel de suferinţe vor să ne facă să resimţim? 

„Cele ce rezultă din apartenenţa la un ordin inferior şi îndepărtat de 
Dumnezeu”. 

540. De ce permite Dumnezeu ca spiritele să ne îndemne la rău? 

„Spiritele imperfecte sunt instrumente destinate să probeze credinţa şi 
constanţa oamenilor în bine. Tu, fiind Spirit, trebuie să progresezi în ştiinţa 
infinitului, de aceea treci prin probele răului pentru a ajunge la bine. 

Misiunea noastră este de a te pune pe drumul cel bun, şi când 
influenţele negative acţionează asupra ta, o fac pentru că tu le chemi prin 
dorinţa de rău, căci spiritele inferioare îţi vin în ajutor la rău când ai dorinţa 
de a-l comite; nu te pot ajuta la rău decât dacă tu vrei răul. Dacă eşti 
predispus la păcat, vei avea o sumedenie de spirite care îţi vor întreţine 
acest gând, dar vei avea deopotrivă spirite ce-şi vor da silinţa să te 
influenţeze în bine, ceea ce face să se echilibreze balanţa şi te lasă liber să 
alegi”. 

Astfel Dumnezeu lasă conştiinţei noastre alegerea drumului pe care 
trebuie să-l urmăm, şi libertatea de a ceda uneia sau alteia dintre influenţele 
contrare ce se exercită asupra noastră. 

541. Credeţi că e cu putinţă să ne eliberăm de influenţa Spiritelor care ne 
împing la rău? 

„Da, căci spiritele se ataşează doar de cei care le solicită prin 
dorinţele lor sau le atrag prin gândurile lor”. 

542. Spiritele a căror influenţă este respinsă prin voinţă renunţă la 
tentativele lor? 

„Ce vrei să facă? Când nu mai este nimic de făcut, ele cedează locul; 
totuşi, pândesc momentul favorabil, aşa cum pisica pândeşte şoarecii”. 

543. Prin ce mijloc se poate neutraliza influenţa Spiritelor rele? 

„Făcând bine şi având încredere deplină în Dumnezeu, respingeţi 
influenţa Spiritelor inferioare şi distrugeţi stăpânirea sub care voiau să vă ia. 
Păziţi-vă să ascultați sugestiile Spiritelor care suscită în voi gânduri rele, 
care insuflă discordia între voi, şi care stârnesc în voi toate pasiunile rele. 
Desfideţi mai ales pe cele care vă exaltă orgoliul, căci vă prind prin 


slăbiciunea voastră. lată de ce lisus vă face să spuneţi în rugăciune: 

„Doamne! nu ne lăsa să cădem în ispită, şi scapă-ne de rău”. 

544. Spiritele care caută să ne îndemne la rău, punându-ne astfel la 
încercare încrederea fermă în bine, au primit misiunea de a o face, şi 
dacă este o misiune pe care o îndeplinesc au responsabilitatea ei? 

„Nici un Spirit nu primeşte misiunea de a face rău; când îl face, e din 
proprie voinţă şi, ca urmare, îi suportă consecinţele. Dumnezeu poate să-l 
lase să facă rău doar pentru a vă pune la încercare, dar nu i-o impune, şi vă 
revine vouă sarcina de a-l respinge”. 

545. Atunci când încercăm un sentiment de angoasă, de anxietate ce nu 
poate fi definit sau de satisfacţie interioară fără cauză cunoscută, 
acestea ţin numai de o dispoziţie fizică? 

„Aproape întotdeauna ţin de comunicările pe care le aveţi în 
necunoştinţă de cauză cu spiritele, sau pe care le-aţi avut cu ele în timpul 
somnului”. 

546. Spiritele care vor să ne împingă la rău nu fac decât să profite de 
circumstanţe în care ne găsim, sau pot face să se nască aceste 
circumstanţe ? 

„Ele profită de circumstanţe, dar adesea le provoacă împingându-vă în 
inconştienţa voastră spre obiectul poftei voastre. 

Astfel, de exemplu, un om găseşte în drumul său o sumă de bani: să 
nu crezi că Spiritele au dus banii în acel loc, dar ele pot da omului gândul 
de a se îndrepta în această parte, şi atunci îi este sugerat gândul de a-i lua, în 
timp ce altele îi sugerează gândul de a restitui banii persoanei căreia îi 
aparţin. La fel este şi cu toate celelalte tentaţii”. 


3. Posedaţii 
547. Un Spirit poate îmbrăca momentan învelişul unei persoane vii, adică 
poate intra într-un corp animat şi poate acţiona în locul celui care se 
află încarnat? 

„Spiritul nu intră într-un corp aşa cum intri într-o casă; el se 
asimilează cu un Spirit încarmnat ce are aceleaşi defecte şi aceleaşi calităţi 
pentru a acţiona unitar; însă întotdeauna Spiritul încarnat este cel ce 
acţionează după cum doreşte asupra materiei în care este îmbrăcat. Un 
Spirit rătăcitor nu se poate substitui celui încarnat, căci Spiritul şi corpul 
sunt legate până la timpul fixat ca limită pentru existenţa materială”. 


548. Dacă nu există posesiune propriu-zisă, adică coabitare a două Spirite 
în acelaşi corp, sufletul se poate găsi într-o dependenţă de un alt 
Spirit, astfel încât să fie subjugat sau posedat, iar voința sa să fie 
paralizată? 

„Da, şi acestea sunt cazurile de adevăraţi posedaţi; dar află că această 
dominație nu se face fără participarea celui ce o suportă, fie datorită 
slăbiciunii sale, fie prin dorinţa sa. Adesea au fost luaţi drept posedaţi 
epilepticii sau nebunii ce aveau mai multă nevoie de medic decât de 
descântec”. 

Cuvântul posedat, în accepțiunea sa obişnuită, presupune existenţa 
demonilor, adică a unei categorii de entităţi de natură rea, şi coabitarea 
uneia dintre aceste entităţi cu sufletul în corpul unui individ. Din moment ce 
nu există demoni în acest sens, şi două Spirite nu pot locui simultan acelaşi 
Corp, nu există posedaţi conform ideii ataşate acestui cuvânt. Prin cuvântul 
posedat nu trebuie să se înţeleagă decât dependenţa absolută în care se 
poate găsi sufletul în privinţa Spiritului imperfect care îl subjugă. 

549. Pot fi alungate Spiritele rele şi se poate scăpa de dominaţia lor? 

„Când există voinţă fermă, întotdeauna se poate scutura un jug”. 

550. Se poate întâmpla ca fascinația exercitată de Spiritele rele să fie în aşa 
fel încât persoana subjugată să nu o observe. Atunci, o terță persoană 
poate să facă ceva pentru a înlătura robia, şi în acest caz, ce condiţie 
trebuie să îndeplinească? 

„Dacă este un om de bine, voinţa sa îl poate ajuta solicitând concursul 
Spiritelor bune, căci cu cât este mai mult om de bine, cu atât are putere 
asupra Spiritelor imperfecte spre a le îndepărta şi asupra celor bune pentru a 
le atrage. Totuşi, ar fi neputincios dacă cel care este subjugat nu ar consimţi 
la aceasta; există oameni care se situează într-o dependenţă ce le flatează 
gusturile şi dorinţele. În toate cazurile, cel a cărui inimă nu este curată nu 
poate avea nici o influenţă; Spiritele bune îl dispreţuiesc, şi cele rele nu-l 
cred”. 

551. Formulele de descântec au o oarecare eficacitate asupra Spiritelor 
rele? 

„Nicidecum; când aceste Spirite văd pe cineva că ia lucrul în serios, 
îşi bat joc de el şi nu-l lasă”. 

552. Există persoane animate de bune intenţii şi care nu sunt mai puţin 
obsedate; care este cel mai bun mijloc de a te elibera de spiritele ce te 


obsedează ? 

„Să le oboseşti răbdarea, să nu ţii deloc cont de sugestiile lor, să le 
arăţi că-şi pierd vremea: atunci când văd că nu au nimic de făcut, pleacă”. 
553. Este rugăciunea un mijloc eficace pentru a te vindeca de obsesie? 

„Rugăciunea este un puternic ajutor întru totul; dar credeţi-mă bine că 
nu este suficient să murmuri câteva cuvinte pentru a obţine ceea ce doreşti. 
Dumnezeu îi ajută pe cei care acţionează, nicidecum pe cei ce se mulţumesc 
să ceară. Trebuie deci ca obsedatul să facă la rândul său ceea ce este necesar 
pentru a distruge în el însuşi cauza ce atrage Spiritele rele”. 

554. Ce trebuie să gândim în privinţa izgonirii demonilor despre care se 
vorbeşte în Evanghelie? 

„Depinde de interpretare. Dacă denumiți demon un Spirit rău care 
subjugă un individ, atunci când influenţa sa va fi distrusă, el va fi cu 
adevărat izgonit. Dacă atribuiţi o boală demonului, atunci când veţi vindeca 
boala, veţi spune că aţi alungat demonul. Un lucru poate fi adevărat sau fals 
după sensul ataşat cuvintelor. Cele mai mari adevăruri pot părea absurde 
atunci când nu priveşti decât la formă, şi când se ia alegoria drept realitate. 

Înţelegeţi bine acest lucru şi reţineţi-l: are o aplicare generală”. 


4. Convulsionarii 
555. Spiritele au vreun rol în fenomenele ce se produc la indivizii cunoscuţi 
sub numele de convulsionarii ? 

„Da, una foarte mare, aşa cum magnetismul le este prima sursă; dar, 
şarlatanismul a exploata adesea şi a exagerat aceste efecte, ceea ce le-a 
făcut să cadă în ridicol”. 

556. De ce natură sunt în general Spiritele care conlucrează la acest fel de 
fenomene? 

„Puțin elevate; credeţi că Spiritele superioare se amuză de asemenea 
lucruri?” 

557. Cum se poate dezvolta în mod subit la o întreagă populaţie starea 
anormală a convulsionarilor şi a celor în criză? 

„Efect simpatic; dispoziţiile morale se transmit foarte uşor în anumite 
cazuri; nu sunteţi atât de străini de efectele magnetice pentru a nu înţelege 
aceasta, precum şi participarea pe care anumite Spirite trebuie să o aibă prin 
simpatie faţă de cei care le provoacă”. 


Printre facultăţile bizare ce se pot remarca la convulsionari, se 
recunosc fără greutate cele din care somnambulismul şi magnetismul oferă 
numeroase exemple: acestea sunt, printre altele, insensibilitatea fizică, 
cunoaşterea gândului, transmiterea simpatică a durerii etc. Nu se poate pune 
deci la îndoială că aceşti oameni nu sunt într-un fel de somnambulism treaz, 
provocat de influenţa exercitată de unii asupra altora. Ei sunt în acelaşi timp 
magnetizatori şi magnetizaţi. 

558. Care este cauza insensibilităţii fizice ce se remarcă fie la anumiţi 
convulsionari, fie la indivizii supuşi celor mai atroce torturilor? 

„La unii este un efect în exclusivitate magnetic ce acţionează asupra 
sistemului nervos în acelaşi mod ca anumite substanţe. La alţii, exaltarea 
gândirii slăbeşte sensibilitatea deoarece viaţa pare să se fi retras din corp 
pentru a se duce în Spirit. Nu ştii că atunci când Spiritul este preocupat 
foarte mult de un lucru, corpul nu simte, nu vede şi nu aude nimic?” 

Exaltarea fanatică şi entuziasmul oferă adesea, în suplicii, exemplul 
unui calm şi al unui sânge-rece, care nu ar şti să domine o durere ascuţită, 
dacă nu s-ar admite că sensibilitatea este neutralizată printr-un fel de efect 
anestezic. Se ştie că în focul luptei nu se percepe adesea o rană gravă, în 
timp ce, în circumstanţe obişnuite, o zgârietură te face să tresari. 

De vreme ce aceste fenomene depind de o cauză fizică şi de acţiunea 
anumitor Spirite, se poate pune întrebarea cum au putut fi ele făcute să 
depindă de o autoritate ce le face să înceteze în anumite cazuri. 
Raționamentul este foarte simplu. Acţiunea Spiritelor nu este aici decât 
secundară; ele nu fac decât să profite de o dispoziţie naturală. Autoritatea 
nu a suprimat această dispoziţie, ci cauza care o întreţine şi o exaltă; din 
activă, ea o făcut-o latentă, şi a avut dreptate să acţioneze astfel, deoarece ar 
fi rezultat un abuz. Se ştie de altfel, că această intervenţie este neputincioasă 
atunci când acţiunea Spiritelor este directă şi spontană. 


5. Afecţiunea Spiritelor pentru anumite persoane 
559. Spiritele manifestă oare preferinţe pentru anumite persoane? 
„Spiritele bune simpatizează cu oamenii de bine sau susceptibili de a 
se îmbunătăţi; Spiritele inferioare cu oamenii vicioşi sau care pot deveni; de 
aici ataşamentul lor, urmat de similitudinea senzaţiilor”. 
560. Afecţiunea Spiritelor pentru anumite persoane este în exclusivitate 
morală? 


„Afecţiunea adevărată nu are nimic carnal; dar când un Spirit se 
ataşează de o persoană nu o face întotdeauna prin afecţiune, căci în ea poate 
fi amestecată şi o amintire a pasiunilor umane”. 

561. Se interesează Spiritele de necazurile sau de prosperitatea noastră? 
Cele ce ne vor binele se mâhnesc pentru relele suportate de noi în 
timpul vieţii ? 

„Spiritele bune fac atât bine pe cât e posibil şi sunt fericite de toate 
bucuriile voastre. Se întristează de relele voastre, atunci când nu le suportaţi 
cu resemnare, deoarece aceste rele sunt fără rezultat pentru voi; căci voi 
sunteţi precum bolnavul care respinge băutura amară ce trebuie să-l 
vindece”. 

562. Pentru ce fel de rău se întristează Spiritele cel mai mult pentru noi - 
pentru răul fizic sau pentru cel moral? 

„Pentru egoismul şi insensibilitatea inimii voastre: de aici derivă totul. 
Ele îşi râd de toate aceste rele imaginare care dau naştere orgoliului şi 
ambiţiei; se bucură de cele care au ca efect scurtarea perioadei voastre de 
încercare”. 

Spiritele, ştiind că viaţa corporală nu este decât tranzitorie şi că 
frământările ce o însoțesc nu sunt decât mijloacele de a ajunge la o stare 
mai bună, se întristează mai mult pentru noi datorită cauzelor, morale ce ne 
îndepărtează de aceasta decât datorită relelor fizice care sunt trecătoare. 

Spiritele au putină grijă de necazurile ce nu afectează decât ideile 
noastre mondene, aşa cum noi înşine facem cu supărările puerile din 
copilărie. 

Spiritul, văzând în mâhnirile vieţii un mijloc de avansare pentru noi, 
le consideră ca pe nişte crize momentane ce trebuie să salveze bolnavul. El 
compătimeşte suferinţele noastre aşa cum noi compătimim pe cele ale unui 
prieten; dar văzând lucrurile dintr-un punct de vedere mai just, le apreciază 
altfel decât noi, şi în timp ce Spiritele bune ne descoperă curajul în interesul 
viitorului nostru, altele ne incită la disperare pentru a ni-l compromite. 

563. Părinţii şi prietenii noştri care au trecut în cealaltă viaţă au pentru noi 
mai multă simpatie decât Spiritele ce ne sunt străine? 

„Fără îndoială, şi adesea ei vă protejează ca spirite, după cât le stă în 
puteri”. 

564. Sunt ei sensibili la dragostea ce le-o păstrăm? 

„Foarte sensibili; ei îi uită pe cei care îi dau uitării”. 


6. Îngeri păzitori, Spirite protectoare, familiale sau simpatice 
565. Există spirite care se ataşează de un individ în mod deosebit pentru a-l 
proteja ? 

„Da, fratele spiritual; ceea ce voi numiţi Spiritul sau geniul bun”. 

566. Ce trebuie să se înţeleagă prin înger păzitor? 

„Spiritul protector de un ordin elevat”. 

567. Care este misiunea Spiritului protector? 

„Aceea a unui părinte fată de copiii săi: de a-şi conduce protejatul pe 
drumul cel bun, de a-l ajuta prin sfaturile sale, de a-l consola în durerile 
sale, de a-i susţine curajul în încercările vieţii”. 

568. Este Spiritul protector ataşat de individ încă de la naşterea sa? 

„De la naştere până la moarte, şi adesea îl urmează după moarte În 
viaţa spiritistă, şi chiar în mai multe existenţe corporale, căci aceste 
existenţe sunt doar etape foarte scurte în raport cu viaţa Spiritului”. 

569. Misiunea Spiritului protector este voluntară sau obligatorie? 

„Spiritul este obligat să vegheze asupra voastră deoarece a acceptat 
această sarcină; însă lui îi aparţine alegerea fiinţelor care-i sunt simpatice. 
Pentru unele spirite este o plăcere, pentru altele o sarcină sau o datorie”. 
570. Ataşându-se de o persoană, Spiritul renunţă să protejeze alţi indivizi ? 

„Nu, dar o face mai puţin exclusiv”. 

571. Este Spiritul protector total ataşat fiinţei încredințate spre pază? 

„Se întâmplă adesea că anumite Spirite îşi părăsesc starea pentru a 
îndeplini diferite misiuni; însă atunci se face schimbul”. 

572. Spiritul protector îşi abandonează câteodată protejatul când acesta 
este refractar la sfaturile sale? 

„Se îndepărtează atunci când vede că sfaturile sale sunt inutile şi când 
voinţa protejatului de a se supune influenţei Spiritelor inferioare este mai 
puternică. Dar nu îl abandonează în totalitate şi întotdeauna este gata să-l 
asculte; omul este deci cel ce închide urechile. Spiritul revine de îndată ce 
este chemat”. 

„Există o doctrină ce ar trebui să-i convertească şi pe cei mai increduli 
prin farmecul şi blândeţea ei: cea a îngerilor păzitori. Să gândeşti că ai 
întotdeauna aproape de tine ființe care îţi sunt superioare, care sunt 
întotdeauna acolo pentru a te sfătui, a te susţine, pentru a te ajuta să urci 
muntele aspru al binelui, care sunt prieteni mai siguri şi mai devotați decât 


cele mai strânse legături ce se pot stabili pe acest pământ, nu este aceasta o 
idee foarte consolatoare? Aceste fiinţe sunt acolo din voinţa lui Dumnezeu; 
el este cel ce le-a aşezat aproape de voi, ele sunt acolo din dragoste faţă de 
el, şi ele îndeplinesc foarte aproape de voi o frumoasă, dar grea misiune. 
Da, în orice loc v-aţi afla, el va fi cu voi: închisorile, spitalele, locurile de 
desfrâu, singurătatea, nimic nu vă separă de acest prieten pe care nu-l puteţi 
vedea, dar de la care sufletul vostru simte cele mai plăcute impulsuri şi-i 
înţelege sfaturile înțelepte”. 

„Cum de nu cunoaşteţi mai bine acest adevăr? Acest prieten vă va 
ajuta în momentele de criză, vă va salva de spiritele rele! Dar în marea zi, 
acest înger de bine vă va grăi: «Nu ţi-am spus acest lucru, şi tu nu l-ai 
făcut? Nu ti-am arătat prăpastia, şi tu te-ai grăbit spre ea? Nu te-am făcut să 
auzi în conştiinţa ta glasul adevărului, şi tu nu ai urmat decât sfaturile 
minciunii?» Ah! întrebaţi-i pe îngerii voştri păzitori; stabiliţi între ei şi voi 
această tandră intimitate ce domneşte între cei mai buni prieteni. Nu vă 
gândiţi să le ascundeţi nimic, căci ei sunt ochiul lui Dumnezeu, şi nu-i 
puteţi înşela. Reflectaţi la viitor; căutaţi să avansați în această viaţă, şi 
încercările vă vor fi mai scurte, existenţele voastre mai fericite. Haideţi, 
oameni, curaj! Alungaţi departe de voi, o dată pentru totdeauna, 
prejudecățile şi intenţiile ascunse; intraţi pe noua cale ce se deschide în faţa 
voastră! înaintați! înaintați! Aveţi călăuze, urmaţi-le: țelul nu vă poate 
scăpa, căci acest ţel este Dumnezeu însuşi”. 

„Celor ce vor gândi că este imposibil unor Spirite cu adevărat elevate 
să se supună unei sarcini atât de laborioase şi de fiecare clipă, le vom spune 
că vom influenţa sufletele voastre chiar dacă ar fi împrăştiate în milioane de 
locuri. Pentru noi spaţiul nu înseamnă nimic, şi trăind cu totul într-o altă 
lume, Spiritele noastre păstrează legătura cu al vostru. Ne bucurăm de 
calităţi la care voi nici nu gândiţi, dar fiţi siguri că Dumnezeu nu ne-a impus 
o sarcină mai presus de forțele noastre, şi că el nu v-a abandonat pe pământ 
fără prieteni şi fără susţinători. Fiecare înger păzitor are protejatul său 
asupra căruia veghează, aşa cum un tată veghează asupra copilului său, şi 
este fericit când îl vede pe drumul cel bun; el se întristează atunci când 
sfaturile sale nu sunt luate în seamă”. 

„Nu vă temeţi că ne obosiţi cu întrebările voastre; din contră, fiţi 
întotdeauna în legătură cu noi; veţi fi mai puternici şi mai fericiţi. În asta 
constă aceste comunicări ale fiecărui om cu Spiritul său familiar care-i fac 


pe toţi oamenii mediumi, mediumi ignoraţi astăzi, dar care se vor manifesta 

mai târziu şi se vor revărsa ca un ocean fără margini pentru a respinge 

incredulitatea şi ignoranţa. Oameni instruiți, instruiţi-i şi pe alţii; oameni de 
talent, ridicaţi-i pe fraţii voştri. Nici nu ştiţi ce operă împliniţi astfel; este 

cea a lui Christos, cea pe care Dumnezeu v-a impus-o. De ce Dumnezeu v-a 

dat inteligenţa şi cunoaşterea, dacă nu pentru a le împărţi cu fraţii voştri, 

pentru a-i face să avanseze pe calea binelui şi a fericirii eterne?” 

Doctrina cu privire la îngerii păzitori veghind asupra protejaţilor lor în 
ciuda distanţei ce separă lumile, nu are în ea nimic surprinzător. Din contră, 
ea este măreaţă şi sublimă. Nu vedem pe pământ un tată veghindu-şi 
copilul, la orice depărtare s-ar afla, şi ajutându-l cu sfaturile sale prin 
corespondentă? Ce ar fi deci de mirare că spiritele pot conduce pe cei luaţi 
sub protecţia lor, dintr-o lume în alta, de vreme ce pentru ele distanţa care 
separă lumile este mai mică decât cea care, pe pământ separă continentele? 

Nu au ele în plus fluidul universal ce leagă toate lumile făcându-le 
solidare - vehicul uriaş pentru transmiterea gândurilor, aşa cum aerul este 
pentru noi vehiculul transmisiei sunetului? 

573. Spiritul care îşi abandonează protejatul nemaifacându-i bine, îi poate 
face râu? 

„Spiritele bune nu fac niciodată rău; le lasă să facă pe cele care le iau 
locul; atunci voi acuzaţi soarta de nenorocirile care vă copleşesc, în timp ce 
de fapt este doar vina voastră”. 

496. Spiritul protector îşi poate lăsa protejatul la discreţia unui spirit ce i- 
ar putea dori răul? 

„Există o unire a Spiritelor rele pentru a neutraliza acţiunea celor 
bune; dar dacă protejatul doreşte, se va întoarce cu orice preţ la Spiritul său 
bun. Spiritul bun găseşte poate bunăvoința de a ajuta în altă parte, va profita 
de aceasta aşteptându-şi întoarcerea alături de protejatul său”. 

574. Când Spiritul protector îşi lasă protejatul să se rătăcească în viaţă, 
este o neputinţă din partea sa să lupte împotriva altor Spirite 
răuvoitoare? 

„Nu datorită neputinței, ci pentru că nu vrea; protejatul său iese din 
încercări mai întărit şi mai instruit; Spiritul îl asistă cu sfaturile sale prin 
gândurile bune sugerate, dar care, din păcate, nu sunt întotdeauna ascultate. 
Ceea ce dă putere Spiritelor rele sunt numai orgoliul, slăbiciunea şi 


nepăsarea omului; puterea lor asupra voastră vine din aceea că voi nu le 

opuneţi rezistenţă”. 

575. Este Spiritul protector în permanență alături de protejatul său? Nu 
există vreo circumstanță când, fără a-l abandona, îl pierde din vedere? 
„Există circumstanţe când prezenţa Spiritului protector lângă 

protejatul său nu este necesară”. 

576. Vine un moment când spiritul nu mai are nevoie de un înger păzitor? 
„Da, când a ajuns în starea de a se putea conduce singur, aşa cum 

soseşte un moment când şcolarul nu mai are nevoie de dascăl; dar nu se 

întâmplă pe pământul vostru”. 

577. De ce acţiunea Spiritelor asupra existenţei noastre este ocultă, şi de 
ce, atunci când ne protejează, nu o fac într-un mod vizibil? 

„Dacă aţi conta pe sprijinul lor, nu aţi mai acţiona prin voi înşivă, şi 
Spiritul vostru nu ar progresa. Pentru ca spiritul vostru să poată avansa, el 
are nevoie de experienţă şi trebuie adesea să o obţină pe speze proprii. El 
trebuie să acţioneze prin propriile puteri altfel ar fi ca un copil ce nu este 
lăsat să meargă singur. Acţiunea Spiritelor care vă vor binele este 
întotdeauna reglată în aşa fel încât să vă lase liberul arbitru, căci, dacă nu aţi 
avea responsabilitate, nu aţi avansa pe drumul care trebuie să vă conducă la 
Dumnezeu. Omul, nevăzându-şi sprijinul, se bazează pe propriile forţe; 
ghidul său, totuşi, veghează asupra lui şi, din când în când, îl atenționează 
asupra pericolului”. 

578. Spiritul protector care reuşeşte să-şi îndrume protejatul pe calea cea 
bună 
resimte un bine oarecare pentru sine însuşi? 

„Este un merit de care se ţine cont, fie pentru propriul progres, fie 
pentru fericirea sa. El e fericit când îşi vede grijile încununate de succes, 
triumfă aşa cum un învăţător triumfă la succesele elevului său”. 

579. Dacă nu reuşeşte, este el responsabil? 

„Nu, din moment ce a făcut tot ceea ce depindea de el”. 

580. Spiritul protector care îşi vede protejatul urmând o cale greşită în 
ciuda tuturor sfaturile sale, încearcă din acest motiv o grijă? Nu 
constituie aceasta o cauză de tulburare pentru fericirea sa? 

„EI se mâhneşte pentru erorile sale şi le regretă; dar această durere nu 
are neliniştile paternităţii pământene, deoarece el ştie că există remediu 
pentru rău, şi că ceea ce nu se face astăzi se va face mâine”. 


581. Putem şti întotdeauna numele Spiritului nostru protector sau îngerului 
păzitor? 

„Cum vreţi să ştiţi nume ce nu există pentru voi? Credeţi cumva că 
printre Spirite nu există decât cele pe care le cunoaşteţi?” 

582. Cum să-l invocăm dacă nu-l cunoaştem? 

„Daţi-i orice nume doriţi, numele unui Spirit superior pentru care 
aveţi simpatie sau venerație. Spiritul vostru protector va veni la acest apel, 
căci toate spiritele bune sunt fraţi şi se ajută între ele”. 

583. Spiritele protectoare care primesc nume cunoscute sunt întotdeauna în 
mod efectiv persoanele care purtau acele nume? 

„Nu, dar sunt Spirite ce le sunt simpatice şi care vin adesea prin 
porunca lor. Voi sunteţi cei care aveţi nevoie de nume; de aceea, ele îşi iau 
un nume care vă inspiră încredere. Când nu puteţi îndeplini personal o 
sarcină, oare nu trimiteţi pe altcineva care acţionează în numele vostru? 
584. Atunci când vom trece în viaţa spirituală, vom recunoaşte Spiritul 

nostru protector? 

„Da, căci adesea îl cunoaşteţi înainte de a fi încarnat”. 

585. Ioate Spiritele protectoare aparţin clasei Spiritelor superioare? Sunt 
printre ele şi Spirite aparţinând clasei de mijloc? Un tată, de exemplu, 
poate deveni Spirit protector pentru copilul său? 

„Poate, dar protecţia presupune un anumit nivel de elevaţie, şi o 
putere sau o virtute dată mai mult de Dumnezeu. 

Tatăl care-şi protejează copilul poate fi el însuşi asistat de un Spirit 
mai elevat”. 

586. Spiritul care a părăsit pământul în bune condiţii îi poate proteja 
întotdeauna pe cei pe care-i iubeşte şi care i-au supravieţuit? 

„Puterea lor este mai mult sau mai puţin restrânsă; poziţia în care se 
află nu le lasă întotdeauna întreaga libertate de a acţiona”. 

587. Oamenii aflaţi în stare de sălbăticie sau de inferioritate morală, au de 
asemenea Spiritele lor protectoare; şi în acest caz, aceste Spirite 
aparțin unui ordin tot atât de ridicat ca şi cel al Spiritelor oamenilor 
foarte avansați? 

„Fiecare om are un Spirit ce veghează asupra lui, dar misiunile sunt 
relative în raport cu obiectul lor. Nu daţi unui copil care învaţă să citească, 
un profesor de filozofie. Progresul Spiritului familiar urmează celui al 
spiritului protejat. Având voi înşivă un 


Spirit superior ce veghează asupra voastră, puteţi la rândul vostru să 
deveniți protectorul unui Spirit care vă este inferior, şi progresele pe care îl 
veţi ajuta să le facă vor contribui la avansarea voastră. Dumnezeu nu cere 
Spiritului mai mult decât comportă natura sa şi gradul la care a ajuns”. 

588. Atunci când tatăl care veghează asupra copilului său trebuie să se 
reîncarneze, mai veghează asupra lui? 

„Este mai greu, dar el roagă, într-un moment de libertate, ca un Spirit 
simpatic să-l ajute în această misiune. De altfel, Spiritele nu acceptă decât 
misiuni pe care le pot îndeplini până la capăt. 

Spiritul încarnat, mai ales în lumile unde existenţa este materială, este 
foarte subjugat corpului său pentru a putea fi în întregime dăruit, adică 
pentru a ajuta în persoană. De aceea Spiritele care nu sunt îndeajuns de 
elevate sunt la rândul lor ajutate de Spirite ce le sunt superioare, în aşa fel 
încât dacă unul lipseşte dintr-o cauză oarecare, este suplinit de către un 
altul”. 

589. Alături de Spiritul protector, nu este ataşat fiecărui individ şi un Spirit 
rău, pentru a-l împinge la rele şi a-i furniza ocazia de a lupta între 
bine şi rău? 

„Ataşat nu este cuvântul potrivit. Este foarte adevărat că Spiritele rele 
caută să deturneze de la calea cea bună ori de câte ori găsesc ocazia; dar 
când unul dintre ele se ataşează de un individ, o face din proprie iniţiativă, 
deoarece speră că va fi ascultat. Atunci are loc o luptă între Spiritul bun şi 
cel rău, şi învingătorului omul îi cedează întreaga putere asupra sa”. 

590. Putem avea mai multe Spirite protectoare? 

„Fiecare om are întotdeauna Spirite simpatice mai mult sau mai puţin 
elevate care îl îndrăgesc şi se interesează de el, aşa cum are şi dintre cele 
care îl îndeamnă la rău”. 

591. Spiritele simpatice acţionează în virtutea unei misiuni ? 

„Câteodată ele pot avea o misiune temporară, dar cel mai adesea nu 
sunt solicitate decât prin similitudinea gândurilor şi sentimentelor atât în 
bine cât şi în rău”. 

592. Pare a rezulta de aici că Spiritele simpatice pot fi bune sau rele. 

„Da, omul găseşte întotdeauna Spirite care simpatizează cu el, oricare 
ar fi caracterul său”. 

593. Spiritele familiare sunt aceleaşi cu spiritele simpatice sau Spiritele 
protectoare? 


„Există multe nuanţe în protecţie şi în simpatie: daţi-le orice nume 
doriţi. Spiritul familiar este mai degrabă prietenul casei”. 

Din explicaţiile date mai sus şi din observaţiile făcute asupra naturii 
Spiritului ce se ataşează omului, se pot deduce cele ce urmează: 

Spiritul protector, îngerul păzitor sau geniul bun, este cel care are 
misiunea de a-l urma pe om în viaţă şi a-l ajuta să progreseze. Natura lui 
este întotdeauna superioară celei a protejatului său. 

Spiritele familiale se ataşează anumitor persoane prin legături mai 
mult sau mai puţin durabile pentru a le fi utile în limita puterii lor adesea 
destul de mărginite. Ele sunt bune, dar câteodată puţin avansate şi chiar 
puţin superficiale; se ocupă cu bucurie de detaliile vieţii intime şi nu 
acţionează decât la ordinul sau cu permisiunea Spiritelor protectoare. 

Spiritele simpatice sunt cele ce atrag spre noi afecţiuni obişnuite şi 
spre o anumită similitudine a gusturilor şi sentimentelor în bine ca şi în rău. 
Durata relaţiilor lor este aproape întotdeauna subordonată circumstanțelor. 

Geniul rău este un Spirit imperfect sau pervers care se ataşează de om 
în vederea deturnării lui de la bine; dar el acţionează din proprie iniţiativă şi 
nu în virtutea unei misiuni. 'enacitatea sa se datorează accesului mai mult 
sau mai puţin uşor pe care-l găseşte. Omul este întotdeauna liber să-i asculte 
glasul sau să-l respingă. 

594. Ce trebuie să gândim despre acele persoane care par să se ataşeze de 
anumiţi indivizi pentru a-i împinge în mod inevitabil la pierzanie, sau 
pentru a-i conduce pe calea cea bună? 

„Anumite persoane exercită, într-adevăr, asupra altora un fel de 
fascinaţie irezistibilă. Când se exercită pentru rău, atunci Spiritele rele sunt 
cele care slujesc altor Spirite rele pentru a le subjuga mai bine, Dumnezeu 
putând să le-o permită pentru a vă încerca”. 

595. Geniul nostru bun sau geniul nostru rău ar putea să se încarneze 
pentru a ne însoţi în viaţă într-un mod mai direct? 

„Aceasta are loc câteodată, dar adesea ele însărcinează cu această 
misiune alte Spirite încarnate care le sunt simpatice”. 

596. Există Spirite ce se ataşează întru totul unei familii pentru a o proteja? 

„Anumite Spirite se ataşează de membrii unei familii care trăiesc 
împreună şi sunt uniţi prin legături de dragoste; dar să nu credeţi în Spiritele 
protectoare ale orgoliului de neam”. 


597. Spiritele fiind atrase către indivizi prin simpatiile lor, sunt în mod egal 
atrase către reuniunile de indivizi pe motive deosebite? 

„Spiritele merg de preferinţă acolo unde se află cei asemănători lor; 
acolo, ele se simt mai mulţumite şi mai sigure că sunt ascultate. Omul 
atrage spre sine Spiritele în raport cu tendinţele sale, fie că el trăieşte singur 
fie că formează o colectivitate: o societate, un oraş sau un popor. 

Există deci societăţi, oraşe şi popoare care sunt ajutate de Spirite mai 
mult sau mai puţin elevate în funcţie de caracterul şi pasiunile ce le domină. 

Spiritele imperfecte se îndepărtează de cei care le resping; rezultă de 
aici că perfecţionarea morală a tuturor colectivităţilor, ca şi cea a indivizilor, 
tinde să dea la o parte Spiritele rele şi să atragă pe cele bune care exercită şi 
întreţin sentimentul binelui în mulţimi, aşa cum celelalte pot insufla relele 
pasiunii”. 

598. Aglomerările de indivizi, cum sunt societăţile, oraşele, naţiunile au 
Spiritele lor protectoare speciale? 

„Da, căci aceste adunări sunt individualităţi colective ce merg spre un 
ţel comun şi au nevoie de o conducere superioară”. 

599. Spiritele protectoare ale maselor sunt de o natură mai elevată decât 
cele care se ataşează de indivizi ? 

„Totul este relativ în nivelul de avansare atât al maselor cât şi al 
indivizilor”. 

600. Pot anumite Spirite să ajute la dezvoltarea artelor protejându-i pe cei 
ce se ocupă de ele? 

„Există Spirite protectoare speciale care îi ajută pe cei ce le invocă, 
dacă îi cred demni. Dar ce vreţi să facă ele cu cei care cred că sunt ceea ce 
nu sunt? Ele nu pot face ca orbii să vadă şi surzii să audă”. 

Anticii îşi făcuseră divinităţi speciale; Muzele nu erau altceva decât 
personificarea alegorică a Spiritelor protectoare ale ştiinţelor şi artelor, aşa 
cum desemnau sub numele de lari şi penaţi Spiritele protectoare ale 
familiei. La moderni, artele, diferitele industrii, oraşele, locurile au de 
asemenea patronii lor protectori, care nu sunt alţii decât Spiritele de ordin 
superior, dar sub alte nume. 

Fiecare om având Spiritele sale simpatice, rezultă de aici că, în toate 
colectivităţile, marea majoritate a Spiritelor simpatice este în raport cu 
marea majoritate a indivizilor; că Spiritele sunt atrase prin identitatea 
gusturilor şi gândurilor; într-un cuvânt, că aceste adunări şi persoanele sunt 


mai mult sau mai puţin înconjurate, ajutate, influențate după natura 
gândurilor mulţimii. 

La popoare, cauzele atracției Spiritelor sunt moravurile, obiceiurile, 
caracterul dominant, legile mai 

ales, deoarece caracterul naţiei se reflectă în anumite legi. Oamenii 
care fac să domnească dreptatea între ei resping influenţa Spiritelor rele. 
Oriunde legile consacră lucruri nedrepte, contrare umanităţii, Spiritele bune 
sunt în minoritate, şi mulţimea spiritelor rele venite în număr mare menţin 
națiunea în ideile sale şi paralizează puţinele influenţe bune pierdute în 
mulţime ca un spic izolat în mijlocul buruienilor. 

Studiind moravurile popoarelor sau ale oricărei mulţimi de oameni, 
este uşor să-ţi faci o idee despre populaţia ocultă ce se amestecă în 
gândurile şi acţiunile lor. 


7. Presentimentele 

601. Este presentimentul întotdeauna un avertisment al spiritului protector? 

„Presentimentul este sfatul intim şi ocult al unui Spirit care vă vrea 
binele. Este de asemenea intuiţia lucrului ce trebuie împlinit; este vocea 
instinctului. Spiritul, înainte de a se încarma, are cunoştinţă despre 
principalele etape ale existenţei sale, adică despre probele la care se 
angajează. Când acestea au un caracter izbitor, Spiritul le păstrează un fel 
de impresie în forul său interior, şi această impresie, care e vocea 
instinctului, se trezeşte atunci când se apropie momentul, devine 
presentiment”. 

602. Presentimentele şi vocea instinctului au întotdeauna ceva nedesluşit, 
dat nouă de incertitudine? 

„Când eşti în cumpănă, invocă Spiritul tău cel bun, sau roagă-te 
Domnului nostru. Dumnezeu îţi va trimite pe unul din mesagerii săi, pe 
unul dintre noi”. 

603. Avertismentele pe care ni le dau Spiritelor noastre protectoare au ca 
țel unic conduita morală, sau conduita noastră ţine de lucrurile vieţii 
private? 

„Întru totul; ele încearcă să vă facă să trăiţi cât mai bine posibil; dar 
adesea voi închideţi ochii la avertismentele date, şi sunteţi nefericiţi datorită 
vinei voastre”. 


Spiritele protectoare ne ajută cu sfaturile lor prin vocea conştiinţei pe 
care o fac să vorbească în noi; dar cum noi nu-i dăm importanţa necesară, 
ele o fac mai direct servindu-se de persoanele care ne înconjoară. Dacă 
fiecare examinează circumstanţele fericite sau nefericite ale vieţii sale, va 
vedea că în mai multe ocazii a primit sfaturi de care nu a profitat 
întotdeauna şi care l-ar fi scutit de multe neplăceri dacă le-ar fi dat 
ascultare. 


8. Influenţa Spiritelor asupra evenimentelor 

604. Este adevărat că Spiritele exercită o influenţă asupra 
evenimentelor vieţii ? 

„Desigur, de vreme ce ele vă sfătuiesc”. 

605. Această influenţă se exercită şi altfel decât prin gândurile pe 
care le sugerează, adică au ele o acţiune directă asupra săvârşirii 
lucrurilor? 

„Da, dar ele nu acţionează niciodată în afara legilor naturale”. 

Noi ne închipuim pe nedrept că acţiunea spiritelor trebuie să se 
manifeste prin fenomene extraordinare; am dori că ele să ne vină în ajutor 
prin miracole, şi ni le reprezentăm întotdeauna înarmate cu o baghetă 
magică. Dar nu este de loc aşa; de aceea intervenţia lor ne pare ocultă, şi 
ceea ce se realizează cu concursul lor ne pare foarte natural. Astfel, de 
exemplu, vor provoca reunirea a două persoane par că se întâlnesc din 
întâmplare; vor inspira cuiva gândul să meargă în cutare loc, vor atrage 
atenţia asupra cutărui lucru, dacă aceasta trebuie să aducă rezultatul pe care 
vor să-l obţină; în aşa fel încât omul, crezând că-şi urmează doar propria 
inspiraţie, îşi păstrează întotdeauna liberul său arbitru. 

606. Spiritele, având putere asupra materiei, pot provoca anumite 
efecte pentru a face să se înfăptuiască un eveniment? De exemplu, un om 
trebuie să piară: el urcă o scară, scara se rupe şi omul moare; Spiritele 
sunt cele care au făcut să se rupă scara pentru a se împlini soarta acelui 
om? 

„Este foarte adevărat că Spiritele au o acţiune asupra materiei, dar 
numai pentru îndeplinirea legilor naturii şi nicidecum pentru a se abate de la 
ele făcând să se ivească tocmai la timp un eveniment neaşteptat şi contrar 
acestor legi. 


În exemplul citat scara s-a rupt deoarece era mâncată de carii sau nu 
era suficient de rezistentă pentru a suporta greutatea omului; dacă soarta 
acelui om era de a pieri în acest mod, ele îi vor inspira gândul de a urca pe 
scara ce va trebui să se rupă sub greutatea sa, şi moartea sa va avea loc prin 
efect natural, şi fără să fie nevoie de a se face un miracol”. 

607. Să luăm un alt exemplu în care starea naturală a materiei este 
manifestă. Un om trebuie să piară prin trăsnet; el se refugiază sub un 
copac, trăsnetul se produce şi omul moare. Au putut Spiritele să 
provoace fulgerul şi să-l dirijeze spre el? 

„Şi acum este acelaşi lucru. Trăsnetul a căzut pe acel copac şi în acel 
moment deoarece legile naturii au făcut să fie astfel. EI nu a fost dirijat spre 
acel copac pentru că omul se afla dedesubt, însă omului i-a fost inspirat 
gândul de a se refugia sub copacul ce urma să fie trăsnit; căci arborele nu ar 
fi fost mai puţin trăsnit dacă omul se afla sau nu dedesubt”. 

608. Un om rău intenţionat lansează asupra cuiva un proiectil care-l atinge 
uşor, dar nu-l nimereşte în plin. E posibil ca un Spirit binevoitor să-l fi 
deturnat? 

„Dacă individul nu e atent, Spiritul binevoitor îi va inspira gândul de 
a-şi schimba poziţie, sau îi va putea orbi duşmanul făcându-l să ţintească 
greşit; căci proiectilul odată lansat urmează traiectoria pe care trebuie să o 
parcurgă”. 

609. Ce trebuie să gândim despre mingile fermecate de care este vorba în 
anumite legende, şi care ating în mod inevitabil o ţintă? 

„Pură imaginaţie; omului îi plac minunile, el nu se mulţumeşte doar 
cu minunile naturii”. 

Spiritele care dirijează evenimentele vieţii pot fi contracarate de 
Spirite care ar dori contrariul? 

„Doar dacă Dumnezeu doreşte astfel; dacă există o întârziere sau un 
obstacol, aceasta este prin voinţa sa”. 

610. Spiritele uşuratice şi batjocoritoare pot suscita acele mici încurcături 
care pun piedici proiectelor noastre şi ne derutează previziunile? Altfel 
spus, sunt ele autoarele a ceea ce se cheamă în mod obişnuit micile 
mizerii ale vieţii omeneşti ? 

„Ele găsesc plăcerea în necazurile ce reprezintă pentru voi încercări, 
pentru a vă încerca răbdarea; dar se plictisesc când văd că nu reuşesc. 
Totuşi, nu ar fi nici drept şi nici exact să le învinuiți de toate greşelile 


voastre, de care sunteţi răspunzători voi înşivă prin purtarea voastră 

copilărească; căci dacă vesela ta se sparge, faptul se datorează mai degrabă 

stângăciei tale decât Spiritelor”. 

611. Spiritele care provoacă necazuri acţionează ca urmare a unei 
animozităţi personale, sau îl atacă pe primul venit, fără un motiv 
determinat, numai datorită răutăţii lor? 

„Şi una şi alta; câteodată, ele sunt duşmanii pe care vi i-aţi făcut în 
timpul acestei vieţi sau într-o alta, şi care vă urmează; altă dată, nu există 
motive”. 

612. Reaua-voinţă a fiinţelor care ne-au făcut rău pe pământ se stinge 
odată cu viaţa lor corporală? 

„Adesea, ele îşi recunosc nedreptatea şi răul pe care l-au făcut; dar tot 
adesea, ele vă urmează cu animozitatea lor, dacă Dumnezeu le permite, 
pentru a continua să vă pună la încercare”. 

613. Se poate da pentru aceasta un termen şi prin ce mijloc? 

„Da, ne putem ruga pentru ele, şi răsplătindu-le răul cu binele, 
sfârşesc prin a-şi înţelege nedreptăţile lor; de altminteri, dacă le tratezi cu 
indiferentă uneltirile, ele încetează văzând că nu câştigă nimic”. 

Experienţa dovedeşte că anumite Spirite îşi continuă răzbunarea dintr- 
o existenţă în alta, ispăşinduse astfel mai devreme sau mai târziu 
nedreptăţile ce s-au putut face fată de cineva. 

614. Spiritele au puterea de a abate relele de la anumite persoane, şi de a 
atrage asupra lor prosperitatea? 

„Nu în întregime, căci există suferinţe date prin hotărârile 
Providenţei; dar Spiritele pot să domolească durerile voastre dându-vă 
răbdarea şi resemnarea”. 

„Aflaţi că adesea depinde de voi să abateţi aceste rele, sau cel puţin să 
le atenuaţi. Dumnezeu v-a dat inteligenţa pentru a vă servi de ea, şi mai ales 
prin aceasta Spiritele vă vin în ajutor sugerându-vă gânduri favorabile; dar 
ele nu ajută decât pe cei care ştiu să se ajute ei înşişi, acesta este sensul 
cuvintelor. Căutaţi şi veţi găsi, bateţi şi vi se va deschide”. 

„Aflaţi de asemenea că ceea ce vă pare a fi rău nu este întotdeauna 
rău; adesea, un bine ce trebuie să se producă va fi mai mare decât răul, şi 
este lucrul pe care voi nu-l înţelegeţi, deoarece vă gândiţi numai la 
momentul prezent sau la persoana voastră”. 


615. Spiritele te pot face să obţii favorurile sorții, dacă le soliciţi în acest 
scop? 

„Câteodată, ca probă; dar adesea ele refuză, aşa cum refuzi un copil 
care face o cerere nesocotită”. 

616. Cele ce acordă aceste favoruri sunt Spiritele bune sau cele rele? 

„Şi unele şi altele; depinde de intenţie; dar mai des sunt Spiritele care 
vor să vă antreneze la rău, găsind în aceasta un mijloc facil pentru plăcerile 
date de soartă”. 

617. Atunci când obstacolele par să se opună în mod inexplicabil 
planurilor noastre, este datorită influenţei unui Spirit oarecare? 

„Câteodată datorită Spiritelor, altă dată, şi cel mai adesea, datorită 
vouă înşivă care nu vă pricepeţi. Poziţia şi caracterul influenţează mult. 
Dacă vă încăpăţânaţi pe un drum care nu este al vostru, Spiritele nu au nici 
un amestec; voi sunteţi propriul vostru geniu rău”. 

618. Când avem puţină fericire, trebuie să-i mulțumim Spiritului nostru 
protector? 

„Mulţumiţi mai ales lui Dumnezeu, fără a cărui permisiune nu se face 
nimic, apoi Spiritelor bune care au fost mijlocitorii săi”. 

619. Unde s-ar ajunge dacă neglijăm să-i mulţumim? 

„Acolo unde ajung ingraţii”. 

620. Totuşi, există oameni care nu se roagă, nici nu mulțumesc, şi cărora 
totul le-a reuşit? 

„Da, dar trebuie să vedem sfârşitul; vor plăti foarte scump această 
fericire trecătoare pe care nu o merită, căci mult vor fi primit, mult vor avea 
de restituit”. 


9. Acţiunea spiritelor asupra fenomenelor naturii 
621. Marile fenomene ale naturii, cele considerate ca o perturbaţie a 
elementelor, sunt datorate cauzelor întâmplătoare, sau toate au un 
scop providenţial? 
„Totul are o rațiune de a fi şi nimic nu se întâmplă fără permisiunea 
lui Dumnezeu”. 
622. Aceste fenomene îl au întotdeauna pe om ca obiect? 


„Câteodată, ele au o rațiune de a fi imediată pentru om, dar adesea nu 
au alt obiect decât restabilirea echilibrului şi armoniei forţelor fizice ale 
naturii”. 

Noi înţelegem foarte bine că voinţa lui Dumnezeu este cauza primă în 
acestea ca şi în toate lucrurile, dar cum ştim că Spiritele au o acţiune 
asupra materiei, şi că ele sunt mesagerii voinţei lui Dumnezeu, întrebăm 
dacă unele dintre ele nu ar putea exercita vreo influenţă asupra elementelor 
pentru a le agita, calma sau dirija. 

„Dar este evident; nici nu putea fi altfel; Dumnezeu nu se angajează 
într-o acţiune directă asupra materiei; el are mijlocitorii săi devotați pe toate 
nivelurile scării lumilor”. 

623. Mitologia anticilor este în întregime fundamentată pe ideile spiritiste, 
cu diferenţa că ei priveau Spiritele ca pe nişte divinităţi. Or, ei ne 
reprezintă aceşti zei sau aceste Spirite cu atribuţii speciale; astfel unii 
erau responsabili cu vânturile, alţii cu trăsnetele, alţii prezidează 
vegetaţia etc.; este credinţa aceasta este lipsită de fundament? 

„Ea este atât de puţin lipsită de fundament încât nu este cu mult 
deasupra adevărului”. 

624. Conform aceleiaşi raţiuni, ar putea să existe Spirite locuind în 
interiorul pământului şi conducând fenomenele geologice? 

„Cu siguranţă, aceste Spirite nu locuiesc pe pământ, dar ele 
prezidează şi dirijează potrivit atribuţiilor pe care le au. Într-o bună zi veţi 
avea explicaţia tuturor acestor fenomene şi le veţi înțelege mai bine”. 

625. Spiritele care prezidează fenomenele naturii formează o categorie 
specială în lumea spiritistă Sunt fiinţe aparte sau Spirite care au fost 
în-carnate ca şi noi? 

„Care vor fi sau care au fost”. 

626. Aceste Spirite aparțin ordinelor superioare sau inferioare ale ierarhiei 
spiritiste ? 

„După cum rolul lor este mai mult sau mai puţin material sau 
inteligent; unele comandă, altele execută; cele care execută lucruri 
materiale sunt întotdeauna de ordin inferior, atât la Spirite cât şi la oameni”. 
627. În producerea anumitor fenomene, furtunile de exemplu, există doar 

un singur Spirit care acţionează, sau se reunesc mai multe pentru a 
acţiona împreună? 

„Acţionează în mulţimi nenumărate”. 


628. Spiritele care exercită o acţiune asupra fenomenelor naturii 
acţionează în cunoştinţă de cauză, în virtutea liberului lor arbitru, sau 
printr-un impuls instinctiv sau negândit? 

„Unele da, altele nu. lau o comparaţie: închipuie-ţi acest număr 
nesfârşit de entităţi care, puţin câte puţin, fac să iasă din mare insule şi 
arhipelaguri; crezi că nu există în aceasta un scop providenţial, şi că această 
transformare a suprafeţei globului nu ar fi necesară armoniei generale? 
Acestea nu sunt totuşi decât entităţi de ultim grad care înfăptuiesc aceste 
lucruri satisfăcându-şi nevoile şi fără a bănui că sunt instrumentele lui 
Dumnezeu. Ei bine, la fel, Spiritele cele mai înapoiate sunt utile întregului; 
în timp ce ele se încearcă în viaţă, şi înainte de a avea deplina conştiinţă a 
actelor lor şi liberul lor arbitru, ele acţionează asupra anumitor fenomene 
pentru care în necunoaşterea lor sunt agenţi. Ele mai întâi execută; ceva mai 
târziu, când inteligenţa le va fi mai dezvoltată, vor comanda şi dirija 
lucrurile lumii materiale; şi mai târziu ele vor putea dirija lucrurile lumii 
morale. 

În felul acesta totul se aşază, se înlănţuie în natură, de la atomul 
primar şi până la arhanghel, care, el însuşi, a început de la atom; este o 
admirabilă lege a armoniei pe care spiritul vostru limitat încă nu o poate 
înţelege în întregime!” 


10. Spiritele în timpul luptelor 
629. Într-o bătălie există Spirite care asistă şi susţin fiecare parte? 

„Da, şi stimulează curajul lor”. 

Tot aşa, odinioară, anticii ne înfăţişau pe zei luând partea cutărui sau 
cutărui popor. Aceşti zei nu erau altceva decât Spirite reprezentate sub 
formă de figuri alegorice. 

630. Într-un război, dreptatea este întotdeauna de o parte; cum pot spiritele 
să ia partea celui ce nu are dreptate? 

„Ştiţi bine că există Spirite care nu caută decât discordia şi 
distrugerea; pentru ele războiul este război, dreptatea cauzei le interesează 
prea puţin”. 

631. Anumite Spirite îl pot influenţa pe un general în conceperea planurilor 
campaniei ? 

„Fără nici o îndoială, Spiritele pot influenţa acest lucru precum şi 
toate proiectele”. 


632. Spiritele rele ar putea să-i sugereze nişte combinaţii nefericite pentru 
a-l face să piardă? 

„Da, dar nu are el liberul arbitru? Dacă judecata lui nu-i permite să 
distingă o idee justă de una falsă, va suporta consecinţele, şi va face mai 
bine să asculte decât să comande”. 

633. Este posibil ca generalul să poată fi condus câteodată de un fel de al 
doilea văz, un văz intuitiv care îi arată cu anticipație rezultatul 
combinațiilor sale? 

„Adesea se întâmplă astfel la omul de geniu; este ceea ce se numeşte 
inspiraţie, şi-l face să acţioneze cu un fel de certitudine; această inspiraţie îi 
vine de la Spirite care-l conduc şi-l fac să profite de facultăţile cu care este 
înzestrat”. 

634. În tumultul luptei, ce devin Spiritele care sucombă? Continuă oare să 
se mai intereseze de situația bătăliei după ce au murit? 

„Unele se interesează, altele se îndepărtează”. 

În lupte, se întâmplă ceea ce are loc în toate cazurile de moarte 
violentă: în primul moment Spiritul este surprins şi cam zăpăcit, şi nu crede 
că este mort; i se pare că încă mai ia parte la acţiune; numai că realitatea i se 
înfăţişează puţin câte puţin. 

635. Spiritele care, în viaţă fiind, se luptau unele cu altele, se mai recunosc 
ca inamici după ce au murit? Mai sunt înverşunate unele împotriva 
altora? 

„Spiritele, în acele momente, sunt tulburate; în primul moment, ele 
pot să-i poarte pică inamicului şi chiar să-l urmărească. Dar când se 
liniştesc, îşi dau seama că animozitatea lor nu mai are obiect. Totuşi, ele 
mai păstrează unele urme în funcţie de caracterul lor”. 

Mai percep zăngănitul armelor? 

„Da, perfect”. 

636. Spiritul care, ca spectator, asistă cu sânge rece la o luptă, este martor 
la separarea sufletului de corp, şi cum i se prezintă lui acest fenomen? 

„Există puţine morţi întru totul instantanee. De obicei Spiritul al cărui 
corp tocmai a fost lovit mortal nu are conştiinţa momentului; când începe să 
se regăsească, atunci poate distinge Spiritul care se mişcă alături de 
cadavru. Acest lucru pare atât de natural încât vederea corpului mort nu-i 
produce nici un efect dezagreabil; întreaga viaţă fiind mutată în Spirit, el 
singur îi atrage atenţia; cu el conversează, sau lui în comandă”. 


11. Pactele cu spiritele 
637. Există ceva adevăr în pactele cu spiritele rele? 

„Nu, nu există pacte, ci o natură rea simpatizând cu Spiritele rele. De 
exemplu: tu vrei să-i faci necazuri vecinului şi nu ştii cum să procedezi; 
atunci chemi la tine Spirite inferioare care, ca şi tine, nu doresc decât răul, 
şi care pentru a te ajuta vor ca tu să le serveşti intenţiile. Dar asta nu 
înseamnă că vecinul tău nu se poate debarasa de ele printr-o vrajă potrivnică 
sau prin voinţa sa. Cel ce vrea să comită o acţiune nefastă cheamă pentru 
aceasta Spiritele rele în ajutorul său; atunci este obligat să le servească aşa 
cum ele o fac pentru el, căci şi ele au nevoie de ajutorul lui pentru răul ce 
vor să-l săvârşească. Numai în aceasta constă pactul”. 

Dependenţa în care se găseşte câteodată omul cu privire la spiritele 
inferioare provine din abandonul său în faţa gândurilor rele ce-i sunt 
sugerate, şi nu în convenţii oarecare. Pactul, în sensul obişnuit atribuit 
acestui cuvânt, este o alegorie care descrie o natură rea simpatizând cu 
Spiritele răufăcătoare. 

638. Care este sensul legendelor fantastice după care unii indivizi şi-ar fi 
vândut sufletul lui Satan pentru a obţine anumite favoruri? 

„Toate fabulele conţin o învăţătură şi un sens moral; greşeala voastră 
este de a le lua ad litteram. Este o alegorie ce poate explica astfel: cel care 
cheamă în ajutorul său Spiritele pentru a obţine favorurile sorții sau orice 
altă favoare murmură împotriva Providenţei; el renunţă la misiunea primită 
şi la probele pe care trebuie să le treacă aici jos, şi va suporta consecinţele 
în viaţa ce va veni. Nu înseamnă că sufletul său este închinat pe vecie 
nenorocirii; dar de vreme ce în loc să se detaşeze de materie, se înfundă în 
ea din ce în ce mai mult, ceea ce va fi avut ca bucurie pe pământ, n-o va 
avea în lumea Spiritelor, până când nu va fi ispăşit prin noi încercări, poate 
mai mari şi mai grele. Prin dragostea sa pentru plăcerile materiale, el cade 
în stăpânirea Spiritelor impure; există între ele şi el un pact tacit care-l va 
duce la pierzanie, dar pe care omul îl poate rupe întotdeauna uşor cu 
ajutorul Spiritelor bune, dacă are voinţa fermă să o facă”. 


12. Putere ocultă. Talismane. Vrăjitori. 


639. Un om rău poate, cu ajutorul unui Spirit rău ce îi este devotat, să 
pricinuiască necazuri aproapelui său? 

„Nu, Dumnezeu nu i-o va permite”. 

640. Ce gândiţi despre credinţa în puterea ce ar avea-o anumite persoane 
de a face farmece? 

„Anumite persoane au o putere magnetică foarte mare căreia îi pot da 
o rea întrebuințare dacă propriul lor Spirit este rău; şi în acest caz ele pot fi 
secondate de alte spirite rele. 

Însă voi nu trebuie să credeţi în această pretinsă putere magică ce nu 
există decât în imaginaţia oamenilor superstiţioşi, care ignoră adevăratele 
legi ale naturii. Faptele care sau citat sunt fapte naturale rău observate şi 
mai ales rău înţelese”. 

641. Care poate fi efectul formelor şi practicilor cu ajutorul cărora anumite 
persoane pretind că dispun de voinţa Spiritelor? 

„Acest efect este de a le face ridicole, dacă sunt de bună credinţă; în 
caz contrar, sunt escroci ce merită o pedeapsă. Toate formele sunt o 
jonglerie, nu există nici un cuvânt sacramental, nici un semn cabalistic, nici 
un talisman, căci acestea nu sunt atrase decât de gândire şi nicidecum de 
lucrurile materiale”. 

Anumite Spirite nu au dictat ele însele, câteodată, formulele 
cabalistice? 

„Da, aveţi Spirite care vă indică semne, cuvinte bizare sau care vă 
recomandă anumite acţiuni cu ajutorul cărora faceţi ceea ce voi numiţi 
farmece; dar fiţi foarte siguri că acestea sunt Spirite ce-şi bat joc de voi şi 
abuzează de credulitatea voastră”. 

642. Cel care, pe drept sau pe nedrept, are încredere în ceea ce el numeşte 
virtutea unui talisman, nu poate, chiar prin această încredere, să 
atragă un Spirit? Căci atunci gândul este cel ce acţionează: 
talismanul nu este decât un semn care ajută la dirijarea gândului. 

„Este adevărat, dar natura Spiritului atras depinde de puritatea 
intenţiei şi de elevația sentimentelor. Or, rareori cel care este atât de simplu 
încât să creadă în virtutea unui talisman să nu aibă un scop mai mult 
material decât moral; în toate cazurile aceasta denotă o micime şi o sărăcie 
a ideilor ce-l expune Spiritelor imperfecte şi batjocoritoare”. 

643. Ce sens trebuie să dăm calificativului de vrăjitor? 


„Cei pe care-i numiţi vrăjitori sunt oameni înzestrați cu anumite 
facultăţi, cum ar fi puterea magnetică sau al doilea văz. Dacă fac lucruri pe 
care nu le înţelegeţi, voi îi consideraţi înzestrați cu puteri supranaturale. 
Oare savanții voştri nu au trecut adesea drept vrăjitori în ochii oamenilor 
ignoranţi?” 

Spiritismul şi magnetismul ne dau cheia explicaţiei pentru o mulţime 
de fenomene despre care ignoranţa a brodat o infinitate de poveşti în care 
faptele sunt exagerate prin imaginaţie. Cunoaşterea luminată de cele două 
ştiinţe (ce formează de fapt una singură), demonstrând realitatea lucrurilor 
şi adevărata lor cauza, e cea mai bună apărare împotriva ideilor 
superstiţioase, deoarece arată ce este posibil şi ce este imposibil, ce este 
lege a naturii, şi ce nu este decât o credinţă ridicolă. 

644. Au anumite persoane cu adevărat darul de a vindeca prin simpla 
atingere? 

„Puterea magnetică poate merge până acolo, însă numai când este 
secondată de puritatea sentimentelor şi de o ardentă dorinţă de a face bine, 
căci atunci Spiritele bune vin în ajutor. Dar nu trebuie să aveţi încredere în 
modul în care sunt povestite lucrurile de persoane foarte credule sau foarte 
entuziasmate, întotdeauna dispuse să vadă minuni în lucrurile cele mai 
simple şi cele mai naturale. Trebuie de asemenea să nu aveţi încredere în 
poveştile interesate din partea oamenilor care exploatează credulitatea în 
profitul lor”. 


13. Binecuvântare şi blestem 
645. Binecuvântarea şi blestemul pot atrage binele şi răul asupra celor ce 
constituie obiectul lor? 

„Dumnezeu nu ascultă un blestem injust, iar cel care-l pronunţă este 
vinovat în ochii lui. După cum avem două genii opuse, binele şi răul, ele pot 
avea o influență momentană, chiar asupra materiei. Dar această influenţă nu 
are întotdeauna loc decât prin voinţa lui Dumnezeu, şi ca un surplus de 
încercare pentru cel ce-i este obiect. De altfel, cel mai adesea blestemă cei 
răi şi binecuvântează cei buni. Binecuvântarea şi blestemul nu pot niciodată 
să abată Providența de pe calea dreptăţii; ea nu-l loveşte pe cel blestemat 
decât dacă este rău, şi protecţia sa nu se întinde decât asupra celui care o 
merită”. 


CAPITOLUL X - Ocupațiile şi misiunea 
Spiritelor 


646. Spiritele au şi altceva de făcut decât să se amelioreze în mod 
personal? 

„Ele contribuie la armonia universului îndeplinind voinţa lui 
Dumnezeu ai cărui slujitori sunt. Viaţa spiritistă este o ocupaţie continuă, 
dar care nu are în ea nimic greu ca pe pământ, deoarece nu există nici 
oboseală corporală, nici grijile date de nevoi”. 

647. Spiritele inferioare şi imperfecte îndeplinesc şi ele un rol util în 
univers? 

„Toate au datorii de îndeplinit. Nu concură şi ultimul muncitor la 
ridicarea edificiului la fel ca şi arhitectul?” 

648. Au Spiritele fiecare atribuţii speciale? 

„Ca şi cum ai spune că noi toate trebuie să fim peste tot, şi să obţinem 
cunoaşterea tuturor lucrurilor conducând în mod succesiv toate părţile 
universului. Dar, aşa cum se spune în Ecleziastul, există un timp pentru 
toate; astfel, cutare îşi realizează astăzi în această lume destinul său, cutare 
şi-l va realiza sau şi l-a realizat într-un alt timp, pe pământ, în apă, în aer 
etc”. 

649. Funcţiile îndeplinite de către Spirite în ordinea lucrurilor sunt 
permanente pentru fiecare, şi sunt atribuţiile exclusive ale anumitor 
clase? 

„Toate trebuie să parcurgă diferitele grade ale scării spiritiste pentru a 
se perfecționa. Dumnezeu, care este drept, n-a dorit să dea unora ştiinţă fără 
muncă, în timp ce altele nu o obţin decât cu trudă”. 

La fel printre oameni, nici unul nu ajunge la gradul suprem de 
măiestrie într-o artă oarecare fără a fi acumulat cunoştinţele necesare în 
practică pentru cele mai mici amănunte ale acestei arte. 

650. Spiritele din ordinul cel mai înalt, neavând nimic de obţinut, se află 
într-un repaus absolut, sau totuşi au şi ele ocupaţii? 

„Ce ai vrea să facă pentru veşnicie? Lenea eternă ar fi un supliciu 
etern”. 

651. Care este natura ocupaţiilor lor? 


„Să primească în mod direct ordinele de la Dumnezeu, să le transmită 
în tot universul şi să vegheze la îndeplinirea lor”. 

652. Ocupațiile Spiritelor sunt fără sfârşit? 

„Fără sfârşit, da, dacă se înţelege că gândirea lor este întotdeauna 
activă, căci ele trăiesc prin gândire. Dar nu trebuie să asimilăm ocupațiile 
spiritelor cu ocupațiile materiale ale oamenilor; activitatea este pentru ele o 
plăcere, prin conştiinţa faptului de a fi utile”. 

Se înțelege pentru spiritele bune; dar este la fel pentru cele 
inferioare? 

„Spiritele inferioare au ocupaţii apropiate naturii lor. Încredinţaţi 
cumva ignorantului treburile omului inteligent?” 

653. Printre Spirite există unele leneşe, sau care nu se ocupă de nici un 
lucru util? 

„Da, dar această stare este temporară, şi subordonată dezvoltării 
inteligenţei lor. Cu siguranţă, există unele ca şi printre oameni, care nu 
trăiesc decât pentru ele însele; dar această lene le apasă; şi mai devreme sau 
mai târziu dorinţa de a avansa le face să încerce nevoia de activitate şi sunt 
fericite de a se putea face utile. Vorbim de spiritele ajunse pe punctul de a 
avea conştiinţă de sine şi de liberul lor arbitru; căci, la origine, ele sunt 
asemenea copiilor nou-născuţi, şi care acţionează mai mult din instinct 
decât dintr-o voinţă determinată”. 

654. Examinează Spiritele lucrările noastre de artă şi manifestă interes 
faţade ele? 

„Ele examinează doar ceea ce poate dovedi elevația Spiritelor şi 
progresul lor”. 

655. Un Spirit care a avut o specialitate pe pământ - un pictor, un arhitect, 
de exemplu - se interesează de preferință de lucrările ce au făcut 
obiectul predilecţiei sale în timpul vieţii? 

„Totul se uneşte într-un scop general. Dacă este bun, se interesează de 
ele, tot atât cât îi permit să se ocupe de ajutorarea sufletelor, să urce către 
Dumnezeu. De altfel uitaţi că un Spirit care a practicat arta în existenţa pe 
care i-o cunoaşteţi, poate să fi practicat o alta într-o altă existenţă, căci el 
trebuie să ştie totul pentru a fi perfect. Astfel, după gradul său de avansare, 
poate să nici nu existe o specialitate pentru el; este ceea ce înţelegem zicând 
că toate acestea se unesc într-un scop general. Mai notaţi: ceea ce este 
sublim pentru voi, în lumea voastră înapoiată, nu este decât o joacă de copii 


în comparaţie cu lumile mai avansate. Cum aţi dori ca Spiritele ce locuiesc 
acele lumi unde există arte necunoscute vouă, să admire ceea ce, pentru ele, 
nu este decât lucrarea unui şcolar? Am spus deja: ele examinează tot ceea 
ce poate dovedi progresul”. 

Înţelegem că trebuie să fie aşa pentru Spiritele foarte avansate, dar 
noi vorbim de Spiritele obişnuite care nu s-au ridicat deloc deasupra 
ideilor pământene. 

„Pentru acestea, lucrurile sunt diferite; punctul lor de vedere este mai 
limitat, şi ele pot admira ceea ce admiraţi voi înşivă”. 

656. Câteodată Spiritele se amestecă în ocupațiile şi plăcerile noastre? 

„Spiritele obişnuite, cum le spui tu, da; acestea sunt fără îndoială în 
jurul vostru şi iau uneori parte activă la ceea ce faceţi, după natura lor. Şi o 
fac mai mult pentru a-i împinge pe oameni pe diferitele căi ale vieţii, pentru 
a stârni sau modera pasiunile lor”. 

Spiritele se ocupă de lucrurile acestei lumi în raport cu elevația sau 
inferioritatea lor. Spiritele superioare au fără îndoială facultatea de a le 
aprecia în cele mai mici detalii, dar nu o fac decât atunci când este util 
progresului. Numai Spiritele inferioare ataşază o importanţă relativă 
amintirilor încă prezente în memoria lor, şi ideilor materiale ce nu sunt încă 
atenuate. 

657. Spiritele care au misiuni de îndeplinit, le realizează în stare 
rătăcitoare sau în stare încarnată? 

„Ele pot să o facă şi într-o stare şi în cealaltă; pentru anumite spirite 
rătăcitoare aceasta este o importantă ocupaţie”. 

658. În ce constă misiunile cu care sunt însărcinate Spiritele rătăcitoare? 

„Sunt atât de variate încât ar fi imposibil de descris; de altfel nici nu 
le puteţi înţelege. Spiritele îndeplinesc voinţa lui Dumnezeu, iar voi nu-i 
puteţi pătrunde planurile”. 

Misiunile spiritelor au întotdeauna drept obiect binele. Fie ca spirite 
rătăcitoare, fie ca oameni, ele sunt însărcinate să ajute la progresul 
umanităţii, popoarelor sau indivizilor, într-un cerc de idei mai mult sau mai 
puţin larg, mai mult sau mai puţin special, şi să pregătească drumul pentru 
anumite evenimente, să vegheze la înfăptuirea anumitor lucruri. Unele 
dintre ele au misiuni mai restrânse şi într-un fel punctuale, cum ar fi de a 
ajuta bolnavii, muribunzii, pe cei chinuiţi, de a veghea asupra celor pe care 
îi protejează, de a-i dirija prin sfaturile sau prin gândurile bune sugerate. Se 


poate spune că există tot atâtea feluri de misiuni câte feluri de interese în 

asistare există, fie în lumea fizică, fie în lumea morală. Spiritul avansează 

funcţie de modul cum îşi îndeplineşte sarcina. 

659. Spiritele înțeleg întotdeauna proiectele pe care sunt însărcinate să le 
execute ? 

„Nu; în privinţa aceasta sunt instrumente oarbe, dar pe de altă parte 
toate ştiu prea bine în ce scop acţionează”. 

660. Numai Spiritele elevate îndeplinesc astfel de misiuni? 

„Importanţa misiunilor este în raport cu elevația şi capacităţile 
Spiritului. O ştafetă purtând un mesaj îndeplineşte o misiune care nu e 
identică cu cea a unui general”. 

558. Spiritului îi este impusă misiunea, sau aceasta depinde de voinţa sa? 
„EI este cel care o cere, şi e fericit să o obţină”. 

Aceeaşi misiune poate fi cerută de mai multe Spirite? 

„Da, adesea există mai mulţi candidaţi, dar nu toţi sunt acceptaţi”. 
661. În ce constă misiunea Spiritelor încarnate? 

„În a instrui oamenii, în a-i ajuta în progresul lor, a îmbunătăţi 
instituţiile lor prin mijloace directe şi materiale. Însă misiunile sunt mai 
mult sau mai puţin generale şi importante: cel ce cultivă pământul are o 
misiune, ca şi cel care guvernează sau cel care educă. 'Totul se înlănţuie în 
natură; în timpul când spiritul se purifică prin încarnare, el participă, sub 
această formă, la îndeplinirea voinţei Providenţei. Fiecare are misiunea sa 
aici-jos, deoarece fiecare poate fi util la ceva”. 

662. Care poate fi misiunea oamenilor care sunt de bunăvoie inutili pe 
pământ? 

„Există în mod efectiv oameni care nu trăiesc decât pentru ei înşişi, şi 
nu ştiu să se facă utili cu nimic. Sunt biete făpturi care trebuie compătimite, 
căci ele vor ispăşi cumplit inutilitatea lor voluntară, şi pedeapsa începe 
adesea aici-jos prin plictiseala şi dezgustul de viaţă”. 

De vreme ce aveau alegerea, de ce au preferat o viaţă din care nu 
puteau profita cu nimic? 

„Printre Spirite există de asemenea leneşi care dau înapoi în faţa unei 
vieţi de muncă. Dumnezeu le lasă să o facă; ele vor înţelege mai târziu şi pe 
propriile speze inconvenientele inutilităţii lor şi vor fi primele care vor cere 
recâştigarea timpului pierdut. Se mai poate de asemenea ca după ce au ales 


o viaţă mai utilă, odată treaba începută să dea înapoi şi să se lase antrenate 

de sugestiile Spiritelor care le încurajează în lenea lor”. 

663. Ocupațiile obişnuite ne par mai degrabă datorii decât misiuni propriu 
zise. Misiunea, conform sensului ataşat acestui cuvânt, are un caracter 
de importantă mai puţin exclusiv şi mai ales mai puţin personal. Din 
acest punct de vedere, cum se poate recunoaşte dacă un om are o 
misiune reală pe pământ? 

„Prin marile lucrări realizate, prin progresul pe care reuşeşte să îl 
realizeze la semenii săi”. 

664. Oamenii care au o misiune importantă îi sunt predestinaţi înainte de 
naştere, şi au cunoştinţă de ea? 

„Câteodată, da; dar cel mai adesea, ei o ignoră. Nu au decât un scop 
vag venind pe pământ; misiunea lor se conturează după naştere şi în funcţie 
de circumstanţe. Dumnezeu îi îndeamnă pe calea pe care trebuie să 
îndeplinească planurile sale”. 

665. Când un om face un lucru util, o face întotdeauna în virtutea unei 
misiuni anterioare şi predestinate, sau poate primi o misiune 
neprevăzută ? 

„Iot ceea ce face omul nu este rezultatul unei misiuni predestinate; 
adesea el este instrumentul de care se serveşte un Spirit pentru a executa un 
lucru pe care-l crede util. De exemplu, un Spirit crede că ar fi bine să scrie o 
carte, şi ar face-o el însuşi dacă ar fi încarnat; atunci caută scriitorul care 
este cel mai apt să-i înţeleagă şi să-i înfăptuiască gândul; îi dă ideea şi-l 
conduce la lucru. Astfel, omul acesta nu a venit de loc pe pământ cu 
misiunea de a înfăptui această lucrare. 

La fel se întâmplă cu anumite lucrări de artă sau descoperiri 
ştiinţifice. Mai trebuie adăugat că, în timpul somnului corpului său, Spiritul 
încarnat comunică în mod direct cu Spiritul rătăcitor şi se înţeleg asupra 
realizării”. 

666. Poate Spiritul să greşească în misiunea sa din pricina propriei sale 
greşeli? 

„Da, dacă nu este un Spirit superior”. 

Care sunt atunci pentru el consecinţele? 

„Trebuie să i se reînnoiască misiunea: în aceasta constă pedepsirea sa; 
şi apoi el va suferi consecinţele răului pe care-l va fi cauzat. 


667. Din moment ce spiritul îşi primeşte misiunea de la Dumnezeu, cum 
este cu putință ca acesta să încredinţeze o misiune importantă şi de 
interes general unui Spirit care ar putea să dea greş? 

„Nu ştie Dumnezeu dacă generalul său va repurta victoria sau va fi 
învins? Ştie, fiţi siguri asta, iar planurile sale, atunci când sunt importante, 
nu sunt lăsate de loc în grija celor ce-şi vor abandona opera la mijlocul 
drumului. Toată problema constă, pentru voi, în cunoaşterea viitorului pe 
care Dumnezeu o are, dar vouă nu vă este dată”. 

668. Spiritul ce se încarnează pentru a îndeplini o misiune are aceeaşi 
teamă ca şi cel pentru care acest lucru este o încercare? 

„Nu; el are experienţă”. 

669. Oamenii care reprezintă adevărate făclii pentru specia umană, care 
luminează prin geniul lor, au o anumită misiune. Dar există unii care, 
alături de marile adevăruri, răspândesc şi mari erori. Cum trebuie 
considerată misiunea lor? 

„Un fals ce li se datorează exclusiv. Ei sunt depăşiţi de misiunea pe 
care o întreprind. Trebuie totuşi ţinut seama de circumstanţe; oamenii de 
geniu au fost nevoiţi să vorbească pe înţelesul timpului; şi aceeaşi 
învăţătură ce pare eronată sau puerilă într-o epocă avansată putea fi 
mulţumitoare pentru secolul respectiv”. 

670. Poate fi considerată paternitatea o misiune? 

„Este fără îndoială o misiune; în acelaşi timp este o datorie foarte 
mare, şi care angajează, mai mult decât se crede, responsabilitatea pentru 
viitor. Dumnezeu a aşezat copilul sub tutela părinţilor săi deoarece aceştia îl 
îndrumă pe calea binelui, şi le-a uşurat sarcina dându-i acestuia o constituţie 
gingaşă şi delicată cel face sensibil la toate impresiile; dar ei se ocupă mai 
mult de îndreptarea arborilor din propria grădină şi de producerea unor 
fructe mai bune decât de îndreptarea caracterului copilului lor. Dacă acesta 
eşuează datorită greşelii lor, ei vor purta vina, şi suferinţele copilului din 
viaţa viitoare se vor întoarce asupra lor, căci ei nu vor mai avea ce face 
pentru progresul său pe calea binelui”. 

671. Dacă un copil ajunge rău, cu toate îndrumările părinţilor săi, sunt 
aceştia responsabili? 

„Nu; dar cu cât dispoziţiile copilului sunt mai rele, cu atât sarcina este 
mai grea, şi cu atât mai mare le va fi meritul dacă reuşesc să-l întoarcă de pe 
calea cea rea”. 


Dacă un copil devine om de treabă, cu toată neglijenţa sau exemplul 
rău al părinţilor, au ei ceva de câştigat de aici? 

„Dumnezeu este drept”. 

672. Care poate fi natura misiunii unui cuceritor ce nu are în vedere decât 
satisfacerea ambiţiei sale şi care, pentru a-şi atinge scopul, nu dă 
înapoi în faţa nici uneia dintre nenorocirile aduse după sine în 
consecinţă ? 

„Cel mai adesea, el este doar un instrument de care Dumnezeu se 
serveşte pentru îndeplinirea planurilor sale, şi aceste nenorociri sunt 
câteodată un mijloc de a face să avanseze mai repede un popor”. 

Cel ce este instrumentul acestor nenorociri pasagere este străin de 
binele ce poate rezulta de aici, de vreme ce nu şi-a propus decât un scop 
personal; totuşi, va profita el de acest bine? 

„Fiecare este recompensat după faptele sale, după binele pe care a 
dorit să-l facă, şi după justeţea intenţiilor sale”. 

Spiritele încamate au ocupaţii inerente existenţei lor corporale. În 
starea rătăcitoare sau de dematerializare, aceste îndeletniciri sunt potrivite 
în conformitate cu gradul lor de avansare. 

Unele parcurg lumile, se instruiesc şi se pregătesc pentru o nouă 
reîncarnare. Altele, mai avansate, se preocupă de progres prin conducerea 
evenimentelor şi sugerarea de gânduri favorabile; ele ajută oamenii de 
geniu care concură la înaintarea omenirii. 

Altele se încarnează cu o misiune de progres. Altele iau sub tutela lor 
indivizii, familiile, adunările, oraşele şi popoarele, cărora le sunt îngeri 
păzitori, genii protectoare şi Spirite familiste. În sfârşit altele prezidează 
fenomenele naturii cărora le sunt agenţi direcţi. 

Spiritele obişnuite se amestecă în îndeletnicirile şi distracţiile noastre. 
Spiritele impure sau imperfecte aşteaptă în suferinţe şi nelinişti momentul 
când Dumnezeu va binevoi să le dea mijloacele de avansare. Dacă fac rău, o 
fac în ciuda binelui de care încă nu se pot bucura. 


CAPITOLUL XI - Cele trei regnuri 


1. Mineralele şi planatele. 
2. Animalele şi omul. 
3. Metempsihoză. 


1. Mineralele şi plantele 
673. Ce gândiţi despre diviziunea naturii în trei regnuri, sau mai bine zis în 
două clase: entităţile organice şi entităţile anorganice? Unii fac din 
specia umană o a patra clasă. Care din aceste diviziuni este 
preferabilă? 

„Ioate sunt bune; depinde de punctul de vedere considerat. Sub raport 
material, nu există decât entităţi organice şi entităţi anorganice; din punct de 
vedere moral, există în mod evident patru grade”. 

Aceste patru grade au, într-adevăr, caractere deosebite, deşi limitele 
lor par a se confunda. Materia inertă ce constituie regnul mineral, nu are în 
ea decât o forţă mecanică; plantele, alcătuite din materie inertă, sunt 
înzestrate cu vitalitate; animalele, alcătuite din materie inertă şi înzestrate 
cu vitalitate, au în plus un fel de inteligenţă instinctivă, limitată, o conştiinţă 
a existenţei lor şi a individualităţii lor; omul având tot ceea ce există în 
plante şi animale, domină toate celelalte clase printr-o inteligenţă specială, 
nedefinită, ce-i dă conştiinţa viitorului său, percepţia lucrurilor 
extramateriale şi cunoaşterea lui Dumnezeu. 

674. Au plantele conştiinţa existenţei lor? 

„Nu, ele nu gândesc; nu au decât viaţă organică”. 

675. Încearcă plantele anumite senzaţii? Suferă oare atunci când sunt 
tăiate sau mutilate? 

„Plantele primesc impresiile fizice care acţionează în mod obişnuit 
asupra materiei, dar nu au percepții; în consecinţă, nu au sentimentul 
durerii”. 

676. Forța care atrage plantele unele către altele este independentă de 
voinţa lor? 

„Da, de vreme ce ele nu gândesc. Este o forţă mecanică a materiei 
care acţionează asupra materiei; ele nu ar putea să i se opună”. 


677. Anumite plante, cum ar fi mimoza senzitivă şi dionea (Dionea - Mică 
plantă din America de Nord, ale cărei frunze apucă brusc şi digeră 
micile insecte care se aşează pe ea. Popular este numită „prinde 
muşte ”) de exemplu, au mişcări ce presupun o mare sensibilitate, şi în 
anumite cazuri un fel de voință, ca la ultima ai cărei lobi sesizează 
musca ce vine să se aşeze pe ea pentru a-i extrage sucul, şi căreia pare 
că-i întinde o cursă pentru a o face să moară mai apoi. Sunt aceste 
plante dotate cu facultatea de a gândi? Au o voinţă şi formează o clasă 
intermediară între natura vegetală şi natura animală? Reprezintă ele o 
tranziţie de la una la cealaltă? 

„Totul în natură este tranziţie, prin însuşi faptul că nimic nu este 
asemănător şi că, totuşi, totul merge. Plantele nu gândesc şi, în consecinţă, 
nu au voinţă. Stridia ce se deschide şi toate zoofitele (Zoofite - animale 
inferioare cu formă amintind de cea a plantelor) nu au de loc gândire: nu 
există decât un instinct orb şi natural. 

Organismul uman ne furnizează exemple de mişcări analoge fără 
participarea voinţei, aşa cum ar fi funcţiile circulatorii şi cele digestive; 
pilorul (Pilor - orificiul inferior al stomacului) se strânge la contactul cu 
anumite corpuri pentru a le împiedica trecerea. La fel trebuie să fie şi cu 
mimoza senzitiva la care mişcările nu implică de loc necesitatea unei 
percepții şi cu atât mai puţin a unei voințe”. 

Nu există la plante, ca şi la animale, un instinct de conservare care le 
îndrumă în căutarea a ceea ce le poate fi util şi le fereşte de ceea ce le 
poate face rău? 

„Există, dacă vreţi, un fel de instinct; depinde de extensia ce se dă 
acestui cuvânt; dar este pur mecanic. Atunci când, în combinaţiile chimice, 
vedeţi două corpuri reunindu-se, acest lucru se întâmplă deoarece se plac 
reciproc, adică există afinitate între ele; voi nu numiţi aceasta instinct”. 

678. În lumile superioare plantele, asemenea altor fiinţe, sunt de o natură 
mai perfectă? 

„Acolo totul este perfect; însă plantele sunt întotdeauna plante, aşa 
cum animalele sunt întotdeauna animale şi oamenii întotdeauna oameni”. 


2. Animalele şi omul 
679. Dacă noi comparăm omul şi animalele sub raportul inteligenţei, linia 
de demarcație pare dificil de stabilit, căci anumite animale au, sub 


acest raport, o superioritate notorie asupra anumitor oameni. Această 
linie de demarcaţie poate fi stabilită într-un mod precis? 

„Din acest punct de vedere, filozofii voştri nu sunt câtuşi de puţin de 
acord; unii vor ca omul să fie un animal, iar alţii ca animalul să fie un om. 
Nimeni nu are dreptate; omul este o fiinţă aparte care poate cobori 
câteodată foarte jos sau care se poate ridica foarte sus. 

Sub aspect fizic, omul este asemenea animalelor, ba chiar mai puţin 
înzestrat decât multe dintre ele; natura le-a dat tot ceea ce omul este obligat 
să inventeze cu inteligenţa sa pentru nevoile şi dăinuirea sa. Corpul omului 
se distruge ca şi cel al animalelor, este adevărat, dar Spiritul său are o soartă 
pe care doar el singur o poate înţelege, deoarece el singur este complet liber. 
Bieţi oameni care vă coborâţi mai jos decât bruta! nu ştiţi să vă distingeţi de 
ea? Vă recunoaşteţi ca om prin gândul către Dumnezeu”. 

680. Se poate spune că animalele nu acţionează decât prin instinct? 

„Şi aici e o logică. Este foarte adevărat că instinctul domină la 
majoritatea animalelor; dar nu vezi în el cine acţionează cu o voinţă 
determinată? Este o inteligenţă, dar ea este limitată”. 

În afară de instinct, nu se pot tăgădui anumitor animale acele acte 
combinate care denotă o voinţă de a acţiona într-un sens determinat şi în 
funcţie de circumstanţe. Există deci la ele un fel de inteligenţă, dar 
exerciţiul ei este concentrat în mod exclusiv asupra mijloacelor de 
satisfacere a necesităţilor fizice şi de prevedere a conservării lor. La ele nu 
apare nici o creaţie, nici o îmbunătăţire; oricare ar fi măiestria pe care o 
admirăm în lucrările lor, ceea ce făceau odinioară fac şi astăzi, nici mai 
bine, nici mai rău, după forme şi proporţii constante şi invariabile. Puiul, 
izolat de cei din specia sa, îşi va construi cuibul după acelaşi model, fără să- 
şi fi primit învăţătura. 

Dacă unele animale sunt susceptibile de o anumită educaţie, 
dezvoltarea lor intelectuală, întotdeauna cuprinsă în limite înguste, se 
datorează acţiunii omului asupra unei naturi flexibile. Însă acest progres 
este efemer şi în mod exclusiv individual, căci animalul redat lui însuşi nu 
întârzie să reintre în limitele trasate de natură. 

681. Folosesc animalele un anumit limbaj ? 

„Dacă vă gândiţi la un limbaj format din cuvinte şi silabe, nu; dar un 
mijloc de comunicare între ele există. Ele îşi spun mai multe lucruri decât 
credeţi; însă atât limbajul cât şi ideile lor sunt limitate de necesităţile lor”. 


Există animale care nu au deloc voce; acestea nu par a avea limbaj. 

„Ele se înţeleg prin alte mijloace. Voi, oamenii, nu aveţi decât 
cuvântul pentru a comunica? Dar ce zici de cei muţi? Animalele, fiind 
dotate cu o viaţă de relaţie, au mijloace de a se avertiza şi de a exprima 
senzațiile pe care le încearcă. Crezi că peştii nu se înţeleg între ei? Omul nu 
are deci privilegiul exclusiv al limbajului; dar cel al animalelor este 
instinctiv şi limitat de cercul nevoilor lor, în timp ce limbajul omului este 
perfectibil şi se pretează tuturor concepţiilor inteligenţei sale”. 

Într-adevăr, peştii care migrează în masă ascultând de ghidul care-i 
conduce, trebuie să aibă mijloace de avertizare, de înţelegere şi de sfătuire. 
Poate o fac printr-un văz mai pătrunzător ce le permite să distingă semnele 
făcute; poate că şi apa este un vehicul ce transmite anumite vibrații. Oricum 
ar fi, este incontestabil că au un mijloc de a se înţelege, la fel ca şi toate 
animalele lipsite de voce şi care lucrează în comun. Trebuie să ne mai 
mirăm, după toate acestea, că Spiritele pot comunica între ele fără ajutorul 
cuvântului articulat? 

682. Au animalele liberul arbitru al acţiunilor lor? 

„Ele nu sunt simple maşini, aşa cum credeţi; însă liberul lor arbitru 
este limitat la necesităţile lor, şi nu se poate compara cu cel al omului. Fiind 
cu mult inferioare lui, nu au aceleaşi datorii. Libertatea lor este mărginită la 
acţiunile vieţii materiale”. 

683. De unde provine aptitudinea anumitor animale de a imita limbajul 
omului, şi de ce această aptitudine se întâlneşte mai degrabă la păsări 
decât la maimuţă, de exemplu, a cărei conformaţie are o asemănare 
mai apropiată de cea umană? 

„Conformaţia specifică a organelor vocii, secondată de instinctul de 
imitație; maimuța imită gesturile, anumite păsări imită vocea”. 

684. De vreme ce animalele au o inteligenţă care le dă o anumită libertate 
de acţiune, există la ele un principiu independent de materie? 

„Da, şi care supravieţuieşte corpului”. 

Acest principiu este un suflet asemănător cu cel al omului? 

„Este un suflet, dacă doriţi; depinde de sensul dat acestui cuvânt; dar 
este inferior celui al omului. Între sufletul animalelor şi cel al omului există 
tot atâta distanţă cât între sufletul omului şi Dumnezeu”. 

685. Sufletul animalelor îşi păstrează, după moarte, individualitatea şi 
conştiinţa de sine? 


„Individualitatea sa, da, dar nu conştiinţa de sine. Viaţa inteligenţă 
rămâne în stare latentă”. 

686. Sufletul dobitoacelor poate să aleagă încarnările într-un animal sau în 
altul? 

„Nu, el nu are liberul arbitru”. 

687. Sufletul animalului, supraviețuind corpului după moarte, se află oare 
într-o stare rătăcitoare ca şi cel al omului? 

„Este cumva în afara regulii, de vreme ce sufletul nu este unit cu 
trupul, deci nu este un Spirit rătăcitor. Spiritul rătăcitor este o entitate care 
gândeşte şi acţionează prin libera sa voinţă; cel al animalului nu are aceeaşi 
facultate; conştiinţa de sine este arbitrul principal al Spiritului. Spiritul 
animalului este clasat după moartea sa printre Spiritele asemănătoare lui, şi 
este folosit aproape imediat; el nu are răgazul să ia legătura cu alte 
creaturi”. 

688. Oare animalele urmează o lege progresivă ca şi oamenii ? 

„Da, căci în lumile superioare unde oamenii sunt mai avansați, 
animalele sunt şi ele, având mijloace de comunicare mai dezvoltate. Dar ele 
sunt întotdeauna inferioare şi supuse omului; ele îi sunt servitori 
inteligenţi”. 

Nu există aici nimic extraordinar; să ne imaginăm animalele cele mai 
inteligente: câinele, elefantul, calul, cu o conformaţie adaptată muncilor 
manuale, ce nu ar putea face ele sub conducerea omului? 

689. Animalele progresează, ca şi omul prin propria lor voinţă sau prin 
forța lucrurilor? 

„Prin forţa lucrurilor, căci pentru ele nu există defel ispăşire”. 

690. Dar în lumile superioare animalele îl pot cunoaşte pe Dumnezeu? 

„Nu, omul este un zeu pentru ele, aşa cum odinioară Spiritele au fost 
zei pentru oameni”. 

691. Animalele, chiar perfecţionate în lumile superioare, fiind întotdeauna 
inferioare omului, ar rezulta de aici că Dumnezeu ar fi creat făpturi 
dedicate în mod perpetuu inferiorităţii, ceea ce pare în dezacord cu 
unitatea de vedere şi de progres ce se remarcă în toate operele sale. 

„Totul se înlănţuie în natură prin legături pe care voi nu le puteţi încă 
sesiza, şi lucrurile cele mai disperate în aparentă au puncte de contact pe 
care omul nu va ajunge niciodată să le înţeleagă în starea sa actuală. Le 
poate întrevedea printr-un efort al inteligenţei sale, dar numai atunci când 


această inteligenţă îşi va fi atins maxima dezvoltare şi va fi eliberată de 

prejudecățile orgoliului şi ignoranței încât va putea vedea cu claritate opera 

lui Dumnezeu. 

Până atunci, ideile sale limitate îl fac să vadă lucrurile dintr-un punct 
de vedere meschin şi îngust. Ştiţi bine că Dumnezeu nu se poate contrazice, 
şi că totul în natură se armonizează prin legile generale ce nu se 
îndepărtează niciodată de la înțelepciunea sublimă a Creatorului”. 

Inteligența este astfel o proprietate comună, un punct de contact, între 
sufletul animalelor şi cel al omului? 

„Da, dar animalele nu au decât inteligenţa vieţii materiale; la om, 
inteligenţa dă viaţa morală”. 

692. Dacă se consideră toate punctele de contact existente între om şi 
animale, nu am putea gândi că omul posedă două suflete: sufletul 
animal şi sufletul spiritual şi că, dacă nu-l vrea pe cel din urmă, ar 
putea trăi, dar ca o brută? Altfel spus, că animalul este o fiinţă 
asemănătoare omului, mai puţin sufletul spiritual? Ar rezulta de aici 
că bunele şi relele instincte ale omului ar fi efectul unuia dintre cele 
două suflete. 

„Nu, omul nu posedă două suflete; însă corpul are instinctele sale ce 
sunt rezultatul senzaţiilor organelor. În el există o dublă natură: natura 
animală şi natura spirituală; prin corpul său, el ţine de natura animalelor şi 
de instinctele lor; prin sufletul său omul ţine de natura Spiritelor”. 

Astfel, dincolo de propriile imperfecțiuni de care Spiritul trebuie să se 
uşureze, el mai are de luptat împotriva influenţei materiei? 

„Da, cu cât este mai inferior, cu atât legăturile dintre Spirit şi materie 
sunt mai strânse; nu se vede? Nu, omul nu are două suflete, sufletul este 
unic întotdeauna într-o fiinţă. Sufletul animalului şi cel al omului sunt 
distincte unul faţă de celălalt, în aşa fel încât sufletul unuia nu poate anima 
corpul creat pentru celălalt. Dar dacă omul nu are suflet animal care, prin 
pasiunile sale, să-l aşeze la nivelul animalelor, el are în schimb corpul său, 
care-l coboară adesea la nivelul lor, căci corpul său este o fiinţă înzestrată 
cu vitalitate care are instincte, dar neinteligente şi limitate de grija pentru 
conservarea sa”. 

Spiritul, încamându-se în corpul omului, îi aduce principiul 
intelectual şi moral care-l face superior animalelor. Cele două naturi ale 
omului dau pasiunilor sale două surse diferite: unele provenind de la 


instinctele naturii animale, altele de la necurăţeniile Spiritului încarnat în el 

şi care simpatizează mai mult sau mai puţin cu grosolănia poftelor 

animalice. Spiritul, purificându-se, se eliberează puţin câte puţin de 
influența materiei; sub această influenţă, el se apropie de brută; eliberat de 
această influenţă, se ridică la adevărata sa destinaţie. 

693. De unde iau animalele principiul inteligent care constituie tipul 
specific de suflet cu care ele sunt înzestrate? 

„Din elementul inteligent universal”. 

Aşadar, inteligența omului şi cea a animalelor îşi au originea într-un 
principiu unic? 

„Fără nici o îndoială, dar la om el a primit o elaborare care îl ridică 
deasupra celei care animă animalul”. 

694. S-a spus ca sufletul omului, la origine, este starea de copilărie a vieţii 
corporale, că inteligenţa sa abia apare, şi ea se probează în viaţă; 
când desăvârşeşte Spiritul această primă fază? 

„Într-o serie de existențe ce preced perioada pe care o numiţi a 
umanităţii”. 

Pare astfel că sufletul să fi fost principiul inteligent al fiinţelor 
inferioare ale creaţiei? 

„Nu am spus că în natură totul se înlănţuie şi tinde către unitate? Şi la 
aceste fiinţe - departe de voi de a le cunoaşte pe toate - principiul inteligent 
se eliberează, se individualizează puţin câte puţin, şi se probează în viaţă, 
după cum am mai spus. Este, într-un fel, o lucrare pregătitoare, ca şi 
germinaţia, în urma căreia principiul inteligent suferă o transformare şi 
devine Spirit. Atunci începe pentru el perioada umanităţii, şi odată cu ea 
conştiinţa viitorului său, distincţia dintre bine şi rău şi responsabilitatea 
actelor sale; aşa cum după copilărie urmează adolescenţa, apoi tinereţea şi 
în sfârşit vârsta maturității. De altfel, în această origine nu există nimic care 
să-l umilească pe om. 

Oare marile genii se simt umilite de a fi fost nişte plozi informi la 
sânul mamei lor? Dacă un anumit lucru trebuie să le umilească, acesta este 
inferioritatea lor fată de Dumnezeu, şi neputinţa lor de a pătrunde în 
profunzimea planurilor sale şi a înţelepciunii legilor ce reglează armonia 
universului. Recunoaşteţi grandoarea lui Dumnezeu în această admirabilă 
armonie ce face ca totul să fie solidar în natură. A crede că Dumnezeu ar fi 
putut să facă ceva fără scop şi să creeze fiinţe inteligente fără viitor, ar fi o 


blasfemie pentru bunătatea sa care se întinde asupra tuturor creaturilor 

sale”. 

Această perioadă a umanităţii începe pe pământul nostru? 

„Pământul nu este punctul de plecare pentru prima încarnare umană; 
perioada umanităţii începe în general în lumi mult inferioare. Aceasta, 
totuşi, nu este o regulă absolută, şi s-ar putea ajunge ca un Spirit, încă de la 
începutul său uman, să fie apt să trăiască pe pământ. Acest caz nu este 
frecvent şi ar fi mai degrabă o excepţie”. 

695. Spiritul omului, după moarte, are conştiinţa existenţelor care au 
precedat pentru el perioada umanităţii ? 

„Nu, căci nu aceasta este perioada când începe pentru el viaţa de 
Spirit şi el abia de îşi aminteşte, ca om, de primele existenţe, aşa cum omul 
nu-şi mai aminteşte prea bine primele începuturi ale copilăriei sale şi mai 
puţin timpul petrecut la sânul mamei sale. De aceea Spiritele vă spun că nu 
ştiu cum au început”. 

696. Spiritul, odată intrat în perioada umanităţii, păstrează urmele a ceea 
ce era înainte, adică a stării când se găsea în perioada ce s-ar putea 
numi non-umană ? 

„În funcţie de distanţa ce separă cele două perioade şi de progresul 
realizat. "Timp de câteva generaţii el poate să mai aibă un reflex mai mult 
sau mai puţin pronunţat din starea primitivă, căci nimic în natură nu se face 
printr-o tranziţie bruscă; există întotdeauna verigi care leagă extremităţile 
lanţului fiinţelor şi al evenimentelor; dar aceste urme se şterg odată cu 
dezvoltarea liberului arbitru. Primele progrese se realizează lent, deoarece 
ele nu sunt încă secondate de voinţă; ele urmează o progresie mai rapidă pe 
măsură ce Spiritul obţine o conştiinţă de sine mai înaltă”. 

697. Deci Spiritele care au spus că omul este o fiinţă aparte în ordinea 
creaţiei s-au înşelat? 

„Nu, dar problema nu fusese dezvoltată şi există de altminteri lucruri 
ce nu pot veni decât la timpul lor. Omul este, într-adevăr, o fiinţă aparte, 
căci are facultăţi care-l disting de toate celelalte ființe şi o altă soartă. 
Specia umană este cea pe care Dumnezeu a ales-o pentru încarnarea 
fiinţelor care îl pot cunoaşte. 


3. Metempsihoza 


698. Comunitatea de origine în principiul inteligent al tuturor entităţilor vii 
nu reprezintă consacrarea doctrinei metempsihozei ? 

„Două lucruri pot avea aceeaşi origine şi totuşi pot să nu semene 
deloc mai târziu. Cine ar recunoaşte arborele, frunzele, florile şi fructele 
sale în germenele inform conţinut în sâmburele de unde a ieşit? Din 
moment ce principiul inteligent atinge nivelul necesar pentru a fi Spirit şi a 
intra în perioada umanităţii, el nu mai are legătură cu starea sa primitivă, şi 
nu mai este suflet de animal, aşa cum arborele nu mai este sâmbure. La om, 
doar corpul mai este de natură animală, precum şi pasiunile care se nasc din 
influenţa corpului şi a instinctului de conservare inerent materiei. Nu se 
poate deci spune că acel om este încarnarea Spiritului cutărui animal şi, în 
consecinţă, metempsihoza, sau ceea ce se înţelege prin ea, nu este exactă”. 
699. Spiritul care însufleţeşte corpul unui om ar putea să se încarneze într- 

un animal? 

„Ar fi ca o regresie; or, Spiritul nu dă înapoi niciodată. Fluviul nu se 
întoarce la izvor”. 

700. Oricât de eronată ar fi ideea de metempsihoză, nu este ea rezultatul 
sentimentului intuitiv al diferitelor existenţe ale omului ? 

„Sentimentul intuitiv se regăseşte în această credinţă ca şi în multe 
altele; dar, ca şi majoritatea ideilor sale intuitive, şi aceasta a fost denaturată 
de om”. 

Metempsihoza ar fi fost adevărată dacă se înţelegea prin acest cuvânt 
progresia sufletului dintr-o stare inferioară într-o stare superioară unde ar 
obţine dezvoltări ce i-ar transforma natura, însă ea este falsă în sensul 
transmigraţiei directe a animalului în om şi reciproc, ceea ce ar implica 
ideea unei regresii sau fuziuni. Or, această fuziune neputând avea loc între 
fiinţe corporale aparţinând unor specii diferite, este un indiciu că ele sunt de 
niveluri non-asimilabile, şi mai rezultă că trebuie să fie la fel cu Spiritele 
care le animă. Dacă acelaşi Spirit putea să le anime alternativ, ar rezulta o 
identitate de natură care s-ar traduce prin posibilitatea reproducerii 
materiale. 

Din contră, reîncarnarea indicată de Spirite este fondată pe mersul 
ascendent al naturii şi pe progresia omului în propria sa specie, ceea ce nu-i 
ia nimic din demnitate. Ceea ce-l umileşte, este reaua folosinţă a facultăţilor 
pe care Dumnezeu le-a dat pentru progresul său. Oricum ar fi, vechimea şi 
universalitatea doctrinei metempsihozei, şi oamenii eminenţi care au 


propovăduit-o dovedesc că reîncarnarea îşi are rădăcinile în natura însăşi; 
acestea sunt deci mai degrabă argumente în favoarea sa, decât potrivnice. 

Punctul de plecare al Spiritului este una dintre problemele ce ţin de 
principiul lucrurilor, şi sunt o taină a lui Dumnezeu. Nu-i este dat omului să 
le cunoască într-un mod absolut şi el nu poate face, în această privinţă, 
decât presupuneri, construind sisteme mai mult sau mai puţin posibile. 
Chiar Spiritele sunt departe de întreaga cunoaştere; în privinţa lucrurilor pe 
care nu le cunosc şi ele pot avea opinii personale, mai mult sau mai puţin 
potrivite. 

Astfel, de exemplu, nu toate gândesc la fel despre legăturile existente 
între om şi animale. După unele, Spiritul nu ajunge la perioada umană decât 
după ce se va fi elaborat şi individualizat prin diferitele niveluri ale 
entităţilor inferioare ale creaţiei. După altele, Spiritul omului ar fi aparţinut 
întotdeauna speciei umane, fără a trece prin filiera animală. 

Primul dintre aceste sisteme are avantajul de a da un scop viitorului 
animalelor, care ar forma astfel primele verigi ale lanţului fiinţelor 
gânditoare; al doilea este mai conform demnităţii omului, şi poate fi 
rezumat după cum urmează. 

Diferitele specii de animale nu purced defel unele din altele pe calea 
progresiei; astfel spiritul stridiei nu devine în mod succesiv cel al peştelui, 
al păsării, al patrupedului şi al cuadrumanului (Cuadruman - animal cu 
patru degete (ex. maimuța). Fiecare specie reprezintă un tip absolut din 
punct de vedere fizic şi moral, prin care fiecare individ merge la izvorul 
universal - suma principiului inteligent ce-i este necesar potrivit desăvârşirii 
organelor sale, şi operei pe care trebuie să o îndeplinească printre 
fenomenele naturii. Acele lumi mai avansate decât a noastră sunt şi ale 
raselor distincte, adaptate nevoilor din acele lumi şi nivelului oamenilor 
cărora le sunt auxiliare, dar care nu procedează de loc ca cei de pe pământ, 
spiritual vorbind. Nu la fel este cu omul. 

Din punct de vedere fizic, el formează în mod evident o verigă în 
lanţul entităţilor vii, dar din punct de vedere moral, între animal şi om nu 
există soluţie de continuitate; omul are în proprietate sufletul sau Spiritul, 
scânteia divină ce-i dă sensul moral şi o putere de înţelegere ce lipseşte 
animalelor. Există în el ceva esenţial, preexistând şi supraviețuind corpului, 
păstrându-i individualitatea. Care este originea Spiritului? Unde este 
punctul său de pornire? Se formează din principiul inteligent individualizat? 


Este un mister pe care am căuta inutil să-l pătrundem şi despre care, aşa 
cum am mai spus-o, nu se pot decât construi sisteme. Ceea ce este constant, 
şi ceea ce iese în relief deopotrivă din raţionament şi din experienţă, este 
supraviețuirea Spiritului, păstrarea individualităţii sale după moarte, 
facultatea sa progresivă, starea sa fericită sau nefericită, proporţional cu 
progresul său pe calea binelui, şi toate adevărurile morale, consecinţă a 
acestui principiu. Cât despre raporturile misterioase existente între om şi 
animale, acestea sunt, o repetăm, tainele lui Dumnezeu, ca şi multe alte 
lucruri a căror cunoaştere actuală nu importă deloc pentru îmbunătăţirea 
noastră, şi asupra cărora ar fi inutil să insistăm. 


CARIEA A TREIA Legile morale 


CAPITOLUL 1 - Legea divină sau 
naturala 


1. Caracterele legii naturale. 

2. Sursa şi cunoaşterea legii naturale. 
3. Binele şi răul. 

4. Diviziunea legii naturale. 


1. Caracterele legii naturale 
701. Ce trebuie să se înțeleagă prin Legea naturală? 

„Legea naturală este legea lui Dumnezeu, este singura adevărată 
pentru fericirea omului; ea îi indică ce trebuie să facă sau să nu facă, şi 
omul este nefericit numai dacă se abate de la ea”. 

702. Este legea lui Dumnezeu eternă? 

„Ea este eternă şi imuabilă ca însuşi Dumnezeu”. 

703. A putut Dumnezeu să prescrie oamenilor într-o anumită epocă ceva ce 
ar interzice într-o altă epocă? 

„Dumnezeu nu se poate înşela. Oamenii trebuie să-şi schimbe legile 
lor, deoarece sunt imperfecte; numai legile lui Dumnezeu sunt perfecte. 
Armonia care determină universul material şi cel moral este întemeiată pe 
legile stabilite de Dumnezeu pentru veşnicie”. 

704. Care este obiectul legilor divine? Se referă ele şi la altceva în afară de 
conduita morală? 

„Ioate legile naturii sunt legi divine deoarece Dumnezeu este 
ziditorul tuturor lucrurilor. Savantul studiază legile materiei, omul de bine 
pe cele ale sufletului şi apoi le practică”. 

Este dat omului să le aprofundeze şi pe unele şi pe celelalte? 

„Da, dar o singură existenţă nu îi este suficientă”. 

Într-adevăr, ce înseamnă câţiva ani pentru a obţine tot ceea ce 
constituie o fiinţă perfectă, dacă se consideră numai distanţa ce separă 
sălbaticul de omul civilizat? Cea mai lungă existenţă posibilă este 
insuficientă, cu atât mai mult atunci când este scurtată, aşa cum se întâmplă 


unui mare număr de oameni. Printre legile divine, unele reglează mişcările 
şi interacţiunile materiei brute: sunt legi fizice; studiul lor este domeniul 
ştiinţei. Altele se referă în mod special la omul însuşi şi la raporturile sale 
cu Dumnezeu şi cu semenii săi. Ele cuprind regulile vieţii corpului ca şi pe 
cele ale vieţii sufletului: acestea sunt legile morale. 
705. Legile divine sunt aceleaşi pentru toate lumile? 

„Rațiunea spune că ele trebuie să fie corespunzătoare naturii fiecărei 
lumi şi adaptate gradului de avansare a entităţilor care locuiesc acolo”. 


2. Cunoaşterea legii naturale 
706. A dat Dumnezeu tuturor oamenilor mijloacele de a cunoaşte legea sa? 

„Toţi pot să o cunoască, dar nu toţi o înţeleg; cei care o înţeleg cel mai 
bine sunt oamenii de bine şi cei care vor să caute; totuşi, toţi o vor înţelege 
într-o zi, căci e necesar ca progresul să se îndeplinească”. 

Justeţea diverselor încarnări ale omului e o consecinţă a acestui 
principiu, de vreme ce cu fiecare nouă existenţă inteligenţa sa este mai 
dezvoltată şi el înţelege mai bine ce este bine şi ce este rău. Dacă totul s-ar 
îndeplini într-o singură existenţă, care ar fi soarta atâtor milioane de fiinţe 
care mor în fiecare zi în abrutizarea sălbăticiei sau în întunericul ignoranței, 
fără a se lumina? 

707. Sufletul înainte de unirea sa cu trupul, înţelege legea lui Dumnezeu 
mai bine decât după încarnarea sa? 

„EI o înţelege conform gradului de perfecţiune la care a ajuns, şi îi 
păstrează amintirea intuitivă după unirea sa cu trupul; dar relele instincte ale 
omului îl fac adesea să o uite”. 

708. Unde este scrisă legea lui Dumnezeu? „În conştiinţă”. 

Deoarece omul are în conştiinţa sa legea divină, de ce mai este nevoie 
ca Dumnezeu să se reveleze? 

„EI a uitat legea şi nu o mai recunoaşte: Dumnezeu doreşte să-i fie 
reamintită”. 

709. Dumnezeu anumitor oameni misiunea de a revela legea sa? 

„Da, în mod sigur; în toate timpurile unii oameni au primit această 
misiune. Sunt spirite superioare încarnate în scopul de a face să avanseze 
omenirea”. 

710. Cei care au pretins că instruiesc oamenii în legea lui Dumnezeu nu s- 
au înşelat câteodată şi nu au greşit adesea cu principii false? 


„Cei care nu erau inspirați de Dumnezeu şi care din ambiţie şi-au luat 
o misiune ce nu le era destinată, au putut cu certitudine să se înşele; totuşi, 
cum există printre ei şi oameni de geniu, chiar printre erorile pe care le-au 
propagat se găseau adesea şi mari adevăruri”. 

711. Care este caracterul unui adevărat profet? 

„Adevăratul profet este un om de bine inspirat de Dumnezeu. El poate 
fi recunoscut după cuvintele şi faptele sale. Dumnezeu nu se poate servi de 
gura mincinosului pentru a propovădui adevărul. 

712. Care este figura perfectă oferită de Dumnezeu oamenilor drept ghid şi 
model? 

„Vedeţi pe lisus”. 

lisus este pentru om tipul perfecțiunii morale la care poate pretinde 
umanitatea pe pământ. Dumnezeu ni l-a oferit drept model perfect, şi 
doctrina propovăduită de el este cea mai pură expresie a legii lui 
Dumnezeu, deoarece lisus, animat de spiritul divin, era fiinţa cea mai pură 
care a apărut pe pământ. Dacă unii dintre cei care au pretins să educe omul 
în legea lui Dumnezeu l-au înşelat câteodată prin false principii, aceasta s-a 
întâmplat deoarece s-au lăsat dominați ei înşişi de sentimente prea 
pământeşti, şi deoarece au confundat legile ce determină condiţiile vieţii 
sufletului cu cele ce determină viaţa corpurilor. Mulţi dintre ei au dat drept 
legi divine cele ce nu erau decât legi omeneşti create pentru a servi 
pasiunile şi a domina oamenii. 

713. Legile divine şi cele naturale nu au fost revelate oamenilor decât prin 
Iisus? Înaintea lui, acestea nu au fost cunoscute decât prin intuiţie? 

„Nu am spus că ele sunt scrise peste tot? Toţi oamenii care au meditat 
asupra înţelepciunii au putut deci să le înţeleagă şi să le propovăduiască 
încă din cele mai vechi timpuri. Prin profeţiile lor, chiar incomplete, ei au 
pregătit ogorul pentru primirea seminţei. Legile divine fiind scrise în cartea 
naturii, omul le-a putut cunoaşte atunci când a dorit să le caute. De aceea 
preceptele pe care ele le consacră au fost proclamate în toate timpurile de 
către oamenii de bine şi elemente ale lor se regăsesc în doctrina morală a 
tuturor popoarelor ieşite din barbarie, dar incomplete sau alterate de 
ignoranță sau superstiție”. 

714. Deoarece lisus a arătat adevăratele legi ale lui Dumnezeu, care mai 
este utilitatea învăţăturii date de către Spirite? Pot ele să ne spună 


ceva mai mult? 

„Cuvântul lui lisus era adesea alegoric, deoarece el vorbea în parabole 
şi în spiritul timpului şi al locurilor. Acum este nevoie ca adevărul să fie 
inteligibil pentru toată lumea. Aceste legi trebuie să fie bine exprimate şi 
dezvoltate, de vreme ce există atât de putini oameni care le înţeleg şi mai 
putini cei care le aplică. Misiunea noastră este de a izbi ochii şi urechile 
pentru a înlătura orgoliile şi a demasca ipocriţii, pe cei care simulează 
aparentele virtuţii şi ale religiei pentru a ascunde propriile turpitudini. 
Învățătura Spiritelor trebuie să fie clară şi fără echivoc, astfel ca nimeni să 
nu poată pretexta ignoranţa şi fiecare să o poată judeca şi aprecia cu propria 
rațiune. Noi suntem desemnate să pregătim domnia binelui anunţată de 
lisus; de aceea nu trebuie ca fiecare să poată interpreta legea lui Dumnezeu 
după voia pasiunilor sale, şi nici să falsifice sensul unei legi a dragostei şi 
milei”. 

715. De ce adevărul nu a fost întotdeauna accesibil pentru toată lumea? 

„Fiecare lucru la timpul său. Adevărul este asemenea luminii: trebuie 
să te obişnuieşti cu ea puţin câte puţin, altfel te orbeşte. 

Niciodată nu s-a întâmplat ca Dumnezeu să permită omului să 
primească atâtea comunicări complete şi instructive ca cele de astăzi. 
Existau în tipurile vechi, aşa cum bine ştiţi, câţiva indivizi care erau în 
posesia a ceea ce ei considerau ştiinţa sacră, din care făceau un mister 
pentru profani. Trebuie să înţelegeţi, însă, din ceea ce cunoaşteţi despre 
legile ce determină fenomenele, că ei nu primeau decât fărâme de adevăr 
risipite într-un ansamblu echivoc. 

Totuşi, pentru un învăţat nici un vechi sistem filozofic, nici o tradiţie, 
nici o religie de este de neglijat, căci fiecare cuprinde germenii marilor 
adevăruri. Deşi se contrazic unele pe altele, şi sunt risipite printre lucruri 
mărunte şi fără temei, ele sunt lesne de pus cap la cap datorită cheii oferite 
de spiritism; dintr-o mulţime de lucruri care au putut, până acum, să vă pară 
fără rațiune, iată că astăzi realitatea lor vă este demonstrată într-o manieră 
irecuzabilă. Nu neglijaţi aşadar să le cercetaţi temeinic, întrucât ele sunt 
foarte bogate şi pot contribui decisiv la instruirea voastră”. 


3. Binele şi răul 
716. Ce definiţie se poate da moralei? 


„Morala este regula bunei conduite, adică o distincţie între bine şi rău. 
Ea este bazată pe respectarea legii lui Dumnezeu. Omul se comportă bine 
când face totul în vederea şi pentru binele tuturor, căci atunci el respectă 
legea lui Dumnezeu”. 

717. Cum se poate distinge binele de rău? 

„Binele reprezintă tot ceea ce e conform cu legea lui Dumnezeu, iar 
răul tot ceea ce îndepărtează de aceasta. Astfel, a face binele înseamnă a se 
conforma legii lui Dumnezeu; a face răul înseamnă a încălca această lege”. 
718. Posedă omul mijloacele de a distinge ceea ce este bine de ceea ce e 

rău? 

„Da, atunci când crede în Dumnezeu şi când doreşte să ştie. 

Dumnezeu i-a dat inteligenţa tocmai pentru ca omul să discearnă între 
bine şi rău”. 

719. Nu cumva omul, subiect al erorii, se poate înşela în aprecierea binelui 
şi răului, crezând că face bine atunci când de fapt face rău? 

„lisus v-a spus: Vegheaţi să se facă sau să nu se facă un lucru ca şi 
cum ar fi vorba despre voi; aceasta este totul. Şi nu vă veţi înşela”. 

720. Regula binelui şi a răului, care s-ar putea numi reciprocitate sau 
solidaritate, nu se poate aplica şi conduitei personale a omului faţă de 
el însuşi? Găseşte el în legea naturală regula acestei conduite şi un 
ghid sigur? 

„Când mâncaţi prea mult, aceasta vă face rău. Ei bine! Dumnezeu este 
cel ce vă dă măsura pentru ceea ce vă trebuie. Când o depăşiţi, sunteţi 
pedepsiţi. Acelaşi lucru este în toate. Legea naturală trasează omului limita 
nevilor sale; când o depăşeşte, el este pedepsit prin suferinţă. Dacă omul ar 
asculta în toate faptele sale această voce care îi spune destul, ar evita cea 
mai mare parte dintre relele pe care le pune pe seama naturii”. 

721. De ce totul este în natura lucrurilor? Vorbesc de răul moral. Nu putea 
Dumnezeu să creeze umanitatea în condiţii mai bune? 

„Am spus-o deja: spiritele au fost create simple şi ignorante. 
Dumnezeu lasă omului alegerea drumului; cu atât mai rău pentru el dacă o 
apucă pe cel greşit: pelerinajul rău va fi mai lung. Dacă nu ar exista munţi, 
omul nu ar putea înţelege că există urcuşuri şi coborâşuri, şi dacă nu erau 
pietrele el nu putea înţelege că există corpuri dure. E nevoie ca Spiritul să 
acumuleze experienţă şi pentru aceasta trebuie ca el să cunoască binele şi 
răul; de aceea există o unire între Spirit şi corp”. 


722. Diferitele poziţii sociale creează nevoi noi ce nu sunt egale pentru toţi 
oamenii. Ar rezulta de aici că legea naturală nu este aceeaşi pentru 
toţi. 

„Aceste poziţii diferite există în natură conform legii progresului. 
Acest lucru nu e un obstacol pentru legea naturală ce se aplică în toate”. 

Condiţiile existenţei omului se schimbă după timp şi loc; rezultă de 
aici nevoi diferite şi poziţii sociale corespunzătoare acestor nevoi. De vreme 
ce această diversitate este în ordinea lucrurilor, ea este conformă legii lui 
Dumnezeu, şi această lege nu este mai puţin unitară în principiul său. 
Revine raţiunii să distingă nevoile reale de cele nenaturale sau 
convenţionale. 

723. Binele şi răul sunt absolute pentru toţi oamenii? 

„Legea lui Dumnezeu este aceeaşi pentru toţi; dar răul depinde mai 
ales de dorinţa de a-l face. Binele este întotdeauna bine şi răul este 
întotdeauna rău, oricare ar fi statutul social al omului; diferenţa constă în 
gradul de responsabilitate”. 

724. Sălbaticul care, cedând în faţa instinctului, se hrăneşte cu carne 
omenească este vinovat? 

„Am spus că răul depinde de voinţă. Ei bine, omul este mai vinovat 
pe măsură ce cunoaşte mai mult ceea ce face”. 

Circumstanţele dau binelui şi răului o gravitate relativă. Omul comite 
adesea greşeli ca urmare a poziţiei şi locului său în societate, dar care nu 
sunt mai puţin scuzabile; însă responsabilitatea este în raport cu mijloacele 
omului de a înţelege binele şi răul. Astfel omul iluminat care comite o 
simplă nedreptate este mai vinovat în ochii lui Dumnezeu decât sălbaticul 
ignorant care se lasă pradă instinctelor sale. 

725. Câteodată răul pare să fie o consecinţă a forţei lucrurilor. Aşa este, de 
exemplu, în anumite cazuri, nevoia de distrugere chiar a propriului 
semen. Se poate spune atunci că este o încercare a legii lui 
Dumnezeu ? 

„Nu este un rău mai mic, deşi este necesar; dar această necesitate 
dispare pe măsură ce sufletul se epurează trecând de la o existenţă la alta; şi 
atunci, omul nu este mai puţin vinovat când comite răul, deoarece înţelege 
mai bine”. 

726. Răul ce se comite este adesea rezultatul poziţiei sociale date nouă de 
alţi oameni; în acest caz, cine sunt cei mai vinovaţi? 


„Răul cade asupra celui care îl provoacă. Astfel, omul care este 
condus de rău datorită poziţiei sociale dată de semenii săi este mai puţin 
vinovat decât cei care sunt cauza; căci fiecare va purta vina nu numai pentru 
răul ce-l va face, ci şi pentru cel provocat”. 

727. Cel ce nu face rău, dar care profită de răul făcut de un altul, este 
vinovat în aceeaşi măsură? 

„Este ca şi cum l-ar fi comis; a profita de rău este ca şi cum ai 
participa la el. L.-ar fi putut respinge înainte de comitere; dar dacă, răul fiind 
făcut, s-a folosit de el, înseamnă de fapt că l-a aprobat, şi că l-ar fi făcut el 
însuşi dacă ar fi putut sau ar fi încercat”. 

728. Dorinţa de rău este tot atât de reprobabilă ca şi răul însuşi? 

„Depinde; există virtutea de a rezista cu premeditare răului iscat de 
dorinţa de a face rău, mai ales când există posibilitatea de a-ţi satisface 
această dorinţă. Dar dacă acesta nu este decât prilejul care lipseşte, atunci 
dorinţa este vinovată”. 

729. Este suficient de a nu face rău pentru a fi plăcut lui Dumnezeu şi 
pentru a te asigura o stare de viitor? 

„Nu, omul trebuie să facă binele pe măsura puterilor sale; căci fiecare 
va răspunde de tot răul ce se va fi făcut din cauza binelui pe care el nu-l va 
face”. 

730. Există persoane care, datorită situaţiei lor, nu au posibilitatea de a 
face binele. 

„Nu există persoane care să nu poată face binele; doar egoistul nu 
găseşte niciodată ocazia. E suficient să fii în legătură cu alţi oameni pentru 
a găsi prilejul de a face binele, şi fiecare zi din viaţă dă posibilitatea oricui 
să nu fie orb din egoism. Căci a face binele nu înseamnă numai a fi 
caritabil, înseamnă a fi folositor pe măsura puterilor voastre ori de câte ori 
ajutorul vostru poate fi necesar”. 

632. Mediul în care se află anumite persoane nu reprezintă pentru acestea 
sursa primară a multor vicii şi crime? 

„Da, dar aceasta mai este şi o încercare aleasă de spirit în stare de 
libertate; el a dorit să se expună tentaţiilor pentru a obţine meritul 
rezistenţei”. 

731. Când omul este într-un fel aruncat în atmosfera viciului, răul nu 
devine pentru el o chemare aproape irezistibilă? 


„Chemare, da; irezistibilă, nu; căci în mijlocul acestei atmosfere de 
viciu, găseşti câteodată mari virtuţi. Sunt Spirite care au avut puterea de a 
rezista, şi care au avut în acelaşi timp misiunea de a exercita o influenţă 
benefică asupra semenilor lor”. 

633. Oare meritul binelui făcut este subordonat anumitor condiţii? Altfel 
spus, există diferite grade pentru meritul care decurge din săvârşirea 
binelui? 

„Meritele binelui constă în dificultate; nu există merit când faci bine 
fără suferinţă şi când nu te costă nimic. Dumnezeu ţine cont mai mult de 
săracul care îşi împarte singura bucată de pâine, decât de bogatul care dă 
din prisosul său. Şi lisus a spus-o”. 


4. Diviziunea legii naturale 
732. Întreaga lege a lui Dumnezeu e cuprinsă în învăţătura dragostei faţă 

de aproapele propovăduită de lisus? 

„Cu certitudine, această învăţătură cuprinde toate îndatoririle 
oamenilor fată de ei, dar trebuie să li se arate şi cum să o aplice, altfel ei o 
vor neglija aşa cum fac astăzi. Pe de altă parte, legea naturală cuprinde toate 
circumstanţele vieţii, şi această învăţătură nu e decât o parte din lege. 
Oamenii au nevoie de reguli precise; preceptele generale şi prea vagi lasă 
porţile deschise interpretării”. 

733. Ce gândiţi despre diviziunea legii naturale în zece părţi cuprinzând 
legile despre adoraţție, muncă, reproducere, conservare, distrugere, 
societate, libertate, egalitate, progres, şi în sfârşit pe cele ale dreptăţii, 
dragostei şi milei? 

„Această împărţire a legii lui Dumnezeu în zece părţi este făcută de 
Moise, şi poate cuprinde toate circumstanţele vieţii, ceea ce este esenţial; o 
poţi deci urma fără ca ea să aibă prin aceasta nimic absolut, nu mai mult 
decât toate celelalte sisteme de clarificare ce depind de punctul de vedere 
sub care se consideră un lucru. Ultima lege este cea mai importantă; prin ea 
omul poate avansa cel mai mult în viaţa spirituală, căci ea le rezumă pe 
toate”. 


CAPITOLUL II - Legea adoraţiei 


1. Scopul adoraţiei. 

2. Adoraţia exterioară. 
3. Viaţa contemplativă. 
4. Rugăciunea. 

5. Politeismul. 

6. Sacrificiile. 


1. Scopul adoraţiei 
734. În ce constă adoraţia? 
„Este înălţarea gândului spre Dumnezeu. Prin adoraţie, sufletul 
omului se apropie de Dumnezeu”. 
735. Este adoraţia rezultatul unui sentiment înnăscut, sau produsul unei 
învățături ? 
„Sentiment înnăscut, ca şi cel al Divinităţii. Conştiinţa slăbiciunii sale 
îndeamnă omul să se plece în faţa celui care-l poate proteja”. 
736. A u existat popoare lipsite de orice sentiment de adoraţie? 
„Nu, deoarece au existat niciodată popoare atee. Toate înțeleg că 
acolo sus, deasupra lor, există o fiinţă supremă”. 
737. Se poate considera că adoraţia îşi are sursa în legea naturală? 
„Fa face parte din legea naturii, din moment ce e rezultatul unui 
sentiment înnăscut la om; de aceea se regăseşte la toate popoarele, deşi sub 
forme diferite”. 


2. Adoraţia exterioară 
738. Are adoraţia nevoie de manifestări exterioare? 

„Adevărata adoraţie este în inimă, în toate acţiunile voastre, gândiţi- 
vă că vă priveşte un stăpân”. 

Adoraţia exterioară este utilă? 

„Da, dacă ea nu este un simulacru zadarnic. Este întotdeauna utilă 
pentru a da un bun exemplu; dar cei care nu o fac decât din afectare şi amor 
propriu, şi a căror conduită dezminte pietatea lor aparentă, dau un exemplu 
mai mult rău decât bun, şi fac mai mult rău decât gândesc”. 

739. Acordă Dumnezeu vreo preferinţă celor care îl adoră într-un fel sau 
altul? 


„Dumnezeu preferă pe cei ce-l adoră din adâncul inimii, cu 
sinceritate, făcând binele şi evitând răul, şi nu pe cei care cred că-l cinstesc 
prin ceremonii ce nu-i fac mai buni pentru semenii lor”. 

„Toţi oamenii sunt fraţi şi copii ai lui Dumnezeu; el cheamă la sine pe 
toţi cei care-i urmează legile, oricare ar fi forma sub care le exprimă”. 

„Cel care nu are decât aparenţa pietăţii este un ipocrit; cel la care 
adoraţia nu este decât afectare şi este în contradicţie cu conduita sa, dă un 
rău exemplu. Cel care îşi face o profesiune din adorarea lui Christos şi este 
orgolios, invidios şi gelos, fiind nemilos şi implacabil cu aproapele, sau 
invidios pe binefacerile acestei lumi, va spune că acela are religia pe buze şi 
nu în inima sa. Dumnezeu care vede totul, va spune: acela care cunoaşte 
adevărul este de o sută de ori mai vinovat de răul cel face decât ignorantul 
sălbatic al deşertului, şi va fi tratat în consecinţă la ziua dreptăţii”. 

„Dacă un orb vă răstoamă în trecere, voi îl scuzaţi; dar dacă există un 
om care vede limpede, voi vă plângeţi şi aveţi dreptate. Nu întrebaţi deci 
dacă există o formă de adoraţie mai convenabilă, căci înseamnă a întreba 
dacă este mai plăcut lui Dumnezeu să fie adorat într-o limbă sau alta. Vă 
mai spun o dată: cântările nu ajung la el decât prin poarta inimii”. 

740. Este blamabil de a practica o religie în care nu crezi din adâncul 
sufletului, când o faci din respect omenesc şi pentru a nu scandaliza pe 
cei ce gândesc altfel? 

„Intenţia, aici ca şi în multe alte lucruri, este regula. Cel ce nu are în 
vedere decât să respecte credinţele aproapelui nu face rău; oricum, face mai 
bine decât cel ce le va ridiculiza căci va greşi din milă. Însă cel ce practică o 
religie din interes sau ambiţie este disprețuit în ochii Domnului şi ai 
oamenilor. Lui Dumnezeu nu-i pot fi plăcuţi cei ce nu au atitudine de 
umilinţă în faţa sa decât pentru a atrage aprobarea oamenilor”. 

741. Adoraţia în comun este preferabilă celei individuale? 

„Oamenii reuniți printr-o comuniune de gânduri şi sentimente au mai 
multă putere în chemarea spiritelor bune. La fel atunci când se reunesc 
pentru a-l adora pe Dumnezeu. Dar să nu credeţi, de aceea, că adoraţia 
personală este mai puţin bună, căci fiecare îl poate adora pe Dumnezeu 
gândindu-se la el. 


3. Viaţa contemplativă 


742. Oamenii care se consacră vieţii contemplative, nefăcând nici un rău şi 
negândindu-se decât la Dumnezeu, au un merit în ochii săi? 

„Nu, căci dacă nu fac rău, ei nu fac nici bine şi sunt nefolositori. Pe de 
altă parte, nefacerea binelui este deja un rău. Dumnezeu doreşte să te 
gândeşti la el, dar nu doreşte să te gândeşti numai la el, de vreme ce a dat 
omului datorii de îndeplinit pe pământ. Cel ce se epuizează în meditaţie şi 
contemplaţie nu face nimic meritoriu în ochii lui Dumnezeu, deoarece viaţa 
sa este întru totul personală şi inutilă umanităţii, iar Dumnezeu îi va cere 
cont despre binele pe care nu l-a făcut”. 


4. Rugăciunea 
743. Este rugăciunea plăcută lui Dumnezeu? 

„Rugăciunea este plăcută întotdeauna lui Dumnezeu când este spusă 
din inimă, căci intenţia este totul pentru el. Rugăciunea din inimă e 
preferabilă celei pe care o poţi citi, oricât de frumoasă ar fi, dacă ai citit-o 
mai mult cu buzele decât cu gândul. Rugăciunea este plăcută lui Dumnezeu 
când e spusă cu credinţă, fervoare şi sinceritate, dar să nu crezi că el este 
mişcat de rugăciunea omului vanitos, orgolios şi egoist, şi mai puţin dacă ea 
nu este un act de căinţă sinceră şi de adevărată umilinţă. 

744. Care este caracterul general al rugăciunii ? 

„Rugăciunea este un act de adoraţie. A te ruga lui Dumnezeu, 
înseamnă a te gândi la el; a te apropia de el, a intra în comunicare cu el. Prin 
rugăciune se propun trei lucruri: lauda, cererea, mulţumirea”. 

745. Face rugăciunea omul mai bun? 

„Da, căci cel ce se roagă cu râvnă şi încredere este mai puternic în 
faţa tentaţiilor răului, şi Dumnezeu îi trimite spiritele bune pentru a-l ajuta. 
Este un ajutor ce nu a fost niciodată refuzat dacă a fost cerut cu sinceritate”. 

Cum se face că anumite persoane care se roagă mult au cu toate 
acestea un caracter rău, sunt geloase, invidioase, arţăgoase; sunt lipsite de 
bunăvoință şi indulgență şi câteodată sunt chiar vicioase? 

„Esenţialul nu este să te rogi mult, ci să te rogi bine. Aceste persoane 
cred că tot meritul constă în lungimea rugăciunii şi închid ochii la propriile 
lor defecte. Rugăciunea este, pentru ele, o ocupaţie, o umplere a timpului şi 
nicidecum o analiză a sinelui. Remediul este ineficace, fiind folosită numai 
forma exterioară”. 


746. Ne putem ruga cu folos lui Dumnezeu pentru iertarea greşelilor 
noastre? 

„Dumnezeu ştie să discearnă binele de rău; rugăciunea nu ascunde 
greşelile. Cel care cere de la Dumnezeu iertarea greşelilor sale nu o obţine 
decât schimbându-şi conduita. 

Faptele bune sunt cele mai bune rugăciuni, căci faptele valorează mai 
mult decât vorbele”. 

747. Ne putem ruga cu folos pentru ceilalţi ? 

„Spiritul celui ce se roagă acţionează prin voinţa sa de a face bine. 
Prin rugăciune, el atrage spre sine Spiritele bune, care-l ajută în binele pe 
care vrea să-l înfăptuiască”. 

Noi avem în noi înşine, prin gândire şi voinţă, o putere de acţiune ce 
se întinde mult dincolo de limitele sferei noastre corporale. Rugăciunea 
pentru ceilalţi este un act al acestei voințe. Dacă este arzătoare şi sinceră, ea 
poate chema în ajutorul său Spiritele bune, pentru a sugera gânduri bune şi 
pentru a da corpului şi sufletului puterea de care au nevoie. Încă o dată: 
dacă rugăciunea inimii este totul, cea a buzelor nu este nimic. 

748. Rugăciunile pe care le facem pentru noi înşine pot schimba natura şi 
pot deturna cursul încercărilor noastre? 

„Încercările voastre sunt în mâna lui Dumnezeu şi ele trebuie duse 
până la capăt, căci atunci Dumnezeu ţine întotdeauna cont de supunerea 
voastră. Rugăciunea cheamă la voi Spiritele bune care vă dau puterea de a 
le suporta cu curaj, şi încercările vă par atunci mai puţin grele. Am mai 
spus-o, rugăciunea nu este niciodată inutilă, când este bine făcută, căci ea 
dă forţă, şi este deja un mare rezultat. Ajută-te, şi Cerul te va ajuta, ştiţi 
deja. De altfel, Dumnezeu nu poate schimba ordinea naturii după placul 
fiecăruia, căci ceea ce este un mare rău din punctul vostru de vedere 
meschin şi al vieţii voastre efemere este adesea un mare bine în ordinea 
generală a universului; şi apoi, câte rele nu există al căror autor este omul, 
datorită lipsei de prevedere şi greşelilor sale! EI este pedepsit pentru păcatul 
său. Totuşi, cererile îndreptăţite sunt deseori îndeplinite aşa cum gândiţi. 
Voi credeţi că Dumnezeu nu v-a ascultat, deoarece nu a făcut un miracol 
pentru voi, în timp ce el vă ajută numai prin mijloace naturale ce vouă vă 
par un efect al hazardului sau forţă a lucrurilor; deseori, chiar foarte adesea, 
el vă suscită gândirea necesară pentru ca voi înşivă să ieşiţi din necaz”. 


749. Este folositor să ne rugăm pentru morţi şi pentru Spiritele suferinde? 
În acest caz, cum pot rugăciunile noastre să ducă la alinarea sau la 
scurtarea suferințelor acestora; au ele puterea să înduplece dreptatea 
lui Dumnezeu ? 

„Rugăciunea nu poate avea ca efect schimbarea planurilor lui 
Dumnezeu; în schimb, ea poate să mişte sufletul pentru care se face 
rugăciunea în încercarea de a-l uşura, deoarece ea este o mărturie a 
interesului ce i se acordă, şi pentru că nefericitul este întotdeauna uşurat 
când găseşte suflete caritabile ce-i compătimesc durerile. Pe de altă parte, 
prin rugăciune el este împins la căinţă şi la dorinţa de a face ceea ce trebuie 
pentru a fi fericit; în acest sens i se poate uşura chinul, dacă şi din partea sa 
există bunăvoință. Această dorinţă de îmbunătăţire stârnită de rugăciune 
atrage alături de Spiritul suferind Spirite mai bune, care vin să-l lumineze, 
să-l consoleze şi îi dau speranţă. lisus se ruga pentru „oile rătăcite”; el vă 
arată astfel că veţi fi vinovaţi dacă nu o veţi face pentru cei ce au cea mai 
mare nevoie”. 

750. Ce gândiţi despre părerea ce respinge rugăciunea pentru morţi, pe 
motiv că este proscrisă în Evanghelie? 

„Christos a spus oamenilor: «lubiţi-vă unii pe alţii.» Acest îndemn 
include pe cel referitor la folosirea tuturor mijloacelor posibile de a 
mărturisi lor dragostea, fără a intra în detaliu privind modul de atingere a 
acestui scop. Dacă este adevărat că nimic nu poate abate Creatorul de la 
aplicarea dreptăţii, nu este mai puţin adevărat că rugăciunea pe care i-o 
adresaţi pentru cel ce vă inspiră dragostea este pentru acesta o dovadă de 
amintire ce nu poate decât să contribuie la alinarea suferințelor sale şi să-l 
consoleze. De îndată ce el mărturiseşte cea mai mică pocăință, dar numai 
atunci, este ajutat; dar niciodată nu îi este dat să ignore faptul că un suflet 
simpatic s-a ocupat de el, şi îi este dat alinătorul gând că intermedierea i-a 
fost utilă. Rezultă în mod necesar de partea sa un sentiment de recunoştinţă 
şi de afecţiune pentru cel ce i-a dat această probă de ataşament sau de 
compătimire. În consecinţă, dragostea recomandată de Christos oamenilor 
nu a făcut decât să sporească între ei; manifestă aşadar supunere faţă de 
legea dragostei şi unirii tuturor făpturilor, lege divină ce trebuie să conducă 
la unitate, scop şi final al Spiritului”. 

751. Ne putem ruga Spiritelor? 


„Putem să ne rugăm Spiritelor bune, care sunt mesageri ai lui 
Dumnezeu şi executori ai voinţei sale, dar puterea le este conformă cu 
superioritatea lor, şi este determinată întotdeauna de stăpânul tuturor 
lucrurilor, fără a cărui permisiune nimic nu se face. De aceea rugăciunile ce 
li se adresează nu sunt eficace decât dacă sunt plăcute lui Dumnezeu”. 


5. Politeismul 

752. De ce politeismul este una din credinţele cele mai vechi şi mai 
răspândite, deşi este falsă? 

„Gândirea despre un Dumnezeu unic nu putea apărea la om decât ca 
rezultat al dezvoltării propriilor concepţii. Incapabil în ignoranţa sa de a 
concepe o existenţă imaterială, fără formă determinată, acţionând asupra 
materiei, omul i-a atribuit natură corporală, adică o formă şi o figură şi, de 
atunci, tot ceea ce părea să depăşească dimensiunile unei inteligente 
obişnuite era considerat o divinitate. "Tot ceea ce nu înţelegea trebuia să fie 
opera unei puteri supranaturale, şi de aici a crede tot atât de bine în forte 
distincte ale căror efecte le vedea, nu exista decât un pas. Dar în toate 
timpurile au existat oameni luminaţi care au înţeles imposibilitatea acestei 
mulţimi de forţe pentru guvernarea lumii fără o conducere superioară, şi 
care s-au înălţat la gândul unui Dumnezeu unic”. 

753. Nu cumva fenomenele spiritiste -fiind prezente în toate timpurile, şi 
fiind cunoscute încă din zorii umanităţii - au făcut oamenii să creadă 
în pluralitatea zeităților? 

„Fără îndoială, căci oamenii numesc zeu tot ceea ce este 
supraomenesc, Spiritele fiind pentru ei zei. De aceea când un om se 
distingea printre ceilalţi prin acţiunile sale, geniu său printr-o putere ocultă, 
neînţeleasă de omul obişnuit, se făcea din el un zeu, şi după moarte i se crea 
un cult”. 

Cuvântul zeu avea pentru antici o accepţiune foarte întinsă: nu era 
deloc ca în zilele noastre o personificare a stăpânului naturii, ci o calificare 
a generică dată pentru tot ce depăşea condiţia umană. Or, manifestările 
spiritiste revelând existenţa unor entităţi necorporale acţionând ca o forţă a 
naturii, aceste entităţi au fost denumite zei, aşa cum noi le numim spirite O 
simplă problemă de cuvinte, cu diferenţa că în ignoranţa lor, întreţinută 
înadins de cei ce aveau interes, le-au ridicat temple şi altare impunătoare, în 
timp ce pentru ei acestea nu sunt decât simple creaturi ca şi noi, mai mult 


sau mai puţin perfecte, despuiate de învelişul lor pământesc. Dacă se 
studiază cu grijă diferitele însuşiri ale divinităţilor păgâne, vor fi 
recunoscute fără greşeală calităţile Spiritelor noastre de la toate nivelurile 
scării spiritiste, starea lor fizică în lumile superioare, toate proprietăţile 
perispiritului şi rolul jucat de Spirite în lucrurile de pe pământ. 

Creştinismul venind să lumineze lumea cu lumina sa divină, nu a 
putut distruge ceea ce exista dar a redirijat adoraţia către cel unic. Cât 
despre spirite, amintirea lor este perpetuată sub diverse nume, conform 
tradiţiei popoarelor, iar manifestările lor, ce nu au încetat niciodată, au fost 
interpretate în mod diferit, şi deseori exploatate sub semnul misterului; în 
timp ce religia le-a văzut ca fenomene miraculoase, incredulii le-au văzut ca 
simple jonglerii. Astăzi, datorită studiilor mai serioase, spiritismul, degajat 
de ideile superstiţioase ce l-au întunecat timp de secole, ne revelează unul 
din cele mai mari şi mai sublime principii ale naturii. 


6. Sacrificiile 

754. Utilizarea sacrificiilor umane s-a practicat din cele mai vechi timpuri. 

Cum a putut omul să creadă că astfel de practici puteau fi plăcute lui 

Dumnezeu ? 

„Mai întâi, deoarece nu-l înţelegea pe Dumnezeu ca izvor al bunătăţii. 
La popoarele primitive materia domina spiritul; oamenii nu abandonau 
instinctele brutale, erau în general cruzi, deoarece nu aveau încă dezvoltat 
simţul moral. Apoi, oamenii primitivi trebuie să fi crezut în mod natural că 
o creatură însufleţită avea mai mare preţ în ochii lui Dumnezeu decât un 
corp material. Aceasta i-a făcut să sacrifice mai întâi animale, şi mai târziu 
oameni, deoarece conform falsei lor credinţe gândeau că preţul sacrificiului 
era în raport cu importanţa victimei. În viaţa materială, cea pe care o 
practicaţi în majoritate, dacă vreţi să oferiţi un dar cuiva, îl alegeţi de o 
asemenea valoare după cum vreţi să-i arătaţi persoanei mai multă 
consideraţie şi mai mult ataşament. La fel trebuie să fie cu oamenii 
ignoranţi în privinţa lui Dumnezeu”. 

Astfel sacrificiile animalelor le-au precedat pe cele umane? 

„Este neîndoielnic”. 

După această explicaţie, sacrificiile umane nu-şi aveau originea într- 
un sentiment de cruzime? 


„Nu, ci în ideea falsă de a fi pe placul lui Dumnezeu. Vedeţi-l pe 
Abraham. Prin urmare, oamenii au abuzat de ea sacrificând pe duşmanii lor, 
chiar şi pe duşmanii lor personali. De altminteri, Dumnezeu nu a cerut 
niciodată sacrificii, nici cele animale şi nici cele omeneşti; el nu poate fi 
adorat prin distrugerea inutilă a proprie sale creaţii”. 

755. Sacrificiile umane, îndeplinite cu o intenţie pioasă, au putut fi 
câteodată plăcute lui Dumnezeu? 

„Nu, niciodată; căci Dumnezeu judecă intenţia. Oamenii fiind 
ignoranţi puteau crede că realizau un act lăudabil sacrificând pe unul din 
semenii lor; în acest caz, Dumnezeu nu o atribuia decât gândului şi nu 
faptei. Oamenii, îmbunătăţindu-se, trebuiau să-şi recunoască greşelile şi să 
dezaprobe aceste sacrificii ce contraveneau ideii de Spirite luminate; spun 
luminate, deoarece Spiritele erau atunci acoperite cu un văl material. Dar 
prin liberul arbitru, ele puteau să aibă o înţelegere a originii şi finalităţii lor, 
şi multe înțelegeau deja, prin intuiţie, răul ce-l făceau, dar asta nu înseamnă 
că săvârşeau mai puţin rău pentru a-şi satisface propriile porniri”. 

756. Ce trebuie să gândim despre războaiele numite sacre? Sentimentul ce 
împinge popoarele fanatice la exterminarea totală a celor ce nu 
împărtăşesc aceeaşi credinţă, pentru a se face plăcute lui Dumnezeu, 
ar părea să aibă aceeaşi origine ca şi cel ce le incita odinioară la 
sacrificarea semenilor lor. 

„Popoarele şi indivizii sunt îndemnați de spiritele rele şi, ajungând la 
război cu semenii lor, acţionează împotriva voinţei lui Dumnezeu, care 
spune că trebuie să-ţi iubeşti aproapele ca pe tine însuţi. Toate religiile, sau 
mai degrabă toate popoarele, adorând un acelaşi Dumnezeu, indiferent de 
numele ce-l poartă, duc războaie de exterminare deoarece religia lor este 
diferită sau n-a atins nivelul credinţei popoarelor luminate. Popoarele sunt 
scuzabile că nu cred cuvântul celui ce a fost animat de Spiritul Domnului şi 
trimis de el însuşi, mai ales dacă nu l-au văzut şi nu au fost martorii faptelor 
sale; şi cum vreţi să creadă în acest cuvânt de pace, când voi mergeţi şi le 
puneţi armele în mâini? Ele trebuie mai întâi să se lumineze şi de aceea este 
bine să le facem cunoscută învăţătura lui Dumnezeu prin convingere şi 
blândeţe, nicidecum prin forţă şi sânge. De ce aţi vrea ca străinii să vă 
creadă pe cuvânt, când actele voastre dezmint doctrina pe care o predicaţi>?” 
757. Ofranda de fructe, făcută lui Dumnezeu, are merit mai mare în ochii 

lui Dumnezeu decât sacrificiile umane? 


„V-am răspuns deja, spunându-vă că Dumnezeu judecă intenţia 
omului iar fapta are mică importanţă pentru el. În mod evident, este mai 
plăcut lui Dumnezeu de a vedea oferindu-i-se fructe decât sângele victimei. 
Aşa după cum v-am spus şi v-o repetăm neîncetat, rugăciunea spusă din 
adâncul inimii este de o mie de ori mai plăcută lui Dumnezeu decât toate 
ofrandele pe care i le puteţi aduce. Repet că intenţia este totul iar fapta nu 
este nimic”. 

758. Nu ar fi mai plăcute lui Dumnezeu aceste ofrande dacă le-am oferi 
celor săraci, care nu au strictul necesar? În acest caz, sacrificiul 
animalelor, însoţit de un scop util, nu ar fi mai meritoriu, decât dacă 
ar fi abuziv, atunci când nu serveşte la nimic, sau nu ar profita de el 
decât oamenii cărora nu le lipseşte nimic? Nu ar fi mult mai pios să 
oferim săracilor bunurile dăruite nouă de Dumnezeu pe pământ? 

„Dumnezeu binecuvântează întotdeauna pe cei care fac binele, iar a 
ajuta pe cei săraci şi pe cei îndureraţi este cel mai bun mijloc de a-l cinsti. 
Nu spun prin aceasta că Dumnezeu dezaprobă ceremoniile pe care le faceţi 
pentru rugăciune, dar sunt mulţi bani ce ar putea fi folosiţi mult mai util. 
Dumnezeu iubeşte simplitatea în toate. Omul care se ataşează de suprafaţă 
şi nu de inimă este un spirit cu vederi înguste; judecaţi dacă Dumnezeu 
trebuie să se lege de formă sau mai mult de fond”. 


CAPITOLUL III - Legea muncii 


1. Necesitatea muncii. 
2. Limita lucrului. Repausul. 


1. Necesitatea muncii 
759. Este necesitatea muncii o lege a naturii? 

„Munca este o lege a naturii, căci ea este o necesitate; mai mult, 
civilizaţia obligă omul la muncă, deoarece prin ea îşi sporeşte nevoile şi 
plăcerile sale”. 

760. Prin muncă trebuie înțeles numai ocupațiile materiale? 

„Nu. Spiritul munceşte asemenea corpului. Orice ocupaţie utilă este o 
muncă”. 

761. De ce este impusă munca omului ? 

„Este o consecinţă a naturii sale corporale. Este o ispăşire şi în acelaşi 
timp un mijloc de a-şi perfecționa inteligenţa. Fără muncă omul ar fi rămas 
într-o stare de inteligenţă infantilă, pentru că el îşi datorează hrana, 
securitatea şi bunăstarea doar muncii şi activităţii sale. Celui ce are corpul 
slab, Dumnezeu i-a dat inteligenţa pentru a suplini; dar întotdeauna există o 
muncă”. 

762. De ce natura prevede ea însăşi necesităţile tuturor animalelor? 

„Iotul lucrează în natură; animalele muncesc ca şi oamenii, dar 
munca lor, ca şi inteligenţa lor, este limitată la grija propriei conservări. lată 
de ce, la ele, munca nu aduce progresul, în timp ce la om ea are un dublu 
scop: conservarea trupului şi dezvoltarea gândirii ce este tot o necesitate, şi 
care îl înalţă pe om. 

Când spun că lucrul animalelor este limitat la grija conservării lor, 
înţeleg scopul pe care şi-l propun lucrând. Dar îngrijindu-se fără ştirea lor 
doar de asigurarea propriilor necesităţi materiale, nu înseamnă că ele 
concură mai puţin la scopul final al naturii, deşi nu întotdeauna rezultatul 
este evident”. 

763. În lumi mai perfecţionate, omul este supus aceloraşi necesităţi de a 
munci? 

„Natura muncii este relativă după natura necesităţilor; mai puţine 
necesităţi materiale, mai puţină muncă materială. Dar să nu crezi că astfel 


omul rămâne inactiv şi inutil, căci lipsa de ocupaţie ar fi un supliciu în loc 

să fie o binefacere”. 

764. Omul care posedă suficiente bunuri pentru a-şi asigura existenţa este 
absolvit de legea muncii? 

„De lucrul material, poate, dar nu de obligaţia de a se face util după 
mijloacele sale, de a perfecționa inteligenţa sa sau pe cea a altora, ceea ce 
este tot o muncă. Dacă omul, căruia Dumnezeu i-a dat suficiente bunuri 
pentru a-şi asigura existenţa, nu este constrâns să se hrănească cu sudoarea 
frunţii, obligaţia de a fi util semenilor săi este cu atât de mare cu cât 
îndestularea materială îi dă mai mult timp liber pentru a face binele”. 

765. Nu există oameni aflaţi în imposibilitate de a lucra şi a căror existenţă 
este inutilă ? 

„Dumnezeu este drept; el nu condamnă decât pe cel a cărui existenţă 
este în mod voit inutilă; căci aceştia depind de munca altora. El vrea ca 
fiecare să se facă util după posibilităţile sale”. 

766. Oare legea naturii impune copiilor obligaţia de a munci pentru 
părinţii lor? 

„În mod cert, aşa cum părinţii trebuie să muncească pentru copii; de 
aceea Dumnezeu a făcut din dragostea filială şi din dragostea părintească un 
sentiment al naturii astfel că, prin această afecţiune reciprocă, membrii unei 
aceleiaşi familii simt că trebuie să se ajute reciproc - adică un lucru adesea 
necunoscut în societatea noastră actuală”. 


2. Limita lucrului. Repausul 

767. Repausul fiind necesar după muncă, nu este şi el tot o „lege a 

naturii ” ? 

„Fără îndoială, repausul serveşte la refacerea puterilor corpului, şi 
este tot atât de necesar pentru a lăsa un plus de libertate inteligenţei spre a 
se ridica deasupra materiei”. 
768. Care este limita lucrului? 

„Limita lucrului depinde de limita puterilor; în rest, Dumnezeu lasă 
omul liber”. 
769. Ce gândiţi despre cei care abuzează de autoritatea lor pentru a 

impune inferiorilor o muncă în exces? 

„Este una din faptele cele mai rele; orice om având puterea de a 
comanda e răspunzător de munca în exces impusă inferiorilor săi, căci el 


încalcă legea lui Dumnezeu”. 
770. Are omul odată ajuns la bătrâneţe, dreptul la repaus? 

„Da, obligaţia este conformă puterilor sale”. 

Dar ce resurse are bătrânul care, deşi neputincios, este totuşi nevoit 
să muncească pentru a trăi? 

„Sprijinul acordat celui slab. În lipsa familiei, societatea trebuie să-i 
tină locul - este legea carităţii”. 

Nu este suficient să spui omului că trebuie să muncească, mai trebuie 
ca cel ce-şi leagă existenţa de muncă să găsească loc de muncă, ceea ce nu 
se petrece întotdeauna. Când se generalizează şomajul, aceasta ia proporţiile 
unui flagel precum foametea. Ştiinţa economică îi caută remediul în 
echilibrul dintre producţie şi consum, dar acest echilibru, presupunând că 
este posibil, va avea întotdeauna intermitente, şi în aceste intervale 
muncitorul trebuie totuşi să trăiască. 

Există un element care nu a fost suficient pus în balanţă, şi fără de 
care ştiinţa economică nu este decât o teorie: educaţia. Nu educaţia 
intelectuală, ci educaţia morală; şi nu educaţia morală prin cărţi, ci aceea 
care constă în arta de a forma caractere, cea care dă obişnuinţe; căci 
educaţia este ansamblul obişnuinţelor acumulate. 

Dacă ne gândim la masa indivizilor absorbiți în fiecare zi în torentul 
populaţiei, fără principii, fără oprelişti, abandonându-se propriilor instincte, 
ar trebui să ne mai mirăm de consecinţele dezastruoase ce ar rezulta de aici? 
Când această „artă” va fi cunoscută, înţeleasă şi aplicată, omul va aduce pe 
lume obişnuinţa ordinii şi a prevederii pentru el însuşi şi ai săi, obişnuinţa 
respectului pentru ceea ce este de cinstit, obişnuinţe care îi vor permite să 
treacă mai uşor peste inevitabilele zile grele. Dezordinea şi lipsa de 
prevedere sunt două plăgi pe care numai o educaţia bine stabilită le poate 
vindeca; aici e punctul de plecare, adevărul element al bunăstării, garanţia 
siguranţei tuturor. 


CAPITOLUL IV - Legea perpetuarii 


1. Populaţia globului. 

2. Succesiunea şi perfecţionarea neamurilor. 
3. Obstacole în calea perfecţionării. 

4. Căsătoria şi celibatul. 

5. Poligamia. 


1. Populaţia globului 

686. Este perpetuarea entităţilor vii o lege a naturii? 

„Evident; fără perpetuare, lumea corporală ar pieri”. 
687. Dacă popularea globului urmează o progresie neîncetată, aşa cum 

vedem, oare va veni o vreme când pământul va fi suprapopulat? 

„Nu; Dumnezeu a prevăzut aceasta şi menţine întotdeauna echilibrul; 
el nu face nimic fără rost. Omul care nu vede decât un colţ din tabloul 
naturii nu poate judeca armonia ansamblului”. 


2. Succesiunea şi perfecţionarea neamurilor 

688. Există în acest moment neamuri omeneşti în evidentă scădere; oare va 
veni un moment când vor dispărea de pe suprafaţa pământului? 

„Este adevărat, dar altele le-au luat locul, aşa cum altele vă vor lua 
locul într-o zi”. 

689. Oamenii actuali sunt o nouă creaţie, sau descendenţii perfecţionaţi ai 
fiinţelor primitive? 

„Sunt aceleaşi Spirite care au revenit să se perfecţioneze în noile 
corpuri, dar care sunt încă departe de perfecţiune. Astfel neamul omenesc 
actual care, prin dezvoltarea sa, tinde să se răspândească peste întreg 
pământul şi să înlocuiască neamurile care se sting, va avea perioadele sale 
de descreştere şi de dispariţie. Alte neamuri mai perfecţionate descinzând 
din neamul actual îl va înlocui, aşa cum oamenii civilizaţi de astăzi descind 
din fiinţele brute şi sălbatice ale timpurilor primitive”. 

690. Din punct de vedere strict fizic, trupurile neamului omenesc actual 
sunt o creaţie specială, sau îşi au obârşia în corpurile primitive pe 
calea reproducerii ? 

„Originea neamului se pierde în noaptea timpurilor, dar cum toate 
aparţin marii familii omeneşti, oricare ar fi tulpina primitivă a fiecăruia, ele 


au putut să se amestece şi să producă tipuri noi”. 

691. Care este din punct de vedere fizic, caracterul distinctiv şi dominant al 
neamurilor primitive? 

„Dezvoltarea forţei brutale în detrimentul forţei intelectuale; acum, 
din contră omul face mai mult prin inteligenţă decât prin forţa corpului, şi 
totuşi face de o sută de ori mai mult, deoarece ştie să profite de forţele 
naturii, lucru pe care animalele nu-l fac”. 

692. Perfecţionarea raselor animale şi a soiurilor vegetale prin ştiinţă este 
contra legii naturii? Ar fi mai conform cu această lege să laşi lucrurile 
să-şi urmeze cursul normal? 

„Trebuie făcut totul pentru a atinge perfecțiunea, şi omul este un 
instrument de care Dumnezeu se serveşte pentru a-şi atinge scopurile. 
Perfecţiunea fiind țelul către care tinde natura, acest lucru răspunde 
vederilor sale de a favoriza perfecțiunea. 

Dar omul nu este în general mobilizat în eforturile sale pentru 
îmbunătăţirea neamurilor decât printr-un sentiment personal şi nu are alt 
scop decât sporirea plăcerilor sale; aceasta nu-i diminuează meritul? 

„Ce importanţă are faptul că meritul său este nul, de vreme ce se 
realizează progresul? Omul trebuie să-şi facă munca meritorie prin intenţie. 
Pe de altă parte, prin muncă omul îşi exersează şi dezvoltă inteligenţa, şi 
sub acest raport el profită cel mai mult”. 


3. Obstacole în calea perfecţionării 
693. Legile şi obiceiurile omeneşti care au ca scop sau efect punerea de 
obstacole în calea perpetuării sunt contrare legii naturii ? 

„lot ceea ce împiedică natura în mersul său este împotriva legii 
generale”. 

Totuşi, există specii de fiinţe, animale şi plante, a căror reproducere 
la nesfârşit ar fi dăunătoare altor specii şi cărora omul însuşi le-ar fi 
curând victimă; comite el un act reprobabil oprind această reproducere? 

„Dumnezeu a dat omului putere asupra tuturor vieţuitoarelor pe care 
el trebuie să o folosească în bine, dar să nu abuzeze de ea. El poate regla 
reproducerea după nevoie; nu trebuie să o împiedice fără necesitate. 
Acţiunea inteligentă a omului este o contrapondere stabilită de Dumnezeu 
pentru a readuce echilibrul întru forţele naturii, şi acest lucru îl distinge de 
animale, deoarece o face în cunoştinţă de cauză. Dar şi animalele concură la 


acest echilibru, deoarece prin instinctul de distrugere cu care au fost 
înzestrate fac astfel încât, pentru conservarea propriei specii, să oprească 
dezvoltarea excesivă şi foarte periculoasă a speciilor animale şi vegetale cu 
care se hrănesc”. 
694. Ce gândiţi despre deprinderile care au drept efect stoparea 
reproducerii fireşti, urmărind doar satisfacerea senzualităţii ? 

„Acest lucru probează preponderența corpului asupra sufletului, şi cât 

de mult omul este legat de materie”. 


4. Căsătoria şi celibatul 
695. Căsătoria, adică unirea permanentă a două fiinţe, este contrară legii 
naturii? 

„Este un progres în mersul umanităţii”. 

696. Care ar fi efectul abolirii căsătoriei în societatea omenească? 

„Reîntoarcerea la viaţa animalelor”. 

Unirea liberă şi fortuită a sexelor este o stare a naturii. Căsătoria este 
unul dintre primele acte de progres în societăţile omeneşti, deoarece ea 
stabileşte solidaritatea fraternă şi se regăseşte la toate popoarele, deşi în 
condiţii diferite. Abolirea căsătoriei ar fi deci o reîntoarcere la perioada 
copilăriei umanităţii, şi ar plasa omul mai jos decât anumite animale ce dau 
exemplul unor uniri constante. 

697. Indisolubilitatea absolută a căsătoriei există în legea naturii sau 
numai în legea omenească? 

„Este o lege omenească foarte contrară legii naturii. Dar oamenii îşi 
pot schimba legile: cele ale naturii sunt imuabile. 

698. Este celibatul voluntar o stare de perfecţiune meritorie în ochii lui 
Dumnezeu ? 

„Nu, iar cei care trăiesc astfel din egoism nu îi sunt pe plac lui 
Dumnezeu şi înşală toată lumea”. 

699. Celibatul nu reprezintă din partea unor oameni un sacrificiu în scopul 
dedicării în întregime în serviciul umanităţii ? 

„Este total diferit; am spus - din egoism. Orice sacrificiu personal este 
meritoriu 

numai atunci când se face pentru bine; cu cât sacrificiul este mai 
mare, cu atât meritul este mai mare”. 


Dumnezeu nu se poate contrazice, şi nici găsi rău ceea ce a făcut; prin 
urmare, el nu poate vedea un merit în încălcarea legii sale. Dar dacă 
celibatul nu este o stare meritorie, nu acelaşi lucru se poate spune atunci 
când constituie, prin renunţarea la bucuriile de familie, un sacrificiu 
îndeplinit în profitul umanităţii. Orice sacrificiu personal făcut în vederea 
binelui, şi fără urme de egoism, ridică omul deasupra condiţiei sale 
materiale. 


5. Poligamia 
700. Este egalitatea numerică existentă cu aproximaţie între sexe un indiciu 
al proporției conform căreia acestea trebuie să se unească? 

„Da, căci totul are un scop în natură”. 

701. Care dintre cele două, poligamia sau monogamia, este mai conformă 
legii naturii? 

„Poligamia este o lege omenească a cărei abolire marchează un 
progres social. Căsătoria, conform vederilor lui Dumnezeu, trebuie să fie 
bazată pe dragostea fiinţelor care se unesc, în poligamie nu există dragoste 
reală: nu există decât senzualitate”. 

Dacă poligamia era conformă legii naturii, ea ar fi trebuit să fie 
universală; ceea ce ar fi practic imposibil, văzând egalitatea numerică a 
sexelor. Poligamia trebuie să fie considerată un obicei, sau o legiuire 
specifică apropiată de anumite moravuri, şi pe care perfecţionarea socială o 
face încetul cu încetul să dispară. 


CAPITOLUL V - Legea conservării 


1. Instinctul de conservare 

2. Mijloacele de conservare. 

3. Bucuria bucuriilor pământeşti 

4. Necesarul şi surplusul. 

5. Privaţiunile voluntare. Mortificările 


1.Instinctul de conservare 

702. Este instinctul de conservare o lege a naturii? 

„Fără îndoială, el este dat tuturor entităţilor vii oricare ar fi nivelul lor 
de inteligenţă; la unele, el este pur mecanic, la altele este raţional”. 
703. În ce scop a dat Dumnezeu tuturor făpturilor instinctul de conservare? 

„Deoarece toate trebuie să concure la vrerea Providenţei; de aceea 
Dumnezeu le-a dat nevoia de a trăi. Şi apoi, viaţa este necesară 
perfecţionării fiinţelor; ele o simt instinctiv, fără să-şi dea seama de acest 
lucru”. 


2.Mijloace de conservare 
704. Dând nevoia omului de a trăi, Dumnezeu i-a dat întotdeauna 
mijloacele necesare? 

„Da, şi dacă omul nu le găseşte, este pentru că nu le înţelege. 
Dumnezeu nu a putut da omului nevoia de a trăi fără a-i da şi mijloacele, şi 
de aceea a făcut ca pământul să producă şi să furnizeze necesarul pentru toţi 
locuitorii săi; căci doar necesarul este folositor, prisosul niciodată”. 

705. De ce pământul nu produce întotdeauna suficient pentru a asigura 
necesarul omului ? 

„Deoarece omul, ingratul, îl neglijează. Pământul este totuşi o mamă 
desăvârşită. Adesea omul acuză natura pentru ceea ce este de fapt rezultatul 
nepriceperii sau neprevederii sale. Pământul produce întotdeauna necesarul 
dacă omul ar şti să se mulţumească cu acesta. Dar dacă nu-i suficient pentru 
nevoile sale, aceasta este pentru că omul foloseşte ca prisos ceea ar putea fi 
dat ca necesar. Vezi arabul în deşert: acesta ştie întotdeauna cum să trăiască, 
deoarece nu-şi creează nevoi artificiale. Dar când jumătate din producţie 
este risipită pentru satisfacerea fanteziilor, omul ar trebuie să se mire că a 
doua zi nu mai găseşte nimic, şi are dreptate să se plângă că este lipsit de 


cele necesare când vin timpuri grele. Într-adevăr, nu natura este 

neprevăzătoare, omul este cel ce nu ştie să se gospodărească”. 

706. Prin bucuriile pământului trebuie să se înţeleagă numai produsele 
solului? 

„Solul este sursa primară de unde ne curg toate celelalte resurse, căci, 
în definitiv, aceste resurse nu sunt decât o transformare a produselor solului; 
de aceea trebuie înţeles prin bunuri ale pământului tot ceea ce poate fi de 
folos omului aici-jos”. 

707. Mijloacele de existenţă lipsesc anumitor persoane, chiar în mijlocul 
abundenței care-i înconjoară; cui se datorează aceasta? 

„Egoismului oamenilor, care nu fac înt6tdeauna ceea ce trebuie; apoi, 
şi cel mai adesea, lor înşile. Căutaţi şi veţi găsi; aceste cuvinte nu vor de loc 
să spună că este suficient să priveşti pământul pentru a găsi ceea ce doreşti, 
ci trebuie să cauţi cu ardoare şi perseverenţă şi nu cu moliciune, fără a te 
lăsa descurajat de obstacolele care, poate adesea, nu sunt decât mijloacele 
de a vă pune la încercare statornicia, răbdarea şi fermitatea”. 

Dacă civilizaţia multiplică necesităţile, ea multiplică de asemenea şi 
sursele de muncă şi mijloacele de trai; dar trebuie să spunem că sub acest 
raport omului îi mai rămân multe de făcut; când civilizaţia îşi va realiza 
opera, nimeni nu ar mai trebui să spună că-i lipseşte necesarul, decât dacă 
nu este din vina sa. Nefericirea pentru mulţi decurge din aceea că ei se 
angajează pe un drum ce nu este trasat de natură - atunci capacitatea de a 
reuşi îi duce la insucces. Este loc sub soare pentru toţi, cu condiţia ca 
fiecare să ia doar ce-i al său, şi nu al altora. Natura nu va fi responsabilă de 
viciile de organizare socială ci de urmările ambiţiei şi ale amorului propriu. 

Ar trebui să fii orb să nu recunoşti progresul realizat sub acest raport 
de popoarele mai avansate. Graţie eforturilor lăudabile făcute deopotrivă de 
filantropi şi de ştiinţa pentru îmbunătăţirea stării materiale ale oamenilor în 
ciuda creşterii necontenite a populaţiei, insuficienţa producţiei este atenuată 
în mare parte, iar anii cu calamităţile cele mai mari nu sunt nimic în 
comparaţie cu cei de odinioară. Igiena publică, această latură esenţială a 
puterii şi sănătăţii necunoscută de înaintaşi, constituie obiectul unei 
preocupări înaintate. Nenorocirea şi suferinţa nu îşi mai găsesc loc de 
refugiu acolo unde ştiinţa contribuie la sporirea binefacerilor, înseamnă oare 
că s-a atins perfecțiunea? Cu siguranţă, nu; dar ceea ce s-a făcut dă măsura 
a ceea ce se poate realiza cu perseverentă, dacă omul este suficient de 


înţelept pentru a-şi căuta fericirea în lucruri pozitive şi serioase, şi nu în 

utopii care-l trag înapoi în loc să-l facă să avanseze. 

708. Există situaţii sau mijloace de existență care nu depind de loc de 
voinţa omului, şi când lipsa strictului necesar este o consecință a 
forței lucrurilor? 

„Atunci este o încercare adesea crudă pe care omul trebuie s-o 
suporte, şi la care ştia că va fi supus; meritul său constă în supunerea fată de 
voinţa lui Dumnezeu, dacă inteligenţa nu-i furnizează nici un mijloc de a 
ieşi din necazuri. Dacă moartea trebuie să-l ajungă, el trebuie să o 
primească fără murmur, socotind că a sosit ceasul adevăratei eliberării şi că 
disperarea ultimului moment îl poate face să piardă fructul resemnării sale. 
709. Cei care, în anumite situaţii critice au fost nevoiţi să-şi sacrifice 

semenii pentru a supravieţui au comis o crimă; fiind o crimă, este ea 
atenuată de necesitatea de a trăi dată lor de instinctul de conservare? 

„Tocmai am spus că este mai meritoriu să suporţi toate încercările 
vieţii cu abnegaţie şi curaj. A-ţi sacrifica semenii este omucidere şi crimă de 
lezare a naşterii, vină ce trebuie pedepsită îndoit”. 

710. În lumile superioare, unde organizarea este mai avansată, au fiinţele 
nevoie de hrană? 

„Da, însă hrana este în raport cu natura lor. Această hrană nu ar fi tot 
atât de substanţială pentru voi, după cum acele fiinţe nu s-ar putea hrăni cu 
ce consumaţi voi”. 


3. Bucuria bunurilor pământeşti 

711. Este folosirea bunurilor pământului un drept al tuturor oamenilor? 

„Acest drept este consecinţa necesităţii de a trăi. Dumnezeu nu putea 
impune o datorie fără a da mijloacele de îndeplinire”. 
712. În ce scop a dat Dumnezeu atracţie pentru bucuriile legate de bunurile 

pământeşti ? 

„Pentru a suscita omul în îndeplinirea misiunii sale, şi totodată pentru 
a-l încerca prin tentaţii”. 

În ce scop această tentaţie? 

„Dezvoltarea raţiunii ce trebuie să prevină excesul”. 

Dacă omul nu ar fi fost stârnit la uzul bucuriilor pământeşti decât în 
vederea utilului, indiferența sa ar fi putut compromite armonia universului: 
de aceea Dumnezeu i-a dat atracţia plăcerii ce-l solicită la împlinirea 


vederilor Providenţei. În plus, prin această atracţie Dumnezeu a dorit să-l 
încerce prin tentaţia ce-l împinge spre abuzul de care raţiunea trebuie să-l 
păzească. 

713. Au bucuriile limite date de natură? 

„Da, pentru a vă indica limita necesarului; dar prin excesele voastre 
ajungeţi la saţietate şi vă pedepsiţi singuri”. 

714. Ce gândiţi despre omul care caută în excesele de tot felul un 
rafinament al bucuriilor? 

„Biată creatură vrednică de plâns şi nicidecum de invidiat, căci este 
foarte aproape de moarte”. 

De moartea fizică, sau de cea morală? 

„Şi de una şi de cealaltă”. 

Omul care caută în excese de tot felul un rafinament pentru bucuriile 
sale este sub nivelul animalului, căci animalul ştie să se oprească după 
satisfacerea necesităţii. El abdică de la raţiunea pe care Dumnezeu i-a dat-o 
drept ghid, şi cu cât excesele sale sunt mai mari, cu atât natura animalică 
domină natura sa spirituală. Bolile, chiar moartea, care sunt consecinţe ale 
abuzului, sunt deopotrivă pedepse pentru încălcarea legii lui Dumnezeu. 


4. Necesarul şi surplusul 
715. Cum poate cunoaşte omul limita necesarului ? 

„Înțeleptul o ştie prin intuiţie; alţii, datorită experienţei dobândite pe 
propria piele”. 

716. Oare natura nu a trasat limita necesităţilor noastre prin însăşi 
structura noastră? 

„Da, dar omul este insaţiabil. Natura a trasat limita necesităţilor 
omului prin structura lui, dar viciile au alterat constituţia sa şi i-au creat 
necesităţi noi ce nu sunt necesităţi adevărate”. 

717. Ce gândiţi despre cei ce acaparează bunuri pentru a avea surplus în 
defavoarea celor lipsiţi de strictul necesar? 

„Ei au uitat legea lui Dumnezeu şi vor trebui să dea seama pentru 
privaţiunile pe care le-au provocat”. 

Limita necesarului şi prisosului nu are nimic absolut. Civilizaţia a 
creat necesităţi ce nu existau în starea primitivă, iar Spiritele care au dictat 
aceste precepte nu pretind că omul civilizat trebuie să trăiască precum 
sălbaticul. Totul este relativ, este raţiunea ce face parte din fiecare lucru. 


Civilizaţia dezvoltă simţul moral şi în acelaşi timp sentimentul 
carităţii care îndeamnă oamenii la un sprijin mutual. Cei care trăiesc pe 
seama privaţiunilor altora exploatează binefacerile civilizaţiei în profitul 
propriu; ei nu au de la civilizaţie decât spoiala, aşa cum există oameni ce nu 
au de la religie decât masca. 


5. Privaţiunile voluntare. Mortificările 
718. Legea conservării obligă oare la satisfacerea necesităţilor corpului ? 

„Da, fără putere şi sănătate munca este imposibilă”. 

719. Este omul de condamnat pentru că urmăreşte bunăstarea? 

„Bunăstarea este o dorinţă naturală; Dumnezeu nu interzice decât 
abuzul, acesta fiind contrar conservării. Căutarea bunăstării nu este aşadar o 
crimă dacă bunăstarea nu este obţinută pe spinarea altora, şi nu vă 
împuţinează forţele morale şi fizice”. 

720. Privaţiunile voluntare, în vederea unei ispăşiri de asemenea voluntare, 
au vreun merit în ochii lui Dumnezeu? 

„Faceţi bine altora şi veţi fi mai merituoşi”. 

Există privaţiuni voluntare meritorii? 

„Da, privarea de lucrurile inutile, deoarece detaşează omul de materie 
şi sporeşte sufletul. Meritoriu este de a rezista tentaţiei ce împinge spre 
excese sau plăcerea lucrurilor inutile; de a vă limita strict la cele necesare 
pentru a da şi celor ce nu au. Dacă privaţiunea nu este decât un simulacru, 
atunci e o batjocură. 

721. Viaţa de mortificare ascetică a fost practicată încă din antichitate şi la 
diferite popoare; este meritorie dintr-un oarecare punct de vedere? 

„Întrebaţi-vă cui serveşte şi veţi avea răspunsul. Dacă ea nu serveşte 
decât celui care o practică şi îl împiedică să facă bine, atunci este egoism, 
oricare ar fi pretextul care-o înfrumuseţează. A te priva şi a munci pentru 
alţii - aceasta este adevărata mortificare potrivit milei creştine”. 

722. Abţinerea de la anumite alimente prescrisă la diferite popoare este 
întemeiată? 

„lot ceea ce serveşte omului pentru a se hrăni fără a-i prejudicia 
sănătatea este permis, dar legislatorii au putut interzice anumite alimente 
într-un scop util şi, pentru a da mai mult credit legilor lor, le-au prezentat ca 
venind de la Dumnezeu”. 

723. Hrana de natură animală este, pentru om, contrară legilor naturii? 


„Conform constituţiei voastre fizice, carnea hrăneşte carnea, altfel 
omul se prăpădeşte. Legea conservării îl obligă pe om să-şi întreţină forţele 
şi sănătatea pentru legea muncii. Prin urmare, el trebuie să se hrănească 
potrivit structurii sale”. 

724. Abstinenţa de la hrana animală sau de alt fel ca ispăşire, este 
meritorie? 

„Da, dacă privaţiunea este în folosul altora; dar Dumnezeu nu poate 
vedea o mortificare dacă nu există privaţiune serioasă şi utilă; de aceea 
spunem că cei care se privează doar în aparentă sunt ipocriţi”. 

725. Ce gândiţi despre mutilările operate pe corpurile oamenilor sau ale 
animalelor? 

„La ce bun o astfel de problemă? Întrebaţi-vă încă o dată dacă un 
lucru este util. Ceea ce este inutil nu poate fi plăcut lui Dumnezeu, şi ceea 
ce este vătămător îi este întotdeauna neplăcut; căci ştiţi bine, Dumnezeu nu 
este sensibil decât la sentimentele ce înaltă sufletul spre el; numai aplicând 
legea sa şi nu încălcând-o vă veţi putea elibera de coaja pământeană”. 

726. Dacă suferințele din această lume ne înalță prin felul în care sunt 
suportate, acelaşi lucru se întâmplă cu cele impuse în mod voluntar? 

„Singurele suferinţe care înaltă sunt cele naturale, căci ele vin de la 
Dumnezeu; suferințele voluntare nu servesc la nimic dacă nu fac ceva 
pentru binele celorlalţi. Crezi oare că cei ce îşi scurtează viaţa prin asprime 
supraomenească - aşa cum fac bonzii, fachirii şi unii fanatici din multe secte 
- avansează pe drumul lor? Mai degrabă ar trebui să lucreze pentru binele 
semenilor lor. Dacă l-ar întreba pe nevoiaş; dacă l-ar consola pe cel ce 
plânge; dacă ar munci pentru cel infirm; dacă ar îndura privaţiuni pentru 
uşurarea celor nefericiţi, atunci viaţa lor ar fi utilă şi plăcută lui Dumnezeu. 
Dacă, în suferinţele voluntare pe care le îndură, nu se are în vedere doar 
binele, atunci este egoism; dacă se suferă pentru ceilalţi, este caritate; 
acestea sunt învăţăturile lui Christos”. 

727. Dacă nu trebuie create suferințe voluntare care n-au nici o utilitate 
pentru aproapele nostru, trebuie oare să căutăm a ne apăra de cele 
previzibile sau care ne ameninţă? 

„Instinctul de conservare a fost dat tuturor făpturilor tocmai pentru a 
preveni pericolele şi suferințele. Biciuiţi-vă spiritul şi nicidecum trupul, 
umiliţi-vă trufia, înăbuşiţi-vă orgoliul asemănător unui şarpe ce vă muşcă 


mâna, şi veţi face mai mult pentru îmbunătăţirea voastră decât prin asprimi 
ce nu ţin de acest secol”. 


CAPITOLUL VI - Legea distrugerii 


. Distrugerea necesară şi distrugerea abuzivă. 
. Calamităţi distrugătoare 

. Războaiele. 

Crima. 

. Cruzimea. 

. Duelul. 

. Pedeapsa cu moartea. 


IDULBLUWUNR 


1. Distrugerea necesară şi distrugerea abuzivă 

728. Este distrugerea o lege a naturii? 

„Trebuie ca totul să se distrugă pentru a se naşte din nou şi a regenera; 
căci ceea ce voi numiţi distrugere nu este decât o transformare ce are drept 
scop reînnoirea şi îmbunătăţirea entităţilor vii”. 

Instinctul de distrugere a fost astfel dat entităţilor vii din considerente 
providenţiale ? 

„Creaţiile lui Dumnezeu sunt instrumente de care acesta se serveşte 
pentru a-şi atinge scopurile. Pentru a se hrăni, făpturile vii se nimicesc între 
ele, şi aceasta în dublu scop: 

de a menţine echilibrul în reproducere, ce ar putea deveni excesivă, şi 
de a utiliza rămăşiţele învelişului exterior drept hrană. Dar întotdeauna ceea 
ce se distruge este acest înveliş exterior, şi el nu este decât un accesoriu şi 
nicidecum partea esenţială; cel indestructibil este principiul inteligent care 
suferă diferite metamorfoze în evoluţia sa. 

729. Dacă distrugerea este necesară pentru regenerarea fiinţelor, de ce 
natura le oferă mijloace de apărare şi conservare? 

„Deoarece distrugerea nu vine decât la timpul necesar. Orice 
distrugere anticipată împiedică dezvoltarea principiului inteligent; de aceea 
Dumnezeu a dat fiecărei fiinţe nevoia de a trăi şi a se reproduce”. 

730. Deoarece moartea trebuie să ne conducă la o viaţă mai bună, să ne 
elibereze de relele de aici, ar trebui mai mult să o dorim decât să ne 
temem de ea. De ce atunci omul are faţă de ea o oroare instinctivă 
care-l face să se înfricoşeze? 


„Am mai spus, omul trebuie să caute să-şi prelungească viaţa pentru 
a-şi îndeplini sarcina; de aceea Dumnezeu i-a dat instinctul de conservare, 
şi acest instinct îl susţine în încercările sale - fără el omul s-ar lăsa foarte 
adesea descurajat. Vocea tainică care îl face să respingă moartea îi spune că 
mai poate face ceva pentru progresul său. Când îl ameninţă un pericol, 
acesta reprezintă un avertisment de a folosi răgazul acordat de Dumnezeu; 
dar ingratul o pune pe seama stelei sale norocoase decât pe seama 
creatorului său”. 

731. Pentru ce, alături de mijloacele de conservare, natura a aşezat 
deopotrivă agenţii distrugerii ? 

„Remediul alături de rău; am mai spus-o, pentru a menţine echilibrul 
şi a servi drept contrapondere”. 

732. Nevoia de distrugere este aceeaşi în toate lumile? 

„Este proporţională cu starea mai mult sau mai puţin materială, dar 
încetează la o stare fizică şi morală mai epurată. În lumile ceva mai 
avansate decât a voastră, condiţiile de existenţă sunt complet diferite”. 

733. Necesitatea distrugerii va exista întotdeauna la fiinţele pământene? 

„Nevoia de distrugere se diminuează la om pe măsură ce spiritul 
predomină asupra materiei, de aceea vedeţi oroarea distrugerii urmată de 
dezvoltarea intelectuală şi morală”. 

734. În starea sa actuală, are omul dreptul nelimitat de a distruge 
animalele? 

„Acest drept este limitat de necesitatea asigurării hranei şi securităţii 
sale; abuzul nu a fost niciodată un drept”. 

735. Ce gândiţi despre distrugerea ce depăşeşte limitele nevoilor şi ale 
securităţii; vânătoarea de exemplu, când nu are ca scop decât 
plăcerea de a distruge fără folos? 

„Predominanţă a bestialităţii asupra naturii spirituale. Orice distrugere 
ce depăşeşte limitele nevoii este o violare a legii lui Dumnezeu. Animalele 
nu distrug decât pentru nevoile lor; dar omul, care are liberul arbitru, 
distruge fără necesitate; el va da socoteală de abuzul libertăţii ce i-a fost 
acordată, căci el cedează în faţa celor mai rele instincte”. 

736. Popoarele care împing la exces scrupulul relativ la distrugerea 
animalelor au un merit deosebit? 

„Este un exces al unui sentiment lăudabil prin el însuşi, dar care 
devine abuziv, şi al cărui merit este neutralizat prin exagerări ale binelui de 


alte feluri. Există la ele mai multă teamă superstiţioasă decât o adevărată 
bunătate”. 


2. Calamităţi distrugătoare 
737. În ce scop loveşte Dumnezeu omenirea prin tot felul de calamităţi 
distrugătoare? 

„Pentru a o face să avanseze mai repede. Nu am spus că distrugerea 
este necesară regenerării morale a Spiritelor care obţin în fiecare nouă 
existenţă un nou grad de perfecţiune? Trebuie văzut sfârşitul pentru a-i 
aprecia rezultatele. Voi nu le judecaţi decât din punctul vostru de vedere 
personal, şi le numiţi calamităţi datorită prejudiciului ce vi-l produc; dar 
aceste tulburări sunt adesea necesare pentru a urgenta o stare de lucruri mai 
bună, şi a realiza în câţiva ani ceea ce ar fi necesitat secole”. 

738. Nu putea Dumnezeu să întrebuinţeze pentru îmbunătăţirea umanităţii 
alte mijloace decât calamităţile distrugătoare? 

„Da, şi el le întrebuinţează zilnic, de vreme ce dă fiecăruia mijloacele 
de a progresa prin cunoaşterea binelui şi a răului. Omul este cel care nu 
profită; şi atunci trebuie pedepsit în orgoliul său şi făcut să-şi simtă 
slăbiciunea. 

Dar în aceste calamităţi piere atât omul de bine cât şi cel pervers; 
oare este drept? 

„În timpul vieţii, omul raportează totul la corpul său, dar după moarte, 
el gândeşte altfel. Aşa cum am mai spus, viaţa corpurilor este 
nesemnificativă - un secol din lumea voastră este ca un fulger în eternitate. 
Deci suferinţele pe care le înduraţi câteva luni sau câteva zile nu înseamnă 
nimic; este doar o învăţătură pentru voi, şi care vă serveşte în viitor. 

Spiritele, iată lumea reală, preexistând şi supraviețuind tuturor; ele 
sunt copiii lui Dumnezeu şi obiectul întregii sale preocupări; corpurile nu 
sunt decât deghizări sub care ele apar în lume. În marile calamităţi care 
decimează omenirea, este ca şi cum o armată aflată în război îşi vede 
veşmintele uzate, zdrenţuite sau pierdute. Generalul are mai multă grijă de 
soldaţii săi decât de hainele lor”. 

Dar victimele acestor calamităţi nu rămân tot victime? 

„Dacă se consideră viaţa prin ceea ce este, şi cât este ea de scurtă în 
raport cu infinitul, i se va da mai puţină importanţă. Aceste victime vor găsi 


într-o altă existenţă o largă compensație pentru suferinţele lor dacă ştiu să le 
suporte fără murmur”. 

Că moartea soseşte printr-o calamitate sau printr-o cauză obişnuită, nu 
înseamnă o deosebire atunci când ti-a bătut ceasul: singura diferenţă este că 
într-o calamitate numărul morţilor e mai mare. Dacă am putea să ne ridicăm 
gândirea astfel încât să dominăm umanitatea şi să îmbrăţişăm totul, aceste 
calamităţi atât de teribile nu ne vor mai apărea decât nişte furtuni trecătoare 
în destinul lumii. 

739. Calamităţile distrugătoare au o utilitate din punct de vedere fizic, în 
ciuda tuturor relelor provocate? 

„Da, ele schimbă câteodată starea unei regiuni; dar binele rezultat de 
aici nu este resimţit decât de generaţiile viitoare”. 

740. Calamităţile nu sunt de asemenea încercări morale pentru om, 
încercări ce-l pun în contact cu cele mai dure nevoi? 

„Calamităţile sunt încercări ce dau omului ocazia de a-şi exersa 
inteligenţa, de a-şi arăta perseverenţa şi supunerea faţă de voinţa lui 
Dumnezeu, şi îl pun să-şi dovedească sentimentele de abnegaţie, de 
dezinteres de dragoste faţă de aproapele său, dacă nu este dominat de 
egoism”. 

741. Oare îi este hărăzit omului să se împotrivească acestor calamităţi care 
îl afectează? 

„Da, parţial, dar nu aşa cum se înţelege îndeobşte. Multe calamităţi 
sunt urmarea neprevederii sale; pe măsură ce omul acumulează cunoştinţe 
şi experienţă, el li se poate împotrivi, adică le poate preveni dacă ştie să le 
cerceteze cauzele. 

Dar printre relele care fac umanitatea să sufere există şi unele 
generale aflate în hotărârile Providenţei, şi ale căror repercursiuni le simte 
fiecare individ, mai mult sau mai puţin. Acestor calamităţi omul nu le poate 
opune decât resemnarea în faţa voinţei lui Dumnezeu; subliniem însă că 
relele acestea sunt adeseori agravate de nepăsarea omului”. 

Printre calamităţile distructive, naturale şi independente de om, 
trebuie puse în primul rând ciuma, foamea, inundaţiile, intemperiile fatale 
recoltelor pământului. Dar oare omul nu a găsit în ştiinţă, în lucrările de 
construcţii, în perfecţionarea agriculturii, în asolamente şi irigaţii, în studiul 
condiţiilor igienice, mijloacele de a neutraliza sau de a atenua dezastrele? 
Anumite regiuni odinioară răvăşite de calamităţi teribile nu sunt astăzi 


apărate? Ce nu ar face, aşadar, omul pentru bunăstarea sa materială dacă va 
şti să profite de toate resursele inteligenţei sale, şi când la grija pentru 
conservarea personală va şti să adauge sentimentul unei adevărate 
compasiuni pentru semenii săi? 


3. Războaiele 
742. Care este cauza care împinge pe om la război? 

„Predominanţa naturii animale asupra naturii spirituale şi satisfacerea 
pasiunilor. În starea primitivă popoarele nu cunosc decât dreptul celui mai 
tare; de aceea pentru ele războiul este o stare normală. Pe măsura ce omul 
progresează, războiul devine mai puţin frecvent, deoarece i se evită 
cauzele”. 

743. Va dispărea vreodată războiul de pe faţa pământului? 

„Da, când oamenii vor înţelege dreptatea şi vor aplica legea lui 
Dumnezeu; atunci toate popoarele se vor înfrăţi”. 

744. Care a fost scopul Providenţei când a făcut războiul necesar? 

„Libertatea şi progresul”. 

Dacă războiul trebuie să aibă ca efect libertatea, cum se face că are 
adesea ca rezultat aservirea? 

„Aservirea momentană pentru a grupa popoarele, spre a le face să 
progreseze mai repede”. 

745. Ce gândiţi despre cel ce provoacă războiul în propriul profit? 

„Acela este cu adevărat vinovat, şi îi vor trebui multe existenţe pentru 
a ispăşi toate omorurile pe care le-a provocat, căci va răspunde de fiecare 
om căruia i-a cauzat moartea pentru a-şi satisface ambiția”. 


4. Crima 

746. Este suprimarea unei vieţi o crimă în ochii lui Dumnezeu ? 

„Da, o mare crimă; cel ce întrerupe viaţa semenului său curmă o viaţă 
de ispăşire sau de misiune - în aceasta constă răul”. 
747. Are omul întotdeauna acelaşi grad de vină? 

„Am spus-o deja, Dumnezeu este drept; el judecă intenţia mai mult 
decât fapta”. 
748. Oare Dumnezeu îl iartă pe omul aflat în legitimă apărare? 

„Singură necesitatea îl poate scuza, dar dacă îţi poţi apăra viaţa fără a 
o atinge pe cea a agresorului, atunci nu sta pe gânduri”. 


749. Este omul vinovat de omorurile săvârşite în timpul războiului? 

„Nu, de vreme ce este constrâns de forţă; dar e vinovat de cruzimile 
comise, şi se va ţine cont de omenia sa”. 

750. Cine este mai vinovat în ochii lui Dumnezeu - cel care-şi omoară 
părintele sau cel care-şi ucide copilul? 

„Amândoi sunt la fel de vinovaţi, căci orice crimă este tot crimă”. 

751. De unde provine faptul că la anumite popoare deja avansate din punct 
de vedere intelectual, uciderea copiilor este în tradiţie şi chiar 
consacrată de legislaţie? 

„Dezvoltarea intelectuală nu antrenează necesitatea binelui; Spiritul 
superior în inteligenţă poate fi rău, căci poate fi un Spirit care a trăit vreme 
îndelungată fără a se îmbunătăţi”. 


5. Cruzimea 
752. Sentimentul de cruzime poate fi legat de instinctul de distrugere? 

„Este instinct de distrugere în ceea ce are el mai rău, căci dacă 
distrugerea este câteodată o necesitate, cruzimea nu este niciodată; ea este 
întotdeauna rezultatul unei naturi rele”. 

753. De unde provine faptul că la popoarele primitive cruzimea este 
caracterul dominant? 

„La popoarele primitive, aşa cum le numeşti tu, materia predomină 
spiritul. Ele se abandonează instinctelor animalice şi, cum nu au alte nevoi 
decât cele trupeşti, ele nu se gândesc decât la conservarea personală, lucru 
care le face să fie în general crude. Seminţiile a căror dezvoltare este 
imperfectă se află sub dominaţia Spiritelor imperfecte, până când popoare 
mai avansate reuşesc să distrugă sau să slăbească această influenţă”. 

754. Cruzimea ţine oare de absenţa simțului moral? 

„Spun că simţul moral nu este dezvoltat, dar nu spun că este absent, 
căci acesta există în principiu la toţi oamenii. Acest simt moral face mai 
târziu ca făpturile să devină bune şi omenoase. El există deci la omul 
primitiv, dar întocmai cum sursa miresmei se află în germenele florii înainte 
ca ea să înflorească”. 

Toate facultăţile există în om în stare rudimentară sau latentă; ele se 
dezvoltă după cum circumstanţele îi sunt sau nu favorabile. Dezvoltarea 
excesivă a unora neutralizează dezvoltarea altora. Surescitarea instinctelor 


materiale sufocă simţul moral, tot aşa cum dezvoltarea simțului moral 

diminuează puţin câte puţin facultăţile pur animalice. 

755. Cum se face că în sânul civilizaţiei avansate se găsesc câteodată fiinţe 
la fel de crude ca fiarele? 

„lot aşa cum pe un arbore încărcat cu fructe bune se găsesc şi 
stricăciuni. Aceste fiinţe sălbatice au civilizaţia doar ca veşmânt, sunt lupi 
rătăciţi în mijlocul oilor. Spirite de un ordin interior şi foarte înapoiate se 
pot încama printre oamenii avansați în speranţa de a progresa ele însele; dar 
dacă încercarea este prea grea, natura lor primitivă le doboară”. 

756. Societatea oamenilor de bine va fi într-o zi curățată de fiinţele 
răufăcătoare? 

„Umanitatea progresează şi de aceea oamenii dominați de instinctul 
răului vor dispărea puţin câte puţin dintre oamenii buni, tot aşa cum neghina 
se separă de seminţele bune după vânturare, dar pentru a renaşte sub un alt 
înveliş. Şi cum vor avea mai multă experienţă, vor înţelege mai bine ce e 
rău şi ce e bine. Un exemplu în acest sens îl reprezintă plantele şi animalele 
pentru care omul a găsit ştiinţa perfecţionară, şi la care el dezvoltă noi 
calităţi. Ei bine, doar după mai multe generaţii perfecţionarea devine 
completă. Aceasta este imaginea diferitelor existenţe ale omului. 


6. Duelul 
757. Duelul poate fi considerat ca o situaţie de legitimă apărare? 

„Nu; e o crimă şi un obicei absurd. Într-o civilizaţie mai avansată şi 
mai morală, omul va înţelege că duelul este tot atât de ridicol ca şi luptele 
privite odinioară ca judecată a lui Dumnezeu. 

758. Duelul poate fi considerat ca un omor din partea celui care, 
cunoscându-şi slăbiciunea, este aproape sigur de moarte? 

„Este o sinucidere. 

Când şansele sunt egale, este duelul un omor sau o sinucidere? 

„Şi una şi alta”. 

În toate cazurile, chiar atunci când şansele sunt egale, duelistul este 
vinovat, mai întâi pentru că atentează cu sânge rece şi în mod deliberat ia 
viaţa semenului său, în al doilea rând deoarece îşi expune viaţa în mod 
inutil şi fără folos pentru nimeni. 

759. Care este valoarea noţiunii de onoare în materie de duel? 
„Nimic altceva decât orgoliu şi vanitate: două plăgi ale omenirii”. 


Dar nu există cazuri când onoarea este cu adevărat angajată şi când 
refuzul ar fi o laşitate? 

„Depinde de moravuri şi de obiceiuri; fiecare ţară şi fiecare secol au 
moduri diferite de a vedea lucrurile. Când oamenii vor fi mai buni şi mai 
avansați în morală, vor înțelege că adevărata onoare este mai presus de 
pasiunile pământene, şi că nu prin ucidere sau încercarea de a ucide se 
repară o vină”. 

E. mai multă măreție şi o adevărată onoare în a te recunoaşte vinovat 
dacă ai greşit sau a cere scuze dacă există dreptate; şi în toate cazurile 
trebuie să se dispreţuiască insultele care nu ne pot atinge. 


7. Pedeapsa cu moartea 

760. Pedeapsa cu moartea va dispărea într-o zi din legislaţia omenească? 

„Va dispărea în mod incontestabil, şi suprimarea ei va marca un 
progres al umanităţii. Când oamenii vor fi mai luminaţi, pedeapsa cu 
moartea va fi abolită complet pe pământ, şi nu va mai fi necesar ca oamenii 
să fie judecaţi de către oameni. Vorbesc despre o vreme încă depărtată 
pentru voi”. 

Progresul social lasă fără îndoială încă multe de dorit, dar am fi 
nedrepţi cu societatea modemă dacă nu am vedea un progres în restricţiile 
aduse pedepsei cu moartea la popoarele cele mai avansate şi în natura 
crimei lor pentru care se aplică această pedeapsă. 

Dacă se compară garanţiile cu care justiţia, la popoarele amintite, se 
străduieşte că protejeze acuzatul, omenia de care dă dovadă faţă de acesta, 
chiar atunci când este recunoscut vinovat, cu ceea ce se practica în timpurile 
nu prea îndepărtate, nu se poate să nu recunoaştem calea ascendentă pe care 
este angajată omenirea. 

761. Legea conservării dă omului dreptul de a-şi apăra propria viaţă; oare 
nu se foloseşte el de acest drept atunci când suprimă din societate un 
membru periculos? 

„Există şi alte mijloace de a te apăra de pericol decât acela de a ucide. 
De altfel uşa pocăinţei trebuie deschisă şi nicidecum închisă criminalului”. 
762. Dacă pedeapsa cu moartea poate fi prescrisă de societăţile moderne, 

nu a fost ea o necesitate în timpurile mai puţin civilizate? 

„Necesitate nu este cuvântul potrivit, căci omul crede întotdeauna că 
un lucru e necesar atunci când nu găseşte nimic mai bun. Pe măsură ce se 


luminează, omul înţelege mai bine ce este drept sau nedrept şi respinge 

excesele comise în numele justiţiei în vremurile de ignoranță”. 

763. Restricţionarea cazurilor de aplicare a pedepsei cu moartea este un 
indice de progres pentru civilizaţie? 

„Te poţi îndoi? Spiritul tău nu se revoltă citind povestea masacrelor 
omeneşti făcute odinioară în numele justiţiei, şi adesea în cinstea 
Divinităţii; a torturilor ce făceau să sufere condamnatul pentru a-i smulge, 
prin exces de suferințe, mărturisirea unei crime pe care adesea nu o 
comisese? Ei bine! Dacă tu ai fi trăit în acele vremuri, ai fi găsit totul cât se 
poate de firesc, şi poate că tu însuţi, judecător fiind, ai fi procedat întocmai. 
Astfel, ceea ce părea drept într-o epocă pare barbar în altă vreme. Numai 
legile divine sunt veşnice, legile omeneşti se schimbă odată cu progresul; 
ele vor continua să se schimbe până când se vor pune în acord cu legile 
divine”. 

764. lisus a spus: Cine a ucis cu sabia va pieri prin sabie. Oare cuvintele 
acestea nu înseamnă o consacrare a legii talionului, iar moartea 
aplicată ucigaşului nu este o consecinţă a unei fapte pe măsură? 

„Fiţi atenţi! Vă înşelaţi asupra acestor cuvinte ca şi asupra multor 
altora. Pedeapsa talionului este dreptatea lui Dumnezeu; el este cel ce o 
aplică. Voi toţi suferiţi această pedeapsă în fiecare moment, căci sunteţi 
pedepsiţi pentru ceea ce aţi comis în această viaţă sau într-o alta. Cel ce şi-a 
făcut semenii să sufere se va în situaţia de a îndura el însuşi ceea ce a făcut 
altora; acesta este sensul cuvintelor lui lisus. Nu v-a spus el de asemenea: 
«lertaţi pe duşmanii voştri!»; şi nu v-a îndemnat el să-i cereţi lui Dumnezeu 
să vă ierte greşelile ca şi cum v-aţi ierta voi înşivă; adică în aceeaşi măsură 
în care aţi ierta voi? Acesta este înţelesul vorbelor lui lisus”. 

765. Ce gândiţi despre pedeapsa cu moartea aplicată în numele lui 
Dumnezeu ? 

„Înseamnă a lua locul lui Dumnezeu în ceea ce priveşte dreptatea. Cei 
care acţionează astfel arată cât sunt de departe de a-l înțelege pe Dumnezeu, 
şi că au încă multe de ispăşit. Pedeapsa cu moartea este o crimă când este 
aplicată în numele lui Dumnezeu, iar cei ce o aplică sunt tot atât de vinovaţi 
ca şi ucigaşii”. 


CAPITOLUL VII - Legea societăţii 


1. Necesitatea vieţii sociale. 
2. Viaţa de izolare. Legământul tăcerii. 
3. Legăturile de familie. 


1. Necesitatea vieţii sociale 

766. Este viaţa socială o lege a naturii? 

„Cu siguranţă, Dumnezeu a făcut omul pentru a trăi în societate. 
Dumnezeu nu a dat în mod inutil omului cuvântul şi toate celelalte facultăţi 
necesare vieţii sociale”. 

767. Este izolarea totală contrară legii naturii? 

„Da, căci oamenii caută societatea din instinct şi este nevoie ca toţi să 
participe la progres ajutându-se reciproc”. 

768. Oare omul, căutând societatea, nu face decât să se supună unui 
sentiment personal, sau există în acest sentiment un scop providenţial 
mai general? 

„Omul trebuie să progreseze; singur, el nu o poate face, deoarece nu 
are toate facultăţile necesare, şi de aceea îi este necesar contactul permanent 
cu ceilalţi oameni. În izolare, el se abrutizează iar capacităţile îi slăbesc”. 

Nici un om nu are facultăţi complete; prin reunirea socială ei se 
completează unii pe ceilalţi în asigurarea bunăstării şi progresului. De aceea 
având nevoie unii de alţii, sunt făcuţi să trăiască în societate şi nu în izolare. 


2. Viaţa de izolare. Legământul tăcerii 
769. Se consideră ca principiu general că viața socială există în natură; 
dar cum în natură există toate obiceiurile, de ce viaţa de izolare 
absolută este condamnabilă dacă omul îşi găseşte satisfacția în ea? 
„Satisfacţie de egoist. Există şi oameni care-şi găsesc satisfacția în 
băutură; îi aprobi? Lui Dumnezeu nu-i este pe plac o viaţă ce nu poate fi 
folositoare nimănui”. 
770. Ce gândiţi despre oamenii care trăiesc în izolare absolută pentru a 
fugi de contactul vătămător cu lumea? 
„Dublu egoism”. 


Dar dacă această retragere are ca scop o ispăşire prin impunerea 
unor grele privaţiuni, atunci ea nu este meritorie? 

„A face mai mult bine decât a nu face rău, aceasta este cea mai bună 
ispăşire. Evitând un rău, omul cade în altul, de vreme ce uită legea dragostei 
şi a carităţii. 

771. Ce gândiţi despre cei care fug de lume pentru a se consacra iertării 
păcătoşilor? 

„Aceştia se ridică, coborându-se. Ei au dublul merit de a se situa 
deasupra bucuriilor materiale, şi de a face binele prin îndeplinirea legii 
muncii”. 

Dar cei ce caută în retragere liniştea cerută de anumite activităţi ? 

„Aceasta nu e deloc retragerea absolută a egoistului; ei nu se izolează 
de societate, din moment ce muncesc pentru ea”. 

772. Ce părere aveţi despre legământul tăcerii recomandat de anumite 
secte încă din cea mai îndepărtată antichitate? 

„Întrebaţi-vă mai degrabă de ce există în natură cuvântul, şi pentru ce 
a fost dat el de Dumnezeu. Dumnezeu condamnă abuzul şi nefolosirea 
facultăţilor date de el. Totuşi, tăcerea este utilă, căci în tăcere te reculegi; 
spiritul tău devine mai liber şi poate atunci să intre în comunicare cu noi, 
însă legământul tăcerii este o prostie. Fără îndoială, cei ce privesc aceste 
privaţiuni voluntare ca pe nişte acte de virtute au o intenţie bună; dar ei se 
înşeală deoarece nu înţeleg în totalitate adevăratele legii ale lui Dumnezeu”. 

Legământul tăcerii absolute, ca şi legământul izolării, privează omul 
de relaţiile sociale ce-i pot furniza ocaziile de a face binele şi a îndeplini 
astfel legea progresului. 


3. Legăturile de familie 
773. De ce, la animale, părinţii şi copiii nu se mai recunosc după ce ultimii 
nu mai au nevoie de îngrijire? 

„Animalele trăiesc o viaţă materială, şi nicidecum o viaţă morală. 
Tandreţea mamei pentru puii săi are ca principiu instinctul de conservare a 
speciei; când aceste vieţuitoare pot să se întreţină singure, misiunea mamei 
e îndeplinită, natura nemaicerându-i nimic în plus; de aceea ea îşi 
abandonează primii pui ocupându-se de noii veniţi”. 

774. Sunt persoane care conchid din abandonul puilor de către părinţi că, 
la om, legăturile de familie nu sunt decât rezultatul moravurilor 


sociale şi nu o lege a naturii; ce trebuie să credem? 

„Omul are o altă soartă decât animalele; de ce totuşi există mereu 
tendinţa de a-l asemăna acestora? Există la el şi alt lucru în afara nevoilor 
fizice: necesitatea progresului; legăturile sociale sunt necesare progresului, 
şi legăturile de familie strâng legăturile sociale: de aceea legăturile de 
familie sunt o lege a naturii. Dumnezeu a dorit ca oamenii să înveţe astfel să 
se iubească ca fraţii”. 

775. Care ar fi, pentru societate, rezultatul slăbirii legăturilor de familie? 

„Recrudescenţa egoismului”. 


CAPITOLUL VIII - Legea progresului 


1. Starea naturii. 

2. Drumul progresului 

3. Popoare degenerate. 

4. Civilizaţia. 

5. Progresul legislaţiei omeneşti. 

6. Influenţa spiritismului asupra progresului. 


1. Starea naturii 

776. Starea naturală şi legea naturală reprezintă acelaşi lucru? 

„Nicidecum; starea naturală este starea primitivă. Civilizaţia este 
incompatibilă cu starea naturală, în timp ce legea naturală contribuie la 
progresul umanităţii”. 

Starea naturală este copilăria umanităţii şi punctul de plecare al 
dezvoltării sale intelectuale şi morale. Omul fiind perfectibil şi purtând 
germenele propriei sale ameliorării, nu este sortit să trăiască perpetuu în 
starea de copilărie; starea primitivă este tranzitorie, omul ieşind din ea prin 
progres şi civilizaţie. Legea naturală, dimpotrivă, guvernează întreaga 
omenire şi fiinţele omeneşti se ameliorează pe măsură ce înţeleg mai bine 
această lege. 

777. În starea primitivă, omul având mai puţine nevoi, nu se confruntă cu 
frământările ce apar într-o stare mai avansată; ce gândiţi despre 
opinia celor care privesc starea primitivă drept cea mai mare fericire 
de pe pământ? 

„Ce vrei! Este fericirea primitivului; există oameni care nu înţeleg 
nimic altceva, înseamnă a fi fericit în maniera animalelor. La fel, copiii sunt 
mai fericiţi decât oamenii realizaţi”. 

778. Omul se mai poate întoarce la natura primitivă? 

„Nu, omul trebuie să progreseze fără încetare şi nu se poate întoarce 
în starea de copilărie. Dacă progresează este pentru că aşa vrea Dumnezeu; 
a gândi că se poate întoarce la condiţia sa primitivă înseamnă a nega legea 
progresului”. 


2. Drumul progresului 


779. Are omul în el puterea de a progresa, ori progresul nu este decât 
produsul unei învățături ? 

„Omul se dezvoltă pe sine în mod natural; dar nu toţi progresează în 
acelaşi timp şi în acelaşi fel; atunci cei mai avansați ajută progresul 
celorlalţi prin contact social”. 

780. Progresul moral urmează întotdeauna progresul intelectual? 

„Îi este consecinţă, dar nu îl urmează întotdeauna imediat”. 

Cum poate conduce progresul intelectual la progres moral? 

„Făcând să se înţeleagă binele şi răul; atunci, omul poate alege. 
Dezvoltarea liberului arbitru urmează dezvoltării inteligenţei şi sporeşte 
responsabilitatea actelor”. 

Atunci cum se face că popoarele cele mai luminate sunt adesea şi cele 
mai pervertite? 

„Progresul complet este scopul, însă popoarele, ca şi indivizii, nu-l 
ating decât pas cu pas. Până să se dezvolte în ei simţul moral, oamenii pot 
chiar să se servească de inteligenţă pentru a face rău. Morala şi inteligenţa 
sunt două forţe ce nu se echilibrează decât în timp”. 

781. Este dat omului să poată opri mersul progresului? 

„Nu, ci doar să-l împiedice uneori”. 

Ce gândiţi despre oamenii care sunt tentaţi să oprească mersul 
progresului şi să facă omenirea să regreseze? 

„Biete făpturi pe care Dumnezeu le va pedepsi; ele vor fi măturate de 
torentul pe care vor să-l stăvilească”. 

Progresul fiind o condiţie a naturii umane, nu stă în puterea nimănui 
de a i se opune. Este o forţă vie pe care legile rele o pot întârzia, dar nu o 
pot înăbuşi. Atunci când devin incompatibile, aceste legi, împreună cu cei 
ce vor să le menţină, sunt înlăturate de progres, şi aşa va fi până când omul 
va aşeza legile sale în conformitate cu dreptatea divină care doreşte binele 
pentru toţi, şi nicidecum legi făcute prin forţă în prejudiciul celui slab. 

782. Dar nu există oameni care frânează progresul cu bună ştiinţă, crezând 
că-l favorizează văzându-l prin prisma lor, şi adesea acolo unde nu 
există ? 

„Piatra mică pusă sub roata unei căruţe mari, şi care nu o împiedică să 
avanseze”. 

783. Perfecţionarea umanităţii urmează întotdeauna un mers progresiv şi 
lent? 


„Există un progres regulat şi lent ce rezultă din forţa lucrurilor, dar 
când un popor nu avansează destul de repede, Dumnezeu îi provoacă, într-o 
vreme sau alta, un şoc fizic sau moral care îl transformă”. 

Omul nu poate rămâne în permanentă în ignorantă, deoarece trebuie 
să atingă telul stabilit de Providenţă; el se luminează prin forţa lucrurilor. 
Revoluţionările morale, ca şi revoluţionările sociale, se infiltrează puţin câte 
puţin în idei; ele germinează timp de secole, apoi deodată strălucesc şi fac 
să se prăbuşească edificiul măcinat al trecutului ce nu mai este în armonie 
cu noile nevoi şi aspirații. 

Omul nu înţelege prin aceste frământări decât dezordinea şi confuzia 
momentană care-l afectează în interesele materiale; cel ce-şi ridică gândirea 
mai presus de propria individualitate admiră proiectele Providenţei ce face 
ca din rău să se ivească binele. Este uraganul ce asanează atmosfera după ce 
în prealabil a răvăşit-o. 

784. Perversitatea omului este foarte mare; nu vi se pare că din punct de 
vedere moral el că merge înapoi în loc să avanseze? 

„Le înşeli; observă bine ansamblul şi vei vedea că avansează de vreme 
ce înţelege mai bine ceea ce este rău, şi în fiecare zi îşi corectează 
abuzurile. 

Este nevoie de un exces al răului pentru a face să se înţeleagă 
necesitatea binelui şi a reformelor”. 

785. Care este cel mai mare obstacol al progresului ? 

„Orgoliul şi egoismul; vorbesc doar de progresul moral, căci 
progresul intelectual se face zilnic. La prima vedere pare a se acorda acestor 
vicii o mare importanţă, dezvoltându-se ambiția şi dragostea de bogății 
care, la rândul lor, împing omul spre căutări ce-i luminează Spiritul. 

Astfel, totul se socoteşte în lumea morală ca şi în lumea fizică, şi 
chiar din rău se poate ivi binele, însă această stare de lucruri va apărea la 
timpul ei; ea se va schimba pe măsură ce omul va înţelege mai bine că în 
afara bucuriilor pământeşti există o fericire infinit mai mare şi infinit mai 
durabilă”. 

Există două feluri de progres, care aparent se sprijină reciproc, dar 
care totuşi nu merg împreună: progresul intelectual şi progresul moral. La 
popoarele avansate, primul este încurajat de presiunea dorințelor; astfel s-a 
atins un nivel necunoscut până în zilele noastre. Trebuie ca şi cel de-al 
doilea să fie la acelaşi nivel, şi totuşi, dacă se compară moravurile sociale 


de acum câteva secole, ar trebui să fii orb să tăgăduieşti progresul pe plan 
moral. De ce atunci mersul ascendent s-ar întrerupe pentru morală mai 
degrabă decât pentru inteligentă? 

A te îndoi înseamnă a pretinde că umanitatea se află la apogeul 
perfecțiunii, ceea ce ar fi absurd, sau că ea nu este perfectibilă moral, fapt 
dezminţit de experienţă. 


3. Popoare degenerate 
786. Istoria ne arată o mulțime de popoare care, după şocurile ce le-au 
tulburat, au recăzut în barbarie; unde este în acest caz progresul? 

„Când casa îţi este ameninţată de ruină, tu o dărâmi pentru a construi 
una mai solidă şi mai comodă; dar până la reconstruirea ei, domneşte 
tulburarea şi confuzia. 

Încă un exemplu: erai sărac şi locuiai într-o cocioabă; devii bogat şi o 
părăseşti pentru a locui într-un palat. Apoi, un pârlit aşa cum erai tu vine să- 
ţi ia locul în cocioabă, şi este foarte mulţumit căci înainte nu avea adăpost. 
Ei bine! Află deci că Spiritele ce sau încarnat în acest popor degenerat nu 
sunt aceleaşi care îl alcătuiau în vremea măreției sale; spiritele de atunci, 
care erau avansate, s-au dus în „locuinţe” mai perfecte şi au progresat în 
timp ce altele mai puţin avansate le-au luat locul, pe care la rândul lor îl vor 


părăsi”. 
787. Nu există neamuri care se împotrivesc progresului din pricina naturii 
lor? 


„Da, dar acele se distrug, în fiecare zi, în mod fizic”. 

Care ar fi şansa sufletelor venite să anime aceste neamuri? 

„Ele vor sosi ca şi toate celelalte pentru perfecţionare trecând prin alte 
existenţe; Dumnezeu nu dezmoşteneşte pe nimeni”. 

Astfel oamenii cei mai civilizaţi au putut fi sălbatici şi antropofagi? 

„Tu însuţi ai fost o fiinţă primitivă înainte de a fi ceea ce eşti”. 

788. Popoarele sunt individualităţi colective care, ca şi indivizii, trec prin 
copilărie, maturitate şi decrepitudine Acest adevăr constatat de istorie 
nu ne poate face să gândim că popoarele cele mai avansate din acest 
secol ar avea un declin şi un sfârşit, ca şi cele din antichitate? 

„Popoarele care nu trăiesc decât viaţa corpului, cele a căror măreție 
nu este bazată decât pe forţă şi întindere, se nasc, cresc şi mor, deoarece 
forţa unui popor se epuizează ca şi cea a omului. Cele ale căror legi egoiste 


contrazic progresul iluminării şi al carităţii pier, deoarece numai lumina 

distruge întunericul şi mila egoismul. Însă există la popoare ca şi la indivizi 

o viaţă a sufletului; cele ale căror legi se armonizează cu legile eterne ale 

creatorului vor dăinui şi vor fi o flacără vie pentru celelalte popoare”. 

789. Oare progresul va reuni într-o zi toate popoarele pământului într-o 
singură naţiune? 

„Nu, nu într-o singură naţiune; ar fi imposibil, dată fiind diversitatea 
climatelor în 

care trăiesc popoarele, obiceiurilor şi nevoilor specifice. De aceea le 
vor trebui întotdeauna legi potrivite cu aceste obiceiuri şi nevoi; însă 
compasiunea nu cunoaşte graniţe şi nu face distincţie între culorile 
oamenilor. 

Când legea lui Dumnezeu va reprezenta pretutindeni temeiul legilor 
omeneşti, atât popoarele cât şi fiinţele individuale vor practica caritatea 
unele faţă de altele. Atunci ele vor trăi fericite şi în pace, căci nimeni nu va 
mai încerca să facă rău vecinului său, şi nici să trăiască pe spinarea lui”. 

Omenirea progresează prin indivizii care se îmbunătăţesc şi se 
luminează treptat; când numărul lor sporeşte, ei ajung în frunte şi îi 
antrenează şi pe ceilalţi. Din când în când răsar printre ei oameni de geniu 
care dau avânt, apoi oameni cu autoritate, instrumente ale lui Dumnezeu, 
care în câţiva ani fac omenirea să avanseze cât în câteva secole. 

Progresul popoarele face de asemenea să iasă în relief justeţea 
reîncarnării. Oamenii de bine fac eforturi lăudabile pentru a face să 
avanseze o naţiune din punct de vedere moral şi intelectual. Națiunea 
transformată va fi mai fericită în această lume ca şi în alta; dar în timpul 
drumului său lent de-a lungul secolelor, mii de indivizi mor în fiecare zi. 
Care este soarta tuturor celor ce sucombă pe parcurs? Inferioritatea lor 
relativă îi privează oare de fericirea rezervată ultimilor sosiți? Sau fericirea 
lor este relativă? Justiţia divină nu va admite o asemenea nedreptate. Prin 
pluralitatea existenţelor, dreptul la fericire este egal pentru toţi, căci nimeni 
nu este dezmoştenit de progres; întrucât cei ce au trăit în epoca barbariei pot 
reveni în vremurile civilizaţiei, la acelaşi popor sau la altul, rezultă de aici 
că toţi profită de mersul ascendent. 

Dar sistemul unităţii existenţelor prezintă aici o altă dificultate. Prin 
acest sistem sufletul este creat în momentul naşterii; deci dacă un om este 
mai avansat decât un altul, aceasta se întâmplă deoarece Dumnezeu creează 


pentru el un suflet mai avansat. De ce această favoare? Ce merit are el, el 
care nu a trăit mai mult decât altul, ba uneori mai puţin decât altul, pentru a 
i se da un suflet inferior? Dar nu aici este principala dificultate. O naţiune 
trece, în mii de ani, de la barbarie la civilizaţie. 


4. Civilizaţia 
790. Este civilizaţia un progres sau, după cum spun anumiţi filozofi, o 
decadenţa a umanităţii? 

„Progres incomplet; omul nu trece imediat de la copilărie la 
maturitate”. 

Este raţional să condamni civilizaţia? 

„Condamnaţi mai degrabă pe cei ce abuzează de ea, şi nu opera lui 
Dumnezeu”. 

791. Oare civilizaţia se va epura într-o bună zi, făcând să dispară relele pe 
care le va fi produs? 

„Da, atunci când morala va fi tot atât de dezvoltată ca şi inteligenţa. 
Fructul nu poate veni înaintea florii”. 

792. De ce civilizaţia nu realizează imediat tot binele pe care l-ar putea 
produce? 

„Deoarece oamenii nu sunt încă pregătiţi, şi nici dispuşi să obţină 
acest bine”. 

Nu ar fi şi pentru că civilizaţia, creând noi necesităţi, iscă deopotrivă 
noi pasiuni ? 

„Da, şi pentru că nu toate facultăţile Spiritului progresează deodată; e 
nevoie de timp pentru toate. Nu puteţi aştepta roade perfecte de la o 
civilizaţie incompletă”. 

793. După ce semne se poate recunoaşte o civilizaţie perfectă? 

„O veţi recunoaşte după dezvoltarea morală. Voi vă credeţi foarte 
avansați, deoarece aţi făcut mari descoperiri şi invenţii minunate, deoarece 
locuiţi şi sunteţi îmbrăcaţi mai bine decât oamenii primitivi; dar nu veţi 
avea cu adevărat dreptul de a vă numi civilizaţi până când nu veţi înlătura 
din societatea voastră viciile care o dezonorează, şi până nu veţi trăi 
împreună ca fraţii practicând mila creştină; până atunci nu sunteţi decât 
popoare luminate deoarece nu aţi parcurs decât prima fază a civilizaţiei”. 

Civilizaţia are, ca toate lucrurile, nivelurile sale. O civilizaţie 
incompletă este o stare de tranziţie ce cuprinde anumite rele, necunoscute în 


starea primitivă; dar asta nu înseamnă că nu constituie un progres natural, 
necesar, ce aduce cu sine şi remediul răului săvârşit. Pe măsură ce 
civilizaţia se perfecţionează, ea face să înceteze unele dintre relele conţinute 
şi aceste rele vor dispărea odată cu progresul moral. 

Dintre două popoare ajunse în culmea dezvoltării sociale, se poate 
numi civilizat, în adevărata accepţie a cuvântului, acela care dă dovadă de 
mai puţin egoism, cupiditate şi orgoliu; unde preocupările sunt mai mult 
intelectuale şi morale decât materiale; unde inteligenţa se poate dezvolta cu 
mai multă libertate; unde există mai multă bunătate, bună credinţă, 
bunăvoință şi generozitate reciprocă; unde prejudecățile de castă şi de 
naştere sunt mai puţin înrădăcinate, căci aceste prejudecăţi sunt 
incompatibile cu adevărata dragoste faţă de aproapele tău; unde legile nu 
consacră nici un privilegiu şi sunt aceleaşi pentru toţi, de la cel mai mic la 
cel mai mare; unde dreptatea şi practicarea ei se exercită imparţial; unde cel 
slab găseşte întotdeauna ajutor împotriva celui tare; unde viaţa omului, 
credinţele şi opiniile sale sunt cel mai mult respectate, unde există mai 
putină nefericire şi, în sfârşit, unde tot omul de bună credinţă este 
întotdeauna sigur că nu-i vor lipsi cele necesare. 


5. Progresul legislaţiei umane 
794. Ar putea societatea să fie guvernată doar prin legi naturale fără 
ajutorul legilor omeneşti ? 

„Ar putea dacă binele ar fi înţeles, şi dacă ar exista voinţa de a-l 
practica; atunci aceste legi ar fi de ajuns; dar societatea are exigenţele sale, 
şi atunci îi sunt necesare legi specifice”. 

795. Care este cauza instabilității legilor omeneşti ? 

„În vremurile de început, cei ce erau mai puternici făceau legile, şi le 
făceau pentru ei. A fost nevoie să fie modificate pe măsură ce oamenii au 
înţeles mai bine dreptatea. Legile omeneşti sunt mai stabile pe măsură ce se 
apropie de adevărata justiţie, adică pe măsură ce sunt făcute pentru toţi, şi 
se identifică cu legea naturală”. 

Civilizaţia a creat noi necesităţi pentru om şi aceste nevoi sunt legate 
de poziţia socială deţinută. A fost nevoie ca drepturile şi îndatoririle acestei 
poziţii sociale să fie reglate prin legi omeneşti; dar sub influenţa pasiunilor 
sale, omul a creat adesea drepturi şi îndatoriri imaginare ce contravin legii 
naturale şi pe care popoarele le şterg din codurile lor pe măsură ce 


progresează. Legea naturală este imuabilă şi egală pentru toţi; legea 

omenească este schimbătoare şi progresivă, şi de aceea a fost posibil ca în 

timpul copilăriei societăţilor să se consacre dreptul celui mai tare. 

796. Oare severitatea legilor penale nu este o necesitate în starea actuală a 
societăţii? 

„O societate depravată are cu certitudine nevoie de legi mai severe; 
din nefericire, aceste legi sunt mai mult pentru pedepsirea răului deja 
săvârşit decât să îndepărteze sursa răului. Numai educaţia este cea care 
poate să reformeze omul; atunci el nu va mai avea nevoie de legi atât de 
riguroase”. 

797. Cum ar putea fi determinat omul să-şi corecteze legile sale? 

„Acesta vine în mod natural prin forţa lucrurilor şi prin influenţa 
binelui care îl conduc pe calea progresului. El a corectat deja mult şi va 
reforma multe altele”. 


6. Influenţa spiritismului asupra progresului 
798. Va deveni spiritismul o credinţă în adevăratul sens al cuvântului, ori 
va rămâne doar crezul anumitor persoane? 

„Cu siguranţă, el va deveni o nouă credinţă, şi va marca o nouă eră în 
istoria umanităţii, deoarece el există în natură şi a sosit vremea ca el să-şi ia 
locul în rândul cunoştinţelor omeneşti. Totuşi, vor fi mari lupte de purtat, 
mai ales împotriva interesului decât împotriva convingerii, căci nu trebuie 
ascuns că există oameni interesaţi în combaterea lui, unii din orgoliu, alţii 
din cauza intereselor materiale însă cei care i se împotrivesc, găsindu-se din 
ce în ce mai izolaţi, vor fi nevoiţi să judece ca toată lumea, sub pedeapsa de 
a deveni ridicoli. 

Ideile nu se transformă decât în timp şi niciodată imediat; ele slăbesc 
de la o generaţie la alta şi sfârşesc prin a dispărea treptat, odată cu cei care 
le propagau, şi care sunt înlocuiţi de alţi indivizi pătrunşi de noi principii, 
aşa cum se întâmplă cu ideile politice. Priviţi păgânismul; nu există desigur 
nimeni astăzi care să propage ideile religioase ale acelor timpuri; totuşi 
multe secole după încoronarea creştinismului, ele au lăsat urme pe care 
numai completa reînnoire a neamurilor le-a putut şterge. La fel va fi cu 
spiritismul; mai este necesar mult progres, dar va mai exista încă timp de 
două-trei generaţii o sămânță de neîncredere pe care numai timpul o va face 
să dispară. Iotodată mersul său va fi mai rapid decât al creştinismului, 


deoarece însuşi creştinismul îi deschide căile, iar el pe creştinism se 

sprijină. 

799. În ce fel spiritismul poate contribui la progres? 

„Distrugând materialismul, care este una din plăgile societăţii, el face 
oamenii să înţeleagă unde se află adevăratul lor interes. Viaţa viitoare 
nemaifiind mascată de îndoială, omul va înţelege mai bine că-şi poate 
asigura viitorul prin mijlocirea prezentului. Distrugând prejudecățile de 
sectă, de castă şi de culoare, spiritismul aduce oamenilor marea solidaritate 
ce trebuie să-i unească ca pe nişte fraţi”. 

800. Dar nu se poate considera că spiritismul nu va putea triumfa din 
pricina nepăsării şi ataşamentului oamenilor faţă de lucrurile 
materiale? 

„Ar însemna să cunoşti foarte puţin oamenii, dacă ai gândi că o cauză 
oarecare ar putea să-i transforme, încântându-i. Ideile se modifică puţin câte 
puţin în funcţie de indivizi; şi sunt necesare generaţii pentru a şterge 
complet urmele vechilor obişnuinţe. Transformarea nu poate deci opera 
decât într-un timp îndelungat, gradual şi din aproape în aproape; cu fiecare 
generaţie, o parte din văl se ridică; spiritismul vine să-l destrame cu totul; 
dar până atunci, dacă ar avea ca efect, la un singur om, corijarea unui singur 
defect, este ca şi cum acesta ar fi făcut un pas, dar prin el un mare bine, căci 
acest prim pas va precede alţii mai uşori”. 

801. De ce Spiritele nu au transmis în toate epocile trecute ceea ce ne 
învaţă astăzi? 

„Voi nu-i învăţaţi pe copii ceea ce-i învăţaţi pe adulţi, şi nu daţi nou 
născuţilor o hrană pe care n-ar putea să o digere; fiecare lucru la timpul său. 
Ele i-au învăţat pe oameni multe lucruri pe care aceştia nu le-au priceput 
sau pe care le-au denaturat, dar pe care acum le pot înțelege. Prin învăţătura 
lor, chiar incompletă, ele au pregătit ogorul pentru primirea seminţei ce va 
rodi astăzi”. 

802. Deoarece spiritismul trebuie să marcheze un progres pentru omenire, 
de ce spiritele nu grăbesc acest progres prin manifestări atât de 
generale şi atât de evidente încât să convingă chiar pe cei mai 
neîncrezători ? 

„Voi aţi dori miracole; însă Dumnezeu le seamănă din plin sub paşii 
voştri şi totuşi voi mai vedeţi oameni care-l reneagă. Oare Christos şi-a 
convins contemporanii prin minunile săvârşite? Nu vedeţi astăzi oameni 


negând faptele cele mai evidente petrecute sub ochii lor? Nu-i vedeţi pe cei 
ce spun că nu vor crede decât atunci când vor vedea cu proprii ochi? Nu, nu 
prin miracole vrea Dumnezeu să-i întoarcă pe oameni; în bunătatea sa, el 
vrea să le lase meritul de a se convinge prin rațiune”. 


CAPITOLUL IX - Legea egalităţii 


. Egalitatea naturală. 

. Inegalitatea aptitudinilor. 

. Inegalităţile sociale. 

. Inegalitatea bogățiilor. 

. Încercările bogăției şi mizeriei. 

. Egalitatea drepturilor bărbatului şi femeii. 
. Egalitatea în faţa morţii. 

1. Egalitatea naturală 
803. Toţi oamenii sunt egali în faţa lui Dumnezeu? 

„Da, toţi tind către acelaşi ţel, şi Dumnezeu a făcut legile sale pentru 
întreaga lume. Adeseori voi spuneţi: «soarele luminează pentru toţi» şi prin 
aceasta spuneţi un adevăr mai mare şi mai general decât credeţi”. 

Toţi oamenii sunt supuşi aceloraşi legi ale naturii, toţi se nasc cu 
aceleaşi slăbiciuni, toţi sunt obiecte ale aceleaşi dureri, trupul bogatului se 
macină ca şi cel al săracului. Dumnezeu nu a dat aşadar nici unui om 
superioritatea naturală, nici prin naştere, nici prin moarte: toţi sunt egali în 
faţa lui. 


2. Inegalitatea aptitudinilor 
804. Din ce cauză nu a dat Dumnezeu aptitudini asemănătoare tuturor 
oamenilor? 

„Dumnezeu a creat toate Spiritele egale, dar fiecare dintre ele a vieţuit 
mai mult sau puţin şi, în consecinţă, a dobândit mai mult sau mai puţin. 
Diferenţa constă în nivelul lor şi în voinţa lor, care este liberul arbitru; de 
aici, unii oameni se perfecţionează mai rapid, ceea ce le dă aptitudini 
diverse. Diferenţierea aptitudinilor este necesară, astfel ca fiecare să poată 
conlucra la Scopurile Providenţei, în limitele dezvoltării forţelor sale fizice 
şi intelectuale; ceea ce nu face unul este făcut de celălalt - astfel fiecare are 
un rol util. Apoi, toate lumile fiind solidare unele cu celelalte, trebuie ca 
locuitorii lumilor superioare, în mare parte create înaintea lumii voastre, să 
vină să locuiască cu voi pentru a vă da exemplu”. 

805. Trecând dintr-o lume superioară într-o lume inferioară, Spiritul îşi 
conservă integralitatea facultăţilor dobândite? 


„Da, am mai spus-o deja, Spiritul care a progresat nu mai dă înapoi. 
EI] poate alege, în starea sa de Spirit, un înveliş mai „scorţos” sau o poziţie 
mai precară decât cea avută anterior, dar toate acestea pentru a-i servi drept 
învăţătură şi sprijin în progresul său”. 

Astfel diversitatea aptitudinilor omului nu ţine de natura intimă a 
creşterii sale ci de nivelul de perfecţiune atins de Spiritele încarnate în el. 
Deci Dumnezeu nu a creat inegalitatea facultăţilor, ci a permis ca diferitele 
niveluri de dezvoltare să se afle în contact, astfel încât cele mai avansate să 
poată ajuta la progresul celor mai înapoiate, iar oamenii, având nevoie unii 
de alţii, să înţeleagă legea carităţii ce trebuie să-i unească. 


3. Inegalităţile sociale 
806. Inegalitatea condiţiilor sociale este o lege a naturii? 

„Nu; aceasta este în exclusivitate opera omului, şi nicidecum a lui 
Dumnezeu”. 

Această inegalitate va dispărea într-o zi? 

„Nimic nu este etern în afară de legile lui Dumnezeu. Nu vezi 
inegalitatea ştergându-se puţin câte puţin în fiecare zi? Ea va dispărea ca şi 
dominaţia orgoliului şi a egoismului, şi nu va rămâne decât inegalitatea 
meritului. Va veni o zi când membrii marii familii a copiilor lui Dumnezeu 
nu se vor mai privi după puritatea sângelui; nu există decât Spiritul mai 
mult sau mai puţin pur, şi aceasta nu depinde de poziţia socială”. 

807. Ce gândiţi despre cei ce abuzează de superioritatea poziţiei lor sociale 
pentru a oprima pe cel slab în propriul lor profit? 

„Aceia merită anatema; vai de ei! Vor fi oprimaţi la rândul lor şi vor 
renaşte într-o existenţă în care vor îndura tot ceea ce ei au făcut pe alţii să 
îndure”. 


4. Inegalitatea bogățiilor 
808. Inegalitatea bogățiilor nu-şi are izvorul în inegalitatea facultăţilor ce 
dau unora mai multe mijloace de acumulare decât altora? 
„Da şi nu”. 
Bogăția ereditară nu este totuşi fructul pasiunilor rele? 


„Ce ştii tu? Reîntoarce-te la sursă şi vei vedea dacă este întotdeauna 
pură. Ştii tu dacă în principiu această bogăţie nu a fost fructul unei spolieri 
sau al unei nedreptăţi? Dar fără a vorbi de origine, crezi oare că râvnirea 
bogăției, chiar dobândită pe căi bune, dorinţele secrete ce urmăresc 
grabnica ei dobândire, sunt sentimente lăudabile? Aceasta judecă 
Dumnezeu, şi te asigur că judecata lui este mai severă decât cea a 
oamenilor”. 

809. Dacă o avere a fost obținută pe căi rele la început, cei ce o moştenesc 
mai târziu sunt responsabili de ea? 

„Fără îndoială, ei nu sunt responsabili de răul făcut de alţii, cu atât 
mai puţin dacă-l pot ignora; dar ştii bine că adesea o avere nu revine unui 
om decât pentru a-i da ocazia să repare o nedreptate. Ferice de el dacă 
înţelege! Dacă o face în numele celui ce a comis nedreptatea, se va ţine cont 
pentru amândoi de această îndreptare, căci adesea cel din urmă este cel ce o 
provoacă”. 

810. Fără a se abate de la legalitate, se poate dispune de bunurile proprii 
de o manieră mai mult sau mai puţin echitabilă. Este o persoană 
responsabilă după moartea sa de dispoziţiile date în legătură cu aceste 
bunuri? 

„Orice acţiune poartă propriile fructe; fructele acţiunilor bune sunt 
dulci, roadele faptelor rele sunt amare; nu uitaţi nicicând lucrul acesta!” 
811. Egalitatea absolută a bogățiilor este posibilă; a existat vreodată? 

„Nu, nu este posibilă. Diversitatea facultăţilor şi a caracterelor i se 
împotrivesc”. 

Există totuşi oameni care cred că în aceasta constă remediul pentru 
răul social; ce credeţi? 

„Aceştia sunt sistematicii sau ambiţioşii invidioşi; ei nu înţeleg că 
egalitatea pe care o revendică ar fi curând ruptă prin forţa lucrurilor. 
Combateţi egoismul, plaga voastră socială, şi nu mai alergaţi după himere”. 
812. Dacă egalitatea bogățiilor nu este posibilă, acelaşi lucru e valabil şi 

pentru bunăstare? 

„Nu, dar bunăstarea este relativă, şi fiecare s-ar putea bucura de ea 
dacă ar înţelege bine că adevărata bunăstare constă în folosirea timpului său 
după plac, şi nu pentru lucruri pentru care nu simţi nici un gust; şi cum 
fiecare are aptitudini diferite, nici un lucru util nu va rămâne nefăcut. 
Echilibrul există în toate, omul este cel ce vrea să-l strice”. 


Este posibil să se înţeleagă acest lucru? 

„Oamenii vor înţelege când vor practica legea dreptăţii”. 

813. Există mulţi oameni care cad în lipsuri şi mizerie din cauza greşelilor 
lor; însă societatea nu este şi ea responsabilă? 

„Desigur; am mai spus-o, ea este întotdeauna prima cauză a acestor 
greşeli. De altfel nu trebuie ca ea să vegheze la educaţia lor morală? Adesea 
educaţia proastă este cea care denaturează judecata acestor persoane în loc 
să le înăbuşe tendinţele dăunătoare”. 


5. Încercările bogăției şi ale mizeriei 
814. De ce a dat Dumnezeu unora bogăţie şi putere şi altora mizerie? 

„Pentru a încerca pe fiecare în mod diferit. De altfel, o ştiţi, aceste 
încercări sunt alese de însăşi Spiritele, şi adesea în aceste încercări ele 
sucombă”. 

815. Care dintre cele două probe este mai redutabilă pentru om, cea a 
nefericirii şi mizeriei sau a norocului şi bogăției? 

„Ambele sunt la fel: mizeria provoacă cârtirea împotriva Providenţei, 
bogăţia stârneşte în toţi excesele”. 

816. Dacă bogatul are mai multe tentaţii, nu are în acelaşi timp mai multe 
mijloace de a face bine? 

„Este adevărat, dar el nu îl face întotdeauna; el devine egoist, orgolios 
şi nesătul; nevoile sale cresc odată cu averea, şi el crede că nu are suficient 
pentru el însuşi”. 

Înălţarea în această lume ca şi autoritatea asupra semenilor sunt 
încercări tot atât de mari şi de trecătoare ca şi nefericirea; căci cu cât eşti 
mai bogat şi mai puternic, cu atât ai mai multe obligaţii de îndeplinit, şi cu 
atât sunt mai mari mijloacele de a face bine sau rău. Dumnezeu îl încearcă 
pe sărac prin resemnare, iar pe bogat prin utilizarea pe care o dă bunurilor şi 
puterii sale. 

Bogăția şi puterea fac să se nască toate pasiunile care ne înlănţuie de 
materie şi ne îndepărtează de perfecțiunea spirituală. De aceea lisus a spus: 
„Adevărat, adevărat vă spun vouă, este mai uşor unei cămile să treacă prin 
ochiul unui ac decât unui bogat să intre în împărăţia cerurilor”. 


6. Egalitatea drepturilor bărbatului şi femeii 


817. Sunt bărbatul şi femeia egali în drepturi în faţa lui Dumnezeu şi au 
aceleaşi drepturi? 

„Oare Dumnezeu nu a dat amândurora înţelegerea binelui şi răului 
precum şi facultatea de a progresa?”. 

818. De unde provine inferioritatea morală a femeii în anumite locuri? 

„Datorită stăpânirii nedrepte şi crude pe care bărbatul a impus-o 
asupra ei. Este un rezultat al instituţiilor sociale şi al abuzului forţei în faţa 
slăbiciunii. Pentru oamenii puţin avansați din punct de vedere moral, forţa 
face dreptul”. 

819. În ce scop femeia are o constituţie fizică mai slabă decât bărbatul? 

„Pentru a-i asigura acestuia sarcini specifice. Bărbatul este făcut 
pentru munci mai grele, el fiind mai puternic; femeia, pentru lucruri mai 
uşoare, şi amândoi pentru a se ajuta reciproc în depăşirea încercărilor unei 
vieţi pline de amărăciune”. 

820. Slăbiciunea fizică a femeii nu o plasează în mod natural sub 
dependenţa bărbatului? 

„Dumnezeu a dat unora forţa pentru a-l proteja pe cel slab şi nu 
pentru a-l subjuga”. 

Dumnezeu a adaptat structura fiecărei fiinţe rolului pe care trebuie să- 
| îndeplinească. Dacă a dat femeii o mai mică forţă fizică, el i-a dat în 
schimb o mai mare sensibilitate în raport cu delicateţea funcţiunilor materne 
şi slăbiciunea făpturilor strânse la sânul său. 

821. Sarcinilor cărora femeia le este hărăzită de natură au o importantă tot 
atât de 

mare ca şi cele ale bărbatului? 

„Da, chiar mai mari; ea este cea care dă bărbatului primele noţiuni 
deviată”. 

822. Oamenii fiind egali în faţa lui Dumnezeu, trebuie să fie egali şi în faţa 
legilor omeneşti ? 

„Este primul principiu al dreptului: Nu faceţi altora ceea ce nu aţi dori 
să vi se facă vouă”. 

Conform acestuia, o legislaţie, pentru a fi întru totul dreaptă, trebuie 
să consacre egalitatea drepturilor dintre bărbat şi femeie? 

„A drepturilor, da; a rolului, nu. 'Trebuie ca fiecare să aibă un loc bine 
stabilit; bărbatul se ocupă de treburile din afară, iar femeia de cele din 
interiorul căminului; fiecare după aptitudinile sale. Legea omenească, 


pentru a fi echitabilă, trebuie să consacre egalitatea drepturilor dintre bărbat 
şi femeie; orice privilegiu acordat unuia sau altuia este contrat dreptăţii. 
Emanciparea femeii însoţeşte progresul civilizaţiei; aservirea femeii 
marchează barbaria. 

De altfel sexele nu există decât prin construcţia fizică; din moment ce 
Spiritele pot îmbrăca orice formă, nu există nici o diferenţă sub acest raport 
şi, în consecinţă, ambele sexe trebuie să se bucure de aceleaşi drepturi”. 


7. Egalitatea în faţa morţii 
823. De unde provine dorinţa de a perpetua propria memorie prin 
monumente funerare? 

„Un ultim act de orgoliu”. 

Dar somptuozitatea monumentelor funerare nu este cel mai adesea o 
faptă a rudelor ce vor să onoreze memoria defunctului decât pe însuşi 
defunctul? 

„Orgoliu al rudelor ce vor să se glorifice pe ele însele. Oh! Da, toate 
aceste demonstraţii nu sunt întotdeauna pentru cel decedat: este pentru 
amorul propriu şi pentru lume, şi pentru a face paradă de bogăţia lor. Crezi 
că amintirea unui suflet drag este mai puţin durabilă în inima celui îndurerat 
dacă acesta nu poate pune pe mormânt decât o floare? Crezi că marmura 
salvează de la uitare pe cel ce a fost nefolositor pe pământ?” 

824. Blamaţi într-o manieră absolută pompa funeraliilor? 

„Nu. Când onorează memoria unui om de bine, ea este justă şi oferă 
un bun exemplu”. 

Mormântul este locul de întâlnire al tuturor oamenilor; aici sfârşesc 
inevitabil toate deosebirile dintre oameni. În zadar vrea bogatul să-şi 
perpetueze memoria prin monumente fastuoase, timpul le va distruge aşa 
cum distruge corpurile. Amintirea faptelor sale bune şi a celor rele va fi mai 
puţin perisabilă decât mormântul său, pompa funeraliilor sale nu-i va spăla 
păcatele şi nu-l va ridica pe o treaptă superioară în ierarhia spirituală. 


CAPITOLUL X - Legea libertăţii 


. Libertatea naturală. 

„ Sclavia. 

. Libertatea de a gândi. 

. Libertatea cunoştinţei. 

. Liberul arbitru. 

. Fatalitatea. 

. Cunoaşterea viitorului. 

. Rezumat despre mobilul acţiunilor omului. 

1. Libertatea naturală 

825. Există în lume anumite situaţii în care, odată ajuns, omul se poate 
măguli că se bucură de o libertate absolută ? 

„Nu, deoarece voi toţi aveţi nevoie unii de alţii, atât cei mici cât şi cei 
mari”. 

826. Care ar fi condiţia în care omul s-ar putea bucura de o libertate 
absolută ? 

„Pustnic într-un deşert. De îndată ce doi oameni stau împreună, ei au 
datoria să se respecte şi nu mai au, în consecinţă, libertate absolută”. 

827. Obligaţia de a respecta drepturile celorlalţi ia omului dreptul de a-şi 
aparţine sieşi ? 

„De loc, căci este un drept ce ţine de natură”. 

828. Cum se împacă opiniile liberale ale anumitor oameni cu despotismul 
practicat adesea de ei înşişi asupra subordonaţilor lor sau manifestat 
în modul cum gândesc? 

„Ei au inteligenţa legii naturale, dar aceasta este contrabalansată de 
orgoliu şi de egoism. Ei înţeleg cum trebuie să se poarte, adică principiile 
lor nu sunt doar o comedie jucată din calcul rece, şi totuşi nu o fac”. 

Li se va ţine cont în altă viaţă de principiile pe care le-au propovăduit 
aici-jos? 

„Cu cât există mai multă inteligenţă pentru a înţelege un principiu, cu 
atât este mai puţin scuzabil să nu-l aplici tu însuţi. Vă spun în adevăr că 
omul simplu, dar sincer, este mai avansat pe calea spre Dumnezeu decât cel 
ce vrea să pară ceea ce nu este”. 


2. Sclavia 

829. Există oameni care, prin natura lor, sunt sortiţi să devină proprietatea 
altor oameni ? 

„Orice stăpânire absolută a unui om de către alt om este contrară legii 
lui Dumnezeu. Sclavia este un abuz al forţei; ea va dispărea odată cu 
progresul, aşa cum vor dispărea puţin câte puţin toate abuzurile”. 

Legea omenească ce consacră sclavia este o lege împotriva naturii, de 
vreme ce ea asimilează omul cu animalul şi îl degradează atât moral cât şi 
fizic. 

830. Când sclavia există în obiceiurile unui popor, cei ce profită de ea sunt 
oare de condamnat, de vreme ce nu fac decât să se conformeze unei 
practici ce li se pare firească? 

„Răul este întotdeauna rău, şi toate sofismele voastre nu vor face ca o 
faptă rea să devină o faptă bună; dar responsabilitatea răului săvârşit este 
legată de posibilităţile avute de a înţelege răul. Cel ce profită de pe urma 
legii sclaviei este întotdeauna vinovat de o violare a legii naturii; de aceea, 
ca şi în alte cazuri, culpabilitatea este relativă. Sclavia fiind trecută printre 
obiceiurile anumitor popoare, omul a putut profita de buna credinţă ca de un 
lucru ce i se părea natural. Dar îndată ce raţiunea sa dezvoltată, şi mai ales 
luminată, de creştinism i-a arătat în sclav pe egalul său în faţa lui 
Dumnezeu, el nu mai are scuză”. 

831. Inegalitatea naturală a aptitudinilor nu plasează anumite neamuri sub 
stăpânirea altora mai inteligente? 

„Da, dar pentru a le înălța, nicidecum pentru a le abrutiza şi mai mult 
prin servitute. Oamenii au privit prea mult timp anumite neamuri omeneşti 
ca pe nişte animale de povară dotate cu braţe şi mâini şi despre care au 
crezut că au dreptul să le vândă ca pe nişte vite. Ei se cred de un sânge mai 
pur; nebuni ce nu văd decât materia! Nu sângele este mai mult sau mai 
puţin pur, ci Spiritul”. 

832. Există oameni care-şi tratează sclavii cu omenie, caută să nu le 
lipsească nimic şi gândesc că libertatea i-ar putea expune la şi mai 
multe privaţiuni; ce spuneţi de asta? 

„Spun că aceştia îşi înţeleg mai bine interesele; ei au tot atât de mare 
grijă de boii şi caii lor, ca să obţină un profit mai mare din afacere. Fi nu 


sunt la fel de vinovaţi ca cei ce maltratează sclavii; în schimb, dispun de 
aceştia ca de o marfă, privându-i de dreptul de a fi liberi”. 


3.Libertatea de a gândi 
833. Există în om ceva ce scapă oricărei constrângeri, şi datorită căruia el 
se bucură de o libertate absolută? 

„Da, gândirea. Datorită ei omul se bucură de o libertate fără limite, 
căci gândirea nu cunoaşte îngrădiri. | se poate opri zborul, dar nu poate fi 
distrusă”. 

834. Este omul responsabil de gândirea sa? 

„Omul este responsabil în faţa lui Dumnezeu; Dumnezeu singur 

putând-o cunoaşte, o condamnă sau o absolvă în faţa justiţiei”. 


4.Libertatea conştiinţei 
835. Este libertatea de conştiinţă o consecinţă a libertăţii de gândire? 

„Conştiinţa este o mişcare a gândirii, este ceva intim aparţinând 
omului”. 

836. Are omul dreptul să pună piedici libertăţii de conştiinţă? 

„Nu mai mult decât libertăţii de gândire, căci numai lui Dumnezeu îi 
aparţine dreptul să judece conştiinţa. Dacă omul reglează prin legile sale 
raporturile dintre oameni, Dumnezeu, prin legile sale naturale, reglează 
raporturile omului cu Dumnezeu”. 

837. Care este rezultatul piedicilor puse libertăţii de conştiinţă ? 

„A constrânge oamenii să acţioneze altfel decât gândesc înseamnă a-i 
face ipocriţi. 

Libertatea conştiinţei este una din caracteristicile adevăratei civilizaţii 
şi a progresului”. 

838. Oare credinţa este respectabilă chiar şi atunci când falsitatea ei e de 
notorietate? 

„Orice credinţă este respectabilă când este sinceră şi conduce la 
practicarea binelui. Credinţele condamnabile sunt cele care ne conduc la 
rău”. 

839. Este reprobabil în credința sa cel ce nu gândeşte ca noi? 
„Ar fi lipsit de caritate şi ar prejudicia libertatea de gândire”. 


840. Este o prejudiciere a libertăţii de conştiinţă faptul de a stăvili 
credințele de natură să tulbure societatea? 

„Este adevărat că acţiunile pot fi reprimate, dar credinţa intimă 
rămâne de neatins”. 

A reprima actele exterioare ale unei credinţe când aceste acte aduc un 
prejudiciu oarecare celorlalţi nu înseamnă de loc a prejudicia libertatea 
conştiinţei, căci această reprimare lasă credinţei întreaga sa libertate. 

841. Trebuie, din respect pentru libertatea conştiinţei, să laşi să se propage 
doctrinele dăunătoare? Sau mai bine, fără a prejudicia această 
libertate, să încerci să-i aduci pe drumul adevărului pe cei rătăciţi 
prin false principii? 

„Cu certitudine se poate şi trebuie; dar notaţi exemplul lui lisus -prin 
blândeţe şi convingere, şi nu prin forţă, ceea ce ar fi mai rău decât credinţa 
celui pe care dorim să-l convingem. Dacă există ceva permis a se impune, 
acesta este binele şi fraternitatea; dar nu credem că mijlocul de a le face 
admise este de a acţiona cu violentă -convingerea se impune”. 

842. Întrucât toate doctrinele având pretenţia de a fi unica expresie a 
adevărului, prin ce trăsături se poate recunoaşte cea care are dreptul 
de a se numi astfel? 

„Ar fi cea care face omul mai bun şi mai puţin ipocrit, adică cea care 
practică legea dragostei şi a carităţii în cea mai mare puritate şi cu cea mai 
largă aplicare. Prin acest semn veţi recunoaşte dacă o doctrină este bună, 
căci orice doctrină ce ar avea drept consecinţă semănarea dezbinării şi 
stabilirea unei deosebiri între copiii lui Dumnezeu nu poate fi decât falsă şi 
dăunătoare”. 


5. Liberul arbitru 
843. Are omul liberul arbitru al actelor sale? 

„De vreme ce are libertatea de a gândi, el o are şi pe aceea de a 
acţiona. Fără liberul arbitru omul ar fi o simplă maşină”. 

844. Se bucură omul de liberul arbitru imediat după naşterea sa? 

„Există libertate de acţiune de îndată ce există voinţa de a face. În 
primele momente ale vieţii libertatea este aproape nulă; ea se dezvoltă şi îşi 
schimbă obiectul odată cu facultăţile. Copilul având gânduri legate de 
nevoile vârstei lui aplică liberul său arbitru lucrurilor ce-i sunt necesare”. 


845. Predispoziţiile instinctive aduse de om prin naştere nu sunt un obstacol 
în exercitarea liberului arbitru? 

„Predispoziţiile instinctive aparţin Spiritului înainte de încarnarea sa; 
după cum el este mai mult sau mai puţin avansat, aceste predispoziţii îl pot 
îndemna la acte condamnabile, şi Spiritul va fi secondat în aceste acte de 
Spiritele ce simpatizează cu aceste dispoziţii, dar nu există de loc o 
antrenare irezistibilă dacă există voinţa de a rezista. Reamintiţi-vă că a voi 
înseamnă a putea”. 

846. Are constituţia fizică vreo influenţă asupra actelor vieţii? În caz 
afirmativ, această influenţă nu este în detrimentul liberului arbitru? 

„Spiritul este în mod cert influenţat de materia care-l poate încătuşa în 
manifestările sale; de aceea, în lumile în care corpurile sunt mai puţin 
materiale decât pe pământ, facultăţile se etalează cu mai multă libertate, dar 
instrumentul nu aduce facultatea. De altfel, trebuie să distingem aici 
facultăţile morale de facultăţile intelectuale; dacă un om are instinctul de a 
ucide, cu siguranţă acest instinct aparţine propriul Spirit, şi nu organele sale 
fac aceasta. Cel care îşi anihilează gândirea pentru a se ocupa numai de 
materie devine asemenea brutei, sau poate şi mai rău. Căci el nu se mai 
gândeşte să se apere de rău, şi prin aceasta este supus greşelii, de vreme ce 
acţionează astfel prin proprie voinţă. 

847. Eroarea facultăţilor lasă omul fără liberul arbitru? 

„Cel a cărui inteligenţă este tulburată de o cauză oarecare nu mai este 
stăpân pe gândirea sa, şi începând de atunci nu mai are libertate. Această 
eroare este adesea o pedeapsă pentru Spirit care, într-o altă existenţă, a putut 
fi egoist şi orgolios şi a dat o rea utilizare facultăţilor sale. El poate renaşte 
în corpul unui idiot, aşa cum un despot se poate reîncarna în trupul unui 
sclav, sau un bogătaş rău în cel al unui cerşetor; dar Spiritul suferă datorită 
acestei constrângeri de care este perfect conştient; este de fapt acţiunea 
materiei. 

848. Eroarea facultăţilor intelectuale datorată stării de beţie scuză actele 
reprobabile? 

„Nu, căci beţivul s-a lipsit în mod voluntar de propria rațiune pentru 
a-şi satisface pasiunile brutale; astfel, în loc de o greşeală el comite două”. 
849. Care este, la omul aflat în stare de sălbăticie, facultatea dominantă: 

instinctul sau liberul arbitru? 


„Instinctul; ceea ce nu-l împiedică să acţioneze cu toată libertatea 
pentru anumite lucruri. Dar ca şi copilul, el utilizează această libertate 
pentru nevoile sale, şi ea se dezvoltă odată cu inteligenţa; în consecinţă, tu 
care eşti mai luminat decât sălbaticul eşti mai responsabil de ceea ce faci”. 
850. Poziţia socială nu reprezintă câteodată un obstacol pentru întreaga 

libertate a acţiunilor? 

„Fără îndoială, lumea are exigentele sale; Dumnezeu este drept, el 
ţine seama de tot, dar vă lasă responsabilitatea efortului minim pe care-l 
faceţi pentru a depăşi obstacolele”. 


6. Fatalitatea 
851. Există o fatalitate în evenimentele vieţii, conform sensului ataşat 
acestui cuvânt? Cu alte cuvinte, sunt toate evenimentele prestabilite, şi 
în acest caz ce devine liberul arbitru? 

„Fatalitatea nu există decât prin alegerea făcută de Spirit care, după 
încarnare, va trece prin una sau alta dintre încercări. Prin alegere, el îşi 
croieşte un fel de destin ce este chiar consecinţa poziţiei la care a ajuns; 
vorbesc de încercările fizice, căci pentru încercările morale şi tentaţii 
Spiritul îţi păstrează liberul său arbitru asupra binelui şi răului, şi 
întotdeauna este stăpân să cedeze sau să reziste acestora. Un Spirit bun, 
văzându-l că cedează, poate veni în ajutorul său, dar nu-l poate influenţa 
într-atât încât să-i stăpânească voinţa. Un Spirit rău, adică inferior, 
arătându-i şi exagerându-i un pericol fizic, îl poate înfricoşa şi zdruncina, 
însă voinţa Spiritului încamat nu rămâne mai puţin liberă la orice 
îngrădire”. 

852. Există persoane pe care fatalitatea pare să-i urmărească independent 
de modul lor de a acţiona; nu există nenorocire în destinul lor? 

„Sunt poate încercări pe care trebuie să le treacă şi pe care şi le-a ales; 
dar, încă o dată, voi puneţi pe seama destinului ceea ce nu este de cele mai 
multe ori decât consecinţa propriilor voastre greşeli. În mijlocul relelor care 
te rănesc, sileşte-te să-şi fie conştiinţa curată şi vei fi pe jumătate consolat”. 

Ideile juste sau false pe care ni le facem despre lucruri ne determină 
să reuşim sau să eşuăm conform caracterului şi poziţiei noastre sociale. 
Găsim mai simplu şi mai puţin umilitor pentru amorul nostru propriu să 
atribuim eşecurile noastre soartei sau destinului decât propriilor noastre 
greşeli. Dacă influenţa Spiritelor contribuie câteodată la aceasta, noi putem 


întotdeauna să ne sustragem acestei influenţe respingând ideile ce ni le 

sugerează, atunci când sunt nefaste. 

853. Anumite persoane nu scapă de un pericol mortal decât căzând într- 
altul; se pare că ele nu pot scăpa de spectrul morţii. Oare aici nu 
există o fatalitate? 

„Nu este total, în adevăratul sens al cuvântului, decât momentul 
morţii; dacă acest moment a venit, printr-un mijloc sau altul, voi nu puteţi 
să vă sustrageţi”. 

Astfel oricare ar fi pericolul ce ne ameninţă, nu vom muri dacă nu ne- 
a a bătut ceasul. 

„Nu, nu vei pieri, şi ai în acest sens mii de exemple; dar când a venit 
ora de plecare, nimic nu i te poate sustrage. Dumnezeu ştie dinainte de ce 
fel de moarte vei pieri pe acest pământ, şi adesea Spiritul o ştie şi el, căci îi 
este relevat atunci când trebuie să-şi aleagă o existenţă sau alta”. 

854. Infailibilitatea ceasului morţii duce la concluzia că orice precauţie am 
lua pentru a o evita este inutilă? 

„Nu, căci precauţiile pe care voi le luaţi sunt sugerate în vederea 
evitării morţii ce vă ameninţă; ele sunt unul dintre mijloacele date pentru ca 
ea să nu se producă”. 

855. Care este scopul Providenţei ce ne face să ocolim pericolele ce nu 
trebuie să aibă urmări? 

„Dacă viaţa ta este pusă în pericol, aceasta este un avertisment că tu 
însuţi ai dorit aşa pentru a te îndepărta de rău şi a deveni mai bun. Dacă 
scapi de acest pericol, fiind încă sub influenţa a ceea ce ai cunoscut, 
gândeşti mai mult sau mai puţin profund conform influenţei mai mari sau 
mai mici a Spiritelor bune, gândeşti să devii mai bun. Spiritele rele intervin 
şi ele (şi am zis rele, subînțelegând răul cuprins în ele), şi gândeşti că vei 
scăpa la fel şi din alte pericole, şi laşi din nou ca pasiunile să se dezlănţuie. 
Prin pericolele prin care treceţi Dumnezeu vă reaminteşte slăbiciunea şi 
fragilitatea existenței voastre. Dacă se examinează cauza şi natura 
pericolului se va vedea că, cel mai adesea, consecinţele ar fi fost pedepsirea 
unei greşeli săvârşite sau a unei datorii neglijate. Dumnezeu vă avertizează 
astfel să reflectaţi la voi înşivă şi să vă îmbunătăţiţi”. 

856. Cunoaşte Spiritul cu anticipație felul morţii sale? 

„Ştie că felul de viaţă pe care şi l-a ales îl expune unui anumit fel de 
moarte; dar el cunoaşte în egală măsură înfruntările ce le are de susţinut 


pentru a o evita, şi că, dacă Dumnezeu îi îngădui, nu va muri”. 
857. Există oameni care înfruntă pericolele luptelor având credinţa că ora 
lor încă nu a venit; există vreun temei în credinţa aceasta? 

„Foarte des omul are presentimentul sfârşitului său, aşa cum poate să- 
| aibă şi pe acela că nu va muri. Acest presentiment îi vine de la Spiritele 
sale protectoare care vor să-l avertizeze să fie cu băgare de seamă, sau care 
îi redau curajul în momentul cel mai necesar. Tot astfel îi poate veni intuiţia 
că are existenţa ce şi-a ales-o, sau misiunea pe care a acceptat-o, şi pe care 
ştie că trebuie să o îndeplinească”. 

858. De unde provine faptul că unii îşi privesc moartea cu mai puţină 
teamă decât alţii? 

„Omul este cel care se teme de moarte, nu Spiritul. Cel ce priveşte 
moartea fără teamă gândeşte mai mult ca spirit şi mai puţin ca om; el îşi 
înţelege eliberarea şi o aşteaptă”. 

859. Dacă moartea nu poate fi evitată atunci când ea trebuie să aibă loc, 
acelaşi lucru se întâmplă cu accidentele ce ne parvin în cursul vieţii? 

„Adesea, acestea sunt lucruri îndeajuns de mici ca noi să vă putem 
preveni, şi câteodată le evitaţi voi înşivă concentrându-vă gândirea, căci 
nouă nu ne place suferinţa materială; dar este puţin important pentru viaţa 
ce v-aţi ales-o. Fatalitatea, cu adevărat, nu stă decât în ora când trebuie să 
vă naşteţi sau să muriţi pe acest pământ”. 

Există fapte ce trebuie să se producă prin forța lucrurilor şi pe care 
voinţa Spiritelor nu le poate îndepărta ? 

„Da, dar şi tu, în stare de Spirit, le-ai văzut şi ţi s-au prezentat atunci 
când ţi-ai făcut alegerea. Să nu crezi totuşi că tot ce ţi se întâmplă este scris, 
după cum se spune; un eveniment este întotdeauna consecinţa unui lucru pe 
care l-ai făcut printr-un act de liberă voinţă, în aşa fel încât dacă nu ai fi 
săvârşit acel lucru, evenimentul nu ar fi avut loc. 

Dacă te arzi la deget, asta nu înseamnă nimic; dar este o urmare a 
imprudenţei tale şi o consecinţă a materiei. Nu există decât durerile mari, 
evenimentele importante ce pot influenţa asupra moralului -prevăzute de 
Dumnezeu, deoarece sunt utile purificării tale”. 

860. Omul, prin voința şi prin actele sale, poate face ca evenimentele ce 
trebuiau să aibă loc să nu se mai întâmple, şi reciproc? 

„Poate, dacă această deviere aparentă poate aparţine vieţii alese. Apoi 
pentru a face bine, aşa cum ar trebui, şi care reprezintă scopul vieţii, el 


poate împiedica răul, mai ales pe cel ce ar putea contribui la un rău şi mai 

mare”. 

861. Omul care comite o crimă ştie, atunci când îşi alege existenţa, că va 
deveni asasin? 

„Nu, ştie că, alegându-şi o viaţă de luptă, există o ocazie de a-şi ucide 
unul dintre semeni, dar ignoră faptul în sine, căci aproape întotdeauna există 
un moment de deliberare înainte de crimă. Or, cel care deliberează asupra 
unui lucru este totdeauna liber să-l facă sau să nu-l facă. Dacă Spiritul ar şti 
dinainte că, în calitate de om, trebuie să săvârşească o crimă, este ca şi cum 
acest lucru ar fi predestinat. Aflaţi deci că nu există nimic predestinat în 
crimă, şi că orice crimă sau orice faptă este întotdeauna un act ce aparţine 
voinţei sau liberului arbitru. De altminteri, voi confundați întotdeauna două 
lucruri bine distincte. Evenimentele materiale ale vieţii şi actele vieţii 
morale. Dacă există fatalitate câteodată, aceasta există în acele evenimente 
materiale a căror cauză există în afara voastră şi sunt independente de 
voinţa voastră. Cât despre actele vieţii morale ele emană întotdeauna de la 
omul însuşi care are întotdeauna, în consecinţă, libertatea alegerii; aşadar, 
pentru aceste acte nu există nicicând fatalitate”. 

862. Există persoane cărora nu le reuşeşte nimic, ca şi cum un geniu rău le- 
ar urmări în tot ce întreprind; nu este aceasta ceea ce s-ar putea numi 
fatalitate? 

„Este fatalitate, dacă vrei să o numeşti astfel, dar ea ţine de alegerea 
tipului de existenţă; aceste persoane au dorit încercările unei vieţii de 
decepţii, pentru a-şi exersa răbdarea şi resemnarea. Să nu crezi totuşi că 
această fatalitate este absolută; ea este adesea rezultatul unui drum greşit pe 
care au luat-o aceste persoane, şi care nu are legătură cu inteligenţa şi 
aptitudinile lor. 

Cel ce vrea să traverseze un râu fără a şti să înoate riscă să se înece; 
aşa se întâmplă în majoritatea evenimentelor vieţii. Dacă omul ar 
întreprinde doar acţiuni pe măsura facultăţilor sale, atunci el ar reuşi 
aproape întotdeauna. Ceea ce îl împinge la pierzanie sunt orgoliul şi 
ambiția, care îl fac să nu se întoarcă din drum şi să-şi aleagă drept vocaţie 
dorinţa de satisfacere a anumitor pasiuni. Eşuează şi este vina sa; dar în loc 
de autoanaliză, el preferă mai bine să-şi acuze steaua destinului. Mai bine să 
fii un bun muncitor ce-şi câştigă existenţa în mod cinstit, decât un poet 


prost ce va muri de foame. Există loc pentru toată lumea - dacă fiecare ar şti 

să-şi ocupe locul potrivit”. 

863. Tradițiile sociale obligă adesea un om să urmeze un anumit drum, iar 
alegerea acestor ocupaţii este supusă controlului opiniei. Nu cumva 
ceea ce numim respectul omenesc, reprezintă un obstacol în 
exercitarea liberului arbitru? 

„Oamenii sunt cei care fac tradiţiile sociale, nicidecum Dumnezeu. 
Dacă ei se supun tradiţiilor, este pentru că acestea îi satisfac, şi aici trebuie 
să vedem un act al liberului lor arbitru, de vreme ce, dacă ar fi dorit, ar fi 
putut să se elibereze de ele; atunci de ce se plâng? Nu tradiţiile sociale 
trebuie să fie acuzate, ci neghiobia orgoliului lor care-i face să prefere a 
muri de foame mai degrabă decât să încalce aceste tradiţii. Nimeni nu se 
sinchiseşte de acest sacrificiu de opinie, în vreme ce Dumnezeu va ţine cont 
de sacrificiul vanităţii lor. 

Asta nu înseamnă că trebuie înfruntată această prejudecată fără a fi 
necesar, aşa cum fac anumiţi oameni ce au mai multă originalitate decât o 
veritabilă filozofie. Există tot atâta lipsă de judecată în a-ţi bate joc de 
cineva în public câtă înţelepciune există în coborârea de bunăvoie şi fără 
murmur din înaltul scării, atunci când nu te poţi menţine acolo. 

864. Există persoane cărora soarta le este defavorabilă, în timp ce par să 
fie favorizate, căci totul le reuşeşte; de ce depinde aceasta? 

„Oamenii ştiu adeseori pe ce cale să o apuce, dar poate fi şi un fel de 
încercare; succesul îi îmbată, se lasă în voia soartei şi adesea ei plătesc mai 
târziu aceleaşi succese printr-un revers crud ce putea fi evitat prin 
prudentă”. 

865. Cum se explică şansa ce favorizează anumite persoane în circumstanţe 
când nici voinţa nici inteligenţa nu valorează nimic, de pildă, la 
jocurile de noroc? 

„Anumite Spirite au ales anticipat anumite feluri de plăcere; şansa ce 
le favorizează este un fel de tentaţie. Cel ce câştigă ca om pierde ca Spirit: 
este o probă pentru orgoliul şi cupiditatea sa”. 

866. Prin urmare, fatalitatea ce pare să guverneze destinul material al vieţii 
noastre n-ar fi altceva decât un efect al liberului nostru arbitru? 

„Tu însuţi ţi-ai ales încercarea: cu cât este mai aspră, cu cât o suporţi 
mai bine, cu atât te ridici. 


Cei care îşi petrec viaţa în abundență şi bunăstare ca oameni sunt de 
fapt Spirite laşe ce rămân staţionare. În această lume, nefericiţii îi depăşesc 
numeric cu mult pe cei fericiţi, dat fiind că Spiritele caută, în majoritate, 
încercarea cea mai fructuoasă. Ele văd foarte bine inutilitatea măririlor şi 
bucuriilor voastre. De altfel, viaţa cea mai fericită este întotdeauna agitată, 
şi întotdeauna tulburată; nu este lipsită de durere”. 

867. De unde provine expresia: „A fi născut sub o stea norocoasă”? 

„Veche superstiție ce leagă stelele de soarta fiecărui om; alegorie pe 
care anumiţi oameni o iau ad litteram”. 


7. Cunoaşterea viitorului 
868. Poate fi revelat viitorul omului? 

„În principiu, viitorul îi este ascuns, şi numai în cazuri rare şi 
excepţionale Dumnezeu permite revelarea lui”. 
869. În ce scop viitorul îi este ascuns omului? 

„Dacă omul ar cunoaşte viitorul, el ar neglija prezentul şi nu ar 
acţiona cu aceeaşi libertate, căci ar fi dominat de gândul că, dacă un lucru 
trebuie să se înfăptuiască, nu trebuie să se mai ocupe de el, sau ar căuta să-l 
împiedice. Dumnezeu nu a dorit să fie aşa, astfel că fiecare concură la 
împlinirea lucrurilor, chiar şi la cele cărora ar dori să li se opună; astfel, tu 
însuţi, pregăteşti adesea, fără să bănuieşti, evenimentele ce vor surveni în 
cursul vieţii tale”. 

870. De vreme ce este util ca viitorul să fie ascuns, de ce Dumnezeu permite 
câteodată revelarea lui? 

„Uneori această cunoaştere prealabilă trebuie să faciliteze îndeplinirea 
unui lucru în 

loc să-l împiedice, angajând la o acţiune ce nu ar avea loc în lipsa ei. 
Şi apoi, adesea, este o încercare. Perspectiva unui eveniment poate trezi 
gânduri mai mult sau mai puţin bune. Dacă un om trebuie să ştie, de 
exemplu, că va moşteni o avere, el va putea fi bântuit de sentimentul 
cupidităţii, prin bucuria sporirii plăcerilor sale pământeşti, prin dorinţa de a 
dobândi mai curând, dorindu-i chiar moartea celui ce trebuie să-i lase 
averea. Sau invers, această perspectivă îi va deştepta sentimente bune şi 
gânduri generoase. Dacă predicția nu se îndeplineşte, este o altă încercare; 
cea a felului în care va suporta decepţia; dar nu va avea mai puţin meritul 


sau neajunsul gândurilor bune sau rele pe care credinţa în eveniment le-a 

făcut să se nască în el”. 

871. De vreme ce Dumnezeu ştie totul, el ştie de asemenea dacă un om 
trebuie să sucombe sau nu într-o încercare. Prin urmare, care este 
menirea acestei probe, de vreme ce ea nu-i poate lămuri nimic lui 
Dumnezeu care ştie totul despre acest om? 

„Tot aşa aţi dori să întrebaţi de ce Dumnezeu nu a creat omul perfect 
şi împlinit, de ce omul trece prin copilărie înainte de a ajunge la maturitate. 
Proba nu are scopul de a-l lămuri pe Dumnezeu despre meritul acestui om, 
căci Dumnezeu ştie perfect cât valorează, ci de a lăsa omului întreaga 
responsabilitate a acţiunii sale, de vreme ce este liber să făptuiască sau nu. 
Omul făcând alegerea între bine şi rău, încercarea are efectul de a-l pune în 
contact cu tentaţia răului şi de a-i lăsa întregul merit al rezistenţei; or, cu 
toate că Dumnezeu ştie dinainte dacă va reuşi sau nu, el nu poate, în 
dreptatea sa, nici să-l pedepsească nici să-l recompenseze pentru un act ce 
nu a fost făptuit”. 

Astfel este şi printre oameni. Oricât de capabil ar fi un aspirant, 
oricâtă certitudine ar exista în reuşita sa, nu i se oferă o funcţie fără examen, 
adică fără încercare. La fel, judecătorul nu condamnă un acuzat decât în 
legătură cu un act consumat şi nu după previziunea că el poate înfăptui acel 
act. 

Cu cât se reflectează mai mult asupra consecinţelor rezultate pentru 
om din cunoaşterea viitorului, cu atât se vede cât a fost Providența de 
înţeleaptă în a i-l ascunde. Certitudinea unui eveniment fericit l-ar arunca în 
inactivitate; cea a unui eveniment nefericit, în descurajare; şi într-unul şi în 
celălalt caz puterile i-ar fi paralizate. De aceea viitorul nu-i este arătat 
omului decât cu un scop bine determinat, ce trebuie atins prin efortul 
propriu, dar fără a cunoaşte filiera prin care trebuie să treacă pentru a-l 
atinge. 

Cunoaşterea tuturor incidentelor drumului îl va lipsi de iniţiativă şi de 
folosirea liberului arbitru; el se va lăsa antrenat pe panta fatală a 
evenimentelor fără a-şi exercita facultăţile proprii. Atunci când succesul 
este sigur, omul nu se mai preocupă. 


8. Rezumat asupra mobilului acţiunilor omeneşti 


Problema liberului arbitru poate fi rezumată astfel: Omul nu este 
deloc condus fatalmente spre rău, actele săvârşite de el nu sunt de loc scrise 
cu anticipație; crimele ce le comite nu sunt de loc o hotărâre a destinului. El 
poate, ca încercare şi ca ispăşire, să-şi aleagă o existenţă în care va avea 
chemare pentru crimă, fie datorită mediului unde se găseşte, fie prin 
circumstanţele ce survin, dar el este întotdeauna liber să acţioneze sau nu. 
Astfel liberul arbitru există în starea de Spirit prin alegerea existenţei şi a 
încercărilor, iar în starea corporală prin facultatea de a ceda sau de a rezista 
chemărilor la care suntem supuşi cu intenţie. Revine educaţiei să combată 
aceste rele tendinţe; ea o va face cu bune rezultate când va fi bazată pe 
studiul naturii morale a omului. Prin cunoaşterea legilor ce guvernează 
această natură morală, se va ajunge la schimbare, aşa cum inteligenţa se 
schimbă prin instruire, iar temperamentul prin igienă morală. 

Spiritul degajat de materie, şi în stare rătăcitoare, face alegerea 
existențelor sale corporale viitoare după gradul de perfecţiune la care a 
ajuns, şi în aceasta, aşa cum am spus-o, constă mai ales liberul său arbitru. 
Această libertate nu este de loc anulată de încarnare; dacă cedează 
influenţei materiei, el sucombă în încercările sale, şi pentru a fi ajutat să le 
depăşească el poate invoca ajutorul lui Dumnezeu şi al Spiritelor bune. 

Fără liberul arbitru omul nu are nici necazuri la rău, nici merit la bine. 
Şi este tot atât de recunoscut că, în lume, atât blamul cât şi elogiile sunt 
proporţionale cu intenţia, deci cu voinţa; or, cine spune voinţă spune 
libertate. Deci omul nu s-ar strădui să caute o scuză pentru faptele sale rele 
în structura sa, fără să renunţe la rațiune şi la condiţia sa umană, 
asimilându-se cu bruta. Dacă ar fi într-un fel pentru rău, tot aşa ar fi şi 
pentru bine; când omul face un bine are mare grijă să-şi facă din asta un 
merit şi nu se îngrijeşte să mulţumească organelor sale, ceea ce dovedeşte 
că el nu renunţă, în mod instinctiv la cel mai frumos dar al speciei: 
libertatea de a gândi. 

Fatalitatea, aşa cum este înţeleasă în mod obişnuit, presupune decizia 
prealabilă şi irevocabilă pentru toate evenimentele vieţii, oricare le-ar fi 
importanţa. 

Dacă aceasta ar fi ordinea lucrurilor, omul ar fi o maşină fără voinţă. 
La ce i-ar servi propria inteligenţă, de vreme ce ar fi inevitabil dominat în 
toate actele sale de forţa destinului? O astfel de doctrină, dacă era 
adevărată, ar fi însemnat distrugerea oricărei libertăţi morale; nu ar mai fi 


existat pentru om responsabilitate şi, în consecinţă, nici bine nici rău, nici 
crime nici virtute. Dumnezeu, de o dreptate fără egal, nu şi-ar putea pedepsi 
propria creaţie pentru greşeli a căror comitere nu depindea de ea, şi nici să o 
recompenseze pentru virtuţi nemeritate. O lege asemănătoare ar fi dincolo 
de negarea legii progresului, căci omul care ar aştepta totul de la soartă nu 
ar fi tentat de nimic pentru a-şi ameliora poziţia, de vreme ce aceasta nu ar 
însemna nici mai mult nici mai puţin. 

Fatalitatea nu este totuşi un cuvânt fără acoperire; ea există în poziţia 
ocupată de om pe pământ şi în funcţiile îndeplinite de el aici, ca urmare a 
felului existenţei alese de Spiritul său, ca încercare, ispăşire sau misiune. El 
suferă în mod inevitabil toate vicisitudinile acestei existențe, şi toate 
tendinţele bune sau rele ce-i sunt inerente; dar aici se opreşte fatalitatea, 
căci depinde doar de voinţa omului a ceda sau nu acestor tendinţe. Detaliul 
evenimentelor este subordonat circumstanțelor provocate de el însuşi prin 
actele sale, în legătură cu care poate fi influenţat de Spirite prin gândurile 
sugerate de acestea. Fatalitatea există deci în evenimentele ce se produc, 
deoarece acestea reprezintă consecinţa alegerii tipului de existenţă făcute de 
către Spirit; ea poate să nu fie în rezultatul acestor evenimente, deoarece 
poate depinde de om să le modifice cursul prin prudentă; ea nu există 
niciodată în actele vieţii morale. 

În moarte, căreia omul îi este supus într-un mod absolut, există 
inexorabila lege a fatalităţii; căci el nu poate scăpa de oprirea existenţei sale 
impusă de termenul final şi nici de felul morţii ce trebuie să-i întrerupă 
cursul. 

Potrivit concepţiei comune, omul ar purta în sine însuşi toate 
instinctele; acestea ar proveni fie de la constituţia fizică de care nu s-ar şti 
responsabil, fie de la propria natură la care poate căuta o scuză în proprii 
ochi, spunând că nu este greşeala sa de vreme ce este astfel creat. Doctrina 
spiritistă este în mod evident mai morală, ea admițând omului liberul arbitru 
în totalitatea sa; spunându-i că, dacă face rău, el cedează unei sugestii rele 
ce-i este străină, ea îi lasă întreaga responsabilitate, deoarece îi recunoaşte 
puterea de a rezista, lucru evident mai uşor decât acela de a lupta împotriva 
propriei naturi. 

Astfel, după doctrina spiritistă, nu există o antrenare irezistibilă; omul 
poate întotdeauna să-şi astupe urechile la vocea ocultă ce-l solicită la rău în 
forul său interior, aşa cum poate să şi le astupe la vocea fizică a celui care îi 


vorbeşte; o poate face prin proprie voinţă, cerându-i lui Dumnezeu forţa 
necesară, solicitând efectiv asistenţa Spiritelor bune. Este ceea ce ne învaţă 
Iisus în sublima rugăciune din Predica duminicală, când ne face să spunem: 
„Şi nu ne lăsa pe noi în ispită, şi ne izbăveşte de cel rău”. 

Această teorie a cauzei ce determină actele noastre reiese în mod 
evident din orice învăţătură dată de Spirite; nu numai că este sublimul 
moralității, dar ea ridică omul în proprii ochi, ea îl arată liber să scuture un 
jug obsesiv, aşa cum este liber să-şi închidă casa pentru nepoftiţi; el nu mai 
este o maşină acţionând printr-un impuls independent de voinţa sa, este o 
fiinţă raţională, care ascultă, judecă şi alege singură între două sfaturi. Să 
mai adăugăm că, totuşi, omul nu este mai puţin privat de iniţiativă, nu 
înseamnă că nu acţionează mai puţin conform propriei înclinații, de vreme 
ce în definitiv nu este decât un Spirit încarnat care păstrează, sub învelişul 
corporal, calităţile şi defectele avute ca Spirit. 

Greşelile săvârşite de noi au deci ca sursă primară imperfecţiunea 
propriului nostru Spirit, care nu a atins încă superioritatea morală pe care o 
va dobândi într-o zi, dar căreia nu-i lipseşte liberul arbitru. Viaţa corporală 
îi este dată pentru a se elibera de imperfecţiunile sale prin încercările 
suferite, şi cu siguranţă aceste lipsuri sunt cele care îl fac mai slab şi mai 
vulnerabil sugestiilor altor Spirite imperfecte ce profită de ele în silinţa de 
a-l face să eşueze în lupta întreprinsă. Dacă iese învingător din această 
luptă, el se va ridica; dacă eşuează, rămâne ceea ce era, nici mai rău nici 
mai bun; a o lua de la capăt este o altă probă şi ea poate dura mult timp. Cu 
cât Spiritul se ridică, cu atât laturile slabe se împuţinează şi cu atât mai 
puţin va da importantă celor care îl îndeamnă la rău; forţa sa morală constă 
în conştiinţa elevaţiei sale, şi de aceea Spiritele rele se îndepărtează de el. 

Toate Spiritele, mai mult sau mai puţin bune, atunci când sunt 
încarnate, constituie neamul omenesc; şi cum pământul nostru reprezintă 
una din lumile mai puţin avansate, aici se găsesc mai multe Spirite rele 
decât bune, şi de aceea vedem în jur atâta perversitate. Să depunem aşadar 
toate eforturile pentru a nu mai reveni în acest ciclu, şi pentru a merita să 
ajungem într-o lume mai bună, într-una din acele lumi privilegiate unde 
binele domneşte în totalitate, şi unde nu ne vom mai aminti de trecerea 
noastră pe pământ ca de un timp al exilului. 


CAPITOLUL XI - Legea dreptăţii, 
dragostei şi carităţii 


1. Dreptatea şi drepturile naturale. 

2. Dreptul de proprietate. Furtul. 

3. Mila şi dragostea pentru aproapele. 
4. Dragostea maternă şi filială. 


1. Dreptatea şi drepturile naturale 
872. Sentimentul de dreptate există în natură sau este rezultatul unor idei 
acumulate ? 

„Există atât de inerent naturii încât vă revoltați la gândul unei 
nedreptăţi. Progresul moral dezvoltă fără îndoială acest sentiment, dar nu ţi- 
| dă; Dumnezeu l-a aşezat în inima omului şi de aceea găsiţi adesea la 
oamenii simpli concepţii mai precise despre dreptate decât la cei ce au o 
mulţime de cunoştinţe”. 

873. Dacă dreptatea este o lege a naturii, cum se face că oamenii o înţeleg 
atât de diferit şi unul vede drept ceea ce altuia îi pare nedrept? 

„Dreptatea este amestecată adeseori cu pasiuni ce alterează acest 
sentiment, aşa cum se întâmplă cu majoritatea celorlalte sentimente 
naturale, făcând ca lucrurile să fie văzute dintr-o perspectivă falsă”. 

874. Cum s-ar putea defini dreptatea? 

„Dreptatea constă în respectul drepturilor fiecăruia”. 

Ce determină aceste drepturi ? 

„Sunt două lucruri: legea omenească şi legea naturală. Oamenii 
făcând legi corespunzătoare tradiţiilor şi caracterului lor, aceste legi au 
stipulat drepturi ce variază potrivit progresului cunoştinţelor. Vedeţi dacă 
legile voastre de astăzi, fără a fi perfecte, consacră aceleaşi drepturi ca şi 
cele din Evul Mediu; acele drepturi învechite ce vă par monstruoase, păreau 
juste şi naturale în acea epocă. Dreptul stabilit de către oameni nu este 
întotdeauna conform dreptăţii; de altfel el nu guvernează decât anumite 
raporturi sociale, în timp ce în viaţa privată există o mulţime de acte ce ţin 
numai de un tribunal al conştiinţei”. 

875. În afară de dreptul consacrat de legea omenească, care este suportul 
dreptăţii fondate pe legea naturală? 


„Christos este cel care l-a stabilit: să doriţi altora ceea ce aţi dori 
pentru voi înşivă. Dumnezeu a aşezat în inima omului regulile adevăratei 
dreptăţi, prin dorinţa fiecăruia de a-şi vedea respectate drepturile. În 
incertitudinea legată de modul de acţiune faţă de semenul său într-o 
circumstanţă oarecare, când omul se întreabă cum ar vrea să fie tratat într-o 
împrejurare asemănătoare, Dumnezeu nu poate să-i dea un ghid mai sigur 
decât propria conştiinţă”. 

Criteriul adevăratei dreptăţi constă, într-adevăr, în a dori pentru 
ceilalţi ce ţi-ai dori ţie, şi nu a dori pentru tine ce ai dori pentru ceilalţi, ceea 
ce nu este întru totul acelaşi lucru. Aşa cum nu este natural de a dori răul, 
luând dorinţa personală drept model sau punct de plecare, există siguranţa 
de a nu dori decât binele aproapelui său. În toate timpurile şi în toate 
circumstanţele, omul a căutat întotdeauna să se prevaleze de dreptul său 
personal: sublimul religiei creştine constă în faptul că a luat dreptul 
personal drept temei pentru dreptul semenului. 

876. Nevoia omului de a trăi în societate antrenează obligaţii specifice? 

„Da, şi prima dintre ele este de a respecta drepturile semenilor săi; cel 
ce va respecta aceste drepturi va fi întotdeauna drept, în lumea voastră unde 
atâţia oameni nu practică legea dreptăţii, fiecare foloseşte represaliile, ceea 
ce duce la tulburare şi confuzie în societate. Viaţa socială dă drepturi şi 
impune datorii în mod reciproc”. 

877. Întrucât omul se poate înşela asupra întinderii dreptului său, cine sau 
ce îl poate face să-i cunoască limitele? 

„Limita dreptului recunoscut semenului său este limita dreptului 
personal, în aceeaşi circumstanţă şi reciproc”. 

Dar dacă fiecare îşi atribuie drepturile semenului său, ce devine 
atunci subordonarea faţă de superiori? Nu este o anarhie faţă de orice 
autoritate ? 

„Drepturile naturale sunt aceleaşi pentru toţi oamenii de la cel mai 
neînsemnat până la cel mai puternic; Dumnezeu nu a făcut pe unii dintr-un 
lut mai pur decât pe ceilalţi, ci toţi sunt egali în faţa lui. Aceste drepturi sunt 
eterne; cele stabilite de om pier odată cu instituţiile sale. Pe deasupra, 
fiecare îşi cunoaşte forţa sau slăbiciunea, şi va şti întotdeauna să aibă un fel 
de respect pentru cel ce-l va merita datorită virtuţii şi înţelepciunii sale. 

Este foarte important de stabilit acest lucru, pentru ca persoanele ce se 
consideră superioare să-şi cunoască îndatoririle şi să-şi merite respectul. 


Subordonarea nu va fi compromisă dacă autoritatea va fi dată înţelepciunii”. 
878. Cum va fi caracterul omului care va practica dreptatea în deplinătatea 
sa? 
„Cu adevărat drept, ca şi lisus; căci va practica în aceeaşi măsură 
dragostea de aproape şi mila, fără de care nu există dreptate adevărată. 


2. Dreptul de proprietate. Furtul 
879. Care este cel mai important dintre drepturile naturale ale omului? 

„Dreptul la viaţă; de aceea nimeni nu are dreptul de a atenta la viaţa 
semenului său, nici să facă ceva ce ar putea compromite existenţa sa 
corporală”. 

880. Oare dreptul de a trăi dă omului dreptul de a acumula mijloace de trai 
pentru a se odihni atunci când nu va mai putea munci? 

„Da, dar trebuie să o facă în familie, ca albina, printr-o muncă 
cinstită, şi să nu adune pentru sine ca un egoist. Chiar unele animale îi dau 
un exemplu de prevedere”. 

881. Are omul dreptul să apere ceea ce a adunat prin muncă? 

„Nu a spus Dumnezeu: Să nu furi!, iar lisus: Dă-i Cezarului ce este al 
Cezarului? Ceea ce omul adună printr-o muncă cinstită este o proprietate 
legitimă pe care are dreptul să o apere, căci proprietatea, rodul firesc al 
muncii este un drept tot atât de sacru ca şi dreptul de a munci sau a trăi”. 
882. Dorinţa de a poseda există în natură? 

„Da, dar dacă există numai pentru sine şi pentru satisfacerea 
personală ea este egoism”. 

Totuşi dorinţa de a poseda nu este legitimă, de vreme ce bogatului nu- 
i pasă de nimeni şi nimic? 

„Există oameni lacomi care acumulează fără a fi de folos cuiva, sau 
pentru a-şi potoli pasiunile. Crezi că aceştia sunt bine văzuţi de Dumnezeu? 
Dimpotrivă, cel care adună prin proprie muncă pentru a veni în ajutorul 
semenilor săi, acela practică legea dragostei şi a carităţii, şi lucrarea sa este 
binecuvântată de Dumnezeu”. 

883. Care este caracterul proprietăţii legitime? 

„Nu este proprietate legitimă decât aceea care a fost obţinută fără 
prejudicierea celorlalţi. Legea dragostei şi a dreptăţii apărând faptul de a 
face altuia ceea ce vrem să ni se facă nouă, condamnă astfel orice mijloc de 
acumulare contrar acestei legi”. 


880. Este dreptul de proprietate nedefinit? 

„Fără îndoială tot ceea ce este obţinut în mod legitim reprezintă 
proprietate; dar aşa după cum am spus, întrucât legislaţia omenească este 
imperfectă ea consacră adesea drepturi convenţionale pe care justiţia 
naturală le condamnă. 

De aceea oamenii îşi reformează legile pe măsură ce progresează şi 
înţeleg mai bine dreptatea. Ceea ce pare perfect într-un secol pare barbar în 
secolul următor. 


3. Mila şi dragostea pentru aproapele 

884. Care este adevăratul sens al cuvântului milă aşa cum îl înțelegea lisus 
Christos? 

„Bunăvoinţă pentru întreaga lume, indulgentă pentru imperfecţiunile 
celorlalţi, iertarea ofenselor”. 

Dragostea şi mila sunt complementare legii dreptăţii, căci a-ţi iubi 
aproapele înseamnă a-i face tot binele de care eşti în stare şi pe care ni l-am 
dori şi nouă. Acesta este sensul cuvintelor lui isus: iubiţi-vă unii pe alţii ca 
fraţii. 

Caritatea, după lisus, nu se rezumă la milostenie; ea cuprinde toate 
raporturile avute cu semenii noştri, fie că sunt inferiori, egali sau superiori 
vouă. Ea ne impune indulgentă, pentru că de ea avem nevoie şi noi înşine; 
ea ne apără de umilinţa necazurilor, contra a ceea ce se întâmplă adesea. 

Dacă apare un bogătaş toate privirile se îndreaptă spre el, i se acordă 
toată atenţia; dacă este un sărac, nimeni nu-i aruncă nici o privire. Cu cât 
situaţia sa este mai de plâns, cu atât nu trebuie să ne temem; din contră, să îl 
ajutăm în nenorocirea sa prin umilinţă. 

Omul cu adevărat bun caută să-l ridice pe cel inferior în proprii săi 
ochi, micşorând distanţa ce-i separă. 

885. lisus a spus: lubiţi chiar şi pe duşmanii voştri. Or, dragostea pentru 
duşmanii noştri nu este contrară tendinţelor naturale, iar duşmănia nu 
provine din lipsa de simpatie dintre Spirite? 

„Fără îndoială, nu putem avea pentru duşmanii noştri o dragoste 
tandră şi pasionată; nu aceasta a vrut să spună lisus. A-ţi iubi duşmanii 
înseamnă a-i scuza şi a le face bine pentru răul făcut; prin aceasta le devii 
superior, prin răzbunare cobori sub nivelul lor”. 888. Ce gândiţi despre 
milostenie? 


„Omul care a ajuns să ceară pomană se degradează moral şi fizic, se 
abrutizează. Într-o societate bazată pe legea lui Dumnezeu şi a dreptăţii el 
trebuie să ducă o viaţă de neajutorat, dar fără umilinţă pentru el. Societatea 
trebuie să asigure traiul celor care nu mai sunt în stare să muncească, fără a 
lăsa viaţa lor pe seama şi la bunăvoința hazardului”. 

Înseamnă că blamaţi milostenia? 

„Nu, nu milostenia este condamnabilă, ci adesea felul în care este 
practicată. Omul de bine, care înţelege caritatea în spiritul vorbelor lui isus, 
merge în întâmpinarea nefericitului fără a aştepta ca acesta să-i întindă 
mâna. 

Adevărata caritate este întotdeauna bună şi binevoitoare; aşa cum este 
în formă este şi în fapt. Un serviciu făcut cu delicateţe are o valoare dublă; 
cel tăcut cu arogantă poate fi acceptat de nevoie, dar inima se simte puţin 
jignită. 

Amintiţi-vă că ostentaţia micşorează mult în ochii lui Dumnezeu 
binele făcut. lisus a spus: Mâna voastră stângă să nu ştie ce dă mâna 
dreaptă. EI vă învaţă astfel pentru ca voi să nu pierdeţi în totalitate caritatea 
prin orgoliu. 

Trebuie să distingem pomana propriu-zisă de binefacere. Cel mai 
nevoiaş nu este întotdeauna cel care cere; teama de umilinţă retine pe 
adevăratul sărac, şi adesea el suferă fără a se plânge. Pe el omul de omenie 
ştie că trebuie să-l caute fără ostentaţie. iubiţi-vă unii pe alţii, aceasta e 
adevărata lege; este legea divină prin care Dumnezeu conduce lumile. 
Dragostea este legea atracției pentru entităţile vii şi organizate; atracţia este 
legea dragostei pentru materia organică. 

Nu uitaţi niciodată că Spiritul, oricare ar fi gradul său de elevaţie, 
starea sa de reîncarnare sau tulburare, este întotdeauna situat între unul 
superior care îl conduce şi perfecţionează, şi unul inferior faţă de care are 
anumite îndatoriri de îndeplinit. 

Fiţi deci caritabili, dar să nu aveţi doar acea caritate care vă face să vă 
daţi cu răceală obolul celui ce îndrăzneşte să vă ceară, ci mergeţi în 
întâmpinarea sărăciei ascunse. Fiţi indulgenţi faţă de defectele semenilor 
voştri; în loc de a dispreţui ignoranţa şi viciul, instruiţi-i şi dojeniţi-i; fiţi 
blânzi şi binevoitori cu tot ceea ce vă este inferior; fiţi la fel cu făpturile 
cele mai infime ale creaţiei, şi veţi asculta astfel legea lui Dumnezeu”. 

886. Nu există oameni condamnaţi la cerşetorie din proprie greşeală? 


„Fără îndoială, dar dacă le este dată o bună educaţie morală pentru a 
practica legea lui Dumnezeu, ei nu vor cădea în excese ce le vor cauza 
pierzania; mai ales că de aceasta depinde şi îmbunătăţirea planetei voastre”. 


4. Dragostea maternă şi filială 

887. Este dragostea maternă o virtute sau un sentiment instinctiv atât la om 
cât şi la animale? 

„Este şi una şi alta. Natura a dat mamei dragostea pentru copiii săi în 
scopul conservării speciei; dar la animal această dragoste este limitată la 
nevoile materiale; ea încetează atunci când îngrijirile devin inutile. La om 
ea persistă întreaga viaţă, şi comportă un devotament şi o abnegaţie ce 
aparţin virtuţii. Ea supravieţuieşte chiar şi morţii, şi însoţeşte copilul 
dincolo de mormânt; vedeţi aşadar că este cu totul altceva decât la animal”. 
888. De vreme ce dragostea maternă există în natură, de ce există mame 

ce-şi urăsc copii şi aceasta chiar de la naştere? 

„Este câteodată o probă aleasă de Spiritul copilului, sau o ispăşire 
dacă el însuşi a fost un tată rău sau o mamă rea, sau un fiu rău într-o altă 
existenţă. În orice caz o mamă rea nu poate fi animată decât de un Spirit rău 
ce se sileşte să-l oprească pe cel al copilului astfel că acesta sucombă în 
proba aleasă; însă această violare a legilor naturii nu va rămâne 
nepedepsită, şi Spiritul copilului va fi răsplătit pentru obstacolele depăşite 
ulterior”. 

889. Când părinţii au copii care le pricinuiesc necazuri, nu sunt ei scuzabili 
de a nu fi avut pentru aceştia dragostea pe care ar fi manifestat-o în 
caz contrar? 

„Nu, căci este o sarcină ce le este încredinţată, şi datoria lor este de a 
depune toate eforturile pentru a-i aduce pe calea binelui. Dar aceste 
necazuri sunt adesea urmarea unor rele apucături căpătate încă din leagăn; 
ei recoltează atunci ceea ce au semănat”. 


CAPITOLUL XII - Perfecţiunea morală 


1. Virtuţi şi vicii. 

2. Pasiunile 

3. Despre egoism. 

4. Caracterul omului de bine 
5. Cunoaşterea de sine. 


1. Virtuţi şi vicii 

890. Care este cea mai meritorie dintre virtuţi ? 

„Ioate virtuțile au meritul lor, deoarece toate reprezintă semne ale 
progresului pe calea binelui. Există virtute ori de câte ori există o 
împotrivire voluntară la chemarea pomirilor rele; dar sublimul virtuţii 
constă în sacrificiul interesului personal pentru binele aproapelui fără gând 
de recompensă; cea mai meritorie virtute este cea bazată pe caritatea cea 
mai dezinteresată”. 

891. Există oameni care fac binele în mod spontan, fără să aibă de învins 
un sentiment contrariu; au ei acelaşi merit ca şi persoanele ce trebuie 
să lupte cu propria natură şi care reuşesc să o depăşească? 

„Cei ce nu luptă cu ei înşişi sunt cei la care progresul a fost realizat; 
de aceea sentimentele bune nu-i costă nici un efort, şi acţiunile lor par atât 
de naturale; binele a devenit pentru ei o obişnuinţă. Trebuie deci să-i 
onorăm ca pe bătrânii oşteni ce şi-au cucerit gradele. 

Deoarece voi sunteţi încă departe de perfecţiune, aceste exemple vă 
miră prin contrast, şi le admiraţi cu atât mai mult cu cât sunt mai rare. Însă 
voi ştiţi bine că în lumile mai avansate decât a voastră, ceea ce la voi este o 
excepţie, acolo este regula. Sentimentul de bine există acolo în mod 
spontan, deoarece lumile sunt locuite doar de Spirite bune, şi o singură rea 
intenţie ar fi acolo o monstruoasă excepţie. De aceea acolo oamenii sunt 
fericiţi; tot aşa va fi şi pe pământ când omenirea se va fi transformat şi când 
va înţelege şi practica caritatea în adevărata ei accepţiune”. 

892. Cu excepţia păcatelor şi viciilor asupra cărora nimeni nu ar putea să 
se înşele, care este semnul cel mai distinctiv al imperfecţiunii ? 

„Interesul personal. Calitățile morale sunt adesea precum poleiala 
unui obiect de aramă care nu rezistă probei. Un om poate avea calităţi reale 


ce-l fac, pentru toată lumea, un om de bine; dar aceste calităţi, deşi 

reprezintă un progres, nu suportă întotdeauna aceste încercări şi este 

suficient să se atingă coarda interesului personal pentru a face să se arate 
adevăratul lui fond. Adevăratul dezinteres este însă un lucru atât de rar pe 
pământ încât este admirat ca un adevărat fenomen atunci când este întâlnit. 

Ataşamentul faţă de lucrurile materiale este un semn arhicunoscut de 
inferioritate, deoarece cu cât mai mult un om ţine la bunurile acestei lumi, 
cu atât mai puţin îşi înţelege destinul; din contră, prin dezinteres el 
dovedeşte că vede viitorul dintr-o perspectivă mai înaltă”. 

893. Există unele persoane generoase, dar lipsite de discernământ, care îşi 
irosesc avutul fără a face un bine real, lipsindu-le un plan de acţiune 
raţional. Au ei vreun merit oarecare? 

„Ei au meritul dezinteresului, dar nu şi pe acela al binelui pe care ar fi 
putut să-l facă. Dacă dezinteresul este o virtute, risipa neraţională înseamnă 
cel puţin o lipsă de judecată, dacă nu chiar mai mult. Averea nu este dată 
unora pentru a fi aruncată în vânt, iar a altora pentru a fi ascunsă în seifuri. 
Acesta este un depozit de care vor da socoteală mai târziu, căci ei vor 
răspunde pentru binele pe care au avut puterea să-l facă dar nu l-au făcut, 
pentru lacrimile pe care le-ar fi putut şterge cu banii irosiţi cu cei care nu 
aveau nevoie de ei." 

894. Acela care a făcut bine nu în vederea vreunei recompense pe pământ, 
ci în speranţa că se va ţine cont de aceasta în viaţa de dincolo, unde i 
se va oferi o poziţie mai bună, este el vinovat cu ceva în această 
intenţie ? Un astfel de calcul îi va fi favorabil evoluţiei sale? 

„Irebuie să faci binele din caritate, adică dezinteresat”. 

Dar este foarte natural să dorim a avansa, pentru a ieşi din starea 
dureroasă a vieţii prezente. Spiritele însele ne-au învățat să practicăm 
binele în acest scop. Este deci un rău de a gândi că, făcând binele pe 
pământ, putem spera la mai bine dincolo? 

„Nu, în mod cert! Dar cel ce face bine fără a se gândi la vreo 
recompensă ulterioară, ci numai pentru singura plăcere de a fi plăcut lui 
Dumnezeu şi a uşura suferința semenului său, acela a ajuns deja la un grad 
mai înalt de evoluţie şi este mai aproape de culmea fericirii divine, decât 
fratele său mai egoist care face binele din calcul, în loc să fie împins doar 
de sentimentul compasiunii înrădăcinate în inima sa”. 


Oare nu ar trebui făcută o deosebire între binele pe care îl facem 
aproapelui şi grija de a ne corecta propriile defecte? Înţelegem că nu este 
un merit prea mare în a face binele cu gândul că ne va fi decontat în viaţa 
viitoare. Dar oare este un semn de inferioritate să ne corijăm, să ne 
învingem pasiunile, să ne corectăm caracterul, în speranța de a ne apropia 
de spiritele înalte şi a ne eleva în lumea spiritelor? 

„Nu, nu! Prin „facerea de bine” nu înţelegem doar a fi caritabil. Cel 
care calculează cât profit îi va aduce fiecare faptă caritabilă, în viaţa aceasta 
sau în viaţa de apoi, acţionează egoist. Dar nu este egoism ca omul să 
încerce a se îmbunătăţi, în speranţa apropierii sale de Dumnezeu, deoarece 
spre acest scop trebuie să tindă orice efort uman”. 

895. Deoarece viaţa corporală nu este decât un sejur temporar aici-jos, iar 
principala noastră preocupare trebuind să fie viaţa viitoare, oare este 
util să ne străduim să acumulăm cunoştinţe ştiinţifice despre obiecte şi 
necesităţi ale vieţii materiale? 

„Fără îndoială! În primul rând, aceasta vă dă posibilitatea de a vă 
ajuta fraţii. În plus, spiritul vostru, devenind deja ceva mai inteligent, va 
evolua mai rapid în viaţa de dincolo şi va putea învăţa într-o oră ceea ce ar 
fi învăţat în ani de zile pe Pământ. 

Nici o cunoaştere nu este inutilă. “Toate contribuie, mai mult sau mai 
puţin, la avansul tău, deoarece spiritul perfect trebuie să ştie totul, iar 
progresul se realizează în toate direcţiile, toate ideile acumulate ajutând la 
dezvoltarea spiritului”. 

896. Să luăm doi oameni bogaţi: unul născut în opulenţă fără a cunoaşte 
vreodată lipsurile, altul îşi datorează soarta muncii sale, însă amândoi 
îşi folosesc bogăţiile exclusiv pentru propria satisfacţie personală; 
care este cel mai vinovat? 

„Cel care a cunoscut suferinţele, căci el ştie ce înseamnă să suferi; el 
cunoaşte durerea şi nu face nimic să o uşureze şi adeseori nici nu şi-o mai 
aminteşte”. 

897. Cel ce acumulează fără încetare şi fără a face bine nimănui, găseşte o 
scuză adevărată în gândul că adună pentru a lăsa mai mult 
moştenitorilor săi? 

„Este un compromis cu reaua conştiinţă”. 

898. Doi avari: unul îşi refuză strictul necesar şi moare în mizerie cu toată 
averea sa; cel de-al doilea este avar doar pentru ceilalţi, dar este 


risipitor pentru sine însuşi; în timp ce el dă înapoi în faţa celui mai 
mic sacrificiu pentru a face un serviciu sau un lucru util, nu 
precupeţeşte nimic pentru a-şi satisface gusturile şi pasiunile. Dacă i 
se cere un serviciu, este întotdeauna în lipsă; dar dacă vrea să-şi 
satisfacă un capriciu, găseşte întotdeauna resurse. Care este cel mai 
vinovat şi care este cel ce va ocupa locul cel mai de jos în lumea 
Spiritelor? 

„Cel ce se bucură de plăcerile vieţii; el este mai mult egoist decât 
avar; celălalt şi-a primit deja o parte din pedeapsă”. 

899. Este criticabil faptul de a dori cu orice preţ bogăţia dacă acest lucru 
este dat de dorinţa de a face bine? 

„Sentimentul este lăudabil, fără îndoială, dacă este pur, dar oare 
dorinţa aceasta este întru totul dezinteresată şi nu ascunde dorinţa de 
răsplată personală? Cea dintâi persoană căreia i se doreşte binele, nu este 
adesea propriul sine? 

900. Există vinovăţie în studierea păcatelor altora? 

„Dacă o facem pentru a le critica şi divulga, suntem foarte vinovaţi, 
căci lipseşte caritatea; dacă o facem pentru profitul personal şi pentru a le 
evita noi înşine, câteodată poate fi util; dar nu trebuie uitat că indulgenţa 
pentru păcatele aproapelui este una din virtuțile carităţii. Înainte de a le 
reproşa celorlalţi imperfecţiunile avute, vedeţi dacă şi ei nu pot spune 
despre voi acelaşi lucru. Străduiţi-vă aşadar să aveţi calităţile opuse 
defectelor criticate de voi la alţii, căci este mijlocul de a vă face superiori. 
Dacă ei vă reproşează că sunteţi avari, fiţi generoşi; dacă vă etichetează 
drept orgolioşi, fiţi umili şi modeşti; pentru duri, fiţi blânzi; pentru a vă 
purta copilăreşte, fiţi maturi în toate acţiunile voastre - într-un cuvânt faceţi 
în aşa fel încât să nu vă poată atribui această spusă a lui lisus: Vede paiul 
din ochiul vecinului şi nu vede bârna din ochiul său”. 

901. Există vinovăţie în cercetarea flagelurilor societăţii şi în dezvăluirea 
lor? 

„Depinde de sentimentul ce te îndeamnă să o faci; dacă scriitorul nu 
are în vedere decât producerea scandalului, aceasta este o satisfacţie 
personală pe care şi-o procură prezentând imagini ce constituie mai degrabă 
un rău exemplu decât unul bun. Spiritul aprobă, dar poate fi pedepsit pentru 
acest fel de plăcere ce constă în a descoperi răul”. 


Cum se poate judeca, în acest caz, puritatea intenţiilor şi sinceritatea 
scriitorului ? 

„Nu este întotdeauna util; dacă el prezintă lucruri bune, o face în 
profitul vostru, dacă face rău, aceasta este o problemă de conştiinţă ce-l 
priveşte. De altminteri, dacă ţine să-şi probeze sinceritatea, este treaba lui 
să-şi apere preceptul prin propriul său exemplu”. 

902. Anumiți autori au publicat opere foarte frumoase şi morale ce au 
ajutat progresul umanităţii, dar de care ei înşişi nu au profitat de loc; 
li se ţine cont, ca Spirite, de binele săvârşit de operele lor? 

„Morala fără acţiune este ca sămânţa fără lucrul pământului. Ce 
beneficiu aveţi de la sămânță dacă nu o faceţi să fructifice pentru a vă 
hrăni? Aceşti oameni sunt mai vinovaţi, deoarece aveau inteligenţa necesară 
pentru a înţelege; nepracticând sfaturile date altora, au renunţat să le 
culeagă fructele”. 

903. Cel ce face binele este criticabil de a avea conştiinţa acestui bine, şi 
de a-şi mărturisi sieşi acest lucru? 

„De vreme ce poate avea conştiinţa răului făcut, el trebuie să aibă şi 
conştiinţa binelui, astfel încât să ştie dacă acţionează corect. Numai punând 
toate acţiunile sale în balanţa legii lui Dumnezeu, şi mai ales în balanţa legii 
dreptăţii dragostei şi carităţii se va putea spune dacă ele sunt bune sau rele, 
meritorii sau condamnabile. Deci el nu trebuie criticat pentru recunoaşterea 
faptului că a triumfat asupra relelor tendinţe şi pentru mulţumirea pe care o 
încearcă. Dacă ar face-o din vanitate, atunci el ar cădea în alt păcat”. 


2. Pasiunile 
904. Deoarece principiul pasiunilor există în natură, este el rău prin sine 
însuşi? 

„Nu; pasiunea este excesul unit cu voinţa căci principiul a fost dat 
omului pentru bine, şi pasiunile îl pot duce la înfăptuirea unor lucruri 
grandioase, însă abuzul făcut este cel ce cauzează răul”. 

905. Cum definiţi limita de la care pasiunile încetează de a fi bune sau 
rele? 

„Pasiunile sunt asemenea unui cal - folositor când este stăpânit, 
periculos când ajunge el să stăpânească. Recunoaşteţi aşadar că o pasiune 
devine periculoasă din momentul când încetaţi să o stăpâniţi, şi de când are 
drept consecinţă un anumit prejudiciu pentru voi sau pentru ceilalţi”. 


Pasiunile sunt pârghiile ce pun în mişcare forţele omului; dar dacă, în 
loc să le stăpânească, omul se lasă mânat de ele, el cade pradă exceselor, şi 
chiar forţa care, în mâinile sale, putea face binele, cade asupra lui 
zdrobindu-l. 

Toate pasiunile îşi au principiul într-un sentiment sau o nevoie a 
naturii. Principiul pasiunilor nu este deci de loc unul rău de vreme ce este 
clădit pe una din condiţiile providenţiale ale existenţei noastre. Pasiunea 
propriu-zisă este exagerarea unei nevoi sau a unui sentiment; ea constă în 
exces şi nu în cauză, iar acest exces devine un rău atunci când are drept 
consecinţă un rău oarecare. 

Orice pasiune ce aproprie omul de natura animală îl îndepărtează de 
natura spirituală. Orice sentiment ce ridică omul deasupra naturii animale 
anunţă predominanţa Spiritului asupra materiei şi îl apropie de perfecţiune. 
906. Ar putea omul să-şi învingă întotdeauna înclinațiile rele prin mari 

eforturi? 

„Da, şi câteodată chiar prin eforturi uşoare; voinţa este cea care-i 
lipseşte. Şi cât de puţin efort!” 

907. Poate omul să găsească în Spirite un ajutor eficace pentru a-şi domina 
pasiunile? 

„Dacă îl roagă pe Dumnezeu şi pe geniul său bun cu sinceritate, 
Spiritele bune îi vor veni în ajutor cu certitudine, căci aceasta este misiunea 
lor”. 

908. Nu există pasiuni atât de vii şi irezistibile încât voinţa să fie 
neputincioasă în a le domina? 

„Există multe persoane care spun: Vreau! însă voinţa lor nu există 
decât pe buze. Dacă tu crezi că nu-ti poţi învinge pasiunile, aceasta se 
datorează Spiritului ce se complace datorită inferiorităţii sale. Cel ce 
încearcă să şi le reprime îşi înţelege natura spirituală; a le învinge este 
pentru el un triumf al Spiritului asupra materiei”. 

909. Care este cel mai eficace mijloc de a combate predominanţa naturii 
corporale, a materiei? 

„A face abstracţie de tine însuţi”. 


3. Despre egoism 
910. Dintre vicii, care este considerat a fi la temelia tuturor viciilor? 


„Am mai spus-o: egoismul, de la el derivă tot răul. Analizaţi toate 
viciile şi veţi vedea că la baza tuturor stă egoismul. Oricât veţi lupta 
împotriva viciilor, nu veţi reuşi să le extirpaţi câtă vreme nu veţi ataca răul 
de la rădăcină, câtă vreme nu veţi stârpi cauza. Trebuie ca toate eforturile 
voastre să tindă spre acest tel, căci acolo se află adevărata plagă a societăţii. 
Oricine doreşte să se apropie de viaţa de perfecţiune morală trebuie să 
stârpească din inima sa orice sentiment de egoism, căci egoismul este 
incompatibil cu dreptatea, dragostea şi caritatea; el neutralizează toate 
celelalte calităţi”. 

911. Egoismul, fiind fondat pe sentimentul interesului personal, pare foarte 
dificil a-l extirpa în întregime din inima omului; oare se va ajunge 
acolo? 

„Pe măsură ce oamenii se luminează descoperă lucrările spirituale şi 
pun mai puţin preţ pe lucrurile materiale; şi apoi trebuie desfiinţate 
instituţiile omeneşti care întreţin şi excită egoismul. Şi aceasta depinde de 
educaţie”. 

912. Egoismul, fiind inerent speciei umane, nu va fi întotdeauna un obstacol 
pentru domnia binelui absolut pe pământ? 

„Este cert că egoismul reprezintă cel mai mare rău al vostru, dar el 
ţine de inferioritatea spiritelor încarnate pe pământ, şi nicidecum de 
umanitatea însăşi. Or, Spiritele epurându-se prin încarnări succesive, ele îşi 
pierd egoismul aşa cum îşi pierd şi celelalte impurități. Nu aveţi pe pământ 
nici un om eliberat de egoism şi care practică mila? Există mai mulţi decât 
vă închipuiţi, dar îi cunoaşteţi prea puţin, deoarece virtutea nu caută 
strălucirea amiezii; dacă există un om, de ce nu ar fi zece; dacă există zece, 
de ce nu ar fi mii, ş.a.m.d.?” 

913. Egoismul departe de a descreşte, sporeşte o dată cu civilizaţia ce pare 
să-l excite şi să-l întreţină; cum ar putea cauza să distrugă efectul? 

„Cu cât răul este mai mare cu atât este mai hidos; va trebui ca 
egoismul să producă mult rău pentru a face să se înţeleagă necesitatea 
extirpării sale. Când oamenii se vor debarasa de simţământul de egoism ce-i 
stăpâneşte, atunci vor trăi ca fraţii, nemaifăcându-şi nici un rău, ajutându-se 
reciproc prin legătura firească de solidaritate. Atunci cel puternic va fi 
sprijinitorul şi nu agresorul celui slab, şi nu vom mai vedea oameni lipsiţi 
de strictul-necesar, deoarece toţi vor practica legea dreptăţii. Va fi domnia 
binelui a cărei pregătire este sarcina Spiritelor”. 


914. Care este mijlocul de a distruge egoismul? 

„Dintre toate imperfecţiunile omeneşti, cel mai greu de dezrădăcinat 
este egoismul, deoarece ţine de influenţa materiei de care omul, încă foarte 
apropiat de originea sa, nu s-a putut elibera, şi această influenţă este 
întreţinută de tot: legi, organizare socială, educaţie omenească. Egoismul va 
slăbi o dată cu predominanţa vieţii morale asupra vieţii materiale, şi mai 
ales o dată cu cunoaşterea dată vouă de Spiritism despre viitoarea voastră 
stare reală, nedenaturată de ficțiuni alegorice Spiritismul, atunci când va fi 
identificat cu obiceiurile şi credinţele, va transforma obişnuinţele, 
deprinderile şi relaţiile sociale. Egoismul se bazează pe importanţa 
personalităţii; or, spiritismul face să se vadă lucrurile de la o astfel de 
înălţime încât sentimentul personalităţii dispare, ca să spun aşa, înaintea 
imensităţii. Demontând importanţa personalităţii - făcând-o să fie văzută 
aşa cum este - iată ce înseamnă a combate egoismul! 

Ofensiva egoismului celorlalţi îl face adesea pe om egoist, deoarece el 
simte nevoia de a se menţine în defensivă. Vederea faptului că ceilalţi se 
gândesc numai la ei şi nu la el, îl face să se ocupe mai mult de propria 
persoană decât de ceilalţi. Dacă principiul carităţii şi fraternității se va afla 
la baza tuturor instituţiilor sociale, a raporturilor juridice dintre un popor şi 
altul, dintre un individ şi alt individ, omul se va gândi mai puţin la propria 
persoană dacă va vedea că alţii s-au gândit la el; atunci va suferi influenţa 
exemplului şi al contactului cu ceilalţi. (FENELON) 

În prezenţa acestei revărsări de egoism, este nevoie de o adevărată 
virtute pentru a face abstracţie de propria personalitate în profitul celorlalţi, 
care adesea nu au pic de recunoştinţă; mai ales celor care au această virtute 
le este deschisă împărăţia cerurilor; mai ales lor le este rezervată fericirea 
celor aleşi, căci adevărat vă spun, în ziua dreptăţii oricine se va fi gândit 
numai la sine va fi îndepărtat şi va suferi datorită nepăsării sale. 

S-au făcut fără îndoială eforturi lăudabile pentru progresul umanităţii. 
Se încurajează, se stimulează, se onorează sentimentele bune mai mult 
decât în oricare altă epocă şi totuşi viermele egoismului constituie 
întotdeauna plaga socială. Este un rău real ce se răsfrânge asupra întregii 
lumi şi căruia fiecare îi este mai mult sau mai puţin victimă, trebuie deci 
combătut aşa cum se combate o maladie epidemică. 

Pentru aceasta, trebuie să se procedeze în manieră medicală: să se 
meargă direct la sursă. Trebuie aşadar să se cerceteze în toate 


compartimentele organizării sociale, de la familii până la popoare, din 
locuinţe modeste până în palate, toate cauzele, toate influenţele evidente sau 
ascunse, care provoacă, întreţin şi dezvoltă sentimentul egoismului. Odată 
cauzele cunoscute, remediul va apărea de la sine; se va acţiona doar pentru 
combaterea cauzelor, dacă nu toate odată, cel puţin parţial, şi puţin câte 
puţin veninul va fi eliminat. Vindecarea ar putea fi de lungă durată, 
deoarece cauzele sunt numeroase, dar nicidecum imposibilă. 

Nu se va ajunge acolo, de altfel, decât curmând răul de la rădăcină, 
adică prin educaţie; dar nu acea educaţie care dă oameni instruiți, ci acea 
educaţie care face oameni de bine. Educaţia, dacă este bine înţeleasă, 
reprezintă cheia progresului moral; când se va stăpâni arta de a forma 
caracterele aşa cum este stăpânită arta de a forma inteligentele, se va ajunge 
la înălţarea oamenilor aşa cum se înaltă azi plantele tinere. Însă arta aceasta 
cere mult tact, multă experienţă, şi un profund simt al observaţiei; dar este o 
gravă eroare să crezi că având ştiinţa obţii sigur rezultatul. Oricine 
urmăreşte atât copilul bogatului cât şi pe cel al săracului chiar de la naştere 
şi observă toate influenţele periculoase ce acţionează asupra lor ca urmare a 
slăbiciunii, neglijenţei şi ignoranței celor ce-i îndrumă, şi cum mijloacele 
utilizate pentru educaţia lor duc la false valori, nu se mai miră că întâlneşte 
în lume atâtea obstacole. Dacă s-ar face pentru morală tot atât cât pentru 
inteligenţă s-ar vedea că, exceptând naturile refractare, există mai multe 
persoane decât s-ar crede care nu cer decât o cultură sănătoasă pentru a se 
obţine bune rezultate. (872) 

Omul doreşte să fie fericit, este un sentiment natural. De aceea el 
munceşte fără încetare pentru a-şi ameliora situaţia pe pământ; el caută 
cauzele suferințelor sale pentru a scăpa de ele. Când va înţelege că egoismul 
este una din aceste cauze, cea care naşte orgoliul, ambiția, lăcomia, invidia, 
ura, gelozia, de care este în fiecare moment rănit, care produce tulburare 
tuturor relaţiilor sociale, provoacă disensiuni, distruge încrederea, obligă la 
o permanenţă defensivă faţă de vecinul tău, şi face din prieten un inamic, 
atunci omul va înţelege totodată că acest viciu este incompatibil cu propria 
lui fericire; mai adăugăm chiar cu propria siguranţă; cu cât va avea de 
suferit, cu atât va simţi nevoia de a-l combate, aşa cum combate ciuma şi 
toate celelalte nenorociri; va fi solicitat de propriu interes. (784) 

Egoismul este izvorul tuturor viciilor, aşa cum caritatea este izvorul 
tuturor virtuţilor; a-l distruge pe primul, a-l dezvolta pe celălalt, acesta 


trebuie să fie scopul tuturor eforturilor omului dacă vrea să-şi asigure 
fericirea aici pe pământ ca şi în viitor. 


4. Caracterul omului de bine 
915. Prin ce trăsături se poate recunoaşte la un om progresul real ce 
trebuie să-i înalte Spiritul? 

„Spiritul probează elevația sa atunci când toate actele vieţii sale 
corporale vădesc practicarea legii lui Dumnezeu şi când înţelege cu 
anticipație viaţa spirituală”. 

Adevăratul om de bine este cel ce practică legea dreptăţii, a dragostei 
şi carităţii în toată puritatea sa. Dacă îşi întreabă conştiinţa cu privire la 
actele săvârşite, va întreba dacă nu cumva a încălcat într-un fel această lege; 
dacă nu cumva a făcut rău; dacă a făcut tot binele pe care-l putea face; dacă 
nimeni nu se plânge de el, şi în sfârşit dacă a făcut aproapelui ceea ce ar fi 
dorit să i se facă lui. Omul pătruns de sentimentul carităţii şi dragostei 
pentru ceilalţi face binele pentru bine, fără a spera ceva, şi îşi sacrifică 
interesul propriu pentru dreptate. 

EI este bun, omenos, binevoitor cu toată lumea, căci îi vede fraţi pe 
toţi oamenii fără deosebire de rasă sau credinţă. 

Dacă Dumnezeu i-a dat putere şi bogăţie, el priveşte aceste lucruri ca 
pe o avere de care se foloseşte pentru a face binele; nu face din ele un motiv 
de mândrie, căci ştie că Dumnezeu aşa cum i le-a dat tot aşa i le poate lua. 

Dacă ordinea socială a aşezat oamenii sub influenţa sa, el îi tratează 
cu bunătate şi bunăvoință, deoarece sunt egalii săi înaintea lui Dumnezeu; 
el se foloseşte de autoritatea sa pentru a-i ridica din punct de vedere moral, 
şi nu pentru a-i umili cu orgoliul său. 

Este indulgent cu slăbiciunile aproapelui, deoarece ştie că el însuşi are 
nevoie de indulgentă şi îşi repetă acest cuvânt al lui lisus: Cel ce se ştie fără 
păcat să arunce primul piatra. 

EI nu este deloc răzbunător: după exemplul lui lisus el iartă jignirile 
amintindu-şi numai facerea de bine; căci el ştie că i se va ierta lui aşa cum 
şi el a iertat. EI respectă la semenii săi toate drepturile date de legile naturii, 
aşa cum ar dori să-i fie şi lui respectate. 


5. Cunoaşterea de sine 


916. Care este mijlocul cel mai eficace de a te îmbogăţi în această viaţă şi a 
rezista tentaţiei spre rău? 

„Un înţelept din antichitate a spus: Cunoaşte-te pe tine însuţi”. 

Înţelegem întreaga înţelepciune a acestei maxime, dar dificultatea 
constă tocmai în cunoaşterea de sine; care este mijlocul de a o atinge? 

„Faceţi ceea ce făceam, eu însumi în timpul vieţii mele pământene: la 
sfârşitul fiecărei zile, îmi întrebam conştiinţa, treceam în revistă ceea ce 
făcusem şi mă întrebam dacă nu omisesem vreuna dintre îndatoriri, dacă 
nimeni nu se putea plânge de mine. Astfel ajungeam să mă cunosc şi să văd 
ceea ce trebuia schimbat la mine. Cel care, în fiecare seară, îşi va reaminti 
toate acţiunile din cursul zilei şi se va întreba ce a făcut bine sau ce a făcut 
rău, rugând pe Dumnezeu şi pe îngerul său păzitor să-l lumineze, va obţine 
o mare putere pe drumul perfecţionării sale; căci, credeţi-mă, Dumnezeu îl 
va ajuta. Puneţi-vă deci întrebări şi întrebaţi-vă ce aţi făcut şi în ce scop aţi 
acţionat în anumite circumstanţe; dacă aţi făcut unele lucruri pentru care v- 
ar blama alţii, dacă aţi întreprins o acţiune pe care încercaţi să nu o 
recunoaşteţi. Întrebaţi-vă încă odată: dacă intrând în lumea Spiritelor, unde 
nimic nu se poate ascunde, mi-ar plăcea ca Dumnezeu să mă întrebe dacă 
mă tem de ceea ce am făcut? Examinaţi ceea ce aţi putut face împotriva lui 
Dumnezeu, apoi împotriva aproapelui vostru, şi în sfârşit împotriva voastră 
înşivă. Răspunsurile vor constitui o liniştire a conştiinţei voastre, sau 
clarificarea răului ce trebuie vindecat. 

Cunoaşterea de sine este deci cheia îmbunătăţirii individuale. Dar, 
spuneţi voi, cum să judecăm? Nu există de asemenea o iluzionare a 
orgoliului ce diminuează greşelile şi le face scuzabile? Avarul se crede un 
simplu econom şi prevăzător; orgoliosul crede că nu are decât demnitate. 
Aşa poate fi, într-adevăr, dar voi aveţi un mijloc de control ce nu vă poate 
înşela niciodată. Când sunteţi nehotărâţi asupra valorii uneia dintre acţiunile 
voastre, întrebaţi-vă cum aţi califica-o dacă ar fi făptuită de o altă persoană. 
Dacă aţi condamna-o la altul, ea nu va fi justificată nici pentru voi, căci 
Dumnezeu nu are două măsuri pentru dreptate. Căutaţi astfel să ştiţi ce 
gândesc ceilalţi, şi nu neglijaţi opinia inamicilor voştri, căci aceştia nu au 
nici un interes în ascunderea adevărului, şi adesea Dumnezeu îi aşează 
alături de voi ca o oglindă, pentru a vă avertiza cu o mai mare sinceritate 
decât o fac prietenii. Cel ce are voinţa fermă de a se îmbunătăţi îşi 
cercetează conştiinţa pentru a elimina înclinațiile rele, aşa cum înlătură 


buruienile din grădină; dacă îşi face bilanţul zilei sale morale, aşa cum 
negustorul face socoteala pierderilor şi beneficiilor sale, vă asigur că şi unul 
şi celălalt vor avea de câştigat. Dacă îşi spune că ziua sa a fost bună, poate 
dormi liniştit şi poate aştepta fără teamă deşteptarea într-o altă viaţă. 

„Puneţi-vă aşadar întrebări clare şi precise şi nu căutaţi să le 
complicaţi; pot fi folosite câteva minute pentru a cuceri o fericire eternă. Nu 
lucraţi în fiecare zi pentru a aduna pentru bătrâneţe? Tihna bătrâneţii nu 
constituie obiectul dorințelor voastre, scopul ce vă face să înduraţi truda şi 
privaţiunile momentane? Ei bine! Ce este această scurtă tihnă, tulburată de 
infirmităţile corpului, faţă de cea aşteptată de omul de bine? Aceasta nu 
merită pedeapsa datorită câtorva eforturi? Ştiu sigur şi viitorul incert; or, 
tocmai acesta este gândul a cărui distrugere este sarcina noastră, căci noi 
vrem să vă facem să înţelegeţi acest viitor în aşa fel încât să nu rămână nici 
un fel de îndoială în sufletul vostru. De aceea noi v-am reţinut mai întâi 
atenţia prin fenomene de natură să frapeze judecata voastră, apoi vă vom da 
instrucţiuni pe care fiecare dintre voi este însărcinat să le răspândească. În 
acest scop am dictat Cartea Spiritelor”. 


SFÂNTUL AUGUSTIN 


Multe dintre faptele săvârşite de noi trec neobservate; dacă într-adevăr 
am urma sfatul sfântului Augustin, şi ne-am întreba mai des conştiinţa, vom 
vedea de câte ori am greşit fără să ne fi gândit, greşeala noastră de a nu 
cerceta natura şi mobilul actelor noastre. Forma interogativă a anumitor 
lucruri este mai sigură decât o maximă ce nu se aplică adesea. Ea provoacă 
răspunsuri categorice de tipul „da” sau „nu” care nu oferă alternativă; sunt 
tot atâtea argumente individuale, iar prin suma răspunsurilor se poate evalua 
tot binele şi răul din noi. 


CARTEA A PATRA - Speranţe şi 
consolări 


CAPITOLUL 1 - Pedepse şi bucurii 
pământene 


1. Fericirea şi nefericirea relative. 
2. Pierderea persoanelor iubite. 

3. Decepţii. lubirile ce marchează. 
4. Unirile antipatice. 

5. Teama de moarte. 

6. Dezgustul de viaţă. Sinuciderea. 


1. Fericirea şi nefericirea relative 

917. Se poate bucura omul de o fericire deplina pe pământ? 

„Nu, de vreme ce viaţa i-a fost dată ca încercare sau ispăşire; dar 
depinde de el de aşi face mai suportabile lipsurile şi de a fi astfel fericit cât 
este posibil pe pământ”. 

918. Se înțelege că omul va fi fericit pe pământ atunci când umanitatea se 
va fi transformat; dar în aşteptare, poate fiecare să îşi asigure o 
fericire relativă ? 

„De cele mai multe ori omul este artizanul propriei nenorociri. 
Practicând legea lui Dumnezeu, îşi păzeşte binele de necazuri şi capătă o 
fericire atât de mare cât îi permite existenţa sa grosieră”. 

Omul foarte pătruns de destinul său viitor nu vede în viaţa corporală 
decât o haltă temporară. Pentru el reprezintă un popas momentan într-un 
han de categorie inferioară; el se consolează cu uşurinţă pentru câteva 
neplăceri pasagere ale drumului care trebuie să-l ducă la o situaţie mai 
bună, cu atât mai mult cu cât şi-a făcut dinainte toate pregătirile necesare. 

Noi suntem pedepsiţi încă din această viaţă datorită infracţiunii pe 
care am comis-o asupra legilor existenţei corporale prin tot felul de necazuri 
ce reprezintă urmarea acestei infracţiuni şi a tuturor exceselor noastre. Dacă 
ne întoarcem din aproape în aproape la originea a ceea ce numim nefericiri 


pământene vom vedea că acestea sunt, în mare parte, consecinţa unei prime 

abateri de la drumul drept. Prin această abatere, noi am deviat pe o cale 

greşită, şi din consecinţă în consecinţă cădem în nefericire. 

919. Fericirea pământească este relativă în funcţie de poziţia fiecăruia; 
ceea ce provoacă fericirea unuia duce la nefericirea altuia. Există 
totuşi o măsură a fericirii comune pentru toţi oamenii? 

„Pentru viaţa materială, ea este dată de posesiunea necesarului; pentru 
viaţa morală: o bună conştiinţă şi încrederea în viitor”. 

920. Ceea ce este de prisos pentru unul nu devine necesar pentru alții, şi 
reciproc după poziţia fiecăruia? 

„Da, conform ideilor voastre materiale, prejudecăţilor, ambiţiei 
voastre şi piedicilor ridicole pentru care viitorul va face dreptate atunci când 
veţi înţelege viitorul. Fără îndoială cel ce avea un câştig de cincizeci de mii 
de lire şi se trezeşte cu el redus la zece mii se crede foarte nefericit, 
deoarece nu poate face o bună figură în societate, nu-şi poate ţine rangul, 
nu-şi poate satisface toate capriciile. EI îşi închipuie că-i lipseşte strictul 
necesar; dar, sincer, îl crezi vrednic de plâns, când alături de el sunt atâţia 
care mor de foame şi de frig şi nu au o pernă pe care să-şi odihnească 
capul? Înțeleptul pentru a fi fericit, priveşte în sinea sa, şi niciodată în afară, 
şi acest lucru îi înalţă sufletul spre infinit”. 

921. Există rele independente de modul de acţiune, şi care îl surprind chiar 
şi pe omul cel mai drept; nu există un mijloc de a teferi de ele? 

„În acest caz omul trebuie să se resemneze şi să suporte fără murmur, 
dacă doreşte să progreseze; el găseşte întotdeauna o consolare în propria 
conştiinţă care îi dă speranţa într-un viitor mai bun, dacă va face ceea ce 
trebuie pentru a-l obţine”. 

922. De ce favorizează Dumnezeu obţinerea unor averi de către persoane 
ce par că nu le merită? 

„Este o favoare în ochii celor care nu văd decât prezentul; dar, să ştiţi, 
norocul este adeseori o încercare mai periculoasă decât mizeria”. 

923. Civilizaţia, creând noi nevoi, nu este totodată izvorul unor noi 
necazuri ? 

„Relele acestei lumi sunt datorate nevoilor artificiale create de voi. 
Cel ce ştie să-şi limiteze dorinţele şi vede fără invidie ceea ce este mai 
presus de el se apără de decepţiile acestei vieţi. Omul mai bogat este cel ce 
are mai puţine nevoi. 


Voi invidiaţi plăcerile celor ce vă par fericiţii acestei lumi; dar oare 
ştiţi ce le este rezervat? Dacă se bucură doar pentru ei înşişi înseamnă că 
sunt egoişti şi atunci va veni şi reversul. Plângeţi-i mai degrabă. Dumnezeu 
permite uneori ca omul rău să prospere, dar fericirea sa nu este de invidiat 
căci el va plăti cu lacrimi amare. Dacă cel drept este nefericit, aceasta este o 
probă de care i se va ţine cont dacă o va suporta cu curaj. Amintiţi-vă aceste 
cuvinte ale lui lisus: Fericiţi cei ce suferă, căci ei vor fi mângâiaţi”. 

924. Cu siguranţă, surplusul nu e indispensabil fericirii dar nu la fel este cu 
strictul necesar; sau nefericirea celor ce sunt lipsiţi de acest necesar 
nu este reală? 

„Omul nu este cu adevărat nefericit decât atunci când suferă de lipsa 
strictului necesar pentru viaţă şi pentru sănătatea corpului. Această lipsă 
este, poate, greşeala sa; atunci nu trebuie să se facă răspunzător decât pe 
sine însuşi; dacă este greşeala aproapelui, responsabilitatea cade asupra 
celui ce a cauzat-o”. 

925. Prin existenţa aptitudinilor naturale, Dumnezeu indică în mod evident 
vocaţia noastră în această lume. Oare multe dintre rele nu provin din 
faptul că nu ne urmăm această vocaţie? 

„Este adevărat, şi deseori părinţii sunt cei care din orgoliu sau avariţie 
fac ca proprii lor copii să se abată de la calea stabilită de natură, şi, prin 
această deviere, compromit fericirea copiilor; ei vor fi răspunzători”. 

Atunci veţi găsi drept ca fiul unui om cu o situaţie să devină cizmar, 
de exemplu, dacă ar avea aptitudine pentru această meserie? 

„Nu trebuie să cădem în absurd, şi nici să exagerăm cu nimic: 
civilizaţia are nevoile sale. De ce fiul unui om cu o situaţie înaltă, aşa cum 
spui, să fie cizmar dacă poate face altceva? El va putea întotdeauna să se 
facă util potrivit facultăţilor sale, dacă acestea nu vor fi folosite spre rău. 
Astfel, de exemplu, în locul unui slab avocat, va putea fi un mecanic bun 
etc”. 

Deplasarea oamenilor în afara sferei lor intelectuale este cu siguranţă 
una dintre cauzele cele mai frecvente pentru decepţii. Inaptitudinea pentru 
cariera îmbrăţişată este un izvor nesecat de reversuri; apoi amorul propriu, 
adăugându-se, împiedică omul să-şi caute o sursă de existenţă într-o 
profesiune mai umilă şi îi arată sinuciderea drept remediu pentru a scăpa de 
ceea ce el crede că este o umilinţă. Dacă o educaţie morală l-ar fi ridicat 


deasupra prejudecăţilor prosteşti ale orgoliului, el nu ar mai fi fost niciodată 

luat pe nepregătite. 

926. Există persoane lipsite de orice resurse materiale, chiar când în jurul 
lor domneşte abundența. Ele nu au altă perspectivă decât moartea; 
încotro ar trebui să o ia? Trebuie oare lăsaţi să moară de foame? 

„Nu trebuie niciodată să existe ideea de a-i lăsa muritori de foame; ei 
ar fi găsit întotdeauna mijlocul de a se întreţine, dacă orgoliul nu se 
interpunea între nevoie şi muncă. Noi spunem adeseori: nu există meserie 
rea, sau muncă dezonorantă - dar o spunem pentru alţii şi nicidecum pentru 
noi”. 

927. Este evident că fără prejudecățile sociale de care ne lăsăm dominați, 
seva găsi întotdeauna o muncă oarecare ce ar putea ajuta omul să 
trăiască, dacă şi-ar părăsi poziţia socială. Dar şi printre persoanele 
ce nu au prejudecăţi, sau cărora nu le pasă de ele, sunt unele aflate în 
imposibilitatea de a obţine cele necesare, ca urmare a bolilor sau altor 
cauze independente de voinţa lor. 

„Într-o societate organizată după legea lui Christos nimeni nu trebuie 
să moară de foame”. 

Cu o organizare socială înţeleaptă şi prevăzătoare, omului nu-i poate 
lipsi strictul necesar decât din proprie greşeală; dar chiar greşelile proprii 
sunt adesea rezultatul mediului în care trăieşte. Când omul va practica legea 
lui Dumnezeu, el va avea o ordine socială bazată pe dreptate şi solidaritate 
şi va fi el însuşi mai bun. 

928. De ce, în societate, clasele sociale care suferă sunt mai numeroase 
decât clasele fericite? 

„Nimeni nu este fericit în totalitate, şi cel pe care-l credem fericit 
ascunde adesea tristeţi sfâşietoare; suferinţa există peste tot. Totuşi, pentru a 
răspunde raţionamentului tău, voi spune că sunt mai numeroase clasele 
denumite de tine suferinde, deoarece pământul este un loc al ispăşirii. Când 
omul va realiza pe pământ o domnie a binelui şi a Spiritelor bune, nu va 
mai exista nefericire, şi totul va fi pentru el un paradis terestru”. 

929. De ce, în lume, ceea ce e rău influenţează adeseori ceea ce e bun? 

„Datorită slăbiciunii celor buni; cei răi sunt intriganţi şi îndrăzneţi, cei 
buni sunt timizi; când vor dori, ei vor avea întâietate”. 

930. Dacă omul este adesea artizanul suferințelor sale materiale, este el în 
acelaşi timp autorul suferințelor sale morale? 


„Chiar mai mult, căci suferinţele materiale sunt câteodată 
independente de voinţă; dar orgoliul rănit, ambiția nesatisfăcută, anxietatea, 
avariţiei, invidia, gelozia, toate pasiunile într-un cuvânt, reprezintă torturi 
ale sufletului. 

Invidia şi gelozia! Fericiţi cei ce nu cunosc aceşti viermi ai sufletului! 
Cu invidia şi gelozia, nici un moment de linişte, de repaus posibil pentru cel 
atins de aceste rele: obiectele poftei sale, a urii şi necazului său i se 
înfăţişează ca nişte fantome ce nu-i dau pace nici o clipă şi-l urmăresc până 
şi în somn. Invidiosul şi gelosul sunt într-o stare de agitaţie continuă. Nu 
este deci o situaţie deplorabilă? Oare nu vă gândiţi că omul, prin pasiunile 
sale, îşi creează suplicii artificiale, iar pentru el pământul devine un 
adevărat infern? 

Multe expresii înfierează cu tărie efectele anumitor pasiuni. Se spune, 
de exemplu: a plesni de orgoliu, a muri de invidie, a se usca de gelozie sau 
ciudă, a-şi pierde pofta de mâncare sau de băutură etc.; acest tablou este 
foarte adevărat. Câteodată gelozia nu are un obiect bine determinat. Există 
oameni care prin nai ura lor sunt geloşi pe tot ce iese în evidentă, pe tot ce 
depăşeşte limita obişnuitului, chiar atunci când nu au nici un interes direct 
ci doar pentru că ei nu pot atinge acest nivel; tot ce pare deasupra 
obişnuitului le displace, şi dacă ar ajunge să fie majoritari în societate, ei ar 
dori să coboare totul la nivelul lor. Este gelozia asociată mediocrităţii. 

Omul este deseori nefericit doar din pricina importanţei acordate 
lucrurilor pământeşti; vanitatea, ambiția şi cupiditatea nesatisfăcute 
reprezintă nefericirea lor. Dacă s-ar situa deasupra cercului strâmt al vieţii 
materiale şi şi-ar înălța gândul spre infinitul căruia îi este destinat, atunci 
vicisitudinile umanităţii îi vor părea meschine şi puerile, ca şi necazurile 
unui copil ce se plânge de pierderea jucăriei ce-i procura plăcerea supremă. 

Cel ce nu vede fericirea decât în satisfacerea orgoliului şi a poftelor 
grosiere este nefericit atunci când nu şi le poate satisface, în timp ce acela 
care nu cere nimic în plus este fericit cu ceea ce altora li se pare o 
calamitate. 

Vorbim despre omul civilizat, căci sălbaticul având necesităţi şi mai 
limitate nu este tulburat de aceleaşi pasiuni şi angoase: modul său de a 
vedea lucrurile este cu totul diferit. În stare de civilizaţie, omul judecă 
nefericirea sa şi o analizează; şi aceasta cu cât este mai afectat, dar poate de 
asemenea să judece şi să analizeze mijloacele de a o alina. Această alinare o 


găseşte în sentimentul creştin ce-i dă speranţa într-un viitor mai bun, şi în 
spiritism ce-i dă certitudinea acestui viitor. 


2. Pierderea persoanelor iubite 
931. Pierderea persoanelor care ne sunt dragi nu este una din cauzele ce ne 
provoacă o durere cu atât mai profundă cu cât pierderea aceasta este 
ireparabilă şi totodată independentă de voinţa noastră? 

„Această cauză a durerii atinge, atât pe cel bogat cât şi pe cel sărac; ea 
este o încercare sau o ispăşire şi o lege comună. Însă există consolarea de a 
putea comunica cu prietenii voştri prin mijloacele pe care le aveţi la 
dispoziţie, aşteptând să căpătaţi altele mai directe şi mai accesibile 
simţurilor voastre”. 

932. Ce gândiţi despre opinia persoanelor care privesc comunicările cu 
lumea cealaltă ca o profanare? 

„Nu poate fi vorba de profanare dacă există reculegere şi când 
evocarea se face cu respect şi bună-cuviinţă; ceea ce o probează este faptul 
că Spiritele ce vă iubesc vin cu plăcere; ele sunt fericite datorită amintirii 
voastre şi pentru că se vor întreţine cu voi; ar fi fost o profanare dacă în 
toate acestea ar exista uşurinţă”. 

Posibilitatea de a intra în comunicare cu Spiritele este o consolare 
foarte plăcută, deoarece ne procură mijlocul de a ne întreţine cu părinţii şi 
prietenii noştri, care au părăsit pământul înaintea noastră. Prin evocare, le 
apropiem de noi; ele sunt alături de noi, ne înţeleg şi ne răspund, nu mai 
există, ca să spunem aşa, o separație între ele şi noi. Ele ne ajută cu sfaturile 
lor, ne mărturisesc dragostea lor şi mulţumirea încercată de amintirea 
noastră. Pentru noi este o bucurie de a le şti fericite, de a afla chiar de la ele 
detaliile noii lor existenţe şi de a obţine siguranţa că le vom reîntâlni. 

933. Sunt afectate Spiritele de durerile neconsolate pe care noi, ca 
supraviețuitori, le încercăm? 

„Spiritul este sensibil la amintirea şi la regretele celor pe care i-a 
iubit, dar o durere nesfârşită şi neconsolată îl afectează în mod penibil, 
deoarece vede în această durere excesivă o lipsă de credinţă în viitor şi de 
încredere în Dumnezeu şi, în consecinţă, un obstacol pentru avansare şi, 
poate, pentru reîntâlnire”. 

Spiritul fiind mai fericit decât pe pământ, a regreta viaţa lui trecută 
înseamnă a regreta fericirea lui prezentă. Doi prieteni sunt făcuţi prizonieri 


şi închişi în aceeaşi carceră; pentru ambii trebuie să sosească o zi a 
libertăţii, dar unul o obţine mai repede. Ar fi oare de înţeles supărarea celui 
rămas închis pentru faptul că prietenul său a fost eliberat înaintea sa? Nu ar 
fi mai mult egoism decât afecţiune din partea sa dorinţa de a-şi împărţi 
captivitatea şi suferinţele o perioadă de timp tot atât de lungă? Aceeaşi 
situaţie cu două fiinţe ce se iubesc pe pământ; cel ce pleacă primul este 
primul eliberat şi trebuie să-l felicităm pentru aceasta, aşteptând cu răbdare 
momentul când vom pleca şi noi înşine. 

Vom face şi o altă comparaţie asupra cestui subiect. Aveţi un prieten 
care, în comparaţie cu voi, se află într-o situaţie foarte grea: sănătatea sau 
interesul îi impun să plece într-o altă ţară unde consideră că-i va fi mai bine 
din toate punctele de vedere. Nu va fi alături de voi o perioadă de timp, dar 
veţi putea coresponda cu el. Separarea nu va fi decât fizică. Vă veţi simţi 
oare separați de distanţa creată între voi, de vreme ce este pentru binele lui? 

Doctrina spiritistă, prin probele evidente date nouă despre viaţa 
viitoare, despre prezenţa în jurul nostru a celor pe care i-am iubit, despre 
afecțiunea şi solicitudinea lor, prin relaţiile stabilite cu aceste Spirite 
datorită ei, ne oferă o supremă alinare la una dintre adevăratele cauze ale 
durerii. Cu Spiritismul există mai puţină singurătate, mai puţin abandon; 
omul cel mai izolat are întotdeauna prieteni în jurul lui cu care se poate 
întreţine. Noi suportăm cu nelinişte frământările vieţii, ni se par atât de 
intolerabile încât nu înţelegem cum de le putem îndura; şi totuşi, dacă le-am 
suportat cu curaj, dacă ne-am impus tăcerea fără murmur, ne vom felicita 
când vom fi în afara acestei închisori terestre, aşa cum cel ce suferă 
răbdător se felicită, atunci când este vindecat, de a fi suportat cu resemnare 
un tratament dureros. 


3. Decepţii. Ingratitudine. Iubirile care lasă urme 
934. Oare decepţiile care ne fac să încercăm ingratitudinea şi fragilitatea 
legăturilor de prietenie nu sunt pentru omul sincer un izvor de 
amărăciune ? 

„Da, dar v-am învăţat să-i deplângeţi pe ingraţi şi pe prietenii infideli: 
ei vor fi mai nefericiţi decât voi. Ingratitudinea este fiica egoismului, iar 
egoistul va găsi mai târziu inimi insensibile ca şi a lui. Gândiţi-vă la toţi cei 
care au făcut mai mult bine decât voi, care valorează mai mult decât voi, şi 
care au fost răsplătiți prin ingratitudine. Gândiţi-vă că însuşi lisus, în timpul 


vieţii sale, a fost batjocorit şi disprețuit, tratat ca înşelător şi impostor, şi nu 
vă miraţi, că va fi la fel şi în ceea ce vă priveşte. Căci binele pe care l-aţi 
făptuit va fi recompensa voastră în această lume, şi nu luaţi în seamă ce 
vorbesc cei care l-au primit de la voi. Ingratitudinea este o încercare pentru 
perseverenţa voastră în a face bine; vi se va ţine cont de aceasta, şi cei ce v- 
au nemulţumit vor fi pedepsiţi din pricina ingratitudinii lor”. 

935. Decepţiile cauzate de ingratitudine nu sunt făcute pentru a întări 

inima şi pentru a o închide sensibilităţii ? 

„Ar fi o nedreptate, căci omul sincer este fericit prin binele făcut. El 
ştie că dacă nu se aminteşte de binele făcut de el în aceste viaţă, atunci el va 
fi pomenit într-o viaţă viitoare, şi că ingratul va avea parte de ruşine şi de 
remuşcări”. 

Acest gând nu-i împiedică inima de a fi rănită; or, aceasta nu face să 
se nască în om ideea că ar fi fost mai fericit dacă era mai puţin sensibil? 

„Da, dacă preferă fericirea egoistului; tristă fericire! Dacă ştie că 
prietenii ingraţi nu sunt demni de prietenia sa, şi dacă s-a înşelat asupra lor, 
el trebuie de îndată să nu-i mai regrete. Mai târziu, îi va descoperi pe cei 
care vor şti să-l înţeleagă mai bine. Plângeţi-i pe cei care au apucături rele 
faţă de voi, deşi nu meritaţi, căci pentru ei va exista o tristă reciprocitate, 
însă nu vă lăsaţi impresionați de aceasta: este un mijloc de a vă situa 
deasupra lor”. 

Natura a dăruit omului nevoia de a iubi şi de a fi iubit. Una dintre cele 
mai mari bucurii ce i-a fost acordată pe pământ este aceea de a întâlni inimi 
ce simpatizează cu a sa. Natura îi dă astfel premisele fericirii care îi este 
rezervată în lumea Spiritelor perfecte unde totul este dragoste şi bunăvoință; 
este o bucurie refuzată celui egoist. 


4. Unirile antipatice 
936. De vreme ce Spiritele care se simpatizează sunt înclinate spre unire, 
cum se face că, printre Spiritele încarnate, afecțiunea nu vine adesea 
decât dintr-o parte, şi dragostea cea mai sinceră este întâmpinată cu 
indiferentă şi chiar repulsie? În plus, cum se poate ca dragostea vie 
dintre două fiinţe să se transforme în antipatie şi, câteodată în ură? 
„Tu nu înţelegi că este o pedeapsă, dar care nu e trecătoare. Apoi, câţi 
nu sunt cei care cred că iubesc nebuneşte, deoarece nu judecă lucrurile 
decât în aparentă, iar când sunt obligaţi să trăiască împreună cu persoanele 


respective, nu întârzie să recunoască că a fost doar un interes material! Nu 
este suficient să fiţi îndrăgostiţi de o persoană care vă place şi căreia îi 
găsiţi frumoase calităţi; doar trăind într-adevăr cu acea persoană o puteţi 
aprecia. Câte uniri nu s-au făcut în care, la început, partenerii păreau că nu 
se înţeleg! dar când s-au cunoscut şi studiat mai bine au sfârşit prin a se iubi 
cu o dragoste tandră şi durabilă, deoarece legătura lor se baza pe stimă! Nu 
trebuie să uitaţi că cel ce iubeşte este Spiritul şi nicidecum trupul, iar când 
iluzia materială se risipeşte, Spiritul vede realitatea. 

Există două feluri de dragoste: cea a trupului şi cea a sufletului şi 
deseori se confundă una cu cealaltă. Când este neîntinată, dragostea 
sufletului este durabilă; cea a corpului este perisabilă. Iată de ce adesea cei 
ce credeau că se iubesc cu o dragoste etern ă ajung să se urască când iluzia 
dispare”. 

937. Lipsa de simpatie între fiinţe sortite să trăiască împreună nu este în 
mod constant o sursă de supărări cu atât mai amare cu cât otrăvesc 
întreaga existenţă ? 

„Foarte amare, într-adevăr; dar este una din acele nefericiri cărora 
adeseori voi înşivă le sunteţi principala cauză. Mai întâi sunt legile voastre 
nedrepte, căci cum poţi să crezi că Dumnezeu te sileşte să rămâi cu cel care- 
ţi displace? Şi apoi, în aceste uniri voi 

căutaţi mai degrabă satisfacerea orgoliului şi ambiţiei decât fericirea 
generată de o afecţiune reciprocă; atunci suferiţi consecinţa prejudecăţilor 
voastre”. 

Dar în acest caz, nu există aproape întotdeauna o victimă inocentă? 

„Da, şi pentru ea reprezintă o dură ispăşire; dar responsabilitatea 
nefericirii sale va cădea asupra celor care o vor cauza. Dacă lumina 
adevărată a pătruns în sufletul său, ea îşi va găsi alinarea în credinţa sa în 
viitor; de astfel, pe măsură ce prejudecățile se atenuează, şi cauzele acestor 
nefericiri personale vor dispărea. 


5. Teama de moarte 
938. Teama de moarte este pentru multe persoane o cauză de nedumerire; 
de unde provine această teamă, de vreme ce ele au în faţă viitorul? 
„Este un neajuns că au această teamă; dar ce vrei! caută în 
convingerea lor din tinereţe după care există un rai şi un iad, şi în 
certitudinea lor că vor merge în iad, deoarece li s-a spus că ceea ce există în 


natură este păcat mortal pentru suflet. Atunci când devin maturi, dacă au un 

pic de judecată, ei nu mai pot admite aceasta, şi devin atei sau materialişti; 

lucrurile acestea îi fac să creadă că în afara vieţii prezente nu există nimic. 

Cât despre cei care au persistat în credinţele lor din copilărie, ei reduc 

această teamă la focul etern ce trebuie să-i ardă fără a-i nimici. 

Moartea nu inspiră celui drept nici o teamă, deoarece credinţa îi dă 
certitudinea viitorului; speranţa îl face să aştepte o viaţă mai bună, şi 
caritatea cu care a practicat legea îi dă siguranţa că nu va întâlni în lumea 
cealaltă o fiinţă de care să se ruşineze”. 

Omul camal, ataşat mai mult de viaţa corporală decât de cea 
spirituală, are pe pământ griji şi bucurii materiale; fericirea sa constă în 
îndeplinirea trecătoare a tuturor dorințelor. Sufletul său, preocupat şi afectat 
în mod constant de vicisitudinile vieţii se află într-o stare de nelinişte şi de 
suferinţă continuă. Moartea îl sperie deoarece el se îndoieşte de viitorul său 
şi pentru că îşi lasă pe pământ toate bucuriile şi toate speranţele. 

Omul moral, care s-a ridicat deasupra nevoilor artificiale create de 
pasiuni, are, aici pe pământ, bucurii necunoscute omului materialist. 
Moderaţia dorințelor dă Spiritului său calmul şi seninătatea. Fericit de 
binele pe care-l face, nu există pentru el motive de decepţie, iar supărările 
alunecă peste sufletul său fără să-i lase o amprentă dureroasă. 

939. Anumite persoane cu vor găsi aceste sfaturi de căutare a fericirii pe 
pământ puţin cam banale? Nu vor vedea în ele ceea ce numesc lucruri 
comune, adevăruri auzite deseori; şi nu vor spune că, în definitiv, 
secretul de a fi fericit este de a şti să-ţi suporţi nefericirea? 

„Sunt mulţi care spun aşa; dar sunt ca acei bolnavi cărora medicul le 
prescrie regim: ar dori să se vindece fără tratament continuând să aibă 
indigestie”. 


6. Dezgustul de viaţă. Sinuciderea 
940. De unde provine dezgustul de viaţă ce pune stăpânire pe anumite 
persoane, fără vreun motiv plauzibil? 

„Efectul leneviei, al lipsei de credinţă şi deseori al societăţii însăşi. 
Pentru cel care îşi exercită facultăţile într-un scop util şi conform 
aptitudinilor sale naturale, munca nu are nimic arid, şi viaţa se scurge mai 
repede. El suportă vicisitudinile cu răbdare şi resemnare, căci el acţionează 
în scopul unei fericiri mai mari şi mai durabile care-l aşteaptă”. 


941. Are omul dreptul de a dispune de propria lui viaţă? 

„Nu, numai Dumnezeu are acest drept. Sinuciderea voluntară este 
întotdeauna o încălcare a acestei legi”. 

Sinuciderea nu este întotdeauna voluntară? 

„Nebunul care se sinucide nu ştie ce face”. 

942. Ce credeţi despre sinuciderea care are drept cauză dezgustul de viaţă? 

„Smintiţi! De ce nu lucrează? Existenţa nu le-ar fi fost o povară!” 
943. Ce credeţi despre sinuciderea ce are ca scop evadarea din mizeriile şi 

decepţiile acestei lumi? 

„Biete Spirite care nu au curajul să îndure mizeria existenţei! 
Dumnezeu îi ajută pe cei ce suferă, şi nu pe cei ce nu au nici putere, nici 
curaj. Frământările vieţii sunt încercări sau expiaţii; fericiţi cei care le 
suportă fără murmur, căci ei vor fi răsplătiți! Nefericire, din contră, celor 
ce-şi aşteaptă salvarea de la ceea ce numesc, în lipsa lor de respect, hazard 
sau noroc! Hazardul sau norocul, dacă mă servesc de limbajul lor, pot, într- 
adevăr, să-i favorizeze într-un moment al vieţii, dar numai pentru a-i face să 
simtă mai târziu şi mai crud nimicnicia acestor cuvinte”. 

Cei care au împins un nefericit la acest act disperat nu vor suferi 
consecinţele? „Oh! Nefericire lor! Căci ei vor răspunde ca de o crimă”. 

944. Omul care se luptă cu nevoile şi se lasă să moară de disperare poate fi 
considerat un sinucigaş? 

„Este o sinucidere, dar cei care au cauzat-o şi care o puteau împiedica 
sunt mai vinovaţi decât sinucigaşul, pe care îl aşteaptă indulgenta. Totuşi să 
nu credeţi că el este în întregime absolvit dacă a fost lipsit de fermitate şi 
perseverentă, şi dacă nu s-a folosit de toată inteligenţa pentru a ieşi din 
mlaştină. Nefericirea lui este mai mare decât disperarea născută din orgoliu; 
vreau să spun că el este dintre acei oameni în care orgoliul paralizează 
resursele inteligenţei, şi care roşesc la gândul că existenţa lor se datorează 
muncii braţelor, preferând mai degrabă să moară de foame decât să se abată 
de la poziţia socială avută! Nu este de o sută de ori mai măreț şi mai demn 
să lupţi împotriva adversităţii, să înfrunţi critica lumi uşuratice şi egoiste ce 
nu are bunăvoință decât pentru cei avuţi şi care vă întoarce spatele chiar 
atunci când aveţi nevoie de ea? Aţi sacrifica viaţa din consideraţie pentru 
această lume este un lucru stupid, căci ea nu ţine cont de aceasta”. 

945. Sinuciderea ce are drept scop de a scăpa de ruşinea unei acţiuni rele 
este tot atât de condamnabilă ca şi cea cauzată de disperare? 


„Sinuciderea nu şterge greşeala ci, din contră, o dublează. Dacă ai 
avut curajul să faci rău, trebuie să-l ai şi pe acela de a-i suporta 
consecinţele. Dumnezeu judecă, şi în funcţie de cauză poate câteodată să-şi 
diminueze rigorile”. 

946. Este sinuciderea scuzabilă atunci când urmăreşte să împiedice ca 
ruşinea să se abată asupra copiilor sau familiei? 

„Cel ce acţionează astfel nu face bine, deşi el crede contrariul; 
Dumnezeu îi va ţine cont, deoarece este o ispăşire pe care şi-o impune sieşi. 
El atenuează fapta prin intenţie, dar nu înseamnă că nu comite o greşeală. 
De altfel, aboliţi abuzurile şi prejudecățile societăţii voastre, şi nu veţi mai 
avea astfel de sinucigaşi”. 

Cel care-şi curmă viaţa pentru a scăpa de ruşinea unei fapte urâte, 
dovedeşte că ţine mai mult la stima oamenilor decât la cea a lui Dumnezeu, 
căci el va reintra în lumea spiritelor încărcat cu toate păcatele sale, şi lipsit 
de mijloacele de a le îndrepta în timpul vieţii. Adesea Dumnezeu este mai 
puţin neînduplecat decât oamenii; el scuză căinţa sinceră şi ţine seama de 
dorinţa de îndreptare; sinuciderea nu îndreaptă nimic. 

947. Ce credeţi despre cel ce-şi curmă viaţa în speranţa că va ajunge 
degrabă la o viaţă mai bună? 

„Altă nebunie! Să săvârşească binele şi astfel va fi sigur că va ajunge 
acolo! Luându-şi viaţa, el îşi întârzie şi mai mult intrarea într-o lume mai 
bună, şi el însuşi va cere să vină să-şi sfârşească această viaţă pe care şi-a 
curmat-o din pricina unei idei false. O greşeală, oricare ar fi ea, nu va 
deschide niciodată sanctuarul celor aleşi”. 

948. Oare sacrificiul vieţii nu este meritoriu atunci când are scopul de a 
salva o altă viaţă sau a te face util semenilor tăi? 

„Este sublim, conform intenţiei, şi atunci sacrificiul vieţii nu 
reprezintă o sinucidere, însă Dumnezeu se împotriveşte unui sacrificiu inutil 
şi nu-l vede cu ochi buni dacă se bazează pe orgoliu. Un sacrificiu nu e 
meritoriu decât prin dezinteres; dacă cel care îl săvârşeşte are gândul la 
răsplată, acesta diminuează valoarea gestului în ochii lui Dumnezeu”. 

Orice sacrificiu f acut în detrimentul propriei fericiri este meritoriu în 
cel mai înalt grad în ochii lui Dumnezeu, căci înseamnă a practica legea 
carităţii. Or, viaţa fiind legată de bunurile pământene pe care omul pune cel 
mai mare preţ, cel care renunţă la ea pentru binele semenilor săi nu comite 
de loc un atentat: este un sacrificiu pe care-l îndeplineşte. Dar înainte de a-l 


săvârşi, trebuie să reflecteze dacă nu cumva viaţa sa este mai utilă decât 

moartea. 

949. Omul care piere ca victimă a pasiunilor sau viciilor sale - deşi ştie că 
acestea îi grăbesc sfârşitul, dar cărora nu are puterea de a le rezista, 
deoarece obişnuinţa a creat o adevărată necesitate fizică - comite şi el 
o sinucidere? 

„Este o sinucidere morală. Nu înţelegeţi că în acest caz omul este de 
două ori vinovat? La el există deopotrivă o lipsă de curaj şi o bestialitate, şi 
mai ales o uitare a lui Dumnezeu”. 

Este el mai vinovat decât cel ce-şi curmă viaţa din disperare? 

„Este mai vinovat, căci are timpul să-şi gândească sinuciderea; la cel 
ce o face instantaneu există câteodată un fel de rătăcire ce ţine de nebunie; 
celălalt va fi mai mult pedepsit, căci întotdeauna pedepsele sunt 
proporţionale cu conştiinţa faptelor comise”. 

950. Când un om are în faţă o moarte teribilă şi inevitabilă, este oare 
vinovat dacă îşi scurtează suferinţele printr-o moarte voluntară? 

„Este întotdeauna vinovat de a nu fi aşteptat termenul fixat de 
Dumnezeu. De altfel poate el să fie sigur că acest termen a sosit în ciuda 
aparenţelor, şi că în ultima clipă nu poate primi un ajutor nesperat?” 

Se înțelege că în circumstanțe obişnuite sinuciderea este 
condamnabilă, dar noi presupunem cazul când moartea este inevitabilă, şi 
când viaţa nu este scurtată decât cu o perioadă de timp. 

„Întotdeauna reprezintă o lipsă de resemnare şi de supunere fată de 
voinţa creatorului”. 

Care sunt, în acest caz, consecinţele acţiunii ? 

„Ca întotdeauna, o ispăşire proporţională cu gravitatea greşelii, în 
funcţie de circumstanţe”. 

951. Este de condamnat o imprudenţă care pune viaţa în pericol fără a fi 
necesar? 

„Nu există culpabilitate când nu există intenţia sau conştiinţa de a f 
ace rău”. 

952. Femeile care în anumite ţări sunt arse în mod voluntar odată cu trupul 
soțului decedat, pot fi considerate sinucigaşe? Vor suporta ele 
consecinţele acestei hotărâri? 

„Ele se supun unei prejudecăţi şi de multe ori o fac mai mult forţat 
decât din proprie voinţă. Ele cred că îndeplinesc o îndatorire şi aceasta nu 


are caracter de sinucidere. Scuza constă în nulitatea morală a majorităţii 

obiceiurilor şi în ignoranţa celor care le aplică. Aceste obiceiuri barbare şi 

stupide vor dispărea odată cu creşterea gradului de civilizaţie”. 

953. Cei care, neputând suporta pierderea fiinţelor dragi, se sinucid în 
speranţa reîntâlnirii, îşi ating scopul? 

„Rezultatul este cu totul altul decât cel aşteptat de ei, şi în loc de a fi 
reuniți cu cei ce constituie obiectul afecțiunii lor, ei se îndepărtează pentru o 
lungă perioadă de timp, căci Dumnezeu nu poate recompensa un act de 
laşitate şi insulta ce i se face prin îndoiala fată de Providenţă. Ei vor plăti 
această clipă de nebunie prin suferinţe mai mari decât cele pe care voiau să 
le scurteze, şi nu vor avea în compensație satisfacția la care nădăjduiesc”. 
954. Care sunt, în general vorbind, consecinţele sinuciderii pentru starea 

Spiritului ? 

„Consecințele sinuciderii sunt foarte diverse: nu există pedepse 
prestabilite şi în toate cazurile ele sunt conforme cu cauzele care le-au 
produs; dar o cauză căreia sinuciderea nu-i poate scăpa este dezamăgirea. 
De altfel, soarta nu este aceeaşi pentru toţi, ea depinde de circumstanţe; unii 
ispăşesc greşeala imediat, alţii într-o nouă existenţă ce va fi mai rea decât 
cea căreia i se întrerupsese cursul”. 

Observaţia arată, într-adevăr, că urmările sinuciderii nu sunt 
întotdeauna aceleaşi; dar există ceva comun tuturor cazurilor de moarte 
violentă, consecinţă a întreruperii bruşte a vieţii. Există mai întâi persistenţa 
mai prelungită şi mai tenace a legăturii ce uneşte Spiritul şi corpul, această 
legătură fiind aproape întotdeauna în deplinătatea forţei sale în momentul 
când a fost ruptă, în timp ce la moartea naturală ea slăbeşte în mod gradat, 
şi adesea este desfăcută înainte ca viaţa să se fi stins complet. Consecințele 
acestei stări de lucruri sunt prelungirea stării de spirit tulbure, apoi iluzia că 
pentru un timp nedefinit, Spiritul crede că se mai numără printre cei vii. 
(155, 165) 

Afinitatea ce persistă între Spirit şi corp produce la unii sinucigaşi un 
fel de repercusiune a stării corpului asupra Spiritului, care resimte astfel 
fără voia sa efectele descompunerii, şi încearcă o senzaţie plină de angoase 
şi oroare, şi această stare poate persista atâta timp cât ar fi trebuit să dureze 
viaţa ce a fost întreruptă. Acest efect nu este general; dar în nici un caz 
sinucigaşul nu este scutit de consecinţele lipsei sale de curaj, şi mai 
devreme sau mai târziu el îşi va ispăşi greşeala într-un fel sau altul. Aşa se 


face că anumite Spirite ce fuseseră nefericite pe pământ au spus că s-au 
sinucis într-o existenţă precedentă şi s-ar fi supus de bună voie la noi 
încercări pentru a le suporta cu mai multă resemnare. La unele se întâlneşte 
un fel de ataşare de materie de care zadamic încearcă să se elibereze spre a 
se înălța spre lumi mai bune, dar la care accesul le este interzis; la 
majoritatea apare regretul de a fi făcut un lucru inutil, de vreme ce nu 
încearcă decât decepţie. 

Religia, morala, toate filozofiile condamnă sinuciderea ca fiind 
contrară legii naturii. “Toate ne spun în principiu că nu există dreptul de a-ţi 
scurta în mod voluntar viaţa; dar de ce nu există acest drept? De ce nu 
există libertatea de a-ţi pune capăt suferințelor? Era dat spiritismului să 
demonstreze prin exemplul celor care au murit, că sinuciderea nu reprezintă 
doar o greşeală precum o infracţiune de la legea morală - idee având prea 
puţină greutate pentru anumite persoane - ci un act stupid, din moment ce 
nu se câştigă nimic; ceea ce ne învaţă spiritismul nu este pură teorie, ceea ce 
ne înfăţişează el sunt fapte de zi cu zi. 


CAPITOLUL II - Pedepse şi bucurii 
viitoare 


1. Neantul. Viaţa viitoare. 

2. Intuiţia pedepselor şi bucuriilor viitoare. 

3. Intervenţia lui Dumnezeu în acordarea pedepselor şi 
recompenselor. 

4. Natura pedepselor şi bucuriilor viitoare 

5. Pedepse temporare. 

6. Ispăşire şi căinţă 

7. Durata pedepselor viitoare. 

8. Reînvierea trupului. 

9. Paradisul, infernul şi purgatoriul. 


1. Neantul. Viaţa viitoare 
954. De ce, în mod instinctiv, are omul groază de neant? 

„Deoarece neantul nu există”. 

955. De unde are omul sentimentul instinctiv al vieţii viitoare? 

„Am spus-o deja: înainte de încarnarea sa, Spiritul cunoştea toate 
aceste lucruri, iar sufletul păstrează o vagă amintire despre ceea ce ştia şi a 
văzut în starea de Spirit”. 

În toate timpurile omul s-a preocupat de viitorul său de după moarte, 
şi acesta este foarte natural. Oricâtă importantă ar da el vieţii prezente, nu se 
poate împiedica să nu constate cât este ea de scurtă, şi mai ales precară, de 
vreme ce poate fi retezată în orice clipă, şi că el nu este niciodată sigur de 
ziua de mâine. Ce va deveni după momentul fatal? Problema este gravă, 
căci nu e vorba de câţiva ani, ci de eternitate. Dacă cel ce urmează să-şi 
petreacă mai mulţi ani într-o ţară străină se nelinişteşte pentru situaţia pe 
care O va avea, cum să nu ne preocupăm deci de situaţia pe care o vom avea 
părăsind această lume, de vreme ce este pentru totdeauna? 

Ideea de neant are ceva ce repugnă raţiunii. Omul cel mai nepăsător în 
timpul vieţii, odată ajuns la momentul suprem, se întreabă ce va deveni el, 
şi în mod involuntar speră. 

A crede în Dumnezeu fără a admite viaţa viitoare este un nonsens. 
Sentimentul unei existenţe mai bune există în forul interior al tuturor 


oamenilor: Dumnezeu nu l-a aşezat aici în zadar. Viaţa viitoare implică 
păstrarea individualităţii noastre după moarte; ar fi important pentru noi, în 
adevăr, de a supravieţui corpului dacă esenţa noastră morală ar trebui să se 
piardă în oceanul infinitului? Consecințele pentru noi ar fi una cu neantul. 


2. Intuiţia pedepselor şi a bucuriilor viitoare 

De unde provine credinţa, întâlnită la toate popoarele, în pedepsele şi 
recompensele din viaţa viitoare? 

„Întotdeauna apare acelaşi lucru: presentimentul realităţii dat omului 
de Spiritul încarnat în el căci, o ştiţi prea bine, nu în zadar o voce interioară 
vă vorbeşte; greşeala voastră constă în a nu o asculta suficient. Dacă v-aţi 
gândi mai des şi mai profund, aţi deveni cu siguranţă mai buni”. 

956. În momentul morţii, care este sentimentul dominant la majoritatea 
oamenilor - îndoiala, teama sau speranța? 

„Îndoiala la scepticii învederaţi, teama la cei vinovaţi, speranţa la 
oamenii de bine”. 

957. De ce există sceptici, de vreme ce sufletul dă omului sentimentul 
lucrurilor spirituale? 

„Există mai puţini decât credeţi; mulţi sunt făcuţi de către Spiritele 
puternice prin orgoliu; dar, în momentul morţii, nu mai sunt atât de 
fanfaroni”. 

Consecințele vieţii viitoare reprezintă responsabilitatea actelor 
noastre. Rațiunea şi dreptatea ne spun că, la împărţirea fericirii la care orice 
om aspiră, oamenii buni şi răufăcătorii nu vor fi confundați. Dumnezeu nu 
poate dori ca unii să se bucure fără pedeapsă de binefaceri pe care alţii să le 
obţină cu efort şi perseverenţă. 

Ideea că Dumnezeu ne dăruieşte dreptatea şi bunătatea sa prin 
înţelepciunea legilor sale nu ne permite să credem că atât cel drept cât şi 
răufăcătorul sunt la fel în ochii săi, nici să ne îndoim că ei nu-şi vor primi 
într-o zi, unul recompensa, celălalt pedeapsa pentru binele sau răul ce-l vor 
fi făcut. De aceea sentimentul înnăscut de dreptate pe care-l avem ne dă 
intuiţia pedepselor şi recompenselor viitoare. 


3. Intervenţia lui Dumnezeu în acordarea pedepselor şi 

recompenselor 

958. Dumnezeu se ocupă personal de fiecare om? Nu este el prea mare şi 
noi prea mici pentru ca fiecare individ să aibă în mod special o 
oarecare importanţă în ochii săi? 

„Dumnezeu se preocupă de toate făpturile pe care le-a creat, oricât de 
mici ar fi ele; nimic nu este socotit neînsemnat pentru bunătatea sa”. 

959. Are Dumnezeu nevoie să se ocupe de fiecare dintre actele noastre 
pentru a ne recompensa sau pedepsi? Oare cele mai multe dintre 
aceste acte sunt lipsite de importantă pentru el? 

„Dumnezeu are legile sale ce reglează toate acţiunile voastre; dacă le 
violaţi, este greşeala voastră. Fără îndoială, atunci când un om comite un 
exces, Dumnezeu nu-l judecă pentru a-i spune, de exemplu: «Ai fost lacom, 
vreau să te pedepsesc». Nu; el a stabilit o limită, bolile şi deseori moartea 
sunt consecinţe ale excesului; iată pedeapsa; ea reprezintă rezultatul 
infracţiunii fată de lege. Aşa este în toate”. 

Toate acţiunile noastre sunt supuse legilor lui Dumnezeu; nu există 
nici una, oricât de nesemnificativă ni s-ar părea, care să nu aibă urmări. 
Dacă suportăm consecinţele violării legilor divine, noi nu primim decât 
ceea ce merităm, făcându-ne astfel artizanii fericirii sau nefericirii noastre 
în viitoarea viaţă. 

Aceste adevăr este redat semnificativ în fabula următoare: „Un tată a 
dat copilului său educaţie şi instrucţie, adică mijloacele de a şti să se 
conducă. El i-a cedat un teren şi i-a spus: lată regula de urmat şi toate 
instrumentele necesare pentru a face acest teren fertil şi a-ţi asigura 
existenţa. Eu ti-am dat instrucţiunile pentru a înţelege această regulă; dacă 
le urmezi, terenul tău va produce mult şi-ti va aduce şi odihna la bătrâneţe; 
dacă nu le urmezi, nu va produce nimic şi vei muri de foame. Spunându-i 
acestea, l-a lăsat să facă după capul lui”. 

Oare nu este adevărat că acest câmp va produce în raport cu îngrijirile 
date culturii, şi că orice neglijentă va fi în detrimentul recoltei? La 
bătrâneţe, fiul va fi deci fericit sau nefericit, după cum a urmat sau nu 
regula trasată de tatăl său. Dumnezeu este şi mai prevăzător, căci ne 
avertizează în fiecare moment dacă facem bine sau rău; el ne trimite 
Spiritele pentru a ne inspira, dar noi nu le ascultăm. Mai există în plus şi 


această diferenţă, că Dumnezeu dă întotdeauna omului posibilitatea să-şi 
repare greşelile trecute în noile sale existenţe, în timp ce fiul despre care am 
vorbit nu mai are alta dacă şi-a utilizat fără folos timpul. 


4. Natura pedepselor şi bucuriilor viitoare 
960. După moarte, pedepsele şi bucuriile sufletului mai au ceva material? 

„Ele nu pot fi materiale, deoarece sufletul nu este material; o spune 
bunul simt. Aceste pedepse şi bucurii nu au nimic carnal, şi sunt de mii de 
ori mai vii decât cele încercate de voi pe pământ, deoarece Spiritul, odată 
eliberat, este mai impresionabil; materia nu-i mai diminuează senzațiile”. 
961. De ce omul îşi face adesea o idee atât de grosieră şi absurdă despic 

pedepsele şi bucuriile vieţii viitoare? 

„Inteligența nu este încă suficient de dezvoltată. Oare copilul înţelege 
la fel ca adultul? De altfel aceasta depinde şi de ceea ce el a învăţat; în acest 
sens este nevoie şi de o reformă. 

Limbajul vostru este foarte incomplet pentru a exprima ceea ce este în 
afara voastră; atunci, au fost necesare comparații, iar acestea sunt imagini şi 
figuri pentru a exprima realizarea, dar pe măsură ce omul se luminează, 
gândirea sa înţelege lucruri pe care limbajul său nule poate reda”. 

962. În ce consta fericirea Spiritelor bune? 

„Cunoaşterea tuturor lucrurilor; a nu avea ură, gelozie, invidie, 
ambiţie, şi nici o pasiune ce constituie nefericirea oamenilor. Dragostea ce 
le uneşte este pentru ele izvorul unei supreme fericiri. Ele nu încearcă nici 
nevoile, nici suferinţele, nici angoasele vieţii materiale; sunt fericite prin 
binele pe care-l fac - de altminteri, fericirea Spiritelor este întotdeauna 
proporţională cu elevația lor. Doar Spiritele pure se bucură cu adevărat de 
fericirea supremă; însă nici celelalte Spirite nu sunt nefericite. Între cele 
rele şi cele perfecte există o infinitate de stări unde bucuriile sunt conforme 
cu nivelul moral al Spiritelor. Cele care sunt îndeajuns de avansate înţeleg 
fericirea celor situate înaintea lor şi aspiră la această stare. Dar asta 
înseamnă pentru ele un subiect de emulaţie şi nicidecum de gelozie, căci 
ştiu bine că depinde doar de ele să ajungă acolo şi de aceea ele lucrează 
temeinic în acest scop, însă cu calmul bunei conştiinţe, fiind fericite că nu 
suferă ceea ce îndură Spiritele rele”. 

963. Ce trebuie să se înţeleagă prin expresia: «Spiritele bune sunt reunite la 
sânul lui Dumnezeu şi îl slăvesc necontenit» ? 


„Este o alegorie ce zugrăveşte admiraţia faţă de perfecțiunea lui 
Dumnezeu, deoarece Spiritele o văd şi o înţeleg, dar ea nu trebuie luată ad 
Litteram ca şi multe alte expresii. “Totul în natură, de la firul de nisip, caută, 
adică proclamă atotputernicia, înţelepciunea şi bunătatea lui Dumnezeu. 

Dar să nu credeţi că Spiritele preafericite sunt într-o contemplaţie 
eternă; ar fi o fericire stupidă şi monotonă; dimpotrivă ar fi cea a egoistului, 
devreme ce existenţa lor e zădămicie nesfârşită. Ele nu mai au frământările 
existenţei corporale: este deja o bucurie; şi apoi, aşa cum am mai spus, ele 
ştiu totul. Cunoaşterea acumulată o folosesc în scopul ajutorării progresului 
altor Spirite; este ocupaţia lor şi în acelaşi timp o mare bucurie”. 

964. În ce constau suferinţele Spiritelor inferioare? 

„Ele sunt tot atât de diverse ca şi cauzele ce le-au produs, şi 
proporţionale cu nivelul de inferioritate, aşa cum bucuriile sunt 
proporţionale cu nivelul de superioritate. Suferințele îndurate de ele se pot 
rezuma astfel: invidiază tot ceea ce le lipseşte şi nu pot obţine pentru a fi 
fericite; văd fericirea şi nu o pot atinge; încearcă regretul, gelozia, furia, 
disperarea fată de ceea ce le împiedică să fie fericite; sunt chinuite de 
remuşcări şi anxietăţi morale nelămurite; îşi doresc toate bucuriile şi nu şi le 
pot satisface, şi aceasta le terorizează”. 

965. Influenţa exercitată de Spirite între ele este întotdeauna bună? 

„Întotdeauna bună din partea Spiritelor bune, fără îndoială, dar 
Spiritele perverse caută să deturneze de la calea binelui şi a pocăinţei pe 
cele despre care cred că sunt susceptibile a se lăsa antrenate, pe o cale a 
răului de care s-au folosit în timpul vieţii”. 

Deci nici moartea nu ne eliberează de tentaţii? 

„Nu, dar acţiunea Spiritelor rele este mult mai mică asupra altor 
Spirite decât asupra oamenilor, deoarece nu au în sprijin pasiunile 
materiale”. 

966. Cum caută Spiritele rele să tenteze celelalte Spirite, de vreme ce nu se 
pot baza pe pasiuni? 

„Dacă pasiunile nu mai există la nivel fizic, ele continuă totuşi să 
existe în gândurile Spiritelor înapoiate; Spiritele rele întreţin aceste gânduri, 
antrenându-şi victimele în locurile unde acestea văd spectacolul tuturor 
pasiunilor şi a tot ce le poate stârni”. 

Dar la ce bun aceste pasiuni, de vreme ce nu au nici un obiect real? 


„Este cu siguranţă supliciul lor: avarul vede aurul pe care nu-l poate 
avea; desfrânatul, orgii la care nu poate lua parte; orgoliosul, onoruri pe 
care le doreşte şi de care nu se poate bucura”. 

967. Care sunt cele mai mari suferinţe îndurate de Spiritele rele? 

„Nu este posibilă o descriere a torturilor morale ce reprezintă 
pedeapsa pentru anumite crime; chiar celui ce le îndură i-ar fi greu să le 
descrie, dar cu siguranţă cel mai îngrozitor este gândul că a fost condamnat 
pentru totdeauna”. 

Omul îşi face despre pedepsele şi bucuriile sufletului de după moarte 
o idee mai mult sau mai puţin elevată, conform nivelului inteligenţei sale. 
Cu cât se dezvoltă inteligenţa, cu atât această idee se purifică şi se 
eliberează de materie; omul înţelege lucrurile dintr-un punct de vedere mai 
raţional, şi încetează să mai considere ad litteram imaginile unui limbaj 
figurat. Mintea cea mai luminată, spunându-ne că sufletul este o entitate 
întru totul spirituală, ne spune prin aceasta că el nu poate fi afectat de 
impresiile ce acţionează asupra materiei; dar asta nu înseamnă că sufletul e 
scutit de suferinţe, şi nici că el nu-şi primeşte pedeapsa pentru păcatele sale. 
Comunicările spiritiste au scopul să ne arate starea viitoare a sufletului, nu 
numai ca o teorie, ci şi ca o realitate; ele ne aduc sub ochi toate cele ce se 
petrec după moarte, dar ele ne arată în acelaşi timp consecinţele întru totul 
logice ale vieţii pământeşti, şi, cu toată degajarea de încărcătura fantastică 
dată de imaginaţia oamenilor, ele ni se par mai puţin dureroase pentru cei ce 
au dat o rea folosinţă facultăţilor proprii. Diversitatea acestor consecinţe 
este infinită, dar se poate spune, la modul general: fiecare este pedepsit prin 
ceea ce a păcătuit; astfel unii sunt pedepsiţi prin a vedea fără încetare răul 
făcut, alţii prin regret, teamă, ruşine, izolare, tenebre, separarea de fiinţele 
dragi etc. 

968. De unde provine doctrina focului veşnic? 

„Imagine, ca atâtea alte lucruri, luată drept realitate”. 

Dar această frică nu poate avea un bun rezultat? 

„Vezi dacă problema este susţinută vreme îndelungată chiar de cei 
care o propagă. Dacă veţi răspândi lucruri pe care raţiunea le va respinge 
mai târziu, veţi face o impresie ce nu va fi nici durabilă şi nici salutară. 

Omul, neputând reda prin limbajul său natura acestor suferinţe, nu a 
găsit comparaţie mai puternică decât cea a focului, căci pentru el focul este 
modelul celui mai crud supliciu şi simbolul celei mai energice acţiuni. De 


aceea credinţa în focul veşnic apare din cea mai îndepărtată antichitate, iar 

popoarele modeme au moştenit-o de la vechile popoare. lată de ce, în 

limbaj figurat, se spune: focul pasiunilor, a arde de dragoste, de gelozie 
etc”. 

969. Spiritele inferioare înțeleg fericirea celui drept? 

„Da, şi acest lucru este supliciul lor; căci ele înţeleg că sunt lipsite de 
fericire datorită propriilor lor greşeli; de aceea Spiritul eliberat de materie, 
aspiră către o nouă existenţă corporală, căci fiecare existenţă poate scurta 
durata acestui supliciu, dacă este însă bine folosită. Şi atunci îşi alege 
încercările prin care va putea să-şi ispăşească păcatele; aflaţi că Spiritul 
suferă datorită răului făcut sau căruia i-a fost cauză prin intenţie, datorită 
binelui pe care l-ar fi putut face şi nu l-a făcut, şi datorită răului rezultat din 
binele nefăcut. Spiritul rătăcitor nu mai are văl; el este ca ieşit din ceaţă şi 
vede ceea ce îl îndepărtează de fericire; atunci suferă şi mai mult căci 
înţelege cât a fost de vinovat. Pentru el nu mai există iluzie: el vede 
realitatea lucrurilor”. 

Spiritul în starea rătăcitoare vede foarte clar, pe de-o parte toate 
existenţele sale trecute, pe de alta viitorul promis şi atunci înţelege ce-i 
lipseşte pentru a-l atinge. 'Tot aşa un călător ajuns în vârful unui munte vede 
atât drumul parcurs cât şi porţiunea care i-a mai rămas de parcurs pentru a- 
şi atinge scopul. 

970. Oare vederea Spiritelor care suferă nu este o cauză de mâhnire pentru 
cele bune? Şi atunci ce devine fericirea lor dacă această fericire este 
tulburată? 

„Nu este de loc o mâhnire, de vreme ce ştim că răul va avea un sfârşit; 
ele le ajută pe celelalte Spirite să se îmbunătăţească şi le întind mâna: este 
ocupaţia lor, şi o bucurie mare atunci când reuşesc”. 

Acest lucru se referă la Spiritele celor ce ne sunt străini sau 
indiferenți; dar vederea supărărilor şi a suferințelor celor pe care i-am 
iubit pe pământ nu le tulbură fericirea? 

„Dacă nu vedeau aceste suferinţe însemna că v-ar fi fost străine după 
moarte; or, religia vă spune că sufletele vă văd. Însă ele consideră mâhnirile 
voastre dintr-un alt punct de vedere; ele ştiu că aceste suferinţe sunt 
folositoare avansării voastre, dacă le suportaţi cu resemnare; ele se mâhnesc 
aşadar mai ales pentru lipsa de curaj ce vă ţine în loc decât pentru 
suferinţele propriu-zise, care sunt trecătoare”. 


971. Spiritele, neputându-şi ascunde reciproc gândurile, şi toate actele 
vieții fiind cunoscute, ar urma ca cel vinovat să fie în permanenţă 
prezent lângă victima sa? 

„Nu putea fi altfel - o spune bunul simţ”. 

Această dezvăluire a tuturor faptelor noastre reprobabile, precum şi 
prezența neîncetată a celor cărora le-am căzut victime reprezintă o 
pedeapsă pentru cel vinovat? 

„Mai mare decât credeţi, dar numai până la ispăşirea propriilor păcate, 
fie ca Spirit, fie ca om în noile existenţe corporale”. 

Atunci când ne aflăm noi înşine în lumea Spiritelor, întregul nostru 
trecut fiind la vedere, atât binele cât şi răul pe care le vom fi făcut vor fi în 
mod egal cunoscute. În zadar cel ce a făcut rău va dori să scape de vederea 
victimelor sale; prezenţa lor inevitabilă îi va fi o pedeapsă şi o remuşcare 
neîntreruptă până când va ispăşi vinovăţiile sale, în timp ce omul de bine, 
dimpotrivă, va întâlni pretutindeni numai priviri prietenoase şi binevoitoare. 
Pentru răufăcător nu există pe pământ zbucium mai mare decât prezenţa 
victimelor sale; de aceea le evită fără încetare. Ce va fi atunci când, iluzia 
pasiunilor risipindu-se, va înţelege răul făptuit, va vedea dezvăluite actele 
sale cele mai secrete, ipocrizia sa demascată, şi când nu se va putea sustrage 
vederii lor? În timp ce sufletul omului pervers este pradă ruşinii, regretului 
şi remuşcărilor, cel al omului drept se bucură de o seninătate perfectă. 

972. Amintirea greşelilor săvârşite de către suflet, atunci când era 
imperfect, nu tulbură fericirea sa, chiar după ce s-a purificat? 

„Nu, deoarece şi-a răscumpărat greşelile şi a ieşit victorios după 
probele cărora li s-a supus în acest scop”. 

973. Încercările ce rămân de suportat pentru a obţine purificarea nu sunt 
pentru suflet o teamă apăsătoare ce-i tulbură fericirea? 

„Pentru sufletul ce este încă pătat, da; de aceea el nu se poate bucura 
de o fericire perfectă decât atunci când va fi întru totul pur; dar pentru 
sufletul deja elevat, gândul încercărilor ce le mai are de trecut nu are nimic 
dureros”. 

Sufletul ajuns la un anumit grad de puritate gustă deja fericirea; un 
sentiment de dulce satisfacţie îl pătrunde, este fericit de tot ceea ce vede, de 
tot ceea ce îl înconjoară; pentru el vălul tainelor şi minunilor creaţiei se 
ridică, şi perfecţiunile divine îi apar în întreaga lor splendoare. 


974. Legătura de simpatie ce uneşte Spiritele din acelaşi ordin reprezintă 
pentru ele un izvor de fericire? 

„Unirea Spiritelor al căror scop comun este binele reprezintă, pentru 
ele, una dintre cele mai mari bucurii, căci ele nu se tem că vor vedea această 
unire tulburată de egoism. Ele formează în lumea spirituală familii animate 
de acelaşi sentiment, şi în aceasta constă fericirea spirituală, aşa cum în 
lumea voastră vă grupaţi pe anumite criterii şi gustaţi o anumită plăcere 
atunci când vă reuniți. Afecţiunea curată şi sinceră pe care spiritele o 
încearcă şi căreia îi sunt obiect, reprezintă un izvor de fericire, căci aici nu 
există nici prieteni mincinoşi, nici ipocriţi”. 

Omul gustă, încă de aici-jos, începuturile acestei fericiri atunci când 
întâlneşte suflete cu care se contopeşte într-o unire pură şi sănătoasă. Într-o 
viaţă mai curată, această bucurie va fi inefabilă şi fără limite, deoarece omul 
nu va întâlni decât suflete simpatice pe care egoismul nu le va răci; căci în 
natură totul este dragoste; egoismul este cel ce o curmă. 

975. Există oare vreo diferență, pentru starea viitoare de Spirit, între cel 
care, în timpul vieţii, se temea de moarte, şi cel care o vrea cu 
indiferenţă, chiar cu bucurie? 

„Diferenţa poate fi foarte mare; totuşi, ea se şterge adesea în faţa 
cauzelor ce dau această teamă sau dorinţă. Fie că te temi, fie că te bucuri, 
poţi fi mişcat de sentimente foarte diferite şi aceste sentimente sunt cele ce 
influenţează asupra viitoarei stări de spirit. Este evident, de exemplu, că la 
cel ce-şi doreşte moartea numai pentru că vede în ea sfârşitul frământărilor 
sale, aceasta reprezintă un fel de înfruntare a providenţei şi a încercărilor ce 
trebuiau îndurate”. 

976. Este necesar a face spiritism şi a crede în manifestările sale pentru a 
ne asigura soarta în viaţa viitoare? 

„Dacă ar fi fost aşa, ar însemna că toţi cei ce nu cred sau care nu au 
fost în stare să se lumineze să fie dezmoşteniţi, ceea ce ar fi absurd. Binele 
este cel ce asigură soarta în viitor: or, binele este întotdeauna bine, oricare 
ar fi drumul ce conduce aici”. 

Credinţa în spiritism ajută la îmbunătăţire fixând ideile asupra 
anumitor probleme ale viitorului; el grăbeşte avansarea individului şi a 
maselor, deoarece permite a se ţine seama de ceea ce vom fi într-o zi; este 
un punct de sprijin, o lumină ce ne ghidează. Spiritismul ne învaţă să 
suportăm încercările cu credinţă şi resemnare; el ne abate de la actele ce 


puteau întârzia fericirea viitoare. Astfel spiritismul contribuie la această 
fericire, dar nu se poate spune că fără el ea nu poate fi atinsă. 


5. Pedepse temporare 
977. Spiritul care-şi ispăşeşte greşelile într-o nouă existenţă nu are 
suferinţe materiale; pornind de aici, este exact să se spună că după 
moarte sufletul nu are decât suferințe morale? 

„Este foarte adevărat că atunci când sufletul s-a reîncarnat, 
frământările vieţii sunt pentru el o suferinţă, dar numai corpul este cel ce 
suferă fizic. Voi spuneţi adesea că cel ce a murit nu mai trebuie să sufere; nu 
este întotdeauna adevărat. Ca Spirit, nu mai are dureri fizice; dar după 
păcatele comise poate avea dureri morale arzătoare şi într-o nouă existenţă 
poate fi şi mai nefericit. Bogătaşul cel rău va cere în acest caz de pomană şi 
va fi pradă mizeriei, orgoliosul va fi pradă tuturor umilinţelor; cel ce 
abuzează de autoritatea sa şi-şi tratează supuşii cu dispreţ şi duritate va fi 
atunci forţat să se supună unui stăpân şi mai dur decât el. Toate pedepsele şi 
frământările vieţii reprezintă expierea păcatelor dintr-o altă existenţă, atunci 
când nu reprezintă consecinţa păcatelor vieţii actuale. Când veţi fi aici veţi 
înţelege. 

Omul care se crede fericit pe pământ deoarece îşi poate satisface toate 
poftele este cel ce face cele mai mici eforturi pentru a se îmbunătăţi. El 
ispăşeşte adesea încă din această viaţă fericirea sa efemeră, dar cu siguranţă 
va ispăşi într-o altă existenţă tot atât de materială”. 

978. Vicisitudinile vieţii reprezintă întotdeauna pedeapsa pentru greşelile 
actuale? 

„Nu, am mai spus-o deja; ele reprezintă încercări impuse de către 
Dumnezeu, sau alese chiar de voi înşivă în stare de Spirit şi înaintea 
reîncarnării voastre pentru a ispăşi păcatele comise într-o altă existenţă. 
Căci niciodată infracţiunea fată de legile lui Dumnezeu, şi mai ales fată de 
legea dreptăţii, nu rămâne ne pedepsită; dacă nu va fi în această viaţă, va fi 
în mod obligatoriu în altă viaţă; de aceea cel ce este drept în ochii voştri 
este adesea înfricoşat de trecutul său”. 

979. Reîncarnarea sufletului într-o lume mai puţin grosieră este o 
recompensă? 

„Este o consecinţă a epurării sale; căci, pe măsură ce spiritele se 
purifică, ele se încarnează în lumi din ce în ce mai perfecte, până când se 


vor elibera total de materie şi-şi vor spăla toate păcatele, pentru a se bucura 

apoi de fericirea eternă a Spiritelor pure aflate la sânul lui Dumnezeu”. 

În lumile unde existenţa e mai puţin materială decât aici-jos, 
necesităţile sunt mai puţin grosiere şi toate suferinţele fizice mai puţin vii. 
Oamenii nu mai cunosc acolo pasiunile rele care în lumile inferioare îi fac 
duşmani între ei. Neavând nici un subiect de invidie sau de gelozie ei 
trăiesc împreună în pace, deoarece practică legea dreptăţii, dragostei şi 
carităţii;, ei nu cunosc supărările şi grijile ce nasc invidia, orgoliul şi 
egoismul şi care constituie zbuciumul existenţei noastre pământeşti. 

980. Spiritul care a progresat în existenţa sa pământească poate i 
câteodată reîncarnat în aceeaşi lume? 

„Da, dacă nu şi-a putut îndeplini misiunea, şi chiar el însuşi poate cere 
să o termine într-o nouă existenţă; dar atunci pentru el nu mai este o 
ispăşire”. 

981. Ce devine omul care, fără a face rău, nu face nimic pentru a scurta 
influenţa materiei? 

„De vreme ce nu face nici un pas spre perfecţiune, el trebuie să 
reînceapă o existenţă de aceeaşi natură cu cea pe care o părăseşte; el rămâne 
staționar, şi astfel îşi poate prelungi suferinţele ispăşirii”. 

982. Există oameni a căror viaţă se scurge într-o linişte perfectă; şi care, ne 
având nevoie să facă nimic pentru ei înşişi, sunt scutiţi de griji. 
Această existenţă fericită reprezintă o dovadă că nu au nimic de 
ispăşit dintr-o existenţă anterioară? 

„Ştii atât de multe? Dacă aşa crezi, te înşeli; deseori, calmul nu este 
decât aparent. Ei au putut alege acest fel de existenţă, dar când o părăsesc 
observă că nu le-a servit cu nimic la avansare; şi atunci, ca şi cel leneş, 
regretă timpul pierdut. Ştiţi bine că Spiritul nu poate acumula cunoştinţe şi 
nu se poate înălța decât prin activitate; dacă se scaldă în nepăsare el nu 
avansează. El este asemenea cu cel ce trebuie să muncească (după obiceiul 
vostru), şi care se plimbă sau se culcă în intenţia de a nu face nimic. 

Ştiţi totodată prea bine că fiecare va da socoteală de inutilitatea 
voluntară a existenţei sale; această inutilitate este întotdeauna fatală pentru 
viitor. Suma fericirilor viitoare este în concordantă cu suma binelui făcut; 
cea a nefericirilor este în acord cu răul şi nefericirile pe care le-a produs”. 
983. Există persoane care, fără a fi în mod cert rele, produc nenorociri 

celor din jurul lor prin caracterul lor; care este consecinţa pentru ele? 


„Cu siguranţă, aceste persoane nu sunt bune, şi ispăşirea lor va consta 
în vederea celor pe care i-au făcut nefericiţi. Aceasta va fi pentru ele doar o 
mustrare; apoi, într-o altă existenţă, vor îndura exact suferinţele pe care le- 
au pricinuit altora”. 


6. Ispăşire şi căință 
984. Căinţa are loc în starea corporală sau în starea spirituală? 

„În starea spirituală; dar poate apărea şi în starea corporală atunci 
când înţelegeţi bine diferenţa dintre bine şi rău”. 

985. Care este consecinţa căinței în starea spirituală? 

„Dorinţa unei noi încarnări pentru a se purifica. Spiritul înţelege 
imperfecţiunile ce-l privează de fericire, şi de aceea aspiră la o nouă 
existenţă în care îşi va putea ispăşi greşelile”. 

986. Care este consecința căinţei în starea corporală? 

„Avansarea încă din viaţa prezentă, dacă există timp pentru 
îndreptarea greşelilor proprii. Când conştiinţa face reproşuri şi arată 
imperfecţiunile, întotdeauna se poate realiza o îmbunătăţire”. 

987. Nu există oameni care nu au decât instinctul răului şi sunt inaccesibili 
căinţei ? 

„Ţi-am spus că trebuie să progresezi fără încetare. Cel care, în această 
viaţă, nu are decât instinctul răului, va avea pe cel al binelui într-o alta, şi 
pentru aceasta va renaşte de mai multe ori. Căci trebuie ca toţi să avanseze 
şi să-şi atingă țelul, numai că unii într-un timp mai scurt, alţii într-un timp 
mai lung conform dorinţei lor; cel ce nu are decât instinctul binelui este deja 
epurat, căci a putut avea pe cel al răului într-o existenţă anterioară”. 

988. Omul pervers care nu-şi recunoaşte păcatele în timpul vieţii, le 
recunoaşte întotdeauna după moarte? 

„Da, le recunoaşte întotdeauna, şi atunci suferă şi mai mult, căci 
resimte tot răul făcut sau căruia i-a fost cauză voluntară. Totuşi, căinţa nu 
este întotdeauna imediată; există Spirite care se încăpăţânează să meargă pe 
o cale greşită în pofida propriilor suferinţe; dar, mai devreme sau mai târziu, 
ele vor recunoaşte calea greşită pe care s-au angajat, şi atunci căinţa va 
veni. Spiritele bune lucrează pentru a le lumina şi voi înşivă puteţi lucra 
pentru aceasta”. 

989. Există Spirite care, fără a fi rele, sunt indiferente faţă de soarta lor? 


„Există Spirite care nu se ocupă de nimic util şi stau în expectativă; 
dar ele suferă, în acest caz, pe măsură; şi cum trebuie să existe un progres în 
toate, acest progres se manifestă prin durere”. 

Nu au ele dorința de a-şi scurta suferinţele? 

Au această dorinţă, fără îndoială, dar nu dispun de suficientă energie 
pentru a încerca ceea ce ar putea să le uşureze. Câţi oameni sunt printre voi 
care preferă să moară de mizerie mai degrabă decât să muncească?” 

990. De vreme ce Spiritele văd răul rezultat din pricina propriilor 
imperfecţiuni, cum se face că-şi agravează poziţia şi îşi prelungesc 
starea de inferioritate făcând răul ca Spirite, abătând oamenii de la 
calea cea bună? 

„Acestea sunt Spiritele pentru care remuşcarea este tardivă şi care 
acţionează astfel. Spiritul care se căieşte poate din nou să se lase antrenat pe 
calea răului de către alte Spirite şi mai înapoiate”. 

991. Se cunosc Spirite de o inferioritate notorie accesibile sentimentelor 
bune şi emoţionate de rugăciunile făcute pentru ele. Cum se face că 
alte Spirite, pe care ar trebui să le credem mai luminate, arată o 
duritate şi un cinism pe care nimic nu le poate îndupleca? 

„Rugăciunea nu are efect decât faţă de Spiritele ce se căiesc. Cel care, 
atins de orgoliu, se revoltă împotriva lui Dumnezeu şi persistă în rătăcirile 
sale, exagerându-le în continuare, aşa cum fac Spiritele nefericite, pe acela 
rugăciunea nu-l poate ajuta cu nimic şi nu-l va ajuta cu nimic până în ziua 
când o licărire de căinţă se va manifesta în el”. 

Nu trebuie pierd ut din vedere faptul că Spiritul, după moartea 
corpului, nu se transformă imediat; dacă viaţa sa a fost vrednică de dojana, 
acest lucru se datorează faptului că el era imperfect. Or, moartea nu-l face 
imediat perfect; el poate persista în erorile sale, în falsele sale opinii, în 
prejudecățile sale, până când se va fi luminat prin studiu, reflectare şi 
suferinţă. 

992. Ispăşirea se îndeplineşte în starea corporală sau în starea de Spirit? 

„Ispăşirea se îndeplineşte în timpul existenţei corporale prin 
încercările la care Spiritul este supus, şi în viaţa Spirituală prin suferinţele 
morale ataşate stării de inferioritate a Spiritului”. 

993. Căinţa sinceră în timpul vieţii este suficientă pentru a şterge păcatele, 
şi pentru a găsi iertarea în faţa lui Dumnezeu? 


„Căinţa ajută la îmbunătăţirea Spiritului, dar trecutul trebuie să fie 
ispăşit”. 

Dacă, după aceea, un criminal spune că de vreme ce tot trebuie să-şi 
ispăşească trecutul nu mai e nevoie de căinţă, care ar fi consecinţele pentru 
el? 

„Dacă s-a împietrit la gândul răului, ispăşirea sa va fi mai lungă şi mai 
dureroasă”. 

994. Putem, încă din această viaţă, să ne spălăm păcatele? 

„Da, îndreptându-le; dar să nu credeţi că le reabilitaţi prin câteva 
privaţiuni puerile sau prin donaţii după moarte, atunci când nu mai aveţi 
nevoie de nimic. Dumnezeu nu ţine de loc seama de o căinţă sterilă, 
întotdeauna uşoară, şi care nu costă nimic. Pierderea degetului mic în 
timpul slujirii altora şterge mai multe păcate decât supliciul cărnii îndurat 
vreme îndelungată fără alt scop decât binele propriu. 

Răul nu este reparat decât de bine, şi căinţa nu are nici un merit dacă 
nu atinge omul în orgoliul şi în interesele sale materiale. 

La ce-i serveşte, ca justificare, restituirea după moarte a bunurilor 
obţinute pe căi necinstite, atunci când îi devin inutile şi când a profitat de 
ele? 

La ce-i serveşte privaţiunea anumitor plăceri trecătoare şi oarecum de 
prisos, dacă nedreptatea făcută aproapelui rămâne aceeaşi? 

La ce-i serveşte în sfârşit să se umilească în faţa lui Dumnezeu, dacă- 
şi păstrează orgoliul fată de oameni?” 

995. Nu este nici un merit în a da o utilizare folositoare bunurilor pe care le 
posedăm? 

„Nici un merit nu este cuvântul potrivit; lucrul acesta este întotdeauna 
mai bine decât nimic. Dar nefericirea este că cel ce nu dă decât după moarte 
este adesea mai mult egoist decât generos; el vrea să aibă onoarea binelui 
fără să aibă osteneala. Cel care se privează de viaţa sa are un dublu profit: 
meritul sacrificiului şi plăcerea de a vedea fericirea făptuită. Dar egoismul 
este cel ce-i spune: ceea ce dai este ceea ce se reduce din plăcerile tale; şi 
cum egoismul strigă mai tare decât dezinteresul şi caritatea, el păstrează 
bunurile sub pretextul nevoilor sale şi al poziţiei sociale în care se află. Ah! 
plângeţi pe cel ce nu crede în plăcerea de a dărui, acela este cu adevărat 
lipsit de una dintre cele mai curate şi suave bucurii. Dumnezeu, supunându- 
| încercării bogăției, atât de alunecoasă şi periculoasă pentru viitorul său, a 


dorit să-i dea în compensație fericirea generozităţii de care se poate bucura 
aici pe pământ”. 
996. Ce trebuie să facă cel care, în ceasul morţii, îşi recunoaşte greşelile, 
dar nu mai are timp să le îndrepte? A se căi este suficient în acest caz? 
„Căinţa grăbeşte reabilitarea sa, dar nu îl absolvă de greşelile 
săvârşite. Dar oare omul nu are în faţa lui un viitor care niciodată nu-i este 
închis”? 


7. Durata pedepselor viitoare 
997. Durata suferințelor celui vinovat în viaţa viitoare este arbitrară sau 
supusă unei anumite legi? 

„Dumnezeu nu acţionează niciodată din capriciu şi totul în univers 
este condus de legi în care se revelează înţelepciunea şi bunătatea divină”. 
998. Pe ce este bazată durata suferințelor îndurate de cel celui vinovat? 

„Pe timpul necesar îmbunătăţirii sale. Starea de suferinţă şi de fericire 
fiind proporţională cu gradul epurării Spiritului, durata şi natura suferințelor 
sale depind de timpul necesar pentru îmbunătăţire. Pe măsură ce 
progresează şi sentimentele sale se epurează, suferinţele sale îşi schimbă 
natura şi se diminuează”. 

999. Pentru Spiritul suferind, timpul pare tot atât de lung sau mai scurt 
decât e de pământ? 

„Mai degrabă i se pare mai lung: pentru el nu există somn. Numai 
pentru anumite Spirite ajunse la un anumit grad de epurare timpul se şterge, 
ca să spunem aşa, în faţa infinitului”. 

1000. Durata suferințelor Spiritului poate fi eternă? 

„Fără îndoială, dacă ar fi rău la infinit, adică dacă niciodată nu s-ar căi 
şi nici nu s-ar îmbunătăţi, atunci ar suferi etern. Însă Dumnezeu nu a creat 
făpturi care să dorească răul pentru eternitate, nu le-a creat decât simple şi 
ignorante, şi toate trebuie să progreseze într-un timp mai lung sau mai scurt, 
conform voinţei lor. Voința pocite fi mai mult sau mai puţin întârziată, după 
cum există copii mai mult sau mai puţin precoci, dar ea apare mai devreme 
sau mai târziu printr-o irezistibilă nevoie încercată de Spirit de a ieşi din 
starea de inferioritate şi a fi fericit. Legea ce guvernează durata pedepselor 
este deci întru totul înţeleaptă şi binevoitoare, de vreme ce subordonează 
această durată eforturilor Spiritului; ea nu-l lipseşte niciodată de liberul său 
arbitru; dacă îi dă o rea utilizare, el va suferi consecinţele”. 


1001. Există Spirite care nu se căiesc niciodată? 

„Există dintre cele ce se căiesc foarte târziu; dar a pretinde că nu se 
îmbunătăţesc niciodată, ar însemna să negi legea progresului şi să spui că 
un copil nu poate deveni adult”. 

1002. Durata pedepselor depinde întotdeauna de voinţa Spiritului? Oare nu 
există cazuri când pedepsele îi sunt impuse pentru un timp dat? 

„Da, pedepsele îi pot fi impuse pentru un timp, dar Dumnezeu, care 
nu doreşte decât binele făpturilor sale, acceptă întotdeauna căinţa; dorinţa 
de îmbunătăţire nu este niciodată sterilă”. 

1003. Conform celor spuse, pedepsele impuse nu sunt niciodată eterne? 

„Îmbunătățiți-vă bunul simt, raţiunea, şi întrebaţi-vă dacă nu cumva 
condamnarea perpetuă pentru câteva clipe de greşeală nu ar fi chiar negarea 
bunătăţii lui Dumnezeu? 

Ce ar fi, într-adevăr, durata vieţii de o sută de ani, în raport cu 
eternitatea? 

Eternitate! Oare înţelegeţi bine acest cuvânt? Suferinţe, torturi fără 
sfârşit, fără speranţă, pentru câteva greşeli. Judecata voastră nu respinge o 
asemenea gândire? Că anticii vedeau în stăpânul universului un Dumnezeu 
teribil, gelos şi răzbunător, se înţelege; din cauza ignorantei, ei au atribuit 
divinității pasiunile oamenilor, dar acesta nu este Dumnezeul creştinilor 
care aşează dragostea, caritatea, mila, uitarea ofenselor la rang de primă 
virtute: puteau să-i lipsească lui însuşi calităţi din care el face o datorie? 
Oare nu este o gravă contradicţie în a-i atribui o bunătate infinită şi în 
acelaşi timp o capacitate de răzbunare infinită? 

Voi spuneţi că înainte de toate el este drept, şi că omul nu înţelege 
dreptatea sa, dar dreptatea nu exclude bunătatea, şi Dumnezeu nu ar fi fost 
bun dacă dorea pedepse îngrozitoare, eterne, pentru majoritatea făpturilor 
sale. Ar fi putut face el copiilor săi o datorie din dreptate, dacă nu le-ar fi 
dat mijloacele de a o înţelege? De altfel, nu este măreţia dreptăţii, unită cu 
bunătatea, de a face ca durata pedepselor să depindă de eforturile celui 
vinovat pentru a se schimba în bine? Acesta este adevărul propoziției: 

„Fiecăruia (i se va da) după faptele sale”. 

(Spiritul Sfântului Augustin) 

„Înarmaţi-vă cu toate mijloacele ce vă stau în putere pentru a combate 
şi distruge ideea veşniciei pedepselor. Această gândire jignitoare fată de 
bunătatea lui Dumnezeu este sursa necredinţei, materialismului şi 


indiferenţei ce au cuprins oamenii înainte ca inteligenţa lor să înceapă să se 
dezvolte. Dar Spiritul, chiar grosier fiind şi înainte de a se lumina, sesizează 
curând monstruoasa nedreptate; raţiunea sa o respinge, şi atunci încetează 
să mai cârtească împotriva pedepsei ce-l revoltă şi a Dumnezeului căruia îi 
este atribuită; căci de aici decurg relele fără număr ce se abat asupra voastră 
şi cărora le aducem leacul. În ciuda autorităţii pe care o au, apărătorii 
acestei credinţe au evitat totuşi să se pronunţe formal; nici conciliile, nici 
Părinţii Bisericii nu au rezolvat această gravă problemă. Dacă, aşa cum 
spun evangheliştii, Christos a ameninţat pe păcătoşi cu un foc mistuitor, nu 
există nimic în cuvintele sale care să probeze osânda lor veşnică. 

Biete oi rătăcite, puteţi să vedeţi venind la voi pe bunul Păstor care, 
departe de a dori să vă alunge pentru totdeauna de la dânsul, vine el însuşi 
în întâmpinarea voastră pentru a vă readuce acasă. Copii risipitori, părăsiţi 
exilul vostru voluntar şi întoarceţi-vă paşii spre casa părintească; tatăl vă 
întinde braţele şi este întotdeauna gata să vă sărbătorească reîntoarcerea în 
familie”. 

(Spiritul lui Lammenais) 


„Războaie ale cuvintelor! Războaie ale cuvintelor! N-aţi făcut să se 
verse atâta sânge! trebuie să mai aprindem rugurile? Se discută despre 
eternitatea chinurilor, despre eternitatea pedepselor; nu ştiţi deci că ceea ce 
înţelegeţi voi astăzi prin eternitate, cei din vechime înțelegeau altfel? Dacă 
teologul ar consulta izvoarele, ca şi voi toţi, ar descoperi aici că textele 
ebraice nu dau acelaşi înţeles cuvintelor precum grecii, latinii şi modernii 
care le-au tradus prin pedepse fără sfârşit, de neiertat. Eternitatea 
suferințelor corespunde eternității răului. Da, atâta timp cât răul va exista 
printre oameni, pedepsele vor coexista; în acest sens relativ trebuie 
interpretate textele sacre. Prin urmare, eternitatea pedepselor nu este decât 
relativă şi nicidecum absolută. 

Va veni o zi când toţi oamenii vor reîmbrăca prin căinţă haina 
inocenţei, şi ziua aceea va fi fără gemete, fără scrâşniri de dinţi. Rațiunea 
voastră omenească este limitată, e adevărat, dar aşa cum este ea reprezintă o 
prezenţă a lui Dumnezeu, şi cu acest ajutor al raţiunii nu există un singur 
om de bună credinţă care să înţeleagă altfel veşnicia pedepselor. Veşnicia 
pedepselor! De ce! Ar trebui să admitem deci că răul este etern. Dumnezeu 
singur este etern şi el nu a putut crea răul etern, deoarece ar trebui astfel să-l 


lipsim de cel mai minunat dintre atribute: puterea suverană, căci nu este 
atotputemic cel care creează un element distrugător al operelor sale. 
Omenire! Omenire! Nu-ti arunca aşadar privirile posomorâte în adâncurile 
pământului pentru a căuta aici pedepsele; plângi, speră, ispăşeşte şi 
refugiază-te în gândul existenţei unui Dumnezeu bun în profunzimea sa, 
atotputernic, şi întru totul drept”. 

(Spiritul lui Platon) 


„A gravita către unitatea divină, acesta este scopul umanităţii. Pentru 
a O atinge sunt necesare trei lucruri: dreptatea, dragostea şi ştiinţa; trei 
lucruri îi sunt opuse şi contrarii: ignoranta, invidia şi nedreptatea. Ei bine! 
Vă spun, cu adevărat, că trădaţi aceste principii fundamentale 
compromiţând ideea lui Dumnezeu prin exagerarea severităţii sale. Voi o 
compromiteri de două ori, lăsându-o să pătrundă în Spiritul făpturii ce 
poartă în ea mai multă îndurare, blândeţe, dragoste şi adevărată dreptate 
dacă nu-i atribuiţi infinitatea; voi distrugeţi însăşi ideea de infern făcând-o 
ridicolă şi inadmisibilă fată de credinţele voastre, aşa cum este inimilor 
voastre spectacolul hidos al călăilor, rugurilor şi torturilor evului mediu! 
Aşa deci? Dar când epoca represaliilor oarbe va fi izgonită pentru totdeauna 
din legislaţiile omeneşti, ce speraţi să menţineţi ca ideal? Oh! Credeţi-mă, 
credeţi-mă fraţi întru Domnul şi lisus-Christos, credeţi-mă, sau resemnaţi- 
vă în a lăsa să piară toate dogmele decât în a le schimba, sau mai bine 
însufleţiţi-le deschizându-le efluviilor binefăcătoare emise de Spiritele bune 
în acest moment. Ideea de infern cu furnalele sale arzătoare, cu cazanele 
clocotind de smoală poate fi tolerată, adică scuzabilă în epoca fierului; dar 
în secolul nostru ea nu mai este decât o vagă fantomă bună cel mult să 
sperie copiii. Persistând în această mitologie înfricoşătoare, voi zămisliţi 
necredința, mama tuturor dezorganizărilor sociale, căci tremur văzând toată 
ordinea socială zdruncinată şi gata să se prăbuşească în lipsa sancţiunii 
penale. Oameni cu credinţă ardentă şi vie, înaintaşi ai zilei luminii, la lucru 
aşadar! nu pentru a menţine vechile neadevăruri, fără credit acum, ci pentru 
a reînsufleţi, a reînvia adevărata sancţiune, în forme corespunzătoare 
moravurilor, sentimentelor şi cunoştinţelor epocii voastre. 

Cine e, de fapt, vinovatul? Acela care, printr-o abatere, printr-un fals 
imbold al sufletului se îndepărtează de la scopul creaţiei, ce constă în cultul 


armonios al frumosului, binelui, idealizat pentru arhetipul uman prin Omul- 
Dumnezeu, prin lisus Christos. 

Ce este pedeapsa? Consecința naturală, derivată din acest fals imbold; 
o sumă de dureri necesare pentru a dezgusta omul de diformitatea sa, prin 
experimentarea suferinţei. Pedeapsa este stimulentul ce excită sufletul, prin 
amărăciune, să se aplece asupra sa, şi să revină la tărâmul salvării. Scopul 
pedepsei nu este altul decât reabilitarea, eliberarea. A dori ca pedeapsa să 
fie eternă înseamnă a-i nega orice noţiune de a fi. 

Oh! Vă spun în adevăr, încetaţi, încetaţi de a pune în paralel, în 
eternitatea lor, Binele, esenţa Creatorului, cu Răul, esenţa creatului; ar 
însemna să creăm astfel un sistem de pedepse nejustificat. Afirmaţi, din 
contră, micşorarea treptată a suferințelor şi pedepselor prin transmigraţii, şi 
veţi consacra prin raţiunea unită cu sentimentul, unitatea divină”. 

(Spiritul Apostolului Pavel) 


Se doreşte a îndrepta omul spre bine şi a-l abate de la rău prin 
seducţia recompenselor şi teama de pedepse; dar dacă aceste pedepse sunt 
prezentate într-un fel ce le face de necrezut, ele nu vor mai avea asupra lui 
nici o influenţă; mai mult, el va respinge totul: formă şi fond. Dacă, 
dimpotrivă, viitorul i se prezintă într-o formă logică, omul nu-l va respinge. 
Spiritismul îi oferă această explicaţie. 

Doctrina veşniciei pedepselor, în sens absolut, face din fiinţa supremă 
un Dumnezeu implacabil. Ar fi logic să spui despre un stăpân că este foarte 
bun, binevoitor, foarte milostiv, dacă el nu doreşte decât fericirea celor ce-l 
înconjoară, dar în acelaşi timp este gelos, răzbunător, inflexibil în 
severitatea sa, şi dacă pedepseşte prin cele mai grele suplicii trei sferturi din 
totalul supuşilor pentru o ofensă sau o infracţiune la legile sale, chiar şi pe 
cei ce le-ai comis fără să le cunoască? Nu ar fi aici o contradicţie? 

Or, Dumnezeu ar fi mai puţin bun decât omul? 

Mai există şi o altă contradicţie. De vreme ce Dumnezeu ştie totul, el 
ştia deci că şi sufletul pe care-l va crea va greşi; el a fost deci destinat, încă 
de la formarea sa, unui nenoroc eter; este posibil, raţional? 

În doctrina pedepselor relative, totul este justificat. Dumnezeu ştia că 
sufletul va greşi, dar îi dă mijloacele de a se lumina prin proprie experienţă, 
chiar prin greşelile făptuite. Este necesar ca sufletul să-şi ispăşească erorile 
pentru a fi mai clar îndreptat spre bine, dar uşa speranţei nu-i este închisă cu 


totul niciodată, şi Dumnezeu face ca momentul eliberării sale să depindă de 
eforturile făcute pentru a ajunge aici. lată ceea ce toată lumea poate înţelege 
şi ceea ce logica cea mai meticuloasă poate admite. Dacă pedepsele viitoare 
ar fi fost prezentate din acest punct de vedere, probabil că ar fi existat mai 
puţini sceptici. 

Cuvântul „veşnic” este adesea întrebuințat în limbajul comun, ca o 
figură de stil, pentru a desemna un lucru de lungă durată şi căruia nu i se 
poate prevedea termenul de realizare, cu toate că se ştie foarte bine că există 
un termen. Spunem, de exemplu, gheţurile veşnice ale înălțimilor muntoase, 
ale polilor, cu toate că ştim, pe de o parte, că lumea fizică poate avea un 
sfârşit, şi, pe de altă parte, că starea acestor regiuni se poate schimba prin 
deplasarea axei pământului sau printr-un cataclism. Cuvântul etern, în acest 
caz, nu vrea să însemne ceva ce se perpetuează la infinit. Când suferim de o 
boală îndelungată, spunem că este veşnică; să fie de mirare că Spiritele care 
suferă de ani, secole, chiar milenii, spun tot aşa? Să nu uităm mai ales că 
inferioritatea lor nu le permite să vadă capătul drumului, şi ele cred că 
suferă pentru totdeauna, ceea ce este o pedeapsă. 

De altminteri, doctrina focului material, a cuptoarelor şi torturilor 
împrumutate de la tartorul păgânismului, este astăzi complet abandonată de 
înalta teologie, nemaifiind folosită decât în şcoli unde aceste înfricoşătoare 
tablouri alegorice încă mai sunt considerate drept adevăruri pozitive de 
către unele persoane mai degrabă zeloase decât luminate, şi pe nedrept, căci 
aceste imaginaţii puerile, o dată eliberate de teroare, vor putea creşte 
numărul celor increduli. Teologia recunoaşte astăzi: cuvântul foc este 
utilizat la figurat, şi prin el trebuie înţeles un foc moral. Cei ce au urmărit ca 
şi noi întâmplările vieţii şi suferințele de dincolo de moarte, prin 
comunicările spiritiste, au putut să se convingă că acestea nu au nimic 
material şi nici înspăimântător. Cu privire la durata lor, anumiţi teologi 
încep să admită în sensul restrictiv indicat mai sus, şi gândind că într-adevăr 
prin cuvântul „etern” se pot înţelege pedepsele, ca o consecinţă a unei legi 
imuabile, şi nu aplicarea lor fiecărui individ. Ziua în care religia va admite 
această interpretare, tot aşa cum unii suferă consecinţa progresului 
cunoştinţelor, va fi ziua în care ea va aduna la sânul ei toate oile rătăcite. 


8. Reînvierea trupului 


1004. Dogma reînvierii trupului este consecinţa celei a reincarnării indicată 
de Spirite? 

„Cum credeţi că ar putea fi altfel? Aceste cuvinte ca şi atâtea altele 
par nesocotite în ochii anumitor persoane deoarece le iau ad litteram, ceea 
ce le conduce la necredinţă; dar daţi-le o interpretare logică, şi cei ce se 
numesc liber cugetători o vor admite fără dificultate, deoarece gândesc. 
Căci, nu greşiţi, aceşti liber cugetători nu cer mai mult decât cred; ei sunt ca 
şi ceilalţi, şi chiar mai mult, însetaţi de cunoaşterea viitorului, dar nu pot 
admite ceea ce este contrazis de ştiinţă. Doctrina pluralităţii existenţelor 
este conformă cu dreptatea lui Dumnezeu; ea singură poate explica ceea ce, 
fără ea, este inexplicabil; cum pretindeţi ca principiul să nu existe şi în 
religie? 

1005. Astfel Biserica, prin dogma reînvierii trupului, indică ea însăşi 
doctrina reîncarnării? 

„Este evident; această doctrină este de altfel consecinţa multor lucruri 
ce au trecut neobservate şi vremea în care va fi înţeleasă astfel nu va 
întârzia. Peste puţin timp se va recunoaşte că spiritismul scoate în relief cu 
fiecare pas chiar textul scrierilor sacre. Spiritele nu vin aşadar să răstoarne 
religia, aşa cum pretind unii; din contră, ele vin să o confirme, să o 
sublinieze prin probe irecuzabile. Dar cum a venit vremea să nu mai 
folosim limbajul figurat, ele se exprimă fără alegorie şi dau lucrurilor un 
sens clar şi precis ce nu poate fi obiectul unei false interpretări. lată de ce, 
după un anumit timp, veţi avea mult mai multe persoane religioase şi 
credincioase în mod sincer fată de câte sunt astăzi”. 

(Spiritul Sfântului Louis) 

Într-adevăr, ştiinţa demonstrează imposibilitatea reînvierii conform 
ideii comune. Dacă rămăşiţele corpului omenesc rămâneau omogene după 
dispersarea şi transformarea lor în pulbere, s-ar mai concepe reînvierea lor 
într-un timp dat, dar lucrurile nu se petrec de loc aşa. Corpul este format din 
elemente diferite: oxigen, hidrogen, azot, carbon etc.; prin descompunere 
aceste elemente se împrăştie, pentru a servi la formarea unor noi corpuri; 
astfel aceeaşi moleculă de carbon de exemplu, va intra în compunerea 
câtorva mii de corpuri diferite (vorbim numai de corpuri omeneşti, fără a 
mai număra pe cele ale animalelor) acelaşi individ poate avea în corp 
molecule ce au aparţinut oamenilor din vechime; aceleaşi molecule 
organice pe care le absorbiți prin hrană provin poate din corpul unui individ 


pe care l-aţi cunoscut, ş.a.m.d. Materia existând în cantitate finită, iar 
transformările sale fiind infinite, cum ar putea fiecare corp să se reconstituie 
din aceleaşi elemente? Există aici o imposibilitate materială. Nu se poate 
admite în mod raţional o reînviere a corpului decât ca o figură de stil 
simbolizând fenomenul reîncarnării, şi atunci nu mai avem nici un şoc al 
raţiunii, nimic în contradicţie cu datele ştiinţei. 

Este adevărat că, în conformitate cu dogma, această reînviere nu 
trebuie să aibă loc decât la sfârşitul veacurilor, în timp ce, conform doctrinei 
spiritiste, ea are loc zilnic; dar nu mai există în acest tablou al judecății de 
apoi o mare şi frumoasă figură de stil ce ascunde sub vălul alegoriei, unul 
dintre acele adevăruri imuabile ce nu va mai găsi mulţi sceptici dacă va fi 
readusă la adevărata ei semnificaţie? 

Dacă s-ar medita profund la teoria spiritistă despre viitorul sufletelor 
şi despre soarta lor ca urmare a diferitelor încercări suportate, se va vedea 
că exceptând simultaneitatea, judecata ce condamnă sau le absolvă nu este 
de loc o ficţiune, aşa cum gândesc incredulii. Să mai observăm că ea 
reprezintă consecinţa naturală a pluralităţii lumilor, astăzi admisă foarte 
bine, în timp ce, conform doctrinei judecății de apoi, pământul este 
considerat ca singura lume locuită. 


9. Paradis, infern, purgatoriu 
1006. Există în univers un loc anume stabilit pentru pedepsirea şi bucurarea 
Spiritelor, conform meritelor lor? 

„Am răspuns deja la această întrebare. Pedepsele şi bucuriile 
Spiritelor sunt legate de gradul lor de perfecţiune; fiecare poartă în sine 
principiul propriei fericiri sau nenorociri; şi cum ele există peste tot, nu 
există un loc anume destinat nici pentru pedepse şi nici pentru bucurii. Cât 
despre Spiritele încarnate, sunt mai mult sau mai puţin fericite sau nefericite 
după cum lumea în care locuiesc este mai mult sau mai puţin avansată”. 

Înseamnă că infernul şi paradisul neexistând, omul şi le-a reprezentat 
singur? 

„Nu sunt decât figuri de stil: există peste tot Spirite fericite şi Spirite 
nefericite. Totuşi, aşa cum am mai spus, Spiritele din acelaşi ordin se 
reunesc prin simpatie, dar când sunt perfecte se pot reuni oriunde doresc”. 

Localizarea strictă a locurilor pentru pedepse şi pentru recompense nu 
există decât în imaginaţia oamenilor; ea provine din tendinţa de a 


materializa şi a circumscrie lucrurile cărora nu le poate înţelege esenţa 
nemărginită. 

1007. Ce trebuie să se înțeleagă prin purgatoriu? 

„Dureri fizice şi morale: este timpul ispăşirii. Aproape întotdeauna 
purgatoriul vostru este chiar pe pământ şi Dumnezeu vă face să vă ispăşiţi 
păcatele”. 

Ceea ce omul numeşte purgatoriu este tot o figură de stil prin care 
trebuie să se înţeleagă, nu un loc anume determinat, ci starea Spiritelor 
imperfecte ce sunt la ispăşire până la purificarea completă ce trebuie să le 
ridice la nivelul Spiritelor preafericite. Această purificare realizându-se în 
diverse încarnări, purificarea constă în încercările vieţii corporale. 

1008. Cum se face că Spiritele care, prin limbajul lor, îşi manifestă 
superioritatea, au răspuns unor persoane foarte serioase, în legătură 
cu subiectul infern şi purgatoriu, în strictă conformitate cu ideea 
comună întâlnită deseori? 

„Ele vorbesc un limbaj receptat de persoanele care le întreabă; când 
aceste persoane sunt prea îmbibate de anumite idei, Spiritele nu vor să le 
contrariere prea brusc pentru a nu le zdruncina convingerile. Dacă un Spirit 
ar spune, fără precauţii, unui musulman ca Mahomed nu este un profet, ar fi 
foarte rău primit”. 

Se înțelege că poate fi aşa din partea Spiritelor care doresc să ne 
instruiască; dar cum se face că Spiritele interogate asupra situaţiei lor au 
răspuns că suferă torturile infernului sau ale purgatoriului? 

„Când sunt inferioare şi nu complet dematerializate, Spiritele 
păstrează o parte din ideile lor pământeşti, şi transpun impresiile lor prin 
termenii ce le sunt familiari. Ele se găsesc într-un mediu ce nu le permite 
decât pe jumătate să sondeze viitorul, şi de aceea Spiritele rătăcitoare sau de 
curând eliberate vor vorbi aşa cum făceau în viaţa pământeană. Infernul se 
poate traduce printr-o viaţă de încercări extrem de dureroase, cu nesiguranța 
unei vieţi mai bune; purgatoriul, o viaţă tot de încercări, dar cu conştiinţa 
unui viitor mai bun. Când încerci o mare durere, nu-ti spui oare că suferi ca 
un damnat? Nu sunt decât cuvinte, şi întotdeauna la figurat”. 

1009. Ce trebuie să se înțeleagă printr-un suflet chinuit? 

„Un suflet rătăcitor şi suferind, nesigur de viitorul său, şi căruia îi 
puteţi aduce o uşurare solicitată adesea prin comunicarea cu voi”. 

1010. În ce sens trebuie înţeles cuvântul „cer”! 


„Crezi că reprezintă un loc, precum câmpiile Elizee ale anticilor, unde 
toate Spiritele bune stau grămadă fără altă grijă decât a se bucura pentru 
eternitate de o fericire pasivă? Nu, este spaţiul universal; sunt planetele, 
stelele şi toate lumile superioare în care Spiritele se bucură de toate 
facultăţile lor, fără a mai avea frământările vieţii materiale, şi nici angoasele 
inerente inferiorităţii”. 

1011. Spiritele au spus că locuiesc în cel de-al patrulea şi al cincilea cer 
etc.; ce trebuie înţeles prin aceasta? 

„Voi îi întrebaţi în care cer locuiesc, deoarece aveţi ideea mai multor 
ceruri plasate precum etajele unei clădiri; atunci ele vă răspund după 
limbajul vostru, dar pentru ele cuvinte ca „al patrulea, al cincilea cer” 
exprimă diferite grade de epurare, şi în consecinţă de fericire. La fel se 
întâmplă când un Spirit este întrebat dacă se află în infem, dacă este 
nefericit. El va răspunde afirmativ, căci pentru el infernul este sinonim cu 
suferinţa; dar ştie foarte bine că nu e vorba un cazan cu smoală. Un păgân 
ar fi spus că este un tartar”. 

La fel este şi cu alte expresii analoge cum ar fi oraş al florilor, oraş al 
aleşilor, prima, a doua sau a treia sferă etc., ce nu sunt decât alegorii folosite 
de anumite Spirite, fie ca figuri de stil, fie câteodată datorită ignorării 
realităţii lucrurilor şi chiar a celor mai simple noţiuni ştiinţifice. 

Conform ideii restrânse întâlnite odinioară despre locurile de osândă 
şi de recompense, mai ales în opinia după care pământul era centrul 
universului, cerul formând o boltă şi având o zonă cu stele, se amplasa cerul 
sus iar infernul jos; de aici expresiile: a urca la cer, a fi în înaltul cerurilor, a 
fi aruncat în infern. Astăzi ştiinţa a demonstrat că pământul nu este decât 
una dintre cele mai mici lumi printre milioane de alte lumi, fără a avea o 
importanţă specială; ea a descris istoria formării pământului şi constituţia 
sa, probând că spaţiul este infinit, că în univers nu există nici jos nici sus, 
trebuind să se renunţe la ideea amplasării cerului deasupra norilor şi a 
infernului în locurile cele mai joase. Cât despre purgatoriu, lui nu-i fusese 
destinat nici un loc. I-a fost rezervat spiritismului să dea tuturor acestor 
lucruri explicaţia cea mai raţională, cea mai grandioasă şi în acelaşi timp 
cea mai consolatoare pentru omenire. Astfel putem spune că purtăm în noi 
înşine infernul nostru şi paradisul nostru: purgatoriul nostru, noi îl găsim în 
încarnare, în vieţile noastre corporale sau fizice. 


1012. Care este înțelesul cuvintelor lui Christos: ,, Împărăţia mea nu este din 
lumea aceasta”? 

„Christos, răspunzând astfel, vorbea într-un sens figurat. Voia să 
spună că el nu domneşte decât asupra inimilor curate şi dezinteresate. El 
este oriunde domneşte dragostea de bine; însă oamenii lacomi de bunurile 
pământeşti şi ataşaţi de lumea aceasta nu sunt cu el”. 

1013. Împărăţia binelui va putea fi vreodată instaurată pe pământ? 

„Binele va domni pe pământ atunci când dintre Spiritele care vin să-l 
populeze cele bune le vor birui pe cele rele; atunci ele vor face ca aici să 
domnească dragostea şi dreptatea, izvor al binelui şi fericirii. Numai prin 
progres moral şi practicarea legilor lui Dumnezeu omul va trage Spiritele 
bune pe pământ, şi astfel le va îndepărta pe cele rele; dar cele rele nu vor 
părăsi pământul decât atunci când omul va izgoni orgoliul şi egoismul. 

Transformarea umanităţii a fost prezisă şi de aceea trebuie să-i 
încurajați pe cei ce grăbesc realizarea progresului; ea se va înfăptui prin 
încarnarea Spiritelor cele mai bune care vor constitui o nouă generaţie pe 
pământ. Atunci, Spiritele celor răi pe care moartea îi adună în fiecare zi, şi 
toţi cei ce încearcă să oprească mersul lucrurilor vor fi excluşi, căci vor fi 
trimişi printre oamenii de bine cărora le vor tulbura fericirea. Ele vor merge 
în locuri noi, mai puţin avansate, să îndeplinească misiuni dureroase în care 
vor putea să lucreze pentru propria avansare şi în acelaşi timp pentru 
avansarea fraţilor şi mai înapoiaţi. 

Nu vedeţi oare în această alungare de pe pământul transformat 
imaginea sublimă din Paradisul pierdut, şi în omul venit pe pământ în 
condiţii asemănătoare, şi purtând în sine germenele pasiunilor şi trăsăturilor 
inferiorităţii sale primitive, imaginea nu mai puţin sublimă a păcatului 
originar? Păcatul originar, considerat din acest punct de vedere, ţine de 
natura încă imperfectă a omului, care astfel nu este responsabil decât de el 
însuşi şi de propriile păcate şi nu de cele ale părinţilor săi. 

Voi toţi, oameni de credinţă şi de bună intenţie, lucraţi deci cu zel şi 
curaj la marea operă a renaşterii, căci veţi culege însutit sămânţa semănată. 
Nenorocire celor ce închid ochii la lumină, căci se pregătesc pentru lungi 
secole de întuneric şi decepţii; nenorocire celor ce se leagă cu totul de 
bunurile lumeşti, căci vor îndura mai multe privaţiuni faţă de plăcerile 
avute; nenorocire mai ales celor egoişti, căci ei nu vor găsi pe nimeni care 
să-i ajute la căratul poverii nenorocirilor lor”. 


CONCLUZII 


I 

Cel ce nu cunoaşte în fapt magnetismul pământean ce-i face pe 
micuţii canari îndrăgostiţi să se zbenguie deasupra unui ochi de apă, poate 
să înţeleagă cu dificultate că această zbenguială cuprinde chiar mecanismul 
universului şi al mersului lumilor. La fel este şi cu cel ce nu cunoaşte 
spiritismul decât ca mişcare a mesei; nu vede aici decât un amuzament, un 
joc de societate, şi nu înţelege că acest fenomen atât de simplu şi obişnuit, 
cunoscut din antichitate şi chiar de popoarele semi-sălbatice, poate fi 
adăugat celor mai grave probleme ale ordinii sociale. 

Pentru observatorul superficial, într-adevăr, ce legătură poate exista 
între o masă ce se învârteşte cu morala şi viitorul omenirii? Dar oricine 
reflectează îşi aminteşte că de la simpla oală a gospodinei, cunoscută din 
antichitate, s-a ajuns la puternicul motor cu care omul învinge spaţiul şi 
suprimă distantele. Ei bine! Voi, care nu credeţi în nimic din afara lumii 
materiale, aflaţi deci că de la această masă ce se roteşte provocându-vă 
zâmbete dispreţuitoare, a apărut o adevărată ştiinţă precum şi soluţia 
problemelor la care nici o altă filozofie nu a putut răspunde. Îi chem pe toţi 
adversarii de bună credinţă şi-i rog să spună dacă şi-au amânat truda de a 
studia ceea ce critică; căci în spiritul legii, critica nu are valoare decât 
atunci când cel ce o face cunoaşte despre ce vorbeşte. A te ralia unui lucru 
pe care nu-l cunoşti, pe care nu l-ai pătruns în profunzime ca un observator 
conştiincios, înseamnă uşurinţă şi o proastă părere despre propria judecată. 

Cu siguranţă, dacă am fi prezentat această filozofie ca fiind opera unei 
minţi omeneşti, ea ar 

fi întâlnit mai puţin dispreţ, şi ar fi trecut examenul celor ce pretind că 
dirijează opinia publică; însă ea vine din partea Spiritelor - ce absurditate! 
Abia dacă merită o privire; ei o judecă după titlu, aşa cum maimuța din 
fabulă judecă nuca după coajă. Faceţi, dacă doriţi, abstracţie de originea ei; 
presupuneţi că această carte este opera unui om, şi spuneţi în sufletul şi în 
conştiinţa voastră dacă, după ce aţi citit-o cu seriozitate, găsiţi în ea subiect 
de batjocoră. 


II 


Spiritismul este oponentul cel mai redutabil al materialismului; nu 
este deci de mirare că-i are pe materialişti drept adversari. Dar cum 
materialismul este o doctrină ce încearcă să renască (dovadă că cei ce o 
profesează nu se cred foarte puternici şi că sunt dominați de propria 
conştiinţă), el se ascunde sub masca raţiunii şi a ştiinţei; şi, lucru bizar, cei 
mai sceptici vorbesc chiar în numele religiei pe care nu o cunosc şi nu o 
înțeleg mai bine decât spiritismul. Ceea ce vizează mai ales este 
miraculosul şi supranaturalul pe care nu le admit; or, după ei, spiritismul 
fiind bazat pe miraculos, nu poate fi decât o supoziţie ridicolă. Ei nu 
gândesc că făcând fără restricţie procesul miraculosului şi supranaturalului, 
îl fac de fapt pe cel al religiei. 

Într-adevăr, religia este bazată pe revelaţie şi miracole; or, ce este 
revelaţia, dacă nu comunicările extra-umane? 'Toţi autorii sacri, începând cu 
Moise, au vorbit despre aceste tipuri de comunicări. Şi ce altceva sunt 
miracolele dacă nu fapte minunate şi supranaturale prin excelenţă, de vreme 
ce reprezintă, în sens liturgic, derogări de la legile naturii? 

Aşadar, respingând miraculosul şi supranaturalul, materialiştii resping 
chiar temeiurile religiei. 

Dar nu numai sub acest aspect trebuie să examinăm problema. 
Spiritismul nu îşi propune să cerceteze dacă există sau nu miracole, adică 
dacă Dumnezeu a putut, în aceste cazuri, să se abată de la legile eterne ce 
guvernează universul. El lasă, în această privinţă, orice libertate credinţei. 
EI afirmă şi probează că fenomenele pe care se sprijină nu au supranatural 
decât aparenţa, aceste fenomene sunt percepute astfel doar de anumiţi 
oameni, care le consideră insolite şi în afara obişnuitului. Dar ele nu sunt 
mai supranaturale decât fenomenele cărora ştiinţa e dă astăzi explicaţia, şi 
care păreau miraculoase într-o altă epocă. 

Toate fenomenele spiritiste, fără excepţie, reprezintă consecinţa 
legilor generale; ele ne revelează una dintre forţele naturii, forţă 
necunoscută, sau mai corect spus neînţeleasă până acum, dar pe care 
observaţia o demonstrează a fi în ordinea lucrurilor. Prin urmare, spiritismul 
are de răspuns mai puţin în privinţa miraculosului şi supranaturalului decât 
însăşi religia; celor care, din necunoaştere, îl atacă sub acest aspect, fie ei 
oamenii cei mai învăţaţi, le spunem: dacă ştiinţa voastră, ce v-a făcut 
cunoscute atâtea lucruri, nu v-a învăţat că această cunoaştere a naturii este 
infinită, atunci sunteţi savanţi numai pe jumătate. 


III 

Voi spuneţi că vreţi să vindecaţi secolul de o boală ce ameninţă să 
invadeze lumea. Aţi iubi-o mai mult dacă această lume ar fi invadată de 
necredinţa pe care căutaţi să o propagaţi? Oare nu absenței oricărei credinţe 
trebuie să-i atribuim slăbirea legăturilor de familie şi majoritatea 
dezordinilor ce ruinează societatea? Demonstrând existenţa şi nemurirea 
sufletului, spiritismul reînsufleţeşte credinţa în viitor, dă curaj, face să se 
suporte cu resemnare vicisitudinile vieţii; încercaţi să numiţi aceasta un 
rău? 

Două doctrine sunt prezente aici: una care neagă viitorul, alta care-l 
proclamă şi-l probează; una care nu explică nimic, alta care explică totul şi 
prin aceea că se adresează raţiunii; una este confirmarea egoismului, alta dă 
o bază dreptăţii, carităţii şi dragostei de semeni; prima nu arată decât 
prezentul şi spulberă orice speranţă, a doua consolează şi indică vasta 
întindere a viitorului; care este cea mai dăunătoare? 

Unii oameni, chiar şi dintre cei mai sceptici, au devenit apostoli ai 
fraternității şi progresului; dar fraternitatea presupune  dezinteresul, 
renunţarea la propria personalitate; în adevărata fraternitate orgoliul este o 
anomalie. Cu ce drept impuneţi un sacrificiu celui ce vă spune că după 
moarte totul s-a sfârşit pentru el, că poate mâine nu va mai fi decât o veche 
maşină dezmembrată şi aruncată la gunoi? Ce rațiune există în impunerea 
unei privaţiuni oarecare? Nu este mai natural ca în scurtele clipe pe care i le 
acordaţi să caute să trăiască cel mai bine cu putinţă? 

De aici se iveşte dorinţa de a avea mult pentru a se bucura mai mult; 
această dorinţă naşte gelozie împotriva celor ce au mai mult decât el, şi de 
la această gelozie la pofta de a lua ceea ce ei au, nu este decât un pas. 

Ce îi reţine oare? Să fie legea? Dar legea nu ajunge în toate cazurile. 
Spuneţi că este conştiinţa, sentimentul datoriei? Dar pe ce aşezaţi voi 
sentimentul datoriei? Acest sentiment îşi are raţiunea de a fi în credinţa că 
totul se sfârşeşte odată cu viaţa? Cu această credinţă un singur precept este 
raţional: fiecare pentru el - ideile de fraternitate, de conştiinţă, de datorie, de 
umanism, chiar de progres, nu sunt decât cuvinte goale. 

Oh! Voi care susţineţi doctrine asemănătoare, voi nu cunoaşteţi răul 
ce-l faceţi societăţii, nici câtor crime vă asumaţi responsabilitatea! Dar ce 


vorbesc eu de responsabilitate? Pentru cel sceptic, ea nu există; omagiul său 
este închinat materiei. 


IV 

Progresul umanităţii îşi are principiul în aplicarea legii dreptăţii, 
dragostei şi carităţii; această lege este fondată pe certitudinea viitorului; 
luaţi-i această certitudine şi îi veţi lua piatra fundamentală. Din această lege 
derivă toate celelalte, căci ea cuprinde toate condiţiile fericirii omului. Doar 
ea poate vindeca rănile societăţii şi omul poate să judece, comparând 
epocile şi popoarele, modul cum se îmbunătăţeşte condiţia sa pe măsură ce 
legea aceasta este mai bine înţeleasă şi practicată. 

Dacă aplicarea ei parţială produce un bine real, oare ce se va întâmpla 
când această lege va fi pusă la baza tuturor instituţiilor sociale? Este întru 
totul posibil, căci dacă omul a făcut zece paşi, el poate face şi douăzeci. Se 
poate deci judeca viitorul prin trecut. Vedem de pe acum stingându-se puţin 
câte puţin antipatiile dintre un popor şi altul; barierele ce le separă se reduc 
în faţa civilizaţiei; popoare din diferitele culturi ale lumii îşi dau acum 
mâna; o mare dreptate străbate dreptul internaţional; războaiele devin din ce 
în ce mai rare, şi ele nu exclud sentimentele umanitare; uniformitatea se 
stabileşte în relaţii, distincţiile dintre rase şi caste se şterg, şi oamenii de 
credinţe diferite fac să dispară prejudecățile legate de secte spre a se uni în 
adorarea unui singur Dumnezeu. Vorbim de popoarele din avangarda 
civilizaţiei. 

Cu toate acestea, suntem încă departe de perfecţiune, şi mai există 
încă multe ruine de dărâmat până când vor fi dispărut ultimele vestigii ale 
barbariei; dar vor putea aceste ruine să reziste forţei irezistibile a 
progresului, împotriva acestei forţe vii ce reprezintă o lege a naturii? Dacă 
generaţia actuală este mai avansată decât generaţia trecută, de ce atunci cea 
care ne va succeda nu va fi mai avansată decât noi? Va fi prin forţa 
lucrurilor; mai întâi, odată cu vechea generaţie se sting în fiecare zi o parte 
din vechile greşeli, şi astfel societatea îşi formează puţin câte puţin 
elemente noi lipsite de vechile prejudecăţi; în al doilea rând, omul, dorind 
progresul, studiază obstacolele şi se consacră depăşirii lor. 

Când efervescenţa creatoare este incontestabilă, progresul este 
neîndoielnic. Omul vrea să fie fericit - este un dat al naturii; or, el nu caută 
progresul decât pentru a-şi spori elementele fericirii sale, fără aceasta 


progresul fiind fără obiect. Când va avea toate bucuriile date de progresul 
intelectual, omul va vedea că nu are o fericire completă, va recunoaşte că 
această fericire este imposibilă fără siguranţa relaţiilor sociale; şi această 
siguranţă nu o poate găsi decât în progresul moral. Prin urmare, prin forţa 
lucrurilor el însuşi va îndruma progresul pe această cale, iar spiritismul îi va 
oferi cea mai puternică pârghie pentru a atinge acest scop. 


V 

Cei care afirmă că doctrina şi credinţele spiritiste ameninţă să 
invadeze lumea proclamă prin aceasta însăşi forţa lor, căci o idee fără 
fundamentare şi lipsită de logică nu ar putea deveni universală. Dacă deci 
spiritismul se răspândeşte pretutindeni, dacă este primit mai ales de clasele 
luminate, este pentru că are un fond de adevăr. Împotriva acestei tendinţe, 
toate eforturile detractorilor săi vor fi zadarnice, şi ceea ce îl probează este 
faptul că ridicolul cu care aceştia încearcă să-l acopere, departe de a-i curma 
zborul, pare să-i dea o nouă viaţă. Acest rezultat justifică din plin ceea ce 
ne-au spus de mai multe ori Spiritele: „Nu vă neliniştiţi din cauza 
împotrivirii, căci tot ceea ce se va face împotriva voastră se va întoarce la 
voi, şi cei mai mari adversari vor servi cauza voastră fără să o dorească. 
Împotriva voinţei lui Dumnezeu, reaua voinţă a oamenilor nu va şti să 
învingă”. 

Prin spiritism umanitatea trebuie să intre într-o nouă fază, aceea a 
progresului moral ce-i este o consecinţă firească. Încetaţi deci să vă miraţi 
de rapiditatea cu care se propagă ideile spiritiste; cauza constă în satisfacția 
ce o procură tuturor celor care le aprofundează, şi care văd în ele altceva 
decât o inutilă pierdere de vreme Or, cum umanitatea îşi doreşte fericirea 
înainte de toate, nu este de mirare că ea se ataşează unei idei ce o face 
fericită. 

Dezvoltarea acestei idei prezintă trei perioade distincte: prima, este 
cea a curiozităţii provocată de ciudăţenia fenomenelor produse; a doua, cea 
a raţionamentului şi a filozofării; cea de-a treia este perioada aplicării şi 
consecinţelor ce decurg de aici. Perioada curiozităţii a trecut; curiozitate nu 
există decât o vreme; odată satisfăcută, obiectul ei este abandonat trecându- 
se la altceva. Nu la fel este dacă se adresează unei gândiri serioase şi 
raţionamentului; a doua perioadă a început, iar a treia îi va urma în mod 
inevitabil. 


Spiritismul a progresat mai ales de când a fost mai bine înţeles în 
esenţa sa intimă, de când i s-a văzut forţa, deoarece el atinge omul la coarda 
lui cea mai sensibilă: cea a fericirii sale în lumea aceasta. Aici se află cauza 
propagării sale, secretul forţei ce-l va face să triumfe - el îi face fericiţi pe 
cei care îl înţeleg. Chiar şi cel ce nu a fost martorul nici unui fenomen fizic 
de manifestare spiritistă îşi spune: în afara acestor fenomene, există 
filozofia; această filozofie îmi explică ceea ce nici o alta nu mi-a explicat; 
găsesc în ea, doar prin raţionament, o demonstraţie logica a problemelor ce 
interesează în cel mai înalt grad viitorul meu; ea îmi produce linişte, 
siguranţă, încredere, ea mă eliberează de tulburarea incertitudinii; faţă de 
aceasta, problema lucrurilor materiale este una secundară. 

Voi toţi cei care atacați spiritismul, doriţi un mijloc de a-l combate cu 
succes? Iată-l. Înlocuiţi-l prin ceva mai bun, găsiţi o soluţie mai înţeleaptă 
tuturor problemelor rezolvate de el; daţi omului o altă certitudine care să-l 
facă mai fericit; şi înţelegeţi bine valoarea cuvântului „certitudine”, căci 
omul acceptă drept cert doar ceea ce i se pare logic; a vă mulţumi să spuneţi 
că nu este aşa, e foarte uşor; dovediţi, nu prin negare, ci prin fapte, că nu 
este aşa, nu a fost niciodată aşa şi nu poate fi aşa. Dacă nu este aşa, afirmaţi 
mai ales ceea ce-i poate lua locul; în sfârşit, dovediţi că aceste consecinţe 
ale spiritismului nu-i fac pe oameni mai buni, şi deci mai fericiţi, prin 
practicarea celei mai pure morale evanghelice, morală de care voi faceţi 
atâta caz, dar pe care o practicaţi atât de puţin. 

Când veţi fi făcut toate acestea, veţi avea dreptul să-l atacați. 
Spiritismul este putemic deoarece se sprijină chiar pe temeliile religiei: 
Dumnezeu, sufletul, pedepsele şi recompensele viitoare; şi mai ales pentru 
că prezintă pedepsele şi recompensele ca pe nişte consecinţe naturale ale 
vieţii pământene, astfel încât nimic, în perspectiva oferită de viitor, să nu 
poată fi tăgăduit de cea mai exigentă judecată. Voi, a căror doctrină constă 
în negarea viitorului, ce compensație oferiţi suferințelor de pe pământ? Voi 
vă sprijiniți pe necredinţă, spiritismul se sprijină pe credinţa în Dumnezeu; 
în timp ce spiritismul invită oamenii la fericire, la speranţă, la adevărata 
fraternitate, voi oferiţi neantul ca perspectivă, şi egoismul drept consolare; 
spiritismul explică totul, voi nu explicaţi nimic, el probează prin fapte, iar 
voi nu dovediţi nimic; cum s-ar putea ezita între cele două doctrine? 


VI 


Este o falsă idee despre spiritism credinţa că el îşi bazează forţa pe 
practica manifestărilor materiale şi că, împiedicând aceste manifestări, i se 
poate submina fundamentul. Forţa sa constă în filozofia sa, în apelul făcut 
la rațiune şi la bunul simţ. În antichitate spiritismul făcea obiectul studiilor 
misterioase, tăinuite cu grijă vulgului; astăzi el nu mai are secrete pentru 
nimeni. El vorbeşte un limbaj clar, lipsit de ambiguităţi; în el nu există 
nimic mistic, nici un fel de alegorie susceptibilă de false interpretări; el vrea 
să fie înțeles de toţi, deoarece timpul ca adevărul să fie înfăţişat oamenilor a 
sosit. 

Departe de a se opune răspândirii ştiinţei, spiritismul o doreşte pentru 
toată lumea; el nu reclamă o credinţă oarbă, vrea ca faptele să fie cunoscute 
pentru a putea crede; bazându-se pe rațiune, el va fi întotdeauna mai 
puternic decât cei ce se bazează pe neant. Piedicile pe care am fi tentaţi să 
le punem libertăţii manifestărilor l-ar putea oare înăbuşi? Nicidecum, căci 
ar produce efectul tuturor persecuțiilor: acela de a stârni curiozitatea şi 
dorinţa de a cunoaşte ceea ce este interzis. Pe de altă parte, dacă 
manifestările spiritiste ar fi privilegiul unui singur om, nu e nici o îndoială 
că, dând acel om deoparte s-ar pune capăt acestor manifestări; din nefericire 
pentru adversari, ele se află la dispoziţia întregii omeniri, şi se întâlnesc de 
la cel mai umil om până la cel mai puternic, de la palat până la colibă. 1 se 
poate interzice practicarea publică, dar se ştie cu precizie că nu în public se 
manifestă el mai bine, ci în intimitate; or, fiecare putând fi un medium, cine 
poate împiedica o familie în interiorul căminului, un individ în liniştea 
camerei, prizonierul în celulă să aibă comunicări cu spiritele, fără ştirea şi 
chiar de faţă cu zbirii? Dar dacă sunt interzise într-o ţară, oare vor putea fi 
împiedicate în ţările vecine, în lumea întreagă, de vreme ce nu există un 
singur loc sub soare unde să nu fie medium? 

Pentru a încarcera pe toţi aceşti mediumi ar trebui încarcerată o 
jumătate din omenire; în zadar aţi dori, ceea ce nu este de loc uşor, să ardeţi 
toate cărţile spiritiste, pe care mâine ar trebui să le reeditaţi, deoarece sursa 
lor este inatacabilă, căci Spiritele, adevăratele autoare, nu pot fi nici 
încarcerate nici arse. 

Spiritismul nu este opera unui om; nimeni nu şi-l poate atribui, căci 
este tot atât de vechi ca şi creaţia; el se găseşte peste tot, în toate religiile şi 
mai ales în religia catolică, cu mai multă autoritate decât în celelalte, căci 
aici găseşte principiul tuturor lucrărilor sale: Spirite de toate gradele, 


raporturile lor oculte şi manifeste cu oamenii, îngerii păzitori, reîncarnarea, 
emanciparea sufletului în timpul vieţii, al doilea văz, viziunile, 
manifestările de tot felul, apariţiile şi chiar apariţiile tangibile. 

Ce face ştiinţa spiritistă modernă? Adună într-un singur tot ceea ce era 
risipit; explică în termeni proprii ceea ce era enunțat doar într-un limbaj 
alegoric; elimină ceea ce au adus superstiţia şi ignoranţa, pentru a nu lăsa 
decât ceea ce este real şi pozitiv: iată rolul său. Ea prezintă ceea ce există, 
coordonează, dar nu creează nimic, căci temeiurile sale există din toate 
timpurile şi în toate locurile. Cine îndrăzneşte să se creadă atât de puternic 
încât să o înăbuşe sub sarcasm sau prin persecuție? Dacă spiritismul este 
proscris într-un loc; va renaşte în alte părţi, pentru că el există în natură şi 
pentru că nu-i este dat omului să distrugă o forţă a naturii, şi nici să opună 
veto-ul său hotărârilor lui Dumnezeu. 

De altminteri, ce interes ar exista în împiedicarea propagării ideilor 
spiritiste? Aceste idei, într-adevăr, se ridică împotriva abuzurilor născute 
din orgoliu şi egoism; dar aceste abuzuri, de care unii profită, fac rău 
mulțimilor; vor avea de partea lor mulțimile, iar ca adversari adevăraţi pe 
cei interesaţi în menţinerea acestor abuzuri. Din contra, prin influenţa lor, 
aceste idei fac oamenii mai buni unii cu alţii, mai puţin avizi de interese 
materiale, şi mai resemnaţi faţă de hotărârile Providenţei; de aceea ele 
reprezintă o garanţie a ordinii şi liniştii. 


VII 

Spiritismul se prezintă sub trei aspecte diferite: manifestările, 
principiile filozofiei şi moralei ce decurg de aici şi aplicarea acestor 
principii; de aici, trei clase, sau mai degrabă trei grade printre adepţi: 

- primul - cei care cred în manifestări şi se mulţumesc doar să le 
constate; 

- al doilea - cei care cunosc consecinţele lor morale; 

- al treilea - cei care practică sau se străduiesc să practice această 
morală. 

Oricare ar fi punctul de vedere - ştiinţific sau moral - sub care se 
consideră aceste fenomene ciudate, fiecare înţelege că apare o nouă ordine a 
ideilor, a cărei consecinţă nu poate fi decât o profundă schimbare a stării 
umanităţii, şi fiecare înţelege că această schimbare nu poate avea loc decât 
înspre bine. 


Cât despre adversari, aceştia pot fi de asemenea clarificaţi în trei 
categorii: 

- prima - cei care neagă din principiu tot ceea ce este nou sau nu vine 
de la ei, şi care vorbesc astfel în necunoştinţă de cauză. Acestei categorii îi 
aparţin toţi cei care nu admit nimic în afara dovezii simţurilor; ei nu au 
văzut nimic, nu vor să vadă nimic, şi cu atât mai puţin să aprofundeze. Fi 
vor fi chiar supăraţi dacă vor vedea prea clar, de teama de a nu fi forţaţi să 
recunoască faptul că nu au avut dreptate; pentru ei, spiritismul este o 
himeră, o nebunie, o utopie, el nu există: este o veche poveste. Aceştia sunt 
incredulii de profesie. Alături de ei, pot fi plasați cei care au binevoit să 
arunce o privire pentru a-şi linişti conştiinţa, pentru a putea spune: „Am 
dorit să văd dar nu am văzut nimic”. Fi nu înţeleg că le-ar fi trebuit mai 
mult de o jumătate de oră pentru a înţelege pe de-a-ntregul o ştiinţă. 

- a doua - cei care, cunoscând foarte bine realitatea faptelor, o contestă 
totuşi din motive dictate de interesul personal. Pentru ei, spiritismul există, 
dar le este teamă de consecinţele sale şi atunci îl atacă. 

- a treia - cei care găsesc în morala spiritistă o cenzură prea severă 
pentru faptele sau tendinţele lor. Spiritismul luat în serios îi jenează; nu îl 
resping dar nici nu-l aprobă; preferă să închidă ochii. Primii sunt mânaţi de 
orgoliu şi de îngâmfare; cei din a doua categorie, de ambiţie; cei din a treia, 
de egoism. Este de imaginat că aceste cauze ale opoziţiei, neavând în ele 
nimic temeinic, vor dispărea cu timpul. În zadar vor căuta ei zadarnic o a 
patra clasă de oponenți — cea a indivizilor care se bazează pe probe contrare 
evidente şi atestă o cercetare laborioasă a problemei; toţi i se împotrivesc, 
dar nici unul nu oferă o demonstraţie serioasă şi de necombătut. 

Am avea o părere prea bună despre natura umană dacă am crede că se 
poate transforma în mod subit prin ideile spiritiste. Neîndoielnic, acţiunea 
lor nu este nici aceeaşi, nici de acelaşi nivel la toţi cei care o mărturisesc; 
oricum rezultatul, oricât de slab ar fi el, reprezintă întotdeauna o 
îmbunătăţire, şi nu face decât să aducă dovada existenței unei lumi 
extracorporale, ceea ce implică negarea doctrinelor materialiste. Aceasta 
este însăşi consecinţa observării lucrurilor; dar la cei ce înţeleg spiritismul 
filozofic şi văd în el altceva decât fenomene mai mult sau mai puţin 
curioase, el are alte efecte: 

Primul, şi cel mai general, este de a dezvolta sentimentul religios 
chiar la cel care, fără a fi materialist, nu are decât indiferentă fată de 


lucrurile spirituale. Drept urmare, la el apare disprețul faţă de moarte, nu 
spunem dorinţa de moarte, departe de aceasta, căci spiritul va apăra viaţa sa 
ca şi pe a altuia, ci o indiferenţă ce-l face să accepte fără crâcnire sau regret 
o moarte inevitabilă, ca pe un lucru mai degrabă fericit decât de temut, prin 
certitudinea stării ce-i succede. 

Al doilea efect, aproape tot atât de general ca şi primul, este 
resemnarea faţă de vicisitudinile vieţii. Spiritismul face să se vadă lucrurile 
de la o asemenea înălțime, încât viaţa pământească pierzând trei sferturi din 
importanţă, nu mai este afectată în aceeaşi măsură de frământările ce o 
însoțesc. 

De aici, mai mult curaj în necazuri, mai multă moderație în dorinţe, 
de aici o îndepărtare de gândul sinuciderii, căci ştiinţa spiritistă învaţă că, 
prin sinucidere, se pierde pentru totdeauna ceea ce s-a dorit a se câştiga. 
Certitudinea unui viitor ce depinde de noi în a ne face fericiţi, posibilitatea 
de a stabili relaţii cu făpturile care ne sunt dragi, oferă spiritului o supremă 
consolare; orizontul său se măreşte până la infinit prin spectacolul 
neîntrerupt al vieţii de dincolo, prin care poate sonda misterele adâncurilor. 

Al treilea efect este stârnirea toleranţei faţă de greşelile aproapelui; 
dar, trebuie să o spunem, principiul egoist şi tot ceea ce decurge din el 
reprezintă tot ceea ce este mai persistent în om şi, în consecinţă, cel mai 
greu de dezrădăcinat; facem bucuros sacrificii, cu condiţia să nu coste 
nimic, şi mai ales să nu ne lipsească de nimic; banul are pentru majoritatea 
oamenilor o atracţie irezistibilă şi foarte puţini înţeleg cuvântul prisosinţă 
atunci când este vorba de propria lor persoană; în acelaşi timp, sacrificiul de 
sine este semnul distinctiv al celui mai însemnat progres. 


VIII 

Oare Spiritele, întreabă unele persoane, ne prezintă o nouă morală, 
ceva superior spuselor lui Christos? Dacă această morală nu e altceva decât 
morala Evangheliei, la ce bun spiritismul? Acest raţionament seamănă mai 
ales cu cel al califului Omar vorbind despre Biblioteca din Alexandria: 
„Dacă ea nu conţine, spunea el, decât ceea ce există în Coran, este inutilă, 
deci trebuie arsă; dacă ea cuprinde alte lucruri, este dăunătoare, deci trebuie 
arsă”. 

Nu, spiritismul nu cuprinde o morală diferită de cea a lui lisus; dar 
vom întreba la rândul nostru dacă, înainte de Christos, oamenii nu aveau 


legea dată de Dumnezeu lui Moise? Oare doctrina lui nu se găseşte în 
Decalog? Se va putea spune din acest motiv că morala lui lisus este inutilă? 

Vom mai întreba pe cei ce tăgăduiesc utilitatea moralei spiritiste: de 
ce morala lui Christos este atât de puţin practicată şi de ce chiar cei care îi 
proclamă pe drept cuvânt măreţia sunt primii în încălcarea primei legi: 
caritatea universală. 

Spiritele vin nu doar să o confirme, ci ele ne arată chiar utilitatea ei 
practică; ele fac evidente chiar şi adevărurile ce ne-au fost transmise doar în 
formă alegorică; şi alături de morală, ele vin să definească cele mai 
abstracte probleme ale psihologiei. 

lisus a venit pentru a arăta oamenilor adevărata cale a binelui: de ce 
Dumnezeu, care l-a trimis să reamintească legea sa uitată, nu ar trimite 
astăzi spiritele pentru a ne-o reaminti cu şi mai multă claritate, atunci când 
ea este uitată şi sacrificată orgoliului şi cupidităţii? Cine ar cuteza să 
limiteze puterea lui Dumnezeu şi să stabilească căile? 

Cine spune, aşa cum spun Spiritele, că vremurile prezise nu au venit, 
şi că suntem în vremea când adevărurile rău înţelese sau fals interpretate 
trebuie să fie în mod deosebit revelate speciei umane pentru a-i grăbi 
progresul? Nu există oare ceva providenţial în aceste manifestări produse 
simultan în toate colţurile pământului? Căci nu este doar un singur om, un 
singur profet care vine să ne avertizeze -lumina izvorăşte de peste tot; o 
lume nouă se desfăşoară chiar sub ochii noştri. 

Aşa cum inventarea microscopului ne-a descoperit lumea 
microorganismelor pe care nici nu o bănuiam, aşa cum telescopul ne-a 
descoperit mii de lumi pe care înainte nici nu le bănuiam, comunicările 
spiritiste ne relevează lumea invizibilă ce ne înconjoară, ne atinge fără 
încetare, şi ia parte fără ştirea noastră la tot ceea ce facem. Încă puţin şi 
existenţa acestei lumi va fi tot atât de incontestabilă ca şi cea a lumii 
microscopice şi a aştrilor pierduţi în spaţiu. Nu ne rămâne decât să o facem 
cunoscută întregii lumi; să ne iniţiem în misterele vieţii de dincolo de 
moarte. 

Este adevărat că aceste descoperiri, dacă le putem spune aşa, 
contrariază oarecum ideile cunoscute; însă toate marile descoperiri 
ştiinţifice nu au modificat ideile cele mai înrădăcinate, şi nu a trebuit ca 
orgoliul nostru sa se plece în faţa evidenţei? La fel în privinţa spiritismului; 
încă puţin şi el va căpăta drepturi depline printre celelalte ştiinţe omeneşti. 


Comunicările cu entităţile de dincolo de moarte ne-au făcut să 
înţelegem viaţa viitoare, să o vedem, să ne iniţiem în pedepsele şi bucuriile 
ce ne aşteaptă acolo potrivit faptelor noastre, şi prin aceasta să-i îndrepte 
spre spiritual pe cei ce nu văd în noi decât materia; astfel am avut dreptate 
să spunem că spiritismul a distrus materialismul prin fapte. 

Pentru acest rezultat, ordinea socială îi va datora recunoştinţă; dar 
spiritismul face mai mult - arată inevitabilele efecte ale răului şi, în 
consecinţă, necesitatea binelui. Numărul celor pe care i-a îndreptat spre 
sentimente mai bune, cărora le-a neutralizat tendinţele negative şi pe care i- 
a îndepărtat de rău este mai mare decât s-ar crede, şi acest număr creşte cu 
fiecare zi. 

Pentru toţi aceştia viitorul nu mai e ceva nedesluşit, nu mai e o simplă 
speranţă, ci este un adevăr pe care şi-l explică atunci când văd şi aud pe cei 
care ne-au părăsit cum plâng sau se bucură pentru faptele lor pământene. 
Oricine este martor începe să reflecteze şi simte nevoia să se cunoască, să 
se analizeze şi să se îmbunătăţească. 


IX 

Adversarii spiritismului nu au greşit înarmându-se împotriva lui cu 
câteva divergențe de opinii reieşite din anumite teze ale doctrinei. Nu e de 
mirare că la debutul unei ştiinţe, atunci când observaţiile sunt încă 
incomplete şi când fiecare exprimă punctul său de vedere, pot apărea 
sisteme contradictorii. Dar deja astăzi, în faţa unui studiu mult mai 
aprofundat, trei sferturi din aceste sisteme sunt abandonate, începând cu cel 
ce atribuia toate comunicările Spiritului răului, ca şi când i-ar fi fost 
imposibil lui Dumnezeu să trimită oamenilor şi Spirite bune. Doctrină 
absurdă, deoarece e dezminţită chiar de fapte; nelegiuită, deoarece este 
negarea puterii şi bunătăţii Creatorului. Spiritele ne-au spus întotdeauna să 
nu ne neliniştim din pricina acestor divergente, căci în cele din urmă 
unitatea se va realiza: or, deja există unitate în privinţa majorităţii punctelor 
de vedere, iar divergenţele tind să se estompeze pe fiecare zi. 

La întrebarea: Aşteptând să se realizeze unitatea, pe cine credeţi că, 
imparţial şi dezinteresat fiind, ne putem baza pentru a emite o judecată? Iată 
răspunsul Spiritelor: „Lumina cea mai pură nu este întunecată de nici un 
nor; diamantul fără pată are cea mai mare valoare; judecaţi deci spiritele 
după puritatea învăţăturii lor. Nu uitaţi că printre spirite există unele ce nu 


au lepădat încă toate ideile vieţii pământeşti; învăţaţi să le deosebiți după 
limbajul lor; judecaţi-le prin ansamblul spuselor lor; vedeţi dacă există o 
înlănţuire logică în idei; dacă din ele nu transpare ignoranţa, orgoliul sau rea 
voinţa; într-un cuvânt, dacă vorbele lor au întotdeauna pecetea înţelepciunii 
ce denotă adevărata superioritate. Dacă lumea voastră ar fi inaccesibilă 
greşelii, ea ar fi perfectă, dar este departe de aceasta. Mai trebuie încă să 
învăţaţi să deosebiți eroarea de adevăr; vă trebuie lecţii bazate pe experienţă 
pentru a vă exersa raţionamentul şi a vă face să avansați. Unitatea se va 
realiza de cei la care binele nu a fost niciodată amestecat cu răul; oamenii se 
vor alia lor prin forţa lucrurilor, căci vor vedea că la aceştia este adevărul”. 

De altminteri, ce importă câteva dizidente ce sunt mai mult în formă 
decât în fond? Remarcaţi că principiile fundamentale sunt peste tot aceleaşi 
şi trebuie să vă unească într-o gândire comună: dragostea de Dumnezeu şi 
practicarea binelui. Oricare ar fi felul de a progresa sau condiţiile morale ale 
existenţei viitoare, scopul final este acelaşi: a face bine; or, nu există două 
moduri de a-l săvârşi. 

Dacă printre adepţii spiritismului există diferite opinii asupra teoriei, 
toţi sunt de acord asupra principiilor fundamentale; există deci unitate, dar 
nu şi din partea celor care, în număr foarte mic, nu admit încă intervenţia 
Spiritelor în manifestări, şi care le atribuie fie cauzelor pur fizice ceea ce 
este contrar axiomei: „orice efect inteligent trebuie să aibă o cauză 
inteligentă”, fie reflectării propriei noastre gândiri, ceea ce este dezminţit de 
fapte. Celelalte păreri nu sunt decât secundare şi nu atacă cu nimic tezele 
fundamentale. 

Pot deci exista şcoli în care se caută lămurirea părţilor controversate 
ale ştiinţei; nu trebuie să existe secte rivale între ele; nu va exista 
antagonism decât între cei ce vor binele şi cei care vor face sau vor dori 
răul. Or, nu există persoană sinceră şi pătrunsă de marile cugetări morale 
învăţate de la Spirite care să dorească răul în general şi nici răul aproapelui. 
Dacă unul dintre Spirite greşeşte, lumina totuşi va veni mai devreme sau 
mai târziu şi pentru el, dacă o caută cu credinţă sinceră şi fără constrângere. 
În aşteptare, toate au o legătură comună ce trebuie să le unească într-o 
aceeaşi gândire; toate au acelaşi scop; puţin contează deci calea, de vreme 
ce această cale le conduce la scopul propus; nici unul nu trebuie să se 
impună prin constrângere materială sau morală şi singurul căzut în păcat va 
fi cel ce-şi va arunca blestemul asupra altuia, căci acţionează în mod 


evident sub influenţa Spiritelor rele. Rațiunea trebuie să fie supremul 
argument şi moderaţia va asigura mai bine triumful adevărului decât 
diatribele înveninate de invidie şi gelozie. Spiritele bune nu predică decât 
unirea şi dragostea de aproapele şi nicicând o gândire răuvoitoare sau 
contrară carităţii. Pentru a încheia, să ascultăm sfaturile Spiritului sfântului 
Augustin: 

„Vreme îndelungată oamenii au fost dezbinaţi şi şi-au aruncat 
blesteme în numele unui Dumnezeu al păcii şi milei, şi Dumnezeu s-a 
supărat de un aşa sacrilegiu. Spiritismul este legătura ce-i va uni într-o zi, 
deoarece le va arăta unde se află adevărul şi unde greşeala, dar vor mai 
exista multă vreme scribi şi farisei care-l vor nega, aşa cum l-au negat şi pe 
Christos. Doriţi deci să ştiţi sub influenţa căror Spirite se găsesc diversele 
secte ce-şi împart lumea? Judecaţi-le după operele şi principiile lor. 
Niciodată Spiritele bune nu au instigat la rău; niciodată ele nu au îndemnat 
şi nici legitimat omorul şi violenţa; niciodată ele nu au stârnit ura părţilor, 
nici setea de bogății şi onoruri, nici lăcomia după plăcerile lumeşti; numai 
cei buni, omenoşi şi binevoitori cu toată lumea sunt preferaţi lor, fiind 
deopotrivă preferaţii lui lisus, deoarece ei urmează calea ce le-a fost arătată 
pentru a ajunge la EI”. 

CARTEA ÎNTÂI - Cauzele prime 
CAPITOLUL | 

1. Dumnezeu şi infinitul 

1. Ce este Dumnezeu? 

2. Probe ale existenţei lui Dumnezeu 

3. Atributele Divinităţii 

4. Panteismul 
CAPITOLUL II - Elementele generale ale universului 

1. Cunoaşterea principiului lucrurilor 

2. Spirit şi materie 

3. Proprietăţi ale materiei 

4. Spaţiul universal 
CAPITOLUL, III — Creaţia 

1. Facerea lumilor 

2. Formarea entităţilor vii 

3. Popularea pământului. Adam 

4. Diversitatea raselor umane 

5. Pluralitatea lumilor 

6. Concordanţe biblice referitoare la creaţie 
CAPITOLUL, IV - Principiul vital 

1. Entităţi organice şi anorganice 

2. Viaţa şi moartea 

3. Inteligență şi instinct 

CARTEA A DOUA - Lumea spiritistă sau spiritele 
CAPITOLUL I - Spiritele 

1. Originea şi natura spiritelor 

2. Lumea primitivă 

3. Forma şi ubicuitatea Spiritelor 

4. Perispiritul 

5. Diferitele ordine ale Spiritelor 

6. Scara spiritistă 


6. Progresul Spiritelor 
7. Îngeri şi demoni 
CAPITOLUL II - Încarnarea spiritelor 
1. Scopul încarnării 
2. Despre suflet 
3. Materialism 











1. Sufletul după moarte 
2. Separarea sufletului de corp 
3. Spiritul tulburat 
CAPITOLUL IV - Pluralitatea existenţelor 
1. Despre reîncarnare 
2. Justeţea reîncarnării 
_Încarnarea în diferitele lumi 
4. Transmigraţia progresivă 
„ Soarta copiilor după moarte 
„Sexele Spiritelor 
„ Paternitate, filiaţie 
„ Similitudini fizice şi morale 
9. Ideile înnăscute 

CAPITOLUL VI - Viaţa spiritistă 
1. Spirite rătăcitoare 
2. Lumi tranzitorii 








4. Eseu despre senzaţie la Spirite 
5. Alegerea probelor 
6. Relaţiile de dincolo de moarte 











eterne. 

8. Amintirea existenţei corporale 

9. Comemorarea morţilor. Funeraliile 
CAPITOLUL, VII - Reîntoarcerea la viaţa corporală 

1. Preludiul reîntoarcerii 

2. Unirea sufletului cu corpul 

3. Facultăţi morale şi intelectuale 





4. Influenţa organismului 
5. Idioţenia, nebunia 
8. Despre copilărie 
Z. Simpatii şi antipatii terestre 
8. Uitarea trecutului 
CAPITOLUL VIII - Emanciparea sufletului 
1. Somnul şi visurile 
2. Vizite spiritiste între persoanele aflate în viaţă 
3. Transmiterea ocultă a gândului 











5. Somnambulismul 

6. Extazul 

7. Al doilea văz 

8. Rezumat despre somnambulism, extaz şi cel de-al doilea văz 
CAPITOLUL LX - Intervenţia Spiritelor în lumea corporală 

1. Pătrunderea gândirii noastre printre Spirite 

3. Posedaţii 
4. Convulsionarii 
Și 





„ Presentimentele 

„Influenţa Spiritelor asupra evenimentelor 
9. Acţiunea spiritelor asupra fenomenelor naturii 
10. Spiritele în timpul luptelor 
11. Pactele cu spiritele 
12. Putere ocultă. Talismane. Vrăjitori. 


13. Binecuvântare şi blestem 

CAPITOLUL XI - Cele trei regnuri 
1. Mineralele şi plantele 
2. Animalele şi omul 
3. Metempsihoza 
CARTEA A TREIA Legile morale 
CAPITOLUL | - Legea divină sau naturală 
1. Caracterele legii naturale 








2. Cunoaşterea legii naturale 
3. Binele şi răul 
CAPITOLUL II - Legea adoraţiei 
1. Scopul adoraţiei 
2. Adoraţia exterioară 
3. Viaţa contemplativă 
4. Rugăciunea 
5. Politeismul 
6. Sacrificiile 
CAPITOLUL III - Legea muncii 
1. Necesitatea muncii 
2. Limita lucrului. Repausul 
CAPITOLUL IV - Legea perpetuării 
1. Populaţia globului 
2. Succesiunea şi perfecţionarea neamurilor 
3. Obstacole în calea perfecţionării 
4. Căsătoria şi celibatul 
5. Poligamia 
CAPITOLUL V - Legea conservării 
1.Instinctul de conservare 
2.Mijloace de conservare 
3. Bucuria bunurilor pământeşti 
4. Necesarul şi surplusul 
5. Privaţiunile voluntare. Mortificările 
CAPITOLUL VI - Legea distrugerii 
1. Distrugerea necesară şi distrugerea abuzivă 
2. Calamităţi distrugătoare 
3. Războaiele 
4. Crima 
5. Cruzimea 
6. Duelul 
7. Pedeapsa cu moartea 
CAPITOLUL VII - Legea societăţii 
1. Necesitatea vieţii sociale 
2. Viaţa de izolare. Legământul tăcerii 
3. Legăturile de familie 









































CAPITOLUL VIII - Legea progresului 
1. Starea naturii 
2. Drumul progresului 
3. Popoare degenerate 
4. Civilizaţia 
5. Progresul legislaţiei umane 




















CAPITOLUL IX - Legea egalităţii 
1. Egalitatea naturală 
2. Inegalitatea aptitudinilor 
3. Inegalităţile sociale 
4. Inegalitatea bogățiilor 
5, Încercările bogăției şi ale mizeriei 
G. Egalitatea drepturilor bărbatului şi femeii 
Z. Egalitatea în faţa morţii 
CAPITOLUL X - Legea libertăţii 
1. Libertatea naturală 
2. Sclavia 
3.Libertatea de a gândi 
4.Libertatea conştiinţei 
5. Liberul arbitru 
6. Fatalitatea 
7. Cunoaşterea viitorului 
8. Rezumat asupra mobilului acţiunilor omeneşti 
CAPITOLUL XI - Legea dreptăţii, dragostei şi carităţii 
1. Dreptatea şi drepturile naturale 
2. Dreptul de proprietate. Furtul 


























4. Dragostea maternă şi filială 
CAPITOLUL, XII - Perfecţiunea morală 

1. Virtuţi şi vicii 

2. Pasiunile 

3. Despre egoism 

4. Caracterul omului de bine 

5. Cunoaşterea de sine 

CARIEA A PATRA - Speranţe şi consolări 





CAPITOLUL I - Pedepse şi bucurii pământene 
1. Fericirea şi nefericirea relative 
2. Pierderea persoanelor iubite 
3. Decepţii. Ingratitudine. lubirile care lasă urme 
4. Unirile antipatice 
5. Teama de moarte 
6. Dezgustul de viaţă. Sinuciderea 
CAPITOLUL, II - Pedepse şi bucurii viitoare 
1. Neantul. Viaţa viitoare 
2. Intuiţia pedepselor şi a bucuriilor viitoare 











4. Natura pedepselor şi bucuriilor viitoare 
5. Pedepse temporare 








7. Durata pedepselor viitoare 

8. Reînvierea trupului 

9. Paradis, infern, purgatoriu 
CONCLUZII 





